
Euflavest,  az  Athtnaeum  irodalmi  és  nyomdai  részvénytirsuUt. 


A  jelen  II.  kötet,  sem  tárgykörét,  sem  időbeli  vonat- 
kozásait tekintve,  nem  közvetetten  folytatása  az 
elsőnek.  Más  téren  tűnteti  fel  Szilágyi  Dezsőt :  az 
egyházpolitika  terén.  Itt,  ahol  egyénisége  a  tetőpontra 
emelkedett,  ahol  hatása  a  legmélyebb  volt,  ahol  sze- 
mélye legjobban  összeforrt  a  lelkét  hevitő  eszmékkel.  S  itt 
sem  teljesen.  Szellemi  örökségének  maga  ez  az  egy 
része  is  —  igaz:  legnagyobb  része  —  túlnő  e  kötet 
keretein  s  egy  következőben  fog  lezárulni. 

Újabb  politikai  történetünknek  ezt  a  leghatalma- 
sabb lendületű  hullámvonalát,  az  egyházpolitikát,  fejlő- 
désének fázisai  szerint  három  főrészre  tagolhatjuk. 

Az  első,  a  kiegyezés  utáni  évek  egyházpoHtikája, 
nem  volt  meddő  az  alkotásokban  sem,  S  amit  alkotott, 
mindaz  Deák  és  Eötvös  nemes  szellemében  jött  létre. 
De  a  legsürgősebb  tennivalók  elintézésén  túl  nem  ment, 
A  többire  nézve  csak  a  vitákat  indította  meg,  csak  a 
vélemények  tisztázódására  működött.  Ezt  a  kort  éppen 
azért  a  megérlelés  korúnak  mondjuk. 

Következett  a  második  korszak,  mely  a  részleges 
megoldással  való  kísérlet  jegyében  az  addig  meglevő 
felekezeti  jogok  fölé  egy  újabb  hasonló  intézmény  által 
akart  segíteni  a  legégetőbb  bajokon.  Hiú  kísérlet  volt, 
dugába  is  dőlt. 

S  itt  lép  először  homloktérbe  Szilágyi  Dezső  a 
házassági  viszonynak    minden  állampolgárra  kiterjedő, 

általánosan  kötelező  szabályozása  és  a  házassági  peres 
ügyekben  az  állami  bíráskodásnak  kizárólagos  érvénye 
iránt  formulázott  szilárd  elvi  álláspontjával. 

Végre  harmadikul  az  a  korszak  következik,  mely 
a  részleges  javítás  balsikerének  visszahatásakép  a  függő- 
ben maradt  egyházpolitikai  feladatokat  a  gyökeres  szabá- 
lyozás körébe  vonta.  E  két  utóbbi  közé  ismét  a  nagy 
reform  alapozásának,  föltételei  megteremtésének  mun- 
kája illeszkedik  belé. 

A  megérlelés  korához,  a  részleges  megoldással  való 
kísérlethez  és  az  ezt  követő  átmeneti  korszakhoz  fűzött 
fejtegetések  czélja  korántsem  az,  hogy  teljes  politikai 
háttért  adjanak.  Ez  messze  meghaladná  erőnket  is, 
szándékunkat  is.  Tisztán  csak  némi  körvonalakat  kíván- 
tunk rajzolni  azon  tárgyak,  eszmék  és  események  töme- 
géből, melyeknek  mintegy  eredője  az  egyházpolitika 
újabb  iránya  és  ebben  Szilágyi  Dezső  tevékenysége.  De 
úgy  véljük,  hogy  politikai  s  különösen  parlamenti  tör- 
ténetünk tátongó  hézagai  mellett  az  olvasó  ezen  oda- 
vetett, töredékes  vonásoknak  is  hasznát  fogja  vehetni. 
Egyházpolitikánk  fejlemén\'einek  tüzetes  és  pragmatikus 
történetírása  és  ezen  belül  Szilágyi  Dezső  nagy  alakjá- 
nak kellő  méltatása  egy  későbbi,  elfogulatlanabb  és 
hivatottabb  erő  munkájául  marad  fentartva. 

V.  B. 

A  MEGERLELES   KORA. 

—  Történeti  visszapillantás.  — 

EGYHÁZPOLITIKA  AZ  ORSZÁGGYŰLÉSEN. 

A  kiegyezéssel  újra  megindult  alkotmányos  korszak  mindazt 
a  nemzeti  energiát,  mely  az  abszolutizmus  évei  alatt  felgyülem- 
lett, az  egyházpolitika  mezején  sem  hagyta  heverőben. 

Mihelyt  ráérő  ideje  akadt,  a  tettek  terére  is  lépett.  Csakhogy 
az  alkotmányosság  megszilárdításának  szempontját  tartva  kivá- 
lóan szeme  előtt,  gondosan  kitért  a  kényes  kérdések  elől.  Neutrális 
területen  szeretett  maradni.  Csupán  azokhoz  az  ügyekhez  nyúlt 
hozzá,  melyeket  a  szükség  legégetőbben  sürgetett  és  melyeknél 
az  ország  belső  békéjének  ily  körülmények  közt  kétszeres  fontos- 
ságú érdekét  nem  látta  veszélyeztetve. 

Az  áUam  és  egyház  közti  viszonyok  mélyebbre  ható  rende- 
zésének ügyével  nagyon  csinyján  kellett  bánnia  kezdettől  fogva. 
Mert  ez  volt  épen  az  a  terület,  ahol  a  szenvedélyek  könnyen 
magasra  lobbanhattak  és  a  nemzeti  erőgyűjtésnek  jól  induló 
folyamatát  megakaszthatták  volna. 

Ezekre  a  kérdésekre  nézve  a  kiegyezés  utáni  évek  vitái  — 
Deák  haláláig  —  jobbára  tisztán  elméleti  értékűek  voltak.  Gyakor- 
lati hasznuk  mindössze  annyi  volt,  hogy  megérlelték  az  eszméket, 
hogy  előkészítették  ezen  a  kényes  téren  is  az  elméket  a  későbbi 
föllendülésre,  a  reformtörekvések  higgadt  felfogására,  nagy 
általános  szempontokból  való  megítélésére. 

Vázoljuk  a  következőkben  ez  évek  főbb  eseményeit  az  egyház- 
politika terén.  Apró  mozzanatokat  is  megemlítünk  olykor,  ha 
jellemzőknek  látszanak  az  akkori  helyzetre  nézve  ;  nagyobbakat 
is  elmellőzünk,  ha  ily  szempontból  nem  tartjuk  értékeseknek. 
Ki  fog  tűnni  az  események  rövid  rajzából,  hogy  a  magyar  egyház- 

politika  Deák  utolsó  nagy  beszédével  csúcspontjára  hág  és  e 
magaslatot  csak  akkor  éri  el  újfent,  amikor  Wekerle  és  társai 
veszik  át  annak  intézését. 

MANOJLOVICS  INDÍTVÁNYA. 

iMindjárt  1866.  februárjában,  még  a  válaszfelirat  képviselő- 
házi tárgyalása  közben,  szóba  került  az  egyházpolitika  Manoj- 
lovics  Emil  indítványa  kapcsán.  A  válaszfehrat  egyik  pontja 
ugyanis  így  szólt :  »Működésünkben  az  alkotmány  alapelveiből 
kiindulva,  irányadónak  fogjuk  mindenkor  tekinteni  az  igazságot 
és  méltányosságot  a  hon  polgárainak  minden  osztálya  iránt 
vallás-  és  nyelvkülönbség  nélkül. «  Itt  Manojlovics  »honpolgárok« 
helyett  »az  ország  összes  lakosai*  kifejezést  ajánlta,  netaláni  oly 
értelmezésnek  kizárása  végett,  mintha  ez  csak  a  törvényesen 
bevett  vallásúakra  vonatkoznék. 

Deák  Ferencz  az  eredeti  szerkezethez  ragaszkodott.  Akkori- 
ban még  Deák  a  zsidók  emanczipáczióját  külön  törvény  alkotása 
nélkül,  akként  vélte  czélszerüen  valósíthatónak,  hogy  mindenütt, 
ahol  a  törvényhozás  vallásokról  tesz  említést,  mondassék  ki, 
hogy :  »valláskülönbség  nélkül«.  Ezt  a  módot  alkalmasabbnak 
gondolta,  mint  külön  törvény  alkotását,  mert  az  utóbbihoz 
bizonyos  föltételek  fűződhetnek.  Vannak  például  sokan,  —  így 
érvelt  Deák  —  kik  a  polgári  házasságról  fognak  beszélni. 
Lehet,  hogy  ez  igen  fontos,  lehet,  hogy  igen  hasznos  is  lesz. 
De  nem  szeretné  a  polgári  jogok  teljes  megadását  ily  föltétel- 
hez kötni.  Ismerve  ugyanis  a  kathoUkus  dogmáknak  ezen  tétel- 
ben ellenállását,  ismerve  a  körülményeket,  nem  tartja  valószí' 
nünek,  hogy  a  törvényhozás  a  polgári  házasságon  egykönnyen 
keresz  tűimen  j  en . 

A  következmények  igazolták  Deák  tartózkodását,  bebizo- 
nyították, mily  élesen  pillantott  a  jövőbe,  midőn  előre  látta  ez 
ügynek  roppant  nehézségeit.  Számtalan  csalódásnak,  a  túlzott 
optimizmusból  való  gyakori  kiábrándulásoknak  kellett  eljönnie, 
míg  mások  is,  a  szabadelvű  haladás  jegyében  Deáknál  tüzesebb 
tempót  követelők,  kénytelenek  voltak  arra  a  meggyőződésre  térni, 
hogy  az  ily  reformok  csak  lassú  és  szívós  küzdelem  árán  való- 
síthatók meg. 

A  71  TAGÚ  BIZOTTSÁG. 

Kevéssel  az  érintett  mozzanat  után,  márcziusban,  Deák 
indítványt  tett  az  elintézést  váró  fontosabb  ügyek  bizott- 
sági tárgyalása  iránt.  E  tárgyban  véleményadásra  tizenkét  tagú 
bizottságot  választottak  (előadója  Horvát  Boldizsár),  amely 
viszont  ama  javaslatot  terjesztette  elő,  hogy  30 — 40  tagú  bizott- 
ság küldessék  ki,  s  annak  első  feladata  legyen  törvényjavaslat 
készítése  a  különböző  vallásfelekezetek  egymás  közti  viszonyára  s 
azon  viszonyra  nézve,  melyben  az  államhatalomhoz  állanak,  alapúi 
véve  javaslatában  az  egyenlőség  elvét  azon  vallásfelekezetekre  is, 
melyekre  azt  a  törvény  ki  nem  terjesztette. 

A  jelentéshez  hozzájárult  a  ház  s  a  vallási  és  közoktatási 
ügyek  tárgyalására  71  tagú  bizottságot  küldött  ki,  melyben 
Eötvös  József  báró  és  Tisza  Kálmán  is  helyet  foglaltak. 

IRÁNYI  LEVELE  PARISBÓL. 

Hogy  a  48-as  hagyományok  eleven  hatása  alatt  működő 
országgyűlés  mily  készségesen  fogadta  be  a  szabadelvű  áramlat- 
nak legkisebb  hullámzását  is,  arról  tanúskodik  egy  érdekes  epizód, 
melyre  Irányi  Dániel  adott  okot. 

Ugyanezen  évi  (1866)  május  14-én  Szentiványi  Kálmán 
ehiök  bejelenti  a  képviselőháznak,  hogy  Irányi  Dániel  Parisból 
levelet  intézett  hozzá,  melyben  a  lelkiismereti  szabadság  biztosí- 
tását, a  polgári  házasságnak  —  utalással  a  szándékolt  zsidó- 
emanczipáczióra  —  megengedését,  az  anyakönyveknek  a  polgári 
hatóságra  bízását  és  a  temetőknek  községi  hatóság  alá  helyezé- 
sét kéri. 

Irányinak  ezt  a  levelét  in  optiraa  forma  elintézés  alá  vették. 
A  kérvényi  bizottsághoz  utasították,  s  ez  a  következő  véleményt 
adta  róla  :  A  vallás  ügyében,  amennyiben  az  állammal  és  polgári 
társadalommal  érintkezik,  vagy  a  hazánkban  létező  különféle 
vallásfelekezeteknek  egymás  közti  viszonyait  illeti,  külön  bizottság 
lévén  kiküldve,  jelen  beadvány  is  netaláni  használatúi  s  a  bent 
foglalt  eszmék  és  indítványok  megfontolásául  ahhoz  lészen 
átteendő. 

Itt  kapcsolódik  bele  Irányi  Dániel  neve  újabb  egyházpolitikai 
reformküzdelmeink    történetébe.    Innen  s  még  inkább  1868-tóI, 

amikor  elfoglalja  helyét  a  képviselőházban,  ez  a  név  hosszú  időn 
át  válhatatlanul  össze  van  nőve  e  reformok  ügyével.  S  e  hosszú 
idő  alatt  azt  látjuk,  hogy  a  sűrűn  fölvetett  eszmék  a  főkérdés 
körül  alig  haladnak  egy  lépéssel  tovább  annál,  amit  kifejez  a 
most  idézett  bizottsági  jelentés.  A  »netaláni  használat  és  meg- 
fontolás* mesgyéjéről  az  országgyűlés  határozatához  vezető  utat 
újra  meg  újra  megteszik  ugyan,  de  ott  azután  megrekednek. 
A  komoly  valósítás  küszöbéig  nem  igen  tudnak  eljutni.  A  ritka 
kivételek  csak  megerősítik  a  szabályt. 

Legtermékenyebb  volt  még  a  1865 — 68--iki  első  országgyűlés. 
Itt  egymást  követték  az  idevágó  kezdemények  és  impulzusok 
mind  a  kormány,  mind  az  országgyűlési  képviselők,  mind  pedig 
az  országgyűlésen  kívül  álló  tényezők  köréből.  A  képviselőház 
állásfoglalása  mindannyiszor  a  legtisztább  szabadelvűség  szelle- 
mében történt,  amint  máskép  nem  is  volt  várható  oly  parlament- 
től, melynek  irányát  Deák  szabta  meg  s  oly  kormánytól,  melynek 
politikáját  egy  Andrássy  Gyula,  Eötvös  József  és  Horvát  Boldi- 
zsár intézték. 

INTERPELLÁCZIÓK. 

Irányi  levelét  követőleg  interpelláczió  alakjában  is  fölvetőd- 
tek némely  vallási  ügyek  az  országgyűlésen. 

1867.  márczius  26-án  Tisza  Kálmán  tesz  kérdést  a  vallás- 
egyenlőségi  törvény  megalkotása  iránt. 

Eötvös,  a  kultuszminiszter  ideiglenesen  válaszolt.  Horvát 
Boldizsár  igazságügy  miniszter  pedig  április  5-én  érdemleges  vála- 
szában kijelentette,  hogy  egy  általános  honosítási  törvényjavas- 
lattal együtt  szándékozik  a  vallásegyenlőséget  és  a  vallásfeleke- 
zetek egyenlő  joggyakorlatát  biztosító  törvényjavaslattal  a  ház 
elé  jönni. 

Szintén  interpelláczió  útján  vetette  föl  Bemáth  Zsigmond 
—  1867.  június  22-én  —  többi  közt  a  zsidók  egyen  jogosításának 
és  a  konkordátum  minden  következményének  megszüntetése 
ügyét. 

Június  26-án  pedig  Deák  interpellál  a  zsidók  egyenjogosí- 
tása  iránt. 

Ez  alkalommal  Eötvös  megígéri,  hogy  a  szünet  után  legelső 
tárgyúl  ezt  veszi  fel  a  kormány. 

A  ZSIDÓ-EMANCZIPÁCZIÓ. 

Andrássy  miniszterelnök  csakugyan  be  is  váltotta  az  Ígéretet. 
November  25-én  letette  a  ház  asztalára  az  izraelitáknak  (a  polgári 
és  politikai  jogok  tekintetében)  egyen  jogosításáról  szóló  törvény- 
javaslatot. A  központi  bizottság  ezt  letárgyalván,  csekély 
módosítással  elfogadásra  ajánlta.  A  VII.  osztály  ehhez  külön 
indítványkép  az  eredeti  szövegnek  oly  irányban  való  módosítását 
véleményezte,  hogy  :  jövőre  bárkinek  bármely  felekezethez  tar- 
tozása neki  sem  jogokat  nem  ad,  sem  tőle  jogokat  el  nem  vesz. 
A  véleményt  általánosan  helyeselték,  s  a  törvényjavaslatot  eredeti 
szövegében  fogadták  el.  Deczember  22-én  pedig  a  főrendiház  is 
hozzájárult. 

KÉRVÉNYEK. 

Mivel  a  vallásfelekezetek  egyenlőségét  és  viszonosságát 
kimondó  1848  :  XX.  t.-czikk  a  gyakorlatban  nem  érvényesült, 
a  protestáns  felekezetek  annak  megtartása  és  egyenlő  alkalmazása 
iránt  új  meg  új  kérésekkel  járulnak  a  képviselőház  elé.  Boros  Pál, 
Geduly  Lajos,  Zsedényi  Ede  szólalnak  föl  ez  ügyben  sürgetőleg. 

De  más  oldalról  is  mozgatják  a  dolgot.  Királyi  Pál  ugyanily 
irányban  terjeszt  elő  kérést  az  »Egyenlőségi  Kör«  nevében  (elnöke 
Klapka  György,  jegyzője  Rákosi  Jenő,  tagjai  közt  Zichy  Jenő 
gróf  és  Szilágyi  Dezső  is  ott  voltak).  A  kérvénjá  bizottság  jelentése 
szerint  :  »miután  az  országgyűlés  az  izraeliták  egyen  jogosságáról 
(polgári  és  politikai  tekintetekben)  szóló  törvényjavaslatot  egy- 
hangúlag elfogadta  ;  miután  a  központi  bizottság  azon  óhajtása 
is  helyeseltetett,  hogy  a  különböző  hitfelekezetek  politikai  és 
polgári  egyenjogúságáról  még  a  jelen  országgyűlésen  törvény- 
javaslat terjesztessék  a  ház  elé,  ezek  által  a  kérdés  az  »Egyenlő- 
ségi  Kör«  óhajtásának  megfelelőleg  el  lévén  intézve,  a  kérvény 
tudomásul  vétetni  és  a  levéltárba  letétetni  véleményeztetik*. 
A  ház  helyeslőleg  fogadta  el  a  véleményt. 

Megindul  a  mozgalom  az  egyes  vallásfelekezetek  vallási  és 
iskolaügyi  érdekeinek  s  ezekből  származó  jogigényeiknek  törvény 
által  való  szabályozása  iránt  is.  Már  ez  év  (1867)  november  8-án 
az  ág.  ev.  tiszai  egj^házkerület  kérvénye  kerül  a  ház  elé.  Az  ügyet 
mint  halaszthatatlan  szükségtől  indokoltat  a  vallás-  és  oktatás- 
ügyi minisztériumnak  adják  ki. 

A  következő  (1868)  évben  az  ev.  hitfelekezet  dunántúli 
egyházkerülete  kéri  a  hitfelekezetek  kölcsönös  viszonyainak 
sürgős  rendezését.  Majd  pedig  a  magyarhoni  ág.  hitvallás  négy 
szuperintendencziája,  Székács  József  képviselő  utján,  a  keresztyén 
vallásfelekezetek  kölcsönös  viszonyainak  szabályozása  végett 
járul  az  országgyűléshez  kérvényével. 

A  KERESZTÉNY  VALLÁSFELEKEZETEK  VISZONOSSÁGA. 

A  törvényesen  bevett  keresztény  vallásfelekezetek  viszonos- 
ságáról szóló  törvényjavaslatot  báró  Eötvös  József  már  szep- 
tember 19-én  benyújtotta  volt  a  képviselőháznak.  Osztályokhoz 
utasíttatván,  mindenik  behatóan  tárgyalta,  a  központi  bizottság 
pedig  többrendbeü  módosításnak  vetette  alá.  Ezek  főképen  az 
eredetinek  ama  szakaszait  érintették,  melyek  szerint  a  vegyes 
házasságban  élő  házastársakat  gyermekeik  vallásos  nevelése 
dolgában  a  szabad  választás  joga  illette  volna  meg.  A  központi 
bizottság  gyakorlati  szempontokból  arra  a  megállapodásra 
jutott,  hogy  a  gyermekek  vallásáról  okvetlen  magában  a  törvény- 
ben kell  imperative  rendelkezni,  az  Erdélyben  dívó  eljárásnak 
általánosan  kötelező  tételével,  hogy  a  fiúgyermek  az  apa,  a  leány 
az  anya  vallását  követi.  Továbbá  meg  kívánta  engedni  azt,  hogy 
a  korábban  kötött  vegyes  házasságokból  eredő  gyermekeket 
illetőleg  is  a  törvényjavaslat  szabályai  legyenek  irányadók. 
Ily  értelemben  újra  szövegezte  a  törvényjavaslatot. 

A  képviselőház  1868.  november  30-án  vette  tárgyalás  alá 
a  központi  bizottság  szövegezése  alapján.  A  részletes  tárgyalásnál 
Tisza  felszólalására  mellőzték  a  17.  §.  második  bekezdését,  mely 
a  régibb  vegj^es  házasságokból  eredő  gyermekek  vallása  iránt 
megengedte  a  szülőknek,  hogy  az  új  törvény  intézkedéséhez  alkal- 
mazkodjanak. 

így  került  a  szöveg  át  a  főrendiházhoz.  De  nem  így  került 
onnan  vissza  (többször  megújuló  jelenség  e  reformok  történeté- 
ben). Az  egyesült  hármas  bizottság  egyrészt  a  bizonylat  kiállítását 
megtagadó  vagy  elmulasztó  lelkészre  nézve  megszabott  szankczió 
ellen,  másrészt  a  szülők  szabad  rendelkezési  jogának  korlátozása 
és  a  gj-^ermekek  vallásának  imperativ  meghatározása  ellen  állást 
foglalt  s  ily  értelemben  tette  meg  javaslatait.  Csak  az  előbbit 
fogadták   el.  Az  így  megállapított   szerkezeten   Csengery  indít- 

ványára  még  a  képviselőház  is  eszközölvén  némi  változtatást, 
az  ügy  visszament  a  főrendiházhoz,  mely  a  képviselőház  módosí- 
tásával elfogadta  a  törvényjavaslatot. 

EGYHÁZI  BÍRÁSKODÁS. 

Ezeken  a  kérdéseken  kívül  a  házassági  ügyek,  különösen  a 
házassági  bíráskodás  kérdése  foglalkoztatták  élénkebben  a  követ- 
kező, 1869 — 72-iki  országgyűlést. 

Az  alkalmat  reá  a  perrendtartási  törvényjavaslat  nyújtotta. 
Ugyanis  ezzel  kapcsolatban  a  szentszékek  eltörlésének  ügye  is 
napirendre  került.  A  törvényjavaslat,  a  képviselőház  jogügyi 
bizottságának  szövegezésében,  több  száz  szakaszból  áUt.  IVIint- 
hogy  az  országgyűlésnek  már  nem  sok  ideje  volt  hátra,  a  ház  arra 
hívta  fel  a  jogügyi  bizottságot :  készítsen  a  törvényjavaslat  főbb 
elveiről  jelentést,  s  ez  legyen  azután  a  tárgyalás  alapja. 

A  bizottság  melegen  üdvözlé  jelentésében  a  törvényjavaslat 
helyes  újításait,  mint  amelyek  a  végleges  és  teljes  bírósági  szer- 
vezetbehozatalának útját  egyengetik  s  üdvös  haladást  jelentenek. 
De  a  házasság  érvényessége  és  felbonthatósága  kérdésében  az 
egyházi  bíróságok  hatáskörét,  melyet  pedig  a  javaslat  érintetlen 
kívánt  hagyni  a  róm.  és  görög-katholikusokra,  meg  a  görög-kele- 
tiekre nézve,  teljesen  megszüntetendőnek  njálvánítá.  A  bizottság 
—  úgymond  a  jelentés  —  ellene  van  elvben  a  kivételes  bíróságok- 
nak s  a  világi  bíróságokat  minden  tekintetben  alkalmasabbnak 
véli  az  egyházi  bíróságoknál.  Ha  fennmaradna  a  kath.  szent- 
székek bíráskodási  hatásköre  a  kath.  válópörökben,  meg  kellene 
azt  adni  az  erdélyi  protestánsok-  és  unitáriusok-,  valamint  a 
görög-keleti  vallásúaknak  s  fel  kellene  állítani  a  magyarországi 
protestánsok  és  izraeliták  egyházi  bíróságait  is  a  jogegyenlőség  és 
viszonosság  nagy  elvénél  fogva.  Ámde  az  egyházi  bíróságok  álta- 
lános behozatala  meg  nem  okolható  visszalépés  lenne  napjainkban. 
Másrészt  meghagyni  a  szentszékek  illetőségét  s  a  többi  hitfele- 
kezetre nézve  ignorálni  az  egyenlőség  és  viszonosság  elvét  akkor, 
midőn  alkalmazására  először  nyüik  alkalom  :  nem  lett  volna 
megegyeztethető  a  törvény  rendeletével,  a  politikai  ildommal  és 
az  osztó  igazsággal.  A  bizottság  tehát  helyénvalónak  látta  az  előbb 
vagy  utóbb  mindenesetre  úgyis  megoldandó  ügjmek  azonnal  való 
gyökeres  megoldását  és  megszüntetni  javasol  általában  minden 

egyházi  bíráskodást.  A  kérdés  súlya  nem  azon  van,  hogy  házassági 
pörökben  egyházi  személyek  ítéljenek,  hanem  azon,  hogy  az 
illető  felekezet  hitelvei  szerint  ítéljen  a  bíró. 

E  jelentést  az  osztályok  és  a  központi  bizottság  is  tárgyalván, 
az  utóbbi  szintén  jelentést  tett  a  háznak  (előadó  Horváth  Lajos), 
még  pedig  a  szentszékek  eltörlése  ügyében  —  az  osztályok  véle- 
ményével egyezöleg  —  a  jogügyi  bizottságétól  lényegesen  eltérő 
irányban. 

Nevezetesen  nem  kívánt  az  egyházi  bíróságok  sorsa  fölött 
már  ezen  alkalommal  dönteni,  mert  nem  tartotta  czélszerünek, 
hogy  ily  fontos  kérdés  egy  ideiglenes  perrend  kapcsán  mintegy 
rögtönözve  oldassék  meg.  Ebből  a  szempontból  fenntartandónak 
vélte  további  rendezésig  a  miniszteri  tervezetnek  ama  szakaszait 
(12.  és  23.),  melyek  a  szentszékek  hatásköréről  szóltak  ;  de  ugyan- 
akkor, tekintve  a  kérdés  megoldásának  sürgős  voltát,  utasítani 
kívánta  egyidejűleg  a  minisztériumot,  hogy  a  házassági  pörökben 
való  bíráskodás  s  általában  a  házassági  ügyek  iránt,  az  1848  :  XX. 
t.-czikkben  kimondott  egyenlőség  és  viszonosság  követelményei- 
nek megfelelően,  mentől  előbb  külön  törvényjavaslatot  terjesz- 
szen  be. 

A  központi  bizottságnak  erre  az  utasításra  vonatkozó  javas- 
latát a  képviselőház  el  is  fogadta. 

A  két  jelentés  tárgyalása  alkalmával  —  1868.  október  20.  — 
a  szentszékek  eltörléséről  szóló  pont  kapcsán  élénk  vita  fejlő- 
dött ki. 

Csiky  Sándor  módosítványt  tett,  mely  szerint  az  egyházi 
bíróságok  eltörlendők. 

Tisza  Kálmán  pedig  a  következő  határozati  javaslatot  ter- 
jesztette elő  :  mondja  ki  a  képviselőház,  hogy  »miután  a  házassági 
ügyek  kérdése  még  a  szentszékek  eltörlése  által  megoldottnak 
nem  tekinthető  ;  miután  teljes  megoldása  e  kérdésnek  csakis  a 
polgári  házasság  behozatala  által  eszközölhető  :  odautasítja  a 
minisztériumot,  hogy  a  házassági  ügyek  tárgyában  az  egyházi 
bíróságok  eltörlése  után  még  fennmaradt  kérdéseknek  a  polgári 
házasság  behozatalával  és  az  1848  :  XX.  t.-czikk  által  kimon- 
dott egyenlőség  és  viszonosság  követelményei  figyelemben  tar- 
tásával leendő  elintézése  iránt  még  ezen  ülésszak  alatt,  még 
pedig  úgy  terjessze  be  javaslatát,  hogy  azt  még  tárgyalni  s 
felette  tör  vény  hozásilag  intézkedni  lehessen. « 

Geduly  Lajos  :  A  magyarországi  ágostai  hitvallású  evan- 
gélikus ós  ev.  református  egyházak  kerületi  gyűléseinek  és  zsina- 
tainak többször  kifejezett  óhajtását  ismételve,  indítványozza, 
hogy  míg  a  katholikus  szentszékek  fognak  házassági  ügyekben 
bíráskodni,  illetőleg  míg  állami  törvény  fogja  általánosan  szabá- 
lyozni a  házassági  ügyeket,  a  magyarországi  protestánsoknak  az 
1791  :  XXXVI.  t.-czikkben  erre  vonatkozólag  biztosított  jogo- 
sultsága újból  törvénybe  iktattassék. 

Várady  Gábor  hozzászólása  után  Deák  Ferencz  a  központi 
bizottság  álláspontját  védelmezte. 

Az  egyházi  bíróságok  eltörlése,  úgymond,  a  polgári  házasság 
behozatala  előtt  czélszerűtlen.  Neki  elvileg  nincs  kifogása  a  pol- 
gári házasságnak  azonnali  megállapítása  ellen,  de  a  kivitel  nagy 
nehézségekbe  ütköznék.  Miután  a  vita  folyamán  Ausztriára  is 
történt  hivatkozás,  utal  arra,  hogy  a  konkordátum  idejét  leszá- 
mítva, Ausztriában  az  1868-ik  évi  törvényhozás  előtt  is  a  polgári 
bíróság  ítélt  a  házasságok  érvénye  felett.  Nálunk  az  egyházi 
ítélőszékek  bíráskodása  alkotmányos  törvényeink  egjdkén  alapúi, 
melyet  jogunk  van  megváltoztatni,  de  nem  tanácsos,  hogy  rögtö- 
nözve tegyük,  mert  részletes  és  alapos  megfontolásra  van  szükség. 
Az  osztrák  »Noth-Civilehe«-t  nem  tartja  követendő  példának. 
Sokkal  természetesebb  és  liberálisabb,  ha  az  állam  azt  mondja  : 
»Minden  házasságot  az  állammal  szemben  polgári  szerződésnek 
tekintek  és  mint  ilyent  a  polgári  hatóság  előtt  kötendőnek  rende- 
lem, vallási  szertartások  és  elvek  az  egyes  felekhez  és  azon  egyház- 
hoz tartozván,  melynek  ők  hívei,  —  mint  azt,  hogy  a  házasságokat 
az  egyház,  pap  előtt  kell  kötni,  de  ha  az  a  feleket  összeadni  nem 
akarja,  akkor  én,  állam,  fogom  a  házasulok  összeadását  polgári 
hatóságom  által  teljesíttetni,  a  házassági  kérdések  felett  pedig, 
egyik  esetben  úgy,  mint  a  másikban,  nem  az  egyházi,  hanem  a 
világi  bíróság  Ítéljen. « 

A  képviselőház  egyszerű  szavazással  a  központi  bizottság 
véleményét  fogadván  el,  az  egyházi  bíróságok  sorsát  egyelőre 
függőben  hagyta. 

A  főrendiház  1868.  november  12-ikén  vette  tárgyalás  alá  a 
törvénykezési  rendtartásról  szóló  törvényjavaslatot  s  a  vita 
során  elvi  döntést  mondott  ki  a  jogügyi  bizottság  jelentésében 
fölvetett  kérdések  iránt,  elfogadván  azzal  szemben  Tisza  Lajos 
főispánnak    következő    fogalmazását  :    helyeseltetik    azon    elv, 

hogy  az  egyházi  bíróságok  egyelőre  fenntartassanak  ;  amennyi- 
ben pedig  az  Erdélyben  lakó  protestánsok  ós  unitáriusok  egyházi 
bíróságai  a  törvényjavaslatban  megemlítve  nincsenek,  e  hiány 
utólagos  pótlása  eszközöltessék. 

A  főrendiházban  történt  módosításokat  a  képviselőház 
november  23-ikán  tárgyalta  s  vita  nélkül  hozzájárult  a  jogügyi 
bizottság  véleményéhez,  amely  több  módosításra  nézve  mellőzést, 
részint  pedig  némely  pótlásokat  javasolt.  A  főrendek  azután 
ehhez  szintén  vita  nélkül  hozzájárultak. 

Mind  a  képviselőház,  mind  pedig  a  főrendiház  vitáiban  az  a 
szempont  emelkedett  ki,  hogy  az  1848  :  XX.  t.-czikkben  meg- 
állapított vallásszabadság  és  viszonosság  elvének  további  kiépí- 
tése és  gyakorlati  érvényesítése  lesz  a  törvényhozásnak  legköze- 
lebbi feladata. 

TÖRVÉNY  A  VEGYESHÁZASSÁGI  VÁLÓPEREKRŐL. 

Éppen  azzal  a  czélzattal,  hogy  az  1848  :  XX.  t.-czikk  a 
vegyes  házasságokból  eredő  perekben  is  alkalmazást  nyerjen, 
Eötvös  József  báró  vallás-  és  közoktatásügyi  miniszter  beterjesz- 
tette 1868  november  16-ikán  a  vegyes  házassági  válóperekről 
szóló  törvényjavaslatot. 

Ennek  tárgyalása  kapcsán  —  november  30.  —  a  protestáns 
egyházi  bíráskodás  ügye  is  újra  felmerült  a  képviselőházban. 

Nyáry  Pál  hevesen  ellenezte  az  egyházi  bíróságok  fenntar- 
tását, különösen  a  protestánsokra  való  kiterjesztésüket.  A  bírás- 
kodás —  úgymond  —  az  államnak  elidegeníthetetlen  joga  s  azt 
permissive  sem  ruházhatja  át  oly  testületekre,  melyek  annak 
élvezetére  nincsenek  jogosítva.  Ily  értelemben  módosítást  ajánl, 
mellyel  kihagjmi  kéri  a  törvényjavaslat  2.  §-ának  ezen  szavait  : 
>>Joguk  van  azonban  a  magyarországi  mindkét  hitfelekezeti 
evangéhkusoknak  is,  illető  egyetemes  zsinataik  határozata  folytán, 
saját  hitfelekezeteik  részére  egyházi  székeket  szervezni. « 

Eötvös  József  báró  vallás-  és  közoktatásügyi  miniszter : 
Az  1848-iki  törvények  kimondván  az  egyenlőséget  és  \ászonos- 
ságot,  ránk  nézve  azon  kötelesség  támad,  hogy  ezen  elvet  a 
lehető  legkövetkezetesebben  s  minél  előbb  életbeléptessük. 
Mihelyt  tehát  az  egyházi  székek  a  katholikusok  egyházi  ügyeire 
meghagyattak,  addig,  míg  ezen  székek  a  katholikusokra  nézve 

létezni  fognak,  a  nem-katholikusokra  nézve  is,  legalább  a  törvény- 
ben, ki  kell  mondani  azon  szabadságot,  hogy  ők  szintén,  ha  akar- 
nak, hasonló  külön  törvényszékeket  állithassanak  a  maguk  házas- 
sági ügyeinek  elitélésére  .  .  .  Elnek-e  ezen  joggal,  vagy  nem  élnek, 
az  a  dolog  természeténél  fogva  egyedül  a  protestánsoktól  függ. 

A  ház  elfogadta  Nyáry  Pál  módosítványát. 

Az  a  vélemény,  hogy  a  szentszékek  bíráskodásának  fenn- 
tartása csak  ideiglenes  jellegű,  a  felszólalásokban  általánosan 
kifejezésre  jutott. 

Deczember  3-iki  ülésében  a  főrendiház  is  tárgyalta  a  törvény- 
javaslatot és  a  képviselőháztól  elfogadott  szöveghez  változ- 
tatás nélkül  hozzájárult. 

A  megalkotott  törvény  (1868  :  XLVIII.)  a  vegyes  házassági 
válóperekre  nézve  behozván  a  kettős  bíráskodást,  megállapí- 
totta, hogy  mindenik  félre  nézve  egyedül  saját  illetékes  bíró- 
ságának az  illető  fél  saját  hitelvei  alapján  hozott  jogerős  ítélete 
kötelező.  Másrészről  az  1868  :  LIII.  kimondotta  (9.  §.),  hogy  a 
vegyes  házasság  megkötéséhez  az  egjrik  házasuló  fél  lelkészének 
kihirdetése  is  elégséges  és  hogy  az  egyik  egyházból  a  másikba 
áttért  egyénnek  minden  cselekménye  azon  egyház  tényei  szerint 
ítélendő  meg,  amelybe  áttért,  továbbá  hogy  az  elhagyott  egyház 
elvei  rá  nézve  semmiben  kötelező  erővel  nem  bírnak. 

IRÁNYI  ÉS  TISZA  TÖRVÉNYJAVASLATA. 

A  felirati  vita  befejeztével  —  1869  július  10-ikén  —  Irányi 
Dániel  njnijtott  be  12  szakaszból  álló  törvényjavaslatot  a  vallás- 
szabadságról. Az  osztályok  előadóiból  alakult  központi  bizottság 
(Hrabár  Manó  előadó)  tárgyalván  a  törvényjavaslatot,  azt 
gyakorlatilag  czélszerütlennek  találta.  Azonban  a  teljes  és  álta- 
lános vallásszabadság,  egyenlőség  és  viszonosság  elveinek  gyakor- 
lati érvényességét  szükségesnek  és  tovább  nem  halasztható- 
nak  tartván,  határozatilag  kimondatni  ajánlja  :  szólíttassék  fel 
a  minisztérium,  hogy  a  teljes  és  általános  vallásszabadság,  egyen- 
lőség és  viszonosság  gyakorlati  kivitele  iránt  mielőbb  törvény- 
javaslatot terjesszen  az  országgyűlés  elé. 

Ugyanakkor  bejelentette  az  országgyűlésnek  azt  is,  hogy  a 
VIII.  osztály  részéről  e  tárgyra  vonatkozólag  ellentörvényjavaslat 
nyújtatott  be.  Minthogy  azonban  a  bizottság  csak  oly  törvény- 

javaslatok  tárgyalására  véli  magát  hivatottnak,  melyeket  a  ház  az 
osztályokhoz  utasított  s  ezek  véleményével  kerülnek  hozzá^ 
annak  tárgyalásába  nem  ment  bele. 

A  rövid  két  szakaszra  terjedő  ellentörvényjavaslat  benyúj- 
tója Tisza  Kálmán  volt. 

Iránjd  törvényjavaslata  1869.  november  4-ikén  került  a 
képviselőházban  tárgyalásra. 

Az  általános  vitában  Tisza  Kálmán  is  felszólalt,  Ö  sem 
tartja  elfogadhatónak  Irányi  törvényjavaslatát,  mert  elveket 
mond  ki,  amelyek  részint  még  érvényben  lévő  törvényeinkbe 
ütköznek,  —  mint  a  különböző  hitfelekezetek  közti  egyenjogúság 
és  viszonosság  kérdése  —  részint  nem  lennének  végrehajthatók, 
mint  a  szentszékek  eltörlése,  a  polgári  házasság  elvi  megállapítása, 
az  anyakönyr^eknek  polgári  közegek  által  való  vezetése.  Ajánlja 
ezzel  szemben  saját  ellentörvényjavaslatát,  mely  egyrészről  a 
teljes  vallási  és  lelkiismereti  szabadságot  mindenki  részére  bizto- 
sítja (1.  §.)>  másrészről  pedig  kimondja,  hogy  a  polgári  és  poH- 
tikai  jogok  élvezeténél  a  hitvallás  különbséget  nem  tesz,  de 
viszont  hitvallása  senkit  az  állampolgári  kötelességek  terhe  alól 
fel  nem  old.  (2.  §.) 

E  meUett  a  következő  határozati  javaslatot  terjeszti  elő  : 
A  minisztérium  utasíttatlk,  hogy  még  ezen  ülésszak  alatt  törvény- 
javaslatot terjesszen  elő  egyes  törvényeink  azon  részének, 
melyek  a  hitfelekezetek  közti  egyenlőséggel  és  viszonossággal 
ellenkeznek,  megváltoztatása,  a  kötelező  polgári  házasság  beho- 
zatala, az  anyakönyveknek  pogári  hatóságok  által  vezetése  és 
a  szentszékek  eltörlése  iránt. 

Hosszúra  nyúlt  vita  után,  melyben  Irányi,  Tisza  és  Eötvös 
ismételten  szólottak  a  tárgyhoz,  a  ház  névszerinti  szavazással 
a  központi  bizottság  határozati  javaslata  mellett  döntött. 

EÖTVÖS  TÖRVÉNYJAVASLATA  A  VALLÁSSZABADSÁGRÓL. 

Eleget  téve  a  kormány  részére  adott  utasításnak,  báró  Eötvös 
vallás-  ós  közoktatásügyi  miniszter  1870.  április  7-ikén  törvény- 
javaslatot terjesztett  be  a  vallás  szabad  gyakorlatáról  és  a 
vallásfelekezetek  egyenjogúságáról. 

A  törvényjavaslat  9.  §-a  a  házassági  jogviszonyról  követ- 
kezőleg intézkedik  :  »A  vaUás  különbözősége  a  házasság  polgárjogi 

érvényességére  nem  bír  befolyással.  Az  állam  a  házasságot  a 
maga  szempontjából  polgári  szerződésnek  tekinti,  amelyet  saját 
törvényei  szerint  itél  meg.  A  házasság  mindennemű  jogviszo- 
nyait a  fentebbi  elvek  irányadása  mellett  külön  törvény  szabá- 
ly ozand  ja. « 

Az  indokolás  ezen  9.  §-ra  vonatkozólag  kijelenti,  hogy  a 
házasságnak  azon  polgári  oldala  és  jogviszonyai,  melyek  termé- 
szetüknél fogva  az  állam  gondoskodása  alá  tartoznak,  elválasz- 
tatnak azon  vallási  momentumoktól,  melyeknek  érvényesítése 
az  egyháznak  feladata,  és  az  állam  a  házasságnak  csak  polgárjogi 
oldalára  terjeszti  ki  figyelmét. 

E  törvényjavaslat  tehát  a  kötelező  polgári  házasság  elvét 
proklamálta.  Az  elv  egyelőre  papiroson  maradt.  El  kell  azonban 
ismerni,  hogy  ez  nem  a  kormányon,  hanem  a  viszonyokon  múlt. 
Az  alkotmányos  élet  felujúltának  kezdő  szakában,  az  igazságügy 
és  a  poUtikai  igazgatás  akkori  szervezetlen  volta  mellett,  alkalmas 
közegek  nélkül  hiú  erőlködés  lett  volna  ekkora  fába  vágnia  fej- 
széjét. 

Eötvös  József  báró  vallás-  és  közoktatásügyi  miniszternek 
közbejött  halála  (1871.  február  2.),  majd  nem  sokkal  később 
Horvát  Boldizsár  igazságügyminiszter  lemondása  (1871.  május  16.) 
érzékeny  csapást  mért  az  egyházpolitika  haladó  irányának  leg- 
közelebbi jövőjére.  Ugyanabban  az  évben  Andrássynak  a  minisz- 
terelnöki székből  a  monarchia  külügyeinek  élére  elhívása,  a 
Lónyay-kormány  elleni  heves  támadások  (obstrukczió  a  válasz- 
tási törvény  miatt)  és  ezzel  egyidejűleg  az  európai  politikát 
mozgató  világtörténeti  bonyodalmak  (német-franczia  háború) 
természetszerűleg  elvonták  az  országgyűlés  figyelmét  az  egyház- 
poütikai  belső  ügyektől.  így  nem  csoda,  hogy  a  törvényjavaslat 
maga  is  egészen  elmerült  az  egymásra  toluló  események  árjában. 
Nem  tárgyalták,  és  nem  akadt  ember,  aki  elejtett  ügyét  újra  föl- 
vette volna. 

IRÁNYI  INTERPELLÁL.  HORN  EDE  HATÁROZATI  JAVASLATA. 

Foglalkozott  azonban  az  országgyűlés  a  költségvetések 
tárgyalása,  továbbá  interpellácziók,  indítványok  és  kérvények 
kapcsán  számos  egyéb,  az  egyházpoUtika  körébe  vágó  üggyel, 
minők   voltak  :   a   betöltetlen   főpapi  állások    interkaláris   jőve- 

delmei,  katholikus  autonómia,  alapok  és  alapítványok,  feleke- 
zetek segélyezése,  a  királyi  placetum  joga  (Jekelfalussy  szé- 
kesfejérvári püspök  esetében),  áttérések,  reverzálisok,  izraelita 
kongresszus  stb. 

Az  ülésszak  vége  felé,  1871.  április  3-ikán,  Irányi  Dániel 
kérdést  intézett  Horvát  Boldizsár  igazságügyminiszterhez  : 
»Vajjon  a  polgári  házasságról  szóló  törvényjavaslat  elkészült-e 
és  szándékozik-e  ezt  az  ünnepek  után  rögtön  benyújtani,  hogy 
a  vallásszabadságról  szóló  törvényjavaslattal  együtt  tárgy al- 
tassék,  igen  vagy  nem  ?« 

Horn  Ede  pedig  ugyanazon  ülésszakban,  amidőn  már 
Horvát  Boldizsár  helyét  az  igazságügyi  tárcza  élén  Pauler  Tivadar 
töltötte  be,  szeptember  16-ikán  terjesztett  elő  határozati  javas- 
latot, mely  szerint :  a  kormány  odautasittatik,  hogy  még  a 
mostani  ülésszak  alatt  terjesszen  a  képviselőház  elé  törvény- 
javaslatot, mely  a  polgári  házasság  kizárólagos  érvényességét 
kimondja  s  a  házaspár  tetszésére  hagyja  a  polgári  hatóság  előtt 
kötött  frigyet  egyházilag  megáldatni. 

Ehhez  Pulszky  Ferencz  is  csatlakozott. 

HÓDOSSY  EMLÉKIRATA. 

Megemlítjük  itt  Hódossy  Imre  országos  képviselőnek  emlék- 
iratát, amelyet  még  Horvát  Boldizsár  felhívására  dolgozott  ki 
a  polgári  házasság  tárgyában.  Ez  intézménynek  az  emlékirat 
szerint  két  főczélja  van.  Először,  hogy  hitfelekezeti  akadály  a 
házasság  létrejötte  elé  ne  hárulhasson  ;  másodszor,  hogy  a  törvé- 
nyileg biztosítani  szándékolt  általános  vallásszabadsággal  szemben 
meg  legyenek  állapítva  azon  kellékek  és  föltételek,  melyek  mellett 
törvényes  házasság  létesülhet.  Ezen  czélok  egyikét  sem  látja 
máskép,  mint  a  kötelező  polgári  házasság  által  biztosítva.  Külön 
törvény  lenne  alkotandó  a  polgári  anyakönj^vek  viteléről  és  külön 
a  polgári  házasságról  mint  kötelező  intézményről.  Kifejti,  hogy 
mind  a  házasságok,  mind  az  anyakönyvek  ügyének  polgári  keze- 
lése nálunk  több  akadályba  ütközik,  mint  bármely  más  czivilizált 
államban.  A  polgári  anyakönyvek  vitelével  a  járásbirákat  és 
aljárásbirákat  kellene  megbízni  s  ezek  külön  területi  hatáskörrel 
a  házasságkötésre  is  illetékességet  kapnának.  Az  anyakönyv- 
vezetők kinevezése  iránt  egy-egy  törvényszék  területére  a  törvény- 

széki  elnök  tenne  előterjesztést,  a  területi  hatáskörnek  és  az 
anyakönyv  nyelvének  a  helyi  szokások  és  viszonyok  szerint  való 
megállapításával . 

IRÁNYI  ÚJABB  INTERPELLÁCZIÓJA  ÉS  HATÁROZATI 
JAVASLATA. 

Fokozott  mértékben  fordult  a  parlament  figyelme  vallási  és 
egyházi  ügyek  felé  a  következő,  1872 — 75-iki  országgyűlésen. 
S  e  jelenség  csak  a  közhangulat  tükrözője  volt.  Vallási  és  egyházi 
kérdések  állandóan  foglalkoztatták  az  országos  közvéleményt, 
s  a  szabadelvüség  barátait  méltán  töltötte  el  aggodalommal  azon 
tapasztalat,  hogy  a  reakczionárius  törekvések  mind  erősebben 
nyomultak  előtérbe.  A  felekezeti  izgatás  a  parlamenten  kívül 
dúsan  megtermetté  gyümölcseit  és  lassa-nként  magában  az  ország- 
gyűlésben is  visszhangot  keltett.  Ennek  az  országgyűlésnek  már 
Istóczy  Győző  is  tagja  volt. 

A  vallás-  és  közoktatásügyi  tárcza  élén  már  ekkor  mint  Pauler 
utóda  Trefort  Ágoston  állt.  Európai  műveltségű  ember  volt,  de 
jól  ismerve  hazai  viszonyainkat,  fázott  a  vallási  és  egyházi  ügyek 
bolygatásának  gondolatától,   egy  kulturharcz  lehető  felidézésétől. 

Azonban  a  szabadelvüség  hívei  sem  maradtak  tétlenül. 
Érezték,  hogy  cselekedniök  kell,  mert  a  helyzet  későbben  csak 
rosszabbá  és  a  sikerre  való  kilátás  csak  kedvezőtlenebbé  válhatik. 

Irányi  Dániel  interpelláczió  alakjában  vetette  föl  újra  a 
függőben  maradt  fontos  kérdéseket.  November  4-ikén  kérdést 
intézett  a  vallás-  és  közoktatásügyi  miniszterhez  :  szándékozik-e 
a  vallás  szabad  gyakorlatáról  és  a  hitfelekezetek  egyenjogúságáról 
még  ez  ülésszak  alatt  törvényjavaslatot  benyújtani  ?  Az  igazság- 
ügyminisztert pedig  az  iránt  interpellálta  meg,  hogy  a  polgári 
házasság  behozataláról  szintén  még  a  folyó  ülésszak  alatt  törvény- 
javaslattal álljon  elő. 

Választ  egyik  interpellácziójára  sem  kapván,  1873.  február 
1-én  határozati  javaslatot  terjesztett  elő,  mely  szerint :  utasítsa 
a  képviselőház  a  kormányt,  hogy  a  vallás  szabad  gj^akorlata  és 
a  polgári  házasság  iránt  még  ez  ülésszakban  adjon  be  törvény- 
javaslatot. 

A  határozati  javaslat  sorsa  ugyanaz  lett,  mint  az  inter- 
pelláczióé  :  a  ház  nem  foglalkozott  vele  tovább. 

GHICZY  INDÍTVÁNYA  AZ  ALAPOK  ÉS  ALAPÍTVÁNYOK 
ÜGYÉBEN.  IRÁNYI  HATÁROZATI  JAVASLATA. 

Kevéssel  utóbb,  február  24-ikón,  Trefort  a  költségvetés 
tárgyalásakor  megtartotta  expozéját,  de  tisztán  csak  a  közoktatás- 
ügyre szorítkozott. 

Ez  alkalommal  Ghiczy  Kálmánnak  az  alapítványok  kezelése 
iránt  beadott  indítványa  hosszabb  vitát  keltett. 

Iiányi  Dániel  is  felszólalt.  Mindjárt  beszéde  elején  kijelen- 
tette, hogy  a  költségvetés  kapcsán  bírálata  nem  annyira  az  új 
minisztert,  hanem  inkább  elődét,  Paulert  fogja  illetni,  Trefortot 
legfölebb  annyiban,  a  mennyiben,  úgy  látszik,  az  egyházpoHtika 
terén  Pauler  nyomdokaiba  szándékozik  lépni.  Ezt  onnan  követ- 
keztette, hagy  a  vallás  szabad  gyakorlata  iránt  a  miniszter  még 
nem  nyújtott  be  törvényjavaslatot,  sőt  Irányinak  hónapokkal 
ezelőtt  hozzá  intézett  interpellácziójára  sem  válaszolt.  Pedig  a 
vallásszabadság  valósítása  égető.  Mindennapi  esetek  követelik 
annak  törvényi  megalkotását.  »Emlékezünk  mindnyájan,  úgy- 
mond, hogy  ezelőtt  12  vagy  15  évvel  egyetlenegy  gyermek  keresz- 
teltetett meg  erőszakkal  és  vétetett  el  szülőitől  Olaszországban. 
Mortarának  hívták.  Az  egész  világ  felháborodott  ennek  hallatára. 
S  Magyarországon  százak  és  százak  kereszteltettek  erőszakosan. 
A  szentszékeket  az  1868  :  LltE.  fenntartotta  további  rendezésig. 
A  törvényt  azonban  kijátsszák,  az  irományokat  az  illető  bíró- 
ságokhoz el  nem  küldik.  A  hírlapok  csaknem  naponként  sorolnak 
elő  eseteket,  hogy  izraelita  magyar  honpolgárok,  keresztény  nővel 
akarva  egybekelni,  vagy  megfordítva,  külföldre  vándorolnak  a 
házasság  megkötése  czéljából.  Midőn  pedig  hazájukba  vissza- 
térnek, házasságuk  itt  érvénytelen  és  gyermekeik  törvénytelenek. 
Mind  e  bajokon  két  törvény  volna  hivatva  segíteni  :  egyik  a 
vallásszabadságról,  másik  a  polgári  házasságról  szóló.  A  kathoHkus 
világiak  és  a  protestáns  egyház  egyformán  barátai  e  reformnak. 
Csak  a  kathoHkus  papság  áll  ellen.  És  e  papság  előtt  hajlik  meg 
Magyarország  minisztériuma  !« 

Hatáiozati  javaslatot  nyújt  be,  mely  így  szól :  A  kormány 
odautasíttatik,  hogy  a  vallás  szabad  gyakorlata  és  a  polgári  házas- 
ság iránt  mielőbb  terjesszen  elő  törvényjavaslatot. 

Felállással  és  ülvemaradással  való  szavazás  után  a  ház  61 
szavazattal   39  ellenében  elfogadta  Irányi  határozati  javaslatát. 

A  költségvetés  részletes  tárgyalása  folyamán,  az  egyházak 
állami  segélyezése  tételénél,  újra  sürgették  a  vallásszabadságról 
szóló  törvényt  s  az  egyház  és  állam  közti  viszonyok  rendezését 
a  »szabad  egyház  szabad  államban*  elve  alapján,  melyet  Eötvös 
József  és  Deák  Ferencz  vallottak. 


SCHOPPER  GYÖRGY  ROZSNYÓI  PÜSPÖK  ESETE. 
DEÁK   ELMONDJA   UTOLSÓ   NAGY   BESZÉDÉT, 
TREFORT  INDÍTVÁNYA. 

Nagyobb  hullámokat  vetett  ugyanezen  (1872 — 75-iki)  ország- 
gyűlés alatt  a  királyi  placetum  kérdése  Schopper  rozsnyói  püspök 
esetével  kapcsolatosan. 

A  nevezett  püspök  ugyanis  1873.  elején  a  vatikáni  zsinat  ki- 
nyomatott határozatait  megyéje  papsága  között  szétosztatta  s  a 
papságot  követésükre  hívta  fel.  Lükő  Géza  kérdést  intézett  e  miatt 
a  miniszterhez  1873  január  16-ikán  :  igaz-e,  hogy  Schopper  György 
rozsnyói  megyés  püspök,  a  fennálló  királjd  tetszvényjog  ellenére, 
egyházmegyéjében  a  csalhatatlansági  dogmát  legújabban  ki- 
hirdette ? 

Trefort  miniszter  az  interpelláczió  következtében  már  másnap 
levelet  írt  a  püspökhöz  és  felvilágosítást  kért  a  történtekről. 
Minthogy  választ  nem  kapott,  újabb  levelet  küldött,  melyre 
Schopper  végre  január  31-ikén  kijelenti  válaszában  :  »A  meztelen 
tény,  néhány  rövid  szóval,  annyi,  hogy  én  a  vatikáni  zsinat  hatá- 
rozatainak 200  példányát  Lonkay  Antal  nyomdájában  megvettem 
s  azokat  papságom  között  kiosztottam.*  A  miniszter  márczius 
5-ikén  újabb  felszólítást  intéz  a  püspökhöz  és  felhívja,  nyilatkoz- 
zék egyenesen  :  megtörtént-e  a  csalhatatlansági  dogma  kihirdetése, 
igen  vagy  nem  ?  A  püspök  megint  nem  válaszolt.  Erre  újabb, 
erélyes  felszólítás  után  megírta,  hogy  a  vatikáni  határozatokat 
azért  osztotta  ki  nyomtatásban,  hogy  papsága  hitelesen  értesüljön 
róluk.  Trefort  megrótta  levólileg  a  püspök  eljárását  és  hasonló 
esetekkel  szemben  a  jövőre  szigorúbb  eszközök  alkalmazásával 
fenyegette  őt  meg.  Erről  a  tényállásról  világosította  fel  a  kép- 
viselőházat június  24-ikén  az  interpelláczióra  adott  válaszában. 

Lükő  Géza  nem  vette  tudomásul  a  választ.  »Előjogok  és 
kiváltságok  —  úgymond  —  a  felekezetek  részére   ma  is  léteznek, 

Szilágyi  Dezső  beszédei.  II.  *• 

és  az  egykori  világuralom  visszahódításáról  ábrándozó  hierarchia 
folytonos  szívós  kitartással  munkálkodik  azon  kiváltságok  meg- 
tarthatásán,  sőt  kiterjesztésén.  E  törekvés  ellensúlyozására  valódi 
vallásbeli  és  lelkiismereti  szabadságot  biztosító  intézmények 
szükségesek.*  A  kormánytól  azonban,  mely  egyenesen  szövet- 
ségben áll  az   ultramontán  aspirácziókkal,   ilyeneket  nem   vár. 

Szavazás  után,  mely  felállással  és  ülvemaradással  történt, 
a  ház  83  szavazattal  71  ellenében  nem  vette  tudomásul  a  választ, 
hanem  kitűzte  annak    tárgyalását  a  költségvetés  utáni  időre.*) 

Június  28-ikán  napirendre  kerülvén  a  kérdés,  Lükö  Géza 
nemcsak  a  tudomásulvételt  tagadta  meg,  hanem  határozati 
javaslattal  állott  elő,  mely  szerint  :  utasítja  a  képviselőház  a 
minisztériumot,  hogy  addig  is,  míg  az  áUam  és  egyház  közti 
viszonynak  meghatározása  iránt  törvényhozás  útján  gyökeres 
intézkedés  jönne  létre,  a  királyi  te  tsz  vény  jognak  teljes  érvényben 
tartása  felett  őrködjék  s  úgy  a  rozsnyói  esetben,  mint  ezután 
netalán  előforduló  esetekben  a  fennlévő  gyakorlat  és  törvény 
értelmében  szigorúan  járjon  el. 

A  határozati  javaslat  előterjesztése  után  Trefort  rövid 
vonásokban  előadta  egyházpolitikai  programmját.  »A  mi  fel- 
adatunk —  monda  —  és  az  utánunk  jövő  generáczió  feladata  lesz 
létrehozni  az  összhangzást  a  társadalmi,  a  politikai  és  egyházi 
viszonyok  közt.  Nem  fog  ez  történni  nagy  elvek  kimondása  által, 
hanem  a  társadalmi  mozgalom  s  a  jövőben  alkotandó  törvények 
hosszú  sora  által.  Ide  tartozik  elsősorban  a  törvény  nem  a  vallás- 
szabadságról, hanem  a  vallás  szabad  gyakorlatáról  és  a  vallás- 
felekezetek egyenjogúságáról.  A  vallási  élet  szabadságának 
érdekéből  következik,  hogy  a  vallási  viszonyoktól  külön  válasz- 
tassanak azon  ügyek,  amelyek  természetüknél  fogva  nem  a  vallás- 
hoz, az  egyházakhoz,  hanem  az  állam  rendelkezése  alá  tartoznak, 


*)  Június  27-ikén  a  Deák-kör  is  foglalkozott  az  üggyel. 
Trefort  miniszter  részletesen  előadta  a  püspök  ügyében  történteket 
és  kérte  a  párt  hozzájárulását  előterjesztéséhez,  melyet  a  házban 
tenni  fog  egy  bizottság  kiküldése  iránt  az  állam  és  egyház  közötti 
viszonyok  rendezése  czéljából.  Ez  alkalommal  Szilágyi  Dezső  is 
felszólalt  mint  kör  tag  és  kifejtette,  hogy  a  placetum  nem  elég 
hatásos  fegyver  ;  az  állam  vegye  kezébe  az  iskolaügyet,  szabályozza 
a  házasságot  stb.  (Kónyi  Manó:  Deák  Ferencz  beszédei.  1903. 
VI.  405.  1.) 

mint  a  polgári  és  politikai  jogok  gyakorlása,  a  házasság  polgári 
oldala  és  viszonyai.  Továbbá  ide  tartozik  a  polgáii  házasságról 
szóló  törvény,  mint  a  vallásfelekezetek  egyenjogúságának  korol- 
láriuma,  akként,  hogy  a  házasság  polgári  jogi  érvényességére  a 
vallás  befolyással  ne  bírjon  s  az  állam  a  házasságot  a  maga  szem- 
pontjából polgári  szerződésnek  tekintse,  amely  felett  saját  tör- 
vényei szerint  itél.  E  kérdés  gyakorlatilag  is  meg  van  már  oldva 
több  államban,  mint  Francziaországban,  Belgiumban,  a  rajnai 
tartományokban,  s  mely  most  Poroszországban  is  napirenden 
van.  Nem  fog  ez  nálunk  sem  okozni  perturbácziókat  a  vallási 
viszonyokban  ;  csak  a  törvényhozás  gondoskodjék  az  anyakönyvek 
vezetésére  szükséges  adminisztratív  közegekről.* 

Beszéde  végén  a  következő  indítványt  terjeszti  elő  :  küldjön 
ki  a  képviselőház  bizottságot  a  végre,  hogy  a  vallás-  és  köz- 
oktatásügyi miniszter  közbejöttével  az  állam  és  egyház  közti 
viszony  szabályozására  javaslatot  dolgozzon  ki  és  e  javaslatot  a 
ház  elé  terjessze. 

Gulner  Gyula  utal  az  ultramontanizmus  czége  alatt  folya- 
matban lévő  izgatásokra.  Ezen  egész  áramlat  csak  egy  láncz- 
szeme  annak  a  mozgató  erőnek,  amely  a  Vatikánban  van  és 
Európa  minden  államában  érvényesülni  igyekszik.  Ennek  leküz- 
dése végett  óhajtja,  hogy  a  minisztérium  a  legerélyesebb  eszközök- 
höz nyúljon,  nevezetesen  az  állam  és  egyház  közti  viszony  rende- 
zését végre-valahára  megindítsa.  Ebből  a  szempontból  csatlakozik 
Lükő  határozati  javaslatához  és  a  miniszter  indítványához. 

Ugyanaznap  Deák  Ferencz  is  fölemelte  szavát  és  elmondta 
emlékezetes  utolsó  nagy  beszédét  az  állam  és  egyház  közötti 
viszonyokról.  A  polgári  házasság  ügyében  a  következő  kijelen- 
téseket tette  : 

»Előttünk  van  és  remélem,  nem  hosszú  idő  múlva  a  ház  aszta- 
lára kerül  a  polgári  házasság  kérdése.  A  polgári  házasság,  nézetem 
szerint,  absolute  nem  vallási,  hanem  tisztán  polgári  kérdés. 
A  két  mód  közül,  melyet  eddig  követtek,  az  egyik  az  engedélyezett 
polgári  házasság,  másik  a  kötelező.  Nem  tehetek  róla,  én  az  elsőt, 
a  fakultatív  polgári  házasságot  nem  tartom  logikai  alapon  nyug- 
vónak, nem  tartom  helyesnek  és  magára  az  egyházi  rendre  nézve 
is  sértőbbnek  tartom,  mint  a  kötelezőt.  Mert  ha  nyersebb  nyelven 
mondanók  ki  a  fakultatív  polgári  házasságról  szóló  törvényt, 
ez  annyit  tenne,  hogy  az  állam  azt  mondja  alattvalóinak  :    fiaim. 

ha  házasodni  akartok,  menjetek  papjaitokhoz,  adjanak  ők  össze 
benneteket ;  de  ha  a  pap  össze  nem  ád  titeket,  akkor  jöjjetek 
hozzám,  majd  összeadlak  én.  Ellenben  a  kötelező  polgári  házasság 
egészen  más.  Ott  az  állam  azt  mondja,  hogy  a  házasság  nemcsak 
egyházi  szertartás,  hanem  polgári  szerződés,  és  pedig  a  legfonto- 
sabb, amely  alapja  a  legitimitásnak,  a  szukezessziónak  ;  én  tehát 
mint  állam  kivánom,  hogy  ezen  polgári  szerződés  előttem  köttes- 
sék, annak  egyházi  részét  azután  végezzétek  el  a  magatok  pap- 
jainál. Ebben  sem  sértő,  sem  abszurd,  sem  helytelen  nincs.  Mind- 
ezeket fokonként  meg  lehet  tenni. « 

Deák  nagy  beszédének  hatását  mi  sem  jellemzi  jobban, 
mint  az,  hogy  utána  Huszár  Imre  a  miniszter  határozati  javasla- 
tához toldást  indítványozott,  mely  szerint  a  kiküldendő  bizottság- 
nak utasításul  az  adatik,  hogy  javaslatában  szigorúan  tartsa 
szem  előtt  azokat  az  irányelveket,  amelyeket  Deák  Ferencz 
kifejtett  ebben  a  beszédében. 

Simonja  Ernő  nem  járul  hozzá  a  toldás  eszméjéhez,  mert  — 
úgymond  —  nem  parlamentáris  dolog  egyes  képviselőnek  diktátu- 
mát valamely  bizottságnak  irányadásúl  kiszabni  és  mert  meg  is 
változhatik  a  háznak  véleménye. 

Ghyczy  Kálmán  a  toldás  mellett  van.  Egyáltalában  nem 
tartja  imparlamentáris  dolognak,  hogy  midőn  a  ház  bizottságot 
küld  ki  egy  hosszú  időre  kiterjedő  nagyfontosságú  ügyben,  akkor 
előre  meghatározza  az  irányt  is,  melyet  a  bizottság  által  követ- 
tetni  akar.  Ha  pedig  attól  félünk,  hogy  megváltozhatik  a  ház  állás- 
pontja, akkor  annál  indokoltabb,  hogy  a  ház  jelölje  meg  az  irányt, 
melyet  a  bizottságnak  követnie  kell.  Ezen  elvek  helyessége  iránt 
Magyarország  közvéleménye,  a  haza  és  ezen  ház  többsége  régóta 
tisztában  van,  s  azért  egyáltalában  semmi  sem  áll  ellent  annak, 
hogy  amit  a  ház  nagy  többsége  hisz  és  vall,  azt  valóban  utasításul 
adja  az  illető  bizottságnak. 

Szavazás  után  Lükő  határozati  javaslatát  mellőzték,  a 
miniszterét  pedig,  valamint  Huszár  toldását  elfogadták.  Az  egész 
ház  felállott  és  sokáig  lelkesen  éljenezték  Deák  Ferenczet  nagy 
diadaláért. 

Deáknak  ezzel  a  beszédével  és  a  háznak  ezzel  a  határozatával 
a  kiegyezés  utáni  évek  magyar  egyházpolitikájának  szabadelvű 
irányzata  a  tetőpontot  érte  el.  Idáig  folyton  emelkedő  vonalban 
haladt  ;  innen  túl  a  leszállás  következett. 

Sem  az  ellenzék,  sem  az  ünnepelt  politikus  nem  sejtették, 
hogy  e  diadal  hosszú  ideig  egyúttal  a  szabadelvűsógnek  utolsó 
csatanyerése  volt  a  képviselőházban. 

Az  országgyűlés  elmulasztotta  a  történeti  pillanatot  a  refor- 
mok valósítására.  Mulasztásáért  keservesen  megbűnhődött ; 
később,  húsz  év  múlva,  sokkal  nagyobb  munkával  és  fáradsággal 
volt  kénytelen  harczolni  ugyanazért,  amit  most  könnyen  kivív- 
hatott volna. 

A  REFORMOK  ELODÁZÁSA. 

A  nyári  szünet  után  (1874.  november  5.)  Lükő  Géza  szóba 
hozta  a  bizottság  kiküldését.  Trefort  erre  nézve  indítványt  ter- 
jesztett elő,  amelyben  kérte,  hogy  a  ház  27  tagú  bizottságot 
válasszon  az  állam  és  egyház  közti  viszonyok  szabályozására. 
Lükő  Géza  kifogást  tett  az  indítvány  szövegezése  eUen ;  a 
bizottság  nem  a  viszonyok  szabályozására,  hanem  javaslattételre 
küldendő  ki. 

Elnök  :  Én  úgy  hiszem,  nincs  aggálya  a  t.  háznak  az  iránt, 
hogy  a  bizottság  nem  fogja  véglegesen  szabályozni  az  állam  és 
egyház  közti  viszonyokat.  (Derültség.) 

A  vidám  elnöki  megjegyzés  nagyon  keserű  igazságot  foglalt 
magában.  Megválasztották  ugya,n  a  bizottságot,  s  az  elnök  nem 
sokkal  később  már  jelenthette  a  háznak,  hogy  a  bizottság  meg- 
alakulván, elnökévé  Gorove  Istvánt  és  előadójául  Molnár  Aladárt 
választotta,  sőt  a  bizottság  a  polgári  házasság  tárgyában  készült 
első  jelentésót  fél  évvel  később,  1874.  június  16-ikán  Molnár 
Aladár  elő  is  terjesztette,  anna,k  tárgyalását  csakhamar  ki  is 
tűzték  napirendre  ;  ekkor  azonban  Bittó  István  miniszterelnök 
a  válságos  poHtikai  helyzet  miatt  a  tárgynak  napirendről  való 
levétele  és  a  jövő  ülésszakra  való  halasztása  meUett  szólalt  fel. 
»Biztosíthatom  a  t.  házat,  úgymond,  hogy  a  kormánynak  teljes- 
séggel nincs  szándékában  kitérni  a  kérdés  elől ;  sőt  el  van 
határozva  saját  inicziati vajából  a  jövő  ülésszak  alatt  e  kérdésben 
törvényjavaslatot  terjeszteni  a  t.  ház  elé  ;  s  én  azt  hiszem,  hogy 
akkor  a  t.  ház  azon  helyzetben  lesz,  hogy  tanácskozásainak 
konkrét  eredménye  is  fog  lemii,  míg  ha  most  ily  alakban,  a 
jelentés  alakjában  tárgyalja  a  ház  ezen  fontos  kérdést,  különben 
is  csak  in  thesi  oldathatnának  meg  az  itt  lefektetett  el  vek. « 

A  miniszterelnök  elodázó  igyekezete  érthető  heves  tiltakozást 
idézett  elő  a  reform  hívei  között. 

Lükő  Géza  kéri  a  házat  :  ne  tegye  ki  magát  annak  a  vádnak, 
hogy  a  reformkérdéseket  megoldani  nem  akarja,  hogy  ultra- 
montán  aspiráczióktól  vezéreltetik,  és  menjen  bele  a  tárgyalásba. 

Irányi  Dániel  és  Horn  Ede  szintén  a  napirend  fenntartását 
követelik. 

Bittó  miniszterelnök  :  Mindenesetre  oly  időben  fogjuk  beter- 
jeszteni ezen  javaslatot  a  jövő  ülésszakban,  hogy  azt  még  tár- 
gyalni és  befejezni  lehessen. 

Tisza  Kálmán  a  már  teljesen  megérett  ügjTiek  napirenden 
hagyása  mellett  van. 

Pauler  igazságügyminiszter,  Horvát  Boldizsár  és  még  többek 
felszólalása  után  névszerinti  szavazás  volt  a  kérdés  fölött.  A  ház 
50  szótöbbséggel  levette  a  tárgyat  a  napirendről. 

ISTÓCZY  INTERPELLÁL.  ÚJ  HELYZET. 

Nov.  7-én,  az  új  ülésszakban  új  bizottságot  választottak 
(elnöke  Házmán  Ferencz,  előadója  ismét  JMolnár  Aladár).  E  bizott- 
ság a  következő  (1875.)  év  április  28-án  nyújtotta  be  jelentését, 
amelynek  első  része  az  állam  és  egyház  közti  viszonyok  rende- 
zésére szükséges  intézkedésekkel,  második  része  pedig  azon 
törvényjavaslat  alapelveivel  foglalkozik,  melyet  a  bizottság  a 
vallásszabadságról  szerkesztett.  A  Bittó-miniszteriumot  felváltó 
Wenckheim-kormánynak  azonban  nem  jutott  ideje  dűlőre  vinni 
az  egyházpolitika  függő  ügyeit. 

Különös  epizódja  volt  ennek  a  rövid  átmeneti  érának  Istóczy 
Győző  interpeUácziója  a  belügyminiszterhez  (1875.  ápr.  8.)  a 
zsidók  irányában  követendő  politika  ügyében.  Az  interpellácziót 
megokoló  beszéd,  a  zsidók  ellen  felhozott  invektivák  hosszú 
sorával,  mintegy  bejelentése  volt  az  antiszemita  mozgalom 
társadalmi  és  politikai  szervezkedésének.  Az  égi  háborút  meg- 
előző villámlás  és  memn'dörgés  főpróbája.  Wenckheim,  mint 
belügyminiszter,  szabadelvű  szellemben  válaszolt,  s  az  interpelláló, 
noha  nem  volt  megelégedve  a  válasszal,  azt  mégis  tudomásul 
vette.  Kormánypárti  állásánál  fogva  mást  nem  is  tehetett. 

Ez  az  epizód  pedig  elárulta  azt  is,  hogy  attól  a  többségtől, 
melynek    soraiban   ily    velleitások    ekkora    merészséggel    lépnek 

fel,  az  egyházpolitikai  reformalkotás  terén  valami  nagysza- 
bású kezdemény,  minden  elvi  kijelentés  ellenére,  aligha  lesz 
várható. 

Minden  attól  függött  most,  a  Deák-párt  fokozódó  gyengülése 
és  a  balközéppel  való  fúziónak  mindinkább  előtérbe  nyomulása 
mellett,  hogy  az  új  alakulás  ki  fogja-e  majd  pótolni  az  új,  hatalmas 
többségi  pártnak  szellemében  azt  a  fogyatékot,  melyet  a  szabad- 
elvüség  az  utóbbi  évek  során  szenvedett.  Fájdalom,  ez  nem 
törtónt  meg.  Az  egyházpolitikai  reformok  ügyére  a  fúzióval 
beköszöntött  új  helyzet  éppenséggel  nem  bizonyult   kedvezőnek. 

A  REFORMOK  ÜGYE  A  FÚZIÓ  UTÁN. 

Tisza  Kálmán  kormányát,  de  az  országos  közvéleményt  is 
egyrészt  az  ausztriai  kiegyezés,  másrészt  a  keleti  politika  bonyo- 
dalmai kötötték  le  mindenek  fölött. 

Az  1875 — 78-iki  országgyűlés  első  évének  idevágó  mozzanata 
volt  Mocsáry  Géza  interpellácziója  a  polgári  házasság  ügyében. 
Az  interpelláló  képviselő  azonban,  örömmel  értesülvén  arról, 
hogy  Trefort  vallás-  és  közoktatásügyi  miniszter  elkészült  a 
polgári  házasságra  vonatkozó  törvényjavaslatával,  egyszerűen 
visszavonta  interpelláczióját  (1875.  nov.  6.). 

Deák  Ferencz  elhunytával  (1876.  jún.  26.)  a  szabadelvű 
egyházpolitikának  legfőbb  támasza  dőlt  ki  a  küzdők  éléről. 
Vele  együtt  az  országgyűlés  lelkiismerete  is  mintha  elhallgatott 
volna  .... 

A  lankadatlan  Irányi  Dániel,  aki  Deák  mellett  a  48-as  kor- 
szak e  szellemi  örökségével  legjobban  azonosította  magát,  a  vallás- 
os közoktatásügyi  tárcza  1876-iki  költségvetésének  tárgyalásakor 
ismét  fölkeltette  az  ügy  iránt  való  érdeklődést.  A  vallásszabadság 
behozatalát  követelte  újabb  határozati  javaslatában  :  »még  ez 
ülésszak  alatt«. 

Tisza  Kálmán  miniszterelnök  a  határozati  javaslat  ellenében 
azt  hajtogatta,  hogy  a  határozat  akkorra  tartassék  fenn,  amikor 
a  vallásügyre  vonatkozó  törvényjavaslat  a  ház  előtt  lesz. 

A  kérdésre  név  szerint  szavaztak  és  nagy  többséggel  (211  :  30) 
elfogadták  Tisza  javaslatát.  A  határozat  méltán  lehangolta  a 
reformok  híveit.  Érezniök  kellett,  hogy  az  új  többség  működésétől 
e  részben  szintén  nem  várhatnak  fordulatot. 

Hasonló  eredménnyel  járt  Iránja  újabb  akcziója  a  következő 
évben,  ugyancsak  a  vallási  tárcza  költségvetése  alkalmával. 
Ekkor,  1876.  decz.  2-án,  ismét  előterjesztett  egy  határozati 
javaslatot  a  teljes  vallásszabadságra  és  a  polgári  házasságra 
vonatkozó  törvényjavaslatok  érdekében.  Tisza  pedig  megismé- 
telte a  maga  kérését  a  benyújtandó  törvényjavaslatokkal  együt- 
tesen való  elintézés  iránt,  s  a  ház  megint  úgy  határozott,  mint 
legutóbb. 

A  kérdés  tehát  pihent  tovább. 

Nem  csoda,  hogy  a  legközelebbi  alkalommal,  az  1878-iki 
költségvetés  kapcsán,  Iránjú  Dániel,  tizedikszer  sürgetve  meg  a 
szívéhez  nőtt  és  elvileg  oly  annyira  tisztázott  reformok  ügyét, 
szinte  a  lemondás  keserűségével  tér  vissza  e  tárgyra  és  az  írásban 
keres  vigasztalást :  »A  leányzó  nem  halt  meg,  csak  aluszik. « 
Amint  látni  fogjuk,  ez  az  álom  még  évekig  tartott,  s  a  fölébredés 
rosszabb  volt  az  álomnál. 

Hogy  pedig  a  hosszú  halogatás  az  ellenkező  oldalon  milyen 
gyümölcsöket  érlelt,  arról  meggyőzően  tanúskodik  ugyanazon 
évben  Istóczy  Győzőnek  indítványa  a  zsidó  állam  helyreállítása 
iránt  (jún.   24). 

Bármily  hatástalanul  hangzott  is  el  a  házban  beszéde,  amelyet 
Trefort  a  kor  humanitárius  elveivel,  a  ház  nemes  szellemével  és 
nagyrészt  a  tényekkel  is  ellentétben  álló  »irodalmi  essay«  jelzővel 
tisztelt  meg,  künn  az  országban,  az  ily  eszmék  befogadására 
mindig  hajlandó  tömegnél  nem  maradt  nyom  nélkül.  Az  Orosz- 
országból érkezett  zsidóüldözési  hírek  hazánkban,  különösen  a 
felvidéki  megyékben  bizonyos  nyugtalanságot  szültek.  Több 
megye  tiltakozni  kezdett  az  orosz  zsidók  beözönlése  ellen.  E  tilta- 
kozások —  éppen  az  Istóczy-féle  áramlattól  befolyásolva  —  mind 
erősebb  hangnemben  ismétlődtek  és  lassankint  az  ország  leg- 
nagyobb részében  visszhangra  találtak.  Az  orosz  zsidók  miatt  a 
magyar  zsidók  ellen  támadt  fel  az  izgalom.  A  legközelebbi  válasz- 
tások után  Istóczy  már  nem  állt  egyedül  a  képviselőházban. 
A  reformok  ügye  pedig  nem  állt  kedvezőbben. 

Az  1878 — 81-iki  országgyűlés  elméletileg  mindamellett  némi 
lendületre  segítette  az  ügyet,  némi  visszahatásakóp  az  ellenkező 
irányzatnak. 

Irányi  Dániel  most  is  megújítá  határozati  javaslatát,  a 
vallás-  és  közoktatási  tárcza  1879-iki  költségvetésével  kapcsola- 


A  reformok  üg^e  a  fúzió  után.  25 

tosan,  a  teljes  vallásszabadság  és  a  polgári  házasság  megalko- 
tása iránt. 

Ezzel  egjádejűleg  HeKy  Ignáez  és  Gulner  Gyula  az  alapok- 
és  alapítványoknál  tettek  indítványt  s  az  ezekhez  fűzött  élénk 
vita  közben  az  egyházpolitika  kérdései  folyvást  felszínen  voltak. 

Trefort  ez  alkalommal  a  vallásszabadságról  úgy  nyilatkozott 
(különben  nem  először  tette),  hogy  nincs  szükség  külön  törvény 
alkotására,  mert  a  vallásszabadság  nálunk  tényleg  megvan. 
Ha  nem  is  a  törvényekben,  de  az  életben  nálunk  a  vallásszabad- 
ságnak oly  mértéke  van  meg,  mint  bárhol  Európában.  A  polgári 
házasság  ügyét  minisztertársára  bízta. 

Pauler  igazságügyminiszter  csak  a  polgári  házasságról  beszélt. 
Egyike  ez  a  legfőbb  kérdéseknek,  úgymond,  mely  az  összes  családi 
élettel  a  legszorosabb  összefüggésben  áll  s  ennélfogva  csak  érett 
megfontolással  lehet  megoldani,  még  pedig  legczélszerübben  az 
egész  családi  jog  szervezésével  és  szabályozásával  kapcsolatban. 
Ezzel  foglalkozik  a  kormány.  A  munkálatok  ki  vannak  adva  és 
folyamatban  vannak.  Szóval :  eleget  vártunk  ;  miért  ne  várhat- 
nánk még  tovább  is. 

Mind  a  két  miniszter  Irányi  határozati  javaslatának  mellő- 
zését kívánta. 

Az  országgyűlés  pap  tagjai  természetesen  siettek  a  miniszteri 
álláspont  mellett  felvonultatni  az  ismert  egyházi  és  valláserkölcsi 
szempontokat,  A  vallásszabadsági  törvény  dolgában  még 
Hoffmann  Pál  sem  tartózkodott  csatlakozni  az  egyházi  férfiak 
felfogásához  ;  kijelentette,  hogy  ily  törvényt  nem  kíván,  azt 
üdvösnek  és  a  körülményektől  indikáltnak  nem  tartja.  Ellenben 
a  polgári  házasságot  ő  is  sürgeti. 

Ily  előzmények  után  alig  lehetett  remélni,  hogy  a  képviselő- 
ház megembereli  magát  és  legalább  elvileg  nem  adja  fel  régi 
szabadelvű  hagyományait.  Szinte  csodaszámba  ment,  hogy 
Irán}^  határozati  javaslatának  egyik  részét,  a  polgári  házasságra 
vonatkozót,  mégis  elfogadta,  ut  aliquid  fecisse  videatur.  Még 
ez  is  vívmánynak  tetszett,  a  körülményekhez  ós  az  aligmúlthoz 
képest.  Foganatja  azonban  ennek  a  polgári  házasság  behoza- 
talát illető  utasításnak  éppen  úgy  nem  lett,  mint  az  előző  ese- 
tekben. 

A  következő,  1880-ik  óv  április  elejére  kitűzték  tárgyalásra 
Helfy  Ignácznak  egy  indítványát,  ugyanazt,  mely  már  az  előbbi 

ülésszakban  is  napirenden  volt,  de  elintézést  nem  nyert :  az 
alapok-  és  alapítványokra  vonatkozót.  Irányi  pedig  újra  beter- 
jeszté  a  maga  határozati  javaslatát. 

Erre  az  utóbbira  nézve  Tisza  Kálmán  miniszterelnök  kérte, 
hogy  a  szavazásnál,  a  kérdés  kettéosztatván,  a  vallásszabadság- 
ról szóló  rész  mellőztessék.  Ugyanarra  alapította  a  kérést,  mint 
a  megelőző  alkalommal  Pauler  :  hogy  nincs  szó  vallásszabad- 
ságról, az  nem  kell,  mert  az  megvan,  hanem  csak  a  vallássza- 
badságnak törvényszakaszokba  való  szedéséről,  ez  pedig  ma  nem 
égető.  A  ház  sem  tartotta  égetőnek,  s  a  megtartott  szavazás 
eredménye  megint  az  lett,  mint  legutóbb.  Csupán  a  polgári 
házasságra  vonatkozó  részt  fogadták  el,  mely  szerint  az  igazság- 
ügyminiszter utasíttatik  a  polgári  házasság  iránt  oly  időben  tör- 
vényjavaslat beterjesztésére,  hogy  az  még  a  folyó  országgyűlés 
alatt  törvénnyé  válhassék. 

A  vallásszabadság  behozatalára  vonatkozó  utasítás  dolgát 
névszerinti  szavazással  döntötték  el.  Az  indítványnak  ez  a  része 
13  szóval  kisebbségben  maradt. 

Irányi  nem  tudott  belenyugodni  abba,  hogy  a  vallásszabad- 
ság ügye  ilykép  intéződjék  el  az  országgyűlésen.  Jól  tudta,  hogy 
a  való  élet  szükségletei  naponként  meghazudtolják  a  parlamenti 
frázisokat.  Elvi  szempontból  is  elengedhetetlennek  tartotta  ez 
emberi  jognak  intézményes  biztosítását.  Azért  1881.  november 
26-án,  ismét  a  vallás-  és  közoktatási  tárcza  költségvetésekor, 
újabban  összegezte  mindama  nyomós  érveket,  amelyek  állás- 
pontja mellett  szóltak  és  a  múltkor  mellőzött  részt  újra  beter- 
jesztette :  utasíttatik  a  vallás-  és  közoktatási  miniszter,  hogy  a 
vallásszabadság  iránt  törvényjavaslatot  terjesszen  elő. 

Trefort  miniszter  ezúttal  határozottabban  színt  vallott. 
A  szóban  forgó  törvény  ellen  »államérdekből«  egyenesen  állást 
foglalt : 

»Megvallom,  én  nem  vagyok  barátja  a  vallásszabadságról 
egy  általános  törvény  alkotásának,  mert  az  oly  jelenségekhez; 
vezethetne  Magyarországon,  amelyek  nemcsak  a  fennálló  egy- 
házakat, hanem  részben  talán  a  magyar  államot  is  veszélyez- 
tetnék. (Helyeslés  a  jobboldalon.  Élénk  ellentmondás  balfelől.) 
Igenis,  ez  az  én  álláspontom.  Méltóztassék  ezt,  ha  tetszik,  közép- 
kori álláspontnak  mondani ;  (Felkiáltások  a  szélsőbaloldalon : 
Az  is  !)  de  én  e  kérdést  is  úgy,  mint  minden  más  kérdést,  a  magyar 

állam  szempontjából  tekintem.  (Mozgás  balfelől.)  A  magyar 
állam  nem  képes  kiállani  azon  megrázkódtatásokat,  melyeken 
sok  más  államot  keresztül  lehetett  vezetni  .  .  .  Akik  velem  egyet- 
értenek s  e  kérdéssel  foglalkoznak,  nagyon  jól  tudják,  mit  értek, 
midőn  azt  mondom,  hogy  Magyarország  a  vallásszabadságról 
szóló  általános  törvényt  meg  nem  bírná,  a  nélkül,  hogy  a 
magyar  államiság  fenntartása  ne  veszélyeztetnék.  (Egy  hang 
a  szélsőbalon  :  Mumus  !) 

Mandel   Pál :    Tehát   Deák    Ferencz    veszélyeztette    az 
államiságot  ! 

De  nem  is  vitte  keresztül,  hogy  ily  törvény  alkottassék. 
S  ne  méltóztassanak  mindig  a  múltra  hivatkozni,  mert  hisz 
feküdt  a  ház  előtt  egy  ily  törvényjavaslat,  s  miért  méltóztattak 
azt  a  maga  idején  a  napirendről  letenni?  (Felkiáltások  a  szélső- 
balon :  Önök  tették  le  !)  Nem  volt  komoly  szándékuk  a  kér- 
désbe belebocsátkozni  és  azt  keresztülvinni.  (Ügy  van  !  a  jobb- 
oldalon.)« 

A  határozati  javaslat  ellen  Tisza  miniszterelnök  is  újra 
szót  emelt. 

Irányi  határozati  javaslatát  ezek  után  a  ház  102  szava- 
zattal 93  ellenében  ismét  elvetette. 

1881.  márcz.  9-én  Majoros  István  képviselő  interpellácziót 
intézett  az  igazságügyminiszterhez  a  polgári  házasság  iránt. 
Ez  a  kérdés,  úgymond,  évenkint  tengeri  kígyó  módjára  jelenik 
meg  a  házban.  Két  ízben  hozott  a  ház  határozatot,  hogy  az 
igazságügyminiszter  a  polgári  házasságra  vonatkozólag  törvény- 
javaslatot terjesszen  be  a  ház  elé,  s  ennek  a  kormány  mindez 
ideig  eleget  nem  tett.  A  kérdés  elintézését  különösen  a  most 
sajnosán  megindult  antiszemita  mozgalom  teszi  sürgőssé.  Ha  a 
polgári  házasság  már  be  volna  hozva,  szerinte  azon  nem  várt 
kellemetlenségek  nagy  részét,  melyek  az  említett  mozgalomból 
következni  fognak,  el  lehetett  volna  hárítani. 

Az  interpellácziót  kiadták  az  igazságügyminiszternek. 

Itt  azonban  a  reform  ügye  új  stádiumba  lép.  A  megérlelés 
kora  letelt.  A  kormány,  annyi  sürgetés  után,  végre  komoly 
kísérletre  szánta  el  magát,  ha  nem  is  abban  a  szellemben,  amire 
őt  neve  s  a  képviselőház  hagyománya  egyaránt  kötelezte. 

KÍSÉRLET  A  RÉSZLEGES  MEGOLDÁSSAL. 

Habár  Trefortnak  az  egyházpolitikát  érintő  kijelentései 
méltán  lehűtötték  a  szabadelvűség  igazi  híveinek  reménykedéseit 
valami  nagyobbszabású  reformalkotás  iránt,  a  valóság  csak- 
hamar megmutatta,  hogy  a  kormány  még  a  legszerényebb 
várakozáson  is  alul  marad  e  részben.  Kisült,  hogy  miféle 
»polgári  házassággal*  kíván  kedveskedni  az  országnak. 

Két  héttel  utóbb,  márczius  22-én,  Pauler  igazságügyminisz- 
ter letette  a  ház  asztalára  törvényjavaslatát  a  keresztények  ós 
izraehták  közt,  valamint  a  külföldön  kötött  polgári  házasságról. 

Ezzel  az  ügy  leszorult  a  gyökeres  szabályozás  teréről, 
ahova  Deák  és  az  ő  szellemében  a  képviselőház  régibb  hatá- 
rozata helyezte  volt. 

A  meg  okolás  kiemeli,  hogy  az  állam  és  az  erkölcsiség 
igényeit  oly  országban,  mint  Magyarország,  melynek  polgárai 
részben  keresztény,  részben  Mózes-vallásuak,  csupán  a  polgári 
házasság  elégítheti  ki.  Mert  az  egyházi  jog  szabályai  szerint 
kereszténynek  és  zsidónak  összeadására  egyik  vallás  papjai 
sem  kötelezhetők.  Nem  hagyható  pedig  figyelmen  kívül,  hogy 
az  erkölcsiség  és  a  vallás  szoros  összefüggésénél  fogva  hazánk- 
ban a  házasság  erkölcsi  jelentősége  által  is  indokolt  azon  fel- 
fogás uralkodott  mindenkor,  hogy  érvényes  házasság  egyházi 
összeadás  nélkül  nincs.  A  nemzet  legnagyobb  részét,  az  összes 
keresztény  felekezeteket  s  a  zsidókat  is  ez  a  meggyőződés 
hatja  át.  Ezt  a  majdnem  ezeréves  gyakorlatban  gyökerező 
vallási  érzületet  parancsoló  szükség  nélkül  megsérteni  nem 
szabad.  Jelenleg  —  úgymond  —  csak  arra  van  nagyobb  szük- 
ség, hogy  keresztény  és  zsidó  összekelhessenek.  A  törvény- 
javaslat ennélfogva  a  belföldre  nézve  csak  azon  polgári  házas- 
ságra szorítkozik,  amelyet  keresztény  köt  izraehtával.  A  kül- 
földön kötött  polgári  házasság  eddig  nem  volt  érvényes  nálunk, 
mert  a  házasság  e  neme  törvényesítve  nem  volt  és  bíróságaink 
a  polgári  házasságból  eredő  házassági  perben  nem  voltak  hatás- 
körrel felruházva ;  a  törvényjavaslat  most  megszünteti  az  e 
részbeli  bajokat. 

Hogy  azonban  ez  a  megoldás  nem  az  volt,  amit  az  ország 
méltán  várt,  arról  a  jelentés  mitsem  szól.  De  a  csalódás  érzete 

általános  volt  és  a  sajtóban  is,  a  képviselőházban  is  elég  vilá- 
gosan megszólalt.  A  sajtónyilatkozatok  közül  csak  egyet  idé- 
zünk. A  Pesti  Hirlap  írja  márczius  24-ről : 

»Midőn  nálunk  a  közvélemény  felemelte  szavát  a  polgári 
házasság  mellett,  egyenesen  a  kötelező  polgári  házasságot  értette. 
E  mellett  nyilatkozott  az  összes  sajtó,  ezt  sürgették  tekintélyes 
jogászaink,  ezt  akarta  az  országgyűlés,  midőn  a  kormányt  egy 
ilynemű  javaslat  beterjesztésére  utasította,  ezt  értette  Deák 
Ferencz  az  egyház  és  állam  közti  viszonyról  szóló  utolsó  nagy 
beszédében  s  ezt  készítette  elő  Horvát  Boldizsár,  az  újabb 
alkotmányos  éra  igazságügyminisztere. 

Ha  a  reform  előkészítése  czéljából  s  a  vele  járó  összeütkö- 
zések elkerülése  végett  a  kormány  jónak  látta  volna  egyelőre 
csak  a  fakultatív,  vagy  akár  a  szükségbeli  polgári  házasságot 
hozni  be  :  vádolható  lett  volna  bátorság  hiányáról,  de  nem 
arról,  hogy  egy  felette  szükségesnek  érzett  reformművet  végkép 
el  akar  ejteni  azzal,  hogy  mindjárt  az  első  lépéssel  csúffá  teszi .  .  . 

Most  a  kormány  felállít  egy  negyedik  kategóriát,  kimond- 
ván, hogy  polgári  házasság  Magyarországon  csak  keresztény 
és  zsidó  közt  köthető. 

Kicsinyes,  szűkkeblű  felfogás,  mely  az  intézményt  a  lakos- 
ságnak egy  csekély  kis  töredékére  szorítja  s  oly  formában 
vezeti  be,  hogy  a  polgári  házasság  eszméje  Magyarországon 
sohase  lehessen  népszerű.* 

Nem  különbözött  ettől  az  a  fogadtatás  sem,  melyben  a 
képviselőház  szabadelvű  ellenzéke  részesítette  az  új  törvény- 
javaslatot. Midőn  ugyanis  Pauler  1881.  április  6-ikán,  felelve 
Majoros  interpellácziójára,  a  válasz  tudomásul  vételét  kérte, 
az  interpelláló  képviselő  nemcsak  megtagadta  a  tudomásul 
vételt,  hanem  határozati  javaslatot  nyújtott  be  oly  értelemben, 
hogy  a  miniszter,  megfelelően  a  ház  kétrendbeli  határozatának, 
minden  vallásfelekezet  közt  köthető  polgári  házasságról  adjon  be 
törvényjavaslatot.  A  többség  azonban  természetesen  tudomásul 
vette  a  választ,  és  április  25-ikén  Majoros  határozati  javaslatát 
tárgyalván  a  ház,  napirendre  tért  fölötte. 

Irányi  Dánielnek  április  26-iki  sürgető  felszólalására  az 
igazságügyi  bizottság  is  foglalkozott  a  törvényjavaslattal,  s  elő- 
adója, Emmer  Kornél  által  május  27-én  jelentést  tett  a  háznak. 
E  jelentés  azt  a  kérelmet   foglalta   magában,   hogy  az  ország- 

gyűlés  hátralevő  idejének  rövidségére  való  tekintettel  a  bizott- 
ság egyelőre  mentessék  fel  a  törvényjavaslat  érdemi  tárgyalása 
alól.  így  is  történt,  de  nem  a  nélkül,  hogy  Irányiból  ki  ne 
törjön  a  keserűség.  Ha  valaki,  a  reform  ügyének  ez  a  hű  letéte- 
ményese meg  volt  bántva  lelkében,  hogy  eszményét  ily  csonkán, 
ily  torzalakban  hozták  eléje.  Összefoglalta  az  ügy  közvetlen 
előzményeit  :  A  képviselőház,  nem  is  szólva  a  régibb  határo- 
zatokról, már  1879-ben  utasitotta  a  minisztert,  hogy  a  polgári 
házasságról  törvénytervezettel  álljon  elő.  A  következő,  1880-iki 
ülésszakban  megismételte  e  határozatát  azzal,  hogy  a  beter- 
jesztés idejekorán  történjék,  úgy  hogy  a  törvényjavaslat  még 
azon  ülésszakban  törvénnyé  lehessen.  Most  a  miniszter  a 
keresztények  és  zsidók  közt  köthető  polgári  házasságról  nyúj- 
tott be  törvényjavaslatot.  Az  ultramontánok  —  úgymond  — 
meg  lesznek  elégedve,  és  ez  a  fődolog  ! 

Több  hozzászólás  után  a  ház  kimondta,  hogy  egyelőre 
fölmenti  az  igazságügyi  bizottságot  a  tárgyalás  kötelessége  alól. 

ELKERESZTELÉSI  ÜGYEK. 

Nem  búcfsúzhatunk  el  ettől  az  ülésszaktól,  hogy  fel  ne 
említsünk  egy  nevezetes  mozzanatot,  amely  ennek  folyama 
alatt  merült  föl  első  ízben,  de  innen  kezdve  mind  a  Tisza- 
kormányt,  mind  az  utána  következő  Szapáry-kabinetet  több- 
ször foglalkoztatta.  Értjük  az  ú.  n.  elkeresztelési  esetek  ügyét. 

Csak  kevéssel  a  keresztény-zsidó  házassági  törvényjavaslat 
beterjesztése  után  történt,  hogy  a  magyarországi  helvét  és. 
ágostai  hitvallású  ev.  egyházak  kérvénnyel  fordultak  a  kép- 
viselőházhoz egy  ily  eset  alkalmából.  Ez  a  következő  volt  : 

Sopronban  a  róm.  ka,th.  pap  megkeresztelt  egy  vegyes- 
házasságból származó  gyermeket.  Bizonylatot  azonban  nem 
adott  ki  s  az  illetékes  ev.  lelkésznek  a  soproni  ev.  egyház  anya- 
könyvébe való  beiktatás  végett  nem  küldötte  át.  A  királyi  ügyész 
a  kihágásokról  szóló  büntetőtörvény  (1879  :  XL.)  53.  §-a  alapján 
megindította  a  büntetőeljárást.  Az  illetékes  kir.  járásbíróság 
pedig  kimondta  a  bűnösséget  és  a  lelkészre  azt  a  büntetést 
szabta  ki,  melyet  az  53.  §.  mér  oly  esetekre,  midőn  valaki 
18  éven  aluh  kiskorút  a  törvény  ellenére  felvesz  valamely 
felekezetbe.   Ezt  az  ítéletet  a  királyi  tábla  nem  hagyta  hely- 

ben,  hanem  megszüntetvén  a  büntetőeljárást,  fölmentette  a 
vádlottat. 

Ebből  az  esetből  folyólag  kérelmezték  az  említett  egy- 
házak az  1868  :  LIII.  és  az  1879  :  XL.  törvényczikkek  kiegé- 
szítését hathatós  intézkedésekkel  a  felekezeti  béke  megóvása 
érdekében. 

A  kérvényi  bizottság  (Kubinyi  Áipád  előadó)  javaslata 
az  volt,  hogy  a  kérvények  a  miniszterelnök  útján  adassanak  ki 
a  kormánynak  »megfontolás  és  az  annak  következtében  szük- 
ségessé válható  eljárás  tekintetéből*. 

Ezzel  szemben  Vidliczkay  József  a  »szükséges  törvény- 
hozási eljárás  kezdeményezése  tekintetéből*  való  kiadás  iránt 
terjesztett  elő  módosítványt. 

Baross  Gábor  pedig,  arra  utalva,  hogy  e  kérdés  körül  az 
érdeklődés  általános,  Vidliczkay  módosítványának  alapul  véte- 
lével javasolja,  hogy  a  kérvény  »megfontolás  végett  és  az  annak 
következtében  szükségessé  válható  törvényhozási  eljárás  kez- 
deményezése czéljából«  adassék  ki  a  mirüszterelnök  útján  a 
kormánynak. 

Az  előadó  és  a  ház  is  Baross  javaslatához  járult  hozzá. 

De  ez  csak  bevezető  akkordja  volt  az  ügynek.  A  hasonló 
esetek  többszörösen  ismétlődvén,  a  bíróságok  némi  ingadozás 
után  amaz  elvnek  alkalmazásában  állapodtak  meg,  hogy  a 
keresztelés  az  illető  egyénnek  nem  valamely  keresztény  vallás- 
felekezetbe és  egyházba,  hanem  általában  a  kereszténységbe 
való  felvétele.  Magával  a  keresztelés  tényével  tehát  nem  esik 
sérelem  a  keresztény  bevett  vallásfelekezetek  viszonosságáról 
szóló  1868  :  LIII.  törvényczikknek  idevonatkozó,  illetőleg  az 
1879  :  XL.  törvényczikknek  ezt  kiegészítő  rendelkezésén. 

Hogy  a  törvényt  hatályossá  tegye  s  az  ily  esetek  ismétlő- 
dése elé  gátat  vessen,  Trefort  pár  évvel  utóbb,  1884  július  Il-ón 
az  ügy  szabályozását  rendelet  útján  kísérletté  meg  (24.727.  sz.). 
E  rendelet  kimondja,  hogy  azon  lelkész,  aki  a  törvény  szerint 
más  keresztény  vallásfelekezethez  tartozó  gyermeket  bármely 
okból  megkeresztel,  azt  nem  vezetheti  be  saját  egyháza  anya- 
könyvébe, hanem  tartozik  a  keresztelés  tónyéről  a  bizonylatot 
haladéktalanul  az  illetékes  lelkészhez  áttenni  anyakönyvezés 
végett.  Az  egyházi  főhatóságokat  pedig  arra  hívta  fel  :  hagyják 
meg  szigorúan  az  alsó  papságnak,  hogy  a  bizonylatot  legfeljebb 

8  nap  alatt  az  1879  :  XL.  törvényczikkben  megszabott  büntetés 
terhe  mellett  tegyék  át  az  illetékes  lelkészhez. 

A  miniszternek  ez  a  rendelete,  mint  látjuk,  a  bizonylat 
át  nem  tételét  fogja  büntetés  alá.  A  bíróságok,  melyeknek 
hatáskörébe  volt  utalva  az  ítélkezés  ez  esetek  fölött,  nem  tették 
magukévá  a  rendelet  felfogását,  így  az  nem  ment  át  az  életbe. 

Az  ügynek  újabb  fejleményeivel  majd  a  Szapáry- kormány 
alatt  találkozunk. 


A  KERESZTENY-ZSIDO  HÁZASSÁGRÓL  SZOLO 
TÖRVÉNYJAVASLAT. 

ÁLTALÁNOS  TÁRGYALÁS. 

Pauler  igazságügyminiszter  az  új  ülésszakban  —  1881. 
október  8.  —  ismét  benyújtotta  indokolásával  együtt  a  keresz- 
tény és  izraelita  közt,  valamint  az  országon  kívül  kötött 
polgári  házasságról  szerkesztett  törvényjavaslatát,  mivelhogy 
az  előző  ülésszak  kifogyott  az  időből,  hogy  azzal  foglalkozhassék. 
Kiadták  ismét  az  igazságügyi  bizottságnak. 

A  bizottság  (előadó  Literáty  Ödön)  1883.  május  22-én  adta  be 
jelentését.  Ebben  kiemeli,  hogy  a  poHtikai  tekintetek  mellőzésével, 
tisztán  juridikai  szempontból  vette  bírálata  alá  a  törvényjavas- 
latot. Meg  volt  ugyanis  győződve,  hogy  azok  az  okok,  melyek 
a  törvényjavaslatnak  törvényerőre  emelését  pohtikai  szükséggé 
teszik,  már  a  zsidók  egyenjogúságát  kimondó  1867  :  XVII. 
t.-czikk  megalkotásakor  fennforogtak  és  a  törvényhozás  részéről 
számba  voltak  véve.  A  jogi  szempontnak  pedig,  hogy  keresztény 
és  izraelita  egymással  jogéivényes  házasságot  köthessenek  s 
a  külföldön  kötött  polgári  házasság  nálunk  is  érvényes  legyen, 
a  törvényjavaslat  eleget  tesz.  A  gyermekek  vallására  nézve 
főszabályul  a  házasfelek  kölcsönös  megegyezését  állítja  fel  s 
csak  ilyennek  nemlétében  követeli  meg,  hogy  a  fiúgyermek  az 
atya,  a  leány  pedig  az  anya  vallását  kövesse.  Állami,  társadalmi, 
valláserkölcsi  és  jogi  szempontok  igazolják  a  reform  sz,ükséges 
voltát. 

A  törvényjavaslat  tehát  orvosolja  a  fennforgó  jogsérelmet, 
segít  az  égető  szükségen,  nem  lépi  túl  azt  a  határt,  melyet  a 

szükségesség  megjelöl,  s  így  annak  a  czélnak,  melyet  szolgálni 
kíván,  teljesen  megfelel. 

November  18-án  kezdte  meg  a  képviselőház  a  bizottság 
szövegezésében  előteijesztett  törvényjavaslat  általános  tárgya- 
lását.  Nem  éppen  rózsás  kilátások  között. 

A  hosszú  késedelem  átka  fogta  meg  a  reform  szerencsétlen 
ügyét.  Ami  korábban  csillapító  szerül  hatott  volna,  most  kapóra 
jött  mint  a  felekezeti  izgatásra  alkalmas  gyújtóanyag.  Az  anti- 
szemitizmus országszerte  növekedőben.  Istóczyék  már  mint 
szervezett  csoport  foglalnak  helyet  a  képviselőházban.  Kis  szám- 
mal vannak,  de  titkos  szövetségeseik  nagyobb  száma  fokozza 
erejüket.  Eszméik  és  akcziójuk  kivált  a  főrendiház  egyes  tagjainál 
termékeny  talajra  lelnek. 

Másfelől  az  osztrák  szabadelvű  párt  züUése  nem  maradhatott 
erős  hatás  nélkül  a  mi  pártpolitikai  helyzetünkre  s  éppen  nem 
fokozta  fel  a  szabadelvűségnek  amúgy  is  elég  gyönge  irányzatát 
országban  és  parlamentben  egyaránt. 

A  kormány  tehát  nem  szerencsésen  választotta  meg  az  idő- 
pontot, hogy  Deák  nagy  konczepczi ójának  sutba  vetésével  s  a 
képviselőház  világos  határozatának  ellenére  ilyen  foldozó  törvény- 
javaslattal lépjen  a  parlament  elé.  Dilemmába  került.  Akár 
győz,  akár  kudarczot  vall,  mindenkép  kitette  magát  annak  a 
méltó  vádnak,  hogy  a  szabadelvűség  nagy  hagyományaihoz 
hűtlenné  vált.  Olyan  reformmal  jött,  amely  csak  arra  való  volt, 
hogy  az  igazi  reformot  kompromittálja  és  megbuktassa. 

A  gyökeres  szabályozás  parlamenti  hívei  szintén  kétes 
helyzetben  voltak.  Ha  eKogadják  is  baj,  mert  ki  tudja,  mikor 
lesz  meg  azután  az  általánosan  kötelező  polgári  házasság,  mikor 
lesz  meg  az  állam  és  egyház  közti  viszonyok  körének  nagyobb 
szabású  rendezése.  Ha  el  nem  fogadják  is  baj,  mert  nem  tudni, 
kapnak-e  jobbat  helyette.  A  reform  kínálta  tényleges  javítással 
szemben  bajos  volt  a  merev  elutasítás  álláspontjára  helyezkedni. 
Kevesen  is  szánták  el  magukat  reá.  (L.  alább  :  Győry  Elek  és 
társai.) 

Híven  fejezte  ki  a  szabadelvű  ellenzék  felfogását  az  a  határo- 
zati javaslat,  melyet  Irányi  Dániel  terjesztett  elő  a  november 
20-iki  ülésben  maga  és  társai  részéről.  Kijelentik,  hogy  :  ámbár 
a  törvényjavaslat  őket,  kik  az  általános  polgári  házasságot  akai- 

ják,  ki  nem  elégíti,  de  minthogy  az,  ha  törvénnyé  váhk,  a 
legsúlyosabb  jogsérelmek  s  a  legnagj^obb  visszásságok  megszün- 
tetésére mégis  alkalmas,  azt  egyelőre  elfogadják,  de  utasítani 
kérik  az  igazságügy miniszteit  az  általános  polgáii  házasságról 
törvén}^ javaslat  beterjesztésére,  oly  időben,  hogy  az  még  a  jelen 
országgyűlés  alatt  töi  vénnyé  válhassék. 

A  vitában  részt  vett  Horvát  Boldizsár  is,  a  kiegyezés  utáni 
első  kormány  szabadelvű  igazságügy  minisztere.  Szintén  nem 
helyesli  a  kormány  eljárását,  hogy  kompromisszumot  csinálva 
az  elvek  közt,  újra  féli endszabály hoz  fog  és  csak  megközelíti  a 
czélt,  mikor  egészen  el  is  érhetné.  Könnyelműen  szemet  huny- 
tunk, monda,  azon  igazság  előtt,  hogy  kompromisszum  az  ellen- 
tétes elvek  közt  nem  egyéb,  mint  kompromittálása  azon  elvnek, 
amelyet  diadalra  kellene  juttatnunk  és  megörökítése  a  küzdelem- 
nek, amelytől  menekülni  akartunk.  A  törvényjavaslat  nem  elé- 
gíti ki  a  haladás  és  az  állameszme  híveit,  sőt  ezeket  elkedvetleníti 
a  nélkül,  hogy  ellenfeleiket  kibékítené.  De  a  törvényjavaslat 
mindamellett  haladást  jelent.  Nagy  liberális  elvnek  diadala  van 
abban,  hogy  az  állam,  ha  csak  részben  is,  gyakorlatba  veszi 
ehdegeníthetetlen  jogát  a  házassági  ügy  szabályozása  körül. 

Természetesen  a  felszólalt  egyházi  férfiak  —  Lesskó  István, 
Göndöcs  Benedek,  Koszival  István,  Miehl  Jakab  — a  polgári  házas- 
ságnak e  legszerényebb  alakja  ellen  is  époly  eréllyel  szállnak 
síkra,    mintha  a  legmesszebb   menő  intézményekről    volna   szó. 

Az  antiszemiták  —  Istóczy,  Vadnay  Andor,  Szalay  Imre, 
önöd}''  Géza,  Simonyi  Iván,  Széli  György,  Gruber  János, 
Kissovich  József  —  a  törvényjavaslatban  előjogot,  kedvezést 
látnak  a  zsidók  iránt,  ászért  nem  kell  nekik,  jobban  mondva  : 
nagyon  is  kell,  mint  a  saját  szempontjukból  való  agitácziónak 
foganatos   eszköze    és    anyaga. 

Pauler  igazságügyminiszter  nov.  21-én  szólalt  fel.  Védte  a 
koimányt  és  a  törvényjavaslatot.  Az  általánosan  kötelező  polgári 
házasság  nálunk  még  nem  időszerű.  E  törvényjavaslat,  míg 
egyrészről  semminek  sem  prejudikál,  másrészről  lehetővé  tesz  oly 
házasságot,  mely  a  fennforgó  hiányok  rendezése  végett  szükséges. 
Az  egyházi  bíróságokról  beszélve,  utal  az  1791  :  XXVI.  t.-czikkre, 
amely  rendezte  a  katholikusok  és  protestánsok  egymás  közti 
viszonyait  s  azt  mondta  ki  elvül,  hogy  a  protestánsoknak  saját 
egyházi  elveik  szerint  való   consistoriumaik  legyenek   az  illető 

forumok  és  csak  ideiglenesen  állapította  meg  a  József-féle  pátens 
érvényességét.  Miért  ?  Mert  a  protestáns  vallásuaknak  jogkörét 
is,  amennyire  vallási  meggyőződésük  ezt  megköveteli,  érintet- 
lenül kívánta  hagyni.  A  protestáns  felekezetek  sohasem  köve- 
telték saját  consistoriumaik  életbeléptetését.  Utal  ezekre, 
hogy  megmutassa,  mekkora  óvatossággal  járt  el  akkor  a  tör- 
vényhozás. 

Győry  Elek  és  társai  a  következő  indítványt  teszik  : 

Tekintve,  hogy  a  keresztény  és  izraelita  között,  valamint 
az  országon  kívül  kötött  polgári  házasságról  szóló  törvényjavaslat 
a  házassági  intézményre  nézve  létező  visszás  helyzetet  s  a  létező 
bajokat  fokozza  ; 

tekintve,  hogy  egy  házassági  akadálynak  ily  módon  való 
megszüntetése  a  jogegyenlőség  követelményét,  mely  szerint  faj- 
és  vallási  különbség  sem  gyakorolhat  befolyást  a  polgári  és 
politikai  jogok  élvezésére,  —  kivételes  kedvezmény  gyanánt  tün- 
tetve fel,  a  polgárilag  kötött  házasság  ezen  alakjában  népszerűt- 
lenné tenni  alkalmas  a  polgári  házasság  intézményét  s  így  akadályt 
gördíthet  a  kötelező  polgári  házasság  behozatalának  útjába  ; 

tekintve,  hogy  mind  a  kereszténj'  és  izraelita  közötti  házas- 
sági akadály  megszüntetése,  mind  a  többi  visszásságok  égető 
szükséggé  tették  a  kötelező  polgári  házasság  behozatalát,  és  káros 
minden  kísérlet,  mety  ennek  elodázására  vezet ; 

tekintve  végre,  hogy  a  kötelező  polgári  házasságról  szóló 
törvény  még  ezen  ülésszak  alatt  meghozható  : 

indítványozzuk  alulírottak,  hogy  a  jelenleg  előterjesztett 
törvényjavaslat  részletes  tárgj'alás  alapjául  általánosságban  se 
fogadtassék  el  s  határozza  el  a  ház,  hogy  utasítja  az  igazságügy- 
miniszter urat,  terjessze  elő  a  kötelező  polgári  házasságról  szóló 
törvényjavaslatot  oly  időben,  hogy  a  kötelező  polgári  házasságról 
szóló  törvény  még  a  jelen  országgyűlés  alatt  megalkottassék. 

Az  aláírók  Győry  Eleken  kívül  :  báró  Prónay  Gábor, 
Schusterich  Ignácz,  Duka  Ferencz,  Incze  József,  Mocsáry  Lajos, 
Kiss  Albert,  Hegedűs  Károly,  Hoitsy  Pál,  Czirer  Ákos,  Győrffy 
Géza. 

Tisza  Kálmán  miniszterelnök  nov.  22-én  reflektált  a  fel- 
szólalásokra. Védekezik  ama  vád  ellen,  hogy  a  kormány  nem 
fejtett  ki  kellő  erélj't  a  felekezeti  izgatások  megfékezése  körül. 
A  törvényjavaslatról    vitatja,    hogy  az  nem  prejudikál  az  álta- 

lánosan  kötelező  polgári  házasságnak.  Nem  sietteti  annak  életbe 
léptetését,  de  nem  is  késlelteti  sokkal.  Helyes  volna-e,  hogy  ilyen 
törvényjavaslatot,  amely  mégis  javít  a  bajokon,  elejtsen  a  ház, 
olyat  követelve,  ami  lehet  a  jövőnek  posztulátuma,  de  a  mai  viszo- 
nyok közt,  a  dologbeli  nehézségek  miatt,  alig  volna  keresztül- 
vihető ? 

Másnap  Mezei  Ernő  az  okot,  melynél  fogva  hozzájárul  a 
törvényjavaslathoz,  az  antiszemita  áramlatban  jelöli  meg.  Ha  a 
törvényhozás  ellenére  künn  az  agitátorok  megteremtették  a  zsidó- 
kérdést, erre  a  törvényhozásnak  csak  az  a  felelete  lehet,  hogy 
megszavazza  a  törvényjavaslatot. 

A  vitának  ebben  a  stádiumában  —  nov  23.  —  szólalt  fel 
Szilágyi  Dezső  az  egyesült  ellenzék  nevében  : 

Szilágyi  Ha,  t.  ház,  a  vita  ilyen  előrehaladott  folyamában  szót 
Dezső  emelek,  nem  azért  teszem,  mintha  a  kérdést  egy  nem  érintett 
oldaláról  akarnám  megvilágítani,  hanem  azért,  hogy  a  házas- 
ság reformjára,  házassági  jogunk  javítására,  eltekintve  e 
törvényjavaslatban  szabályozás  alá  vett  körétől  az  eseteknek, 
a  ház  vitája  meddő  ne    legyen. 

Ha  én  azt  látom,  hogy  a  házassági  ügy  reformjára 
nézve  bizonyos  irányok  követésére  egyetértés  létezik,  akkor 
én,  t.  ház,  szükségesnek  tartom  azt  is,  hogy  ezen  törvény- 
javaslat elfogadásán  és  elvetésén  túl  a  ház  még  jelölje  ki  azt 
az  irányt  is,  melyben  a  házassági  jog  reformját  elengedhe- 
tetlen követelménynek  tartja.  És,  t.  ház,  azok,  kik  azon 
törvényjavaslatot  ellenzik,  azoknak  talán  legnagyobb  része, 
nem  mind,  nem  azért  ellenzik  a  törvényjavaslatot,  mintha  a 
házasságjognak  kellő  reformjában  azon  tételnek,  melyre  e 
törvényjavaslat  építve  van,  benne  nem  kellene  lenni,  hanem 
ellenzik  azért,  mert  ehhez  a  törvényjavaslathoz  úgy,  amint 
a  minisztérium  beterjesztette,  és  úgy,  amint  az  igazságügy- 
miniszter úr  indokolni  jónak  látta,  a  gyanúnak  egy  sötét 
árnyéka  fűződik,  (Ugy  van  !  a  baloldalon.)  az  a  gyanú  fűződik, 
hogy  e  törvényjavaslat  beterjesztésével  az  az  irány,  melyet 
1868  óta  a  magyar  törvényhozás  mindig  sürgetett,  az  az 
irány  most  teljesen  elejtetik,  t.  i.  annak  megállapítása,  hogy 
a  házasság  állami  törvényhozás  útján  szabályoztassék  és 
állami  bíráskodás  alá  helyeztessék.  (Helyeslés  a  baloldalon.) 

Ezt  a  gyanút  kell  elhárítani,  s  azért  ki  kell  mondani : 
hogy  ezen  törvényjavaslat  elfogadásán  túl  még  ismerünk 
teendőt,  mely  sürgős  és  szükséges,  és  ez  az  az  irány,  ame- 
lyet a  magyar  törvényhozás  1868  óta  változatlanul  fenn- 
tartott. 

És,  t.  ház,  valóban  érthetetlen  is  volna,  ha  a  ház  ezen 
törvényjavaslat  sorsának  egyszerű  eldöntésénél  megmaradna, 
nem  azért,  mintha  én  nfem  mondanám  azt,  amit  szavaza- 
tommal is  igazolni  fogok,  hogy  ami  ebben  a  törvényjavaslat- 
ban foglaltatik,  a  cultus  disparitas  megszüntetésére  elenged- 
hetetlen követelmény  és  szüli ség  ;  hanem,  mert  a  törvény- 
javaslatot senki,  még  a  miniszterelnök  úr  sem  pártolta, 
annak  kimondása  nélkül,  hogy  csak  átmenetinek,  ideig- 
lenesnek tekinti,  hogy  az  ne  tartóztassa  fel  a  házassági 
ügynek  reformját,  amelyet  15  esztendeje  tartunk  szüksé- 
gesnek. 

Ha  erre  nézve  az  egyetértés  megvan,  ha  Éles  Henrik, 
ha  Körösi  Sándor,  ha  Horvát  Boldizsár  és  sorban  mindazok, 
akik  itt  vagy  ott,  vagy  amott  pártolták  a  törvényjavaslatot, 
ezt  mint  szükséges  teendőt  kimondják,  akkor  kérdem,  mi 
okból  szorítkozzék  a  háznak  határozata  pusztán  és  egyedül 
e  törvényjavaslat  elfogadására  vagy  elvetésére  s  mi  okból 
adjon  a  ház  azon  feltevésre  okot,  hogy  a  magyar  házassági 
ügy  reformálása  hosszabb  időre  be  van  fejezve  e  törvény- 
javaslattal és  hogy  ezen  ügy  ezután  hallgatólagosan  levétetik 
a  napirendről  ? 

Nézzük  meg,  hogy  ezen  kívánság  olyas  valami-e,  amely 
nem  szükségképen  következik  minden  nyilatkozatból,  a 
magyar  törvényhozás  tradiczlóiból  és  mindenek  felett  az 
ügy  állásának  szükségességéből. 

Azt  az  elvet,  mely  az  államot  a  házassági  viszony  álta- 
lános és  kötelező  szabályozására  viszi,  azt  az  elvet  rég  ismeri, 
rég  vallja  a  magyar  állam  törvényhozása,  ha  valósításában 
nagyon  lassú,  nagyon  késedelmes  is. 

Ez  annak  felismerése,  hogy  a  házasság  polgári  jogviszony, 
és  ámbár  az  ebből  eredő  kötelességek  nemcsak  jogiak,  de 
erkölcsiek  is,  ámbár  semmi  ok  sincs  nem  óhajtani,  de  nagyon 
sok  van  egyenesen  fontosnak  és  nagyon  kívánatosnak  tar- 
tani, hogy  ezen  kötelességek  vallási  szentesítés  alatt  álljanak. 

hogy  a  felek  vallásosán  érezzék  át  az  ebből  eredő  kötelességek 
természetét ;  de  ha  az  alapjában  pogári  jogviszony,  akkor 
tagadhatatlan,  hogy  midőn  az  egyház  ezen  polgári  jog- 
viszonyt polgári  hatályára  nézve  is  szabályozza,  midőn  az 
egyház  ezen  viszonynak  nem  vallási,  hanem  egyenesen  jogi 
polgári  hatálya  felett  bíráskodik  :  az  egyház  idegen  téren 
mozog  és  ennek  a  feladatának  úgy,  amint  a  polgári  élet 
követeli,  nem  felelhet  meg. 

Az  államnak  ma,  midőn  az  állam  nemcsak  a  jogegyenlő- 
séget, de  a  lelkiismereti  szabadságot  is  mint  kardinális  tételt 
fogadja  el,  nincs  joga  polgárait  vagy  azoknak  egy  részét 
polgári  jogi  alap  viszonyaikra  nézve  a  felekezetekhez  utasí- 
tani, hogy  ott  keressék  jogukat  s  részesüljenek  jogszolgáltatás- 
ban. Az  állampolgárnak  ma  visszautasíthatatlan  követel- 
ménye, hogy  polgári  jogviszonyaira  adja  meg  az  állam  neki, 
mint  polgári  élete  többi  részére  nézve  a  jogot,  az  igazság- 
szolgáltatást. Ezt  mindenki  elismeri,  még  az  igazságügy- 
miniszter úr  is,  midőn  dicsérőleg  mondotta,  hogy  e  feKogást, 
e  tudatot  a  magyar  törvényhozás  sohasem  vesztette  el  ; 
mert  ez  annak  értelme,  hogy  a  miniszter  úr  Kálmán  király 
törvényére  hivatkozott,  amely  századokkal  ezelőtt,  midőn 
még  az  egyházi  és  az  állami  élet  ezen  a  téren  összefolyt, 
a  házasságkötés  formája  felett  önnön  jogkörén  belül  ren- 
delkezett. 

Hiszen  ha  ez  így  van,  t.  ház,  akkor  azt  kérdezem,  mi  az 
oka  annak,  hogy  abból  az  állapotból,  melyben  házassági 
jogunk  ma  van,  abból  az  állapotból,  melyben  a  házassági  jog 
feletti  bíráskodás  ma  van,  a  t.  kormány  kibontakozni  vona- 
kodik ?  Mi  az  ok,  hogy  a  t.  kormánynak  a  házassági  jog 
reformjára  nézve  a  szükség  iránt  csak  az  a  felfogása  van, 
ami  ezen  törvényjavaslatban  le  van  téve  ? 

Hiszem,  bizonyára  nem  az  lesz  az  ok  a  tisztelt  miniszter 
úrnál  és  a  kormánynál,  amelyet  több  szónok  arról  a  pártról, 
többek  között  Miehl  t.  képviselő  úr  is  felhozott,  hogy  a  házas- 
ságkötés polgári  formája,  a  polgári  hatóság  előtti  házasság- 
kötés a  franczia  forradalomnak  eredménye  és  szinte  eredendő 
vérbűnül  van  hozzáfűzve  ezen  intézményhez,  amely  eredendő 
vérbűn  miatt  vonakodik  annak  elfogadásától.  Én  gondolom, 
hogy  a  t.  kormányt  ezen  történelmileg  is  hamis  állítás  semmi 

tekintetben  nem  tartóztatja,  nem  tartóztatná  akkor  sem, 
ha  igaz  volna,  hogy  a  franczia  forradalom  szüleménye,  mint 
nem  tartóztatott  egy  államot  sem,  hogy  abból  kifejlett 
számos  örök  érvényű  elvet  alkotmányában  és  törvényeiben 
megtestesitsen.  És  mellesleg  legyen  szabad  nekem  erre  azt 
megjegyeznem,  hogy  a  házasság  polgári  megkötésének  egész 
története  bizonyítja,  hogy  ez  nem  az  egyház  üldözése  szem- 
pontjából, nem  abból  a  szempontból,  hogy  az  egyház  az  őt 
megillető  jogos  térről  leszoríttassék,  találtatott  fel,  hanem 
megalkottatott  azért,  hogy  a  lelkiismereti  szabadság,  és  pedig 
az  egyház  számára  is,  s  a  jogegyenlőség  a  polgári  intézmé- 
nyekben megtestesíthető  legyen  ;  hogy  amely  pillanatban 
az  állam  megszűnt  kizárólagos  felekezeti  befolyás  alatt  állani, 
amely  pillanatban  az  állam  elismerte  azt  az  elvet,  hogy 
egyetlenegy  alattvalóját  sem  kényszerítheti  valamely  fele- 
kezethez való  csatlakozásra,  az  egyházat  nem  kényszerítheti 
hitelvei  elleni  cselek  vényekre,  el  kellett  fogadnia  azt  az 
elvet,  hogy  a  polgári  élet  jogviszonyait  jogi  érvényükre 
nézve  kiveszi  az  egyházak  törvényhozása,  az  egyházak 
bíráskodása  alól  és  e  feladatot  teljesíti  maga  a  polgári 
élet  minden  viszonyára  nézve  ;  és  midőn  elismeri  az  állam 
a  jogegyenlőség  azon  posztulátumát,  hogy  a  hitfelekezeti 
különbség  a  polgári  jogviszonyokra  és  azok  megítélésére 
befolyással  nem  bírhat  :  abban  a  pillanatban  a-z  állam 
abban  a  mértékben,  amelyben  ezen  alapelveket  felismerte, 
áttért  a  polgári  megkötés  intézményére,  eleinte  részlege- 
sen, később  kötelezőleg.  És  nem  is  szorította  ki  az  egy- 
házat, valamint  nem  szándékom  nekem  sem,  nem  szán- 
déka azon  t.  párt  (a  szélsőbalra  mutatva)  indítványának  sem, 
legalább  amint  én  értem,  kiszorítani  az  egyházat  a  házasságra 
való  befolyástól.  Mert,  hogy  az  polgári  jogviszony,  hogy  arra, 
mint  ilyenre,  az  államnak  jogot  kell  alkotni  és  csakis  annak 
lehet  bíráskodást  gyakorolni  ;  hogy  az  egyháznak  befolyását 
azon  térről,  amely  a  fórum  internum,  a  vallási  élet  tere,  nem 
szorítja  ki,  de  felszabadítván  anna.k  gyakorlását  egyéb  azt 
csak  zavaró  tekintetektől,  az  egyház  valódi  szabadságát 
alkotja  meg  :  ezt  csak  azok  tagadhatnák,  akik  a  polgári 
viszonyokra,  a  polgári  jogéletre  a  kánonjognak  az  állami 
törvényeknél   magasabb    érvényét,    felsőbb    kötelező    erejét 

vitatnák,  és  meg  vagyok  győződve,  hogy  ezt  a  képviselőház 
tagjai  közül  senki  sem  teszi. 

Hiszen  az  egj'^házi  törvényhozást,  az  egyháznak  befo- 
lyását pro  foro  interno,  azaz  ott,  ahol  a  vallási  élet  vonz, 
a  lelkiismeret  terén  érintetlenül,  csorbítatlanul  akarja  hagyni 
és  érintetlenül,  csorbítatlanul  hagyja  is  ezen  intézmény ; 
és  én  a  polgári  megkötés  jogintézményének  eredeti  termé- 
szetéből való  kiforgatását  látnám  akár  abban,  ha  az  az  egy- 
házaknak ezen  térről  való  leszorítására  használtatnék  fel, 
akár  abban,  ha  más  oldalról  reáfogatnék,  oly  czélból,  hogy  az 
intézmény  gyűlöletessé  tétessék,  ha  mondom,  reáfogatnék, 
hogy  az  ily  czélokra  van  rendelve. 

És  Francziaországban  sem  a  forradalom  találta  ki  a 
házasságnak  a  polgári  hatóság  előtti  megkötése  formáját. 

T.  barátom,  Győry  Elek  Hollandra  utalt.  De  tudvalevő, 
hogy  Francziaországban  is  XVI.  Lajos  alatt,  mikor  teljes 
birtokában  volt  uralmának,  1787-ben  hozatott  be  a  polgári 
megkötés,  főleg  tekintettel  a  hugenottákra. 

A  hugenották  nem  köthettek  házasságot  Franczia- 
országban a  nantesi  edictum  visszavonása  után,  csak  katho- 
likus  lelkész  előtt. 

Ezért  a  királyi  rendeletben,  felemlítve  a  hugenottákat, 
vagy  amint  mondja,  az  égHse  prétendue  reformée  tagjait, 
meg  lőn  szabva,  hogy  köthetnek  házasságot  a  kathohkus 
lelkészek,  vagy  a  bíróság  előtt. 

Egyébiránt,  ha  ezen  felvilágosítás  nem  nyugtatná  meg 
t.  képviselőtársaimat,  vizsgálják  meg,  miért  hozatott  be 
Angolországban  a  polgári  megkötés  formája.  E  század  elején 
még  Angliában  az  volt  a  törvény,  hogy  érvényes  házasságot 
zsidók  és  quákerek  kivételével  nem  lehet  kötni,  csak  az 
anghkán  templomban  ;  s  a  római  katholikusok  alá  voltak 
vetve  oly  egyház  közvetítésének,  melyhez  nem  tartoztak 
és  felmentést  ezen  törvény  alól  csak  a  canterbury-i  érsek,  a 
prímás  adhatott,  mely  felmentést  elnyerni  felette  költsé- 
ges és  talán  azért  is  nehéz  volt,  mert  egyházi  hatóságtól  ily 
jog  gyakorlása,  a  dolog  természete  szerint,  nem  lehetett 
mindig  felekezeti  érdekek  befolyásától  ment.  Ezért  hozatott 
a  harminczas  években  ama  törvény,  mely  főleg  a  római 
kathohkusokra  tekintettel  úgy  rendelkezik,  hogy  a  házasság 

bizonyos  elősorolt  felekezetek  egyházaiban  is  megköthető  és 
facnltative  az  arra  rendelt  polgári  hatóság  előtt  is. 

T.  ház  !  Semmi  a  világon  nem  tévesebb,  nem  felületesebb 
állítás,  mint  az,  hogy  ha  a  házasság  polgári  hatóság  előtt 
megköthető  vagy  kötendő,  ez  szükségképen  az  állam  és 
egyház  összeütközésére  vezet  ;  mert  ha  Francziaországot, 
ha  Olaszországot,  ha  Németországot,  ha  Belgiumot  tekint- 
jük, hol  koronkint  az  egyház  és  állam  közt  összeütközések 
merültek  fel,  —  hiszen  azt  mindenki  tudja,  hogy  ezen  összeüt- 
közéseknek nem  a  polgári  házasság,  nem  is  annak  kötelező 
formája,  hanem  egyéb  volt  az  oka,  és  a  kötelező  polgári 
házasság  behozatala  miatt  összeütközés  szükségszerűvé  épen 
nem  vált.  (Igaz  !  ügy  van  !  a  baloldalon.)  Mi  volt  tehát  az, 
ami  szükségképen  oda  vezetett,  hogy  a  házasság  megkötése 
polgári  hatóságok  előtt  kikerülhetetlen  volt  ? 

A  polgári  jogegyenlőség,  a  lelkiismereti  szabadság  meg- 
valósítása, és  pedig  az  egyházak  számára  is,  tette  ezt  mellőz- 
hetetlenné. 

Ha  a  jozefinizmus  alapján  állanánk,  ha  oda  mennénk, 
hogy  az  áUam  parancsol  az  egyház  közegeivel,  annak  funkcio- 
náriusaival, és  üldözéssel,  bírságokkal  és  a  tekintélyes  bene- 
ficiumoktól  való  megfosztással  kényszerítheti  a  világi  törvény 
teljesítésére,  ha  idáig  akarunk  menni,  akkor  a  polgári  hatóság 
előtti  megkötés  formája  elkerülhető.  De  ha  nem  akarjuk,  ha 
a  lekiismereti  szabadság  megsértését  látjuk  abban,  hogy  az 
egyházak  olyanra  köteleztessenek,  ami  hitelveikkel  ellenkezik  : 
akkor  oly  államban,  melyben  lelkiismereti  szabadság  van, 
melyben  jogegyenlőség  van,  és  ezen  elveket  egyetlen  egy 
állam  sem  sértheti  meg,  még  az  antiszemitizmus  kedvéért 
sem  súlyos  bűnhődés  veszélye  nélkül :  az  oly  államban  a 
házasság  polgári  megkötésének  formája  kikerülhetetlen. 

Hogy  milyen  mértékben  szükséges  ez,  az  az  egyház  maga- 
tartásától függ,  attól  függ,  feUsmeri-e  az  egyház,  hogy 
ő  itt  idegen  téren  mozog,  midőn  a  polgári  jogok  alapjára 
épített  állampolgári  jogviszony  felett  akar  intézkedni. 

Ezt  mutatja,  amire  kiterjeszkedni  itt  akarok,  története 
a  polgári  megkötés  intézményének.  De  honnan  van  az,  hogy 
ezen  elvek  megvalósítására  Magyarország  is  törekedett :  és 
mégis  nem  az  lett  az  eredmény  ?  Hogy  itt  épen  az  ellenkezőre 

jutottunk,  oda,  hogy  a  házassági  törvényhozás,  a  bíráskodás 
szétforgácsoltatott  a  felekezetek  között  és  annak  csak  egyes 
foszlányai  maradtak  meg  az  állam  kezében  ?  És  nem  ugyan 
a  törvényhozásban,  de  a  követendő  helyes  irány  felismeré- 
sében általános  fordulat  csak  1868-ban,  azaz  csak  akkor 
állott  be,  mikor  a  törvényhozási  és  bíráskodási  jog  felekezeti 
szétforgácsolása  csaknem  tetőpontját  érte  el !  ?  Mert  csak 
itt  kezdődik  általános  felismerése  annak,  hogy  a  házassági 
viszony  komolysága,  biztossága,  és  merem  mondani,  tiszta- 
sága érdekében  nincs  a  kibontakozásnak  más  módja,  mint 
ha  az  állam  kezébe  veszi  e  törvényhozás  és  bíráskodás  jogát 
minden  állampolgár  felett  és  ezzel  együtt  behozza  a  polgári 
megkötés  intézményét. 

És  azok  ellen,  akik  azt  felismerték  és  azt  siu-gették, 
azok  ellen  Irányi  Dániel  t.  képviselő  úron  kívül  egy  nagy- 
tekintélyű tagja  állott  e  háznak,  aki  a  legmerészebb,  a  leg- 
határozottabb zászlóvivője  volt  az  ügjniek.  Ezen  mélyen 
t.  tagja  a  háznak  a  mostani  t.  miniszterelnök  úr,  Tisza 
Kálmán  volt.  Már  1868-ban  felszólalt  ebben  az  irányban, 
és  szabadjon  hozzátennem,  hogy,  nem  mintha  feltételeztem 
volna  az  ellenkezőt,  de  mégis  belső  örömmel  hallottam 
a  miniszterelnök  úrtól,  —  meggyőződése  ma  sem  válto- 
zott, legalább  tegnapi  nyilatkozatát  én  más  értelemben 
nem  vettem.  1868-ban  Horvát  Boldizsár  képviselőtársunk, 
mint  akkori  igazságügyminiszter,  a  szentszékek  jurisdictió- 
jának  eltörlését  javasolta,  bizonyára  nem  azért,  hogy  az 
egyházat  üldözés  alá  vegye.  A  perrendtartás  ezen  reform- 
jára a  bizottság  nagy  többsége  kijelentette,  hogy  ez  kikerül- 
hetetlen és  körülbelül  azzal  indokolta  és  azon  érvekkel  élt, 
amelyeket  ma  is  hallottunk.  A  többség  azonban  nem 
fogadta  el,  mert  azt  mondta,  hogy  úgy  is  az  általánosan 
kötelező  polgári  házasság  fog  behozatni,  a  nélkül  lehetetlen 
helyesen  megoldani  e  kérdést. 

1868-ban  a  vallásügyi  törvény  tárgy  altatott. 

A  miniszterelnök  akkor  türelmetlen  lett  és  egy  hatá- 
rozati javaslatot  nyújtott*  be,  melynek  mdokolását,  vala- 
mint a  miniszterelnök  úr  1874-iki  felszólalásait  a  t.  előadó  úr 
szíves  figyelmébe  ajánlom,  és  pedig  azért,  hogy  ha  ad  vala- 
mit arra  az  igen  helyes  indokolásra,  többé  azon  érveléssel, 

hogy  a  polgári  házasság  intézményét  nem  lehet  szabá- 
lyozni, ha  az  egész  vonalon  fel  nem  vétetik  az  egyház  és 
állam  közti  viszony  szabályozása,  ezzel  többé  ne  éljen, 
mert  a  miniszterelnök  úr  akkor  igen  fényesen  kifejtette 
és  eddigi  nyilatkozataival  sem  desavouálta,  hogy  azt  mon- 
dani :  az  állam  és  egyház  közti  viszony  minden  oldalú 
rendezése  előtt  a  polgári  házasság  be  nem  hozható,  hogy 
ily  érvvel  csak  azok  élhetnek,  kik  tévedésben  vannak  ezen 
intézmény  természete  felöl,  vagy  akiknek  ez  legkényel- 
mesebb ürügy  arra,  hogy  ezen  intézmény  elől,  melyet 
egyenesen  ellenezni  nem  akarnak,  hibás  és  hiuságos  ürügy 
alatt  kitérjenek. 

A  miniszterelnök  úr  akkor  határozati  javaslatot  nyúj- 
tott be  a  kötelező  polgári  házasság  behozataláról,  amely- 
nek kérdését  világos  szavai  szerint  teljesen  megérettnek 
tartotta  1869-ben  és  egyszersmind,  ami  ezzel  válhatatlan 
kapcsolatban  áll,  az  anyakönyvek  vitelének  polgári  ható- 
ságra bizását  illetőleg.  S  azután,  t.  ház,  én  nem  folytatom 
e  kérdés  történetét,  csak  hivatkozom  a  ház  régi  tagjainak 
emlékezetére,  hogy  1873-ban  és  talán,  ha  a  ház  szíves  lesz 
zárbeszédet  engedni,  rátérhetek  még  egyszer  e  tárgyra, 
egész  a  legújabb  időkig,  csakhogy  már  decrescendo,  ezen 
kérdés  mindig  megújult  és  mindenütt  csak  formális  akadá- 
lyokkal halasztatott  el,  de  a  dolog  lényegében  mindannyiszor 
kiderült  a  ház  túlnyomó  nagy  többsége  véleményének 
összhangzása  e  tekintetben.  De  soha  ez  fényesebben,  komo- 
lyabban, határozottabban  nem  történt,  mint  1873.  már- 
cziusban,  mikor  Deák  Ferencz  amaz  ismeretes  nagy  beszé- 
dét mondotta  az  egyház  és  állam  közti  viszony  szabályo- 
zásáról. Akkor  felállottak  innen  az  akkori  balközép  részéről 
annak  tagjai,  többek  közt  Ghiczy  Kálmán  is  és  a  t.  miniszter- 
elnök úrral  teljes  egyetértésben  azt  követelték,  hogy  az 
ezen  javaslat  kidolgozására  utasított  bizottságnak  Deák 
Ferencz  beszéde,  különösen  a  polgári  házasságra  nézve  is, 
kötelező  utasítás  gyanánt  adassék.  Igaz,  hogy  a  t.  igaz- 
ságügyminiszter úr  akkor  is  fontolgatta  még  a  polgári 
házasság  intézményét.  Egy  hír  keringett  ugyan,  mely  a 
hírlapokba  is  utat  talált,  hogy  azon  bizottságban,  mely 
később    e    tárgyban    jelentést    tett    és    a    kötelező     polgári 

házasságot  javasolta,  a  miniszter  úr  úgy  nyilatkozott  volna, 
hogy  a  kötelező  polgári  házasság  intézménye  ellen,  amennyi- 
ben t.  i.  ő  szólhat  a  kormány  nevében,  kifogás  nincsen. 
De  itt  a  házban  a  t.  miniszter  úr  fontolgatott.  A  különbség 
akkor  és  ma  közt  az,  hogy  ma  azt  mondja,  hogy  mélyen 
kell  megfontolni.  (Derültség.)  A  t.  miniszterelnök  úr  akkor 
hevesen,  türelmetlenül  sürgette  a  minisztériumot,  többek  közt 
jelenlegi  kollégáját  is,  az  igazságügy  minisztert,  és  én  tudom, 
hogy  nem  éppen  kíméletes,  de  elmés  módon.  (Derültség 
a  bal-  és  szélsöbaloldalon.)  Különbséget  tett  azon  emberek 
közt,  akiknek  hat  esztendő  kell  a  megfontolásra  és  azok 
közt,  akiknek  rövidebb  idő  szükséges.  (Élénk  derültség.) 
Azonban  daczára  a  tegnapi  kijelentésnek,  amelyet,  mon- 
dom, én  örömmel  fogadtam,  mit  tapasztalunk?  Azt,  hogy 
a  miniszterelnök  úr  kezd  harmóniába  jönni  az  igazságügy- 
miniszterrel. (Élénk  derültség.)  Az  igazságügyminiszter  úr 
megfontolta  a  dolgot  akkor  és  fontolgatta  akkor,  mikor 
a  miniszterelnök  úr  sürgette  őt ;  most  meg  mi  sürgetjük 
a  miniszterelnök  urat  és  most  meg  a  miniszterelnök  úr 
fontolgat.  (Élénk  derültség  és  tetszés  a  bal-  és  szélső- 
baloldalon.) így  jönnek  ketten  harmóniába,  (Zajos  derült- 
ség a  bal-  és  szélsőbaloldalon.)  azzal  a  különbséggel,  hogy 
ebben  az  elmélkedő  álláspontban  az  igazságügyminiszter 
urat  a  nagyobb  következetesség  illeti  meg. 

Dániel  Pál  :  Majd  ti  is  megfontolóbbak  lesztek  ! 

Mit  tetszik  mondani  ? 

Dániel  Pál  :  Majd  ti  is  megfontolóbbak  lesztek  ! 

A  képviselő  ur  azt  mondja,  hogy  megfontolóbbak 
leszünk.  Én  nem  tudom,  akarja-e  ezt  a  miniszterelnök 
úrra  is  érteni  és  akarja-e  a  t.  képviselő  úr  ezzel  azt  mon- 
dani, hogy  itt  könnyelműen  és  megfontolatlanul  cselekedett 
a  miniszterelnök  úr  ?  (Élénk  tetszésnyilvánítások  a  bal- 
és  szélsőbaloldalon.)  Vagy  a  képviselő  úr  úgy  fogja  fel  a 
közbekiáltási  jogot,  hogy  ami  legsúlyosabb  vád  a  miniszter- 
elnök úrra,  azt  vele  szemben  visszavonja,  de  az  ellenzéket 
gyanúsítani  szabad  ?  Vagy  egyik,  vagy  másik.  Ha  ezt  a 
közbekiáltást  a  képviselő  úr  nem  a  legsúlyosabb  vád  gya- 
nánt akarja  formulázni,  akkor  :  si  tacuisset.  (Élénk  derült- 
ség és  tetszés  a  bal-  és  szélsöbaloldalon.) 

Én,  t.  képviselőház,  nem  arra  helyazem  a  súlyt  és 
valóban  nekem  semmi  örömem  nincs  abban,  nincs  kivált 
a  jelen  pillanatban,  hogy  eUenmondásokba  akarjam  keverni 
a  kormány  tagjait,  midőn  megismerem  és  örömmel  ismerem 
meg,  hogy  a  miniszterelnök  úrnak  tegnapi  nyilatkozata 
legalább  szellemében  teljesen  megegyezett  előbbi  nyilat- 
kozatával. De  már  csak  azt  természetesnek  fogja  találni, 
hogy  ha  háta  mögül  nem  kívánják  is  olyan  nagyon,  de  mi 
azt  óhajtanok,  hogy  a  tettekben  is  mutatkozzék  követ- 
kezetessége, nemcsak  a  nyilatkozatokban,  S  ez  az,  t.  ház, 
amit,  gondolom,  a  t.  miniszterelnök  úr  is  méltányosnak 
fog  találni. 

De,  t,  ház,  mi  volt  oka  annak,  hogy  Magyarország, 
ahol  fehsmerték  a  polgári  jogegyenlőségnek,  a  lelkiismereti 
szabadságnak  követelményeit  és  fokozatosan  valósítot- 
ták, mi  volt  oka  annak,  hogy  Magyarország  a  házassági 
jogban  a  jm'isdictio  felekezeti  elaprózásának  terére  lépett  ? 

Ennek  oka,  t.  ház,  semmi  egyéb  nem  volt,  mint  az, 
hogy  az  állam  vonakodott  az  egyetlen  természetes,  az 
egyetlen  helyes,  az  egyetlen  kielégítő  módhoz  folyamodni, 
t.  i.  ezen  polgári  jogviszonynak  szabályozását  a  törvény- 
hozásra, ezen  polgári  jogviszony  feletti  kizárólagos  juris- 
dictiót  az  ország  bíróságaira  átruházni.  Ezen  a  módon 
kívül  a  felaprózás  ellen  és  az  azzal  járó  bizonytalansága 
ellen  a  házassági  intézménynek  nincs  orvoslás. 

Mikor  a  reformáczió  behozatott,  mikor  tehát  a  hit- 
egység az  addig  katholikus  államlakosokra  nézve  meg- 
szűnt, a  görög-nem-egyesültek  és  a  zsidók  akkor  mint  nem 
teljes  jogú  polgárok  egyszerűen  ignoráltatván,  abban  a  pilla- 
natban megszűnt  a  lehetőség,  hogy  az  a  házassági  jog, 
amit  a  katholikus  egyházjog  tart  és  reformált  a  tridenti 
consiliumon,  az  állam  minden  polgárának  kötelező  joga 
legyen  ;  az  felekezetivé  vált  és  univerzáhs  érvénye  daczára 
maradt  felekezeti.  És  mindjárt  látjuk  a  küzdelmet  meg- 
indulni az  emanczipáczióra  e  felekezeti  jognak  érvénye, 
sőt  annak  bíróságai  :  a  szentszékek  hatalma  alól.  Ha  az 
állam  felismerte  volna  hivatását,  ha  az  állami  törvény- 
hozás a  kizárólagos  jurisdictiót  kezébe  vette  volna,  a  fel- 
aprózás feleslegessé  vált  volna.  De  az  állam  nem  tette,  és 

azon  elvek  alapján,  melyek  azon  korszak  nagy  küzdelmeit 
jellemzik,  nem  lehetett,  legalább  tartóan  nem  lehetett 
ellenezni,  hogy  a  felekezetek  a  jurisdictio,  a  más  feleke- 
zetek jogának  kényszerhatása  alól,  habár  tökéletlenül  is, 
kivonják  magukat,  s  ott,  hol  eresebbek  voltak,  mint  Erdély- 
ben, a  törvényhozás  és  jurisdictio  egyiránt  megadatott 
nekik,  —  ott,  hol  gyengébbek  voltak  s  kellő  szervezetre 
jutni  nem   bírtak,   maradt  ideiglenesen  az   állam   kezében. 

S  a  logikának  kényszerítőnek  kell  lennie  a  vegyes 
házasságra  nézve  is.  E  házasságokra  nézve  is  a  választás 
csak  kettő  között  volt.  Vagy  állami  jog  és  bíráskodás  alá 
helyezni  azokat,  vagy  mindegyik  felet  tekintetbe  véve, 
egy  viszonyra  két  egyenlően  alkalmazandó  felekezeti  jogot 
és  kétféle  bíráskodást  elismerni.  Mert  bármelyik  felekezeti 
jognak  a  vegyes  házasságra  kizárólag  irányadónak  nyilvá- 
nítása lelkiismereti  kényszer  és  a  polgári  jogegyenlőség 
mély  megsértése  lett  volna,  legalább  azon  felekezetek 
ellenében,  amelyek  a  bevettek  közé  soroztattak.  így  jutot- 
tunk oda,  amikor  1868-ban  betetőztetett  a  rendszer,  hogy 
Magyarország  6-féle  törvénynek,  nemsokára  a  7-ik  házas- 
sági törvénynek  és  ötféle  jurisdictiónak  klasszikus  hazája  lett. 

Az  igen  t.  igazságügyminiszter  úr  bizonyos  közönnyel 
tekint  erre  az  állapotra  és  azt  mondja,  hogy  ha  történnek 
is  összeütközések  és  koUiziók,  de  ez  az  állapot  három  előny- 
nj^el  bír,  t.  i.  hogy  az  állam  és  az  egyház  közötti  békéa 
viszonyt  meg  nem  zavarja,  hogy  a  hitfelekezetek  közötti 
békés  együttlétet  nem  bolygatja  és  végre,  hogy  nem  zavarja 
a  vallásukhoz  ragaszkodó  hívek  lelkiismeretét. 

Ebben  az  érvelésben  nem  akarom  mondani,  hogy  az 
a  pia  fraus,  mert  ilyesmit  egyáltalán  fel  nem  tételezek^ 
de  az  foglaltatik,  hogy  ez  a  három  előn\  pedig  a  polgári 
megkötés  formája  mellett  nem  biztosítható. 

T.  ház  !  Én  azt  kérdezem  mindenkitől,  hogy  vájjon 
a  hitfelekezetek  közti  békés  együttlét  ezen  különféle  juris- 
dictiók  és  törvények  létezése  mellett  nem  zavartatik-e  meg 
súlyosan  ?  Vájjon  itt-ott  a  reverzálisok  követelése,  itt-ott 
a  házasságból  született  gyermekek  elhatározására  intézett 
törekvések,  az  anyakönyvek  bejegyzéseinél  talán  egyik- 
másik felekezeti  jognak  megfelelő,  de  az  állami  törvénynek 

meg  nem  felelő  eljárás,  az  a  különös  állapot,  hogy  minden 
egyház  a  maga  híveire  nézve  érvényes  és  kötelező  ítéletet 
hoz,  de  nagyon  ellenőrzi,  mely  azután  az  életben  hatály- 
talan lenne,  vájjon  ez  nem  vezet  szükségkép  koUizióra  ? 

S  ha  a  t.  igazságügyminiszter  úr  abban  kételkedik, 
hogy  ezen  törvényjavaslat  elfogadásával  a  kolliziók  száma 
és  jelentősége  szaporodni  fog,  akkor  engedelmet  kérek  a 
háztól,  hogy  ezt  röviden  bebizonyítsam. 

Már  egyik  t.  képviselőtársam,  egy  római  kathohkus 
lelkész  a  tulsó  oldalon  (a  szélsőbalra  mutat)  utalt  arra  és 
t.  barátom  Pulszky  Ágost  tüzetesen  fejtegette,  hogy  miután 
nincs  az  e  házasságból  születendő  gyermekek  számára  az 
anyakönyvek  vitelére  e  javaslatban  intézkedés,  mert  csak 
a  házasság  bejegyzéséről  szól  a  törvényjavaslat  rendel- 
kezése :  az  egyes  keresztén^'-  felekezetekhez  tartozó  lelké 
szék  azon  helyzetben  lesznek,  hogy  kénytelenek  lesznek 
például  a  katholikus  és  a  görög -katholikus  lelkészek  az 
ilyen  házasságból  született  gyermeket,  azon  elvek  szerint, 
melyeket  ők  vallanak,  a  törvénytelenek  közé  bejegyezni. 
Ha  ez  történnék,  nem  egy  koUizió  állna  elő.  Megengedem, 
—  szeretném  hallani  —  hogy  a  miniszter  úr  érvényt  fog 
szerezni  az  állami  törvénynek.  De  nem  koUizió  útján  képes 
csak  az  éivénj^^t  megszerezni,  ha  csak  el  nem  veszi  e  rész- 
ben is  az  anyakönyvek  vitelét  a  lelkészektől  ? 

De  lássuk  a  következményeket  tisztán,  ha  egy  más 
esetre  gondolunk. 

Ezen  házassági  törvény  szerint  úgy,  amint  az  igaz- 
ságügyi bizottság  helyesen  javasolja,  mihelyt  a  keresztény 
és  a  zsidó  között  kötött  házasság  esetében  a  zsidó  fél 
áttér  a  keresztény  hitre,  például  a  római  katholikusra, 
e  házasság  átváltozik  egy  tisztán  katholikusok  közötti  házas- 
sággá. Most  az  igazságügyi  bizottság  kimondja  azt,  ellenére 
a  miniszteri  javaslatnak,  amely  egy  érvényes  házasság  mel- 
lett annak  másodszori  megköthetését  is  kimondá,  hogy 
ezen  házasság  az  áttérés  miatt  nem  kerül  ki  ezen  törvény 
és  az  állami  bíráskodás  alól.  Ez  anomália,  de  szükséges 
intézkedés,  nem  a  miniszteri  javaslat  érdeme,  de  az  igaz- 
ságügyi bizottságé.  De  így  is,  uraim,  mi  történhetik? 
Ha  egyik  katholikus  fél,  vagy  áttérést  nem  is  tételezve  fel. 

a  katholikus  fél,  oly  házasságból,  melyben  házastársa  zsidó, 
ezen  házasság  fennállása  alatt  köt  egy  másik  katholikus 
féllel  házasságot,  —  tegyük  fel,  a  pap  semmit  sem  tud  a 
korábbi  kötelékről  —  kérdem,  tisztán  katholikus  lévén 
az  új  házasság,  ennek  a  második  házasságnak  az  érvénye 
minő  törvény  szerint  ítéltetik  meg  és  ki  fog  ítélni  benne  ? 
A  kánoni  jog  szerint  a  szentszékek.  Az  igazságügyminiszter 
úr  igen  jól  tudja,  hogy  az  első  házasság  a  kánoni  törvé- 
nyek szerint  konkubinátus,  igen  jól  tudja  azt  is,  hogy  az 
egyház  el  nem  ismeri,  hogy  a  világi  hatalom  bontó  akadá- 
lyokat állíthasson  fel.  Most  már  kérdezem,  hogy  ha  ez  a 
házasság  megköttetett,  nü  fog  történni  ?  A  második  házas- 
ság, mint  tisztán  katholikusok  közti  házasság  érvényes 
lesz  a  kánonjog  szerint,  annak  bírája  a  szentszék ;  ha 
valaki  a  második  házasság  érvényét  meg  akarja  támadni, 
folyamodjék  a  szentszékhez.  (Egy  hang  a  szélsőbaloldalról  : 
A  büntető  törvényszékhez  !) 

Arra  is  rá  fogok  térni.  A  szentszék,  miután  törvényeink 
szerint  jogosítva  és  kötelezve  van  a  kánonjog  szerint  eljárni, 
minthogy  ő  az  ezen  törvény  szerint  létrejött  házasságban 
bigamiát  nem  lát,  ezen  házasságot  ezen  okból  soha 
semmisnek  nem  deklarálhatja  és  a  polgári  törvényszék 
azon  házasságból  született  gyermekeket  kénytelen  lesz  tör- 
vényeseknek ehsmerni,  mert  a  polgári  törvényszék  készen 
kapja  onnan  a  házasság  érvényére  nézve  a  döntést.  (Helyes- 
lés a  baloldalon.) 

De  ezzel  nincs  befejezve  a  bonyolódás.  (Halljuk  !) 
A  férfit  vagy  a  nőt,  aki  ilyen  házasságra  lépett,  a  büntető- 
törvény határozata  alá  vonja  az  államügyész  s  azt  mondja  : 
ő  tudta  azt,  hogy  érvényes  házasságban  él  az  állam  tör- 
vénye szerint,  tudja,  hogy  ezen  kötelék  fennáll,  ez  bigámia. 
Jól  van,  meg  fogják  büntetni.  De  nem  itt  van-e  a  koUizió- 
nak  legfényesebb  demonstrálása,  midőn  egy  ember  büntet- 
tetik mint  bigamus,  de  az  a  házasság,  a  miért  büntettetik, 
érvényes,  az  abból  született  gyermekek  törvényesek  ?  Hát 
nincs-e  itt  demonstrálva  az  egyenlően  érvényes  törvények 
feloldhatatlan  összeütközése  ?  Még  egy  furcsa  bonyolódás 
támadhat,  az  a  bonyolódás  :  ha  a  kathohkus,  vagy  a  görög- 
katholikus,    vagy    görög-nem-egyesült'  lelkész   tud  az  első 

házasságról,  de  ő  házasságkötésnél  az  állam  törvényei 
által  fel  van  jogosítva  önnön  törvényei  szerint,  a  kánonjog 
szerint  eljárni,  a  kánonjog  pedig  azt  mondja,  hogy  bontó 
akadályt  a  világi  hatalom  nem  állíthat  fel,  tehát  kánonjog 
szerint  az  első  házasság,  mely  csak  konkubinátus,  bontó 
akadályt  képez.  A  büntetőtörvény  szerint  az  ily  lelkész 
büntettetni  fog,  a  kettős  házasság  megkötésének  bűn- 
cselekményében lesz  bűnös.  De  mily  furcsa,  hogy  egy 
lelkészt  az  ő  saját  törvényeivel  az  állam  felhatalmaz  egy 
oly  tettre,  melynek  megtételével  súlyos  bűnt  követhet  el  ! 
Tehát  ne  mondjuk,  hogy  a  polgári  hatóság  előtt  meg- 
kötött formából  származnak  a  súrlódások.  A  súrlódások 
származnak  a  felekezeti  jogok  különféleségéből  és  abból, 
hogy  érvényben  vannak  egymás  mellett  oly  jogok  és  köte- 
lezők oly  polgári  viszonyok,  amelyeket  kibékíteni,  kiegyen- 
líteni, teljes  harmóniában  feloszlatni  teljes  lehetetlenség, 
s  így  jő  létre  Magyarországon  az  a  képtelenség,  hogy  itt 
betüszerint  áll  az,  hogy  van  oly  nő,  kinek  több  törvényes 
férje  van  és  van  oly  férfi,  kinek  több  törvényes  neje  van, 
kiknek  mindegyike  a  férj  czímét  és  nevét  viseh  ;  sőt  lehe; 
hogy   egyik  félre  kimondatik,   hogy   a   házasság  létre 


jött.  a  másikra,  hogy  létrejött  és  fennáll  egyenlő^reg-  ^^*5  ^ 
érvénnyel.  (Mozgás.)  Tényleg  fennáll  az  a  képtelen  álj^íjío^  f^\\  í 
hogy  egyik  törvény  szerint  a  gyermek  törvényes,  a  íc^ásik'^''  ^^  ^ 
szerint  törvénytelen  és  hogy  a  vegyes  házasságok  kéro^OTf^  \<b^^ 
nem  lehet  harmonice  és  kielégítőleg  megoldani  a  felekezeV 
jogok  egyenjogúsága  mellett  ;  e  g  y  felekezeti  jog  alá  vonni 
pedig  a  vegyes  házasságokat  a  jogegyenlőség  és  lelkiismereti 
szabadság  következtében  nem  lehet.  Itt  csak  állami  törvény- 
hozás segíthet. 

És  minő  állapotban  van  az  a  vegyes  házasság  ?  Hisz 
a  vegyes  házasságra  vonatkozó  jurisdictiónál  mindig  az  a 
fél  van  előnyben,  akire  nézve  kimondatik,  hogy  a  házas- 
ság vagy  létre  sem  jött,  vagy  az  felbontatik  :  ez  teljesen 
szabad  ;  a  másik,  aki  ítéletet  kap,  akire  t.  i.  kimondatik, 
hogy  a  kötelék  megvan,  létrejött,  az  teljesen  védtelen,  s  ami 
ítéletet  kapott,  az  valójában  hatálytalan.  Innen  ered  az 
olynemű  ingatagsága  a  házassági  kötésnek,  hogy  az  egyén 
önkényétől  függ,  hogy  jogot  változtasson,  jiuisdictiót  cse- 

réljen,  ha  kényelmetlenné  vált  a  házassági  viszony.  Nem  is 
szükséges  erre  mindig  vallásváltoztatás  ;  számos  esetben 
elég  a  domiciüum  változtatása.  Nagyon  jól  tudjuk,  hogy 
némely  egyházak  gyakorlata  szerint  6  heti  domicilium, 
vagy  ingatlan  birtok  elegendő  arra,  hogy  azon  egj'^házi 
bíróság  és  az  annál  érvényben  levő  törvények  szerint  ítél- 
tessék meg  a  házasság. 

Csoda-e  már  most,  t.  ház,  hogy  a  házassági  viszony 
komolysága,  nem  dogmatikai,  de  erkölcsi  értelemben  vett 
szentsége,  hogy  annak  szilárdsága  szenved  ily  állapotok 
mellett  ?  És  csoda-e,  t,  ház,  az,  hogy  a  különféle  jurisdic- 
tiók  szerint  nemcsak  az  akadályok  külön  féleségében  fekszik 
a  házassági  viszony  bizonytalanságának  az  oka,  hanem 
a  különféle  praxisban  ?  E  tekintetben  csak  egyet  akarok 
megemlíteni. 

]\Iinden  házasság  szerint  az  error  in  persona  :  a  személy- 
ben való  tévedés,  felbontó  akadály.  Most  nézzék  meg,  hogy 
magyarázzák  ezt  a  kánonjog  szerint.  A  túlnyomó  véle- 
mény és  praxis  legalább  az,  hogy  az  csak  a  személy  iden- 
titására vonatkozik  ;  a  Josephinum  szerint  pedig  már  az, 
ha  az  illető  a  másik  felet  teherbe  ejtve  találta.  1870-ben 
—  nem  is  tudom,  van-e  tudomása  róla  a  kultuszminiszter 
umak  —  Erdélyben  az  evangélikus,  a  szász  egyház  egy 
Eheordnungot  csinált.  Kodifikálta  az  egész  házassági  jogot, 
a  házassági  proczedurát.  Abban  már  sokkal  messzebb  van 
vive  a  személyben  való  tévedés,  mint  felbontó  akadály,  — 
a  szöveget  nem  akarom  felolvasni  —  amelyhez  hasonló 
mérvűt  sem  a  Josephinum  nem  ismer,  még  kevésbbé  a 
kánonjog.  Nem  mondom,  hogy  ez  helytelenül  van-e  vagy 
helyesen,  de  azt  kérdem,  hogy  egy  ily  polgári  viszonyt,  mely 
alapja  a  többi  jogviszonyoknak,  melynek  szilárdsága,  állan- 
dósága, méltósága,  tisztasága  annyira  fontos  tekintetek 
által  követeltetik,  szabad-e  megengedni  azt  az  állapotot, 
hogy  a  különféle  felekezetek  ezt  ily  eltérőleg  kodifikálják, 
és  még  ott  is,  hol  talán  két  jog  egj^'enlő,  a  különféle  juris- 
dictiók  miatt  az  alkalmazásban  oly  különfélévé  váljék  ? 

Az  egyes  egyének  meg  fogják  találni  a  domiciliumot,  a 
bíróságot,  melynek,  megengedem,  állandóan  követett  és 
semmi    melléktekintet    által    nem    befolyásolt    gyakorlata 

szerint,  legkönnyebb  menekülni  egy  házasság  alól.  De  e 
különféleség  nemcsak  megrendíti  a  házassági  viszony  komoly- 
ságát és  erejét,  hanem  a  legvisszásabb  helyzetbe  juttatja  az 
állam  kormánj^át  magát.  Ök  maguk  sem  érzik  talán  e  pilla- 
natban, hogy  a  kultusz-  és  az  igazságügyi  miniszter  m'ak, 
akik  oly  szépen,  békésen  egymás  mellett  ott  ülnek,  mennyire 
beleavatkoznak  rendeleteikkel  az  államjjolgárok  házassági 
jogába.  Erre  nézve  én  két  rendeletre  hivatkozom.  Az  egyik 
az,  hogy  azon  tagadhatatlan  kompromisszió,  ami  a  magyar- 
országi házasságokat  érte,  az  a  bizonytalanság  és  önkény, 
amely  itt  fennáll,  arra  indította  a  külföldi  kormányokat, 
hogy  keressenek  egy  hivatalos  forumot  Magyarországon 
arra,  aki  nekik  bizonyítsa  azt,  hogy  a  külföldön  házasságot 
kötni  kívánó  állampolgár  bír  személyes  képességgel  s  rá  nézve 
nem  forog  fenn  akadály. 

Külföldi  foirásokból  úgy  vagyok  értesülve,  hogy  kon- 
venczió  jött  létre  Magyarország  és  Ausztria  kormányai  közt, 
amely  szerint  jelenleg  Trefort  Ágoston  vallás-  és  közoktatási 
miniszter  úr  bizonyítja,  hogy  ha  magyar  alattvaló  Ausztriá- 
ban házasságot  akar  kötni,  az  ellen  nincs  házassági  akadály. 
Én  elismerem,  hogy  nagyon  vállalkozó  szellemű  ember  a 
t.  miniszter  úr  (Derültség.),  hanem  olyan  merészséget, 
aminőt  az  ilyen  bizonyítványok  kiadása  megkíván,  ahg 
véltem  benne  feltalálhatni.  (Élénk  derültség.  Ügy  van  ! 
balfelől.) 

Még  egy  másik  rendeletre  akadtam.  Kérdés  intéztetett 
a  magyar  kormányhoz  arra  nézve,  hogy  vájjon  a  külföldön 
polgári  hatóság  előtt  kötött  házassága  a  magyar  alattvalónak 
érvényes-e,  véve  pusztán  a  megkötési  formaságot,  azt,  hogy 
polgári  hatóság  előtt  történt,  —  ezt  a  külföldi  kormányok 
a  nemzetközi  házassági  jog  szempontjából  tudni  akarták. 
Én  erre  a  magyar  rendeletek  tárában  nem  tudtam  reá  jönni, 
hanem  az  ausztriai  törvények  eg3dk  kiadásában  találtam, 
hogy  a  következő  felvilágosítás  történt,  még  pedig  melyik 
miniszter  részéről  ?  azon  miniszter  részéről,  aki  jelenleg 
nincs  itt,  t.  i.  az  Ö  Felsége  személye  körüli  miniszter  részéről. 
(Élénk  derültség  a  bal-  és  a  szélsőbaloldalon.)  És  mit  nyilat- 
koztatott az  ki  ?  Azt,  hogy  magyar  alattvaló,  ha  külföldön 
polgári  hatóság  előtt  házasságot  köt,    az  a  házasság  minden 

különbség  nélkül   érvénytelen.    Ezt   nyilatkoztatta   ki,  nem 
tudom  melyik,  Ö  Felsége  körüli  miniszter. 

Egy  erős  jogásznál  is  ily  abszolút  kijelentés  nagy  aggályt 
okozott  volna,  valószinűleg  ily  korlátlan  alakban  nem  merte 
volna  temn  ;  de  talán  ott  már  az  állás  természeténél  fogva 
ilyen  skrupulusok  nem  forognak  fenn.  Es  ezzel,  azt  hiszem, 
félrevezették  a  külföldi  hatóságokat.  Nincs  eset  reá,  hogy 
ezután  egy  külföldi  alattvaló  házasságra  merjen  lépni  egy 
magyar  alattvalóval,  hogyha  ez  a  házasság  polgári  formában 
köttetik  meg,  ha  csak  azzal  az  eszmével  ki  nem  békül,  hogy 
ez  a  házasság  Magyarországon  csak  konkubinátus.  És  azt 
a  kérést  intézem  a  t.  igazságügyminiszter  úrhoz,  mondja 
meg,  nincs-e  igazam,  —  azaz  tulaj  donképen  nincs-e  neki 
igaza,  midőn  a  törvényjavaslat  indokolásában  hasonlóan 
nyilatkozik  —  ha  én  kétségbe  vonom,  hogy  azon  protes- 
tánsokra nézve,  akik  a  Josephinumnak  vannak  alávetve, 
ez  a  deklaráczió  helyes.  Én  úgy  vélekedem  s  velem  sokan, 
úgy  látszik  legalább  a  javaslat  indokolásából  :  maga  az 
igazságügy  miniszter  is,  hogy  magyar  protestáns,  ha  az 
itteni  törvények  szerint  személyes  képessége  megvan  és 
házassági  bontó  akadály  nem  forog  fenn  és  külföldön,  pl, 
Németországban  polgári  hatóság  előtt  házasságot  köt  :  e 
házasság  a  Josephinum  értelmében,  mely  reájuk  nézve 
irányadó,  érvényes.  De  hát  akkor  mit  fog  csinálni  az  Ö  Felsége 
oldala  melletti  miniszter,  aki  annek  ellenkezőjét  egész  vígan 
és  könnyedén  írásba  adta  !  (Derültség  a  bal-  és  szélsőbal- 
oldalon.)  Én  hivatkozom  arra,  amire  a  miniszter  úr  motivá- 
cziójában  hivatkozik,  a  Josephinum  40.  §-ára,  mely  azt 
mondja,  hogy  az  összeadás  módját  illetőleg  —  modum 
copulationis  —  a  külföldön  kötendő  házasságokra  nézve  e 
szabályozáshoz  kötve  nincsenek,  hanem  elég  az,  ha  azon 
tartománynak,  melyben  az  összeadás  történik,  az  összeadási 
törvényei  megtartatnak.  így  teremt  a  kultuszminiszter  úr, 
az  igazságügyminiszter  úr  és  az  Ö  Felsége  oldala  melletti 
miniszter  úr  akadályokat,  sokszor  a  házasságokat  lehetetle- 
nítő  akadályokat.  És  mindez  a  házassági  zavart  viszonyok- 
ból következik.  (Ügy  van  !  a  bal-  és  szélsőbaloldalon.) 

Én   most,   tisztelt   ház,    csodálkozom  azon,   hogy   a   t. 
igazságügyminiszter  úr  oly  nyugalommal  tekinti  a  dolgot, 

ma  is  azon  állapotokat  látja,  s  akkor  nem  tudott  többet 
mondani  a  szükségszerű  orvoslásra  nézve,  mint  azt,  hogy 
mélyen  meg  kell  fontolni.  (Derültség  a  bal-  és  szélsőbal- 
oldalon.) Én  ennek  ellenében  hivatkozom  a  túloldalra  és 
magára  a  miniszterelnök  úrra,  hogy  ő  bizonyára  a  kötelező 
polgári  házasságot  ezen  bajok  tudatában  látta  szükségesnek, 
annak  idején  elérkezettnek ;  kérem  őt  és  kérem  az  egész 
házat  s  annak  minden  pártját,  hogy  ne  engedjék  a  házassági 
reformot  homokba  eltemetni.  (Élénk  helyeslés  a  bal-  és  szélső- 
baloldalon,) Ha  mindaz  meg  nem  történhetik,  amit  valaha 
a  ház  ünnepélyes  határozatokban  kimondott,  mondassék 
ki  az  és  mondassék  ki  kötelezőleg  a  t.  kormányra,  amiben 
mindenki  egyetért,  —  a  háznak  tán  egy  pár  tagját  kivéve, 
kiknek  lelkiismeretbeli  aggodalmait  tisztelem,  de  akiknek 
kivételével  a  ház  túlnyomó  többsége  minden  oldalról  egyetért 
—  mondassék  ki,  hogy  a  minisztérium  utasíttatik,  nem  ily 
meggondolásra,  hanem  arra,  ami  fölött  nem  gondolkozunk, 
mert  idejét  elérkezettnek  látjuk,  hogy  t.  i.  a  hásassági  jognak 
minden  magyar  állam-alattvalót  kötelező  törvényhozási 
módon  való  megállapítására  és  a  házassági  polgári  viszony 
feletti  bíráskodásnak  állami  törvényszékekre  kizárólagos 
ruházása  iránt  törvényjavaslatot  terjesszen  elő.  Ez,  aminek 
kimondását  kérem,  mert  erre  nézve  a  ház  túlnyomó  nagy 
többsége  egyetért. 

Kétségkívül  ez  szükségessé  teszi  a  polgári  hatóság 
előtti  megkötésnek  behozatalát  is.  E  nélkül  amaz  lehetetlen. 
De  erre  nézve  kötelező  utasítást  adni  a  minisztériumnak 
indítványomban  nem  akartam.  Nem  mintha  véleményem 
nem  volna.  Nem  mintha  ezt  a  reformot  keresztülvihetőnek 
tartanám  a  polgári  megkötés  formája  nélkül.  De  azért  nem, 
mert  vannak  talán  számosan,  kik  azt  a  reformot,  az  állami 
törvényhozást  és  jurisdictiót  akarják,  de  a  megkötés  formá- 
jára nézve  azt  nem  akarják  kimondani,  hogy  mindig  polgári 
hatóság  előtt  történjék.  És  meglehet,  hogy  e  miatt  Irányi 
t.  barátom  indítványa,  melyre  magam  reászavazok,  el  fogna 
esni.  Én  eredményt  akarok.  Akarom,  hogy  kimondassck 
az,  miben  mindnyájan  egyetértünk  :  az  állami  törvényhozás 
és  jurisdictio  egysége.  Erre  rászavazhatnak  azok,  akik  azt  a 
polgári   megkötés   általános  kötelező   formájával   óhajtanák 

egybekapcsolni,  akikhez  tartozom  magam  is.  Reászavazhat- 
nak azok  is,  akik  a  polgári  megkötési  forma  kikerülhetlen- 
ségét  látják,   de  nem   akarják   általánosan  kötelezővé  tenni. 

Egyesítsük  szavazatunkat  azon  nagy  és  lényeges  pon- 
tokra, melyekre  nézveegyetértünk  ;  adjuk  azt  utasításul  a 
minisztériumnak,  emeljük  ki  a  kérdést  az  elsekélyesedés 
stádiumából ;  arra  nézve,  hogy  a  polgári  megkötés  általános 
kötelező  voltával  kapcsoltassék-e  ezen  reform  egybe,  vagy 
a  polgári  megkötés  ne  legyen  általánosan  kötelező,  bízzuk 
a  kezdeményezést  a  minisztériumra  :  mindnyájunknak  meg- 
marad meggyőződése  és  teljes  szabadsága  cselekedni,  állás- 
pontot foglalni  legjobb  belátása  szerint. 

Ha  biztos  volnék,  hogy  Irányi  t.  barátom  indítványa 
elfogadtatik,  én  egyénileg  nem  tenném  ezt  az  indítványt, 
de  tartok  tőle,  hogy  akik  a  reformot  a  kifejtett  irányban 
akarják,  mind  nem  szavaznának  most  az  általánosan  köte- 
lező formára,  és  nem  akarnám  ezeket  abba  a  helyzetbe  jut- 
tatni, hogy  a  különben  helyeslett  reformra  ne  adhassák 
szavazatukat. 

Kijelentem  azt  is,  hogy  ha  Irányi  t.  képviselőtársam 
javaslata  elfogadtatik,  én  nem  kívánom,  hogy  e  javaslat 
szavazásra  jöjjön.  De  ha  az  elesnék,  legalább  annyit  kell 
kimondanunk,  amennyit  e  ház  nagy  többsége  ma  már  teljesen 
kimondhatónak  tart.  Erre  reászavazhatnak  azok  is,  kik 
Győry  t.  képviselőtársam  javaslatát  pártolják,  mert  ő  maga 
kijelenté,  hogy  a  polgári  házasság  nemcsak  azt  involválja 
magában,  hogy  polgári  hatóság  előtt  köttessék,  de  még  sokkal 
inkább  azt,  hogy  a  házassági  viszonyt  minden  állampolgárra 
kihatólag  az  állam  rendezze  és  az  állam  törvényszékei  bírás- 
kodjanak. És  viszonyaink  közt  e  két  utóbbi  sokkal  sürgősebb, 
sokkal  szükségesebb. 

Ezeknek  megfelelőleg  határozati  javaslatomat  kérem 
legutoljára  bocsátani  szavazás  alá.  De  kívánom,  hogy  ne 
menjünk  el  az  ügy  mellett,  mondjuk  ki  azt,  amire  —  ismét- 
lem —  e  ház  nagy  többsége  egyetért. 

Ha  nem  határoznak,  akkor  az  ügy  ez  alkalommal  elejte- 
tett. Nem  hal  meg  azért  a  kérdés,  igaza  van  a  t.  miniszter- 
elnök úrnak  :  vagy  valódi  szükségen  alapul,  vagy  nem ;  ha 
valódi  szükségen  alapul,  ki  fogja  küzdeni  magát.  De  szabad-e 

önöknek,  ha  mindnyájan  átlátják,  hogy  ez  az  állapot 
tarthatatlan,  ha  mindnyájan  átlátjuk,  hogy  nincs  más  mód 
kibontakozni,  mely  megférjen  azon  nagy  alapelvekkel, 
melyeken  a  magyar  állam  nyugszik,  hogy  nincs  más  mód 
kiemelni  a  házassági  ügyet  jelen  —  szelíden  mondva  — 
visszás  állapotából  :  szabad-e,  mondom,  a  határozást  eluta- 
sítani ?  Az  elmélkedés  ideje  lejárt,  és  erős  meggyőződésem, 
hogy  álláspontja  mellett  igen  szükséges  a  nógatás  állás- 
pontját is  elfoglalni. 

Ez  az,  t.  ház,  amit  én  javaslok,  kérek  úgy,  hogy  leg- 
utoljára tétessék  fel  határozati  javaslatom.  Ha  a  t.  ház  meg- 
nyugszik abban,  hogy  ha  elfogadtatik  a  törvényjavaslat, 
Irányi  t.  képviselő  úr  indítványa  külön  jöjjön  szavazás  alá, 
ha  elfogadják  azt,  akkor  az  én  indítványom  fölösleges. 
De  ha  ez  indítvány  elesett,  kérem  azt,  amit  benyújtottam, 
szavazás  alá  bocsátani,  azt  az  indítványt,  melyet  bár  én 
terjesztek  be,  aláírt  pártkülönbség  nélkül  a  háznak  számos 
tagja.   (Olvassa  :) 

»Utasítja  a  ház  a  minisztériumot,  hogy  a  házassági  és 
polgári  viszonynak  minden  állampolgárra  kiterjedő,  kizáró- 
lag kötelező  szabályozása  és  házassági  viszonyt  tárgyazó 
peres  ügyekben  az  állami  bíróságok  kizárólagos  bíráskodása 
iránt  mielőbb  törvényjavaslatot  terjesszen  elő.« 

Engedje  meg  a  t.  ház,  hogy  még  egyre  emlékeztessem  a 
t.  házat.  (Halljuk  !  Halljuk  !)  A  t.  kormánypárt  eredetére 
nézve  két  elemből  áll.  (Halljuk  !  Halljuk  !)  Azokból,  akik 
innen  (a  baloldalra  mutat)  mindig  a  kötelező  polgári  házasság 
intézményét  sürgették  és  azokból,  akik  ott  (a  jobboldalra 
mutat)  alkalomról  alkalomra  és  legutoljára  1873-ban  a 
kötelező  polgári  házasság  mellett  nyilatkoztak.  Megengedem, 
hogy  ma  erre  a  formulázásra  nézve  lehet  véleménykülönbség, 
de  arra,  amit  a  határozati  javaslat  mond  és  arra,  hogy  ily 
irányban  az  intézkedés  sürgős  szükség,  eltérés  sohasem 
nyilatkozott. 

Én  tehát  arra  kérem  a  t.  házat,  hogy  ha  komoly  előttük 
az  a  vélekedés,  hogy  a  házassági  jogot  ezen  elvadult  állapo- 
tából ki  kell  emelni,  hogy  elvégre  elérkezett  a  magyar  állam- 
ban az  idő,  hogy  ami  polgári  jogviszony,  arra  nézve  átvegye 
a  teljes  szabályozást,    akkor  úgy  Horvát   Boldizsár,    mint 

Éles  Henrik  és  Körösi  Sándor,  valamint  mindazok,  akik 
beszedőket  helyeselték,  ezen  határozati  javaslatot  el  fogják 
fogadni.  Ez  valóságos  előhaladás  és  nem  üres  Ígérgetés  lesz 
a  házassági  jog  terén,  s  a  törvényhozástól  és  ezen  háztól  azt 
várjuk,  hogy  valóságos  előhaladását  az  ügynek  az  1868  óta 
kijelölt  irányban  előmozdítsa.  Ezért  ajánlom  a  t.  háznak 
a  javaslatot  elfogadás  végett.  (Élénk  helyeslés.) 

Az  indítványt  aláírták  :  Szilágyi  Dezső,  Grünwald  Béla, 
Szontágh  Pál,  Pulszky  Ágost,  Ernuszt  Kelemen,  Fenyvessy 
Ferencz,  Farkas  Károly,  Szathmáry  László,  Pilisy  Nándor, 
Királyi  Pál,  Busbach  Péter,  Bittó  István,  Horváth  Lajos, 
Fröhlich  Gusztáv. 

Dániel  Pál :  Azon  éles  remarque  alkalmából,  amelyet  Szilágyi 
Dezső  képviselő  úr  közbeszólásomra  tett,  engedje  meg  a  t.  ház, 
hogy  megmondjam,  mit  akartam  azzal  mondani.  Azt  gondoltam, 
hogy  a  polgári  kötelező  házasságnak  behozatalára  nézve  akar  t. 
képviselőtársam,  mint  a  mai  lapok  jelezték,  indítványt  tenni 
s  ezért  azt  akartam  mondani,  hogy  ha  ők  ülnének  ezen  az  oldalon, 
ők  is  úgy  tudnák,  mint  ahogy  tudjuk  és  érezzük  mi,  hogy  a 
kormány  ós  a  párt,  amely  azt  támogatja,  nem  teheti  mindig  azt, 
amit  óhajt  és  tenni  szeretne,  mert  a  politika  az  exigentiák  tudo- 
mánya. Én  tehát  nem  akartam  vádat  emelni  a  kormány  ellen, 
mert  ha  ezt  tenni  akarnám,  átmennék  a  túlsó  oldaha. 

Egyébiránt  elismerem  a  t.  képviselő  úrnak  mély  tudományát 
és  nagy  filozófiáját,  hanem  midőn  ő  már  egy  ilj'  ártatlan  közbe- 
szólásra ilj'  éles  remarque-ot  tesz  :  akkor  reám  azt  a  benyomást 
teszi,  hogy  néha  a  legnagyobb  filozófusnál  is  »hngua  praecurrit 
mentem«. 

Szilágyi  Szilágyi  Dezső  :  T.  ház  !  A  képviselő  úr,  midőn  én  arra 
Dezső  utaltam,  hogy,  amit  itt  a  miniszterelnök  úr  több  ízben  kétség- 
kívül megfontoltan  követelt,  hogy  azt  hallgatással  mellőzni 
egészen  nem  lehet,  a  képviselő  úr  közbekiáltott  —  és  pedig 
én  gúnyos  közbekiáltásnak  vettem,  úgy  vették  itt  is  ezen 
az  oldalon  —  hogy  »majd  megfontolják  önök  is  !«  (Ugy  van  ! 
a  baloldalon.)  Ez  kettőt  jelenthet  :  t.  i.  azt,  hogy  mi  meg- 
fontoljuk majd  ott,  hogy  megfontolaltan  volt,  amit  mondtam 
itt.  Ebben  vád  volt  a  miniszter  úr  ellen  és  gyanúsítás  reám 

nézve.  Én  kész  voltam  elfogadni  a  gyanúsítást  a  képviselő 
úrtól,  hanem  akkor  fogadja  el  ő  azt  az  értelmet,  melyet 
lehetetlen  tőle  elválasztani  :  hogy  akkor  vád  foglaltatik 
abban  a  miniszterelnök  úr  ellen.  A  képviselő  úr  most  azt 
mondja,  hogy  nem  akarta  a  miniszterelnök  úr  ellen  értetni 
és  oly  magyarázatot  adott  reánk  nézve,  akik  itt  ülünk,  sza- 
vainak, melyet  szavainak  akkor  senki  sem  tulajdonított.  Meg- 
engedem, joga  van  szavait  megmagyarázni,  de  nekem  jogom 
volt  azokat  természetes  értelmökben  venni,  jogom  volt  reá 
felelni,  amint  feleltem  s  tettem  azt  —  megnyugtatásul  mon- 
dom —  egészen  megfontolva.  Most,  szavai  magyarázata  után, 
mivel  szíves  volt  megjegyzést  tenni  én  reám,  engedje  meg 
hasonló  szavakkal  viszonoznom,  hogy  ha  máskor  közbekiált, 
ily  félreértésnek,  amely  reá  ily  kellemetlen,  magát  ne  tegye  ki. 

Másnap  —  nov.  24-én  —  a  zárszók  következtek. 

Literáty  előadó  foglalkozott  a  különféle  kifogásokkal.  A  hatá- 
rozati javaslatok  egyikét  sem  fogadja  el.  Szilágyiéról  azt  mondja, 
hogy  ez  maga  a  megtestesült  opportunitás  :  minden  igényt  ki 
akar  elégíteni  s  tulajdonkép  semmit  sem  elégít  ki. 

Győry  Elek  részint  azért,  hogy  a  ház  ismételt  határozata 
érvényre  jusson,  részint  abból  a  szempontból,  melyet  Szilágyi 
emhtett  :  hogy  nógatni  kell  a  kormányt  és  hogy  ne  tűnjék  el  az 
eddigi  követelések  minden  nyoma,  saját  határozati  javaslatának 
mellőzése  esetére  az  Irányiéhoz  csatlakozik.  Ha  pedig  ezt  is  elvet- 
nék, a  Szilágyiét  pártolja,  mint  amelyben  a  kötelező  polgári 
házasság  forrnáía  is  benne  van,  de  esetleg  a  fakultatív  házasság 
is  meg  van  engedve. 

Tisza  Kálmán  miniszterelnök  kijelenti,  bogy  meggyőződése 
szerint  a  felvetett  kéidések  a  már  munkában  levő  családi  és 
házassági  jog  kapcsán  lesznek  általános  érvénnyel  czélszerüen 
megoldhatók.  Kötelezettséget  azonban  a  kormány  ily  fontos 
kérdésekben  előre  nem  vállalhat  s  ezért  nem  óhajtja  a  határozati 
javaslatok  elfogadását. 

Irányi  Dániel  az  egységes  felfogás  szempontjából  beleegj'ezik 
határozati  javaslatának  olyan  módosításába,  hogy  a  kötelező 
polgári  házasság  behozatala  iránt  az  utasítás  ne  »a  jelen  ország- 
gyűlés* idejére,  hanem  »mielőbb«-re  szóljon. 

Most  Szilágyi  Dezső  mondta  el  záróbeszédét : 

Szilágyi  Azon  határozati  javaslat,  melyet  tegnap  úgyszólva 
Dezső  kisegítőül  nyújtottam  be,  a  vitának  oly  késő  szakában 
terjesztetett  elő,  hogy  az  előadón  kívül  csak  a  t.  miniszter 
urakra  volt  lehető,  hogy  arra  előbb  észrevételt  tegyenek, 
mielőtt  a  zárszó  reám  kerül.  A  miniszterelnök  úr  javasla- 
tomra csak  egy  általános  nyilatkozatot  tett,  —  az  igazságügy- 
miniszter  úr  valószínűleg  később  fog  nyilatkozni  —  termé- 
szetesnek fogja  találni  a  t.  ház,  hogy  csak  igen  röviden,  csak 
azon  egypár  lényegesnek  látszó  pontra  szorítkozzam,  melyet 
a  t.  előadó  úr  mai  nap  előadott.  (Halljuk  !) 

A  lényege  a  dolognak  mindegyik  határozati  javaslatnál, 
—  s  ez  választja  el,  azt  hiszem,  az  előadó  úr  álláspontját  s 
ezen  ház  nagy  többségének  az  álláspontját  —  hogy  a  t. 
előadó  úr  azt  mondja,  nyugalommal,  meggyőződésből,  hogy 
nincs  szükség  nógatási  politikára,  nincs  szükség  határozati 
javaslatokkal  sürgetni,  az  irányát  kijelölni  a  házassági  jog 
reformjának.  Hogy  azonban  erre  szükség  van,  arra  senki  oly 
alapot  nem  szolgáltatott,  mint  a  t.  előadó  úr  utolsó  beszéde. 
Mert  ha  azt  tapasztaljuk,  t.  ház,  hogy  a  házassági  jog  reform- 
jára és  arra,  hogy  milyen  irányban  vezetendő  az,  visszaesés 
merül  fel  ebben  a  házban,  és  a  visszaesés  és  hátralépés  az 
előadói  székről  hirdettetik  :  akkor  be  van  bizonyítva,  hogy 
itt  a  háznak  újra  nyilatkozni  kell,  és  újra  tanúsítani  kell, 
hogy  a  ház  és  általa  az  ország  meggyőződése  a  reform  tekin- 
tetében sem  alapelvére,  sem  sürgősségére  nézve  nem  vál- 
tozott. 

A  t.  előadó  úr  azt  mondja,  hogy  ha  századokig  meg 
tudtunk  lenni  a  házassági  jog  állami  megállapítása  és  az 
állami  jurisdictio  behozatala  nélkül,  hát  egynéhány  eszten- 
deig miért  ne  tudnánk  meglenni  ?  De  ha  ez  áll,  akkor  a  t.  elő- 
adó úr  nem  ülne  ott,  mert  századokig  megvoltunk  azon 
javaslat  nélkül  is,  melyet  az  előadó  úr  előterjesztett  (Derült- 
ség a  bal-  és  szélsőbaloldalon.)  és  egynéhány  esztendeig 
mégis  csak  meglehettünk  volna  nélküle.  És  nemcsak  a  t. 
előadó  úr  nem  ülne  ott,  hanem  egyetlenegy  reform  sem 
kerülne  ebben  a  házban  tárgyalás  alá,  amely  egy  vagy  más 
szempontból  a  kormánynak  vagy  bizonyos  befolyásos  körök- 
nek alkalmatlan.  Mert  én  nem  ismerek  oly  fontos  és  lényeges 
reformot,  vagy  nagyon  kevés  lehet  az  államéletben,  melyre 

ne  lehetne  mondani,  hogy  100  esztendeig  nem  volt  meg  és 
egy  pár  esztendeig  ha  meg  nem  lesz,  ki  nem  lyukad  a  föld 
Magyarországon  és  nem  esik  kétségbe  az  előadó  úr. 

Mikor  ezt  halljuk  az  előadói  székről  hirdetni,  mit  sohasem 
hallottunk  ezen  ügyekre  nézve  mondani  onnan,  —  én  ugyan 
a  meggyőződését  tisztelem  t.  képviselőtársamnak  —  de  mikor 
azt  halljuk  tőle,  hogy  makacsul  ragaszkodik  hozzá  és  hirdeti 
onnan,  hogy  a  polgári  megkötés  intézményét  a  házassági 
jog  terén  nem  lehet  behozni  anélkül,  hogy  az  egész  vonalon 
az  állam  és  egyház  közötti  ügy  szabályozása  föl  ne  karol- 
tassék,  ha  ezt  mondja  az  előadó  úr  :  daczára  annak,  hogy 
szíves  figyelmét  felhívtam  a  miniszterelnök  úrnak  10  évvel 
ezelőtti  njdlatkozataira,  nem  azért  mert  ő  mondta,  —  ámbár 
az  is  súllyal  bír,  kivált  a  jelenlegi  körülmények  közt  —  de 
mert  általánosan  elismertetett  minden  oldalról,  hogy  ily 
általános  viszony  rendezésének  szüksége  nem  forog  fenn, 
hogy  legföUebb  csak  tévedés,  vagy  ürügy  lehet  az  elhalasz- 
tásra, kérdem,  nincs-e  szükség  ezen  visszaesés  ellenében  a 
nógatási  politikára?  (Helyeslés  a  baloldalról.) 

A  t.  előadó  úr  egyébiránt  talán  következetesen,  de 
tévesen  ragaszkodik  azon  körülmény  jelentőségéhez,  hogy 
a  polgári  házasság  általánosan  kötelező  intézménye  mégis 
csak  össze  van  forrva  azzal  a  forradalommal,  mire  nézve 
egyébiránt  bátor  vagyok  azt  mondani,  hogy  az  Isten  lételét 
Robespierro  nem  tagadta,  ebben  téved  az  előadó  úr,  ellen- 
kezőleg, egy  legfőbb  lény  lételét  akarta  állami  törvényhozás 
útján,  talán  az  akkori  időben  az  előadó  úr  pártolásával  is 
elfogadtatni.  Mondom,  az  előadó  úr  erre  döntő  súlyt  helyez, 
a,  múltkor  már  nyilatkoztam  ily  értelemben,  de  legyen  ezúttal 
ismételve,  hogy  politikai  babonának  tekintem  azt  mondani, 
hogy  a  forradalmak  mozgalmaiból  gyakran  erőszakosan,  gyak- 
ran bűnös  túlságok  kíséretében  fejlődött,  azoknak  gyakran 
a  kicsapongásig  és  az  őrjöngésig  fajult  mozgalmaiból  eredő 
minden  elvet  és  azok  minden  következményeit  el  kell  vetni. 
(Helyeslés  balfelől.)  Ellenkezőleg,  az  ön  által  úgy  megbélye- 
gezni szándékolt  franczia  forradalom  behintette  a  világot  oly 
halhatatlan  és  oly  örök  érvényű  elvekkel,  melyek  meggyöke- 
reztek és  melyek  ma  intézményekben,  mindenki  által  pártolt 
állami  intézményekben  megtestesítve  állanak  fenn,  akkor. 

mikor  az  azokat  széjjelhordó  franczia  sasokat  rég  a  Rajnán 
túl  kergették  vissza.  (Helyeslés  a  baloldalon.)  S  a  t.  előadó 
úr  is  a  törvényjavaslat  indokolásánál  oly  elvekre  hivatkozott 
öntudatlanul  is,  amelyek  általános  érvényét  és  elterjesztését 
a  franczia  forradalomnak  köszönjük.  (Derültség  a  baloldalon.) 

De  én  nem  azon  czélból  szólaltam  fel,  hogy  a  forradalmak 
apológiáját  adjam  elő.  A  poUtikai,  az  állami  élet  azon  az 
elemek  kitöréséhez  hasonló  erejű  megrendítő  tüneményeinek 
helyes  megítélése  már  rég  köztudattá  vált,  anélkül,  hogy  azt 
mindig  dicsőíteni,  vagy  tőle  mindig  borzalommal  kellene 
elfordulni.  Rég  méltatva  vannak  azok,  mint  az  emberi, 
különösen  a  politikai  fejlődés  nagy,  korszakot  alkotó  ese- 
ményei, s  túlzás  nélkül  mondhatni,  hogy  az  újkor  három  nagy 
forradalmának  eredménye  nélkül  nem  állana  ott  fejlődésében 
az  emberiség,  hová  jelenleg  eljutott.  És  ha  tudjuk  azt,  hogy 
főleg  az  angol  forradalom  az,  amelyből  a  politikai  szabadság, 
különösen  pedig  az  alkotmányos  monarchia  szabadsága 
eredt,  hogy  a  franczia  és  az  amerikai  nagy  forradalomnak 
elméleti  és  gyakorlati  eredményei  a  tudományokban  és 
állami  intézményekben  az  emberiség  közkincseivé  váltak  : 
akkor  egyszersmindenkorra  mondjunk  le  oly  érvelésről, 
mely  valamely  intézmény  forradalmi  eredetét  elegendő 
oknak  tartja  annak  föltétlen  elvetésére.  És  tévesen  tér 
vissza  ma  is  azon  állítására  a  t.  előadó  úr,  hogy  a  polgári 
megkötés  intézménye  csak  az  állam  és  egyház  közti  kompro- 
misszumból keletkezhetik,  mert  ezt  maga  sem  akarja  így 
érteni,  tudom,  de  akkor  ezzel  azt  mondta  ki,  hogy  sohasem 
jöhet  létre.  Mert  kompromisszum  mit  jelent  ?  Mindkettő 
beleegyezését.  Már  most  ez  feltételezné  nem  egy  egyház 
részéről  dogmáinak  előzetes  megváltoztatását.  Az  tehát,  hogy 
ily  kompromisszum  jöjjön  létre  forma  szerint,  igazságtalan 
kívánság  volna  még  az  egyház  irányában  is,  mert  átvinné 
az  egyházat  azon  kényszerű  helyzetbe,  hogy  kénytelen  legyen 
dogmáit  pusztán  oly  okból  megváltoztatni,  hogy  a  polgári 
élet   terén   szükséges   reformokat   lehetővé   tegyen. 

Nem  is  volt  ezen  intézmény  behozatala  sehol  ily  forma- 
szerű kompromisszum  eredménye.  De  ha  az  előadó  úr  azt  a 
kívánalmat  állítja  fel,  hogy  ennek  ne  legyen  az  egyház  üldö- 
zésére irányzott  éle,  hogy  ezen  intézményt  nem  szabad  arra 

felhasználni,  hogy  a  lelkiismereti  szabadság  az  egyénben, 
vagy  éppen  az  egyházban  elnyomassék,  ne  használtassék  fel 
ürügyül  arra,  hogy  az  egyház  befolyása  a  házasság  tekinte- 
tében és  hogy  ezen  befolyás  gyakorlatában  pro  foro  interno 
kizárassék,  ha  ezt  érti  alatta  :  akkor  olyat  hirdet,  amelyhez 
én  minden  fenntartás  nélkül  járulok,  de  ez  nem  kompro- 
misszuma az  elveknek,  ez  egy  igazságos  és  politikai  bölcs 
eljárás  és  ennek  megsértését  se  ezen,  se  azon  oldalról  senki 
sem  javasolja.  De,  t,  ház,  lehet,  sőt  hiszem,  hogy  t.  képviselő- 
társam maga  is  ezen  nézetben  van,  talán  kifejezésében  tévedt, 
nem  gondolatában,  de  azt  már  nem  hiszem,  hogy  a  kánon- 
jogra  vonatkozó  észrevételeknél  csak  a  kifejezés  hibájában 
lenne  köztünk  a  véleménykülönbség  oka. 

T.  ház  !  Én  utaltam  aria  és  fenntartom  ma  is,  hogy  a  rész- 
ben felekezeti,  részben  állami  jogoknak  rendszere,  melyek  pár- 
huzamosan egymás  mellett  egyenlően  érvényben  vannak, 
az  egymás  mellett  párhuzamosan  fennálló  bíráskodások 
intézménye  és  még  inkább  azok  szaporítása  ezen  törvény 
megalkotásával  feloldhatatlan  összeütközésekre  vezet.  Egy 
példát  fel  is  hoztam  —  és  erre  vissza  kell  térnem,  mert  egye- 
nesen azon  székről  lett  a  czáfolás  megkísértve,  —  és  az  a 
példa  az  volt,  hogy  ha  egy  kathoHkus  fél,  aki  házasságra 
lép  egy  zsidóval  ezen  törvény  szerint  és  aztán  durante  matri- 
monio,  egy  másik  katholikussal  köt  házasságot,  azt  mondom  : 
az  új  házasság,  mint  tisztán  katholikusok  által  kötött  házas- 
ság a  kánonjog  és  a  szentszék  alatt  áll.  Az  előadó  úr  azt 
mondja,  hogy  nem  áll  alatta.  Hát  én  nem  akarom  zavax'ba 
hozni  az  igazságügy  miniszter  urat,  nem  a  miniszterelnök 
urat,  nem  a  kultuszminiszter  urat,  még  az  ö  Felsége  személye 
körüli  miniszter  urat  sem,  mert  ez  is  beleszól  a  házassági 
ügyekbe,  (Derültség  a  baloldalon.)  de  ha  megkérdeznék 
őket,  hogy  áll-e  alatta,  a  t.  előadó  úr  nézetét  egyetlenegy 
sem  fogadná  el.  Miért,  t.  ház  ?  Mert  a  törvényjavaslat  csak 
arról  intézkedik,  hogy  abból  a  házasságból,  mely  ezen  tör- 
vényjavaslat értelmében  vegyesen  köttetett  zsidó  és  keresz- 
tény között,  ha  a  másik  fél  is  keresztény  lesz,  a  házasság 
nem  vonható  ki  ezen  törvény  érvénye,  az  ezen  törvényben 
meghatározott  bíráskodás  alól.  De  amint  a  katholikus  fél 
más  katholikus  féllel  kötött  házasságot,  erre  a  t.  előadó  úrnak 

kegyes  engedelmével  mindaddig,  míg  nézetéhez  társat  nem 
kap,  —  azt  pedig  bajosan  kap  még  barátságból  is  —  (Derült- 
ség.) bátor  vagyok  azt  hinni,  hogy  arra  egyedül  irányadó  a 
kánonjog,  abban  egyedüh  fórum  a  szentszék. 

Amilyen  furcsa  az  előadó  úrnak  nézete  ebben,  még 
furcsább  felfogása  a  kánonjog  érvényéről  és  a  szentszéki 
eljárásról.  Egy  veszedelmes  elvet  mondott  ki,  —  nem  tudom, 
mit  fognak  ehhez  a  t.  ház  egyházi  tagjai  mondani  —  azt  az 
elvet,  hogy  ha  házassági  ügyben  egy  ily  részletes  állami 
törvény  hozatik,  az  a  szentszékek  számára  is  módosítja  a 
kánonjogot. 

Literáty  Ödön  előadó  :  Ezt  nem  mondottam. 

Kérem,  a  t.  előadó  úr  azt  mondotta,  hogy  a  szent- 
székek azt  a  házasságot,  amely  ezen  törvény  alapján  létre- 
jött, kötelesek  házasságnak,  annak  kötelékét  házassági 
köteléknek  tekintem,  mert  államtörvény  az,  mely  ezt  a 
házasságot  lehetővé  tette,  és  bíráskodásukban  mindenütt 
kötelesek  azon  törvény  rendelkezését,  mint  reájuk  kötelező 
jogszabályt  elfogadni,  ennélfogva  ezen  tömvén  j'^  alapján 
kötött  házasságban,  bár  azt  a  kánonjog  meg  nem  engedi, 
bontó  akadályt  látni.  Hát  ezzel  mi  mást  állít,  mint  hogy  az 
a  kánonjog,  amely  eljárásuk  kötelező  jogát  tartalmazza,  mó- 
dosíttatik,  pótoltatik  a  világi  törvény  által  ? 

Sokan  talán  azt  mondhatnák  erre,  hogy  jó  volna,  ha  ez 
lehetséges  volna,  de  akkor  biztosíthatom,  hogy  csakhamar 
kitörlendő  volna  a  kánonjog  az  egyetemes  jogok  sorozatából. 
Hogy  áll  azonban  a  dolog  ?  Ügy,  hogy  tisztán  katholikus 
házasságok  a  recipiált  kánonjog  szerint  ítólendők  meg, 
mert  államjog ank  recipiálta  és  a  szentszékek  a  kánonjog 
szerint  járnak  el  és  a  kánonjognak,  —  van  nálam  e  tekin- 
tetben illetékesebb  is,  aki  szólhatna  —  de  még  az  egyháznak 
is  egyik  sarkalatos  tétele  a  házassági  jogra  nézve,  hogy  bontó 
akadályt  világi  hatalom  fel  nem  állíthat,  házassági  tilalmakat 
igen,  de  bontó  akadályt  nem.  És  így,  bármennyire  ékesen 
szól  az  előadó  úr  onnan,  bármennyire  erősen  állítja,  hogy 
ezen  törvény  jogtételeit  az  egyházi  bíróságok  a  kánon  jogot 
módosító  hatályúnak  fogják  ehsmerni  :  az  eredmény  mégis 
az  lesz,  hogy  a  szentszékek  eljárnak,  és  nem  is  tehetnek  mást, 
saját  egy  ház  joguk  szerint  és  az  ily  házasságokat  nem  tekintik 

ligamennek,  mert,  míg  legalább  az  előadó  úr  nézete  nem 
fogadtatik  el,  nem  tekintik  verum  et  ratum  matrimonium-nak. 

Ennyit  tehát  uraim  arra,  hogy  ami  példákat  én  a 
koUiziókra  felhoztam,  azokat  nem  könnyelműen  vettem. 

Sp  oly  könnyelmű  a  t.  előadó  úr  a  József-féle  rendelet 
magyarázatában . 

Bocsánatot  kérek  a  ,könnyelmű'  szóért,  nem  azt  értem, 
hogy  meg  nem  gondolta,  hanem  azt,  hogy  midőn  nekem  oly 
pozitíve  ellentmond,  akkor  nézetem  szerint  nem  vette  a  tör- 
vény által  recipiált  rendeletnek  minden  határozatát  figye- 
lembe. Én  mit  állítottam  szemben  ezen  felvilágosításokkal, 
amiket  a  minisztériumok  egy  szer-máskor  szükségesnek  láttak 
a  külföldön,  mint  érvényes  magyar  jogot  előadni  ?  Azt  állí- 
tottam és  állítom  ma  is,  hogy  a  Josephinum  szerint  a  magyar- 
országi protestánsok,  ha  személyes  képességök  megvan  és 
ha  közöttük  bontó  akadály  fenn  nem  forog,  annak  40.  §-a 
értelmében  külföldön  köthetnek  polgári  hatóság  előtt  érvé- 
nyes házasságot.  Ezen  állításomat  a  40.  §-ra  alapítottam, 
mely  azt  mondja,  hogy  »az  összeadás  módját  illetőleg  alatt- 
valóink a  külső  tartományokban  kötelező  házasságra  ezen 
szabályzathoz  nincsenek  kötve,  hanem  elég,  ha  eziránt  azon 
tartománynak,  amelyben  történik  a,z  összeadás,  törvényei 
megtartatnak*.  Hanem  ha  a  t.  előadó  úr  magyarázza  ezt 
oly  értelemben,  amilyen  magyarázatot  az  nem  tűr  meg,  — 
hát  én  megengedem  :  aki  eltökélt  ellensége,  bár  meggyőződés- 
ből, a  polgári  kötés  intézményének,  annak  minden  ürügy 
elég  arra,  hogy  kiüldözze  azt  onnan,  ahol  csak  mutatkozik, 
hogy  ily  forma  magyarázatot  adjon,  —  mondom,  ha  a  t.  előadó 
úr  ily  féle  magyarázattal  él,  t.  i.  azt  mondja,  hogy  a  meg- 
kötés módjára  nézve  a  »kopuláczió«  szóval  él  a  Josephinum. 

Igaz,  ezt  a  szót  használja.  Használja  azért,  mert  az 
összeadás  azon  módja,  mely  itt  benn  az  országban  divott, 
ezen  szóval  volt  megjelölhető,  de  épen  erre  az  összeadás 
módjára  nézve  mondja,  hogy  a  külföldön  érvényes  összeadási 
mód  is  elegendő. 

És  nem  veszi  figyelembe  az  előadó  úr,  hogy  a  Josephinum 
a  kopulácziót  nem  tekintette  a  házasság  benső  kellékének. 
Akarja-e  ezt  vizsgálat  alá  venni  az  előadó  úr  ?  Ha  méltóztatik 
figyelembe  venni  az  első  szakaszt,   amely  azt  mondja  :   a 

házasság  polgári  szerződésnek  tekintetik,  méltóztassék  a  22. 
§-t  figyelembe  venni,  mely  azt  mondja  :  »a  házassági  kötés 
azáltal  fejeztetik  be  —  tehát  megvan,  —  ha  a  férj  és  nő 
gyermekek  nemzése  czéljából  és  ez  állapottal  egybefüggő 
jogok  élvezése  mellett  elválaszthatatlan  egyesülésben  köl- 
csönösen megegyeznek* ;  ez  tehát  oly  törvényes  hatály,  mely 
tiszta  megegyezés  által  megkötöttnek  tekinti  a  házasságot, 
amely  azt,  hogy  ki  előtt  történik  a  megegyezés,  külfor- 
mának,  külkelléknek  tekinti,  amely  azt  mondja,  hogy  a 
külformákra,  az  összeadás  módjára  nézve,  ha  házassági 
akadály  nincs,  állanak  a  külország  törvényei  :  kérdem, 
melyik  a  helyes,  melyik  az  ezen  törvényesített  rendelet 
alaptételével,  szellemével  megegyező  magyarázat  ?  Az-e,  a 
mit    az    előadó  úr  mondott,  vagy  az,   amit  én  állítottam  ? 

De,  t.  ház,  ezután  még  csak  egy  észrevételem  van  a  t. 
előadó  úrhoz,  hogy  ezt  összefűzhessem  azzal,  amit  a  t.  minisz- 
terelnök úr  mondott.  (Halljuk  !) 

A  t,  előadó  úr  azt  mondja  nekem,  hogy  egy  oly  hatá- 
rozati javaslatot,  amely  mindennel  összefér,  amelyet  mindenki 
elfogadhat,  már  ő  nem  fogadhatna  el.  Hát  én  ezt  nem  akarom 
abban  az  értelemben  venni,  hogy  az  én  t.  képviselőtársam 
el  van  határozva,  egyedül  és  elszigetelten  ülni  ott  azon  az 
állásponton,  (Derültség.)  hanem  kérem,  a  t.  képviselő  úr 
határozati  javaslatomat  elvtelennek  jelentette  ki,  nem  ezen 
nyers  kifejezéssel,  hanem  a  dolog  lényegében.  Hát  hogy  áll 
a  dolog  ? 

Figyelembe  veendő,  hogy  a  polgári  házasság  intézménye, 
ha  azt  egész  teljességében  vesszük,  magában  három  alkatrészt 
foglal.  Először  azt,  hogy  a  házassági  viszonyt  kizárólag 
szabályozza  az  állam,  másodszor  azt,  hogy  ezen  házassági 
viszony  felett  a  jurisdictiót  gyakorolja  kizárólag  az  állam 
és  harmadszor  azt,  hogy  a  megkötés  történjék  az  állam 
közege  előtt.  Ezen  három  alkatrész  közül,  az  első  kettő 
aránytalanul  sokkal  fontosabb  és  viszonyaink  között  sokkal 
szükségesebb,  mint  a  harmadik.  Ha  már  azt  mondom,  hogy 
a  harmadik  aránylag  nem  olyan  fontos,  amelyre  nézve 
véleménykülönbség  van  a  ház  oly  tagjai  közt,  akik  a  két 
első  pontot  teljesen  elfogadják,  vájjon  elvtelenség-e  azt  mon- 
dani :  állapítsuk  meg  ma  azt,  amiben  e  ház  túlnyomó  nagy 

többsége  egyetért,  ne  akarjuk  a  háznak  irányadó  nyilatkozatát 
meghiúsítani,  mert  a  harmadik,  viszonyaink  közt  kevésbbé 
fontos  pontra  nézve  eltérés  van  közöttünk,  hanem  halad- 
junk lényegesen,  jelentősen  a  kitűzött  reform  irányában? 

Vájjon  van-e  abban  elvtelenség,  vagy  csak  ürügy  az 
előadó  úr  részéről,  hogy  ezen  határozati  javaslat  belső  igazsá- 
gának kényszere  elől  elzárkózhassék  ?  (Helyeslés  a  bal-  és 
szélső  baloldalon.) 

Most  a  miniszterelnök  úr  nyilatkozatára  térek.  (Halljuk  ! 
Halljuk  !)  Megvallom,  némi  zavarban  vagyok,  midőn  e 
nyilatkozattal  foglalkozni  akarok.  A  miniszterelnök  úr 
nyiltan  kimondotta  ma  is,  hogy  meggyőződése  a  reform- 
kérdésekben nem  változott ;  de  mégis  kísérletet  tett  arra, 
hogy  gyengítse  azon  kijelentések  bordere j ét,  melyek  e  házban 
történtek  s  melyek  a  magyar  törvényhozásnak  a  házassági 
ügyben  mintegy  hagyományos  politikáját  képezik.  Mert  mi 
egyébnek  tulajdonítsam,  ha  nem  ennek,  hogy  egy  vagy 
más  okból  gyengíteni  óhajtja,  —  ha  Deák  Ferencz  beszédét 
úgy  magyarázza,  hogy  az  abban  foglalt  reformokra  nézve 
Deák  Ferencz  azt  mondotta  volna,  hogy  azok  megvaló- 
sítandók,  amikor  lehetséges.  Deák  Ferencz  azon  reformokat 
napirenden  levőknek,  azok  valósítását  megkezdendőnek 
tekintette,  s  amit  Deák  Ferencz  mondott,  az,  amit  tán  mind- 
nyájan hiszünk  és  vallunk,  hogy  egy  olyan,  igazán  minden 
pontra  kiterjedő  poHtikai  programm  fokozatosan,  egymás- 
után valósítható,  hozzáteszem,  kellő  kímélettel  és  körül- 
tekintéssel valósítandó  ;  de  hozza  meg  minden  év  a  maga 
gyümölcsét,  hozza  meg  minden  viszony  szabályozása  azt, 
hogy  ezen  alapon,  ha  helyesnek  látjuk,  valóságos  előhaladás 
történjék.  És  ne  akarjuk  gyengíteni  azon  sajátságos  magyará- 
zattal, amit  az  ellenzék  és  a  kormány  feladataira  vonatko- 
zólag a  tisztelt  miniszterelnök  úr  felhozott,  amiről  már  a 
múlt  alkalommal  szólott  s  amit  ma  is  felemlített.  Én  meg- 
vallom, a  kifejezéseket  szerencséseknek  nem  tartom.  Mert 
hogy  értsem  én  azt,  hogy  az  ellenzék  absztrakt  elveket  hirdet, 
a  kormány  a  konkrét  valósítás  lehetőségét  ítéli  meg  ?  Hogy 
értsem  azt,  hogy  a  kormánynak  alaposabban  meg  kell  gon- 
dolnia valamit,  mint  az  ellenzéknek  ?  Én  hiszem,  hogy  a 
miniszterelnök    úr    nem    czélzatosan    teszi,    de    helyzetének 

Szilágyi  Dezső  beszédei.  II.  " 

hibája  hozza  magával,  (Ugy  van  !  Ugy  van  !  a  bal-  és  szélső- 
balon.) hogy  ily  veszélyes  és  visszaélésekre  felhasználható 
tételeket  oly  általánosan  állít  oda. 

Mert  ha  szavai  értelmét  teljes  tartalmukban,  minden 
módosítás  és  lényeges  megszorítás  nélkül  vennők  :  akkor 
őszinte  politikai  élet,  őszinte  politikai  bizalom  a  nemzet  és 
államférfiai  között  teljesen  lehetetlen.  (Ugy  van  !  Ugy  van  ! 
a  bal-  és  szélsőbalon.) 

Az  ellenzék  helyzete  különösen  kényes.  Ott  van  a  kisebb- 
ség érzete,  a  folytonos  leszavaztatás  által  beállott  ingerültség 
és  az,  hogy  az  ellenzék  az  eszközöknek  és  módoknak  legtöbbje 
fölött  nem  rendelkezik,  az  embereket  csatlakozásra  bírni,  amik 
a  kormánynak  különösen  nálunk  bőven  meg  vannak  adva,  — 
mi  természetesebb,  mint  hogy  az  ellenzéknek  a  ragaszkodást 
elvei  és  az  ország  érdekeinek  erélyes  felkarolása  által  kell 
biztosítania  ?  De  ebben  a  túlságra,  a  visszaélésre  nagy  inger 
rejlik,  nagy  inger  arra,  hogy  valósíthatatlan  dolgokat  hir- 
dessen, hirdesse  azzal  a  tudattal,  hogy  ebben  az  irányban 
lényeges  eredményt  maga  sem  mutathat  fel  még  jövőben 
sem.  Csak  egy  tartja  féken  azt,  hogy  a  poHtikai  élet  el  ne 
fajuljon  :  a  politikai  felelősség  érzete,  melynek  az  ellenzékből 
sem  szabad  hiányoznia,  ha  nem  köteles  is  minden  körülmény- 
nyel úgy  számot  vetni,  mint  a  kormány.  De  ha  azt  elfogadnék, 
hogy  bármit  állítunk  is  az  ellenzéken,  ez  csak  absztrakt  ellen- 
zéki szempont,  és  hogy  mit  tartunk  fel  abból  később  a  kor- 
mányon, teljesen  szabad  megítélésnek  van  fenntartva :  ez 
azt  jelentené,  hogy  az  ellenzék  bizalmat  nem  kér  s  nem 
érdemel,  mert  ami  az  ellenzéken  állíttatik,  az  nem  politikai 
felelősséggel  van  mondva.  Ezt  így  elfogadni  nem  szabad. 
Csanády  Sándor  :  Erkölcstelenség  ! 

Ez  veszedelmes  tan  és  én  ezt  soha  semmi  körülmények 
között  el  nem  fogadom.  Vannak,  kik  némi  czinizmussal 
tekintik  ez  állítást  és  azt  hiszik,  az  életbölcseség  abban  áll : 
ezt  követni,  de  meg  nem  mondani.  De  ha  megengedem  én, 
hogy  idők  és  körülmények  bírhatnak  a  politikai  magatartásra 
hatással  ;  ha  megengedem,  hogy  a  valósítás  foka  és  mértéke 
talán  bizonyos  mérsékletet  szenvedhet  a  kormányzás  körül- 
ményei közt,  mint  ami  módon  hirdettetett  az  ellenzéken  : 
de  azt,  hogy  lényegében  gyakorlatilag  valósítható  és  politikai 

felelősség  által  fedezett  politikát  hirdessen  valaki  az  ellen- 
zéken és  váltsa  be  azt  a  kormányon,  —  ezen  tétele  alól  a 
poKtikai  élet  korrektségének  senkit  sem  lehet  felmenteni. 
(Élénk  helyeslés  balfelől.) 

A  miniszterelnök  úr  azt  mondja,  hogy  a  családi  joggal 
lesz  összekapcsolva  ezen  kérdésnek  megoldása,  még  pedig  — 
és  ez  pozitív  és  becses  kijelentés  —  általános  érvényű 
megoldása,  és  azt  mondja,  hogy  óhajtja,  hogy  ez  minél  előbb 
megtörténjék.  Én  ezt  úgy  értem,  és  hiszem,  a  miniszterelnök 
úr  sem  kívánja  máskép  érteni,  hogy  legjobb  ereje  szerint 
törekedni  fog  reá. 

Azt  mondja  továbbá  :  ha  a  ház  egyetért  valamelyik 
határozati  javaslattal,  fogadja  el,  a  kormány  köteles  azt 
figyelembe  venni,  de  hozzáteszi,  hogy  annak  követése  iránt 
poHtikai  kötelezettséget  nem  vállal.  A  kormány  figyelembe 
vesz  még  mást  is,  az  ország  általános  érdekeit  és  azután 
kötelessége  szerint  fog  előterjesztést  tenni. 

Ez,  t.  ház,  annyit  jelent,  hogy  a  miniszterelnök  úr 
kötelező  nyilatkozatot  a  házassági  jog  jövő  reformjára 
nézve  a  kormány  nevében  tenni  nem  akar.  Ez  baj  s  részben 
a  miniszterelnök  úr  helyzetében  gyökerező  baj .  Valóban  nem 
lehet  panasza  a  miniszterelnök  úrnak  az  ellenzék  diszkrécziója 
ellen,  talán  túlságig  visszük  azt,  de  ha  tesszük,  az  ügy  érdeké- 
ben történik.  Az  puszta  formáUs  njálatkozat,  amit  már  a 
t.  igazságügyminiszter  úr  is  megígért,  hogy  a  családjoggal 
összekapcsolva  be  fog  terjesztetni  a  reform.  Csak  azon 
különbséggel,  hogy  az  igazságügyminiszter  úr  azt  hitte, 
hogy  e  nélkül  nem  is  lehet.  A  miniszterelnök  úr  ezt  nem 
mondta,  talán  átlátja,  hogy  az  összekapcsolásnak  semmi 
lényeges  alapja  nincs.  A  családi  jog  a  házassági  kötelékre 
vonatkozó  jogon  kívül  mit  foglal  magában?  A  házassági 
vagyonjogot,  az  apa  és  gyermek  közti  viszonyt,  az  adop- 
tácziót,  a  gyámságot,  gondnokságot.  Ezen  jogi  intézmények 
mind  szabályozhatók  a  nélkül,  hogy  tudnók,  milyen  a  házas- 
sági jogra  vonatkozó  törvény,  milyen  a  házasság  megköté- 
sének különböző  formája.  Ha  tehát  tényleg  összekapcsol- 
tatik e  két  egymással  válhatatlan  összefüggésben  nem  álló 
rész,  akkor  annak  okát  én  csak  abban  látom,  hogy  a  kor- 

mány  abban  a  nem  irigylendő  helyzetben  van,  ahol  neki 
minden  haladék  jól  esik,  ha  még  oly  mesterkélt  is. 

De,  t.  ház,  ha  mi  azon  sajátságos  helyzetben  vagyunk,  — 
és  valóban  sajátságos  és  e  házban  komoly  figyelmet  érdemlő 
helyzet  az  —  hogy  a  minisztériumnak  vezére  határozott 
meggyőződéssel  bir  e  dologban  s  hogy  a  minisztériumnak 
vezére  a  megvalósítás  opportunitását  már  évek  előtt  vallotta 
és  sürgette,  hogy  ezen  meggyőződése  találkozik  a  ház  meg- 
győződésével, de  ő  mégsem  meri  meggyőződését  a  ház  meg- 
győződésével összekötni  :  ez  egy  sajátságos  jelenség  politikai 
életünkben,  ami  nem  magyarázható  ki  másból,  —  én  nem 
tudom,  ez-e  az  oka,  vagy  sem  —  mint  azon  sokszor  végzetes 
hibából,  hogy  valaki  a  kormányra  lép,  vagy  a  kormányon 
megmarad  azon  biztosítékok  nélkül,  hogy  itt  a  törvényhozás- 
ban a  reformokból  azt,  amit  lényegesnek  és  helyesnek  tart, 
valósithatja  is. 

De  ha  a  kormány  bármely  okból  nem  tehet  kötelező 
nyilatkozatot,  a  ház  az  ország  szükségei  által  vezéreltetve, 
ne  csak  tegyen  nyilatkozatot,  de  törekedjék  annak  érvényt 
szerezni.  Igaz,  e  ház  maholnap  kimúló  félben  van,  de  mégis 
kívánom,  hogy  a  ház  azon  meggyőződést,  hogy  a  házassági 
jog  reformjára  nézve  milyen  elvből  kell  kiindulni  és  hogy  a 
roform  nem  elodázható,  hanem  sürgős  szüksége  az  országnak, 
hogy  azon  politikai  meggyőződést  és  azon  tradiczionális 
politikáját  a  magyar  törvényhozásnak  tartsa  fenn  és  hagyja 
eredményül  a  következő  törvényhozásnak.  Ez  a  legkisebb, 
amit  tehet.  Az  ily  kijelentéseknek  van  politikai  és  erkölcsi 
erejük.  Ezek  erősítik  és  megszilárdítják  a  meggyőződést 
s  a  reform  szüksége  és  helyessége  iránti  általános  érzetet. 
Reménylem,  hogy  a  törvényhozás  lesz  legalább  azon  köte- 
lességérzettel és  lesz  azon  elhatározása,  hogy  ne  lehessen 
többet  a  magyar  parlamentben  arra  hivatkozni,  amire  ma 
a  miniszterelnök  hivatkozott,  —  tapintatosan-e,  nem  tudom 
—  hogy  ha  azon  reformból,  amelyet  annyiszor  helyeselt  a 
ház,  nem  lett  semmi,  ennek  oka  a  ház  maga,  mert  a  ház 
nem  követelte  komolyan  egy  kormánytól  sem  határozatainak 
megvalósítását. 

Hogy  ez  meg  ne  történhessék,  tartsuk  fenn  e  hagyo- 
mányos tradiczióit   a    magyar   törvényhozásnak,    adjuk   át 

azon  magasságban  és  meggyőződésben  azokat,  amint  kaptuk 
elődeinktől.  Ha  nem  valósítható  meg  ezen  ülésszak  alatt, 
hagyjuk  a  jövő  országgyűlésnek,  érlelje  meg  az  azon  nagy 
reformot,  amely  nélkül  a  jogegyenlőségnek,  a  lelkiismereti 
szabadságnak  és  a  házassági  jogintézmény  erkölcsi  fenségének 
megfelelő  szabályozás  Magyarországon  nem  fog  eléretni. 
(Élénk  helyeslés  a  baloldalon.) 

Pauler  Tivadar  igazságügyminiszter  azzal  az  ellenvetéssel 
foglalkozva,  hogy  elő  fog  állani  a  koUizió  ezen  törvény  következ- 
tében az  anyakönyveknél,  így  nyilatkozik  :  Megvan  a  módja 
annak,  hogy  az  anyakönyvvezető  anélkül,  hogj^  kolhzióba  kerüljön 
az  egyház  iránti  elveivel,  eleget  tehessen  a  polgári  törvénynek. 
Megvan  a  módja  azáltal,  hogy  az  állami  elismerést  iktatja  be 
s  ezáltal  eleget  fog  tenni  a  polgári  törvénynek  és  egyszersmind 
meg  nem  sérti  azt,  amit  egyházi  állása  tőle  megkövetel.  Egyáltalán 
az  anyakönyvek  vezetése  nem  tisztán  egyházi,  hanem  polgári 
funkczió  is.  Midőn  az  egyházak  abban  eljárnak,  kettős  köteles- 
séget teljesítenek  és  Magyarországon  —  tudtával  —  legalább 
keresztény  egyház  nem  volt,  mely  az  államnak  ezen  jogát  két- 
ségbe vonta  volna. 

Az  egyházi  bíróságokról  megjegyezte  :  »A  mi  közjogi  fel- 
fogásunk a  szentszékekről  mindig  az  volt,  hogy  azok  hazai  bíró- 
ságoknak is  tekintettek  és  így  az  ő  ügykörük  iiánt  történtek 
intézkedések.  Sőt  még  a  nyelvre  nézve  is  több  törvény  van, 
mely  ügyvitelüket  szabályozta  és  meghatározta. « 

Ezután  megtörtént  a  szavazás  a  határozati  javaslatok  felett. 
Györy  Elek  indítványát  mellőzték.  Ellerben  Irányinak  módo- 
sított határozati  javaslatát  nagy  szótöbbséggel  elfogadták. 

A  szavazás  eredménye  következtében  Szilágyi  Dezső  azt  a 
kijelentést  tette,  hogy  miután  az  Iránjá-féle  határozati  javaslat, 
melyre  ő  is  szavazott,  a  ház  részéről  el  van  fogadva,  beszé- 
dében tett  kijelentéséhez  képest  visszavonja  saját  határozati 
javaslatát. 

RÉSZLETES  TÁRGYALÁS. 

A  részleteknél  —  nov.  26 — 30.  —  a  38  §.  keltett  nagyobb  vitát. 

Göndöcs  Benedek  indítványozta,  hogy  a  szülőknek  azon  joga, 

mely  szerint  a  gyermekek  vallását  meghatáiozhatják,  a  törvény- 

javaslatból  mellőztessék  ós  mindkét  nemű  gj-ermekek  a  keresztény 
vallásban  neveltessenek. 

Irányi  Dániel  viszont  nem  éri  be  azzal,  amit  a  törvényjavaslat 
mond,  hogy  t.  i,  a  gyermekek  vallása  jiánt  a  szülők  egyetértése 
határoz  ;  hanem  ehhez  még  át  kívánja  venni  a  vegyes  házassá- 
gokról szóló  1868-iki  törvényből,  hogy  :  az  ezen  szabadsággal 
ellenkező  bármely  télitvény  vagy  rendelkezés  érvénytelen. 

Kiss  Albert  előjognak  tekinti  az  izraelitákia  nézve  a 
törvényjavaslatnak  azon  rendelkezését,  mely  a  szülők  egyetérté- 
sétől teszi  függővé  a  gyermekek  vallását.  Ennek  mellőzését 
kívánja. 

A  vita  további  folyamán  (nov.  27.)  Madaiász  József  azt  az 
ellenindítványt  teszi  a  szakaszhoz,  hogy  a  gyermekek  vallására 
nézve  a  vegyes  házasságból  származó  gyermekekre  vonatkozó 
1868  :  LIII.  t.-cz.  rendeletei  bírjanak  érvényességgel. 

HofEmann  Pál  indítványozza.  Irányi  raódosítványának 
mérlegelése  szempontjából  is,  a  szakasznak  visszaküldését  a 
bizottsághoz,  oly  irányban  való  átdolgozás  végett,  hogy  a  gyer- 
mekek vallását  az  apa  határozza  meg,  e  jogát  megszorító  bármely 
kötelezettség  kizárásával. 

Mocsáry  Lajos  pártolja  Madarász  indítványát. 

Pauler  és  az  előadó  felszólalása  után,  Péchy  Tamás  elnök 
szavazást  rendelvén,  első  helyen  Hoffmann  indít  vánj' ára  tette 
fel  a  kérdést,  mint  amely  a  szakasznak  visszautasítását  javasolja. 

Szilágyi  Dezső  megjegyzi,  hogy  a  visszautasítási  indítvány 
Iránja,  Madarász  és  a  többi  képviselők  módosítványaira,  sőt  —  a 
amint  Hoffmann  Pál  mondotta  —  magára  a  szövegre  is  vonat- 
kozik, minthogy  az  sem  eléggé  szabatos.  Ügy  hiszi,  legczélszerübb 
lenne  két  részre  osztani  a  kérdést  :  a  tiszta  visszautasításra, 
amely  a  többi  módosításokra  is  vonatkozik  és  azután  a  külön 
utasításra,  mely  szintén  külön  lenne  szavazásra  bocsátandó. 

Az  elnök  szavazásra  bocsátja  az  indítványt  úgy,  amint  van. 
A  többség  nem  fogadta  el  Hoffmann  indítványát. 

Még  a  62.  §.  tárgyalása  adott  alkalmat  Szilágyi  Dezsőnek, 
hogy  felszólaljon. 

Itt  GyőrJBfy  Pető  a  szakasz  alapján  kérdésesnek  látja,  hogy 
érvényes  marad-e  a  belföldi  házasság,  ha  megkötése  után  vala- 
melyik házasfél  vallását  változtatja.  Ennélfogva,  hogy  minden 

kétely  megszűnjék,  a  szakasz  után  a  következő  új  szöveget  (XI. 
fej.  63.  §.)  kívánja  felvenni  :  »A  jelen  törvén}''  értelmében  a  magyar 
honosok  között  belföldön  kötött  házasságok  akkor  is  megtartják 
törvényes  hatályukat,  ha  a  keresztény  házasfél  utóbb  izraelitává, 
vagy  az  izraelita  kereszténnyé  válik.<< 

Literáty  előadó  és  Pauler  miniszter  ellenzik  a  toldást,  mint 
feleslegest.  Polónyi  Géza  ellenben  pártolja,  mert  ez  világosabbá 
teszi  a  törvény  czélzatát. 

A  vita  ezen  stádiumában,  nov.  27-én,  Szilágyi  Dezső  újra 
felszólalt : 

Szilágyi  Tökéletesen  igaz,  hogy  a  törvénynek  világosnak  kell 
^  lenni  ;  hanem  az  is  igaz,  hogy  a  törvényben  kimondani 
valamit  akkor  kell,  mikor  annak  helye  van  a  törvényben. 
Már  pedig  igaza  van  az  előttem  szólt  t.  képviselő  úrnak 
abban,  hogy  a  39.  §-ra  hivatkozni  arra  nézve,  hogy  a  beadott 
indítvány  felesleges,  nézete  szerint  teljesen  téves.  Mert  a 
39.  §.  mit  mond  ?  Azt  mondja,  hogy  ha  az  a  vegyes  házasság 
keresztény  és  nem  keresztény  között  az  egyik  fél  áttérése 
folytán  tisztán  keresztény  házassággá  vált,  nem  cserélnek  a 
felek  törvényt  és  juriszdikcziót ;  pedig  a  keresztény  házasság 
szerint,  ha  az  egyik  fél  vallást  változtat,  törvényt,  jurisz- 
dikcziót cserél. 

De  t.  képviselőtársam  indítványa  nem  erre  vonatkozik, 
hanem  ki  akarja  zárni  azt,  hogy  annak  következtében,  ha 
valamelyik  fél  más  vallásra  térne  át,  a  házasság  felbontható 
legyen.  A  törvényben,  t.  ház,  van  egy  tétel,  mely  azt  mondja  : 
akárhogy  változtatják  a  felek  vallásukat,  e  törvény  hatálya 
alól  és  a  juriszdikczió  hatálya  alól  házasságukat  ki  nem 
vonhatják.  Ezt  kimondja  a  39.  §.  Tehát  törvényt  nem  cse- 
rélnek. 

Ugyan  kérdem  :  kell-e  kimondani  azt,  hogy  vallás- 
változás következtében  a  házasság  fel  nem  bomlik  ?  Nem 
szükséges  először  azért,  mert  nem  vehető  fel  ez  az  eset, 
mert  Magyarországon  nem  lehetséges,  t.  i.  hogy  a  keresztény 
zsidóvá  lesz. 

Továbbá  elfogadhatatlan  az  indítvány  azért,  mert 
minden  házasság,  mely  e  törvény  szerint  köttetik,  csak  oly 
okok  alapján  bontathatik  fel,  melyek   ezen  törvényben  fel 

vannak  sorolva.  Az  itt  felsorolt  felbontási  okok  között  pedig 
mint  felbontási,  érvénytelenítési  ok  a  vallásváltoztatás  nem 
szerepel. 

Megvallom  őszintén,  előttem  nem  világos,  miképen 
jöhetett  ezen  gondolatra  t.  képviselőtársam,  hogy  ha  vala- 
melyik fél  a  vallását  megváltoztatja,  ez  a  házasság  felbon- 
tását vonhatná  maga  után.  Intézkedés  szüksége  sem  ezen, 
sem  más  irányban  nem  forog  fenn,  s  miután  van  a  törvény- 
ben egy  jogtétel,  mely  azt  mondja  :  hogy  ha  a  felek  vallásu- 
kat változtatják,  azért  a  törvényben  megszabott  juriszdikczió 
hatálya  alól  házasságukat  ki  nem  vonhatják  ;  és  minthogy 
a  felbontási  okok  közt  nem  fordul  elő  a  vallásváltoztatás  : 
nem  látom  új  intézkedés  szükségét,  s  azért  nem  fogadom 
el  a  módositványt.   (Helyeslés.) 

A  ház  ilj"^  értelemben  döntött. 

November  29-iki  ülésében  pedig  befejezte  a  további  részlete- 
ket is.  A  törvényjavaslat  másnap  átesvén  a  harmadszori  olvasáson, 
a  főrendiháznak  küldöttek  át  tárgyalás  ós  szíves  hozzájárulás 
végett.  A  tárgyalás  meg  is  lett,  de  a  szíves  hozzájárulás  bizony 
elmaradt. 

A  FŐRENDIHÁZBAN. 

Deczember  10-én  fogott  a  főrendiház  ennek  a  szerencsétlen 
törvényjavaslatnak  letárgyalásához,  Simor  János  esztergomi 
érsek,  heiczegprimás,  Haynald  Lajos  kalocsai  bíboros  érsek, 
Schlauch  Lőrincz  szatmári  püspök,  Samassa  József  egri  érsek 
a  valláserkölcsi  érvek  gazdag  fegyverzetével  támadták  a  tör- 
vényjavaslatot. Mellette  Roszner  Ervin  báró  és  Andrássy  Gyula 
gróf,  továbbá  Pauler  igazságügyminiszter  és  Tisza  miniszter- 
elnök fejtették  ki  álláspontjukat. 

A  két  napig  tartó  vita  végén  tíz  tag  kívánságára  névszerint 
szavaztak.  Az  eredmény  az  volt,  hogy  leszavazott  212  igazolt 
főrendi  tag.  Az  elnök  nem  szavazott.  Igennel  szavazott  103, 
nemmel  109.  (Hosszan  tartó  zajos  éljenzés).  E  szerint  a  törvény- 
javaslatot 6  szótöbbséggel  elvetette  a  főrendiház.  Szóba  kerülvén, 
hogy  miképen  értesítsék  a  képviselőházat,  eziránt  a  határozat  az 
lett,  hogy  minden  megokolás  nélkül  történjék  az  értesítés.  Feles- 
leges a  beszéd.  A  főrendiház  tudta,  hogy  mit  csinál. 

Erejének  tudatában,  teketória  nélkül  végzett  a  törvény- 
javaslattal. Nem  félt  a  következményektől.  Számba  vette  a 
szabadelvűek  emyedtségét  a  képviselőházban  és  a  közhangulatot 
az  országban,  mely  ennél  a  kisérletnél  vagy  többet,  vagy  még 
kevesebbet  kívánt.  Még  az  erkölcsi  ódiumtól  sem  kellett  tartania. 
Győzelme  e  pillanatban  teljes  volt. 

Meg  kell  másfelől  állapítanunk,  hogy  a  főrendiház  diadala, 
bár  előreláthatólag  biztos,  de  mégsem  volt  könnyű.  A  Tisza- 
kormány mitsem  mulasztott  el,  hogy  sok  vajúdás  után  megszült 
magzatának  életét  valahogy  megmentse.  Mindakét  tábor  egész 
erővel  vett  részt  a  küzdelemben,  mindenik  a  maga  összes  szava- 
zatait vitte  sorompóba.  A  mérkőzés  csak  némi  erőtöbbletről 
tanúskodott  a  főrendi  ellenzék  javára.  De  ez  a  csekély  többlet 
határozottan  eldöntötte  a  harcz  sorsát  és  minden  reménykedést 
kizárt,  hogy  az  erőviszonyokban  egyelőre  változás  állhasson  be. 

A  kudarcz  mindamellett  nem  volt  haszon  nélkül  a  szabad- 
elvűség  szempontjából.  Ellenkezőleg.  Innen  indul  ki  a  szabadelvű 
iránynak  azon  új  lendülete,  amely  pár  évvel  utóbb  első  lépésül 
a  főrendiház  reformjához,  végeredményében  pedig  a  későbbi 
korszakos  reformokhoz  vezetett. 

A  FŐRENDI  ÜZENET  A  KÉPVISELŐHÁZBAN. 

Másnap,  deczember  12-én  jelentette  a  képviselőháznak 
Nyáry  Jenő  báró,  a  főrendiház  jegyzője  a  törvényjavaslat  vissza- 
utasítását a  főrendek  részéről. 

Az  elnök  legczélszerűbbnek  véh  akként  eljárni,  hogy  a 
jegyzőkönyv  kinyomatván,  azonnal  szétosztassék  és  a  holnapi 
ülés  napirendjére  tűzessék. 

Mocsáry  Lajos  :  Kétségtelen,  hogy  a  visszautasítás  új  hely- 
zetet teremt,  amilyenre  alig  van  előző  eset  az  újabb  időben. 
E  helyzet  megkívánja,  hogy  a  képviselők  a  pártkörökben  tájé- 
kozódjanak ós  az  érdemleges  vitára  készülhessenek.  Halasztást 
kíván. 

Ivánka  Imre  :  A  főrendiház  nem  módosított  semmit,  a  kép- 
viselőháznak nincs  módosítani  valója,  tárgyaljuk  tehát  holnap 
ós  küldjük  vissza  változatlanul. 

A  kérdéshez  Szilágyi  Dezső  is  hozzászólott  a  következőkben  : 

Szilágyi  T.  ház  !  Kétségkívül  azt  mindenki  meg  fogja  engedni, 
®^^^  hogy  a  helyzet  új  e  házban  ;  mert  még  egy  esetet  kivéve, 
melyre  a  ház  nagy  súlyt  akkor  nem  helyezett  és  precze- 
dens  szempontjából  sem  vizsgálta  meg,  én  nem  tudok 
esetet,  hogy  az  újabb  időben,  azaz  alkotmányunknak 
1848-ban  bekövetkezett  módosítása  óta  elvileg  általános- 
ságban egy  törvényjavaslat  elvettetett  volna  a  főrendi- 
ház részéről. 

Már  most  azon  indítvány,  melyet  a  t.  elnök  úr  elő- 
terjesztett, hogy  egyszerűen  holnap  kitűzessék  tárgyalásra, 
az  feltételez  egyet  ;  feltételezi  azt,  hogy  a  t.  kormány  el 
van  tökélve  és  úgy  van  meggyőződve,  hogy  az  helyes  és 
tapintatos,  hogy  most  rögtön  a  főrendiházban  ezen  vissza- 
küldött javaslat  tárgyalás  alá  vétessék.  Nem  tudom,  ezt 
akarja-e  a  kormány  ;  de  az  elnök  javaslata  arra  látszik 
utalni.  Én  okait  nem  tudom.  Lehet,  úgy  van  meggyőződve, 
lehet  —  bár  alig  hiszem  —  alapos  kilátása  van  a  t.  kor- 
mánynak arra,  hogy  a  főrendiház  többségének  véleménye 
egy  pár  nap  alatt  megváltozik.  (Ügy  van  !  balfelől.  Egy 
hang  a  jobboldalon  :  Az  más  kérdés  !)  Meglehet,  hogy  a 
t.  képviselő  úr  előtt  más  kérdés,  de  én  itt  e  ház  komoly- 
sága és  méltósága  szempontjából  (Helyeslés  balfelől)  e  kér- 
dés iránt  nem  tanúsíthatom  azon  közönyt,  melyet  a  t.  kép- 
viselő úr.  (Élénk  helyeslés  baKelől.)  Ha  a  t.  kormány  arról 
meg  van  győződve,  hogy  rögtöni  visszaküldés  által  sikerre 
vezeti  az  alsóház  többségének  határozatát  :  világosítson  fel 
bennünket  az  okokról,  akkor  meglehet,  hogy  az  okok  előtt 
a  rögtöni  tárgyalásra  nézve  mégha j lünk.  De,  t.  ház,  ha 
például  az  szándékoltatnék,  hogy  csak  úgy  minden  szer- 
tartás nélkül,  úgy  mellékesen  essék  át  az  alsóház  ez  eseten 
s  azután  majd  januárban,  vagy  nem  tudom,  mikor  vétetnék 
elő  a  főrendiházban  :  ily  szándék,  ha  semmivel  sem  indo- 
koltatik, a  ház  iránti  köteles  figyelemnek  oly  mellőzése, 
ezen  ház  méltóságának  és  praeponderáns  súlyának  a  törvény- 
hozásban oly  félreismerése,  a  melyet  én  így  szó  nélkül  el 
nem  fogadhatok.   (Élénk  helyeslés  balfelől.) 

Bátor  vagyok  még  egyre  figyelmeztetni  a  t.  házat, 
mely  nem  ez  érdembe  vág  ugyan,  de  arra  a  kérdésre  tar- 
tozik, hogy  lehet-e  ezt  a  kérdést  holnap  csak  úgy  minden 

megfontolás  nélkül  mintegy  odavetőleg  elővenni.  És  e  körül- 
mény az,  hogy  erről  az  oldalról  sokan  támogatták  ezt  a 
javaslatot  abban  a  feltevésben,  mert  azt  mondták,  hogy 
SbZ  helyes  reformot  foglal  magában,  de  hibája  az,  hogy  nem 
megy  elég  messze  ;  így  vélekedtek  nemcsak  azok,  akik 
-a  kötelező  polgári  házasságot  akarták,  hanem  azok  is,  akik 
egyelőre  kevesebbet  akartak,  de  a  törvényjavaslatnál  jóval 
többet.  Hát  ezeknek  csak  kell  időt  engedni  arra,  hogy 
gondolják  meg,  vájjon  az  ügy  érdemében  és  hangsúlyozom : 
objektíve  az  ügy  érdemében  egyszerűen  megmaradjanak-e 
az  első  kezdeményezésnél,  vagy  arra  az  álláspontra  áll- 
janak, hogy  az  ország  szükségletének  megfelelő,  tovább- 
menő,  a  meglévő  szükséget  szélesebben  felkaroló  kezde- 
ményezést követeljenek.  Erre  némi  időt  mégis  kell  engedni, 
mert  a  kérdésnek  ily  helyzetében  ezen  oly  könnyen  túlesni 
nem  lehet. 

Mindezen  szempontok  :  részint  a  t.  ház  befolyásának 
és  méltóságának  kérdése,  részint  a  kérdésnek  azon  oldala, 
melyet  újból  bátor  voltam  kiemelni,  nézetem  szerint  elkerül- 
hetetlenül szükségessé  teszik  az  ügy  komolysága  érdekében, 
hacsak  a  kormány  részéről  fel  nem  világosíttatunk,  hogy 
ne  úgy  mellékesen,  könnyen,  felületesen  holnapra  tűzessék 
ki,  hanem  idő  engedtessék  a  háznak,  a  ház  különböző  véle- 
ményárnyalatainak maguktartását  megfontolni  és  elhatá- 
rozni. Ezért,  mint  ami  erre  szükséges,  pártolom  Mocsáry 
t.  képviselőtársam  indítványát.  (Helyeslés  a  bal-  és  szélső- 
baloldalon.) 

Elnök  :  Preczedens  igenis  volt  :  1875-ben,  mikor  a  főrendiház 
a  kir.  törvényszékek  újabb  szervezéséről  szóló  törvényjavaslatot 
általánosságban  sem  fogadta  el  ós  visszaküldte  minden  indokolás 
nélkül.  Akkor  a  ház  másnapra  tűzte  ki  a  tárgyalást. 

Almássy  Sándor  :  A  megyei  tisztviselők  választása  miatt 
ünnep  utánra  tűzessék  ki  a  tárgy.  A  törvény  nem  sürgős.  Ha 
vannak  házasulandók,  várhatnak  még  egy  pár  hónapot. 

Hegedűs  Sándor  :  A  halasztás  mellett  két  szempontot  hoz- 
tak fel.  Egyik  a  ház  méltósága.  A  másik  a  főrendekre  való  tekintet, 
melyre  nézve  Szilágyi  Dezső  azt  mondta,  hogy  ha  a  kormány 
tudja  vagy  akarja  azt,   hogy  a  javaslat  innen  esetleg  vissza- 

küldetvén,  a  főrendek  azt  még  a  szünet  előtt  tárgyalják,  abban 
az  esetben  .... 

Szilágyi  Dezső  :  Ha  sikerre  vezetne  ! 

Igen,  ha  sikerre  vezetne,  abban  az  esetben  hajlandó  volna 
az  elnök  javasolta  napirendet  elfogadni. 

Szerinte  a  képviselőháznak  a  másik  ház  tárgyalási  taktiká- 
jára és  tárgyalásainak  eredményére  előzetesen  kombinálnia  nem 
szabad. 

Ami  pedig  a  ház  méltóságát  illeti,  erre  az  lenne  sértő,  ha 
most  az  indokolás  nélkül  való  visszaküldéssel  szemben  a  helyzetet 
újnak  Ítélné  a  parlament.  Legkevésbbé  érti  Szilágyit,  hogy  azért 
nem  fogadja  el  a  holnapi  tárgyalást,  mert  hátha  a  főrendiház  a 
szünet  előtt  már  nem  tárgyal.  Akkor  a  szombat  sem  jó,  mert 
az  tökéletesen  mindegy  :  akár  holnap  tárgyaljuk  és  a  főrendek 
nem  tárgyalják,  akár  szombaton.  A  ház  méltóságára  és  a  tárgy 
érdemére  ez  tökéletesen  mindegy. 

Hegedűs  fejtegetései  Szilágyit  a  következő  felszólalásra 
késztették : 

Szilágyi         Szavaim  elferdítése  és  félremagyarázása  alapján  emelek 

'^«"°    szót.   (HaUjuk!) 

Hegedűs  képviselő  úr  minden  indokomat,  melyet  fel- 
hoztam, kiforgatta  értelméből.  Először  is  nem  mondtam, 
t.  ház,  amit  a  képviselő  úr  állított,  hogy  én  tudni  akarom 
a  főrendiház  taktikáját.  Amit  én  mondtam,  az,  hogy  én 
érteném  a  holnapra  való  kitűzését  a  tárgynak  akkor,  ha 
például  a  kormánynak  reménye  volna,  hogy  rögtön  elö- 
vétetvén  a  főrendiházban,  ott  sikerre  viszi  az  ügyet.  En 
tehát  felállítottam  a  kérdést  és  nyitva  hagytam,  hogy  a 
kormány  helyes  okainak  ezen  tekintetben  megadom  maga- 
mat. A  képviselő  úr  odaferdítette  szavaimat,  hogy  a  főrendi- 
ház taktikáját  akarom  vizsgálni.  Ez  az  első  ferdítés.  A  máso- 
dik ferdítés  az,  hogy  én  azt  mondtam  volna,  hogy  nagyon 
szíves  készséggel  gondoskodni  akarok  arról,  hogy  a  kormány 
a  maga  akaratát  a  felsőházban  keresztülhajtsa. 

Hát,  t.  ház,  ez  jellemzi  a  képviselő  úr  felfogását.  Én 
nem  ezt  mondtam,  hanem  azt,  hogy  a  törvényjavaslatot, 
mely  ezen  ház  többségének  határozata,  juttathatja-e  sikerre 
a  felsőházban.    Ha  a  ház  többsége  által  elfogadott  törvény- 

javaslatban  a  t.  képviselő  úr  csak  a  kormány  akaratát  látja 
és  nem  a  ház  többségének  határozatát,  az  a  képviselő  úr 
álláspontjából  talán  megmagyarázható,  de  én  ily  felfogást 
sohasem  táplálok.  (Derültség  a  baloldalon.)  A  harmadik, 
amiben  szavaimat  elferdítette  a  t.  képviselő  úr,  az,  hogy 
nem  helyesen  tüntette  elő  az  indokot,  amelyre  szintén  ala- 
pítottam, mit  ?  Az  elhalasztási  indítványt  ?  Nem,  mert 
abszolúte  nem  akarom  elhalasztani,  hanem  azt,  hogy  legyen 
módunk  és  alkalmunk  egy  pár  nap  közbejöttével  alaposan 
megfontolni  magunktartását.  És  ez  miben  áll  ?  Abban,  hogy 
a  törvényjavaslat  többféle  véleményárnyalatnak  egyező 
határozata.  Volt  oly  véleményárnyalat,  —  magam  is  azok- 
hoz tartoztam  —  akik  azt  tartották,  hogy  a  kormánynak 
helyes  lett  volna  egy  jóval  tovább  menő,  nem  ily  szűk 
körben  mozgó  javaslatot  terjeszteni  elő.  No  már  ezen  hely- 
zetben mindenesetre  megfontolandó,  hogy  az  ügy  érdekében 
nem  helyes-e  egy  továbbmenő  inicziativát  kívánni,  vagy 
pedig  az   helyes,   hogy  az  eddigihez    ragaszkodjunk. 

Mindezek  folytán  ezek  voltak  okaim  és  magam  is 
azon  feltevésben  vagyok,  hogy  nem  hiszem,  hogy  a  kép- 
viselő úr  rám  akarja  fogni,  mintha  a  kérdést  elejtetni 
kívánnám,  hanem  amit  akarok  és  kívánok,  az,  hogy  amit 
ezen  helyzetben  tesz  a  ház,  legalább  úgy  jelentkezzék, 
mint  megfontolt  akarata  a  háznak,  melynek  megalkotá- 
sánál a  különböző  árnyalatoknak  mód  és  alkalom  nyuj tátik 
maguktartásuk  megfontolt  megállapítására.  (Helyeslés  a  bal- 
oldalon.) 

Tisza  Kálmán  miniszterelnök,  Hoitsy  Pál,  Csernátony  Lajos 
és  Németh  Albert  felszólalása  után  a  ház  másnapra,  deczember 
12-re  tűzte  ki  a  főrendek  üzenetét. 

Az  üzenet  tárgyalása  Irányi  rövid  beszédével  indult  meg, 
ameljrnek  végén  határozati  javaslatot  nyújtott  be  az  általánosan 
kötelező  polgári  házasság  mielőbbi  megalkotása  iránt : 

»Nem  áll  annak,  uraim,  útjában  semmi ;  azon  törvényjavaslat, 
mely  a  keresztény  és  zsidó  közötti  házasságról  szól,  igen  rövid 
idő  alatt  néhány  §-nak  módosítása  mellett  általános  polgári 
házassági  törvénnyé  alakítható  át.  (ügy  van  !)  A  főrendek 
kihívnak  bennünket,  fogadjuk  el  e  kihívást  !  A  főrendek  a  közép- 

kor  rozsdás  fegyverével  harczolnak  ellenünk  ;  használjuk  mi  a 
XIX.  századnak  fényes  fegyvereit,  amelyek  eUentállhatatlanok. 
A  főrendek  a  szűkkeblű  felekezetiség  alapjára  állottak  ;  vezessen 
minket  a  jelen  kornak  eszméje  :  a  vallásszabadság  és  jogegyenlő- 
ség. (Általános  helyeslés.) 

S  ez  az,  uraim,  amit  indítványom  első  részében  és  pedig  min- 
denekelőtt kérek.  Azon  esetre  azonban,  ha  önök,  t.  uraim,  ez  alka- 
lommal még  nem  látnák  elérkezettnek  az  időt,  hogy  ez  indítványt 
rögtön  elfogadják,  arra  kérem  a  t.  házat,  méltóztassék  a  törvény- 
javaslatot a  főrendekhez  azon  felszólítással  küldeni  vissza,  hogy 
azt  újabb  bővebb  megfontolás  tárgyává  tenni  és  elfogadni  szívesek 
legyenek.  (Helyeslés  a  jobboldalon.) 

A  képviselőház  nem  hajolhat  meg  a  főrendeknek  minden 
indokot  nélkülöző  határozata  előtt.  (Helyeslés.)  A  képviselőház, 
mely  a  nemzet  választottjaiból  áll,  nem  hunyászkodhatik  meg  a 
főrendeknek,  kik  részint  csak  önön  személyeiket,  részint  hivatalai- 
kat képviselik,  puszta  akarata  előtt.  A  képviselőház  annálfogva 
saját  méltóságának  fog  megfelelni,  midőn  előbbi  határozatához 
ragaszkodva,   azt  ujolag  egyszerűen  visszaküldi  a  főrendekhez. 

Fontolják  meg  a  főrendek,  hogy  a  kor  szellemét  sem  pásztor- 
botokkal, sem  nemesi  czímerekkel,  sem  a  tiidenti  zsinat  határo- 
zataival, (Helyeslés.)  sem  pedig  középkori  előítéletekkel  feltar- 
tóztatni nem  lehet.« 

Határozati  javaslata  így  szólt  :  Miután  a  főrendek  a  keresz- 
tény és  izraelita  között,  valamint  a  külföldön  kötött  polgári 
házasságról  szóló,  a  képviselőház  által  elfogadott  töivényjavas- 
latot  elejtették  és  ebbeli  határozatukat  minden  indokolás  nélkül 
közölték  a  képviselőházzal,  indítványozom  :  utasítsa  a  t.  képviselő- 
ház az  igazságügyminisztert,  hogy  minap  hozott  határozata 
értelmében  az  általánosan  kötelező  polgári  házasság  iránt 
mielőbb  és  oly  időben  terjeszszen  elő  törvényjavaslatot,  hogy 
még  az  a  jelen  országgyűlés  alatt  törvényerőre  emelkedjék. 
Azon  esetre  pedig,  ha  a  t.  ház  ezen  indítványomat  el  nem 
fogadná,  arra  kérem  a  t.  házat,  hogy  ragaszkodva  a  már  elfogadott 
törvényjavaslathoz,  azt  oly  felszólítással  méltóztassék  a  főrendek- 
hez visszaküldeni,  miszerint  azt  ujabb  és  bővebb  megfontolás 
tárgyává  téve,  ahhoz  hozzájárulni  szívesek  legj'enek.  (Helyeslés.) 

Tisza  Kálmán  miniszterelnök  Iránja  Dániel  határozati 
javaslatának    első  részét     nem    fogadja    el,   mert    az    általános 

kötelező  polgári  házasság  iránti  javaslatnak  ez  ülésszakban 
behozatalára  semmi  néven  nevezendő  kormány  nem  vállalkoz- 
hatnék. Annak  nem  egy  pár  szakaszból  kellene  állania,  hanem 
egész  megfelelő  organizmust  keUene  teremteni  és  igen  fontos 
elveknek  vagy  megoldását,  vagy  kiegyeztetését,  vagy  különböző 
irányokban  érvényesülhetését  biztosítani. 

Ezen  okoknál  fogva,  mind  pedig  annálfogva,  mert  nem 
szeretné,  hogy  a  képviselőházat  megtoilási  szándékkal  vádol- 
hassák, vagy  hogy  durczás  gyermek  módjára  járjon  el  a  ház, 
mondván  :  ha  nem  tetszett  az,  amit  előbb  kínáltunk,  adunk  most 
még  rosszabbat,  —  Irányi  javaslatának  első  részét  nem  fogad- 
hatja el,  hanem  a  második  részt  ajánlja  elfogadásra. 

Simonyi  Iván  határozati  javaslatot  ad  be,  mely  így  szól : 

1.  »A  képviselőház  a  főrendiháznak  a  keresztények  és  zsidók 
közt,  valamint  a  külföldön  kötött  polgári  házasságról  szóló 
törvényjavaslat  tárgyában  átküldött  üzenetének  tárgyalását 
halassza  el.« 

Ha  pedig  ezen  határozati  javaslat  nem  fogadtatnék  el,  a 
következő  indítványt  ajánlja  : 

2.  »A  képviselőház  a  főrendiháznak  a  keresztények  és  zsidók 
közt,  valamint  a  külföldön  kötött  polgári  házasságról  szóló  törvény- 
javaslat tárgyában  átküldött  üzenetét  tudomásul  veszi. « 

Szilágyi  X.  ház  !  Ha  van  valami,  ami  ezen  törvényjavaslat 
"^  sorsának  sajátszerűségét  élesen  tűnteti  elő,  az  azon  nyilat- 
kozatokban áll,  melyek  most  a  t.  miniszterelnök  úr  és  a  ház 
t.  elnöke  részéről  történtek.  Én  megvallom,  hogy  azon 
jóakaratú  sietést  a  főrendiház  megvédésére  a  ház  kebelében, 
melyet  a  t.  miniszterelnök  úr  és  a  ház  t.  elnöke  itt  tanúsí- 
tottak, legalább  is  erőltetettnek  tartom  ;  mert  azok,  amik 
ebben  a  házban  történtek,  arra  a  kétségkívül  nemeslelkű  és 
politikus  figyelmeztetésre,  miután  a  főrendiház  imparlamen- 
táris  módon  épen  nem  támadtatott  meg,  nem  adnak  elegendő 
okot.  (Igaz  !  balfelől.)  Hiszen  t.  elnökünk  meggyőződése 
teljes  erejéből  mondja,  hogy  nem  szeretné,  ha  a  diszkusszióban 
a  főrendiház  joga  a  törvényjavaslat  elvetésére  kétségbe 
vonatnék.  De  talán  nem  volt  helyes  a  t.  elnök  úr  részéről 
feltenni,  hogy  e  házban  van  olyan  tag  is,  ki  a  magyar  köz- 

jognak  elemeivel  sincs  tisztában.  (Felkiáltások  jobbfelől  : 
Szabad  !)  Ha  azon  oldalról  nagy  meglepetésemre  az  állít- 
tatik, hogy  szabad  ezt  feltenni,  bocsánatot  kérek,  ezt  csak 
úgy  magyarázhatnám,  —  ismétlem,  én  nem  hiszem  —  hogy 
a  közbekiáltok  által  ismert  legközelebbi  körökben  találkozik 
valaki,  mert  akik  oly  biztosan  állítják,  valószínű,  a  leg- 
közelebbi környezetben  erre  példát  tudnak.  (Derültség 
balfelől.) 

Ami  másodszor  azt  illeti,  hogy  tüzetes  czáfolásába  azon 
érveknek,  melyek  a  főrendiházban  felhozattak,  ellenkező 
szempontból  itt  ereszkedni  nem  lehet,  én  azon  meggyőző- 
désben vagyok,  hogy  mindenféle  szempontok,  tehát  azok 
is,  melyek  a  másik  házban  felhozattak,  itt  objektíve  kell 
hogy  czáfoltassanak,  hanem  neveket  említeni,  vagy  személyre 
czélzatosan  szólni  azért  nem  szabad,  mert  nemcsak  a  két 
ház  közti  jó  viszony,  hanem  a  parlamenti  illem  tiltja  ezt, 
de  azon  egyszerű  szabálylyal  is  ellenkezik,  hogy  személyeket 
megnevezni,  vagy  czélzatosan  valakiről  olyan  helyen 
szólni,  ahol  az  illető  nincs  jelen  és  magát  nem  védelmez- 
heti, nem  szabad.  (Helyeslés  balfelől.)  Tehát  azon  figyelmez- 
tetést én  legalább  eléggé  indokoltnak  nem  tartom. 

A  t.  miniszterelnök  úr  azt  mondja,  hogy  a  kötelező 
polgári  házasság  behozatala  iránti  határozati  javaslatához 
Irányi  Dániel  t.  barátomnak  már  csak  azért  sem  járulhatna, 
mert  —  amint  ő  magát  kifejezte  —  az  a  megtorlás  gyakor- 
lása volna  a  főrendiház  ellen,  olynemű  eljárás,  —  mint 
megint  ő  említé  —  hogy  az  alsóház  azt  mondaná  :  nem 
tetszik  ezen  szerény  javaslat,  hát  most  küldök  olyant,  amely 
még  kevésbbé  fog  tetszeni,  s  ez  megtorlás  volna  és  ő  a  meg- 
torlást nem  akarja. 

Ha  figyelembe  veszem  azon  beszédet,  melyet  a  miniszter- 
elnök úr  itt  és  a  felsőházban  tartott  —  és  a  kormány  nyilat- 
kozatára jogom  van,  akárhol  történt,  hivatkozni  —  mivel 
fenyegette  a  főrendeket  a  miniszterelnök  úr  ?  Azzal,  hogy 
ha  ezt  koporsóba  teszik,  a  leányzó  nem  halt  meg,  csak  alszik, 
fel  fog  kelni  atyafiságával  egyben  és  odamegy  zakatolni  a 
főrendiház  ajtajához  újra.  (Derültség  a  bal-  és  szélsőbal- 
oldalon.) Egyenesen  a  kötelező  polgári  házassággal,  mint 
szükségszerű  fejleménnyel  fenyegette  őket.  Hát  amit  szabad 

volt  ott  neki  mondani,  amivel  ott  fenyegette  őket  azon 
hatásnak  a  szempontjából,  hogy  elégedjenek  meg  kevesebbel  : 
itt  már  illetlen  volna-e,  megtorlás  volna-e,  ha  oly  képviselő 
részéről  történik,  aki  mindig  azt  az  elvet  képviselte  e  házban, 
amelynek  helyességét  e  ház  nagy  többséggel  ismételve 
számos  éveken  át  1868  óta  mindig  elfogadta  ?  (Ugy  van  ! 
baKelől.)  Hát  megvallom,  midőn  ilyen  ellenmondást  látok, 
én  nagyon  tudom  méltányolni  a  t.  kormány  részéről  azt  a 
hajlamot,  hogy  előzékenységet,  gyengéd  gondoskodást  tanú- 
sít a  főrendiház  iránt,  (Derültség  a  baloldalon.)  gyengéd 
protekcziója  alá  akarja  itt  venni  és  talán  szeretné,  ha  még 
jobban  megtámadnák,  hogy  még  buzgóbban  védelmezhesse. 
De  én  megvallom,  azt  feleslegesnek  tartom,  mert  ismétlem, 
imparlamentáris  módon  senkitől  nem  támadtatott  meg  ; 
és  nem  akarom  feltenni,  nem  akarom  elhinni,  hogy  ez  »captatio 
benevolentiae«  legyen  arra,  hogy  ha  majd  a  javaslat  ismét 
visszaküldetik,  ott  egy  kissé  enyhébb  és  szelídebb  hangulatot 
találjon.   (Derültség  a  baloldalon.) 

És  én  megvallom,  t.  ház,  én  bizonyos  kijózanodással 
tekintek  a  kötelező  polgári  házasság  iránti  szándékára  a 
kormánynak.  Nem  rossz  értelemben  akarom  mondani,  én 
ebben  a  kormány  részéről  pia  fraust  látok.  Igaz,  hogy  az 
igazságügyminiszter  úr  sohasem  hozta  fel,  de  a  kormány 
részéről  annak  emlegetésében  némi  pia  fraust  látok  ;  mert 
én  megvallom,  azon  érvelések  után,  amelyeket  e  házban 
hallottam  és  azon  ettől  részben  eltérő  érvelést  tekintve,  mely  a 
másik  házban  is  a  kormány  részéről  elhangzott,  nekem  egye- 
nesen a  legkomolyabban  kell  kételkednem  abban,  hogy  a 
kormánynak,  sőt  a  tisztelt  többségnek  is  bármi  körülmények 
között  szándéka  volna  a  kötelező  polgári  házasságot  behozni 
még  úgy  is,  ha  azt  a  bizonyas  koporsót  fel  kellene  nyitni, 
melyre  oly  tragikusan  czélzott  a  t.  miniszterelnök  úr,  hogy 
a  t.  kormánynak  elhatározása,  eltökélése  volna  valaha  e 
törvényjavaslattal  előállani.  (Tetszés  a  baloldalon.) 

S  ez  az  oka,  t.  ház,  hogy  —  a  miniszterelnök  úr  szavaival 
élve  —  az  a  bizonyos  »megtorlási  fenyegetés «  nem  fog  egysze- 
rűen azért,  mert  nem  hisznek  benne.  (Ugy  van  !  balfelől.) 
Aki  olyannal  fenyeget,  amiről  tudják,  hogy  nem  fogja  meg- 
tenni, annak  fenyegetése  tökéletesen  hatálytalan,  mert  egysze- 

rűen  nem  hisznek  benne.  (Élénk  tetszés  a  bal-  és  szélső- 
baloldalon.) 

És,  t.  ház,  hogy  csakugyan  nincs  eltökélése  a  kormány- 
nak eziránt,  azt  érvelése  mutatja,  sőt  azt  is  mutatja,  hogy 
csak  úgy  fenyegetésül,  leplezve  akar  ezzel  élni ;  mert  össze- 
kapcsolva kétféle  érveléssel  élt  a  törvényjavaslat  mellett : 
azzal  is,  hogy  fogadják  el  a  törvényjavaslatot,  mert  ezzel 
el  van  temetve  a  házassági  jognak  további  rendezése  hosszú 
időre,  —  ez  akart  lenni  az  a  szelid  neme  a  rábeszélésnek  — 
azután  egyszerre  erélyesebb  hangon  is  beszéltek,  homályos 
véletleneket  sejtettek  s  azt  mondták  :  felkél  a  sirból  s  majd 
jönni  fog  sokkal  nagyobb  alakban  ;  a  Sybilla-könyvek  tör- 
ténete újul  meg  majd,  sokkal  drágábban  kell  majd  megvenni 
azt,  amit  most  sokkal  olcsóbban  ajánlanak.  Itt  az  alsóházban 
pedig,  midőn  a  miniszterelnök  úr  nyilatkozott,  azt  mondta  : 
hiszen  kérem,  akik  továbbmenő  reformokat  kivannak,  ez 
egy  lépés  arra,  hogy  azok  a  továbbmenő  reformok  meg- 
legyenek ;  ez  azoknak  a  kezdete.  S  a  képviselő  urak  azon  a 
t.  párton  (a  jobboldalra  mutat)  annyira  hitelt  adtak  ennek, 
így  Éles  Henrik,  Körösi  Sándor  urak  és  mindazok,  akik  ott 
felszólaltak,  hogy  egyetlenegy  sem  mondta  ki,  hogy  e  törvény- 
javaslatot azért  pártolta  volna,  mert  az  a  szükséges  refor- 
mokat megoldja,  mind  csak  átmenetinek,  csak  olyannak 
tekintették,  mely  kezdete  olyan  reformoknak,  amelyeknek 
sorozata  most  fog  megnyílni.  (Tetszés  balfelől.) 

Hát,  t.  ház,  idelent  ilyenforma  érvelésre  helyezni  a  súlyt, 
mert  szívesen  hallják  a  t.  képviselő  urak,  mert  egy  kellemes 
illúzióba  szeretik  magukat  olcsón  beleringatni  ;  a  másik  ház- 
ban pedig  a  másik  nemét  az  érvelésnek  emelni  ki,  azt  t.  i., 
hogy  megnyugtatásképen  ajánlja  e  reformot,  hogy  semmi 
sem  fog  utána  legalább  hosszú  ideig  következni,  hogy  ezzel  a 
reformok  ajtaja  be  van  zárva  :  ez  nézetem  szerint  minden- 
esetre nagy  buzgóságot  árul  el  a  törvényjavaslat  keresztül- 
vitele után.  Hogy  a  kötelességszerű  nyíltságot  két  irányban 
teljesen  tartalmazza-e  magában,  annak  eldöntését  a  t.  túl- 
oldalra bízom.  (Tetszés  a  baloldalon.) 

De  így  állván  a  dolog,  t.  ház,  megvallom,  hogy  ezen 
hevenyészett  tárgyalásban  —  mert  hevenyészettnek  tar- 
tottam tegnap,   annak  tartom   ma  is  —  én  a  dolog  érdem- 

leges  fejtegetésébe  újabban  beleereszkedni  nem  akarok, 
bármily  csábító  is  az  alkalom.  Én  csak  arra  hívom  fel  a  t.  ház 
figyelmét,  mondják  meg  nekem,  —  hogy  egy  kissé  megfontol- 
juk, amint  nem  kételkedem,  hogy  a  ház  minden  tagja  e  szem- 
pontból tekinti  —  helyes-e  az  ily  egyszerű  visszaküldése  egy 
javaslatnak,  mely  elvettetett  ?  És  ne  méltóztassanak  azon 
illúzióban  lenni,  hogy  motiválás  nélkül  vettetett  el,  hiszen 
mindnyájan  tudjuk,  igen  hosszú  és  igen  tartalmas  beszédek- 
ből tűnt  ki,  hogy  a  leghatározottabb  elvi  ellentétek  forognak 
fenn  a  javaslat  közt  és  azon  álláspont  közt  ;  én  tehát  indokolás 
nélkül  elvetettnek  nem  tekinthetem. 

De  kérdem,  nem  volna-e  helyes  a  kormánynak  konszide- 
ráczió  alá  venni,  mi  történik  más  alkotmányos  országokban 
ily  esetekben  ?  Vájjon  a  nuncziumoknak  és  renuncziumoknak 
ez  a  végnélküli  ide-oda  küldése  a  törvényalkotás  komoly- 
ságára, de  magára  az  ügy  sikerére  üdvös-e  vagy  sem  ?  Ezért 
óhajtottam  volna  én,  ha  ez  alaposabban  meg  lett  volna 
vizsgálva,  meg  lett  volna  vizsgálva  nem  úgy,  hogy  a  tár- 
gyalás elhalasztatik,  azt  semmi  körülmények  közt  nem 
akartam,  mert  akartam  és  akarom  azt,  hogy  a  képviselőház 
konstatálja  álláspontját  még  egyszer ;  de  akartam  volna, 
ha  idő  engedtetik,  hogy  a  dolog  ezen  oldalról  is  kifejtessék. 

A  ház  tegnapi  szavazatával  ezt  a  kérdést  jóformán 
ehntézte,  erre  többé  visszatérni  nem  akarok.  A  kormány  előtt 
most  két  út  áll.  Egyik  út,  egész  higgadtan  tekintve  a  dolgot, 
azt  mondani  :  amint  leküldték  a  javaslatot  és  általánosságban 
elvetették,  mi  visszaküldjük  a  male  informato  ad  melius 
informandum  való  appellátaként.  De  megvallom  őszintén, 
hogy  én  figyelemreméltónak  tartanám  a  második  utat  és 
pedig  egy  olyan  okból,  amit  önök  mindnyájan  el  fognak 
ismerni,  akik  objektíve  gondolkoznak  e  törvényjavaslatról 
és  akik  a  házassági  jog  reformját  sikerre  akarják  vinni, 
akik,  bár  szííkebb  körben  is,  mint  a  fennálló  szükségen 
—  mely  úgy  formulázandó,  hogy  a  felekezeti  érvényes  jogok 
szerint  számos  állampolgár  nem  köthet  házasságot  — 
segíteni  akarva,  e  házasságkötést  lehetővé  akarják  tenni. 
Én  egy  szempontot  ajánlok  figyelmükbe.  (Halljuk  !) 

Ha  az  ember  e  törvényjavaslat  sorsát  nézi,  láthatja, 
hogy  azért,  mert  az  igen  szűk  körben  mozog,  mert  nem  az 

egész  szükséget  karolta  fel.  önmaga  teremtette  magának  az 
akadályokat  egy  tagadhatatlanul  létező  ellenszenves  hangu- 
latban, njált  vagy  rejtett  ellenszenvben,  előítéletekben  és 
talán  abban  is,  mert  indokokat  szolgáltatott  annak  feltéte- 
lezésére, hogy  e  reform  kezdeményezésére,  a  fennálló  szükség- 
től eltekintve,  idegen  szempontok  is  befolytak.  Már  most,  akik 
igazán  akarják  e  reformot,  kérdem,  nincs-e  indokolva,  nem 
helyesebb  volna-e  egy  szélesebb  alapon  kezdeményezni  azt, 
mely  legalább  is  elvenné  az  ürügyet  vagy  okot  arra,  hogy  a 
törvényjavaslatnak  ily  szűk  körben  való  mozgása  által 
teremtett  ellenszenvek  vagy  alapjukat  elveszítsék,  vagy 
puszta  ürüggyé  váljanak?  És  ez  alkalomból  egy  új  inicziatíva, 
mely  nem  radikális,  de  mégis  a  szükség  kielégítésében  tovább 
megy,  meggyőződésem  szerint  nem  az  én  álláspontomból, 
de  egyenesen  a  kormányéból  politikailag  bölcs  és  helyesebb 
volna.  Hiba  volt  ily  szűk  körben  szerkeszteni  e  törvény- 
javaslatot, szélesebb  alapra  kellett  volna  azt  fektetni  még 
az  önök  szempontjából  is.  És  kérdem  :  vájjon  annak  sikeres 
keresztülviteléhez  talán  e  pillanatban  is  nem  járulna-e 
nagyon  hozzá  egy  ilynemű  változtatás  ?  Azonban  a  kor- 
mány részéről,  amint  látom,  ebben  a  részben  semmi  inicziatíva 
nem  történt.  Sőt  még  a  t.  kormány  és  a  kormánypárt  nem  is 
indítványozták  ezen  javaslatnak  még  visszaküldését  sem  ; 
t.  barátom,  Irányi  Dániel  vette  magára  a  feladatot,  hogy 
indítványozza  visszaküldését  azon  javaslatnak,  amely  szűk 
álláspontját  tekintve,  mégis  lényegében  a  t.  kormány  állás- 
pontja, mert  hiszen  mi  mindnyájan  többé-ke vésbbé  tovább 
akartunk  menni.  Tehát  azon  kötelességet,  mely  lényegében 
a  kormányt  terhelte.  Irányi  t.  barátom  szívességből  magára 
vette. 

Ha,  t.  ház,  a  többség,  melynek  kezében  van  ezen  ügy, 
politikusabbnak  és  bölcsebbnek  tartja,  hogy  a  javaslat 
egyszerűen  visszaküldessék,  azaz  megmarad  egyszerűen  állás- 
pontjánál :  én  nyíltan  megmondom,  hogy  magam  sem  tehetek 
egyebet  legjobb  meggyőződésem  szerint,  minthogy  én  is 
megmaradok  álláspontomnál. 

Meg  vagyok  győződve,  hogy  minden  ilyen  ügynél, 
amely  az  eddigi  szokásokba,  az  eddigi  rendszerbe  élénken 
belenyúl,   az  ellentállás,   a  küzdelem   kimaradhatatlan  ;   de 

ezen  küzdelem  sorsa  és  sikere  iránt  egy  dolog  dönt,  hogy  t.  i. 
a  nemzet  és  emberiség  való  szükségén  alapul-e,  ami  javasol- 
tatik. (Helyeslés  a  baloldalon.)  A  frázisokat  elfújja  az  idő, 
de  a  való  szükség  kielégítést  kíván  és  folytonosan  apadni 
fog  azok  száma,  kik  a  való  szükség  előtt  eleintén  fülüket, 
később  szivüket,  utoljára  elméjüket  is  megnyitni  határozottan 
vonakodnak. 

Jókai  Mór  :  Én  is  azt  mondom. 

Valóban  örülök,  hogy  Jókai  t.  képviselőtársam  konsta- 
tálja, hogy  ő  is  ezt  mondja,  ebben  az  esetben  tehát  azon 
ritka  szerencsében  részesülök,  hogy  egyetértünk ;  csak  azon 
csodálkozom,  hogy  némi  ingerültséggel  említi,  hogy  ő  is 
ezen  nézetben  van.  (Derültség  a  baloldalon.) 

Én  tehát,  t.  ház,  megmaradok  és  gondolom,  hogy  azok 
is,  kik  azon  határozati  javaslatot,  melyet  múltkor  beadtam, 
aláírták  vagy  pártolták,  szintén  megmaradnak  múltkori 
álláspontomnál.  Kijelentem  nyíltan,  hogy  ha  a  t.  kormány 
nem  menne  is  annyira,  amennyire  Irányi  t.  barátom  indít- 
ványozta, vagy  amennyire  én  is  fogom  indítványozni,  —  t.  i. 
ismétlem  régi  indítványomat  —  de  azt  hiszem,  hogy  az  ügy 
érdekében  helyesebben,  bölcsebben,  politikusabban  csele- 
kedett volna,  ha  az  inicziatívát  szélesebb  alapon  karolja  fel. 
Mert  ugyanazon  elvi  ellenzésre  talált  volna,  mint  ennél  a 
javaslatnál  ;  de  azon  mellékmotivumokhoz  tapadott  ellenzés 
részint  le  lett  volna  fegyverezve,  részint,  tárgytalanná  téve, 
alapját  veszthette  volna  ilyen  eljárás  által.  (Helyeslés  a  bal- 
oldalon.) 

De  ha  ez  nem  történik,  eggyel  szűnjünk  meg  áltatni 
magunkat  és  a  világot  is  :  ne  emlegessük  azt,  hogy  itt  a  köte- 
lező polgári  házasság  behozatala  azon  reformok  körébe  esik, 
melyeknek  sorát  a  t.  miniszterelnök  úr  megnyitja  s  melyre 
való  törekvést  előmozdítja.  Mert  ha  annyira  jutottunk, 
hogy  ennek  határozatban  való  kimondását  még  ma  is  mint 
megtorlást  perhorreszkálja,  nem  hihetek  a  túloldalra  nézve 
ezen  törekvés  komolyságában,  erélyében  és  akkor  azt  kell 
hinnem,  hogy  inkább  a  kérdés  elaltatása  czéloztatik,  mint 
megnyitása  a  reformok  sorozatának.  (Helyeslés  balfelöl.) 

Ezek  után  tisztelettel  előterjesztem  a  háznak  ugyanazon 
határozati  javaslatot,  melyet  a  múltkor  előadtam  s  engedel- 

met  kérek,  hogy  egyre  a  ház  figyelmét  újra  felhívhassam. 
INIinden  reform,  amely  szélesebb  körökben  karoltatik  fel  — 
ilyen  a  házasságügy  reformja  is  —  kétségkívül  különböző 
alkatelemeire  nézve  különböző  ellenzést  talál,  s  aki  igazán 
akar  rátörekedni,  az  szétválasztja  azt,  a  mi  sürgősebb,  szük- 
ségesebb, attól,  ami  kevésbbé  sürgős,  szétválasztja  a  gyakor- 
lati siker  kedvéért. 

Már  most,  aki  ismeri  házassági  jogunk  zilált  állapotát, 
aki  ismeri  azon  gyászos  befolyást,  melyet  a  házassági  viszony 
komolyságára,  tisztaságára  ez  az  állapot  gyakorol,  akinél 
nem  üres  hang,  de  komoly  szó  a  jogegyenlőséget  és  a  lelki- 
ismereti szabadságot  az  egyház  számára  is  megvalósítani, 
s  aki  mégis  azt  hiszi,  hogy  nem  lehet  a  reformban  addig 
elmenni,  ameddig  a  logika  minden  gondolkodó  embert 
kétségtelenül  elvisz,  hanem  azon  lényeges  részeket,  melyek 
ma  már  kétségtelenül  megérlelődtek  a  közmeggyőződésben, 
érvényre  akarja  juttatni :  az,  t.  ház,  elfogadhatja  határozati 
javaslatomat.  És  az  ellen  még  azt  sem  lehet  felhozni,  hogy  bár- 
mely oldalról  legyőzhetetlen  akadályra  találna.  Mert  Auszt- 
riában nem  ugyan  egészen  úgy,  mint  azt  helyesen  valósítani 
kell,  de  sok  lényeges  pontban  fennáll,  s  mondom,  azt  hiszem, 
hogy  azt  nálunk  még  jobban  és  ama  nagy  elveknek  meg- 
felelőbben lehetne  valósítani ,  —  minden  tisztelettel  szólva 
azon  másik  állam  törvényhozásáról  —  de  azon  tény,  hogy 
az  ott  fennáll,  hogy  sem  az  egyház^  sem  más  tényezővel 
összeütközésre  nem  vezetett,  hogy  képes  volt  a  rendet, 
biztosságot  és  egységet  az  intézménybe  behozni,  a  lelki- 
ismereti szabadságot  biztosítani  :  e  tény  lefegyverez  minden 
ürügyet  arra  nézve,  hogy  nálunk  annak  keresztülvitelére  és 
megvalósítására  komolyan  vállalkozni  nem  lehet. 

Ajánlom  pedig  határozati  javaslatomat  úgy,  mint  az 
előbbi  esetben,  hogy  különben  is  előbb  lévén  előterjesztve 
Irányi  Dániel  t.  képviselőtársam  javaslata,  ám  bocsáttassék 
annak  első  része  szavazás  alá.  De,  t.  ház,  azt  is  kijelentem,  — 
ez  meggyőződésem  —  hogy  nagy  hibát  követnénk  el,  ha  nem 
méltatnánk  azt  az  irányt,  amelyet  bátor  vagyok  ajánlani 
komoly  figyelembe,  ha  elzárkóznánk  azon  szükséges  pohtikai 
opportunitások  elől,  amelyek  ez  álláspontot  ajánlják  és 
követendővé  teszik. 

S  nem  kell  azt  hinni,  t.  ház,  hogy  egy  radikálisabb  és 
logikusabb  megoldásnak  czélul  kitűzése,  amelyet — mondom  — 
ott  a  túloldalon  senki  a  közel  jövőben  bekövetkezhetőnek 
nem  tekint,  elég  ok  és  ürügy  lehet  arra  :  azon  praktikus  és 
lehető  javitás  elől  elzárkózni,  amely  nagyon  lényeges  hala- 
dást képvisel  házassági ogunk  rendezésében. 

Ezek  alapján,  t.  ház,  ajánlom  határozati  javaslatomat  : 
»Utasítsa  a  ház  a  minisztériumot,  hogy  a  házasság  polgári 
viszonyainak  minden  állampolgárra  kiterjedő  kötelező  szabá- 
lyozása és  a  házassági  viszonyt  tárgyazó  peres  ügyekben  az 
állami  bíróságok  kizárólagos  bíráskodása  iránt  mielőbb 
törvényjavaslatot  nyújtson  be.« 

És  engedje  meg  a  t.  miniszterelnök  úr,  hogy  őszintén 
megmondjam,  hogy  én  inkább  félreértésnek,  nem  akarom 
mondani :  ürügynek  tekintem  azt,  hogy  az  mondatik,  ha  a 
házassági  viszonynak  minden  állampolgár  számára  való 
ilynemű  szabályozása  előterjesztetik,  azt  jobban  és  más- 
képen kell  megfontolni,  mint  e  törvényjavaslatot.  Bátran 
merem  állítani,  hogy  egyetlenegy  kérdéssel  sem  kell  többet 
eldönteni,  mint  itt,  egyetlenegy  szempont  sem  hagyható 
figyelmen  kívül,  amely  itt  ne  merült  volna  fel. 

És  azt  csak  nem  akarják  állítani,  hogy  azt  a  házasságot, 
ami  ezen  javaslatban  foglaltatik,  alsóbb  rendűnek,  kevesebb 
figyelemmel  és  gonddal  szabályozhatónak  tartják  ? 

Nem  kell  azt  hinni,  t.  ház,  hogy  ily  elhalasztó  ürügyek 
alatt  a  dolognak  lényegébe  való  belebocsátkozástól  mente- 
sek lehetnének. 

Én  kijelentem,  hogy  abban  az  esetben,  ha  határozati 
javaslatom  nem  fogadtatnék  el,  úgy  fogok  eljárni,  mint 
eljártam  az  első  alkalommal,  t.  i.  azon  motívumok  alapján, 
amelyeket  akkor  és  most  is  elég  bőven  kifejtettem,  egyszerűen, 
bár  nem  valami  vérmes  reménnyel  rá  fogok  szavazni  a 
javaslatnak  visszaküldésére.  (Helyeslés  a  baloldalról.) 

Tisza  Kálmán  fenntartja  álláspcfiitját  Szilágyi  Dezső  javas- 
latával szemben  is.  Szilágp  vádolta  őt,  hogy  másképen  nyilat- 
kozott itt  és  másképen  másutt. 

Szilágjd  Dezső  :  Másra  helyezte  a  súlyt  ! 

Ugyanazt  mondta  itt  az  első  alkalommal,  mondta  másutt 

és  ugyanezt  mondta  ma  :  hogy  igenis  az  általánosan  kötelező 
polgári  házasságé  a  jövendő,  de  azt  rögtönözve  behozni  nem 
lehetséges. 

Szavazásra  kerülvén  a  sor,  Szilágyi  Dezső  a  kérdéshez  szólt 
hozzá  s  kívánta,  hogy  a  törvényjavaslat  visszaküldésére  vonat- 
kozó   indítvány     csak    utolsó     sorban    kerüljön     szavazás  alá. 

A  képviselőház  Irányi  Dániel  határozati  javaslatának  máso- 
dik részét  fogadta  el  s  így  a  törvényjavaslatot  oly  fellií vassal 
küldte  vissza  a  főrendiházhoz,  hogy  újabb  és  bővebb  megfon- 
tolás alapján  hozzájárulni  szíveskedjék. 

A  FŐRENDIHÁZ  ÚJABB  VISSZAVETŐ  HATÁROZATA. 

1884.  január  12-iki  ülésében  a  főrendiháznak  másodszor 
volt  alkalma  dönteni  a  keresztény  és  zsidó  közt,  valamint  a  kül- 
földön kötött  polgári  házasságról  szóló  törvényjavaslat  felett.  Most 
is  hü  maradt  önmagához.  A  törvényjavaslatot  újra  elvetette 
9  szótöbbséggel. 

A  visszautasító  üzenetet  január  31-én  tárgyalta  a  kép- 
viselőház : 

Tisza  Kálmán  miniszterelnök,  bár  nem  volt  kifogása  az  ellen 
sem,  hogy  a  törvényjavaslat  még  egyszer  megtegye  a  főrendiházi 
tárgyaláshoz  vezető  utat,  a  következő  hazározati  javaslat  elfoga- 
dását kérte  : 

»Mondja  ki  jegyzőkönyvi  határozattal  a  ház,  hogy  a  további 
üzenetváltástól  eredményt  nem  várva,  a  főrendiház  által  ismé- 
telten visszautasított  törvényjavaslatot  ahhoz  visszaküldeni  és 
azt  a  hozzájárulásra  felszólítani  nem  fogja  ;  de  meg  lévén  győződve 
arról,  hogy  az  ily  módon  függőben  maradt  kérdések  megoldása 
szükséges  :  elvárja  a  koimánytól,  hogy  az  erre  alkalmasnak 
mutatkozó  időben  egy,  ezen  czélnak  megfelelő  törvényjavas- 
latot terjesszen  be.« 

Irányi  Dániel  :  Ha  a  kormány  néhány  évvel  korábban,  a 
zsidóellenes  mozgalmak  megindulása  előtt  hozta  volna  be  törvény- 
javaslatát, a  főrendiházban  a  kudarcz  nem  történt  volna  meg. 
A  kötelező  polgári  házasság  előterjesztésétől  is  jobban  várhatott 
volna  sikert,  mivel  akkor  az  egész  közvélemény  melléje  áll,  s 
ennek  hatása  lett  volna  a  főrendekre.  De  még  ha  megbukott  volna 
is  vele,  bukása  dicső  lett  volna.  Most  már  két  feladat  vár  reá. 

Az  első  az,  hogy  a  kötelező  polgári  házasság  iránt  njoijtson  be 
törvényjavaslatot.  A  második,  hogy  a  főrendiház  átalakítását 
nyomban  és  oly  módon  eszközölje,  mely  szerint  a  felsőháznak 
a  népképviselettel  való  összhangzatos  működése  biztosítva  legyen. 
Tisza  indítványának  második  részéhez,  amely  merőben  hatá- 
rozatlan,  nem  járulhat.   A  következő  indítványt  teszi  : 

»A  képviselőház,  fenntartván  múlt  évi  november  24-én  az  álta- 
lános kötelező  polgári  házasság  tárgyában  hozott  határozatát, 
a  keresztények  és  izraeliták  között,  valamint  a  külföldön  kötött 
polgári  házasságról  szóló  törvényjavaslatot  leveszi  a  napirendről. « 

Istóezy  Győző  :  A  törvényjavaslat  elvetése  a  főrendiházban 
és  napirendről  letűnése  itt  az  országgyűlési  antisemita  párt 
programmjának  egyik  pontját  tette  valósággá.*)  Bízik  abban, 
hogy  most  már  a  programm  többi  pontjaira  is  rá  fog  kerülni 
a    sor.     (Hosszas     mozgás.) 

Hermán  Ottó  és  Pulszky  Ágost  felszólalása  után  Apponyi, 
nem  remélvén  többé  a  kormánytól  semmi  komoly  cselekvést 
az  egyházpolitika  terén,  külön  kéri  föltenni  szavazásra  a  minisz- 
terelnök indítványának  első  és  második  részét. 

Utána   közvetlenül   Szilágjá    Dezső    szólt : 

bzilagyi  ^^  kérhetném,  t.  ház,  hogy  holnapra  halasszuk  a  vitát  .  .  . 
(Mozgás  jobbfelől.  Felkiáltások  balról  :  Holnap  !  Jobbfelől  : 
Ma  !  Nagy  zaj.) 

Én,  t.  ház,  megmondom  nyíltan,  hogy  jobban  szeret- 
ném, ha  holnap  szólalhatnék  fel,  mert  meglehet,  hogy  beszé- 
dem hosszúra  fog  terjedni.  (Halljuk  !  Halljuk  !)  De  mert  — 
fájdalom  —  ahhoz  vagyok  szokva,  hogy  akármit  kérek  is, 
az  a  t.  ház  túlsó  részétől  nem  fogadtatik  el  .  .  .  (Tisza  Kálmán 
miniszterelnök  tagadólag  int)  és  ha  a  t.  miniszterelnök  úr 
ezen  csodálkozik,  akkor  emlékeztetem  arra,  hogy  mi  történt 
a  felsőházban  az  alsóházi  üzenet  kitűzésekor.  Mikor  a  felső- 
háznak visszavető  határozata  itt  az  alsóházban  kitüzetni  kére- 
tett, akkor  én  egy  kéréssel  léptem  és  lépett  az  összes  ellenzék 
a  t.  ház  elé,  azzal,  hogy  legalább  48  órai  meggondolási  időt 


*)  E  programm  az  előző  (1883.)  év  október  15-én  jelent 
meg  Istóezy  12  Röpii-atában  s  a  törvényjavaslat  elvetését  csak- 
ugyan a  párt  egyik  czéljául  tűzte    ki. 

ebben  az  ügyben  engedjenek  nekünk,  mielőtt  szemben  a 
felsőház  szavazatával  elfoglaljuk  álláspontunkat.  A  t.  többség 
akkor  nem  ismert  sürgősebb  dolgot,  —  bizonyos  buzgó  kép- 
viselők még  aznap  kérték  tárgyaltatni  a  házszabályok  nyilt 
felforgatásával  —  mondom,  nem  ismertek  sürgősebb  dolgot 
és  másnapra  tűzték  ki  a  tárgyalást.  És  mikor  az  alsóház 
visszaküldő  határozata  a  felsőházba  jutott,  akkor  az  ottani 
kormánypárti  urak  és  a  miniszterelnök  úr  is  a  lehető  leg- 
gyengédebb hangon,  mint  egy  meghatott  kisasszony,  (Derült- 
ség balfelől)  kérték  a  felsőházat  arra,  hogy  legalább  halasszák 
el  egynéhány  napra  a  tárgyalást,  mert  meg  kell  fontolni  az 
alsóház  visszautasító  szavazatát. 

Én  nem  akarok  alkalmatlankodni  a  t.  háznak  oly  kéréssel, 
amelyet  én  ugyan  méltányosnak  tartanék,  de  megvallom, 
hogy  nem  akarnám  a  figyelmet  eltéríteni  a  tárgy  érdemétől, 
nem  is  teszem  ez  alkalommal.  Hanem  engedje  meg  a  t.  ház 
és  a  t.  miniszterelnök  úr,  hogy  csodálkozásomat  fejezzem  ki  a 
felett,  hogy  midőn  ily  kérdés  tárgyaltatik,  amelynél  sok  min- 
den megmozdult,  hogy  akkor  azon  ötsoros  nyilatkozaton 
kívül,  amivel  a  t.  miniszterelnök  úr  álláspontját  vázolni  mél- 
tóztatott, akkor  mindazon  kétely  és  ellenvetés  irányában, 
amelyet  minden  felszólaló  kifejezett,  a  t.  miniszterelnök  úr 
hagyná  a  vitát  befejezni  és  csak  akkor  nyilatkoznék,  midőn 
nyilatkozatai  a  kritika  tűzpróbáján  már  nem  mehetnek 
keresztül. 

Hiszen  kérem,  abban  —  gondolom  —  egyetértünk  a  t. 
miniszterelnök  úrral,  hogy  a  háznak  természetes  vezére  a  több- 
ségnek vezére.  És  midőn  arról  van  szó,  hogy  ezen  ház  a  másik 
házzal  szemben  előbbeni  álláspontját  megváltoztassa  és  annak 
ellenében  az  ellenvetéseknek  egész  serege  hozatott  fel  :  ha 
nem  azt  akarja  a  miniszterelnök  úr  és  nem  azt  akarja  a  túl- 
oldal, hogy  ezen  ügyön  minél  könnyebben,  de  az  ország 
minden  tájékozása  nélkül  átsurranjunk,  akkor  öt  sornyi  fel- 
világosításon, akkor  egy  ily  homályos  és  kétértelmű  határo- 
zati javaslaton  kívül  valamivel  csak  tartozott  volna  a  háznak. 
(Ügy  van  !  balfelől.)  Higyje  el  a  t.  miniszterelnök  úr,  hogy 
politikája  erkölcsi  sikertelenségének  egyik  oka  —  mert  igenis 
erkölcsileg  sikertelen  azon  pohtika,  ha  többsége,  ha  buzgó 
többsége  van  is  —  de  e  politika  erkölcsi  sikertelenségének 

egyik  oka  abban  áll,  hogy  el  akarja  taktikázni  a  dolgot, 
hogy  a  dolgok  érdemét,  meggyőződését,  államférfiúi  állását 
sohasem  meri  harczba  vinni.  (Igaz  !  Ügy  van  !  a  bal-  és  szélső- 
baloldalon.) Aki  a  politikai  iránynak  élén  akar  állni,  aki 
akar  valami  egyebet  képviselni,  mint  helyének  puszta  meg- 
tartását :  az  a  kellő  időben,  midőn  politikája  a  kritikának, 
a  visszavetésnek  vagy  ragaszkodásnak  tárgyát  képezheti, 
bírjon  kötelesség  érzettel  és  bátorsággal  véleményével  egész 
nyiltan  és  egész  szélességében  előlépni.  (Zajos  helyeslés  a 
bal-  és  a  szélsőbaloldalon.)  Ha  a  homályban  settenkedni 
akarunk,  az  ellenkező  álláspontok  előtüntetését,  a  leg- 
ellenkezőbb  magyarázatokat  ha  nem  is  kihívni,  de  meg- 
engedni :  ez  annyit  jelent,  mint  saját  meggyőződésében  nem 
bízni  ;  ez  annyit  jelent,  mint  leköszönni  azon  jogczímről, 
hogy  mások  az  ő  meggyőződését  és  az  ő  útját  valaha  bátran 
követhessék.  (Zajos  helyeslés  a  bal-  és  szélsőbaloldalon.) 

De  bár  így  vagy  úgy  legyen,  —  és  ezt  személyes  él 
nélkül  mondhatom,  mert  egyedül  politikai  magatartására 
vonatkozik  a  miniszterelnök  úrnak  —  midőn  be  akarják 
zárni  a  vitát,  mit  tett  ezen  határozati  javaslattal  szemben 
nemcsak  maga  a  t.  miniszterelnök  úr,  hanem  az  igazságügy- 
miniszter, aki  oly  békésen  és  oly  jól  érzi  magát  a  lappangó 
homályban?  (Derültség  a  bal-  és  a  szélsőbaloldalon.)  A  t. 
igazságügyminiszter  úr  tárgyaltat  a  bizottságban  egy  javas- 
latot az  antiszemitikus  mozgalmak  közepett  nagy  tapin- 
tatosan és  nagy  lelki  nyugalommal,  melynek  czíme  :  a  keresz- 
tények és  izraUták  közötti  polgári  házasság  ;  s  azután,  midőn 
ezen  törvényjavaslat  tárgyalásra  kerül,  az  igazságügy- 
miniszter úr  nyilatkozik  mellette,  megengedem  :  következe- 
tesen, hanem  a  tárgyalás  folyama  alatt  annyira  kezébe  veszi 
a  t.  miniszterelnök  úr  a  dolgot,  hogy  én  azon  egy  eseten  kívül, 
hogy  az  igazságügyminiszter  úr  a  felsőházban  Aquinói  Szent 
Tamással  állíttatta  ki  az  erkölcsi  bizonyítványt  javaslata 
mellett,  (Nagy  derültség.)  ezen  egy  eseten  kívül  ott  fenn 
pártoló  felszólalását  nem  hallottam.  (Igaz  !  Ügy  van  !  a  bal- 
és  szélsőbaloldalon.) 

Hát  én  a  t.  igazságügyminiszter  urat  nyugalmában  nem 
is  háborgatom.  (Derültség.)  Az  egyszer  tagadhatatlan,  hogy 
ha  a  kormány  magatartása  folytán  egy  törvényjavaslat  sorsa 

megszűnik  egyszerűen  azon  törvényjavaslat  sorsa  lenni, 
hanem  a  kormány  részint  elvekre,  részint  bizonyos  elvekben 
való  egyetértésre  való  hivatkozás  által  elvi  jelentőségűvé 
emelte ;  midőn  a  kormány  ismételve  sürgeti  annak  felkül- 
dését a  felsőházba  és  a  régi  megyei  korteskedésekre  emlé- 
keztető módon  mindkét  oldalról  erőkifejtés  történik ;  és 
midőn  minden  nagy  elvi  kérdés  harczba  vitetik  azon  tör- 
vényjavaslat mellett  s  azon  törvényjavaslat  elbukik  és 
visszaküldetik  ;  midőn  bebizonyul  az,  hogy  a  kormány  a 
házassági  reformkérdést  a  maga  teljességében  felfogni  képes 
nem  volt  annál  a  javaslatnál,  mert  nem  látott  egyéb  meg- 
oldani valót,  mint  a  cultus-disparitas  eltüntetésének  kér- 
dését, de  szándékosan  és  makacsul  ignorálja  azt,  hogy 
házasságjogunk,  hogy  a  házassági  ügyekben  való  bírásko- 
dás a  felekezetek  között  el  van  aprózva,  hogy  házassági 
viszonyaink  szentsége,  komolysága  és  állandósága  koczkára 
van  téve,  hogy  a  legképtelenebb  jogi  viszonyok  keletkeznek 
a  házassági  viszonyok  körében  és  hogy  ezen  országban  a 
házassági  viszony  joga  az  egyéni  önkénynek  nagyobb  mérv- 
ben van  alávetve,  mint  bárhol  a  művelt  világon  ;  mikor 
bebizonyult,  hogy  a  kormány  ilyen  hibásan  fogja  fel  a  dolgot, 
mikor  az  a  politikai  mellékczél  is,  amelyből  a  t.  miniszter- 
elnök úr  a  javaslatnak  elfogadását  szükségesnek  tartotta, 
t.  i.  hogy  az  antiszemitizmusra  csillapitólag  hasson,  egészen 
hamisnak  bizonyult ;  midőn  a  miniszterelnök  úrnak  kérnie  kell 
a  házat,  hogy  vegye  le  a  napirendről  a  törvényjavaslatot 
azért,  hogy  az  antiszemitikus  mozgalmak  táplálékot  ne 
nyerjenek  ;  midőn  a  kitűzött  czélnak  ily  minden  irányban 
teljes  meghiúsulása  történt  és  mégis  egyéb  tájékoztatást  a 
ház  nem  nyer,  mint  azon  ötsoros  nyilatkozatot,  mely,  mond- 
hatom, egy  kétes  értelmű  és  a  dodonai  jóslathoz  nagyon 
hasonló  homályos  határozati  javaslattal  van  kisérve,  és  a  t. 
miniszterelnök  úr  a  házat  bővebben  felvilágosítani  a  vita 
közepett  szükségesnek  nem  tartja  :  mit  mutat  ez  ?  Mutatja 
azt,  —  és  én  fájdalommal  mondhatom,  nem  is  szeretem,  hogy 
a  t.  miniszterelnök  úr,  vagy  bárki  erre  okot  adott,  hogy  ezt 
kötelességem  kimondani  —  de  mutatja  azt,  hogy  annyira 
hanyatlott  nálunk  a  képviseleti  kormányrendszer,  hogy 
tényleg  tapasztaljuk  azt,  hogy  a  t.  miniszterelnök  úr  és  a 

t.  kormány  szükségesnek  tartja  minden  iránnyal  meg- 
alkudni, minden  akarattal  kiegyezni,  csak  egy  akarat  van, 
amit  ő  semmibe  sem  vesz,  csak  egy  tényező  van  ez  országban, 
amelynek  még  dekórumát  sem  akarja  mindig  megóvni :  ez  a 
képviselőház  és  annak  akarata.  (Élénk  helyeslés  balfelől. 
Ellenmondás,  zaj  és  mozgás  a  jobboldalon.) 

És  ha  e  véleményt,  amelyet  nem  örömmel  mondok  el, 
amelyet  addig,  amíg  lehetett ,  én  is  eltitkoltam  volna,  de  ha  e 
véleményt  ki  kell  mondanom,  annak  legvilágosabb  bizonyí- 
tékát még  Ivánka  t.  képviselő  úr  előtt  is  azon  határozati 
javaslat  adja,  melyet  a  t.  miniszterelnök  úr  benyújtott, 
mellyel  a  jövőben  követendő  politikára  nézve  egyenesen 
az  ellenkezőjét  akarja  kimondatni  annak,  amit  a  ház  több- 
sége és  pedig  minden  pártból  összealakulva,  néhány  hét  előtt 
ünnepélyesen  kijelentett. 

Mikor  a  főrendiház  másodízben  visszavetette  a  törvény- 
j a, vaslatot,  akkor  a  helyzet  általában  úgy  állott,  hogy  két 
dolgot  kellett  konszideráczió  alá  venni  :  először  teldntet  alá 
kellett  venni  azt,  vájjon  ezen  ülésszak  alatt  oly  irányban, 
melyet  helyesnek  tartunk,  lehetséges-e  a  sikeres  kezdeménye- 
zés ;  a  másik  az,  hogy  mi  történjék  nem  ezen  ülésszak  alatt, 
de  a  jövőre,  még  pedig  itt  mindig  a  legközelebbi  jövőről  van 
szó,  mert  gondolom,  hogy  a  t.  miniszterelnök  úrral  és  a  t. 
többséggel  abban  egyetérthetek,  hogy  nem  ezen  minisztérium 
harmadik,  negyedik  utódja  számára  fejezi  ki  a  ház  a  maga 
véleményét,  hanem  ha  a  ház  véleményt  fejez  ki,  annak  csak 
egy  értelme  van  :  hogy  azon  politika  direktívát  képezzen  a 
jelenleg  fennálló  kormány  számára. 

Abban  minden  oldalról  egyetértünk,  hogy  ezen  törvény- 
javaslat visszaküldése  sikerre  nem  vezet  és  ne  is  várja  senki, 
t.  ház,  azt,  hogy  mi  —  már  értem  azokat,  kik  ezen  törvény- 
javaslatot feltételesen  megszavaztuk  ezen  oldalról  —  e 
törvényjavaslat  visszaküldését  sürgessük.  E  törvényjavaslat 
nem  a  mi  törvényjavaslatunk,  nem  a  mi  kezdeményezésünk. 
Két  feltételezés  alatt  fogadtuk  el  és  —  fájdalom  —  ma 
konstatálnunk  kell,  hogy  ezen  feltételezések  mindegyike 
meghiúsult. 

Egyik  feltételezés  volt  az,  amely  itt  nyíltan  kifejeztetett 
és  amelyet   a   kormány  nemcsak  nem  zárt  ki,  hanem  maga- 

tartása  által  egyenesen  felbátorított.  És  ez  a  felfogás  az  volt, 
hogy  ez  a  törvényjavaslat  a  házassági  ügy  reformjának  első 
lánczszemét  képezi  és  hogy  a  t.  ház  elégedjék  meg  egyelőre 
ezzel,  amelyet  mint  kielégítőt  senki  sem  pártolt,  még  a  kor- 
mánypadokról sem  ;  mert  —  azt  mondták  —  rögtönözni 
ezen  országgyűlés  alatt  többet  és  jobbat  nem  lehet,  kezdjük 
meg  a  reformot  ezzel,  a  folytatás  fog  következni  a  jövő  alka- 
lommal, a  jövő  országgyűlésen.  Ez  volt  az  egyik  feltételezés. 
És  ki  lett  a  czélpont  is  tűzve,  melyre  törekedni,  mely  felé  a 
fokozatos  haladásnak  történni  kell.  És  e  czélpont  a  kötelező 
polgári  házasság  volt. 

Igaz,  a  t.  miniszterelnök  úr  nyilt  szavakkal  nem  köte- 
lezte magát  a  kötelező  polgári  házasság  legközelebbi  javas- 
latba hozatalára,  de  egyetlenegy  szóval  sem  tagadta  sem  ő, 
sem  társa  a  miniszteri  padon  azt,  hogy  a  házasságügy  reformja 
terén  még  igen  sürgős,  még  igen  fontos  teendők  vannak, 
különösen  az  egységes  állami  házassági  jog  és  bíráskodás 
tekintetében,  és  e  részben  utaltak  a  készülőben  lévő  polgári 
törvénykönyvre . 

Én  viszont  úgy  tudom  —  és  ezt  csak  mellékesen  jegy- 
zem meg,  —  hogy  azon  codex  kidolgozásánál,  nem  a  minisz- 
térium tudta  és  helyeslése  nélkül,  az  a  vélemény  és  az  az 
utasítás  forog  fenn,  hogy  a  házassági  jogot  nem  kell  a  polgári 
törvénykönyvbe  felvenni,  mert  az  külön  szabályoztatik 
ezen  törvényjavaslat  által. 

A  második  feltétel,  amely  mellett  e  javaslat  is  elfogad- 
tatott, abban  állott,  amit  a  miniszterelnök  úr  is  kifejezett, 
(Halljuk  !  Halljuk  !)  hogy  elégedjünk  meg  most  ezzel  a  kez- 
dettel, ennek  a  keresztülvitele  biztosítva  van. 

Tisza  Kálmán  ministerehiök  :  Nem  azt  mondtam  ! 

Engedelmet  kérek,  már  természetesen  a  valószínűség 
szerint.  És  egyenesen  kifejezte  a  miniszterelnök  úr,  hogy 
nem  a  továbbfejlesztést  akarja  kizárni,  de  tartani  lehet  attól, 
hogy  ha  a  kezdeményezés  szélesebb  alapokon  történik,  az 
a  javaslatot  veszélyezteti. 

No  már,  t.  képviselőház,  most  ünnepélyesen  megjelenik 
a  kormány  a  ház  előtt  és  bevallja,  hogy  ő  mind  a  két  pontban 
teljesen  csalódott  és  vereséget  szenvedett.  Csalódott  abban, 
hogy  keresztülvihető  ez  a  reform  ;  és  a  kormány  a  házassági 

ügy  reformjára  s  az  abban  követendő  irányra  lényegükben 
más  nyilatkozatot  tett  a  felsőházban,  mint  az  alsóház  színe 
előtt  és  ez  a  viselet,  feKogásom  szerint,  az  ezen  ház  iránti 
köteles  őszinteséggel  alig  egyeztethető  össze.  Én  óhajtottam 
volna,  hogy  azon  vád  ellenében,  amelyet  egy  alkalommal 
magam  is  felhoztam,  —  pedig  ezen  dolog  körül  személyesen 
nem  örömest  vádaskodom,  ezt  nyíltan  megmondom  a  minisz- 
terelnök úrnak  is  —  azon  vád  ellenében,  amely  ma  is  ismétlő- 
dött, hogy  t.  i.  a  kormány  álláspontja  a  házassági  ügy  reform- 
jára nézve  megváltozott  a  főrendiházban,  óhajtottam  volna, 
hogy  nyilatkozzék,  mert  ő  ezt  tagadta.  Míg  kellőleg  fel 
nem  világosíttatom,  én  e  vádat  fentartom  és  ha  kell,  fel- 
olvasom a  nyilatkozatokat.  (Nagy  zaj  és  nyugtalanság  a 
jobboldalon.  Halljuk  !  Halljuk  !  balfelől.)  Tehát  nem  olva- 
som fel  ;  (Halljuk  !  Halljuk  !)  ha  a  t.  urak  azt  tartják,  hogy 
úgy  is  igaz,  akkor  elég  reájuk  hivatkoznom.  Ami  pedig 
kétségbevonatik,  azt  fel  fogom  olvasni.  (Nagy  derültség.) 
Mikor  a  törvényjavaslat  a  kormánypárti  körben  és 
ebben  a  házban  tárgy  altatott,  akkor  a  t.  kormánynak  a 
nyilatkozatai  a  következők  voltak  lényegökben.  (Halljuk  !) 
Kijelentette,  hogy  semmi  kétely  rajta,  hogy  annak  a  politi- 
kai iránynak,  melyet  a  kormány  a  házassági  jog  reformjá- 
ban követ,  mondom,  annak  a  politikai  iránynak  a  törvény- 
hozási legislatio  politikája  szempontjából  végczélját  a  köte- 
lező polgári  házasság  képezi.  De  kijelentették  azt  is,  hogy 
ez  fokozatosan  valósítható  meg  ;  kijelentették  azt  is,  hogy 
ez  a  helyes  megkezdés  módja,  melyre  a  többinek  kell  követ- 
kezni ;  és  hogy  az  a  nagy  reform  egész  teljében  bekövet- 
kezzék, ily  módon  leghelyesebb  azt  megkezdeni,  mint  óhaj- 
tandót, mint  elérendő  czélt  tüntetve  elő  a  kötelező  polgári 
házasságot.  Ez  volt  a  miniszterelnök  nyilatkozatának  som- 
mája,  meg   a  t.   igazságügyminiszter  úrénak  is. 

Midőn  azonban  e  javaslat  a  felsőházba  felkerült,  egyszerre 
a  kormány  egészen  más  hangon  kezdett  beszélni,  akkor  már  a 
kötelező  polgári  házasság  többé  nem  czélpont  volt,  melyre  a 
kormány  politikája  törekszik,  az  egy  fenyegető  veszély  volt, 
(Ügy  van  !  a  bal-  és  szélsőbaloldalon.)  mellyel  a  t.  főrende- 
ket Aquinói  szt.  Tamás  mellett  kapaczitálni  akarták,  (De- 
rültség a  bal-  és  a  szélső  baloldalon)  azt,  mint  egy  fenyegető 

veszélyt  tüntetvén  elő,  amelynek  kizárása  és  a  házassági 
jog  reformja  elhárításának  legbiztosabb  módjául  ezen 
törvényjavaslat  elfogadását  ajánlották.  (Ügy  van  !  balfelől.) 
És  midőn  harmadízben  tárgyaltatott  e  javaslat  a  főrendiház- 
ban, a  kötelező  polgári  házasságnak  gyorsabb  bekövetke- 
zésére is  mint  egy  szomorú  eshetőségre  utalt  a  t.  miniszter- 
elnök úr  és  azt  mondotta,  hogy  engedelmet  kér  a  főrendi- 
háztól, hogy  a  főrendiház  iránti  tiszteletből  aggodalmait 
legalább  előhozhassa.  (Egy  hang  a  jobboldalon  :  Ezt  nem 
mondta  !)  A  t.  miniszterelnök  úr  január  12-iki  beszédjében... 

(A  »Pesti  Napló«  egy  számát  kezében  tartva.  Felkiál- 
tások a  jobboldalon  :   »Pesti  Napló «  !) 

Már  azt,  hogy  meghamisítják  a  miniszterelnök  úr  beszéd- 
jét, miután  szórói-szóra  közlik,  még  sem  tehetem  fel.  (Egy 
hang  a  jobboldalon  :  Az  is  megtörténik  !)  De  talán  itt  lesz 
nálam  az  egészen  orthodox  »Nemzet«  is.  (Derültség.)  Mél- 
tóztassék meggyőződve  lenni,  hogy  én,  ha  nem  hinném, 
hogy  így  mondatott,  nem  hivatkoznám  reá.  (Halljuk  !  a 
jobboldalon.)  Azt  az  olcsó  és  kétes  dicsőséget,  hogy  elferdí- 
tett szövegből  való  idézés  által  akarjak  valakit,  még  pedig 
valóban  kelletlenül  vádolni,  nem  keresem  és  arra  sohasem 
vállalkozom. 

A  t.  miniszterelnök  úr  január  12-iki  beszédjében  utalt 
azon  szomorú  következményekre,  amely  szomorú  követ- 
kezmények előállanak  akkor,  ha  ez  a  törvényjavaslat  a 
főrendiházban  ismét  elvettetik,  egyenesen  ezekkel  a  sza- 
vakkal (olvassa)  :  »És  a  főrendiház  iránti  tiszteletből 
engedjék  meg,  hogy  ezeket  elmondjam,  de  nem  akarom 
elősorolni  őket,  mert  megmondtam  múltkori  beszédem- 
ben*, t.  i.  mikor  első  alkalommal  tárgyaltatott  a  törvény- 
javaslat. »Most  egyszerűen  hivatkozom  arra  :  nagyon  félek 
tőle,  hogy  ha  a  kérdés  megoldatlanul  marad,  nem  jóslat, 
sem  fenyegetés  nem  lesz  szükséges,  a  szomorú  valóság  fogja 
ezen  következményekre  nézve  aggályaimat  igazolni. «  Mik 
ezek  a  következmények  ?  —  azt  az  első  tárgyaláskor  említette, 
gondolom,  mindnyájan  emlékezünk  reá.  Kettőt  említett  a 
miniszterelnök  úr  :  bizonyos  koporsó  zárának  felpattanását 
és  az  abból  kikelő  »általános  polgári  házasság  elementáris 
erővel  való  követelését*.   A  másik  következményül  emlité  az 

antiszemitizmus  terjedését.  Ha  egyáltalán  nyilatkozatoknak 
értelme  van,  —  amint]  azt  a  sértést  nem  követem  el  a 
miniszterelnök  úron,  hogy  értelmetlen  frázisokat  használ  — 
ha  azt  mondja,  hogy  következményekről  szóltam,  azokat  szo- 
morúaknak neveztem,  —  mondom  :  következményekről,  és 
ha  ti  ezeket  kizárni  akarjátok,  fogadjátok  el  a  törvény- 
javaslatot :  akkor  ez  a  magatartás,  t.  ház,  homlokegyenest 
ellenkezik  azzal,  amit  itt  az  alsóházban  a  kormány  tanúsí- 
tott, ahol  mint  politikai  czél,  melyre  fokozatosan,  de  biz- 
tosan és  az  ország  üdve  érdekében  kell  törekedni,  tüntette 
elő  ugyanazt,  amelynek  kizárását  ott  egyenesen  ezen  tör- 
vényjavaslat elfogadása  által  tartotta  eszközlendőnek.  (He- 
lyeslés a  baloldalon.) 

S  ily  körülmények  közt  nem  csodálkozhatunk  a  felett, 
ha  senki  annak  az  iránynak,  amelyet  csillogtatni  látszik  a 
miniszterelnök  úr,  annak  az  iránynak  nem  mondom  :  őszin- 
teségében, de  hogy  abban  nem  hisznek,  hogy  a  t.  miniszter- 
elnök úr  úgy,  mint  politikai  férfiúnak  ez  kötelessége,  amint  ő 
ezt  e  padokról  számtalanszor  hirdette,  azon  politikának  érvé- 
nyesítésére a  maga   politikai  egyéniségét  latba  fogja  vetni. 

De  hát,  t.  ház,  midőn  ily  módon  kerül  hozzánk  vissza 
a  törvényjavaslat,  hogy  azt  az  okot  és  azt  az  irányt,  amely 
bennünket  itt  a  törvényjavaslat  elfogadására  bír,  egy  tál 
lencséért  ott  árúba  bocsátották  ;  (Halljuk  !)  midőn  világo- 
san kénytelen  a  kormány  bevallani,  hogy  nem  vihető  keresz- 
tül a  törvényjavaslat  ;  midőn  a  kormány  kénytelen  azt  mon- 
dani a  háznak  :  én  ugyan  ezen  törvényjavaslat  által  csilla- 
pítani óhajtottam  az  országban  az  antiszemitizmust,  de 
vegyük  le,  nehogy  a  mozgalom  még  bőszültebbé  legyen  ; 
hogy  ily  körülmények  közt,  midőn  a  kormány  önmaga 
eláll  javaslatától :  azt  gondolom,  józanul  senki  sem  várja 
tőlünk,  hogy  ama  javaslatot  mi  karoljuk  fel ;  hogy  mi  mindé 
mellett  ezzel  a  házassági  jog  reformjának  kérdését  úgy,  amint 
mi  kifejtettük  és  ajánlottuk,  továbbra  is  fentartjuk,  habár 
az  első,  a  helytelen  kezdeményezés  vereséget  szenvedett  : 
ezt  mindenki  természetesnek,  következetesnek,  elvi  maga- 
tartásunkkal megegyezőnek  fogja  találni. 

De  már  most,  t.  ház,  van  még  egy  másik  kérdés  hátra. 
Az,   amire  a  határozati  javaslat   második  része  vonatkozik. 

Szilágyi  Dezső  beszédei.  II.  7 

Ebben  már  nem  arról  van  szó,  mi  történjék  ezen  ülésszak 
alatt,  hanem  a  jövőben  mi  történjék  a  házassági  ügy  reform- 
jára  nézve. 

Megvallom,  mindent  vártam  a  t.  kormánytól  ;  de  arra, 
hogy  jövőben  való  politikájára  a  házzal  ilyen  directivát 
akarjon  adatni  magának,   arra  elkészülve  nem  voltam. 

A  mi  mindjárt  feltűnik,  abban  áll,  hogy  oly  határozata  a 
háznak,  amelyben  a  kormánynak  jövendőben,  azaz  nem  ezen 
ülésszak  alatti  kezdeményezésére  nyilatkozik,  ily  hatá- 
rozata a  háznak  létezik  abban,  amit  Irányi  Dániel  t.  kép- 
viselőtársam indítványára  a  ház  elfogadott. 

Ha  ennek  mellőzésével  most  egy  újat  javasolnak,  arra 
a  jelen  helyzetben  különösen  jó  okoknak,  fontos  politikai 
tekinteteknek  kell  fenforogni  és  mindenekelőtt  egy  világos, 
félreérthetetlen  politikát  kell  javasolni. 

Már  most  megengedem,  szándoka  ellen  a  minisz- 
terelnök úrnak,  de  higyje  el,  hogy  következetes  szerencsét- 
lensége, hogy  nyilatkozatai  mindjárt  az  első  napon,  midőn 
megtétetnek,  az  első  órában  a  legkülönbözőbb  értelmezése- 
ket nyerik.  És  pedig  nem  azért,  hogy  el  akarnák  ferdíteni, 
hanem  ama  nyilatkozatok  határozatlansága  által,  kétes 
értelme  által,  mindennemű  fentartásokkal  való  összebonyo- 
lítása  miatt.  Másik  szerencsétlensége  pedig  a  miniszter- 
elnök úrnak  az,  hogy  nem  érzi  szükségét  annak,  hogy  amint 
a  téves  értelmezés  megtörténik,  vagy  mégtörténhetik,  rög- 
tön felvilágosítsa  indítványának,  kijelentéseinek  értelmét. 
Mi  történt  pl.  ezen  határozati  javaslatával,  mely  a  dodonai 
oraculumra  emlékeztet  homályosságával  és,  mondjuk  meg, 
körmönf ontságával  ? 

Nemcsak  a  sajtó  értelmezi  különböző  módon,  de  itt  a 
házban  annak  a  felszólalók  által  a  legellentétesebb  értelem 
tulajdoníttatott.  Más  Hoffmann  Pál  t.  képviselőtársam  és 
más  azon  képviselő  urak  részéről,  akik  az  ellenzéki  oldalon 
felszólaltak. 

T.  ház  !  Mielőtt  ennek  bonczolásába  bocsátkoznám, 
erre  komolyan  kérem  a  t.  ház  türelmét  (Halljuk  !)  ;  mert 
ha  megkívánta  tőlem,  hogy  ma  beszéljek,  legalább  méltóz- 
tassék azon  kegyességgel  lenni,  hogy  hallgassanak  meg. 
(Helyeslés  a  baloldalon.   Halljuk  !   Halljuk  !) 

Minő  helyzetben  kívánja  a  kormány  ezen  határozati 
javaslat  elfogadását  ?  Egy  oly  helyzetben  kivánja  ezen  ház- 
tól, amelyben  nem  a  háznak  jelen  ülésszakára,  nem  a  jelen 
országgyűlés  tartamára,  kell  intézkedni,  hanem  a  jövőre,  azaz 
egy  oly  magatartásra  ad  directivát,  mely  a  jövő  ország- 
gyűlés  korszaka   alá   esik. 

No  már,  t.  ház,  a  kormány  ellenzése  nélkül,  sőt  azt 
mondhatni,  a  kormánynak  helyeslő  magatartása  mellett  ezen 
háznak  már  van  egy  határozati  javaslata  és  egy  határozata, 
amely  épen  a  kormánynak  leendő  magatartására  és  azon 
politikára  vonatkozik,  amelyet  a  jövőben  követni  kell. 
E  magatartásban  pedig  megszabja  a  ház  a  kötelező  polgári 
házasságot. 

Miért  kívánják  már  most  annak  a  határozatnak  hall- 
gatólagos mellőzését  és  ezzel  a  javaslattal  való  helyettesí- 
tését, ezt  én  indokolni  a  kormány  részéről  nem  hallottam  ! 

Még  kevésbbé  hallottam  kifejtve  azt,  hogy  mi  hát  ama 
reform  világos  körvonala,  ami  e  javaslat  alatt  értetik. 

Eszembe  jut,  amit  boldogult  dicső  emlékű  Deák  Fej: 
mondott,  hogy  ő  minden  képzelhető  dolgot  elfogad 
clausulával,  t.  i.  hogy  azon  képzelhető  dolog  anna^ 
annak  módja  szerint,  a  viszonj^oknak  megfelelőié, 
jék.  így  mindent  a  világon  tökéletesen  el  lehet  foga' 
alatta  mindent  lehet  érteni.    (Élénk  derültség  a  bá 
szélsőbalon.) 

Eltekintve  ezen  fentartástól,  mi  az,  ami  annak  idején 
annak  módja  szerint  a  ház  által  mint  törvényjavaslatba 
foglalandó  megjelöltetik  ?  Mit  ért  ez  alatt  :  »az  ily  mó- 
don függőben  maradt  kérdések  ?«  (Tetszés  a  bal-  és  a  szélső- 
balon !) 

De  hát  mi  az,  ami  függőben  maradt  ?  Ott  (a  szélső- 
balra mutat)  felvetették  a  kötelező  polgári  házasság  kér- 
dését, itt  felvetettem  én  és  sok  tisztelt  barátom  az  egységes 
állami  házasságnak,  az  egységes  állami  jurisdictiónak  kér- 
dését, kapcsolatban  a  polgári  házasság  egyik  vagy  másik 
nemével. 

A  t.  kormány  jelenleg  elejtett  javaslatában  mindezen 
kérdések  még  érintve  sem  voltak.  Ama  javaslat  csak  két 
kérdésre  vonatkozott.  Itt  benn  a  keresztények  és  izraeliták 

közötti  polgári  házasságra  és  a  külföldön  kötött  polgári 
házasságokra. 

Értik-e  ez  alatt,  hogy  a  ház,  midőn  a  függő  kérdéseket 
említi,  csak  azt  tartsa  függő  kérdésnek,  csak  azokra  szorítsa 
a  kormány  leendő  kezdeményezését,  amiket  a  most  elejtett 
javaslat  felkarolt,  vagy  függő  kérdés  az  is  mind,  amit  e  ház- 
nak az  a  többsége,  mely  az  Irányi  javaslatát  eKogadta,  épen 
mert  azt  elfogadta,  mint  valóban  függő  kérdéseket  jelölt  meg  ? 

Ha  ez  mind  valóban  függő  kérdés,  akkor  mi  ok  van 
arra,  hogy  a  ház  múltkori  határozata  mellőztessék  ?  Ha 
pedig  csak  az  elejtett  törvényjavaslatban  foglaltak  azok  : 
akkor  milyen  poHtikai  okokból  kívánják,  hogy  a  ház  ne  csak  a 
törvényjavaslatot  ejtse  el,  de  elvileg  elfoglalt  álláspontjáról 
is  teljesen  mondjon  le  ?  ! 

Ha  egy  kormány  azt  mondja  :  én  kívánom  a  ház  ünne- 
pélyes kijelentését,  kívánom,  hogy  a  ház  térjen  el  attól, 
amit  a  kötelező  polgári  házasságra  nézve  kimondott,  ami 
fogható  és  határozott  kijelentés,  kívánom,  hogy  ezekkel, 
amit  most  javasolnak,  helyettesítse  ;  ha  valaki  politikai 
eszéllyel  akar  cselekedni,  ha  valaki  őszintén  számít  arra, 
hogy  aki  politikáját  helyesli,  csatlakozni  fog  e  részben 
hozzá  :  meg  kell  azon  politika  tartalmát  világosan  mondani. 
És  ha  ma  pl.  a  kormánylapok  úgy  magyarázzák,  hogy  az 
összes  házassági  viszonyok  törvényhozási  szabályozása,  az 
összes  házassági  legislatíó  egységesítése  és  a  jurisdictíó 
államosítása  is  értetik  e  határozati  javaslat  alatt,  ám  mondja 
meg  nyíltan,  mondja  meg  az,  aki  erre  hívatva  van,  mondja 
meg  a  kormány.  Ha  mást  ért  alatta,  azt  mondja  meg,  de 
njóltan,  félreérthetetlenül.  Ne  kívánják,  hogy  a  ház  indok 
és  fejtegetés  nélkül  ily  formula  alá  meneküljön  egy  hatá- 
rozott álláspontról,  egy  oly  formula  alá,  melynek  szabatos 
értelmét  senki  meg  nem  mondhatja,  és  aki  javaslatba  hozta, 
legalább  a  vita  berekesztése  előtt  megmagyarázni  érdemes- 
nek, úgy  látszik,  nem  tartotta.   (Igaz  !  bahelől.) 

Ez  az  ok  és  nem  ellenzékeskedési  viszketeg,  —  mert  több- 
ször adtuk  tanújelét  annak,  hogy  egy  helyes  kezdeménye- 
zésre szívesen  ráállunk  és  támogatjuk  —  ez  az  ok,  amiért  én, 
és  azt  hiszem,  azok  sem,  akik  innen  ama  törvényjavaslatra 
reászavaztak,    egy  ily  általános,    félremagyarázható,    szán- 

dékosan  homályban  tartott,  vagy  legalább  fel  nem  világo- 
sított kezdeményezési  utasításra  nem  állunk  reá  akkor, 
amikor  a  háznak  van  leendő  politikai  magatartására  egy 
határozott  direktívája  :  az  általánosan  kötelező  polgári  házas- 
ság kimondása.  Igaz,  t.  ház,  hogy  én  praktikusnak  és  kezde- 
ményezendőnek  tartottam  egy  oly  reformot,  amely  nem 
megy  egész  odáig,  és  véleményem  ma  sem  változott.  Az 
események,  melyek  indítványom  elvetése  óta  történtek, 
csak  megerősítettek  engem  abban,  hogy  téves  volt  a  kor- 
mány eljárása  és  kezdeményezése,  hogy  a  kormány  kompro- 
mittálta a  liberális  reform  ügyét  és  a  polgári  házasság  intéz- 
ményét, meglehet  :  önkéntelenül,  de  hibás  poUtikája  által. 
Mert  nem  tudta  a  kezdeményezést  helyes  alapon  megindí- 
tani ;  mert  nem  tudta  a  kérdést  úgy  felállítani,  hogy  elvek 
alapján  lehetne  őt  pártolni  vagy  ellenezni.  S  a  kormánynak 
ma,  annyi  tapasztalat  után  sincs  bátorsága  elvek  szerint 
felállítani  a  kérdést,  hanem  ily  kétes  színcsillámban  villogó 
határozati  javaslatot  ad  elő,  hogy  mindenki  érthessen  alatta, 
amit  akar ;  a  »Nemzet«  magyarázza  így,  más  kormány- 
párti lap  úgy,  a  kormánjrpártiak,  pl.  Hoíímann  Pál  képviselő 
úr  úgy,  hogy  az  összefér  Irányi  határozati  javaslatával, 
és  meghallhatnék  a  miniszterelnök  úrtól,  hogy  a  kettő  töké- 
letesen kizárja  egymást.   (Élénk  tetszés  balfelöl.) 

Ily  politikai  utasításra  és  kezdeményezésre  állni  nem 
lehet,  és  ez  az  ok,  amiért  azon  meggyőződésben  vagyok, 
hogy  a  házassági  ügy  reformját,  daczára,  hogy  az  ellen  annyi 
hiba  követtetett  el,  daczára,  hogy  a  kérdés  nem  helyes  kezde- 
ményezése által  az  ügy  merően  kompromittáltatott,  daczára, 
hogy  a  közvéleményben  ellenszenvek  fűződtek  hozzá, 
amelyek  érhetik  az  oly  kezdeményezést,  amilyen  történt, 
de  nem  magát  az  intézményt,  mindennek  daczára  én  a 
házasságügy  reformját  eltemetve  nem  látom.  De,  hogy  el- 
temetve ne  legyen,  mindenekelőtt  annak,  aki  az  irányzásra 
van  hivatva,  akarni  és  tudni  kell  valamit  még  azon  kocz- 
kázat  árán  is,  hogy  talán  kisebbségben  marad  nem  itt, 
hanem  az  országban,  mert  politikai  embernek,  ki  vezetni 
akar,  akarni  és  javasolni  kell  úgy,  hogy  mindenki  értse, 
felfoghassa  és  választhasson. 
p^í'  S  én  meg  vagyok  győződve,  t.  ház,  hogy  eljő  az  idő. 

mikor  majd  a  szenvedélyek  lecsillapodta  után  érezni  fogják, 
hogy  a  házassági  jognak  reformja  nem  karolható  fel  abban 
a  szűk  keretben,  amelyben  a  törvényjavaslat  mozgott,  és 
amelynek  megszükitését  akarja  e  határozati  javaslat,  ha 
annak  egyáltalában  valami  értelme  van ;  érezni  fogják,  hogy 
szükséges,  bogy  az  ország  közvéleménye  által  ez  megbír ál- 
tassék,  de  akkor  menjenek  al  addig,  ameddig,  azt  tartom, 
az  ügy  érdemében  szükséges  ;  de  mondják  meg  határozot- 
tan, és  ne  úgy,  hogy  a  kérdés  kiforgattassék,  idegen  és  hamis 
ürügyek  alatt  összezavartassék. 

Ez  nem  történvén,  miután  a  háznak  már  van  egy  hatá- 
rozati javaslata,  amely  a  jövőben  követendő  legislatió 
irányát  megjelöli  ;  egy  új  directiva  szüksége  pedig  nem  indo- 
koltatott :  én  a  kormány  határozati  javaslatát  nem  fogadom 
el,  hanem  egyszerűen  indít vánj^ozom,  liogy  miután  úgyis 
megvan  a  háznak  egy  határozata,  amely  az  irányt  meg- 
jelölte, mondja  ki  a  ház,  hogy  a  törvényjavaslatot  nem 
küMi  vissza  és  hogy  egyszerűen  elveti  a  kormány  által  java- 
solt határozati  javaslatot.  Ezáltal  érvényben  marad  a  ház- 
nak már  meglevő  határozata  és  ezáltal  a  ház  legalább  egyet 
tesz  meg,  vagy  legalább  a  háznak  talán  kisebbsége  azt  tanú- 
sítja, hogy  ő  a  törvényhozás  irányára  nézve  az  újabb  ese- 
mények által  nem  hogy  megingattatott  volna,  de  meg- 
erősödött két  kérdésben  :  abban,  hogy  a  kormány  állás- 
pontja hibás  és  hogy  a  saját  álláspontja  a  reformok  üdvös 
fejlesztésének  megfelel.    (Helyeslés  balfelől.) 

És  most,  mielőtt  befejezném  beszédemet,  egy  az  üggyel 
kapcsolatban  álló  kérdést  kell  felemlítenem,  amely  a  leg- 
közelebbi napokban  történt.  (Halljuk  !  Halljuk  !)  A  főrendi- 
háznak két  tisztelt  és  magas  állású  tagja  az  országos  főméltó- 
ságok közül,  úgy  amint  a  t.  miniszterelnök  úr  —  ha  hihe- 
tünk a  hírlapi  tudósításoknak  —  a  kormánypárti  klubban 
kifejezte,  Bécsbe  a  király  elé  hivatott.  (Felkiáltások  jobb- 
felől :  Nem  ide  tartozik  !)  A  miniszterelnök  úr  nem  látta 
szükségesnek,  hogy  az  én  beszédem  előtt  adjon  felvilágosí- 
tást erről,  tehát  ha  én  tájékozatlanul  szólok  most,  azt  ne 
tekintse  a  t.  ház,  vagy  a  miniszterelnök  úr  úgy,  hogy  én  a 
dolgot  színezni  akarom,  hanem  úgy,  hogy  én  a  hírlapi  közle- 
ményeket  —  más  hiteles  értesítés  hiányában  —  kénytelen 

vagyok  felszólalásom  alapjául  elfogadni.  A  hírlapi  közle- 
mény szerint  felhívatott  az  országnak  két  nagy  dignitáriusa.*) 
Mire  nézve  ?  Arra,  —  amint  kifejeztetett  —  hogy  a  dolgok 
valódi  állásáról  értesüljenek.  Már  most  a  t.  miniszter- 
elnök úr  a  kormánypárti  klubban  —  én  csak  azért  hivat- 
kozom erre,  mert  itt  egy  kérdés  tárgyalása  közben  nyilat- 
kozatot tett  a  miniszterelnök  úr,  tehát  én  nem  arra  hivat- 
kozom, hogy  minő  volt  a  discussió,  hanem,  hogy  mit  mondott 
a  miniszterelnök  úr  ;  ép  úgy  hivatkozom  erre,  mint  pl.  a 
nagyváradi  toastjára  jogosan  hivatkoztam  annak  idejében  — 
tehát  a  t.  miniszterelnök  úr  a  kormánypárti  klubban  úgy 
nyilatkozott,  hogy  ö  ugyan  nem  mondhatja  meg,  hogy  mi 
történt  odafent,  de  nem  zárta  ki  azt,  hogy  az  ő  tanácsára 
és  tudtával  hívták  fel. 

Tisza  Kálmán  miniszterelnök  :   Nem  ! 

Én  nem  akarom  megsérteni  a  többi  kormánypárti 
lapokat,  hanem  többször  tapasztaltam,  hogy  a  »Pester 
Lloyd«  különösen  diplomatikai  természetű  dolgokban  talán 
épen  irányánál  fogva  a  jól  értesültek  közé  tartozik,  mondom, 
ezt   többször   tapasztalván,    most   reá   hivatkozom. 

E  lapban  a  miniszterelnök  úr  nyilatkozata  a  következő 
módon  van  visszaadva,  és  átadom  mindjárt  a  példányt  a 
t.    miniszterelnök   úrnak.    (Halljuk  !    Halljuk  !) 

Azt  mondja  ez  a  lap  :  Zu  welchem  Zwecke  die  oft- 
genannten  beiden  hochstehenden  Persönlichkeiten  nach  Wien 
berufen  wurden  und  ob  diese  Berufung  mit  Wissen  des  Minis- 
ter-Prásidenten  geschah,  darüber  will  derselbe  keine  Aus- 
kunft   gebén,    —   — 

Tisza  Kálmán :  No  hát    nem  az  ?  (Derültség  és  fel- 
kiáltások jobbfelől.) 

De  hát  hiszen  önök  ott  voltak,  hát  miért  oly  idegesek, 
hogy   nem  akarják  megvárni  a  végét  ? 

Csernátony  Lajos  :  Csak  nevetünk  !  (Derültség  jobb- 
felől.) 


*)  Vaszary  Kolos  herczegpriniás  és  gróf  Zichy  Nándor  tár- 
nokmester voltak  január  31-ére  Bécsbe  ö  Felségéhez  kihallgatásra 
felhíva. 

Folytatom.  (Olvas.)  Alléin  aucli  wenn  diese  Bemfung 
durch  ihn  vorgeschlagen  worden  ware,  so  könnte  man  ihm, 
wie  er  meint,  hieraus  keinen  Vorwurf  maciién  ;  denn  einen 
grösseren  Beweis  der  Unparteilichkeit  könne  man  doch  nicht 
gebén,  als  wenn  man  der  massgebendsten  Stelle  die  An- 
hörung  derjenigen  Mánner  proponirt,  denen  man  wenige 
Tagé  zuvor  in  einer  hochwichtigen  Angeiegenheit  als  Gegner 
gegenüber  gestanden. 

Tisza  Kálmán  :  No  hát !  (Zaj  és  felkiáltások  jobb- 
f  elől :  Hát  mi  van  ebben?) 

A  t.  miniszterelnök  úr  nem  azt  mondotta  nyíltan  : 
nem  tudom,  nem  javasoltam  —  és  nem  mondotta  :  tudom, 
én  javasoltam,  úgy,  amint  közönséges  halandó  felelhetne  ; 
hanem  ezt  mondotta  :  Én  afelett  nem  nyilatkozhatom,  de 
ha  én  tettem  volna,  akkor  ez  nagyon  jó  lett  volna.  (Derültség.) 

Meglehet,  hogy  ez  az  ármányos  fogalmazás  a  »Lloyd« 
hibája  ;  (Felkiáltások  jobbfelöl  :  Nem  !  Ügy  mondta  !)  de 
ha  a  miniszterelnök  úr  mondotta  volna,  az  engem  nem  lep 
meg,  mert  már  nem  egyszer  felvilágosítást  hallottam  és  a 
felvilágosítás  után  mégsem  tudtam  határozottan,  hogy 
voltaképen  mi  történt  és  most  sem  tudom,  hogy  voltaképen 
tudta  és  tanácsolta-e  a  felhívást  vagy  sem.'  (Derültség.) 
Hanem  egy  világos  a  nyilatkozatból,  (Halljuk  !)  az  t.  i.,  hogy 
a  miniszterelnök  úr  előbb  biztosíttatta  magát  a  monarcha 
által  bizalmáról  és  azután  nagylelkűen  azt  mondotta,  hogy 
most  már  hallgattassék  meg  a  főrendi  ellenzék  is.  De  hát 
miért  ?  azért,  hogy  ö  Felsége  a  helyzetről  teljesebben  és 
közvetlenül  tájékozhassa  magát  ?  De  akkor  úgy  gondolom, 
hogy  talán  illőbb  lett  volna  ö  Felsége  változatlan  bizalmá- 
nak kijelentését  nem  a  meghallgatás  előtt,  hanem  utána 
kérni. 

Ha  pedig  ez  azért  történt,  hogy  nem  ö  Felsége,  de  a 
felhívott  két  magas  állású  férfiú  tájékoztassék  a  helyzetről, 
akkor  ez  csak  a  miniszterelnök  úr  tudtával  és  tanácsára  tör- 
ténhetett. 

Ama  két  magas  állású  férfiú,  kik  a  főrendiházi  ellenzéknek 
úgyszólván  vezérei  voltak,  legalább  élén  állottak,  felhívattak 
nem  a  végett,  hogy  Ö  Felsége  a  helyzetről  értesüljön,  hanem 
azért,    hogy  e  főurak    értesüljenek  a  helyzetről.    (Felkiál- 

tások  a  bal-  és  a  szélső  baloldalon.  Ügy  van  !  Ügy  van  !  Fel- 
kiáltások a  jobboldalon  :  Ügy  is  jó  !)  Ez  a  helyzet  pedig  mi 
lehet  ?  Én  megmondom  nyíltan,  úgy  amint  gondolom. 
(Halljuk  !  Halljuk  !)  A  helyzet  az  lehet,  amit  a  miniszter- 
elnök úr  elmondott,  hogy  ö  Felsége  bizalmának  kétségtelen 
jeleit  adta,  de  azt  gondolhatta  a  miniszterelnök  úr,  —  tán 
gondolhatta,  nem  fogom  rá  —  hogy  az  a  két  úr,  ha  ő  adja 
nekik  tudtára,  tán  nem  hiszi  el  ;  (Derültség  balfelől.)  tehát 
jobb  lesz,  ha  Bécsbe  mennek,  hogy  közvetlenül  haUják 
meg  a  monarchától.  Én  legalább  másként  nem  képzelhetem. 
De  ha  ez  úgy  van,  akkor  nem  akarok  túlságba  menni,  nem 
akarom  mondani,  hogy  a  miniszterelnök  úr  a  régi  kanczel- 
láriai  praxist  akarta  meghonosítani,  mikor  t.  i.  az  ellenzék 
élén  álló  férfiak  ad  audiendum  verbum  regium  felhívattak, 
és  másfelől  nem  akarom  azon  magas  állású  két  főrendi 
tagot,  Magyarország  magas  dignitáriusait  olyanoknak  tar- 
tani, kiket  ily  módon  megrendíteni  lehetne,  —  távol  van 
tőlem,  hogy  ö  Felségének  ily  intentiót  tulajdonítsak  — 
de  kérdem,  vájjon  a  képviseleti  formával  összefér-e  az,  hogy 
a  monarcha  a  politikai  pártok  közötti  küzdelemben  ily 
feltűnő  módon  előtérbe  helyeztessék,  hogy  a  korona  fénye 
egyenesen   és   közvetlen   actióba   vitessék  ? 

A  miniszterelnök  úr,  elhiszem,  annak  kijelentését  meg- 
nyerte, amire  alkotmány  szerint  neki  szüksége  van,  t.  i.  a 
fejedelem  bizalmának,  mert  arra  szüksége  van  ;  de  ha  ennek 
kétségtelen  jeleit  elnyerte,  akkor  hel3^es-e,  szükséges-e,  össze- 
egyeztethető-e a  politikai  küzdelmek  szabadságával,  hogy  a 
fejedelemnek  oly  lépés  tanácsoltassék,  mely  azon  színnel 
bírhat,  hogy  a  fejedelem  személyesen  demonstrál  egy  poli- 
tikai irány  mellett,  vagy  ellene  ?  Hogy  a  fejedelem  szemé- 
lyének előtérbe  való  helyezése  által  a  kormány  személyének 
és  politikájának  azon  súly  adassék,  mely  csak  a  korona  köz- 
vetlen beavatkozásával  és  a  pártküzdelembe  bevonásával 
érhető  el?  !  (Helyeslés  balfelől.)  Ez  az,  melyet  talán  egészen 
meg  nem  fontolt,  talán  a  törvény  betűjébe  ugyan  nem,  de  a 
képviseleti  kormányforma  alapelve  által  biztosított  pártélet 
szabadságába  ütköző  tanácsnak  tartok.  (Helyeslés  balfelől.) 

Hogy  erről  én  itt  teljes  határozottsággal  beszélek,  az 
azért  van,  mert  a  fejedelemnek  alkotmányunk  szerint  fele- 

lős  tanácsadója  van  és  senki  más,  míg  azt  el  nem  bocsátja, 
felelős  tanácsosainak  befolyása,  tudta  és  javaslata  nélkül 
ilyesmit  nem  tehet.  (Ügy  van  !  balfelől.)  És  ha  ilyesmi  tör- 
ténik, ha  a  fejedelem  magát  exponálja  bármi  módon,  az 
nem  történhetik  máskép,  mint  felelős  tanácsadói  javaslatára. 
A  felelős  tanácsadó  pedig,  ki  ilyet  javasol,  megsértette  a 
képviseleti  kormány  forma  alapelveit  saját  politikájának 
biztosítása    kedvéért.   (Ügy  van!  balfelől.) 

A  miniszterelnök  úr  nagyon  jól  tudja,  hogy  nálunk  a 
képviseleti  kormánj^ormának  épen  lényege  még  nem  szilár- 
dult meg  ;  hogy  a  parlamenti  kormányzatnak  és  politikai 
szabadságnak  egyik  főeleme,  hogy  t.  i.  ezen  háznak  hatalma 
és  tekintélye  politikailag  irányadó  legyen  —  annyit  be  fog 
maga  is  ismerni  —  még  sok  tekintetben  az  óhajtások  közé 
tartozik  ;  hogy  ily  helyzetben  a  politikai  pártok  küzdelmébe 
a  korona  egyenes  beavatkozásának  még  a.  színét  is  kerülni 
kell.  Akkor,  uraim,  mikor  ez  így  van,  ha  csak  kissé  őszinte 
barátja  a  t.  miniszterelnök  úr  azon  államformának  és  alkot- 
mányos szabadságnak,  melyet  olyan  szívesen  emleget,  ilyes- 
mit tenni  nem  lett  volna  szabad,  s  a  jövőre  tartózkodnia 
kell  ettől.  Nekünk  pedig  itt  a  házban  nem  volt  szabad  mel- 
lőzni azt,  hogy  a  politikai  pártélet  szabad  és  törvényes  moz- 
gását  gátló   ily   tanács   adatott. 

Ennek  kijelentése  mellett  nem  fogadom  el  a  határozati 
javaslatot.  (Élénk  helyeslés  balfelöl.)  Egyszersmind  engedje 
meg  a  t.  ház,  hogy  azon  formai  indítványt,  melyet  beszé- 
demben említettem,  t.  i.  az  egyszerű  visszautasítását  a  kor- 
mány határozati  javaslatának  írásban  is  beterjesszem. 
(Élénk  helyeslés  balfelől.) 

A  határozati  javaslat  így  szólt :  »Mondja  ki  a  ház,  hogy  a 
kormány  határozati  javaslatát  nem  fogadja  el.«  Aláírták  :  Szüágyi 
Dezső,  Horánszky  Nándor,  Hevessy  Bertalan,  Balogh  Géza, 
gróf  Dessewííy  Aurél,  Gaál  Jenő,  Biró  Kálmán,  Grünwald  Béla, 
Ábrahámífy  Gyula,  Grecsák  Károly  és  Pulszky  Ágost. 

Tisza  Kálmán  miniszterelnök  válaszolt  a  parlamentarizmus 
elleni  vétség  vádjára.  Hogy  egy  főrendiházi  szavazat  miatt  nem 
dobta  el  tárczáját,  épen  a  parlamentarizmus  szempontjából 
tette,  mert  parlamentáris  miniszternek  az  alsóház  és  a  korona 

támogatására  okvetlenül  szüksége  van,  de  helyét  csak  akkor  kell 
elhagynia,  ha  e  kettőnek  egyike  hiányzik. 

A  kihallgatásra  felhítt  főrendi  tagokat  illető  kérdésben  — 
úgymond  —  a  koronát  megilleti  az,  hogy  a  maga  belső  titkos 
tanácsosait  nem  valami  pozitív,  esetleg  a  kormány  háta  mögött 
történő  eljárás,  hanem  az  általános  helyzet  szempontjából  bár- 
mikor meghallgassa.  Viszont  a  miniszterelnöknek  jogában  áll, 
esetleg  kötelessége  is  arra  kérni  a  koronát,  hogy  bizonyos  kritikus 
helyzetnek  lehető  következményei  felől  oly  férfiakat  is  meg- 
hallgasson, akik  a  koimánynyal  ellentétes  állásponton  vannak. 
Ha  tehát  tette,  nem  hiba,  hanem  kötelességteljesítés  volt. 

A  febr.  1-i  ülésben  pedig  hosszasabban  czáfolta  Szilágyi 
felfogását.  Különösen  azzal  a  váddal  szállott  szembe,  hogy  Tisza 
mindent  eltaktikál,  hogy  a  homályban  akar  settenkedni.  Ö  hetekkel 
a  tárgyalás  előtt  felajánlta,  hogy  elmondja  nézeteit,  ellenben 
Szilágyi  Dezső  pártja  csak  utolsó  este  foglalkozott  a  főrendiház 
üzenetével  s  akkor  is  azt  mondta  ki,  hogy  a  tárgyalásról  nem 
szabad  írni.  Ha  valaki,  hát  nem  ő  settenkedett  a  homályban. 
A  törvényjavaslatra  vonatkozólag  ellentétes  nyilatkozatokat 
tulajdonítottak  neki.  E  vádat  is  határozottan  visszautasítja. 
Megmondta  igenis  mindig,  még  a  tárgyalás  előtt,  hogy  az  álta- 
lánosan kötelező  polgári  házasság  behozatalára,  ha  van  rá  befo- 
lyása, ez  a  törvényjavaslat  ideiglenesen  halasztó  befolyással  van. 
De  a  végmegoldás  csak  az  általánosan  kötelező  polgári  házasság 
lehet.  Határozati  javaslata  világosan  kitűzi  a  czélok  megoldását, 
de  helyesen  hangsúlyozza,  hogy  az  alkalmas  idő  bevárandó  s 
a  módok  a  fejlődő  viszonyokhoz  lesznek  alkalmazandók.  Mert 
nem  tehet  róla,  de  ahhoz  a  mesterséghez  :  alkalmatlan  időben  és 
czélszerütlen  módon  oldani  meg  valamit,  ő  nem  éit.  Szilágyi 
előadta  tegnap,  hogy  e  javaslatot  csak  mint  szükségben  segítőt 
fogadta  el.  Irányi  határozati  javaslata  pedig  szerinte  lehet  a  vég- 
ezel, de  ma  többet  kíván,  mint  amennyit  most  el  lehet  érni. 
Azt  a  határozati  javaslatot,  amel^'et  annak  idején  Szilágyi  maga 
tett,  most  nem  újította  meg. 

Szilágyi  Dezső  :  Nem  lehet  a  szabályok  szerint ! 

Igaza  van,  nem  újíthatta  meg,  de  el  is  siklott  felette.  Most 
tehát  mint  utolsó  nézete  ezen  egész  ügyben  az  van  az  oi'szág 
előtt,  hogy  a  miniszterelnök  határozati  javaslatát  nem  kell  elfo- 
gadni.  Ez   korántsem   tájékoztat   a   helyzetről  jobban,    mint   a 

miniszterelnök  határozati  javaslata.  Ennek  mind  a  két  részéhez 
ragaszkodik. 

Visszatér  a  parlamentarizmus  elleni  vétség  vádjára  is.  Hir- 
dették az  ellenzék  köréből,  nem  Szilágyi,  hanem  mások,  hogy  le 
kell  szavazni  a  törvényjavaslatot,  a  korona  akarja  ezt.  Úgy 
tüntették  föl  tehát  a  királyt,  akinek  egész  múltja  az  alkotmányos 
korszak  alatt  visszautasit  ily  föltevést,  mintha  minisztereinek 
háta  mögött  konspirálna  oly  törvényjavaslat  ellen,  amelyet 
miniszterei  az  ö  tudtával  adtak  be.  A  főrendiházi  leszavazást 
erre  vezették  vissza  s  ebből  derítették  ki,  hogy  a  kormány  elvesz- 
tette a  korona  bizalmát.  Alkotmányos  elv  lévén,  hogy  a  képviselő- 
háznak és  a  koronának  együttes  bizalmára  kell  a  kormánynak 
támaszkodnia,  meggyőződést  kívánt  szerezni  a  kormány  ennek 
a  bizalomnak  változatlanságáról  s  kívánta,  hogy  ezt  mások  is 
megtudják.  Ez  volt  az  »ad  audiendum  verbum  regium«  czélja  ; 
nem  megfeddés  a  múltért,  hanem  az  álhírek  czáfolata.  E  részben 
a  kormán j''  követett  eljárásának  parlamentáris  és  alkotmányos 
voltáról  vallott  véleményéhez  mindig  ragaszkodni  fog. 

A  miniszterelnök  beszédére  szavainak  félreértése  czímén 
S:íilágyi  Dezső  röviden  válaszolt.  Utalva  bevezetőleg  arra,  hogy 
a  zárszó  úgyis  megilleti,  a  következőket  jegyezte  meg  : 

Szilágyi  A  t.  miniszterelnök  úr  azt  mondta,  hogy  nem  tudja, 
Dezső  ^^  akarok  én  a  napirenden  levő  törvényjavaslat  vissza- 
küldésére nézve.  Bátor  vagyok  arra  figyelmeztetni,  —  és 
az  egész  házat  hívom  tanúbizonyságul  —  hogy  én  azt  nyíltan 
és  határozottan  kijelentettem  és  igen  körülményesen  indo- 
koltam is  :  hogy  én  ennek  visszaküldését  semmi  körülmények 
között  épen  a  házasságügy  reformjának  üdvös  fejlesztése 
szempontjából  jelenleg  helyesnek  nem  tartom.  Ennélfogva 
a  t.  miniszterelnök  úr,  ha  figyelmére  méltatta  beszédemet, 
minden  pontban  kételkedhetik,  de  erre  kételyeket  nem 
táplálhat. 

A  másik  pont,  amelyben  szavaimat  félreértette,  a 
»homályban  való  settenkedés«  kifejezés  volt.  Én  azt  úgy, 
amint  kimondtam,  értettem  a  miniszterelnök  úr  határozati 
javaslatának  második  részére,  mely  határozati  javaslat 
második  részét  politikai  directiva  gyanánt  kéri  a  háztól  a 
jövőben  kezdeményezendő  reformokra  nézve,  és  én  azt  mond- 

tam,  hogy  ezen  határozati  javaslatnak  értelme  nem  világos, 
8  azon  pillanatban,  midőn  közöltetett,  félremagyaráztatott 
nemcsak  a  sajtóban,  de  félremagyaráztatott  itt  a  házban 
s  a  legellenkezőbb  értelmezést  nyert.  És  ha  ehhez  még  több 
tényleges  bizonyíték  kell,  akkor  méltóztassék  összehason- 
lítani Körösi  Sándor  és  Hegedűs  Sándor  képviselő  urak 
mai  felszólalását.  Körösi  azt  mondja,  hogy  abban  benne 
van  a  kötelező  polgári  házasság  kimondása. 
Körösi  Sándor  :  Implicite  ! 

Implicite  !  (Derültség.)  Hegedűs  t.  képviselőtársam  pedig 
a  határozati  javaslatnak  épen  abban  látja  főelönyét,  hogy  a 
reformokat,  t.  i.  a  polgári  házasság  behozatalát  nemcsak  ki 
nem  mondja,  de  egyenesen  el  is  halasztja,  ezen  viszonyok 
közt  ki  nem  mondja.  Tehát  a  jelenleg  felszólalt  képviselő 
uraknak  ezen  értelmezése  egymást  egyenesen  kizáró,  hom- 
lokegyenest ellenkező. 

És  most,  miután  én  csakis  a  határozati  javaslat  értel- 
mét mondtam  homályosnak  és  egy  kissé  festői  szóval  élve, 
a  homályban  settenkedőnek,  meg  kell  engednem  és  igaz- 
ságot kell  szolgáltatnom  a  t.  miniszterelnök  úrnak,  hogy 
mai  felvilágosítása  után  ezen  homály,  ha  lehet,  még  vasta- 
gabban létezik.    (Derültség   balfelől.) 

Tisza  miniszterelnök  :  Védeni  tartozom  magamat  az  ellen, 
liogy  nem  értettem  a  képviselő  úr  nézetét  abban,  hogy  mit 
akar  a  törvényjavaslattal  tenni.  Megvallom,  beszéde  végén 
azt  hittem,  hogy  értem ;  de  mikor  határozati  javaslatát  fel- 
olvasta, akkor  nem  értettem,  mert  visszautasítja  a  kormány 
határozati  javaslatát  egészen,  tehát  azt  is,  hogy  e  törvény- 
javaslat a  főrendiházhoz  vissza  ne  menjen.  Igaz,  tudom,  ez 
«gy  expediens,  hogy  még  egyszer  gyönyörködhessünk  szónoki 
tehetségében.  Élvezni  is  fogom  (Derültség)  ;  de  mégis  olyan 
ez,  ami  alkalmas  volt  arra,  hogy  zavarba  hoi:.zon  a  felett,  mi 
szándéka  van  a  törvényjavaslattal.  (Élénk  tetszés  jobbfelől.) 

A  vita  folyamán  még  számos  fölszólalás  történt. 

Mezei  Ernő  az  antiszemitákkal  polemizált. 

Dárday  Sándor  a  törvényjavaslat  megbuktatása  következté- 
ben várható  veszélyes  fejleményekért  a  főpapságot  teszi  felelőssé. 
Az  általánosan  kötelező  polgári  házasságot,  mint  amely  a  kultur- 

harcczal  fenyeget,  nem  fogadja  el  mindaddig,  amíg  nélküle  is 
elérhető  a  ozél.  Az  ország  pénzügyi  helyzete  sem  javalja  a  költ- 
séges megoldást.  A  miniszterelnök  indítványa  szabad  kezet 
biztosít  a  megoldás  iránt  és  nem  idézi  fel  a  kulturharczot. 
Egészében  elfogadja  az  indítványt. 

Mocsáry  Lajos  szerint  a  miniszterelnök  határozati  javas- 
latának értelme  nem  egyéb,  mint  kiküszöbölése  annak  az 
utasításnak,  amely  Irányi  elfogadott  indítványából  folyólag 
a  kormányt  kötelezi  a  polgári  házasság  behozatalára.  Ezen  elvi 
fenntartást  akarja  a  miniszterelnök  megváltoztatni,  amint  erre 
Szilágyi  helyesen  utalt.  A  határozati  javaslat  második  része 
pedig  egyfelől  engesztelő  eszköz  akar  lenni  a  magas  klérusnál, 
hogy  a  kormány  visszanyerje  annak  támogatását,  másfelől  a 
korona  kedvének  keresése,  hogy  a  korona  előtt  mindig  ellen- 
szenves polgári  házasság  eszméje  a  ház  határozatában  foglalt 
elvi  fenntartásnak  törlésével  most  végkép  eltemettessék. 

Jókai  Mór  védi  a  kormány  követett  egyházpolitikáját. 
Nem  akar  kulturharczot ;  a  kötelező  forma  fölvetése  oda  vezet- 
hetett volna.  Ha  csak  a  főrendiházban  bukik  meg  eg^^  szabad- 
elvű reformeszme,  az  még  nem  az  eszmének  bukása.  De  ha 
a  képviselőházban  történik  ez,  maga  a  liberalizmus  bukik  el. 
Kire  támaszkodhatnék  a  kormány  biztosan  egy  gyökeres  meg- 
oldás esetén  ?  Aí  egyesült  ellenzékre  ?  Hiszen  Apponyi  mögött 
sokkal  többen  ülnek,  mint  Szilágp  mögött.  (Élénk  derültség.) 
Tehát  még  azon  képviselőkre  sem,  akik  szabadd vüségre  leg- 
közelebb állnak  hozzá.  Különcsen  Szilágyi  Dezsőre  és  azokra, 
akik  tehetségeit  méltán  bámulják,  számíthatna-e  bizton  ezen 
vagy  más  reformkérdésnél  a  kormány  ?  »Önök  —  úgymond  — 
kezet  nyújtanak  a  legdivergensebb  ellenzéki  frakczióknak,  egy- 
szer az  ultramontánoknak,  máskor  meg  a  radikáHsoknak,  egy- 
szer a  magyar  sovinisztáknak,  máskor  az  osztrák  indigenáknak, 
(Zaj.  Nyugtalanság  a  bal-  és  szélsőbal  felől),  csak  nekünk  soha. 
Önök  az  általunk  ajánlott  jobbot  mindig  határozottan  vissza- 
utasítják .  .  .  Azt  sem  tudjuk,  hogy  mit  helyeselnek  :  az  angol 
methodust  ?  a  jelenlegi  franczia  törvénj'^t  ?  a  code-Napoleon- 
félét  ?  az  olaszországit  ?  vagy  pedig  a  József  császár-féle 
megoldást  ?  Tökéletes  homályban  hagynak  bennünket  inten- 
cziójuk  felől. 

Szilágyi  Dezső  :  Miért  nem  tanulják  meg  jobban  ? 

En  csak  azt  tudom,  hogy  napról-napra  orgánumaikban 
mindig  ellenkező  tanokat  hirdetnek  .  .  .  Amelyik  színből  több 
kártya  kerül  a  kezükbe,  azt  teszik  átout-ra  :  ma  a  veres  szín, 
holnap  a  fekete  az  átout.«  (Élénk  derültség  jobbról.) 

Az  ötödik  napon  Győry  Eleknek  a  miniszterelnök  poli- 
tikáját, Eötvös  Károlynak  főkép  az  antiszemitákat  ostorozó 
beszéde  és  Istóczy  Győzőnek  személyes  kérdés  czímén  való 
fölszólalása  után  Szilágyi  Dezső  a  zárszó  jogával  élt  : 

Szilágyi  T.  képviselőház  !  (Halljuk  !)  Ha  valami,  t.  ház,  a  lefolyt 
vita  bizonyítja  azt,  hogy  egy  reformkérdést  önkéntelenül, 
vagy  szándékosan  elaltatni  nincs  biztosabb  mód,  mint  azt 
összekeverni  azzal  válhatlan  összefüggésben  nem  álló  kérdé- 
sekkel. Valóban,  aki  ma  itt  ebben  a  házban,  ezen  vita  után 
a  házasságügy  reformjáról  akar  beszélni,  mikor  ebben  a  vitá- 
ban oly  nagy  dolgok,  mint  a  főrendiház  rendezése,  antiszemi- 
tikus  áramlat  és  ezen  anarchikus  mozgalom  eUen  szegezendő 
politika  fejtegettetik,  midőn  a  kormány  összes  múltja,  a 
gazdasági  kiegyezés  és  a  legnagyobb  politikai  kérdések  felett 
értekezés  tartatott,  ha  valaki,  mondom,  a  vitának  tárgyát 
ebből  a  heves  légkörből  a  megfontolás  hűvös  legére  akarja 
visszavezetni,  az  alig  számíthat  arra,  hogy  a  vita  tulaj don- 
képeni  tárgya  iránt,  a  reformkérdés  iránt  ebben  a  házban 
érdeklődést  ébreszthessen. 

Valóban  miről  van  most  szó  és  ha  ezen  néhány  napig 
tartó  vita  után  visszatekintünk,  mit  kell  a  kormánytól 
követelnünk  ? 

Tény  az,  hogy  ez  a  törvényjavaslat,  melyben  a  házas- 
sági jog  reformjának  kezdeményezése  foglaltatott,  meg- 
bukott, megbuktattatott  minden  oldalról,  és  amidőn  külön- 
böző oldalról  kesergést  hallunk  afelett,  hogy  az  egyszersmind 
a  haladás,  —  a  reformok  egész  vonalon  való  megbukásának 
napjává  ne  váljék,  akkor  a  föf eladat  nem  abban  áll  :  min- 
dennemű idegen  kérdésekkel  bonyolítani  a  dolgot  ;  a 
főfeladat  mindenekelőtt  :  a  kormány  teendői  iránt  tiszta 
képet   alkotni. 

A  törvényjavaslat  elvetésével,  egy  —  gondolom  — 
mindenki  előtt  világos  volt.  És  ez  az  egy  az  :  hogy  ezen  úgyis 
búcsúzó  és  haldokló  házban  ebben  a  kérdésben  több  kezde- 


112  A  keresztény-zsidó    házasság. 

ményezés  nem  történik,  egy  határozatra  e  ház  részéről  a 
jövő  reform  iránt  semmi  szükség  nem  volt,  mert  hosszas 
vita  után  megszületett  ennek  a  háznak  egy  határozata 
Irányi  Dániel  t.  képviselő  úr  által  ajánlva,  mely  túlnyomó 
nagy  többséggel,  a  túlsó  oldal  túlnyomó  részének  is  hozzá- 
járulásával meghozatott  és  ezen  határozat  a  jövő  irányt  lénye- 
gében megjelölte.  Nem  a  házra  hárul  tehát  ebben  a  helyzet- 
ben a  kötelesség,  a  kormánynak  volt  itt  mindenekelőtt  köte- 
lessége, és  én  nyíltan  kimondom,  t.  ház,  hogy  felfogásom 
szerint  a  kormány  előtt  két  út  állott.  Ha  a  kormány  azon 
az  úton  akart  menni,  amelyre  nyilatkozatai,  pártjának  kije- 
lentései, eddigi  hivatkozásai  késztették,  ha  —  mondom  — 
a  kormány  azon  az  úton  akart  menni,  akkor  a  kormánynak 
mindenekelőtt  egy  határozott  és  nyílt  nyilatkozatot  kellett 
volna  arra  nézve  tenni,  hogy  nem  ejti  el  az  egész  reform- 
kérdést, hogy  úgy  fogja  fel  ma  is  a  problémát,  amint  azt 
mindig  hirdette,  hogy  az  neki  a  jövőre  nézve  is  határozott 
irányt  fog  kijelölni.  Ha  ezt  teszi  a  kormány,  úgy  a  reform- 
kérdés  erősen  s  biztosan  áll  kezében  és  akkor,  de  csakis 
akkor  van  jogosítva  a  kormány  azt  mondani  :  már  most 
kívánom,  hogy  ebben  a  kérdésben  támogassanak  mindazok, 
akiknek  ismert  vagy  nem  ismert  meggyőződése  szerint  a 
kérdés  megoldását  helyesen  fogtam  fel.  Vagy  volt  egy  más 
út  is  a  kormány  előtt.  Ügy  lehetett  felfogni  azt,  ami  történt, 
mint  a  kormány  állásának  megrendülését  és  ebben  az  eset- 
ben nem  az  volt  a  főkérdés,  amivel  Hegedűs  t.  képviselő 
úr  kecsegtette  a  házat,  nem  az  volt  a  főkérdés  :  a  veszede- 
lemben levő  reform  ügyében  egy  határozott  politikát  hir- 
detni, hanem,  ha  úgy  fogjuk  fel,  a  főkérdés  abban  állott, 
hogy  a  kormány  ingadozó  állását  megerősítsék. 
Hegedűs  Sándor  :  A  főrendiházét  ! 
Ne  szörnyűködjék  olyan  nagyon  a  t.  képviselő  úr,  mert, 
ha  oly  fájdalmas  hangon,  mihez  hasonlót  csak  a  zsoltárok- 
ban találok,  mikor  a  zsidók  a  babiloni  vizeknél  keseregtek, 
kesereg  a  t.  képviselő  úr  azon,  hogy  elesett  a  liberalizmus 
ügye  és  porrá  tört  és  azt  mondja,  hogy  a  t.  ház  nem  érti 
hivatását :  akkor  azt  kérdem,  hogy  ha  igazán  ez  fekszik  szivén 
a  t.  képviselő  úrnak,  mért  nem  kérdi  meg  a  kormányt  és  mért 
nem  fordul  a  kormányhoz,  a  háznak,  a  reformnak,  a  több- 

ségnek  a  vezéréhez,  hogy  ő  tartsa  fenn  azon  ügyet,  melyet 
annyira  szivén  visel  ? 

És  ha  a  kormány  nyilatkozatait  veszem  alapúi,  azt 
kell  hinnem,  hogy  ha  volt  valamely  időpont,  egészen  hig- 
gadtan és  hűvösen  tekintve  a  dolgot,  mikor  a  világos,  hatá- 
rozott kezdeményezés  szükséges  is  volt,  lehető  is  volt,  én 
azt  hiszem,  hogy  azon  felfogás  szerint,  melynek  a  t.  kép- 
viselő úr  kifejezést  adott,  itt  volt  az  ideje,  mikor  ezen  tör- 
vényjavaslat mellett,  mely  ma  mint  elhibázott  politikai  kez- 
deményezés, általánosan  elejtetik,  —  és  helyesen  —  harczba 
vitettek  Magyarország  reform-fejlődésének  legbecsesebb  elvei: 
akkor,  ha  határozott  irányt  képvisel,  nem  egy  jó,  engesztelő 
jámbor  öreg  szerepét  kell  átvenni,  mint  tisztelt  képviselő- 
társam Jókai  javasolta  (Derültség),  mert  azzal  elkésett  ; 
kétszer  kísérletté  meg  a  harczot  és  mikor  másodszor  meg- 
bukott, akkor  jött  Jókai  és  azt  mondta  :  béküljünk  meg 
a  harcz  előtt  az  ellenséggel.  (Élénk  derültség  balfelől.) 

Ha  maga  a  kormány,  s  megengedem,  kívüle  még  a  viszo- 
nyok is  elvi  fontosságúvá  tették  e  kérdést,  ha  nem  üres 
hang  az,  aminek  kifejezést  adott  Hegedűs  t.  képviselőtár- 
sam :  akkor  gondolom,  nem  arra  volt  szükség,  hogy  egy  hal- 
dokló és  kimúlásban  levő  ház  még  egy  enunciatiót  tegyen, 
hanem  arra  volt  szükség,  hogy  ami  nem  változik  és  marad, 
a  mi  legeminensebb  képviselője  az  eddigi  politikai  irány- 
nak, a  kormány  tegyen  világos,  határozott  enunciatiót  :  aki 
t.  i.  reformokat  akar  keresztülvinni  és  nem  akarja  azokat 
mindenféle  kérdéssel  összebonyohtani,  hogy  a  közvélemény 
figyelmét  megölje  felette,  annak  határozott  és  világos  enun- 
ciatióra  van  szüksége.  És  minden  túlzás  nélkül  mondva, 
a  kormány  ezt,  ha  saját  vallomása  igaz,  pedig  nincs  okom 
kétkedni,  hogy  igaz,  képes  volt  tenni.  A  kormány  maga 
mondja,  de  úgy  is  van,  bírja  a  többség  bizalmát,  egy  vezet- 
hető többségét,  egy  néha  körben  vezethető  többségét.  (Élénk 
derültség    a    baloldalon.) 

Ez  a  kormány  megjelen  és  azt  mondja,  ő  Felsége  bizal- 
mának legeclatánsabb  jelét  nyerte.  Hiszem.  És  gondos- 
kodott a  kormány,  hogy  ez  tudtul  adassék,  a  legfeltűnőbb 
és  legdemonstrálóbb  módon  ő  Felsége  által.  Maga  a  kor- 
mány kijelentette,    hogy   tekintve    a    házassági    viszonyok 

Szilágyi  Dezső  beszédei.  II.  ö 

zavarát,  a  reform  szükségét  sürgősnek  tartja.  Elann3dra 
sürgősnek  jelentette  ki  e  kérdést,  hogy  a  házban  nemcsak 
a  cultus  disparitas  eltüntetését,  de  az  összes  házassági  viszo- 
nyok törvény  által  való  szabályozását  Ígérte,  s  utalt  a 
készülőben  levő  polgári  törvénykönyvre. 

No  már  most,  ha  egy  kormány  sürgős  szükségnek  lát 
egy  kérdést,  ha  egy  kormány  bírja  az  alsóház  többségének 
bizalmát,  ha  egy  kormány  eclatáns  jelét  nyeri  a  korona 
bizalmának  :  kérdem,  az  a  kormány  kezdeményezhet-e  ? 
Miért  nem  ?  Tán  azért,  mert  a  főrendiházban  egy  többség 
alakult,  melynek  ezen  javaslat  nem  kell  ?  De  hát  akkor, 
ha  a  kormány  ezzel  szemben,  ily  állásban  és  ily  birtokában 
a  bizalomnak  kezdeményezni  nem  mer  :  akkor  ezen  t.  kor- 
mány előtt  csak  a  megadás,  csak  a  capitulatió  útja  van.  (Ugy 
van  balfelől.)  És  ha  a  természete  nem  vesz  be  egyebet,  mint 
nyílt  capitulatiót,  akkor  kötelessége  lett  volna  azt  is  nyíltan 
megmondani  és  kérdést  intézni  aziránt,  hogy  ki  pártolja  ? 
De  nem  lett  volna  szabad  előterjesztenie  oly  határozati 
javaslatot,  melyet  saját  pártjából  egyetlen  felszólaló  sem 
értett  úgy,  mint  a  másik  ;  melyben  Hegedűs  Sándor  képviselő 
úr  annyit  lát,  hogy  csak  a  kérdés  van  felvetve  és  a  kötelező 
polgári  házasság  kizárva  és  a  háznak  nem  tudom  biztosan,  de 
alkalmasint  búcsúzó  tagja,  Körösi  Sándor  t.  képviselőtársam 
implicite  mindent  benne  lát,  amit  csak  kíván  (Derültség  a 
bal-  és  szélső  baloldalon)  ;  amelyben  Dárday  t.  képviselő- 
társam benne  látja  kimondását  annak,  hogy  a  házassági 
jogviszonyok  és  a  házassági  jurisdictíó  minden  állampol- 
gárra kötelezőleg  egyformán  rendeztetik  és  akik  egyházi 
házasságkötést  ezen  alapon  nem  nyerhetnek,  azokra  nézve 
a  kisegítő  polgári  házasság  alkalmaztatik  ;  t.  képviselőtár- 
sam és  kollégám,  Hoffmann  Pál  pedig  azt  látja,  hogy  azzal, 
amit  Dárday  benne  nem  lát.  Hegedűs  pedig  világosan  kizár  : 
t.  i.  Irányi  Dániel  képviselőtársam  kötelező  polgári  házas- 
sági javaslatával  sincs  ellentétben  a  t.  miniszterelnök  úr 
határozati  javaslata.  Ha  a  kormány  ily  álláspontot  foglal 
el,  akkor  kérdem,  hogy  Jókai  t.  képviselő  úr  szavaival  éljek  : 
ki  játszik  itt  sokféle  színnel  e  házban  ?  (Derültség  a  bal- 
és  szélsőbalon.) 

Hát  arra  való  egy  határozati  javaslat,  arra  való  az  az 

ünnepélyes  kijelentés,  amit  a  háznak  kell  adnia  ez  ügyben, 
hogy  mindenki,  a  kerületébe  menve,  beszélhessen  a  kerület 
szája-íze  szerint  ?  A  kormány  pedig  nyitva  tarjta  magának 
az  utat,  nem  arra,  hogy  a  kötelező  polgári  házasságot  be- 
hozza, mert  hiszen  kimondja,  hogy  most  nem  akarja,  nem  is 
arra,  mit  én  javasoltam,  t.  i.  egységes  állami  rendezésére  a 
házassági  viszonyoknak  és  jurisdictiónak,  hanem  egyrészt 
fentartja  magának  az  utat  arra,  hogy  esetleg  még  ezen  tör- 
vényjavaslaton is  alól  mehessen  és  a  gyermekeket  illetőleg 
tán  a  külföldön  kötött  házasságokra  vonatkozó  határozatok 
egy  részének  elejtésével,  az  ily  módon  megcsonkított  és 
körülnyirbált  törvényjavaslatot  keresztülvigye  ?  (Ugy  van  ! 
a  bal-  és  a  szélsőbalon.) 

Ha  a  tények  arra  mutatnak,  hogy  ilynemű  politika 
szándékoltatik,  kérdem  :  vájjon  nincs-e  erősen  az  a  színe 
a  dolognak,  hogy  itt  az,  aki  a  reformkérdést  első  sorban 
elejteni  törekszik,  az  a  tisztelt  kormány  ?  És  pedig  törek- 
szik azon  szempontból,  melyet  a  tisztelt  párt  egyik  tagja 
így  szokott  kifejezni,  egy  kissé  barbár  latinsággal  :  conser- 
válási    politika    szempontjából. 

így  állván  a  dolog,  én  csak  egy  maxima  alapján  tudom 
a  határozati  javaslatot  magyarázni,  t.  i.  azon  maxima  alap- 
ján, amelyet  az  igazságügyminiszter  úr,  akinek  politikai 
maximái  kezdenek  bizonyos  elterjedést  nyerni,  úgy  fejezett 
ki,  hogy  a  pohtikában  hasznosabb  és  üdvösebb  — .  kivált 
a  választások  előtt  —  a  reményteljes  bizonytalanság,  mint 
a  reményvesztett  bizonyosság.   (Élénk  derültség  balfelől.) 

És  hogy  a  t.  túloldal  erről  az  álláspontról  —  és  ha  nem 
így  volna,  világosítsanak  fel  tisztán  és  őszintén  —  eltérítse 
a  figyelmet,  minden  másban  keresi  annak  okát,  csak  a  kor- 
mány mulasztásában  nem.  Jókai  képviselő  úr  keresi  a  kér- 
désnek nehézségeiben.  A  többiek.  Hegedűs  képviselőtár- 
sammal és  némileg  Dárday  képviselő  úrral  is,  keresik  az 
ellenzék  magatartásában.  Jókai  Mór  képviselő  úr  keresi  a 
kormány  nélkülözhetetlenségében.  (Derültség  balfelől.  Jókai 
tagadólag   int.) 

Bocsánatot  kérek,  a  képviselő  úr  mondta  ezt,  és  ha 
méltóztatik  kívánni,  felolvashatom  szórói-szóra  :  (Halljuk  ! 
Halljuk  !     Olvas) 

8* 

»Nagyszabású    politikájukat* ...    t.    i.    hogy    mi    nem 

sietünk  a  kormánynak  minden  alkalommal  segítségére  .  .  . 

Jókai  Mór  :   Csak  az  én  szavaimat  tessék  olvasni. 

(Derültség    jobbfelöl.    Halljuk!    Halljuk!) 

Csak  magyarázom,  hisz  oly  jellemzők  szavai,  hogy  rá 

fog  azokra  ismerni,  mert  kevés  ember  mondott  mostanában 

ilyet,  (Élénk  derültség  bal-  és  szélső  baifelöl.) 

»Nagyszabású  poHtikájukat  .  .  .  melyet  egy  dióhéjba 
össze  lehet  venni,  egy  jelszó  képezi  :  megbuktatni  ezt  a 
kormányt.  Ugyan  nagy  virtus  !  De  hogy  azután  mi  lesz  ? 
Csak  magára  a  jelen  kérdésre  nézve,  bárcsak  egy  sugarát  a 
[világosságnak  engednék  magukból  emanálni«  .  .  . 

Jókai  Mór  :    Lássuk   a   sugarat.  (Tetszés  jobbfelől. 
Halljuk!    Halljuk!    balfelól.) 
Ami  a  kérdés  nehézségeit  illeti,  hát  azokban  van  oka 
ennek  ?   Jókai  képviselő  úr  felfedezi  most,  hogy  a  polgári 
házasság  kérdésének  megoldása  rendkívüli  nehéz  és  bonyo- 
lódott. 

Hát  én  nem  akarom  az  ő  felfogásának  történeti  okait 
vizsgálni,  mert  az  én  t.  képviselőtársam  egyet  fog  velem 
érteni  abban,  hogy  aki  oly  mélyen  fogja  fel  a  polgári  házas- 
ság összefüggését  a  világtörténettel,  hogy  azt  hiszi,  hogy 
előbb  az  i  Unita  Italiának  kellett  létrejönni,  a  Bourbon- 
dynastia  detronizálásának,  az  osztrák  uralom  kiszorításának 
a  félszigetről  és  Garibaldi  lábát  meg  kellett  lőni  a  királyi 
csapatoknak  és  új  dinasztiának  kellett  előállni,  hogy  a  pol- 
gári házasság  behozassék  Olaszországba  .  .  . 

Jókai    Mór  :     Az     egyházi    államban !     (Halijuk ! 
Halljuk  !) 
Az    egyházi    államban  ?    (Halljuk !    Halijuk !)    Miért  ? 
Hát  az  egyházi  állam  Olaszország  ? 

Jókai  Mór  :  Az  egyházi  állam  akadályozta.  (Zaj. 
Mozgás.  Halljuk  !  Halijuk  !) 
Az  egyházi  állam  fennállása  azt  csak  saját  területén 
akadályozta.  Hát  Magyarország  és  az  egyházi  állam  közt 
megvan  az  analógia  ?  Hisz  az  egyházi  államban  miért  kellett 
a  dynastiát  elkergetni,  hogy  ott  kötelező  polgári  házasság 
legyen  ?  Hiszen  azt  csak  minden  ember  látja,  hogy  ha  a  római 
pápa,   ki  a  dogmák  megtartása  felett  őrködik,  egyszersmind 

királya  egy  államnak,  liogy  ott  a  dogmának  ellenére  egy 
világi  törvény  nem  jöhet  létre.  De  hát  ilyen  állam  ez  a 
Magyarország  Jókai  képviselő  úr  szerint  ?  (Derültség  bal- 
felől.)  Ha  pedig  Jókai  képviselő  úr  egyebet  akar,  mint  a 
világtörténetben  foglalt  apró  és  nagy  igazságokat  kegyet- 
lenül elcsavarni,  ha  egyebet  akar,  ha  fel  akar  világositani, 
hát  az  egyházi  államot  kellett  Magyarországgal  analógiába 
helyezni  ?  Hiszen  t.  képviselőtársam  azt  hiszi,  hogy  Fran- 
cziaországban  az  egész  egyházat  kellett  felfordítani,  az  aris- 
tocratiának  kiirtása,  egy  guillotineokkal  működő  véres  forra- 
dalom kellett  csak,  hogy  kötelező  polgári  házasság  legyen. 
Mindez  nem  kellett  és  nagyon  jól  tudja  t.  képviselőtársam, 
hogy  ezen  események  más  okból  történtek  és  semmi  össze- 
függésben nem  állnak  a  kötelező  polgári  házassággal.  Nagyon 
jól  tudja,  hogy  Spanyolországban,  Romániában,  Piemontban 
és  Belgiumban  behozták  anélkül  és  fenn  is  tartják,  jól  tudja, 
hogy  a  legmerészebb  reactió,  mikor  a  forradalom  ellen  a 
restauratió  érvén3rre  jutott,  a  forradalomnak  minden  emlé- 
két, melyet  lehetett  mellőzni,  mellőzte,  de  a  kötelező  pol- 
gári házasságot  tökéletesen  érvényben  hagyta.  Nagyon  jól 
tudja,  hogy  ahonnan  kikergették  is  a  respublicát  és  a  franczia 
sasokat,  de  ha  egyszer  ezen  intézményt  behozták,  az  ott  meg- 
maradt ;  s  ha  mindezt  tudja,  ugyan  miért  akarja  a  forra- 
dalmi felforgatást  és  ezt  az  intézményt  válhatatlan  kapcso- 
latba hozni  ? 

De  a  t.  képviselő  úrnál  ez  nem  is  lehet  őszinte,  és  pedig 
megmondom,  miért.  Én  nem  tartom  t.  képviselőtársamat 
könnyelmű  embernek,  sem  őt,  sem  a  miniszterelnök  urat. 
Ez  nem  akar  bók  lenni,  ez  egyszerű  elismerése  az  igazság- 
nak. De  már  most,  t.  ház,  a  t.  képviselőtársam,  a  miniszter- 
elnök úr  és  mindnyájan,  akik  oldala  mellett  ültek  1868  óta, 
mindig  eljöttnek  tartották  Magyarországon  az  időt,  még 
pedig  a  kötelező  polgári  házasságra,  csak  akkor  nem  jött 
el  az  idő,  mikor  ők  kormányra  kerültek.  Már  most  én  nem 
gondolom,  hogy  midőn  a  képviselőtársam  és  a  többiek 
követelték  azt  a  Deák-párti  kormányoktól,  midőn  imien 
határozati  javaslatban  proponálták,  midőn  világos  szavak- 
kal mondták  és  szavazataikkal  tanúsították,  hogy  annak 
idejét   elérkezettnek   látták,    nem   gondolom,    hogy   a   kép- 

viselő    úr    rosszhiszeműleg    vagy    bűnös    könnyelműséggel 
cselekednék. 

Mert  bűnös  könnyelműség  lett  volna,  ha  azzal  oly  rette- 
netes veszély  van  összekötve,  és  nem  lett  volna  tisztessé- 
ges politika  azt  követelni  az  ellenféltől.  Én  avval  meg  nem 
sértem.  Hát  csak  most  jött  az  az  aggodalom,  mikor  valósí- 
tani kell  ?  Ugyan  kérem,  ne  vonják  magukra  mindig  azt  a 
vádat,  hogy  kétféle  politikájuk  van  :  egyik,  melyet  az  ellen- 
féltől kívánnak,  a  nagy  radikális,  liberális  politika,  a  másik, 
melyet  az  utódoktól  kívánnak,  az  is  nagyon  gyökeres  és  hatá- 
rozott ;  hanem  az,  amelyet  önmaguktól  kivannak,  az  nyo- 
morúságos  kicsi.    (Élénk   helyeslés   balfelől.) 

S  engedje  meg  a  t.  ház,  hogy  itt  egész  komolyan  egy 
szót  szóljak  arról  .  .  . 

Hegedűs   Sándor  :   Hát   eddig   nem   volt   komoly  ? 

De  igen,  sokkal  komolyabb,  mint  Hegedűs  képviselő- 
társam kesergése,  mert  képviselőtársam,  ha  kesergett  azon, 
hogy  miért  engedik  elesni  a  reform  ügyét,  ha  komoly  lett 
volna  kesergése,  felállott  volna  és  azt  mondta  volna  :  nem 
fogadok  el  más  javaslatot,  mint  ami  a  reformügyet  határo- 
zottan megjelöli.  De  ezen  nyilatkozattal  mindig  adós  maradt, 
legfeljebb  valami  hírlapi  közleményben  mondja  meg  név- 
telenül, az  úgy  sem  kötelez  senkit.   (Derültség  balfelől.) 

Amire  czéloztam  ezen  félbeszakítás  előtt,  az  volt,  ami 
a  túlsó  oldalról  hirdettetett  és  amivel  egyszer  szembe  akarok 
állni ;  és  ez  az,  amit  ismét  nagy  könnyelműen,  azt  hiszem, 
Jókai  képviselő  úr  és  Dárday  képviselő  úr  is,  bár  ő  más 
irányban,  felhozott,  hogy  t.  i.  a  házassági  viszonyoknak  az 
állam  által  való  szabályozása  és  állami  jurisdictióba  való 
vétele  és  egy  bizonyos  körben  a  polgári  házasságnak  okvet- 
len behozatala  Kulturkampfra  vezet. 

Hát  nézzünk  ezen  szóval  szembe.  Mi  a  Kulturkampf  ? 
Ott  szeretik  nagyon  emlegetni  azon  oldalról,  valahányszor 
initiativára  szoríttatnak.  A  Kulturkampf  az  egyház  küzdelme 
a  világi  hatalom  ellen  izgatásokkal,  passiv  magatartással. 
Ez  igen  szomorú  állapot  volna  különösen  hazánkban,  ezt 
nyíltan  kimondom,  ahol  nekünk  a  magyar  államépületet 
más  értelemben,  mint  Jókai  képviselő  úr  mondotta,  ki  kell 
építenünk,    igen  szomorú  állapot  volna  itt,    hol  még  sok  és 

nehéz  megoldandó  kérdés  van.  De  ne  méltóztassék  ezzel  a 
szóval   visszaélni. 

Sehol  Európában  a  polgári  házasság  behozatala,  sem 
fenntartása  Kulturkampfra  nem  vezetett,  ezt  méltóztassék 
tekintetbe  venni. 

Aki  tehát  ezt  jelöli  ki,  mint  a  leendő  Kulturkampf  egy 
forrását  és  azt  tartja,  hogy  a  magyar  klérusnak  kevesebb 
önérzete  és  hazafiassága,  kevesebb  érzéke  van  az  állam 
szükségei  iránt,  mint  a  külföldi,  itt-ott  ultramontán  klérusok- 
nak, az  egyenesen  magamagának  akar  akadályokat  terem- 
teni, csakhogy  ennek  ürügye  alatt  a  kellemetlen  kollizióból 
meneküljön. 

Én  részemről  igen  nagy  hibának  és  veszélynek  tartom 
a  nép  vallásos  érzületét  sérteni  és  a  felekezeteket  az  állam- 
mal koUizióba  hozni.  De  azt  azután  kimondom  határozot- 
tan, hogy  amit  pedig  Magyarország  szüksége,  bölcsen 
és  higgadtan  megfontolva,  mint  megteendőt  kíván  és  aminek 
a  megtétele  az  állam  jogos  terén  történik,  a  jogviszonyok  sza- 
bályozását pedig  állami  feladatnak  tartom  :  —  ott  azután  azt 
tartom,  hogy  lehetnek  erre  nézve  pártmegoszlások,  lehet- 
nek erre  különböző  vélemények  és  küzdelmek,  de  ami  szük- 
séges az  állam  érdekében,  és  pedig  a  magyar  állam  érdeké- 
ben szükséges,  azt  meg  kell  tenni,  ha  az  állam  jogosan  igényli, 
még  azon  veszély  esetében  is,  ha  egyik  vagy  másik  elemmel 
is,  vagy  bármely  felekezeti  klérussal  összeütközésbe  jöhetnek. 
{Helyeslés  balfelől.) 

De  azután  nem  szabad  azt  mondani,  ami  itt  hirdettetett, 
hogy  a  főrendiház  többsége  csupa  reactió,  csupa  középkor, 
csupa  sötétség.  (Helyeslés  balfelől.) 

Nem  az  én  feladatom  vizsgálni,  hogy  miféle  elemek 
voltak  ott.  Ha  Jókai  képviselő  úr  nem  tudja,  tudja  a  minisz- 
terelnök úr  és  tudja  mindenki,  aki  e  kérdéssel  foglalkozik  ; 
csak  egy  kétségtelen  tényt  mondok  :  én,  habár  igen  nagy 
barátja  vagyok  a  házassági  reformnak,  ha  e  kérdésben  valaki 
más  nézetet  vall,  én  ebben  reactiót  és  középkort  nem  látok 
(Helyeslés  balfelől.),  ha  egyébként  tudja  az  illető  tanúsítani 
azt,  hogy  ő  a  haladásnak,  a  reformnak,  még  a  liberális  reform- 
nak is  őszinte  barátja.  (Helyeslés  balfelől.)  Ne  akarjuk,  t.  ház, 
zavarba  hozni  a  közvéleményt,  ne  akarjuk  hamis  elemekkel 

megtölteni  és  ne  általánosítsunk  néha  olyasmit,  aminek 
általánosítása  tökéletesen  téves.  Különösen  ne  akkor,  mikor 
nem  merünk  cselekedni  (Élénk  tetszés  balfelől),  amikor 
összes  politika]  ok  abból  áll,  hogy  amikor  maguk  valamit 
helyesnek  mondanak,  amikor  valamit  ezen  ház  előtt  helye- 
set kijelentenek,  amikor  a  korona  bizalmát  bírják,  akkor 
nyitva  tartják  maguknak  az  utat,  hogy  amiket  itt  reactioná- 
rius  elemekül  megjelölnek,  azokhoz  alkalmazkodjanak. 
(Élénk  derültség  és  tetszés  balfelől.) 

Jókai  t.  képviselőtársam,  de  nemcsak  ő,  hanem  némileg 
óvatosabban  kifejezve,  a  miniszterelnök  úr,  meg  a  túloldalon 
ülő  képviselő  urak  is  ezt  az  elrejtezett  kapitulálást  az  ellen- 
zék magatartásának  tulajdonítják.  A  miniszterelnök  úr 
ugyan  nem  mondta  ezt  nyílt  szavakkal,  ő  rá  nézve  ez  eset- 
ben egyenes  kivételt  kell  tennem,  hanem  mondta  nyílt  sza- 
vakkal Jókai  t.   képviselő  úr. 

Hát,  t.  képviselőház,  én  megvallom,  nem  értem,  miután 
kivált  az  ellenzéknek  azon  részére  méltóztatnak  czélozni, 
melyhez  én  tartozom,  nem  értem  ezt  az  ellenvetést.  A  t. 
miniszterelnök  úr,  igaz,  hogy  szemrehányást  nem  csinál 
belőle,  de  mégis  felemlítette  előttem,  hogy  meghitt  bennün- 
ket barátságos  tanácskozásra,  hogy  mi  történjék  ezen  tör- 
vényjavaslattal és  megtagadtatott  részünkről  a  meghívás- 
nak elfogadása.  Hát,  t.  képviselőház,  röviden  csak  annyit 
akarok  mondani,  hogy  meghítta  a  függetlenségi  pártból 
Irányi  t.  barátomat  is,  és  hogy  miért  tagadtatott  meg,  egy- 
szerűen elmondom.  (Halljuk  !)  Azt  gondolják,  t.  ház,  arra 
hivattunk  meg,  hogy  ott  a  jövőre  vonatkozó  reformokra 
nézve  talán  egy  bizonyos  programm  kifőzessék  ?  Egyálta- 
lában nem.  Én  magam  azt  is  helytelennek  tartottam,  mert 
ha  a  t.  miniszter  úr  bízik  abban,  hogy  őszinte  szó  az,  ami  itt 
kimondatik,  —  és  semmi  okot  nem  adtunk,  vagy  ha  adtunk  : 
felszólítok  mindenkit,  mondja  meg,  mikor  adtunk,  hogy 
abban  ne  bízzék  —  ha  egy  oly  kezdeményezés  történik,  amely 
innen  egy  indítványnak  megfelel,  részünkről  nem  fogna 
megtámadtatni  és  én,  mint  többször  ki  is  jelentettem,  de 
magától  is  értetik,  hogy  ha  indítványomnak  megfelelő  kez- 
deményezés történik,  azt  részemről  támogatni  fogom,  amint 
ez  kétségkívül  a   függetlenségi   oldalra   is  áll.    Hanem   mire 

hivattak  meg  és  mikor  ?  Amidőn  ennek  a  törvényjavaslat- 
nak a  sorsa  kétessé  vált,  amidőn  először  jött  szóba  a  fő- 
rendi izenet,  akkor  még  az  a  remény  volt,  hogy  egy  kis 
korteskedéssel,  egy  kis  erőltetéssel  és  sok  mindennel,  amihez 
ilyenkor  nyúlni  szoktak,  még  keresztül  lehet  vinni  a  dolgot : 
akkor  az  ellenzék  felesleges  volt  és  nekünk  még  24  órai 
megfontoló  időt  sem  akartak  adni  a  főrendi  üzenettel  szem- 
ben. (Igaz  !  Ugy  van  !  a  baloldalon.)  Hanem  amikor  a  t. 
miniszterelnök  úr  átlátta,  hogy  a  javaslat  megbukott,  akkor 
hívott  bennünket,  hogy  tanácskozzunk  azon  alternatíva 
felett,  visszaküldjük-e,  vagy  visszavonjuk.  Efelett  és  csakis 
efelett,  ez  volt  n3ált  kijelentése  a  miniszterelnök  úrnak  — 
akart   tanácskozni. 

Mi  czélból  hívnak  hát  bennünket  akkor,  ha  nem  egyébre, 
mint  arra,  hogy  a  vereség  szolidaritásából  a  nem  kért 
részt  nekünk  kiadják  ?  (Derültség  a  bal-  és  a  szélső  bal- 
oldalon.) 

A  másik  vád,  amellyel  a  t.  miniszterelnök  úr  illet,  az, 
hogy  a  mi  politikánk  az,  mely  a  homályban  settenkedik. 
És  mit  hozott  fel  a  t.  miniszterelnök  úr  ennek  bizonyítására  ? 
Felhozta  egyedül  azt,  hogy  midőn  e  törvényjavaslatnak 
harmadszori  visszaküldése  felett  tanácskoztunk,  kimonda- 
tott a  clubban,  hogy  e  tanácskozás  menete  nem  tehető  ki  a 
lapokban.  Hát,  t.  miniszterelnök  úr,  én  azt  hiszem,  afelett, 
hogy  egy  politika  nyllt-e  vagy  homályban  settenkedik,  az 
dönt,  hogy  midőn  azon  politika  elhatározás  tárgyát  képezi, 
és  itt  e  házba,  vagy  a  közönség  elé  hozatik,  hogy  akkor 
az  félreérthetetlen,  világos  legyen.  Akinek  félreérthetetlen  és 
világos  a  politikája,  lehet  jó,  vagy  rossz,  de  azt,  hogy  őszinte, 
hogy  nyílt,  hogy  kötelességszerűen  nyílt,  tőle  megtagadni 
nem  lehet.  Hanem,  ha  az  illető,  mielőtt  azt  megállapította, 
zártkörben  tanácskozik  felette  és  nem  akarja,  hogy  az  a  ta- 
nácskozás, amely  a  dolog  természeténél  fogva  nem  is  való 
a  nyilvánosság  elé,  oda  vitessék  :  azt  settenkedésnek  nevezni 
akarni,  azt  a  nyílt  politikának  kívánalmával  összetéveszteni, 
az  a  fogalmaknak  megtévesztése.  Hiszen  akkor  minden 
minisztérium  a  világon  a  legsettenkedőbb  volna,  mert  a 
miniszteri  tanácskozások  jegyzőkönyveit  nem  szokták  újsá- 
gokban  közzétenni,    (Tetszés  a  bal-  és  a  szélsőbaloldalon.) 

Azt  pedig  nem  mondhatja  a  t.  miniszterelnök  úr,  —  ámbár 
Jókai  képviselő  úr  ignorálja  —  hogy  nem  mondtuk  meg  a  tör- 
vényjavaslat tárgyalása  alkalmával,  hogy  mit  akarunk. 
Én  egy  óráig  beszéltem  és  indokoltam  azt  a  határozati  javas- 
latot, melyet  most  már  önök  szi vökben  és  elméjök  rejteké- 
ben talán  az  egyedül  helyesnek  ismernek.  (Ellenmondás  a 
jobboldalon.)  Jókai  képviselő  úr  nem,  mert  most  sem 
olvasta. 

Jókai  Mór  :  Azért  nem  értem,  mert  olvastam. 

Hanem,  t.  képviselőház,  még  az  sem  történt,  amit  a  t, 
miniszterelnök  úr  emKtett.  Nem  jó  informátora  van  a  t. 
miniszterelnök  úrnak  ;  ha  nyíltan  hozzám  fordult  volna, 
vagy  akárkihez  t.  barátaim  közül,  higyje  el,  hogy  arról  az 
úgynevezett  titkos  conferentiáról  sokkal  őszintébb  és  telje- 
sebb felvilágosítást  nyert  volna.  Ez  ajánlatos  lesz  a  jövőre 
nézve.    (Derültség.) 

Két  conferentiát  tartottunk  a  törvényjavaslat  felett  és 
mindjárt  az  elsőben  egy  dolog  meg  volt  oldva,  nem  volt  titok, 
ki  is  lehetett  volna  a  lapba  tenni,  nem  is  volt  megtiltva 
hogy  a  lapba  tétessék,  —  t.  i.,  hogy  a  visszaküldést,  mivel 
ez  nem  a  mi  javaslatunk,  nem  fogjuk  kívánni.  De  aztán, 
hogy  mi  egyebet  fogunk  csinálni,  nem  lehetett  elhatározni, 
mert  nem  tudtuk  akkor,  hogy  mi  fog  javaslatba  hozatni. 
Próbálták  találgatni  beszélgetés  közben,  hogy  ezt  vagy  azt 
fogja  tenni  és  akkor  aztán  így  vagy  úgy  kellene  eljárni.  De 
biztosítom  arról,  hogy  senki  sem  találta  el,  amit  proponált. 
(Élénk  derültség  a  bal-  és  a  szélsőbaloldalon.)  De  már,  t. 
ház,  azt  csak  a  homályban  settenkedésnek  nem  nevezik,  ha 
nem  tudva,  hogy  a  t.  miniszterelnök  úr  mit  fog  propo- 
nálni, ezen  különféle  találgatásoknak  újságban  közlését 
tökéletesen  feleslegesnek  tartottuk,  (ügy  van  !  balfelől.) 
De,  t.  ház,  nem  erre  helyezem  a  súlyt,  hanem  Jókai  t. 
képviselőtársamnak  arra  az  állítására,  hogy  mi  oly  sok 
színnel  játszunk  ;  mi  egyszer  a  feketével,  hogy  ez  alatt 
kiket  ért,  a  t.  ház  tagjai  kételyben  nem  lehetnek  ;  érti 
különösen  azon  t.  főpapokat,  kiknek  ő  múltkori  beszédé- 
ben oly  szép,  oly  érzéken3rítő  módon  és  oly  alázatosan  hízel- 
gett. Egyszer  tehát  a  főpapokkal,  egyszer  meg  a  veres  átout- 
val  játszunk. 

Jókai  Mór :   Ezt  is  kitalálta,   fogadjunk. 

A  t.  képviselő  úr  elfelejt  egyet,  elfelejti  azt,  hogy  midőn 
a  mi  álláspontunk  világosan  meg  volt  jelölve  és  midőn 
múltkori  beszédemben  is  világosan  kifejeztem,  hogy  meg- 
győződésem szerint  a  reform  helyes  kezdeményezésének 
nincs  más  útja,  mint  az,  mely  határozati  javaslatomban 
világosan  ki  van  mutatva,  feledi  a  képviselő  úr  azt,  hogy 
akik  egyáltalán  ama  törvényjavaslatra  szavaztak,  azoknak 
volt  és  van  egy  határozott  álláspontjuk. 

Ha  elesik  a  gyakorlati  politika,  ha  gyakorlatilag  a  reform 
összetörik  valakinek  a  kezében,  ennek  oka  az,  aki  a  gya- 
korlati politikát  csinálja,  nem  az  ellenzéknek  egy  kis  része, 
hanem  a  többség  és  a  többség  vezére.  Ha  már  most  e  több- 
ségben azt  tapasztaljuk,  hogy  t.  képviselőtársam,  Hegedűs, 
mikor  egyrészről  nagy  tragikailag  előadja,  hogy  a  szabad- 
ságnak nemtője  bátortalanná  és  gyengévé  vált,  elvesztette 
szivét  e  házban  és  azt  mondja,  hogy  az  ellenzék  nem  fogja 
fel  hivatását,  mert  nem  kritizálja  és  nem  támadja  meg  a 
főrendek  nyilatkozatait.  Különösen  pedig  a  conservativ 
főurakéit  s  főpapokéit,  ugyanakkor  Jókai  képviselő  úr  pedig 
feláll  és  épen  a  conservativ  főurak  és  főpapok  irányában 
azt  mondja,  hogy  béküljünk  ki,  ne  súrlódjunk,  ajánlja  a 
kormánynak  azok  véleményének  elfogadását,  mert  külön- 
ben Kulturkampf  fejlődnék.  Vájjon  nem  sok  színnel  való 
játszás  ez  ?  (Élénk  tetszésnyilatkozatok  a  baloldalon  és 
szélsőbalon.) 

És  Jókai  képviselő  úr  felhozza  azon  indigenák  szerep- 
lését is.  Ez  t.  képviselőtársamnak  felületes  tájékozására, 
vagy,  mit  épen  nem  akarok  hinni,  nem  jóhiszeműségére 
sajátságos  világot  vet.  Az  indigenák  behivattak  és  szavaz- 
tak a  főrendiházban.  Helyesen  szólott  erről  a  miniszterelnök 
úr.  De  szabad-e  bennünket  az  indigenák  behívásával,  vagy 
azon  indigenák  megjelenésével  vádolni  ?  Emlékeznek  a  t. 
ház  tagjai  Lichtenstein  herczeg  és  még  egy  másik  főúri 
indigena  nyilatkozatára.  Felszólíttattak  a  kormánypárt  részé- 
ről is,  hogy  jöjjenek  el  szavazni.  És  mikor  nem  sikerült  a 
kormánypártnak  megnyerni  az  indigenák  megjelenését,  mint 
politikai  ballépést,  ennek  az  ellenzéknek  nyakába  akasztják. 
Pedig,    ha    valahonnan    tiltakozás    történt,    talán    egészen 

váratlan  módon,  akkor  Apponyi  t.  barátom  részéről  történt 
tiltakozás  és  pedig  nem  megpróbálás  és  kikosarazás  után. 
(Helyeslés   a   baloldalon.) 

Szabad-e,  igazságos-e,  helyes-e  ezt  és  ezen  politikai 
hibát,  mely  ott  kétségtelenül  elkövettetett,  nekünk  felróni 
akarni,  különösen  pedig  akkor,  amidőn  a  főok,  legalább  néze- 
tem szerint,  a  kormány  eljárásában  volt,  hogy  a  másodszori 
visszaküldés  által  az  egész  kérdés  a  korteskedés  terére  vite- 
tett ?  Mindkét  oldalon  megmozdítottak  mindent,  a  kormány 
behozta  legapróbb,  legfüggőbb  helyzetben  levő  hivatalno- 
kait, (Ügy  van  !  a  baloldalon)  megkísértettek,  legalább  úgy 
látszik,  a  kormánypárt  részéről,  nem  a  kormány  részéről 
az  indigenák  és  mikor  nem  sikerült  így  a  dolog,  akkor  nekünk, 
kik  eleve  tiltakoztak  ellene,  nyakunkra  akarják  tolni. 
Jókai  Mór  :  Nem  nagyon  eleve  ! 

Mindenesetre,  t.  ház,  akkor,  midőn  még  az  indigenák 
le  sem  jöttek,  midőn  még  a  főrendi  ülés  meg  nem  tartatott, 
akkor,  tehát  idejekorán  volt,  hogy  az  ellenzék  egy  eminens 
tagja    egyenesen,    határozottan    ellene    nyilatkozott. 

Jókai  t.  képviselőtársam  azt  mondja,  hogy  nem  lehet 
az  ellenzékre  számítani  semmi  kérdésben,  még  azon  kérdé- 
sekben sem,  melyekben  a  kormány  úgy  kezdeményez,  hogy 
az  ellenzék  nézeteinek  megfelel.  (Halljuk  !  Halljuk  !)  Kér- 
dezze meg  a  képviselő  úr  az  előtte  ülő  minisztereket,  igaz-e 
ez  a  vád  ?  Hiszen,  ha  egyebet  nem  akarok  mondani,  emlé- 
kezzék csak  egy  hasonló  kényes  kérdésre,  a  középtanodák 
rendezésének  kérdésére,  kérdezze  meg  a  cultusminiszter 
urat,  a  miniszterelnök  urat,  nem-e  ezen  és  részben  a  függet- 
lenségi ellenzék  segítségével  módosíttatott  és  fogadtatott  el 
ama  törvényjavaslat,  melynek  megalkotását  szükségesnek 
tartottuk  ?  És  ne  felejtsék  el,  hogy  oly  kényes  dolgoknál, 
mint  a  csendőrség  intézményének  behozatala,  a  qualifica- 
tionális  törvény,  a  pénzügyi  bíróság  megalkotása,  az  nem 
az  ellenzék  támogatásával  jött-e  létre  ?  Hanem  midőn  a 
t.  kormány  oly  határozati  javaslatot  proponál,  melynek 
értelme  iránt  a  legkülönbözőbb  eszmezavar  uralkodik  és  midőn 
annak  értelmét  határozottan,  világosan  megjelölni  vona- 
kodik ;  és  midőn  még  azt  sem  tudni,  minő  politikára  óhajtana 
hát  támogatást,  akkor  ürügynek  igen,  de  őszinte  nyilatko- 

zatnak  nem  tartom  Jókai  képviselőtársam  panaszát  az  ellen- 
zék megbizhatlan  magatartásáról. 

Ezek  után,  t.  ház,  nekem  még  csak  kettőre  van  észre- 
vételem. (Halljuk  !  Halljuk  !)  Az  egyiken  könnyen  átmehe- 
tünk, ez  vonatkozik  arra,  amit  a  t.  miniszterelnök  úr  mon- 
dott, hogy  ő  a  törvényjavaslat  tárgyalása  alkalmával  nem 
képviselt  ebben  a  házban  más  törvényhozási  politikát,  mint  a 
felsőházban.  Én  még  egyszer  végignéztem  a  t.  miniszter- 
elnök úrnak  összes  nyilatkozatait  és  jó  lélekkel  mondhatom, 
hogy  én  előbbi  állitásom  mellett  maradok.  A  t.  miniszterelnök 
úr  itt  a  reformpolitikát,  t.  i.  azt  a  politikát  képviselte  és 
hirdette,  amelynek  első  lánczszeme  e  törvényjavaslat,  esnem 
bizonytalan  időben  következhetik  valami  utána,  hanem 
következik  a  közelebbi  ülésszak  alatt,  az  általános  polgári 
törvénykönyv  házassági  részének  elkészültével,  amelyről 
jelentetett,  hogy  munkában  van  és  készen  lesz.  Ha  méltóz- 
tatnak kivánni,  felolvashatom.  (Felkiáltások  jobbfelől  :  Nem 
kívánjuk  !  Derültség.) 

A  főrendiházban  pedig,  t.  ház,  a  t.  miniszterelnök  úr 
arról,  hogy  reformok  létesítendők,  nemcsak  hogy  nem  beszélt, 
hanem  e  törvényjavaslat  elfogadását  egyenesen  olybá  tűntette 
fel,  amire  az  összes  legislatióban  szünet  következik.  Es  hogy 
ilyennek  hirdette,  felolvasom  nyilatkozatát,  mely  így  szól  : 
»Én,  méltóságos  főrendek,  abban  a  meggyőződésben  vagyok, 
hogy  míg  ez  ma  nálunk  nem  lehetséges,  a  jövő  azon  kérdésé, 
—  t.  i.  a  kötelező  polgári  házasságé  —  akár  alkottatik  meg  a 
törvény,  akár  nem,  csak  egy  különbséggel,  azon  különbség- 
gel, hogy  ha  e  törvény  megalkottatik,  akkor  nem  lesz  sür- 
gőssé, be  lehet  várni,  amíg  megérlelődik,  amíg  behozható, 
(Felkiáltások  jobbfelől :  No  hát !)  vagy  ha  csalódunk,  akkor 
meg  szükségtelen,  eltűnik  a  napirendről.* 

Ez  az,  t.  ház,  amiben  én  e  nyilatkozatnak  legnagyobb 
sajátságát  látom,  hogy  míg  az  alsóházban  elismertetik  annak 
nyílt  szüksége,  hogy  a  házassági  viszonyok  'rendeztessenek, 
hogy  állami  törvényhozás  történjék,  állami  jurisdictio  legyen, 
csak  az  mondatik  :  készülőben  van  a  polgári  törvénykönyv, 
be  fog  terjesztetni  és  akkor  oldatik  meg  e  kérdés  ;  a  főrendi- 
házban erről  a  készülőben  lévő  reformról,  erről  a  kormány 
keze  alatt  érlelt  megoldásáról  a  kérdésnek  a  legmélyebben 

hallgatnak  és  úgy  tüntetik  elő  a  dolgot,  mintha  csak  két 
kérdés  volna  :  ez  a  törvényjavaslat,  vagy  a  kötelező  polgári 
házasság ;  ami  középen  van,  amiről  az  alsóházban  azt 
mondta  a  kormány,  hogy  készülőben  van,  arról  mélyen 
méltóztatott  odafenn  hallgatni  és  méltóztatott  egyszersmind 
vészeljenek   is   megjelölni   a   kötelező   polgári  házasságot. 

Ma  már  nem  nagy  súlyt  helyezek  erre,  de  mert  kétségbe 
vonta  a  t.  miniszterelnök  úr,  hogy  mint  veszélyt  említette, 
mely  a  jövőben  bekövetkezhetik,  hát  kérem,  méltóztassanak 
meghallgatni  a  főrendiházban  tett  nyilatkozatát  (olvassa) : 
»de  ha  ez  a  törvény  meg  nem  hozatik«  —  t.  i.  a  törvény- 
javaslat —  »akkor  méltóztassanak  meggyőződve  lenni,  a 
kérdés  elemi  erővel  fog  előjönni,  eltiporja  egyiket,  vagy  mási- 
kat, aki  nem  akarja,  de  érvényesíteni  fogja  magát  okvetet- 
lenül előbb,  mint  viszonyaink  erre  megéri  élődnének. « 

Hát  mit  állítottam  én,  t.  ház  ?  Sem  többet,  sem  keveseb- 
bet, mint  azt,  hogy  a  t.  miniszterelnök  úr  ezt  a  törvényjavas- 
latot olyannak  tekintette,  amellyel  a  polgári  házasság 
behozatala  kizáratik.  Még  pedig  úgy  beszélt  arról,  hogy 
ha  elemi  erővel  kívántatnék,  ebben  valami  nagy  veszély 
volna. 

Hát  mit  jelent  az,  hogy  elemi  erővel  kívántatik  ?  Jelenti 
azt,  hogy  a  reform  szükségének  érzete  általános  körökben 
megérik,  hogy  alulról  a  legszélesebb  körökben  fogják  fel- 
karolni a  reformot.  Ezt  jelölte  meg  veszélynek  a  kormány 
nyilatkozata.  Ez  az  a  Janus-arczú  politika,  mely  itt  a  tör- 
vényjavaslatot úgy  árulta,  hogy  a  reformoknak  első  láncz- 
szeme,  a  főrendiházban  úgy  árulta,  mint  altatószert.  Ebben 
rejlik    az    ellenmondás,    ameljrre    czélzok. 

Egyébiránt  legyen  bár  így,  vagy  úgy,  engedjék  meg 
nekem  a  jövőre  nézve  egy  meggyőződésemet  kifejeznem. 
(Halljuk  !  Halljuk  !)  És  ez  az,  hogy  egy  vagy  más  okból, 
különösen,  ha  azt  tartják,  hogy  a  feladat  csak  az,  hogy 
minden  nehézség  kikerültessék  :  lehet  a  kérdést  függőben  és 
homályban  hagyni,  lehet  kicsinyelni  az  innen  mondott  véle- 
ményeket, az  innen  tett  indítványt  ;  hanem  én  egészen 
biztos  vagyok  abban,  hogy  el  fog  jönni  az  idő,  amidőn  a  t. 
kormány,  vagy  bárki  más,  aki  ebben  a  kérdésben  a  refor- 
mot felkarolja,  kénytelen  lesz  azon  úton  menni,  amely  irmen 


A  főrendiház  újabb  visszavető  határozata.  127 

javasoltatik,  kénytelen  lesz  pedig  ezen  az  úton  menni  azért, 
mert  az  ország  szükségének  csak  ezen  az  úton  lehet  eleget 
tenni  és  pedig  eleget  tenni  úgy,  hogy  senki  sem  fogja  túl- 
korainak  és  erőltetettnek  tekinteni  a  megoldást,  és  amire  nagy 
súlyt  helyezek,  hogy  a  nép  vallásos  érzelmei  szükségtelen 
zaklatásnak   ki   nem   tétetnek. 

És  most  áttérek  az  utolsóra,  a  t.  kormányelnök  úrnak 
azon  nyilatkozatára,  melyet  a  két  említett  magas  állam- 
férfiúnak  Bécsbe  hivatására  nézve  tett.  (Halljuk  !  Halljuk  !) 

Én  megvallom,  némi  zavarban  vagyok,  hogy  a  tisztelt 
miniszterelnök  úrnak  melyik  nplatkozatát  vegyem  fejte- 
getésem alapjául.  Az  első  nyilatkozatában  a  t.  miniszter- 
elnök úr  azt  mondja,  hogy  ő  azt  tartja,  hogy  nemcsak  joga, 
de  kötelessége  lehet  a  miniszternek  a  koronát  arra  kérni, 
hogy  egy  bizonyos  kritikus  helyzetben  annak  lehető  követ- 
kezménye iránt  azok  is  hallgattassanak  meg,  kik  a  kor- 
mánnyal ellentétes  nézetben  vannak.  Ebből  azt  kellene  hinni, 
hogy  a  primás  és  a  főtárnokmester  azért  hivattak  oda,  hogy 
az  ország  kritikus  helyzete  iránt  meghallgattassanak.  Ha  a 
másikat  olvassuk,  abból  meg  az  derül  ki,  hogy  azért  hivattak, 
hogy  nem  az  ország,  hanem  a  kormány  kritikus  helyzete 
felett  halljanak  valamit.  (Derültség  a  bal-  és  szélsőbalfelől.) 
Mert  a  második  nyilatkozatban  az  mondatik,  hogy  miután 
azt  híresztelték  minden  oldalról,  hogy  a  kormány  iránt  a 
korona  bizalma  megrendült,  a  kormány  pedig  nem  vihetne 
helyesen  az  ország  kormányzását,  ha  ez  a  hit  széles  körök- 
ben elterjed  és  nem  czáfoltatik  meg,  azon  czélból  hivattak 
fel  az  illetők,  hogy  meggyőződést  szerezzenek,  hogy  a  kor- 
mány iránt  a  korona  bizalommal  viseltetik. 

No  hát,  t.  ház,  nem  akarok  mellékdolgokra  súlyt  fek- 
tetni, nem  akarok  tehát  arról  szólani,  amit  a  miniszterelnök 
úr  felhozott,  hogy  a  koronának  joga  meghallgatni  a  titkos 
tanácsosokat ;  hiszen  joga  van  a  koronának  meghall- 
gatni mindenkit,  titkos  tanácsost  és  nem  titkos  tanácsost  ; 
arra  sem  helyezek  súlyt,  hogy  egy  másik  helyen  azt  mondja 
a  miniszterelnök  úr,  nem  tudom  ugyan,  hogy  ott  mi  történt, 
de  arról  jót  állok,  hogy  ennél  több  nem  történt.  Ha  tehát, 
t.  ház,  a  felhívásnak  oka  az  volt,  hogy  a  korona  jelentse  ki, 
hogy  a  kormány  iránt  bizalommal  viseltetett,  akkor,  t.  ház. 

megvallom,  hogy  erre  a  czélra  a  kormány  eljárását  helyes- 
nek vagy  szükségesnek  épen  nem  tartom.  Igaza  van  a  kor- 
mányelnöknek :  a  lehető  helytelen,  illoyáhs  volt,  ha  történt, 
—  én  nem  tudom,  történt-e,  nam  a  hírlapokról  szólok  —  azt 
hirdetni,  hogy  a  korona  kívánja  a  törvényjavaslat  meg- 
bukását,  melyhez  különben  előre  beleegyezését  adta.  Ez  igaz, 
de  hát  fájdalommal  kell  mondanom,  t.  ház,  hogy  mi  ilyes- 
mihez a  kormánypárt  részéről  már  régen  szokva  vagyunk  ; 
nem  ugyan  a  házban,  nem  is  mondom,  hogy  a  kormány  részé- 
ről, de  e  termán  kívül,  némely  nehéz  kérdésnél  egyenesen 
hirdettetik  és  mondták,  hogy  ezt,  vagy  amazt  nem  szereti 
a  minisztérium,  vagy  a  miniszterelnök,  ennek  vagy  aman- 
nak nem  szabad  megtörténnie,  mert  a  korona  nem  akarja, 
vagy  megfordítva,  meg  kell  történnie,  mert  a  korona  akarja. 
(Ügy  van  !  balfelől.  Ellenmondás  jobbfelől.)  Én  is  mond- 
hatnám, hogy  nagyon  helyén  lett  volna  ilj^esmit  nyíltan 
meghazudtolni  e  házban  annyival  is  inkább,  mert  az  ellenzék 
mindig  gyengébb  és  mert  nincs  módja  ezt  a  fejedelemmel 
desa  vouáltatni . 

De  nem  volt  nézetem  szerint  helyes  mód  ez  eljárás 
azért  sem,  mert  félreértésre  ad  alkalmat  és  mert  épen  azt 
nem  éri  el,  ami  a  bavallott  czélja,  hogy  széles  körökben 
tudomásra  hozassék.  Hiszen  ezen  urak  a  dolog  természete 
szerint  nem  jelenthetik  ki  nyilvánosan,  mi  volt  a  fejedelem 
nyilatkozata  ;  semmi  módja  nincs  a  nagy  közönségnek 
arról  hitelesen  értesülni,  és  ha  elhiszi,  hogy  így  történt,  a  t. 
miniszterelnök  úr  hitelére  hiszi  el,  mert  a  miniszterelnök  úr 
azt  mondja,  hogy  nincs  ugyan  értesülve,  hogy  mi  történt, 
de  jót  áll  róla,  hogy  egyéb  nem  történt.  Nem  lett  volna-e 
elég,  ha  a  t.  miniszterelnök  úr  a  koronának  ezen  demonstráló 
fellépése  nélkül  megmondja  és  kijelenti,  hogy  vette  a  kétség- 
telen bizalom  jeleit  a  korona  részéről  és  nem  adni  okot  arra, 
hogy  úgy  tűnjék  fel,  mintha  a  korona  demonstrált  volna  a 
t.  miniszterelnök  úr  személye  és  politikája  mellett,  amint 
alkotmányunk  szelleme  szerint  ez  nem  szabad,  amint  ezt 
tenni  nem  lehet.   (Helyeslés  balfelől.) 

Egyébiránt  én  egyre  vagyok  bátor  a  t.  ház  figyelmét 
végül  felhívni.  (Halljuk!  balfelől.)  Arra,  hogy  Jókai  t.  kép- 
viselőtársam oly  nagy  örömmel  hivatkozott  arra,  hogy  ki  fogná 

pótolni  ezt  a  kormányt  és  kétségtelen,  nagy  megelégedés- 
sel vette,  hogy  a  korona  bizalmának  jelei  jelentkeztek. 
Ámbár  higyjék  el,  t.  képviselőtársaim,  hogy  ezen  kétely 
a  t.  miniszterelnök  urat  nem  bántja,  amelyet  ő  említett. 
Hiszen  a  t.  miniszterelnök  úr  nyíltan,  a  házban  demonstratíve 
megjelölte  a  maga  utódját,  gróf  Szapáry  Gyula  igen  t.  pénz- 
ügyminiszter úrban.  Nem  egyszer  demonstratíve  mondta, 
hogy  ő  nyugalommal  vonulna  vissza  már  most  a  magán- 
életbe, mert  gróf  Szapáry  pénzügyminiszter  úrban  oly  utódot 
lát,  kinek  nyngalommal  engedné  át  a  kormányzást.  (Moz- 
gás  jobbfelöl.) 

Hát  olyan  nagy  oka  van  Jókai  t.  képviselő  úrnak  azt 
hinni,  hogy  a  t.  miniszterelnök  úr  megváltoztatta  nézeteit  ? 
Vagy  t.  képviselőtársam  elkeseredése  csak  onnan  ered, 
mert  ö  nincs  egy  nézeten  a  t.  miniszterelnök  úrral  ?  De  bármint 
legyen  is,  csak  egyetlenegy  esetben  lehet  mondani  és  lehet 
tiltakozás  nélkül  elfogadni  egy  miniszterről  nem  azt,  hogy 
pótolhatatlan,  hanem  azt,  hogy  nehezen  pótolható.  Én  nem 
örömmel  mondom,  nem  látom  és  nem  láttam,  hogy  a  t. 
miniszterelnök  úr  ehhez  a  módhoz  nyúlt  volna.  Ha  a  korona 
bizalmát  demonstrálni  akarja  ebben  a  házban,  van  annak 
egy  sokkal  kevesebb  gyanú  által  kísérhető,  egy  sokkal  komo- 
lyabb, egy  státusférfiúhoz,  meggyőződésem  szerint,  sokkal 
illőbb  módja,  és  ez  az,  mikor  olyan  kérdésekben,  melyeket 
mindenki  helyeseknek,  szükségeseknek  tart  az  ország  érde- 
kében, de  melyekről  joggal,  vagy  nem  joggal,  azt  mondták, 
hogy  a  helyes  kezdeményezés  akadálya  a  korona  akaratá- 
ban van,  ha  az  olyan  miniszter  az  ilyen  kérdésekben  az  ország 
szükségleteinek  megfelelő  kezdeményezéssel  lép  a  ház  elé  : 
az  ilyen  tények  által  való  demonstrálása  a  korona  bizal- 
mának sokkal  többet  ér  annál,  mint  amit  a  négy  fal  közt 
nyújtanak  és  amiről  nem  tudjuk,  hogy  minő  áron  lett  elérve 
■és  minő  politikára  megnyerve. 

Ez  a  neme  a  korona  bizalma  demonstrálásának  ily  kez- 
deményezés útján  az,  melyre  egy  komoly  államférfiú  vágya- 
kozhatik. 

De  midőn  egy  oly  határozati  javaslatot  kapunk  még 
ezen  kérdésben,  hogy  azt  látjuk  :  abban  nincs  vezércsillag, 
mely  után  valaki   hajóját  irányozhatná,   hanem   legfeljebb 

Szilágyi  Dezső  beszédei.  II.  9 

egy  bolygó  fény,  mely  politikai  ingoványokba  vezet,  ilyen 
határozati  javaslatot,  bármilyenek  legyenek  ama  bizalom 
kétségtelen  jelei,  én  részemről  elfogadni  nem  fogok.  (Élénk 
helyeslés    balfelöl . ) 

Szavazás  előtt,  a  február  6-iki  ülésben,  még  Tisza  Kálmán 
miniszterelnök  beszélt.  Hosszasabban  foglalkozott  Szilágyinak 
fejtegetéseivel.  Az  ellenzék  vádjára  megjegyezte,  hogy  az  akkor 
illetné  méltán,  ha  azt  mondta  volna,  hog}'^  a  cs?Jádjoggal  kapcso- 
latosan sem  keU  az  egyházpolitika  függő  kérdéseit  megoldani. 
Ezt  pedig  nem  áhította.  Viszont  rámutat  Szilágyi  beszédében 
arra  az  ellentétre,  hogy  öt  e  törvényjavaslat  bukása  miatt  a 
szabadelvüség  elejtésével  vádolja  ugyanakkor,  midőn  ehsmeri, 
hogy  a  házassági  kérdés  különböző  megítélése  nem  ellenkezik 
a  szabadéi vüséggel,  s  reactióról  vagy  ultramontánizmusról 
a  törvényjavaslat  elvetőivel  szemben  nem  lehet  igazságosan 
szólani.  Visszatér  a  settenkedés  v^ádjára  is,  s  ebben  ismét  ellen- 
mondást fedez  föl  Szilágyi  és  pártja  viselkedésében.  Amit  ő 
—  Tisza  —  javasolni  kívánt,  arról  ók  második  értekezletükkor 
tájékozva  voltak,  mert  minden  lap  közölte,  s  épen  akkor 
mondták  ki  lapjukban,  hogy  megállapodásukról  nem  adnak 
ki  semmit. 

Szílág\'i  :    Nem  akkor  volt. 

A  lap  szerint  akkor  volt. 

Egyes  esetekben,  igaz,  támogatták  Szílágyiék  a  kormány 
előterjesztését ;  de  tegnap  maga  Szilágjá  ismerte  el,  hogy 
a  szóbeli  esetben  nem  határozhatták  meg,  mit  fognak  tenni, 
mert  nem  tudták,  hogy  a  kormány  mit  akar  tenni.  (Derültség 
jobbfelől.)  Ha  valakinek  van  egy  dologra  nézve  megállapodott 
nézete,  ki  fogja  azt  mondani  s  nem  várja  be,  mit  proponál  Tisza, 
hogy   azután  annak  nekimehessen.    (Élénk  helyeslés  jobbfelől.) 

Tisza  beszéde  után  Szilágyi  Dezső  félreértett  szavainak 
helyreigazításakép  s/ólalt  fel  : 

Szilágyi  T.  ház  !   Én   csak  arra  kérek  a  t.   háztól  engedelmet, 

Dezső    hogy  szavaimnak  félreértésén  alapuló  azon  két  vádra  nézve, 

hogy   két    ellenmondásba    bonyolódtam,    —    és    köszönöm, 

hogy  a  miniszterelnök  úr  felemlítette  —  szavaim  értelmét 

megmagyarázhassam.   (Halljuk  !) 

A  t.  miniszterelnök  úr  két  ellenmondással  vádolt.  Az 
egyik  —  a  kisebbik  —  arra  vonatkozik,  hogy  ellenmondás 
van  abban,  hogy  mi  bevárandónak  tartottuk  a  kormány  állás- 
pontját, mielőtt  tudtuk  volna,  hogy  annak  ellenében  vagy 
azzal  szemben  mit  szándékozunk  tenni,  holott  kell  állás- 
pontjának lenni  minden  pártnak  és  minden  egyesnek  ily 
kérdésben.  Az  utolsóban  tökéletesen  igaza  van,  és  megint 
bátor  vagyok  azt  mondani,  hogy  hiányos  informatiója  van 
a  t.  miniszterelnök  úrnak  ;  mert  a  második  conferentia  ered- 
ményét, azt  t.  i.,  amit  tenni  fogunk,  titokban  tartandónak 
nem  tartottuk.  De  hogy  megvolt  álláspontunk  ebben  a  kér- 
désben, ezt  a  t.  miniszterelnök  úr  nagyon  jól  tudta.  Ez  volt 
azon  határozati  javaslat,  amelyben  kijelöltetett  a  reform- 
kérdés iránya,  és  amelyet  újra  azért  nem  terjeszthettem  elő 
a  házban,  mert  ez  már  egyszer  elvettetett  és  házszabályaink 
nem  engedik  meg,  hogy  azt  másodszor  is  behozzam.  Ennél- 
fogva határoznunk  nem  azért  kellett,  hogy  e  kérdésben 
mi  az  álláspontunk,  mert  az  ismeretes  volt  és  senki  előtt 
abból  titkot  nem  csináltunk,  hanem  kellett  azzal  szemben 
állást  foglalnunk,  amit  nem  tudtunk,  t.  i.  a  kormány  állás- 
pontjával szemben.  Ez  tehát  nem  ellenmondás. 

A  második  vád,  a  mivel  a  t.  miniszterelnök  úr  engem 
illet,  az,  hogy  azt  mondja :  ellenmondás  van  abban, 
hogy  egyrészt  őt  vádolom  a  liberális  reform  elejtésével, 
másrészt  azt  mondom,  hogy  ami  a  főrendiházban  történt, 
mindazon  elemeket  egy  középkori  setétséggel  és  reactióval 
vádolni  nem  lehet. 

Hát,  t.  ház,  ami  az  elsőt  illeti,  én  a  t.  miniszterelnök  úr 
ellen  nem  azért  hoztam  fel,  hogy  a  szabadelvű  reform  ügyét 
a  házasság  kérdésében  elejtette,  mert  nem  küldötte  fel  har- 
madszor a  javaslatot,  nem  azért  hoztam  fel  azt,  amit  capitu- 
latiónak  neveztem  és  annak  tartok  ma  is  ;  azt  abban  talá- 
lom, hogy  a  kormánynak  oly  helyzetben,  mint  aminőben 
nyilatkozata  szerint  ez  a  kormány  van,  ki  kellett  volna 
határozottan  jelentenie  programmját  e  reformkérdésre  nézve, 
és  nem  ezen,  legalább  is  kétes  értelmű  határozati  javaslat- 
tal állani  elő,  mely  még  azt  is  megengedi,  hogy  a  reformok- 
ban az  elejtett  javaslat  mértékén  alól  maradjon.  Nem  a 
főrendek  részéről  szenvedett  vereséget,  hanem  azon  határo- 

9* 

zati  javaslatot,  amelyben  az  ügy  elejtését  láttam,  hogy  ezt 
kárhoztattam,  hogy  az  ügynek  nem  elejtését,  hanem  azon 
szélesebb  körben  való  felkarolását  vártam,  amelyet  innen 
sürgetünk  :  ebben  és  a  főrendiház  elemeire  tett  nyilatkoza- 
tomban ellenmondás  nincs  ;  mert  pozitive  vagyok  értesülve 
arról,  hogy  a  főrendiházban  ezen  törvényjavaslat  ellen 
szavazó  elemek  közt  olyan  elemek  is  vannak,  kik  egy  szé- 
lesebb alapra  tett  kezdeményezésre  szavazat jukat  adták 
volna  s  erre  nézve,  ha  kell,  magánúton  felvilágositással  is 
szolgálok.  Én  ezen  okból  is  tettem  ama  nyilatkozatot  és 
fentartom  azért  is,  mert  egyaránt  helytelennek  tartom 
azt,  ha  a  főrendiházi  elemek  minden  különbség  nélkül  reactió- 
val  és  középkori  nézetekkel  vádoltatnak,  —  bár  voltak  ott 
kétségtelenül  középkori  nézetek  is  —  mint  amilyen  igazság- 
talannak és  helytelennek  tartom,  ha  a  polgári  házasság 
barátait  a  másik  oldalról  forradalmi  és  felforgatási  törekvé- 
sekkel, a  házasság  erkölcsi  alapjainak  aláásásával  akarják 
vádolni,  akarják  azonosítani.  Ily  nyilatkozatokban  nemcsak 
ellenmondás  nincs,  hanem  ez  tisztán  a  politikai  méltányosság 
és  helyes  megítélés  követelménye.   (Helyeslés  balfelől.) 

Ezzel  a  tanácskozás  befejeződvén,  a  kérdésben  névszerinti 
szavazással  döntöttek.  A  410  magyarországi  képviselő  közül, 
az  elnök  nem  szavazván,  igennel  171,  nemmel  131  szavazott, 
távol  volt  107  ;  Tisza  Kálmán  miniszterelnök  indítványa  tehát 
mindössze  40  szótöbbséggel  győzött. 


A  GYÖKERES  SZABÁLYOZÁS  FELE. 
ALAPOZÁS. 

FŐRENDI  REFORM. 

El  kell  ismernünk,  hogy  a  részleges  megoldásra  tett 
kísérlet  kudareza  a  kormányt  sem  el  nem  csüggesztette,  sem 
refoimáló  szándékától  el  nem  tántorította.  Ellenkezőleg,  a  bal- 
siker csak  megaczélozta  erejét.  Most  már  tisztán  állott  előtte 
a  helyzet,  hogy  akár  félrendszabállyal,  akár  mélyebbre  ható 
reformmal   jő   az  egyházpolitika  terén,    minden   igyekezete   meg 

fog  akadni  a  főrendiház  ellentállásán,  ha  ennek  a  tényezőnek 
összetétele  a  régi  marad.  Kitűnt,  hogy  a  főrendiház  az  egyház- 
politikában korszerű  újításokra  nem  kapható.  A  főrendiház 
ellentálló  erejét  kellett  tehát  meggyengíteni,  éppen  nem  meg- 
törni. És  ez  nem  volt  könnyű  feladat.  Olyan  reform,  amely 
kiforgatná  a  főrendiházat  lényegéből,  arisztokratikus  szerke- 
zetéből, mintegy  az  egyházpolitika  érdekében,  ily  reform  magá- 
ban a  főrendiházban  lehetetlen  volt,  még  ha  sikerülne  is  a  kép- 
viselőházzal ilyet  elfogadtatni.  A  kormány  tehát,  midőn  terv- 
szerűen újra  czélba  vette  a  reformot,  szorgosan  ügyelt  arra, 
hogy  ez  se  a  megtorlás  színében  ne  tűnjék  fel,  se  pedig  nagyon  is 
mélyreható  ne  legyen  ;  a  kellő  időben  jöjjön  s  ne  menjen  túl 
a  múlhatatlanul  szükséges  mértéken. 

Ezúttal  szerencséje  volt. 

Két  évvel  a  keiesztény-zsidó  házasság  bukása  után,  1885. 
elején  vitte  be  a  főrendiháznak,  mint  felsőháznak  szervezéséről 
szóló  törvényjavaslatát  a  képviselőház  elé.  Az  ellenzék  nagy 
hévvel  támadta  ezt,  főleg  a  kinevezett  tagok  nagy  száma  miatt, 
mint  amely  a  kormányhatalom  terjeszkedésének  czélzatát  árulta 
volna  el,  holott  épen  ez  a  főrendiház  modernizálásának  emel- 
tyűje akart  lenni.  Beható  tárgyalás  után  sikerült  a  törvény- 
javaslatot lényeges  módosítások  nélkül  a  kormánynak  tető  alá 
hoznia. 

Nem  ment  ily  könnyen  a  dolog  a  főrendiházban.  Az  eredeti 
törvényjavaslatnak  azon  említett  igen  lényeges  intézkedését, 
amely  arra  volt  hivatva,  hogy  a  felsőházat  az  újabb  eszme- 
áramlatok számára  hozzáférhetőbbé  tegye,  a  főrendiház  alaposan 
megnyirbálta.  Igaz,  hogy  javított  is  a  törvényjavaslaton.  így 
mellőzte  az  izraelita  hitfelekezetnek  főrendiházi  képviseletére 
vonatkozó  rendelkezést.  Másrészről  módosított  az  eredeti  szöve- 
gen oly  irányban,  hogy  a  kezdeményező  jog  szabatosabban 
leg3'^en  meghatározva  s  hogy  a  reform  következtében  kimaradó 
tagokból  minden  különbség  nélkül  50  tag  legyen  egyszersminden- 
korra  beválasztható.  Mindamellett  a  képviselőház  a  hozzá 
visszakerült  törvényjavaslatot  e  jelentékeny  módosítások  daczára 
még  mindig  olyannak  találta,  mely  lénj^egesen  különbözik  bár 
az  eredetitől,  de  mégis  haladást  jelent,  s  ezért  a  többség  meg- 
nyugvással hozzájárult  a  főrendiházi  szerkezethez.  Csakhamar 
megkezdődtek  az  új  törvényen  (1887  :  VII.  töivényczikk)  alapuló 

kinevezések  s  ezael  lassanként  bevonult  a  főrendiház  termeibe 
az  az  új  elem,  mely  ott  az  eg3^házpolitika  későbbi  fordulatában 
a  szabadelvű  irányzatnak  döntő  ténye^^őjévé  lett.  Kétségtelen, 
hogy  e  reform  nélkül  minden  további  komoly  kísérlet  az  egyház- 
politika terén  meghiúsult  volna. 

Ezzel  a  reformmal  tehát  a  Tisza-kormány  ha  nem  is 
biztosította,  de  a  lehetőségig  egj-engette  a  czélba  vett  és  az 
országos  közvéleményben  már  akkor  alaposan  megérlelt  egyház- 
politikai törvényalkotás  sikerének  egyik  feltételét. 

A  végleges  siker  biztosítása  még  két,  ugyanily  fontos  fel- 
tételhez volt  kötve.  Az  egyik  a  nagy  reformmal  szükségkép 
vele  járó  költségek  szempontjából  a  pénzügyi  helyzet  gyökei es 
ja\'Tilása,  a  másik  a  személyekben  rejlő  garancziák  megterem- 
tése volt.  Tisza  Kálmán  mindakettőre  nézve  szintén  csak  a 
megalapozás  munkáját  végezhette.  A  kivitel  dicsősége  már  nem 
neki,  nem  is  közvetlen  utódjának,  hanem  a  Wekerle-kormány- 
nak  jutott  osztályrészül ;  a  betetőzés  müvét  pedig  a  harmadik 
utód  :    Bánffy  Dezső  báró  kormánya  hajtotta   végre. 

A  PÉNZÜGYI  EGYENSÚLY.  VÁLTOZÁSOK  A  KABINETBEN. 

Tisza  Kálmán  miniszterelnök  ennek  az  évnek  utója  felé, 
november  29-én  ülte  meg  kormányzása  tizedik  évfordulóját. 
A  szabadelvű  párt  ebből  az  alkalomból  lelkesen  ünnepelte  a 
kipróbált  vezért.  A  Budapesten  tartott  országos  kiállítás  szép 
sikere  fényt  árasztott  az  oiszágra,  de  a  kormánynak  is  jelen- 
tékeny erkölcsi  hasznot  hajtott.  Ámde  az  ünnepi  hangulatot 
csakhamar  elűzték  a  politikai  élet  súlyos  rázkodásai. 

Már  az  1886.  év  tavaszán  a  Janski-ügy  igen  kínos  helyzetet 
szült.  Janski  Lajos  vezérőrnagy  beszéde  május  2I-én,  Budavár 
visszavételének  évfordulóján,  a  budai  cs.  és  kir.  katonai  temető- 
ben országszerte  felkavarta  a  szenvedélyeket.  Janski  a  Buda- 
pesten állomásozó  műszaki  csapatok  tisztikara  élén  koszorút 
tett  le  Hentzi  sírjára  s  őt  mintegy  eszményképül  állította  a 
hadsereg  elé.  A  dolog  váratlanul  nyilvánosságra  kerülvén,  más- 
nap a  képviselőházban  interpelláczióra  adott  alkalmat  Szalay 
Imre  és  Ugrón  Gábor  részéről.  Az  ifjúság  beverte  Janski  ablakait, 
és  a  forrongás  terjedt.  Tisza  miniszterelnök  május  24-én  igen 
erélyesen   válaszolt   az   interpellácziókra.    A   nemzeti   közérzület 

ellen  tett  öntudatos,  ünnepélyes  és  hivatalos  tüntetésről  —  úgy 
mond  —  szó  nem  lehet.  De  midőn  ezt  konstatálja,  nem  késik 
kijelenteni,  hogy  az  eljárást  tapintatlannak  és  helytelennek 
tartja.  Ez  szerinte  a  döntő,  elhatározó  körök  álláspontja,  katonai 
körökben  is,  fel  a  legfelsőbbig.  Az  erélyes  nyilatkozat  azonban, 
úgylátszik,  épen  a  felsőbb  katonai  körök  neheztelését  vonta 
magára,  mert  elégtételül  a  miniszterelnöki  székből  kapott  sér- 
tésért csakhamar  következett  Albrecht  kir.  herczeg  haiczias 
hangú  felköszöntője  Boszniában,  majd  Belcredi  gróf  volt  miniszter 
támadó  élű  felszólalása  az  osztrák  birodalmi  gyűlésen.  Mindezek 
alaposan  feltüzelték  az  országos  közvéleményt.  A  fővárosban 
egyremásra  óriási  tüntetések  folytak,  az  utczai  zavargások 
napokig  ismétlődtek,  és  csak  a  katonaság  közbelépése  tudta  a 
rendet  helyreállitani.  De  a  lelkek  békéje  nem  áUott  helyre,  sőt 
még  magasabbra  hágott  az  elkeseredés,  mikor  köztudomású  lett, 
hogy  Janskit  előléptették  hadtestparancsnokká,  az  addig  volt 
hadtestparancsnok,  a  magyar  érzelmű  Edelsheim- Gyulai  Lipót 
báró  pedig  nyugdíjba  megy.  A  fővárosban  bizottság  alakult  a 
mozgalom  vezetésére  polgárokból  és  képviselőkből,  s  augusztus 
1-én  nagy  tiltakozó  népgyűlést  tartottak. 

Az  ügy  annyira  elmérgesedett,  hogy  a  király  beavatkozására 
volt  szükség  a  nemzeti  becsületen  esett  csorba  kiköszörülése  és 
ezzel  a  nyugalom  biztosítása  végett,  ö  Felsége  augusztus  11-én 
igen  meleg  hangú  nyilatkozatot  intézett  a  miniszterelnökhöz, 
amelyben  kijelentette,  hogy  Edelsheim-Gyulai  nyugdíjazása 
tisztán  szolgálati  okokból  történt,  s  utalt  arra,  hogy  egyesek 
tényeiért  nem  méltányos  az  egész  hadsereget  vádolni.  Ez  a  királyi 
kézirat  a  Janski-ügyet  ugyan  elsimította,  de  fulánkját  nem  vette 
ki  a  nemzet  politikai  életéből.  A  parlamenti  többség  türelmének 
tartós  próbára  tétele  s  a  nemzeti  élet  teljességének  ez  ügyből 
folyólag  ismét  szembeszökően  nyilvánuló  fogyatéka  a  minisz- 
térium állásának  gyengülésével  járt.  A  közvéleményre  való  hatása 
ez  ügynek  a  választásokban  fejeződött  ki.  Az  új  választási  tör- 
vény alapján,  mely  az  országgyűlések  tartamát  háromról  öt  évre 
hosszabbította  meg,  a  közjogi  ellenzék  mindjárt  az  első  alka- 
lommal meggyarapodva  került  vissza  a  parlamentbe. 

A  pénzügyek  romlása  állandó  válsággal  fenyegetett  és  gyors 
cselekvést  kívánt.  Tisza  egyelőre  úgy  segített  a  bajon,  hogy  maga 
vette  kezébe  a  pénzügyi  tárcza  vezetését    s    igen  nagy    eréllyel 

látott  a  munkához.  Mint  államtitkár  Wekerle  Sándor  volt  mellette, 
aki  utóbb,  1889.  április  9-ikén  a  tárczát  is  átvállalta  Tisza  kezé- 
ből és  fáradhatatlan  munkával  hamarosan  előbbre  vitte,  majd 
egészen  rendbehozta  az  ország  pénzügyeit.  Ezzel  meg  volt 
teremtve  az  egyházpolitika  erélyesebb  irányzatának  másik  fel- 
tétele is.  A  harmadik,  a  személyi  garancziák  kérdése,  nyomról- 
nyomra haladt  a  megoldás  felé  ;  sőt  részben,  Wekerle  bevonásá- 
val, már  ennek  a  feltételnek  is  eléje  dolgozott  a  miniszterelnök. 

Trefort  halálával,  1888.  augusztus  27-én,  megüresedett  a 
vallás-  és  közoktatásügyi  tárcza.  Ennek  betöltése  tehát,  ugyan- 
ebben az  irányban  a  miniszterelnököt  már  előbb  foglalkoztatta. 
Ritka  cmbei ismeretével  sikerült  e  tárcza  intézésére  a  legodaillőbb 
erőt  megnyernie  Csáky  Albin  gióf  szepesi  főispán  személyében. 
A  kabinet  eikölcsi  súlya  e  két  akviziczió  által  sokban  növekedett 
s  a  készülő  nagy  liarcz  esélyei  sokat  nyertek. 

Mindamellett  a  miniszterelnök  állása  a  kormány  élén  mind- 
inkább tarthatatlanná  vált. 

Még  a  Janski-üg3^  nagyon  is  elevenen  élt  a  köztudatban, 
mikor  az  1889.  elején  beterjesztett  véderőtörvényjavaslat  tárgya- 
lására kerülvén  a  sor,  az  ellentétek  fokozottan  kiélesedtek.  — 
A  törvényjavaslat  ellen  az  egész  ellenzéki  tábor  összefogott. 
A  14.  §.,  amely  a  hadi  létszámnak  megállapitására  vonatkozott 
és  a  25.  §.,  mely  az  egy  év  leteltével  tiszti  vizsgát  nem  tevő 
önkénteseket  egy  további  évre  kötelezte  volna,  a  legerősebben 
kihívta  az  ellenzéki  támadásokat.  Es  méltán.  A  tíz  évről  tíz 
évie  való  megállapítás  jogát  feladó  14.  §-t  a  kiegyezési  törvénybe 
ütközőnek  bizonyították,  a  25.  §-t  pedig  a  magyarság  szempont- 
jából bélyegezték  súlyos  sérelemnek,  minthogy  a  tiszti  vizsgálat 
nyelve  a  német  lévén,  természetesen  a  szakasz  súlyos  intézkedése 
legelsősorban  a  magj^ai  ifjakat  hozta  volna  rosszabb  hetyzetbe. 

A  két  tábor  közt  elkeseredett  küzdelem  indult  meg.  Hóna- 
pokon át  folj't  a  szenvedélj^es  vita  a  képviselőházban  és  a  lapok- 
ban. Az  ellenzék,  teljes  erejét  összeszedve,  a  nemzeti  ügy  védel- 
mére hívta  csatába  a  közvéleményt.  A  székesfővárosban  tartott 
hatalmas  arányú  tüntető  körmenet  már  előre  vetette  a  törvény- 
javaslat sorsának  árnyékát.  A  képviselőház  termeiben  a  viták 
szenvedélyes  hangja  akkora  feszültséget  szült,  amely  folytonosan 
robbanással  fenyegetett.  A  ház  folyosóján  és  a  ház  előtt  heves 
jelenetek  játszódtak  le.  Rohonczy  Gedeon  képviselő  revolverrel 

lőtt  egy  fiatal  emberre,  akiben  merénylőt  sejtett.  Az  utczai  tünte- 
tések nagy  méretekben  újultak  meg  és  fő  városszer  te  a  rombolás 
képe  maradt  utánuk. 

Mindez  csak  egy-egy  tünete  volt  az  általános  izgalomnak, 
mely  utóbb  már  odáig  fajult,  hogy  a  miniszterelnök  személye  és 
élete  sem  volt  biztonságban.  Ezek  a  Tisza  miniszterelnök  ellen 
irányuló  folytonos  fenj'^egetések,  sőt  tettleges  támadások  a  köz- 
rend megvédése  szempontjából  ismét  katonaság  kirendelését 
tették  szükségessé.  Az  utczák  háborús  színt  öltöttek.  Naprc'l- 
napra  fokozódtak  az  ellentétek  s  a  kormány  helyzete  napról-napra 
nehezedett.  A  kíméletlen  harcz  csak  Rudolf  trónörökösnek  hír- 
telen közbejött  halálával  csillapult  le.  A  beállott  nemzeti  gyász 
csendjében  a  koimánj^  visszavonta  az  odiózus  14.  §-t.  De  maga 
ahelyett,  hogy  visszavonult  volna,  inkább  a  kabinetnek  újabb 
megerősítésére  gondolt.  Választása  Szílágjd  Dezsőre  esett.  S  ezzel 
az  egyházpolitikai  reformok  érdekében  mindaz,  amit  a  szemé- 
lyekben rejlő  biztosítékkal  való  megalapozás  iránt  a  kormány 
tehetett,  végre  volt  hajtva. 


SZILAGYI  DEZSŐ  IGAZSÁGÜGYMINISZTER. 
POZSONYI  LEVELE. 

Az  1887 — 92-iki  országgyűlésen  Szilágyi  Dezső  egy  ideig 
mandátum  nélkül  volt.  Karczagon,  ahol  jelölték,  kisebbségben 
maradt.  Egy  hónap  múlva  azonban  (okt.  21.)  mint  Pozsony  I. 
kerületének  jelöltje  mond  programmbeszédet,  s  itt  116  szótöbbség- 
gel meg  is  választják  (nov.  4.)  a  szabadelvüpártí  Molecz  ellenében. 

Szilágyi  a  véderővitában  még  teljes  erővel  a  kormány  ellen 
harczol.  1889.  márczius  vége  felé,  a  mikor  pedig  már  kész  a  meg- 
egyezés kö/te  és  Tisza  Kálmán  miniszterelnök  közt,  még  az. 
ellenzékkel  szavaz.  De  ugyanekkor  a  lapok  már  bőven  tárgyalják 
és  érdeme  szerint  kiemelik  a  kabinetbe  való  közeli  belépésének 
nagy  jelentőségét.  Kinevezése  április  12-ikén  jelenik  meg.  Lemond 
mandátumáról,  hogy  új  választásnak  vesse  alá  magát  s  egyszers- 
mind a  tárczavállalás  okairól  és  igazságügyi  politikája  czéljairól 
nyilt  levelet  intéz  választóihoz.  (»Pozsonyi  levél«.)  Április  24-ikén, 
most  már  ellenjelölt  nélkül,  újra  megválasztják.  Programmját 
május  29-íki  nagy  beszédében  fejti  ki  a  képviselőház  előtt.  Ebben 
az  egyházpolitika  még  érintve  nincs.  A   beszéd  máris  teljesen 

igazolta  mindazokat  a  várakozásokat,  melyek  a  miniszteri  szék- 
ben személyéhez  fűződtek.  A  lapok  meleg  elismeréssel  üdvözlik 
programmjáért.  »Egy  liberális  miniszter  őszinte  expozéja  volt, 
mely  egy  lépéssel  tovább  vitte  az  alkotó  elveket  az  igazságügynek 
mind  a  három  területén  :  a  jogi  törvényhozásba^n,  a  bíráskodás- 
ban és  az  iga2iságügyi  adminisztráczióban,  megjelölvén  a  leg- 
közelebb eső  és  azután  a  távolabbi  tennivalókat*,  írja  a  szabad- 
elvű Pesti  Hirlap  május  31-iki  számában  a  közvélemény  hű 
visszhangjaként.  Működése  elé  gazdag  reménykedéssel  néz  az 
ország.  Tőle  várja  mindenki  a  jogállamnak  oly  szellemben  való 
kiépítését  Magyarországon,  amint  egykor  Deák  Ferencz  meg- 
alkotta annak  képét  a  maga  lelkében.  A  munka  meg  is  indul 
vezetése  alatt  az  igazságügyminiszteriumban  s  nemsokára  egymást 
érik  a  miniszter  alkotó  erejének  tanúbizonyságai. 

TISZA  TÁVOZÁSA.  SZAPÁRY-KORMÁNY. 

De  sem  az  ország  pénzügyeinek  Wekerle  erélyes  kezétől 
intézett  fellendülése,  a  pénzügyi  egyensúly  helyreállítása,  sem 
a  kormánynak  Wekerle,  Csáky  és  Szilágyi  bevonásával  történt 
erősödése  nem  tudták  feltartóztatni  a  miniszterelnök  bukását, 
mely  a  Janski-ügygyel  és  véderővitával  összefüggő  események 
óta  jóformán  meg  volt  pecsételve.  Az  utolsó  lökést  s  egyTíttal 
az  alkalmat,  hogy  a  miniszterelnök  visszavonulásának  útja  ne 
maradjon  az  egyéniségéhez  méltó  erkölcsi  tartalom  híján,  a 
honossági  törvény  revíziója  adta  meg.  E  tör v^ényjavas latnak 
€gyik  intézkedését  —  10  évi  távollét  után  az  állampolgárság 
fenntartása  érdekében  való  jelentkezés  kötelességét  —  Kossuth 
Lajos  úgy  értelmezte,  hogy  az  őt  megfosztja  magyar  honosságától. 
Kossuth  álláspontjával  a  közjogi  ellenzék  is  azonosította  magát 
s  ily  éltelemben  módosítást  követelt  a  törvényjavaslaton.  Az  erre 
vonatkozó  kérvények  tárgyalásakor,  1889.  nov.  22-én,  Perczel 
Miklós  felszólalása  után  Tisza  erre  vonatkozólag  kedvező  értelem- 
ben nyilatkozott.  Nevezetesen  kijelentette,  hogy  hajlandó  a 
törvénynek  oly  irányú  módosításába  belemenni,  mely  szeiint  az  a 
honpolgár,  akit  valamely  város  díszpolgárul  megválaszt,  a  tíz  év 
után  való  jelentkezés  nélkül  is  megtartja  honpolgárságát.  Azonban 
minisztertársainak  s  a  szabadelvű  pártnak  magatartása  miatt 
nem  tudván  érvényesíteni  kijelentett  álláspontját,  1890.  márczius 

13-ikán  megvált  a  miniszterelnöki  széktől,  hogy  azontúl  mint 
közlegény  foglaljon  helyet  a  szabadelvű  párt  soraiban.  Helyét 
Szapáry  Gyula  gróf  fogalta  el.  (1890.  márcz.  17.)  Az  új  kormány 
következőleg  alakult  meg  :  miniszterelnök  és  belügyminiszter  : 
Szapáry  Gyula  gróf,  a  Felség  személye  körül  :  Orczy  Béla  báró, 
honvédelem  :  Fejérváry  Géza  báró,  kereskedelem  :  Baross  Gábor, 
vallás-  és  közoktatás  :  Csáky  Albin  gróf,  pénzügy  :  Wekerle  Sán- 
dor, igazságüg}'^ :  Szilágyi  Dezső,  horvát-szlavon-dalmát  miniszter  : 
Josipovich  Imre,  földmivelés  :  Bethlen  András  gróf. 

Kormányának  bemutatkozásakor  Szapáry  gróf  miniszter- 
elnök mint  sarkalatos  programmpontját  a  pénzügyi  egyensúly 
heljrreálhtása  művének  teljes  befejezését  hangoztatta.  Az  igazság- 
ügyi és  közoktatási  tárczákra  nézve  kijelentette,  hogy  azon 
reformeszmékhez,  melyeket  a  szakminiszterek  már  az  előbbi 
kormány  alatt  részleteztek,  az  új  kormány  is  ragaszkodik,  azokat 
teljes  egészükben  fenntartja  s  a  kormánytól  felállítandó  sorrend- 
ben őket  valósítani  törekszik. 

Tisza  Kálmán  visszavonulásának  lépcsőjéről :  a  honossági  tör- 
vényről ellenben  leplezetlenül  megmondta,  hogy  nem  kíván  vele 
foglalkozni.  Ez  a  lehető  legrosszabb  »jó  nap«  volt,  amellyel  bekö- 
szönthetett.  Természetesen  a  »fogadj  Isten«  sem  volt  valaminyájas. 


1890.  február  18.  Andrássy  Gyula  gróf  elhunytának  napja. 

A  PÁRTKÖZI  HELYZET. 

A  kormányváltozás  raitsem  javított  a  szabadelvű  párt  ós  az 
ellenzék  kölcsönös  viszonyán.  Szilágyi  Dezső  igazságügy  minisz- 
ternek a  konzuh  bíráskodásról  beadott  törvényjavaslata  körül 
új  erővel  éledt  fel  a  küzdelem.  Jóllehet  a  közjogi  ellenzék  intézte 
a  támadásokat,  a  harcz  lelke  mégis  Apponyi  Albert  gróf  volt. 
Közte  és  Szilágyi  igazságügyminiszer  között,  bár  rendkívül  magas 
színvonalon  mozgó,  de  ép  oly  elkeseredett  vita  indult  meg  a  parla- 
mentben. Az  egymással  szemközt  álló  pártok  sohasem  nézték 
ridegebben  egymást,  az  ellentétek  sohasem  voltak  élesebbek, 
mint  e  nagyszabású,  fényes  mérkőzés  után. 

A  vármegyei  közigazgatás  és  önkormányzat  rendezéséről 
ugyanezen  év  (1890.)  folyamán  benyújtott  törvényjavaslat  eleinte 

a  pártközi  helyzet  javulásával  kecsegtetett,  hiszen  a  kormány 
ezzel  a  törvényjavaslattal  Apponyi  és  a  nemzeti  párt,  különösen 
Grünwald  Béla  lég  sürgetett  refoimeszméinek  kívánt  testet 
adni.  Ügy  látszott,  hogy  ezen  a  ponton  a  közeledés  megtörténhe- 
tik az  egy  közjogi  alapot  valló  pártok  között,  s  ezzel  a  törvény- 
javaslat sorsában  is  kedvező  fordulat  fog  beállani.  Apponyi  és 
pártja  részéről  meg  is  volt  a  békére  való  hajlandóság.  Ellenben  a 
szabadelvű  párt  magatartása  sehogy  sem  kedvezett  a  kiegyenlítő 
irányzatnak,  A  jószándék  csakhamar  meghiúsult,  a  reménységek 
füstbe  mentek.  Velük  együtt  eloszlott  annak  lehetősége  is,  hogy 
a  kormány  czélt  érjen  törvényjavaslatával,  mely  ellen  a  szélsőbal, 
a  megyei  intézményben  rejlő  alkotmánybiztosítékokat  féltve, 
kitűzte  az  obstrukczió  zászlaját.  A  Szapáry-kormány,  meg- 
győződvén erőlködése  hiábavaló  voltáról,  végre  beérte  azzal, 
hogy  az  államosítás  elvét  törvénybe  iktassa.  Papiroson  lévő 
törékenyeink  száma  eggyel  szaporodott.  A  lex  Szapáryana  volt 
a  kövér  harcznak  sovány  eredménye. 

UJABB  ELKERESZTELÉSI  ÜGYEK. 

Az  év  vége  felé,  a  vallás-  és  közoktatásügyi  tárcza  költség- 
vetése során  —  1890.  november  18-ikától  —  a  kormány  egyház- 
politikája erős  vitát  idézett  elő.  Ezúttal  azonban  a  vita  nem  maradt 
meddő. 

Csáky  Albin  gróf  vallás-  és  közoktatásügyi  miniszternek  egy 
rendelete  forgott  felszínen.  A  miniszter  még  az  óv  elején,  február 
26-ikán,  hatályon  kívül  helyezte  elődjének,  Trefortnak  1888-iki 
intézkedését  és  szabályrendeletet  bocsátott  ki  az  akkoriban 
sürün  felmerülő  elkeresztelési  esetek  ügyében. 

A  rendelet  ellen  az  alsó  papság  országszerte  nagy  izgatást 
kezdett.  Egymásután  érkeztek  a  képviselőházhoz  és  a  főrendiház- 
hoz az  1868  :  LIII.  t.-cz.  módosítását  sürgető  kérvények. 
Aii  országgyűlés  tehát  most  már  az  elkeresztelési  ügynek  nem  a 
régi  alakjával,  hanem  ennél  továbbmenő  fejleményeivel  volt 
kénytelen  számolni.  A  tárgy  körül  másfél  hétig  tartó  vita  kelet- 
kezett. 

Csáky  rendeletét  részint  a  törvényesség  és  végrehajthatóság, 
1  észint  a  katholikus  dogmákba  való  ütközés  szempontjából 
támadták. 

Mindjárt  a  vita  ke/detén  Irányi  Dániel  lelkes  beszédben  a 
gyökeres  szabályozást  sürgette,  mint  a  bajok  orvoslásának  egye- 
düli módját.  Feltárva  az  ügy  előzményeit,  a  szabadelvű  kormá- 
nyok viselked'-'sét  azzal  magyarázta,  hogy  féltek  a  papságtól, 
melynek  támogatására,  segitségére  a  választásoknál  szüksége 
volt  a  kormánynak  s  a-íéit  nem  mertek  a  szabadelvű  intézmények 
létesítéséhez  fogni.  A  katholikus  papság  pedig,  tapasztalván  a 
kormány  félénkségét,  mind  bátrabb  és  bátrabb  lett,  míg  végre 
nemcsak  a  miniszteri  rendeletnek,  haaem  magának  a  törvénynek 
is  elleneszeg  ült.  Most  már  az  1868-iki  törvény  megváltoztatása 
iránt  fordulnak  kérvényeikkel  a  törvényhozáshoz,  de  csak  miután 
©lőbb  mái  megszegték  a  törvényt  és  hitelveikre  hivatkozva, 
kijelentik,  hogy  jövőre  is  meg  fogják  szegni.  Magát  a  rendeletet 
Irányi  sem  tarjta  az  1879-iki  törvényre  alapíthatónak.  A  törvény 
szerinte  csa.k  oly  esetekben  hatalmazza  fel  a  minisztert  rendelet 
kiadására,  midőn  rendőri  tilalom  vagj'  rendőri  intézkedés  áthágá- 
sáról van  szó.  Az  elkereszteléseket,  illetőleg  a  bizonylatok  kiadá- 
sának elmulasztását  pedig  rendőri  kihágásnak  minősíteni  alig 
lehet.  Elismeii  a  kormány  szándékának  helyességét,  hogy  az 
1868-iki  törvény  12.  §-ának,  mivel  azt  a  felső  bíi-óság  az  illetéktelen 
elkeiesztelésekre  alkalmazhatónak  nem  találta,  más  úton  szerezzen 
érvényt.  Csakhogy  erre  nem  a  rendelet  való.  Törvényt  magya- 
rázni és  pótolni  csak  a  törvényhozás  van  jogosítva.  Midőn  a 
kérvényezők  a  lelkiismeret  szabadságára,  a  szülők  természeti 
jogaira,  a  jogegyenlőségre  hivatkoznak,  ebben  az  orvoslás  útja  is 
meg  van  jelölve  :  tegyük  meg,  amit  kívánnak,  intézkedjék  az 
országgyűlés  törvényczikkek  alkotásával.  Határozati  javas- 
latot nyújt  be,  mely  szerint  a  képviselőház  utasítja  a  kormányt, 
hogy  a  vallás  szabad  gyakoilatáiól  és  a  polgári  házasságról  tör- 
vényjavaslatokat terjesszen  elő. 

Szapáry  Gynla  gróf  miniszterelnök  :  A  kormánynak  köte- 
lessége a  törvényt  végrehajtani  s  az  e  végből  szükséges  intézkedé- 
seket megtenni.  Ez  volt  czélja  a  miniszter  rendeletének  ;  azt  a 
kormány  fenntartja  és  ragaszkodik  végrehajtásához.  Abban  az 
esetben  pedig,  ha  intézkedései  nem  lennének  elegendők  és  annak 
szüksége  mutatkoznék,  hogy  törvényhozási  intézkedést  fogana- 
tosítson, meg  fogja  tenni  e  részbeli  előterjesztéseit,  esetleg  a  pol- 
gári anyakönyveket  is  behozza.  A  kormány  azt  tartja,  hogy  az 
anyakönyvek  vezetése  oly  polgári  funkczió  és  oly  szükség,  melyre 

nézve  a  kormány  van  hivatva  megszabni  az  eljárás  módját ; 
és  ha  az  eddig  követett  eljárás  nem  bizonyul  tovább  ezélszerű- 
nek,  intézkedni  fog,  hogy  az  1868-iki  törvény  végrehajtását  biz- 
tositsa. 

Csáky  Albin  gróf  vallás-  és  közoktatásügyi  miniszter  : 
Mindenkinek  joga  van  a  törvényhozáshoz  fordulni  a  meglévő 
törvény  módositása  iránt.  De  mindaddig,  amíg  a  törvényhozás 
e  kérelemnek  helyt  nem  ad,  a  fennálló  törvény  kell  hogy  respek- 
táltassék. 

A  február  26-iki  rendelet  —  úgymond  —  logikus  és  termé- 
szetes folyománya  az  1868  :  Lili.  t.-cz.  12.  §-ának.  A  törvény 
imperative  rendelkezik  a  vegyes  házasságokból  született  gyei- 
mekek  vallása  iránt.  Másrészt  pedig  az  anyakönyv  törvényeink 
értelmében  közokirat  jellegű.  Megengedhető-e,  hogy  a  törvények 
szerint  ily  jelleggel  bíró  kimutatás  ellenkezzék  a  törvény  rendel- 
kezésével ?  Intézkedni  kellett,  hogy  az  anyakönyvek  vezetése 
összhangba  hozassék  a  törvénn5'^el.  A  miniszternek  kötelessége 
őrködni  a  törvények  végrehajtásán  és  biztosítani  végrehajtásukat 
akkor,  midőn  a  végre  nem  hajtás  mindenféle  panaszt,  össze- 
ütközést, kellemetlenséget,  zavart  okoz.  Vitatja,  hogy  rendelete 
jogszerű  és  törvényes  alapon  nyugszik,  kibocsátására  szükség 
volt  és  kijelenti,  hogy  azt  lényegében  fenntartja  s  végre  kívánja 
hajtani  mindaddig,  amíg  be  nem  áll  annak  szüksége,  hogy  e 
tárgyban  törvényjavaslattal  lépjen  a  ház  elé.  Rámutat  arra, 
hogy  az  1868-iki  törvény  végrehajtásában  akkor,  midőn  a  tör- 
vény megalkottatott,  nem  találták  meg  ugyanazt  az  akadályt^ 
melyet  most  felfedeznek.  Huszonkét  év  óta  most  halljuk  elő- 
ször, hogy  a  törvényt  nem  lehet  keresztülvinni,  mert  hit- 
elvbe ütközik.  Konstatálja  továbbá,  hogy  1868.  óta  minden 
egyes  konkrét  esetben,  mely  ehntezós  végett  a  miniszterig 
felment,  minden  miniszter  az  1868  :  LIII.  t.-czikk  12.  §-a  értel- 
mében határozott. 

Hozzáteszi,  hogy  azon  eljárási  módozat,  melyet  a  rendeletben 
általánosítani  kíván,  igen  sok  helyt  majdnem  egész  egyház- 
megyékre kiterjedőleg  most  is  gyakorlatban  van,  és  nem  találtak 
benne  hitelvi  nehézséget.  A  legfőbb  ítélőszék  pedig,  valahány- 
szor végérvényesen  ítélt  ily  esetekben  s  az  illetőket  felmentette, 
indokolásában  mindig  kimondta,  hogy  a  keresztelés  által  a  vádolt 
lelkész  még  nem  vette  fel  az  illetőket  a  katholikus  egyházba,^ 

hanem  csak  általánosságban  a  kereszténységbe,  s  a  bíróságnak 
ezen  indokolása  ellen  semmi  oldalról  ellenmondás  nem  hal- 
latszott. 

Méltán  feltételezhette  —  úgymond  —  ily  előzmények  után, 
hogy  ezen  az  alapon  a  kivonatokat  a  lelkészek  akadálytalanul 
átküldhetik  egymáshoz. 

Végre  a^;  illetékes  közegekkel,  nemcsak  katholikusokkal,. 
hanem  más  keresztény  felekezetiekkel  is,  a  kérdést  előre  meg- 
tárgyalta. Igaz,  nem  találkozott  egy  sem,  aki  buzdította  volna 
(Élénk  derültség)  ;  de  erre  nem  is  volt  szükség,  úgyis  tudta,  mit 
akar  elérni.  Ellenezni  csak  egyetlenegy  ellenezte  ;  azonban 
dogmabeli  akadályt  egy  sem  hozott  fel. 

A  rendelet  kibocsátása  után  a  püspöki  kar  konferencziát 
tartott  s  a  rendeletet  ideiglenesen  elfogadhatónak  és  végrehajtha- 
tónak  találta  ;  ily  értelemben  adta  is  ki  végrehajtási  utasítással 
az  alpapságnak.  Ez  a  püspöki  értekezlet  bizonyos  kérdések  fel- 
világosítása végett  Rómához  fordult  ugyan,  de  ebben  a  miniszter 
nem  lát  helyteleníteni  valót ;  a  kathohkus  egyház  szervezete  ezt 
megokolja,  sőt  némely  esetekben  szükségessé  teszi.  De  szerinte 
az  is,  hogy  ily  kérdés  intéztetett  Rómához,  csak  a  mellett  szól, 
hogy  hitelvi  kifogás  a  priori  nem  forgott  fenn,  mert  különben 
nem  kellett  volna  kérdést  intézni. 

Egyébiránt  akármit  határozna  is  az  egyház,  az  semmiben 
sem  alterálhatja  az  állami  törvénynek  tekintélyét  s  a  felelős 
miniszter  rendeletének  érvényességét.  (Általános  zajos  helyeslés.) 
A  törvény  ellen  beadott  kérvények,  a  rendelet  ellen  irányuló 
panaszok  iránt  a  törvényhozás  véglegesen  határoz  és  határozata 
ellen  semmiféle  felebbezésnek  helye  nincs,  mert  a  törvényhozás 
az  egyedüli  és  utolsó  fórum  ily  ügyekben.  (Általános  zajos  hel3'es- 
lés.)  A  mozgalom,  úgymond,  melynek  tanúi  vagyunk,  a  katholikus 
egyházban  a  belf orradalomnak  bizonyos  neme.  Az  alpapság  túl- 
megy azon  a  határon,  melyet  a  főpapság  kijelölt :  egyházpolitikát 
csinál  és  zászlót  tűz  ki.  Mint  hazafi  és  katholikus  egyaránt  mélyen 
fájlalja  ezt  az  állapotot,  de  a  felelősség  érte  nem  őt  terheli.  Nyugodt 
lelkiismerettel  veti  magát  alá  a  ház  elhatározásának. 

Az  ülés  naplója  szerint  a  miniszter  beszéde  után  élénk  helyes- 
lés és  zajos,  meg-megújuló  éljenzés  és  taps  hangzott  fel  a  jobb- 
és  szélsőbaloldalon  ;  a  háznak  számos  tagja  körülveszi  és  üdvözli 
a  minisztert. 

Igen  jelentékeny  mozzanata  volt  a  vitának  Horvát  Boldizsár 
beszéde.  Az  egyetlen  út  és  mód,  úgymond,  mely  a  mostani  téveteg- 
ből kivezet,  anélkül,  hogy  kompromittálná  a  végrehajtó  hatalom 
tekintélyét,  a  törvény  és  törvényhozás  méltóságát,  vagy  össze- 
ütközésbe jönne  a  katholikus  elvekkel  :  minden  habozás  és  kése- 
delem nélkül  felmenteni  az  egyházakat  az  anyakönyvek  vezeté- 
sétől, elrendelni  az  általános  polgári  anyakönyvek  behozatalát 
és  vezetésüket  kizárólag  állami  közegekre  bízni.  (Hosszantartó 
zajos  helyeslés.)  »Az  erkölcsi  világban,  így  fejezte  be  szavait, 
-szintúgy  mint  a  fizikai  természetben,  a  dagályt  apály  váltja  fel. 
Ez  minden  nemzetnél  így  van,  nálunk  is,  azzal  a  különbséggel 
azonban,  hogy  itt,  fájdalom,  a  rövid  dagályt  többnyire  hosszú 
apály  kö\eti,  és  néha  évtizedeken  át  kell  arra  várakoznunk, 
míg  a  nemzeti  apathiába  .temetkezett  nagy  eszmék  sírjukból  újra 
győzedelmesen  feltámadnak.  Sok  jel  arra  mutat,  hogy  ismét  ked- 
vező dagály  közeleg.  Ne  hagyjuk  azt  sikertelenül  elillanni,  ne 
várjuk  az  új  apályt,  siessünk  az  evezőkhöz  !«  (Élénk,  hosszas 
-éljenzés  és  tetszés.) 

Szivák  Imre  :  A.  rendelet  törvényes.  Az  állam  le  nem  mondhat 
-azon  jogáról,  hogy  a  biztonságának  magasabb  feladata  szem- 
pontjából szükséges  intézkedéseket  az  anyakönyv  terén  is  meg  ne 
tegye.  Tény  a/,  hogy  ebben  az  országban  22  esztendőn  keresztül 
minden  érvényesülhetett :  akármelyik  felekezethez  tartozó  papnak 
szeszélye,  önkénye  vagy  akarata  ;  de  ami  nem  érvényesült,  az 
-épen  maga  a  törvény.  Nézhette-e  nyugodtan  az  állam  kormánya, 
hogy  a  felekezetek  közt  naponként  oly  elbirtoklások  történnek, 
amelyek  következtében  az  érdekelt  állampolgár  azt  sem  tudja 
végtére,  hol  vannak  az  ő  létviszonyai  nyilvántartva,  mert  annál  a 
felekezetnél,  ahova  törvény  szerint  tartozik,  nincsenek  meg  e 
rá  nézve  fontos  adatok,  ahol  pedig  nyilvánlatban  tartják  ezeket, 
oda  ő  törvény  szerint  nem  tartozik  ?  Ily  abusust  a  minis,  ter,  fele- 
lőssége tudatában,  nem  tűrhetett  tovább.  A  kormánynak  gondos- 
kodnia kellett  a  törvény  végrehajtásáról  s  az  1879  :  XL. 
t.-czikk  1.  §-a  szerint  rendelet  kibocsátásával  igenis  joga 
volt  ehhez.  Szükséges  volt  a  büntető  s/ankczió  megállapítása  is, 
mert  különben  az  intézkedésnek  foganatja  nincs  és  az  abusus 
meg  nem  szűnik.  A  kormány  nem  tett  egyebet,  mint  a  törv^ény 
iiánt  való  tiszteletből  érvényt  szerzett  az  állam  beczikkelyezett 
jnoráljának. 

A  beadott  kérvények  ama  czéljával  szemben,  hogy  az  1868.  évi 
Lili.  t.-ezikk  a  szülők  szabad  vallásválasztási  jogának  helyre- 
állításával revizió  alá  vétessék,  a  törvénynek  változatlan  fenn- 
tartása mellett  van  s  a  kormány  nyilatkozatát  úgy  üdvözli,  mint 
annak  bizonyságát,  hogy  a  kormány  őszinte  barátja  a  szabadelvű 
intézményeknek  és  akarata  komoly  akadálya  minden  reakcziónak. 
Az  anyakönyvek  vezetésének  állami  kezelésbe  vételét  —  nem 
törvény,  hanem  rendelet  útján  —  véli  a  legkíméletesebb  módnak 
a  zavarok  megszüntetésére. 

Fejtegeti  a  kérvényekben  kifejezésre  jutó  mozgalomnak 
veszélyeit  magára  a  katholikus  egyházra  nézve.  A  katholikus 
egyház  nem  annak  köszönheti  hazánkban  predomináns  állását, 
hogy  az  államhatalmat  gátolta  feladatai  teljesítésében,  hogy 
ellentét  esetén  a  megoldást  kívül  kereste  volna.  Kulturharcztól 
a  szónok  nem  fél.  Ily  harcz  esetén  a  főpapság  is  tisztában  lehet 
két  dologgal  :  először  azzal,  hogy  szemben  fogja  találni  magával 
a  katholikus  egyháznak  művelt  elemeit ;  másodszor,  hogy  ilyen 
harczban  az  ország  összes  szabadelvű  elemei  támogatni  fogják  a 
kormányt  és  nem  fogják  meggátolni  abban,  hogy  az  államhata- 
lom önvédelmi  akcziójának  sikereié  szükséges  hatalmi  eszközöket 
onnan  vegye,  ahol  találja,  esetleg  a  katholikus  papságtól  is. 
»Mi  számíthatni  vélünk,  úgymond,  azon  páitra,  s  azt  hiszem, 
köztünk  ebben  legalább  különbség  nem  lehet,  mely  a  nemzeti 
önállóság  minél  nagyobb  kifejlesztését  írta  fel  zászlajára  ;  számit- 
hatni vélünk  azon  párt  közreműködésére,  amely  szeret  a  nemzeti 
állam  kiépítésén  munkálkodni.  Tisztában  vagyunk  azzal  is,  hogy 
itt  nem  üres  formulák,  nem  politikai  jelszavak  felett,  hanem 
intencziók  felett  fogunk  szavazni.  Tisztában  vagyunk  azzal  is, 
hogy  igenis,  magának  a  liberalizmusnak  nagy  kérdései  felett  fog 
döntés  történni  és  köztünk  s  a  túlsó  oldal  között  e  tekintetben 
ma  megépülhet  a  válaszfal,  mely  bennünket  örök  időkre  el  fog 
egymástól  választani.  E  harczban  mi  azon  tudattal  fogjuk  meg- 
állani helyünket,  hogy  e  harcz  nemcsak  a  jelen,  de  a  jövő  felett  is 
dönteni  fog,  és  kormányunkat  e  tekintetben  nemcsak  a  jelenben, 
hanem  a  jövőben  is  kívánjuk  támogatni  szavazatunkkal,  annak 
erőt  kívánunk  adni  jövő  akcziójához  és  tisztában  vagyunk  azzal  az 
egyház  jelszava  szerint  is,  hogy  :  »qui  non  est  nobiscum,  est  contra 
nos«.  Aki  ebben  a  kérdésben  nincs  velünk,  mint  akik  a  törvény- 
tisztelet s  az  államhatalmi  elv  és  tekintély  eszméit  képviseljük, 

Szilágyi  Dezső  beszédei.  II.  10 

az  üzenjen  hadat  korunk  modern  eszméinek,  amelyeknek  szolgá- 
latában én  ma  a  szabadelvű  pártot  látom.  A  magyar  liberalizmus 
ugyan  passziv,  de  ha  létében  támadtatik  meg,  mint  most  történt : 
kilép  az  akczió  terére  s  megállja  helyét  mindaddig,  míg  feladatait 
megoldotta. « 

Óhajtván,  hogy  a  közvélemény  tájékozása  végett  a  ház 
határozatilag  fejezze  ki  álláspontját,  a  következő  határozati  javas- 
latot terjeszti  be  : 

Mondja  ki  a  t.ház  határozatilag,  hogy  : 

I. tekintettel  arra,  miszerint  a  vallás-  és  közoktatásügyi  minisz- 
ternek február  26-án,  10.086.  sz.  a.  kiadott  rendelete,  mint  amely 
az  1868-dik  LIIT.  t.-cz.  12.  §-ának  végrehajtását  czélozza,  tör- 
vényeinkkel összhangban  van  és  törvényessége  az  1879-ik  XL, 
t.-:íz.  1.  §-ában  gyökerezik  ; 

tekintettel  továbbá  arra,  hogy  ennek  kibocsátása  a  felmerült 
tapasztalatokkal  szemben  indokolt  és  szükséges  volt  :  a  ház  a 
vallás-  és  közoktatásügyi  miniszter  eljárását  helyesli.  (Élénk 
helyeslés  jobbfelöl,  ellenmondások  a  bal-  és  szélsőbaloldalon.  Fel- 
kiáltások :  Magj^arországot  csak  töi  vényekkel  lehet  kormányozni^ 
nem  pátensekkel !) 

II.  A  ház  a  1868-ik  LIII.  törvényczikket,  mint  amely  egy- 
részt az  állam  és  a  vallásfelekezetek  és  másrészt  a  vallásfeleke- 
zeteknek egymás  között  annyira  szükséges  békéjét  biztosítja, 
módosítani  nem  kívánja.  (Helyeslés  jobbfelől.  Ellenmondás  a 
baloldalon.) 

III.  A  ház  helyesli  a  kormánynak  azon  kijelentését,  hogy 
oly  czélból,  miszerint  az  1868  :  LIII.  t.-cz.  alapelvei  minél  telje- 
sebben érvényre  jussanak,  ha  ezen  törvény  végrehajtása  körül 
netalán  f  elmei  ülő  nehézségek  szükségessé  tennék  :  ezek  elhárí- 
tására annak  idejében  kész  a  törvényhozás  további  megfelelő 
intézkedését  kikét  ni  s  esetleg  a  polgári  anyakönyvek  behozata- 
lára vonatkozó  törvényjavaslatot  beterjeszteni.  (Általános  élénk 
helyeslés.) 

Benyújtják  :   Szivák  Imre,   Krajcsik  Ferencz,   Szabó   Imre, 
Fenyvessy    Ferencz,    Hieronymi     Károly,    Uiányi    Imre,    gróf 
Andrássy  Gyula,  gróf  Andrássy  Tivadar,  Torma  Miklós,  dr,  bárd 
Roszner  Ervin,  Falk  Miksa,  báró  Nopcsa  Elek,  Beksics  Gusztáv, 
dr.  Papánek  Lajos,  gróf  Horváth-Toldy  Lajos,    gróf  Esterházy 

Kálmán,  Gajári  Ödön,  Bornemisza  Ádám,  Bárányi  Ödön,  Görgey 
Béla,  Fest  Lajos,  Vaigics  Imre,  Beöthy  László,  gróf  Nákó  Kálmán, 
Sipeky  Sándor,   Zsámbokréthy   Emil,  gróf  Zay  Albert. 

Komlóssy  Ferencz  a  püspökök  és  az  alsó  papság  eljárását 
veszi  védelmébe  s  a  köv^etkezö  határozati  javaslatot  terjeszti  elő  : 

»Utasíttatik  a  kormány,  hogy  a  február  26-iki  rendeletet 
akként  módosítsa,  hogy  annak  végrehajtása  a  katholikus  egyház 
hitelveivel  ne  ellenkezzék. << 

Csáky  Albin  gróf  vallás  -és  közoktatásügyi  miniszter  novem- 
ber 21-ikén  újra  felszólalt  és  reflektált  az  ellenkező  véleményekre. 
Többi  között  megemlíti,  hogy  amidőn  átvette  a  minisztériumot, 
csaknem  200  volt  a  bejelentett  panaszok  száma  e  tárgyban ;  azóta 
a  panaszok  nem  fogytak,  hanem  folyton  szaporodtak.  A  hírlapok- 
ban is  olvasható,  hogy  ily  esetek  mennyi  összeütközést  okoznak  és 
mily  torzsalkodásokat  szülnek  lelkész  és  lelkész  között.  A  kormány 
intézkedésének  ezélja  nem  a  harez,  hanem  a  béke,  esetleg  azáltal, 
hogy  polgári  anyakönyveket  hozzon  be  a  törvényhozás. 

Holló  Lajos  :  A  bajokat  a  kormányzati  rendszer  idézte  elő. 
Annak  elnézése  mellett  volt  lehetséges,  hogy  e  hazában  oly  fele- 
kezeti szűkkeblűség  és  elfogultság  keletkezett,  amely  mint  izzó 
zsarátnok,  a  nyugalom  leple  alatt  sokkal  jobban  ég  ma,  mint 
évtizedek  előtt  és  napról-napra  jobban  éled.  Itt  nem  lehet  többé 
kicsinyes  intézkedésekkel  segíteni,  minőket  a  kormány  alkalmaz, 
hanem  nagyobbszabású  intézkedések  kívántatnak  meg,  amint 
Irányi  Dániel  és  Horvát  Boldizsár  előadták  :  a  vallásszabadságról, 
a  családjog  egyöntetű  rendezéséről,  az  egységes  anyakönyvvezetés 
behozataláról  szóló  törvények  alkotása.  Ez  nem  egyszerűen  a 
liberalizmus  kérdése  ;  ez  az  állam  konszolidálásának,  a  jogrend 
biztosításának  és  a  közmorál  uralmának  kérdése  is.  Ok  azt  a 
zászlót,  amelyre  ezek  lesznek  írva,  még  akkor  is  támogatni  fogják, 
ha  azt  a  szabadelvű  párt  kezében  fogják  látni.  De  a  miniszter 
rendelete  a  szabadelvűsóg  jelszava  alatt  a  kormányhatalom 
önkényének  szolgál.  Ennek  támogatására  nem  vállalkozik,  hanem 
Irányi  határozati  javaslatát  pártolja. 

Polónyi  Géza  :  A  dilemmából,  ha  fenn  akarjuk  tartani  a  tör- 
vényt, más  úton,  mint  az  anyakönyvvezetés  útján  nincs  szaba- 

dúlás.  Az  elkeresztelési  eseteknél  azt  látjuk,  hogy  90%-ban 
katholikus  és  csak  10%-ban  nem  katholikus  részről  követtetnek 
el.  Tehát  a  katholikus  papságnak  saját  illegális  propagandája  az, 
melyet  a  kérvények  támogatnak.  Itt  olj^  felekezeti  villongással 
állunk  szemben,  mely  a  dogmát  áUítja  ugyan  előtérbe, 
de  tényleg  a  tilos  propagandának  egy  nemét  folytatja, 
(Helyeslés  a  szélsöbaloldalon  és  jobbfelöl.)  melyet  a  tör- 
vényhozásnak tűrnie,  megengednie  egyáltalában  nem  szabad. 
(Helyeslés  a  szélsőbaloldalon  és  jobbfelől.)  Elfogadja  Iránp 
határozati  javaslatát,  de  nem  a  vallásszabadságnak  azon 
eszményi  mértéktelenségével,  amely  abban  foglaltatik.  Csak  a 
bevett  és  oly  vallásfelekezetek  szabadságának  híve,  amelyek- 
nek vallása  előrebocsátott  konfesszió  mellett  az  állam  tör- 
vényeivel összhangzásba  van  hozva.  Sürgeti  a  kötelező  polgári 
házasság  behozatalát.  A  következő  határozati  javaslatot 
nyújtja  be  : 

»A  t.  képviselőház  utasítja  a  kormányt,  hogy  : 
a)   a   törvényesen   bevett   vallásfelkezetek   teljes,    általános 
egyenjogúsításának  szabályozása  czéljából, 

h)  az  anyakönyvek  államosítása,  illetőleg  állami  felelős  köze- 
gek által  leendő  vezetése  czéljából  terjesszen  a  képviselőház  elé 
tör  vényjavaslatot. « 

November  22-ikén  Apponyi  Albert  gróf  szólott  bele  a  vitába. 
Ez  a  beszéd,  Apponyinak  különben  is  egyik  legnagyobb  szónoki 
sikere,  nemcsak  a  fennforgó  ügyben  folyt  be  döntőleg  a  ház 
határozatára,  nevezetesen  mind  a  Szivák-féle  határozati  javaslat 
harmadik  pontjának,  mind  pedig  Irányi  határozati  javaslatának 
elfogadására,  hanem  általában  a  közvélemény  alakulásának  és 
az  egyházpohtikában  a  radikálisabb  irány  felülkerekedésének 
is  oly  fontos  tényezője  volt,  hogy  szükségesnek  látjuk  egész  terje- 
delmében való  közlését  : 

Apponyi  Albert  gróf  :  T.  ház  !  (Hosszantartó  éljenzés  bal- 
felől.  Nagy  mozgás.  Halljuk  !  Halljuk  !)  T.  ház  !  (Halljuk  !  Hall- 
juk !)  Ámbár  én  is  osztozom  a  sokak  által  kifejezett  sajnálko- 
zásban a  felett,  hogy  egy,  magában  véve  túlbecsült  jelentőségű 
inczidens  a  vallás-  és  közoktatásügyi  tárcza  tárgyalásánál  a  kul- 
turális érdekeket  háttérbe  szorította  és  ezen  egy  inczidens  körül 

hosszú  vita  fejlődött  ki,  mégis  mindenki  természetesnek  fogja 
találni,  hogy  én  erre  a  pontra  vonatkozólag,  amellyel  a  ház 
már  néhány  nap  óta  foglalkozik  és  az  azzal  kapcsolatosan  fel- 
merült eszmékre  nézve  észrevételeimet  megtegyem,  állásponto- 
mat kifejtsem.  (Halljuk  !  Halljuk  !) 

Két  irányban  indult  meg  a  gondolkodás,  két  irányban  a 
vitatás  az  úgynevezett  elkeresztelés  kérdésének  alkalmából. 
Foglalkoztunk  ezekben  a  napokban  először  magának  ennek  a 
kérdésnek  az  érdemével,  a  kormány  e  körül  tanusitott  eljárá- 
sának megbirálásával  és  részint  a  ház  tradiczióinak  követésében, 
de  részint  ezen  inczidens  világában  is  azon  általános  egyház- 
poHtikai  kérdésekkel,  melyek  vélekedésem  szerint  ugyan  sok- 
kal nagyobbak,  sem  minthogy  azoknak  elintézése,  az  azok  iránti 
állásfoglalás  ezen  inczidenshez  legyen  köthető,  amelyek  terén 
létező  visszásságok  azonban  ezen  inczidens  által  is  élénk  világí- 
tásba helyeztettek.  (Ügy  van  !  Ügy  van  !  balfelől.) 

Én  is  mindkét  téren  követni  akarom  az  itt  hallottakat  és  a 
ház  asztalára  letett  javaslatokat.  (Halljuk  !  Halljuk  !) 

Mindenekelőtt  a  szűkebb  körre  magára,  az  úgynevezett 
elkeresztelési  vitára  és  annak  tárgyára  szorítkozom  és  igen  örülök, 
hogy  a  vitára  a  t.  többség  részéről  beadott  határozati  javaslatban 
szubsztrátumot  nyertünk. 

A  t.  többség  által  benyújtott  határozati  javaslat  három 
pontból  áll,  melyeknek  elseje  a  kormány  eljárásának  úgy  tör- 
vényességi, mint  czélszerüségi  szempontokból  való  helyeslésére 
hívja  fel  a  házat. 

A  második  pont  magában  foglalja  az  1868  :  LIII.  törvény- 
czikk  rendelkezéseinek  fenntartására  irányzott  akaratot,  illetőleg 
az  abban  kifejezett  elvnek  újból  való  megerősítését. 

A  harmadik  pont  pedig  a  kormánynyilatkozatok  helyes- 
lése alakjában  kifejezést  ad  annak,  hogy  az  állami  törvények 
tekintélyének  és  így  az  1868  :  LIII.  törvónyczikk  érvényének 
minden  körülmények  közt  tiszteletet  kell  szerezni  és  helyesli  a 
kormánynak  azon  kijelentését,  hogy  ezt  a  lehető  legalkalmasabb 
módon  eszközölni  fogja,  ha  kell,  a  polgári  anyakönyvezésnek 
behozatala  által  is. 

Én,  t.  képviselőház,  a  sorrendnek  némi  módosításával  elő- 
ször is  a  második  pontot  veszem  tárgyalás  alá  és  erre  vonatkozó- 
lag  igen   röviden   nyilatkozhatom,    mett   tartozom   ugyan   ezzel 

szemben  is  egyéni  meggyőződésemnek  teljesen  őszinte  kifejtésé- 
vel, de  azt  aktuálisnak  nem  tartom.  Előrebocsátom,  hogy  amit 
eiTe  vonatkozólag  mondandó  leszek,  tisztán  egyéni  meggyőző- 
désem és  azért  a  felelősség  kizárólag  engem  terhel,  nem  pedig 
azon  pártot,  melyhez  tartozni  szerencsém  van. 

Nem  csinálok  abból  titkot,  t.  ház,  hogy  én  az  1868  :  LIII. 
tör  vény  czikk  12.  §-ának  rendelkezéseit  elvileg  nem  helyeslem  ; 
(Helyeslés  balfelől)  nem  csinálok  abból  titkot,  hogy  én  ezt  a 
rendelkezést  sem  arra  a  czélríi  alkalmatosnak  nem  tartom,  hogy 
ezáltal  a  vallási  béke  biztosittassék,  sem  a  szabadelvű  felfogásokkal 
európai  értelemben  véve  nem  tartom  összhangzónak.  (Helyeslés 
balfelől.) 

Ezen  nézetemnek  bővebb  indokolásába  nem  bocsátkozom, 
de  minthogy  e  kéidés  fel  van  vetve  és  a  felvetett  kérdésekkel 
szemben  állást  foglalni  mindenkinek  kötelessége,  aki  be  kivan 
foljaii  az  ország  ügyeinek  v^ezetésébe,  (Helyeslés.)  csak  azt  jegy- 
zem meg  röviden,  hogy  mindazok  a  veszélyek,  melyeket  a  szülők 
szabad  intézkedési  jogának  fenntartása  kapcsán  felemlítettek, 
hogy  a  családi  viszálynak  azon  képe,  amelyet  ezzel  kapcsolatosan, 
mint  lehetőséget  elénk  állítottak,  igeiüs  beállhat,  konstruálható 
lehetőség,  mint  minden  törvényes  intézkedésnek  lehet  elméletileg 
mindenféle  következményeit  konstruálni.  De  hogj'  tényleg  ezek- 
nek a  veszélyeknek  magvát  tartalmazza-e,  arra  nézve  döntő 
momentumot  képez  a  tapasztalás.  És  én  csak  azt  konstatálom, 
hogy  a  müveit  Amerikának  és  Európának  több  mint  100,000.000 
keresztény  lakossága  él  más-más  formákban  a  szülők  szabad 
intézkedési  jogának  szabálya  alatt,  (Ügy  van  !  balfelől.)  de  nem 
hallottam  egyáltalában,  hogy  azon  országok  bármelyikében, 
amelyekben  ez  az  intézkedés  életben  van,  azok  a  zavarok  beállot- 
tak volna,  amelyektől  ezen  intézkedésnek,  ezen  elvnek  t.  ellenzői 
tartanak.  (Ugy  van  !  balfelől.) 

Nem  inhaereálok,  t.  ház,  ennél  a  pontnál  ;  mert  más  dolog 
az  elvi  álláspontnak  megjelölése  s  azután  más  dolog  annak  meg- 
ítélése, vájjon  az  ember  e^en  elvi  álláspontnak  gyakorlati  érvé- 
nyesítését és  életbeléptetését  egy  adott  időpontban  czélszerü- 
nek,  politikailag  helyesnek,  okosnak  tartja-e.  (Ügy  van  !  bal- 
felől.) És  akkor  azután  ugyanazzal  az  őszinteséggel,  amellyel 
elvi  álláspontomat  megjelöltem,  kifeje/em  azt  is,  hogy  én  ez  idő 
szerint  lehetetlenségnek  tartom  azt,  hogy  az  1868  :  LIII.  törvény- 

ozikk  12.  §-ának  intézkedése  módosítás  alá  kerüljön  ;  ezt  sem 
a  magam  részéről  javasolni  nem  fognám,  (Élénk  helyeslés  bal- 
felől)  sem  hogyha  az  más  oldalról  javaslatba  hozatnék,  ma  nem 
pártolhatnám.  (Élénk  helyeslés  balfelől.)  Mert  ha  —  egész 
tisztelettel  legyen  mondva  —  tévedésnek  tartom  is  a  haza 
polgárai  egy  nagy  részének  ragaszkodását  a  törvénj'^  ezen  intéz- 
kedéseihez, ha  nem  ismerem  is  el  azon  aggodalmak  alaposságát, 
melyek  annak  módosításához  fűződnek,  maga  az  a  tény,  hogy 
az  ország  lakosainak  egy  nagy  része  a  már  meglévő  és  22  esztendő 
■óta  érvényben  lévő  alaptörvényben  önmagára  nézve  biztosítékot 
lát,  annak  módosításában  a  viszály  veszedelmét  látná,  a  módo- 
sítás által  magát  megtámadottnak  tartaná,  maga  ez  a  tény, 
■gondolom,  minden  politikus  előtt,  aki  az  ország  belbékéjét  saját 
elvi  álláspontjának  mindenáron  való  érvényesítése  fölé  helyezi, 
addig,  míg  ez  a  felfogás  tart,  oly  súllyal  bír,  hogy  ha  ellen- 
tétes elvi  meggyőződésem  van  is,  a  fennálló  töi  vénynek  módo- 
sítását ilyen  körülmények  közt  nem  javasolhatnám.  (Élénk 
helyeslés.) 

Én,  t.  ház,  meg  vagyok  anól  győződv^e,  hogy  az  általam 
elfoglalt  elvi  álláspontnak  benső  igazsága  előbb-utóbb  győze- 
lemre fog  jutni ;  meg  vagyok  arról  győződve,  hogy  akkor, 
midőn  interkonfesszionális  törvényhozásunk  haladásában  —  ós 
reménylem,  nemsokáia  —  eljutottunk  oda,  hogy  nem  csupán 
a  keresztény  vallásfelekezetek  közti  viszonosságot,  hanem  az 
ország  összes  lakosainak  valláskülönbség  nélkül  egymáshoz  való 
viszonyát,  azok  közt  a  jogegyenlőséget  megállapítjuk,  meg 
vagyok  róla  győződve,  hogy  akkor  ezen  kérdés  rekonsziderálásá- 
nak  ideje  is  be  fog  következni.  (Élénk  helyeslés.  Ügy  van  ! 
balfelől.) 

De  habár  az  időszerűség  követelményeit  ekkép  figyelembe 
veszem,  elvi  meggyőződésemet  meg  nem  tagadhatom  és  így  a 
határozati  javaslatnak  azon  részét,  mely  az  1868-iki  törvényt 
-elvileg  is  helyesnek  mondja,  természetesen  el  nem  fogadom  és 
ahhoz  nem  járulok.   (Élénk  helyeslés  balfelől.) 

Sokkal  aktuálisabb  a  határozati  javaslat  másik  két  része, 
•mely  tulajdonképen  a  kormány  politikájának  bírálatával,  ille- 
tőleg helyeslésével  foglalkozik.  (Halljuk  !  Halljuk  !)  A  határozati 
javaslat  ezen  két  részének  és  az  ezekben  foglalt  tételeknek 
megbírálásában  engem  a  teljes  objektivitás  vezet.   Azt  hiszem. 

hogy  az  ily  természetű  kérdéseknek  helyes,  okos,  az  ország 
belbékéjével  összeegyeztethető  megoldása  nem  várható  akkor, 
ha  azok  megítélésénél  és  az  azokkal  szemben  való  állásfoglalásnál 
akár  egyoldalú  felekezeti,  akár  pártszempontokia  helyezkedünk. 
(Élénk  helyeslés  balfelől.)  Ezeknek  megítélésénél  engem  kizárólag 
azon  nagy  állami  szempontokra  való  tekintet  vezérel,  melyek 
kell  hogy  az  egész  vitában  domináljanak.  (Helyeslés  balfelöl.) 
És  ezen  nagy  állami  szempontok  elsősorban  az  állam  tekin- 
télyének mindenkivel  szemben  való  feltétlen  érvényesítése  és 
megóvása  s  az  ország  vallási  békéjének  fenntartása.  (Ügy  van  I 
Ügy  van  !  a  baloldalon.)  Nem  is  vezethetnek  pártszempontok, 
különösen  a  t.  miniszter  úrral  szemben,  akinek  egyénisége  iránt 
tiszteletem  és  rokonszenvem  oly  nagy,  hogy  ha  volna  is  veszély, 
hogy  az  objektivitás  teréről  lelépek,  a  veszély  inkább  az  volna, 
hogy  azt  ő  rá  nézve  kedvezőbb,  mint  kedvezőtlen  irányban 
tenném.  (Tetszés  balfelől.)  De  még  ezen  kedvező  elő  vélemény 
mellett  sem  csatlakozhatom  egész  kiterjedésében  a  határozati 
javaslat  első  részéhez,  mely  a  kormány  eljárásának  helyeslését 
fejezi  ki.  (Élénk  helyeslés  balfelől.) 

A  javaslat  két  szempontból  fejezi  ki  a  helyeslést.  Először 
kimondja  a  rendelet  törvényességét,  másodszor  kimondja  annak 
politikai  czélzatát.  Én,  t.  ház,  mindakét  szemponttal  kivánok 
foglalkozni.   (Halljuk  !   Halljuk  !) 

A  törvénj^esség  szempontjához  —  megvallom  —  némi  bizal- 
matlansággal nyúlok,  mert  tudom,  hogy  igen  kiváló  jogászok 
közt  és  ezeknek  sorában  olyanok  közt  is,  akikkel  pohtikailag 
egy  nézeten  és  egy  párton  vagyok,  a  nézetek  különbözők. 
Én  tehát  azokat,  amiket  e  tekintetben  felhozok,  abban  az 
alakban  hozom  fel,  hogy  vannak  a  rendelet  törvényességére 
nézve  aggodalmaim,  s  ha  vannak,  kötelességem  azokat  elmon- 
dani, hogy  felderít tessenek ;  ha  felderíttettek  és  azok  alap- 
talansága iránt  kapaczitácziót  nyerek,  szíves  készséggel  haj- 
landó vagyok  azokat  elejteni  s  a  rendelet  törvényességének 
kimondásához  a  magam  részéről  is  hozzájárulni.  (Élénk  helyeslés 
a  baloldalon.)  De,  t.  ház,  soha  és  semmi  körülmények  közt, 
bármily  fontos  legyen  is  valamely  intézkedés  tárgya  és  czélja, 
bármily  helyes  legyen  is  annak  intencziója  és  bármily  nagyok 
legyenek  is  azok  a  poUtikai  kötelességek,  melyek  azzal  össze- 
kötvék  ;   másodrendű  vagy   csekély  fontosságú  kérdésnek  nem 

ismerhetném  el,  hogy  vájjon  a  koimányiat  nem  lépte-e  túl 
hatáskörét ;  mert  ha  e  kérdés  fel  van  vetve,  meg  is  kell  azt 
bírálni ;  mert  ez  az  egyéni  és  politikai  szabadság  legfőbb  bizto^ 
sítékaival  függ  össze,  dönteni  kell  tehát  e  kérdésié  nézve, 
igennel  vagy  nemmel,  vagy  legalább  az  eldöntést  előkészíteni.. 
(Élénk  helyeslés  a  baloldalon.) 

Megmondom,  t.  ház,  mik  az  én  aggodalmaim.  (Halljuk ! 
Halljuk  !) 

A  rendelet  első  három  pontja  tartalmazza  annak  tulajdon^ 
képeni  dispoziczióit ;  a  többi  pontok  pedig  az  ahhoz  fűzött 
büntetőjogi,  illetőleg  kihágási  szankcziót.  A  rendeletnek  intéz- 
kedő pontjai  közül  tulajdonképen  a  harmadik  az,  mely  bennem 
aggodalmakat  kelt.  Ez  a  pont  az,  amelyben  ki  van  mondva, 
hogy  az  az  anyakönyvvezető  lelkész,  aki  a  rendelet  első  pontja 
értelmében  a  kivonatot  átküldte  a  törvény  szerint  illetékes 
lelkésznek,  a  saját  anyakönyvéből,  melyet  egyházi  czélokra 
fenntarthat,  kivonatot  állami  czélra  ki  nem  adhat.  Az  én  aggo- 
dalmam az,  hogy  vájjon  ez  az  intézkedés  összeegyeztethető-e 
az  1827  :  XXIII.  törvényczikkel  ? 

Az  1827  :  XXIII.  törvényczikk,  melyet  a  közoktatásügyi 
miniszter  úr  idézett,  miután  az  1.  és  2.  §-okban  arra  nézve 
intézkedett,  hogy  az  anyakönyvek  két  példányban  vezetendők 
és  az  egyik  a  törvényhatóságnak  átküldendő,  a  3.  §-ban  azt 
mondja,  hogy  a  törvényhatóságnál  deponált  példány  semmiféle 
használatra  ne  szolgáljon,  hanem  akinek  ez  érdekében  van,  a^ 
illető  lelkésztől,  a  »concernens  animarum  curator«-tól  nyerje 
azt  az  anyakönyvi  kivonatot,  amelyre  szüksége  van.  E  törvény 
tehát  annak  a  közegnek,  mely  a  törvény  szövegében  mint 
concernens  animarum  curator  van  megjelölve,  egyenesen  köte- 
lességévé teszi,  hogy  annak,  aki  tőle  anyakönyvi  kivonatot 
kíván,  ilyet  ki  is  adjon. 

Már  most,  t.  ház,  (Halljuk  !  Halljuk  !)  kicsoda  az  a  concernens 
animarum  cuiatoi  az  1827  :  XXIII.  törvényczikk  értelme  szerint  l 
(Halljuk  !  Halljuk  !)  Az-e,  akinek  a  felekezetéhez  az  anyakönyvi 
kivonatot  kérő  törvényszerűen  tartozik,  vagy  az-e,  aki  tényleg 
valami  anyakönyvezett  cselekményt  végzett,  legyen  az  akár 
keresztség,  akár  kopuláczió,  akár  temetés?  Én  erre  nézve  határozott 
nézetet  nem  tudok  magamnak  alkotni,  hanem  valószínűbbnek 
tartom  azt  a  magyarázatot,  hogy  a  »concemens  animarum  curator<« 

€sak  az  lehet,  aki  az  érintett  egyházi  funkcziót  tényleg  végezte, 
mert  hisz  csak  az  van  abban  a  helyzetben,  hogy  arról  anya- 
könyvet bírjon  s  arról  anyakönyvi  kivonatot  kiállíthasson.  És  ha 
ez  így  van,  akkor  a  miniszteri  rendelet  megtiltja  egy  lelkésznek 
íizt,  amit  egy  még  fennálló  törvény  neki  kötelességévé  szab. 
{Helyeslés  a  baloldalon.) 

Ha  pedig  a  törvény  értelmére  nézve  kétség  van,  —  amint 
a  t.  vallás-  és  közoktatásügyi  miniszter  úr  beszédének  egyik 
passzusa  sejteni  engedi,  hogy  ezt  controvers  kérdésnek  tekinti, 
—  akkor  a  kormány  rendeletileg  jelölte  meg  azt,  hogy  ki  értendő 
az  1827  :  XXIII.  t.-czikkben  megjelölt  személy  alatt,  rendeletileg 
törvényt  magyarázott  és  magyarázatra  alapított  jogszabályt. 

T.  ház,  tudok  erre  az  ellenvetésre  önnönmagára  is  vála- 
szolni, de  a  választ,  melyet  erre  találok,  kielégítőnek  nem  tartom. 
Azt  lehet  t.  i.  mondani,  hogy  az  a  lelkész,  aki  a  saját  anyakönyvé- 
nek kivonatát  a  másik  lelkésznek  a  rendelet  1.  §-ának  értelmében 
átküldte,  ezzel  oly  cselekményt  végzett,  mely  által  az  illető  az 
ö  anyakönyvéből  állam  jogi  szempontból  kitörőknek  tekinthető, 
úgy  hogy  ő  erre  az  egyénre  nézve  megszűnt  concernens  animarum 
curator  lenni. 

De  ezzel  a  válasszal  szemben  ellenészrevételem  a  követ- 
kező :  A  törvény  az  anyakönyveket  és  az  azok  alapján  kiadott 
kivonatokat,  tehát  magukat  az  anyakönyveket  és  azoknak  minden 
részét,  minden  szabályszerű  bejegyzését  közokirat  jellegével 
ruházza  fel.  Amint  az  anyakönyvbe  a  beírás  történt,  ez  többé 
nem  képezi  sem  annak  a  lelkésznek,  sem  senkinek  magántulaj- 
donát, hanem  az  közokirat  jellegével  bír  a  törvény  alapján  és 
törvény  által.  (Helyeslés  a  baloldalon.)  Megfoszthatja-e  a  rendelet 
a  közokiratot,  vagy  annak  báimely  részét  ettől  a  közokirat  minő- 
ségétől, mellyel  az  a  törvény  alapján  bír  ?  Lehet-e  tehát  azt  a 
magyarázatot  elfogadni,  hogy  a  rendelet  1.  szakasza  értelmében 
történt  átküldés  által  az  anyakönyvbe  történt  bejegyzés  mintegy 
töröltnek,  állam  jogilag  nem  létezőnek  tekintetik  ? 

Ez  az  én  aggodalmam  a  rendeletnek  harmadik  pontja  ellen. 
Pedig  ezen  harmadik  résznek  fenntartása  nélkül  az  első  rész  sem 
tartható  ;  a  harmadik  pont  ennek  természetes  kiegészítése,  mert 
két  anyakönyv  ugyanegy  egyénre  nézve  állam  jogi  érvényben  nem 
maradhat  fenn.  És  hogy  ez  ellenvetésnek  plauzibilitását  még 
jobban  illusztráljam,  rámutatok  arra,  hogy  »concernens  animarum 

curator«  már  csak  azért  sem  jelentheti  azt,  akinek  vallásfeleke- 
zetéhez az  illető  tartozik,  mert  hiszen  a  vegyes  házasságokról 
felvett  anyakönyvből,  melyek  csak  az  egyik  vallásfelekezet 
lelkésze  előtt  köttettek,  más  vallás  tagja  szükségkép  belekerül  az 
idegen  anyakönyvbe,  és  igy  ha  esketéséröl  anyakönyvi  kivonatot 
kér,  oly  lelkészhez  kell  fordulnia,  aki  nem  az  ő  felekezetének  lel- 
késze, hanem  csak  azáltal  vált  illetékessé,  hogy  tényleg  egy  anya- 
könyvezendő cselekményt  végzett.  Ezt  bátor  voltam  felhozni,  mint 
egyik  felvilágosítandó  aggályomat. 

Másik  aggályom  a  rendelet  büntetőjogi  szankcziójára  vonat- 
kozik. E  szankczió  az  1879  :  XL.  t.-czikk  1.  §-ára  van  alapítva, 
mely  megengedi  a  rendőri  tilalmakhoz  és  meghagyásokhoz  a 
kihágási  minőség  kötését.  Már  most  azt,  vájjon  a  rendőri  parancs 
fogalma  a  kérdéses  rendeletre  ráillik-e,  azt  hiszem,  igen  nehéz 
lesz  teljes  jogi  preczizióval  megállapítani.  Mert  hazánk  törvényei- 
ben sehol  sem  foglaltatik  annak  általános  fogalom-meghatározása, 
mi  az  a  »rendőri«,  tehát  tételes  jogalappal  nem  bírunk.  A  tudo- 
mány és  a  többi  államok  megállapodásai  pedig,  melyekre 
mint  szubszidiárius  forrásra  hivatkoznunk  lehet,  ingadozók,  nélkü- 
lözik a  preczizió  azon  fokát,  melyre  jogszabályt  teljes  biztos- 
sággal állapítani  lehet.  De  úgy  a  hogy  mégis  szolgálhatnak  szövét- 
nekül.  Nem  szándékozom  a  »rendőri«  fogalmat  oly  szűkre  szabni, 
hogy  az  csak  a  közbiztonsági  rendőrséget  tartalmazza  ;  ámbár 
e  felfogás  mellett  is  lehetne  érvelni,  mert  tudtommal  pl.  a  porosz 
közigazgatási  főtörvényszék  a  porosz  kormánynak  policziális 
rendelet-kibocsátási  jogát  a  maga  judikaturája  által  a  szoros 
értelemben  vett  közbiztonsági  rendészetre  szorította.  De  idáig 
nem  megyek  ;  veszem  a  rendészet  egy  tágabb  körét.  Elfogadom 
a  rendészet  definicziójául  azt,  amit  a  rendelkezésemre  álló  tudo- 
mányos források  alapján  meg  lehet  állapítani.  T.  i.  rendőri  hata- 
lom az,  mely  az  egyéni  szabadság  megszorítására  czélzó  preventív 
intézkedéseket  tesz  olj^  czélzattal,  hog)'^  akár  valamely  össze- 
ségnek, akár  az  egyesnek  minden  néven  nevezendő  erkölcsi, 
anyagi,  szellemi  érdekei  és  jogviszonyai  az  emberi  vagy  elemi 
erőkben  rejlő  veszélyek  ellen  óvassanak.  Én  azt  hiszem,  hogy  ezzel 
a  definiczióval  elég  tág  kört  szabtam  a  rendészetnek  és  ha  ennél 
még  tágabbat  akarnánk  megállapítani,  akkor  teljesen  a  »polizei- 
staat«-nak  eszmekörébe  jutottunk.  (Igaz  !  Ügy  van  !  a  bal-  ós  a 
szélsőbaloldalon . ) 

De  az  így  felfogott  veszélyeknek  is,  melyek  ellen  rendőri 
oltalmat  akar  nyújtani  az  állam,  közvetlenül  kell  érinteni ök  azt, 
ami  ellenük  megvédendő ;  mert  ha  holmi  távoli  lehetőséget, 
hogy  veszélyek  támadhatnak,  elfogadunk  annak  alapjául,  hogy 
az  illető  intézkedés  rendőri,  akkor  az  állami  életnek  egész  mezejét 
rendészetté  alakítjuk  át ;  (Igaz  !  Ügy  van  !  a  bal-  és  szélsőbal- 
oldalon) akkor  nincsen  az  az  intézkedés,  melyet  rendőrinek 
kvalifikálni  ne  lehetne. 

Ezt  a  jelen  esetre  alkalmazva  értem. 

Értem  azt,  t.  ház,  hogy  anyakönyveknek  a  törvény  által 
megállapított  vallási  státussal  nem  teljesen  konformis  vezetése 
bizonyos  körülmények  közt  ezen  státusnak  világosságára  veszélyt 
hozhat ;  de  ez  a  veszély  sem  nem  szükségképeni,  sem  nem  köz- 
vetlen, sem  nem  rendesen  beálló  ;  mert  hiszen  ha  az  anyakönyvek 
a  fennálló  szabályok  szerint  rendesen  vezettetnek,  ha  t.  i.  a  szülők 
vallása  azokban  kitétetik,  akkor  a  vallási  státus  azokból  teljes 
bizonyossággal  megállapítható.  (Igaz  !  Úgy  van  !  a  bal-  és  a  szélső- 
baloldalon.) Az  illetőknek  számos  mulasztása  szükséges  ahhoz, 
hogy  az  anyakönyveknek  ilyetén  vezetéséből  az  a  veszély  beáll- 
hasson, amely  eUen  a  miniszteri  rendelet  azokat  megóvni  akarja. 
Lehet-e,  t.  ház,  a  rendészet  preventív  feladatát  ily  messze  kiter- 
jeszteni ?  Kételkedem,  t.  ház,  hogy  ezt  a  mai  tudomány  és  az 
európai  törvényhozások  mai  praxisa  alapján  tenni  lehetne.  (Helyes- 
lés balfelől.) 

Hozzájárul  ehhez  még  egy  konszideráczió.  (Halljuk !  Halljuk  !) 
Kicsoda  az,  akihez  ezen  tilalom,  illetőleg  ezen  meghagyás,  mely 
a  rendeletben  foglaltatik,  intézve  van  ?  Hallottam  ezekben  a 
napokban  és  leginkább  a  kormány  padjairól  bizonyítgatni,  hogy 
azon  egyén,  a  lelkész,  midőn  az  anyakönyvet  vezeti,  közliivatali 
funkcziót  teljesít.  Tehát  ez  a  rendelet  tulaj  donképen  hivatalos 
utasítás.  Az  a  ténykedés,  amelyből  ama  veszélyek  eredhetnek, 
amelyekre  sokan  czéloznak,  az  hivatalos  ténykedés.  Előttem 
pedig  nehezen  látszik  megfoghatónak  az,  hogy  az  állam  hiva- 
talos ténykedéssel  szemben,  saját  közegének  eljárásával  szemben, 
tehát  saját  igazgatási  apparátusának  nem  szabatos  működésével 
szemben  rendőii  oltalmat  nyújtson  polgárainak.  (Élénk  helyeslés 
a  bal-  ós  a  szélsöbaloldalon.)  Azok,  t.  ház,  kik  az  általam 
előadottakat .... 

Én  vigy  hallom,  t.  ház,  az  igazságügyminiszter  úr  egy  közbe- 

szólását,  —  ha  jól  éltettem  —  hogy  a  kihágási  büntetőtörvény- 
könyvre  utal  engem  .  .  . 

Szilágyi  Dezső  igazságügyminiszter  :  Nem  ! 
.  .  .  hol  ehhez  hasonló  hivatalos  vétségek  kihágásoknak 
vannak  minősítve.  Ezt  törvény  teheti,  de  rendelet  nem. 
(Igaz  !  Ügy  van  !  balfelöl.)  De,  t.  ház,  azok,  kik  az  általam 
előadottakat  helyeslik,  azok  messzebb  mennek,  mint  én,  mert 
én  —  ismétlem  —  mindezeket  a  kérdés  ezen  oldalának  fel- 
derítése czéljából  hozom  fel  mint  aggodalmakat,  melyek,  ha  el 
nem  oszlattatnak,  megállapítják  bennem  azt  a  felfogást,  hogy  a 
rendelet  nem  törvényes  ;  ha  eloszlattatnak,  a  rendelet  törvé- 
nyességét még  fényesebb  világításba  fogják  helyezni.  De  két 
konzekvencziát  bátor  vagyok  ezekből  levonni  és  ezek  a  követ- 
kezők :  Először  is  általános  alkotmányjogi  elv  az,  mely  így  szól : 
(Halljuk  !)  Midőn  a  törvényhozás  saját  teendőinek  egy  részét, 
olyan  teendőket,  melyek  szabály  szerint  törvényhozási  teendők, 
delegáczió  útján  a  kormányra  átruházza,  ezt  a  delegácziót  nem 
szabad  tágító,  hanem  megszorító  értelemben  venni.  (Helyes- 
lés a  bal-  és  a  szélsöbaloldalon.)  És  van  egy  másik  szempont  is, 
és  ez  az,  hogy  midőn  a  rendőri  tilalomnak  kibocsátására  és  a 
rendőri  kihágásoknak  statuálására  irányuló  hatalom  a  törvény- 
hozás által  a  kormány  kezében  megliagyatik,  illetőleg  arra  rábíza- 
tik,  ez  nem  abból  az  okból  történik,  mintha  elvileg  kívánatos  és 
helyes  volna  ;  hanem  azért,  mert  épen  a  rendészetnek  körébe 
vágó  esetek  részint  a  helyi  körülmények  szerint  váltakoznak, 
úgy  hogy  egy  jogszabály  alá  nem  is  vonhatók,  részint  rögtön 
állanak  elő  és  előre  meg  nem  állapíthatók,  úgy  hogy  a  törvény- 
hozás ezekkel  preventive  nem  foglalkozhatik ;  ha  pedig  elő- 
állanak,  a  törvényhozás  nehézkes  apparátusa  azok  orvoslására 
rögtön  mozgásba  nem  hozható.  Ezért  tehát  tisztán  a  gyakorlati 
szükség  szempontjából  történik  a  delegáczió.  Már  most,  t.  ház, 
én  nem  tartom  helyesnek  és  nem  tartom  legalább  a  helyes  és 
skrupulózus  kormányzati  praxissal  összeegyeztethető  eljárás- 
nak, midőn  ez  a  kivételes  jog  oly  esetekben  vétetik  igénybe, 
ahol  az  nem  oly  tiszta,  világos  jogalapon  áll,  hogy  ahhoz  kétely 
ne  férjen  és  másodszor,  midőn  ezen  rendkívüli  hatalom  megadá- 
sának törvényhozói  rácziója  fenn  nem  forog,  mert  oly  viszonyok 
szabályozásáról  van  szó,  amelyek  mindenütt,  az  egész  ország 
területén  egyénieké nj'ek,  előre  egész  terjedelmükben  ismeretesek, 

melyekre  nézve  tehát  a  törvényhozás  a  szükségesnek  vélt  jog- 
szabályokat minden  hátrány  nélkül  megalkothatja,  (Élénk  helyes- 
lés a  bal-  és  a  szélsöbaloldalon.) 

Mindezek  együttvéve,  t.  ház,  rám  azon  benyomást  teszik, 
hogy  e  rendelet  törvényességi  szempontból  aggályos,  és  ha  ez 
így  van,  akkor  szerettem  volna,  hogy  a  t.  kormá.ny  ezen  rende- 
letnek legalább  egyik  pontját  máskép  bocsátja  ki,  illetőleg  módo- 
sítja. (Halljuk  !  Halljuk  !) 

A  kormánynak  a  büntetötörvénykönyv  életbeléptetéséről 
szóló  1880.  évi  törvény  szeritit  szabadságában  áll  az  azon  kihá- 
gások feletti  judikaturát,  melyek  rendeleten  alapulnak,  akár  a 
közigazgatási  hatóság,  akár  a  bíróság  hatáskörébe  utalni. 

A  jelen  esetben,  t.  ház,  a  közmegnyugvást  mindenesetre  nagy 
mértékben  előmozdította  volna  (Igaz  !  Ugy  van  !  a  bal-  és  a  szélsö- 
baloldalon.) és  előmozdítaná,  ha  a  kormány  az  általa  kihágások- 
nak minősített  cselekmények  feletti  judikaturát  a  bíróságok 
kezébe  adná,  amely  bíróságok  a  törvény  értelmében  fel  vannak 
jogosítva  arra  is,  hogy  a  rendeletnek  nem  czélszerűségét  ugyan, 
de  törvényességét  elbírálják,  a  felett  ítéletet  mondjanak.  (Helyes- 
lés a  bal-  és  a  szélsőbaloldalon.) 

Szilágyi    Dezső    igazságügyminiszter  :    Egyes    esetekre 
alkalma^zva. 

Igenis,  egyes  esetekre  alkalmazva  ;  de  az  ily  egyes  esetekben 
akár  kedvező,  akár  kedvezőtlen  bírói  határozat  a  t.  miniszter 
úr  kezeibe  oly  szövétneket  adott  volna,  melyhez  további  eljárását 
alkalmazhatta  volna,  a  nélkül,  hogy  ezért  még  kedvezőtlen 
esetben  is  azok  a  parlamenti  következmények  hárultak  volna 
rá,  melyeket  én  —  ha  az  én  szavazatomtól  függne  —  a  miniszter 
úrra  nézve  egyáltalában  nenr,  de  a  jelen  inczidens  alkalmával 
sem  akarnék  előidézni.  (Általános  helyeslés.) 

De,  t.  ház,  ha  a  jogi  szempontból  kifejezett  aggályok  meg- 
oldást nyernének  is  és  én  e  tekintetben  megnyugvást  fejezhet- 
nék ki  a  vita  folyamán,  mégsem  járulhatnék  a  határozati  javaslat 
azon  első  pontjához,  mely  a  miniszer  úr  eljárásának  helyeslését 
fejezi  ki  a  czélszerüség  szempontjából.  (Helyeslés  a  bal-  és  a 
szélsőbaloldalon.) 

Erre  vonatkozólag  alig  van  mit  hozzáadnom  ahhoz,  amit 
Grünwald  Béla  t.  barátom  tegnap  kiemelt,  hogy  midőn  a  további 
intézkedések  szükségét  nraga  a  határozati  javaslat  konstatálja, 

iigyanakkor  lielyeslést  mond  ki  azon  eljárás  felett,  melynek 
kevéssé  kedvező  sikere  tesz  épen  szükségessé  további  intéz- 
kedéseket ;  ez  szerintem  ellenmondás.  (Igaz  !  Ügy  van  !  a  szélső- 
baloldalon.) 

Én  megengedem,  hogy  a  t.  miniszter  urnák  előadása  a  ren- 
delet kibocsátásnak  előzményeire  nézve  az  ő  eljárásának  jóhisze- 
műségét oly  világításba  helyezte,  hogy  azzal  szemben  rosszalást 
kimondani  nem  volna  helyes.  De  ha  azt  kívánják  tőlem,  hogy 
egy  és  ugyanazon  ha'áiozati  javaslatb^iu  a  ezólra  nem  vezetőnek 
elismert  rendelet  felett  a  czélsierűség  szempontjából  helyeslést 
mondjak,  ez  több,  mint  amit  a  t.  miniszter  úr  iránti  jóakaratból 
tehetek.   (Helyeslés  a  baloldalon.) 

Még  egyet  jegyzek  meg  e  pontra  és  ez  képezi  az  átmenetet 
a  határozati  javaslat  harmadik  pontjával  szemben  megállapítandá 
álláspontomra.  (Halljuk  !  Halljuk  !  balfelől.) 

Én  abban  egyetértek  a  t.  miniszter  úrral  és  az  eddig  fel- 
szólaltak mindenikével,  hogy  az  állam  akaratának,  nyilvánuljon 
az  aká."  törvényben,  akár  törvényen  alapuló  bármely  hatóság 
által  a  maga  hatáskörében  tett  intézkedésben,  föltétlenül  érvényt 
kell  szerezni.  Egyetértek  abban,  hogy  az  1868  :  JJII.  töivény- 
czikk  12.  §-ának  is,  amely  ma  törvény,  érvényt  kell  szeiezni. 
(Helyeslés  a  bal-  és  szélsöbaloldalon.)  Megengedem  azt  is,  hogy 
az  a  közvetlen  czél,  melyet  a  miniszter  úr  e  végből  választott, 
hogy  t.  i.  az  anyakönyvi  statust  az  1868-iki  törvénnyel  meg- 
állapított statussal  világos,  átlátszó,  minden  összezavarást  kióáró 
összhangba  hozza,  helyes  gondolat ;  mert  ez  a  törvény  érvénye- 
sítésének nemcsak  kielégítő,  de  valamennyi  rendelke/,ésre  állók 
kczött  a  legenj'hébb  megvalósítása.  Tehát  a  rendelet  kibocsá- 
tásának C7:él jávai  egyetértek  és  az  állami  akarat  föltétlen  érvé- 
nyesülésének szükségét  én  oly  elvnek  tartom,  melytől  e  terem- 
ben el  nem  állhatunk. 

De  az  állami  akarat  érvényesítésére,  a  törvények  végre- 
hajtására lehet  különböző  módokon  törekedni  s  az  azután  az 
államfé'^fiui  eszélynek,  a  politikai  okosságnak,  de  magának  a 
szabadelvűségnek  is  követelménye,  hogy  midőn  többféle  módon 
lehet  ugyanazt  a  czélt  elégni,  oly  módot  ne  válasszunk,  amely 
az  állampolgárok  bármely  részétől  oly  ténykedést  követel,  amely 
őket  lelkiismeretökkcl  coliisióba  hozza.  (Élénk  helyeslés  a  bal- 
és  szélsőbaloldalon.) 

Mi  itt  nem  vagyunk  arra  illetékesek,  hogy  Ítéletet  mond- 
junk arra  nézve,  mennyiben  alaposak,  mennyiben  nem,  a  jelen 
esetben  felhozott  lelkiismereti  akadályok,  nekünk  azokat  mint 
tényt  kell  elfogadnunk. 

De  midőn  több  más  mód  is  kínálkozik  és  nem  csupán  az 
anyakönyvek  államosításának  módja,  —  habár  ezt  elvileg  a  leg- 
helyesebbnek tartom  —  de  ezenkívül  más  módok  is  kínálkoznak, 
hogy  ugyanar.  a  czél,  melyet  a  t.  miniszter  úr  rendeletével  el  akar 
érni,  eléressék  a  nélkül,  hogy  az  előbb  felhozott  lelkiismereti  aka- 
dályokba ütközzék,  akkor  én  annak  az  útnak  választását,  mely 
ilyen  akadályok  elé  vezetett,  a  politikai  czélszerüség  szempont- 
iából helyeslésemmel  nem  támogathatom.  (Élénk  helyeslés  a 
bal-  és  szélsőbalfelől.) 

T.  képviselőház  !  A  határ 07ati  javaslat  harmadik  részéhez 
azonban  szavazatommal  hozzájárulok,  (Helyeslés  balfelől.)  mert 
a  határozati  javaslat  harmadik  része  nem  tartalmaz  egyebet, 
mint  annak  az  elvnek  kimondását,  hogy  az  1868  :  LIII.  törvény- 
czikknek,  mint  fennálló  törvénynek  érvényesítése  minden  körül- 
mények közt  bíztosíttassék  és  hogy  erre  a  kormány  az  alkalmas 
módokat  a  lelkiismeret  kímélésével  megtalálja,  esetleg  törvény- 
hozási intézkedések  útján,  amire  felfogásom  szerint  mindenesetre 
szükség  lesz,  sőt  esetleg  az  anyakönyvnek  polgárosítása  által. 
(Élénk  helyeslés.) 

És  ez,  t.  ház,  szolgál  átmenetül  azon  általánosabb  szem- 
pontokhoz, melyeket  ebbe  a  vitába  bevezettek  (Halljuk  !  Hall- 
juk !)  s  amely  általános  szempontok,  mint  mondám,  sokkal 
nagyobbak,  sokkal  többet  ölelnek  fel,  hogysem  csupán  ehhez  az 
inczidenshez  volnának  fűzhetők,  de  amelyek  ezen  inczidens 
szempontjából  is  követelő,  parancsoló  erővel  lépnek  előtérbe. 

Az  anyakönyveknek  polgári  közegek  által  leendő  vezetése 
helyes  gondolatot  tartalmaz,  ámbár  én  azt  hiszem,  hogy  annak 
máról  holnapra  való  létesítését  nem  lehet  várni.  (Igaz  !  Ugy 
van  !  balfelől.)  Ez  előkészítést  kíván  úgy  pénzügyi,  mint  admi- 
nisztratív szempontból.  (Ugy  van  !  balfelől.)  De  ezt  végczélul 
elfogadva,  mondom,  ez  helyes  gondolatot  tartalmaz,  ez  oly  egyház- 
politikai eszmét  foglal  magában,  mely  elől,  ha  itt  az  állam  meg- 
erősödését, az  állami  feladatoknak  szabatos  teljesítését,  az  állami 
intézmények  teljes  kiépítését,  az  államnak  egész  tevékenységében 
szabad  és  üdvös  mozgását  egyfelől,   másfelől  pedig  az  eg3'házi 

életnek  szanálását  és  a  vallási  békének  biatosítását  maradandó 
alapokra  kívánjuk  fektetni,  mely  elöl,  mondom,  e  czélok  elérése 
szempontjából  kitérni  nem  lehet.  (Helyeslés  balfelől.)  És  ez  az 
egyházpolitikai  gondolat  az,  hogy  az  állam  és  egyház  közötti 
funkcziók  összezavarásának,  mely  a  múltból  reánk  maradt  és 
mely  a  jelenlegi  állampolitikai  felfogások  mellett  elvi  jogosult- 
sággal sem  bír  és  folytonos  súrlódásokra  vezet,  hogj^  ezen  össze- 
zavarásnak  okosan,  kíméletesen,  de  a  czélnak  határozott  kitűzé- 
sével véget  kell  vetni.  (Élénk  helyeslés.) 

Addig,  t.  ház,  míg  az  állam  és  aí  egyház  egy  és  ugyanazon 
elvi  ala.pon  állt,  egymást  kölcsönösen  áthatották  szellemükkel, 
addig  a  hatásköröknek  elválasztása  nem  volt  oly  föltétlenül  szük- 
séges és  oly  parancsoló,  mint  ma,  ámbár  abban  az  időben  is 
azoknak  összebonyolításából  mindkét  tényezőre  számos  baj 
háramlott.  (Igaz  !  Ugy  van  !  balfelöl.) 

De  attól  a  pillanattól  kezdve,  t.  ház,  midőn  egy  állam  és 
különösen  oly  állam,  mely  számos  vallásnak  híveit  nevezi  polgá- 
rainak, a  jogegyenlőség,  a  lelkiismereti  szabadság  terére  lép  s  a 
honpolgái  oknak  vallásra  való  tekintet  nélküli  egyenjogúságát 
proklamálja,  attól  a  pillanattól  kezdve  ez  az  összeza várás,  az 
önállóságna.k  ez  a  hiánya  a  kölcsönös  funkcziók  teljesítésében 
mindinkább  tűrhetetlenebbé  válik,  (Ugy  van  !  Ugy  van  !  balfelől.) 
mert  minduntalan  azon  alternatíva  elé  helyezi  az  államot,  hogy 
vagy  alárendelje  magát  intézkedéseiben  az  egyházi  szellem- 
nek, —  ami  teljes  lehetetlenség  lígy  elvileg,  mint  tekintettel  a 
felekezetek  sokaságára  —  (Igaz  !  Ugy  van  !  balfelől.)  vagy  azon 
alternatíva  elé  helyeztetik,  hogy  azoknak  a  közös  intézmények- 
és funkczionáiiusoknak,  akik  az  egyházi  és  állami  czélokat  együt- 
tesen szolgálják,  hogy  azoknak  lelkiismeretén  valamely  követel- 
mény által  eröszakot  tegyen.  (Igaz  !  Ugy  van  !  a  bal- és  a  szélső- 
baloldalon.) 

T.  képviselőház  !  Minden  szempontból,  úgy  állami  szem- 
pontból, mint  magának  az  egyházi  életnek  szanálása  szempont- 
jából szükség  van  arra,  hogy  az  állam  a  maga  jogrendjét  a  maga 
egészében  önállóan  kiépítse.  (Igaz  !  Ugy  van  !  a  bal-  és  a  szélső- 
baloldalon.) Szükség  van  arra,  hogy  azt  kiépítse  minden  téren, 
a  családjognak  és  a  házassági  jognak  terén  is.  (Élénk  helj^eslés 
a  bal  és  szélsőbaloldalon.)  Föltétlenül  szükség  van  erre  állami 
szempontból,  és  én  nem  ismerek  érdeket,  amely  ezzel  ellenkezik. 

Szilágyi  Dezső  beszédei.  II.  11 

(Élénk  helyeslés.)  Mert  én  úgy  tartom,  t.  képviselőház,  hogy  a  mai 
összebonyolult  helyzet  a  maga  következményeiben  az  egyházakra 
nézve  ép  oly  njí^omasztó,  ép  oly  kedvezőtlen  befolyással  bír  azok- 
nak beléletére,  mint  amily  kedvezőtlen  és  nyomasztó  befolyással 
bír  az  állami  töi  vényhozás  fejlesztésére.  Avagy  melják  egyháznak 
lehetne  érdekében,  t.  képviselőház,  hogy  fentaitassék  házassági 
jogunknak  jelenlegi  kuszáltsága,  amely  a  házassági  kötelék 
szilárdságának  megingatásához  járul  ezen  országban  (Klénk 
helyeslés  a  bal-  és  s/élsőbaloldalon.)  és  amely  egyszersmind  a 
vallásoklioz  való  tartozásnak  könnyű  csereberéjéhez  s  ezáltal  a 
vallási  érzésnek  napirenden  lévő  kicsúfolásához  és  megsértéséhez 
vezet  1  (Igaz  !  Ugy  van  !  balfelől.) 

Avagy  mely  egyháznak  állhat  érdekében  az,  hogy  kénytelen 
legyen  saját  házassági  judicaturáját  gyakran  oly  állami  cselek- 
ményeknek szolgálatába  bocsátani,  amelyek  állami  szempontból 
szükségesek  és  törvényesek,  annak  az  egyháznak  elveivel  azonban 
ellenkeznek,  mint  például  midőn  a  katholikus  szentszék  egy  vegyes 
házasságban  megindított  válóperben  előbb  kimondja  az  a  thoro 
et  mensa  elválasztást  és  azután  az  arra  vonatkozó  irományokat 
a  törvényszékhez  átteszi,  hogy  ezek  alapul,  vagy  legalább  anyagul 
szolgálhassanak  a  teljes  elválasztásnak,  tehát  egy  a  katholikus 
egyház  által  perhorreskált  ténykedésnek  véghezvitelére  ?  (Igaz  í 
Ugy  van  !  balfelől.) 

Az  államnak,  a  nemzeti  egységnek  érdeke  padig  föltétlenül 
kívánja  azt,  hogy  itt  egységes  jogrend  foglalja  magában  az  állam- 
nak összes  polgárait,  (Élénk  helyeslés  a  bal-  és  szélsőbaloldalon.) 
hogy  ne  legyen  az  állam  polgárainak  egyetlenegy  oly  része  se, 
amely  az  általános  jogrenden  kívül  áll,  (Ugy  van  !  a  bal  és  szélső- 
baloldalon) hogy  a  vallási  és  egyházi  életből  is  kivétessék  az  a 
mérgező  anyag,  mely  a  mindennap  szükségesekké  váló  compromis- 
sumokból  ered,  hogy  ezáltal  a  magyar  nemzet  erkölcsi  életének 
minden  tényezője  akkép  szanáltassék,  hogy  arra  azután  egységes, 
szabadelvű,  mindenki  iránt  egyenlő  mértékkel  mérő  jogiend,  mint 
szilárd  hasison,  felépíthető  legj'en. 

T.  képviselőház  !  A  napról-napra  élő,  a  megoldásokat  elkerülő 
egyházpolitika  sem  az  államnak,  (Ugy  van  !  a  bal-  és  szélsőbal- 
oldalon.) sem  az  egyháznak,  (Élénk  helyeslés  a  bal-  és  szélsőbal- 
oldalon.) legkevésbbé  pedig  annak  az  egyháznak,  amelyhez  tar- 
tozni   nekem    is    szerencsém    van,    érdekében    többé   fenn  nem 

tartható,  többé  nem  folytatható.  (íllénk  helyeslés  a  bal-  és  szélső- 
baloldalon.) Ahhoz  a  conservativismushoz  való  ragaszkodás,  mely 
ezen  a  téren  eddig  uralkodott  —  vagy  ne  nevezzük  conser- 
vativismusnak,  mert  hiszen  a  józan,  az  egészséges  conservati- 
vismus,  mely  minden  nemzet  politikájának  egyik  nélkülözhe- 
tetlen alkotó  elemét  képezi,  mindenkor  számol  a  felmerülő  tár- 
sadalmi szükségekkel  és  a  viszonyoknak  az  élet  által  előidézett 
alakulásával ;  —  de  a  ragaszkodás  a  múltnak  porladozó  és  kor- 
hadáéba átmenő  maradványaihoz  ma,  azon  tapasztalatok  nyomán, 
amelyeket  szereztünk  és  amelyeknek  egyikét  a  jelenlegi  eset 
képezi,  csak  a  rutinhoz  való  ragaszkodás,  mely  szerintem  vagy 
a  gondolkozási  lomhaságna^k  vagy  az  elhatározásra  való  képte- 
lenségnek jele.  (Zajos  helyeslés,  éljenzés  és  taps  a  bal-  és  s /.élső- 
baloldalon.) 

Ezért,  t.  ház,  midőn  Szivák  Imre  t.  képviselőtársam  határo- 
zati jav^aslatának  harmadik  pontjához  —  mely  azt  czélozza,  hogy 
a  törvény  akaratának  érvény  szereztessék,  de  szereztessék  oly 
módon,  amely  lehetőleg  a  vallási  coníiietusokat  kikerüli  —  hozzá- 
járulnék, mert  ebben  a  jelenlegi  inczidens  helyes  megoldásának 
alapját  látom  lerakva  ;  egyszersmind  a  jövő  fejlődésének  irányára 
nézve  hozzájárulok  Irányi  Dániel  t.  képviselőtársam  határozati 
javaslatához.  (Hosszantartó,  meg-megújuló  helyeslés,  éljenzés  és 
taps  a  bal-  és  szélsőbaloldalon.) 

Pulszky  Ágost  hosszú  beszédben  pártolja  Szivák  határozati 
javaslatát. 

A  november  26-iki  ülésen  szólalt  fel  Szilágyi  Dezső  : 

Szilágyi  T.  ház  !  (Halljuk  !  Halljuk  !)  Tartok  tőle,  hogy  a  vitá- 
Dezsö  nak  ezen  összebonyolódásában  talán  nem  egészen  sikeres 
munkába  fogok,  midőn  még  egyszer  megkísértem  a  jelen- 
legi kérdés  alapjait  tárgyilagosan  lerakni  és  azt  a  ház  meg- 
fontolása elé  terjeszteni,  úgy  hogy  igazságos  Ítéletet  hoz- 
hasson.   (Halljuk  !   Halljuk  !) 

De  mielőtt  erre  rátérnék,  t.  ház,  az  egész  vitának  szel- 
lemére, a  történeti  igazság  érdekében  és  azon  jövő  fejlődé- 
sünk érdekében,  amely  elé  örömmel  és  reménnyel  tekintek, 
Hermán  Ottó  t.  képviselőtársam  egy  észrevételét  ki  kell 
igazítanom,  és  ez  vonatkozik  arra,  amit  a  katholikus  magyar 
polgárokról   akkor   mondott,    midőn   a   vallásszabadságnak, 

a  vallási  egyenjogúságnak  és  a  politikai  szabadságnak  ked- 
vező törvények  megalkotásának  történetét  említette.  Legyen 
szabad,  t.  ház,  a  történeti  igazsággal  megegyező  azon  meg- 
győződésemnek adni  kifejezést  a  múltra  és  jövőre,  hogy 
minden  lépés,  mely  százados  küzdelmeink  alatt  a  poli- 
tikai szabadság,  de  különösen  a  vallásszabadság  és  egyen- 
jogúság érdekében  történt  s  amelynek  jeléül,  mint  deus  ter- 
minusok, egy  sorozata  a  törvényeknek  van  a  külön  korsza- 
kokban megalkotva  törvénykönyvünkben,  a  legutóbbi  1868- 
ban  :  ez  mindenkor  és  mindenütt  a  szabadelvű  katholikus 
állampolgároknak  segítségével  jött  létre.  (Élénk  helyeslés. 
Ügy  van  !)  És  ez  nem  is  jött  volna  létre,  ha  azoknak  buzgó 
közreműködése  és  támogatása  nem  lett  volna  meg.  (Ügy 
van  !)  És  ha  némelyek  az  utóbbi  időben  mégis  hinni  kezd- 
tek abban,  hogy  a  40-es  évek  dicső  küzdelmeinek  szelleme 
már-már  elaludni  készült,  azok  meggyőződhettek  csak  az 
e  vita  alatt  elmondott  beszédekből  is,  hogy  ez  tévedés  volt 
és  hogy  a  szabadelvű  irányban,  midőn  a  haladás  zászlaját 
határozottan  kitűztük,  valláskülönbség  nélkül  és  a  vallás- 
szabadság érdekében  is  egyiránt  számítunk  a  magyar  állam- 
polgárok katholikus  részére,  (Helyeslés)  számítunk  pedig 
nemcsak  abban  a  tekintetben,  hogy  mindazon  törvények 
fentartassanak,  amelyek  eddig  alkottattak,  hanem  hogy 
azok  ebben  a  szellemben  és  irányban  tovább  is  fejlesztesse- 
nek.  (Élénk  helyeslés.)  Ez  az,  amiért  én  örömmel  és  remény- 
nyel  tekintek   a  jövőbe.    (Helyeslés.) 

Már  most,  a  t.  ház  engedelmével,  egy  kissé  hűvösebb 
regiókba  térek  és  ezért  legyen  szabad  a  vita  alapját  képező 
kérdést  még  egyszer  megérintenem.   (Halljuk  !   Halljuk  !) 

Nyíltan  kijelentem,  hogy  ezt  a  kérdést  sem  csekélynek, 
mint  Grünwald  Béla  és  Apponjn  Albert  t.  képviselőtár- 
sam, sem  nagynak,  mint  Beöthy  Ákos  t.  képviselőtársam, 
nyilvánítani  nem  akarom  ;  de  egyet  ajánlok  a  t.  ház  figyel- 
mébe. (Halljuk  !  Halljuk  !)  Ez  abban  áll,  hogy  valamint 
egy  széttört  tükör  minden  darabjában  egy  és  ugyanazon 
napnak  a  képe  tükröződik  vissza,  úgy  a  kis  és  nagy  kérdé- 
sek, ha  bizonyos  körből  vétetnek,  bizonyos  viszonyokat 
érintenek,  —  felmutatják,  még  pedig  a  dolog  természeténél 
fogva,  az  állami  törvény  rendjének  és  az  egyházi  felfogástól 

eltérő  különbözőségének  összeütközését.  Ha  az  n agy J kér- 
déssé tesz  valamit,  ami  elvi  kérdéssé  válik,  az  is  nagy  kér- 
dés lehet,  ami  kis  alkalomból  ered.  (Ügy  van  !)  Ez  a  szem- 
pont az,  melyet  én  meggyőződésem  szerint  ennél  a,  kérdés- 
nél sem  meggyengíteni,  sem  elhomályosítani,  sem  háttérbe 
szorítani  semmi  ürügy  alatt  nem  engedhetek.  (Élénk  helyes- 
lés   jobbfelől.) 

Mi  történt,  t.  ház  ?  Minő  állapotokról  van  itt  szó  ?  Mióta 
Magyarországon  az  állam  az  anyakönyveket  szabályozás 
alá  vette,  az  anyakönyvek  vitelének  rendje,  módja  és  módo- 
zata mindig  a  kormány  rendelkezési  joga  által  szabályoz- 
tattak.  (Ügy  van  !  jobbfelől.)  Az  állam  készen  találta  az 
egyházi  anyakönyveket  Magyarországon  és  pedig  minden 
bevett  felekezetnél,  épen  úgy,  mint  egész  Európádban.  Oda 
fűzte  a  maga  szabályozó  hatalmát,  rendelkezett  azokról 
gyakran  a  legapróbb  részletekig  s  egyszersmind  azon  jogi 
jelentőségű  tények  nyilvántartását,  melyek  különösen  a 
magánjogi  viszonyok  terén  fontosak,  bizonyító  erővel 
ruházta  fel. 

Nem  akarok  messzebb  menni.  1769.  óta  egész  a  mai 
napig  az  anyakönyvek  vezetésének  rendje,  részlete  s  az  azt 
vezető  funkczionáriusoknak  e  részben  kiszabott  kötelességei 
rendeletekkel  vannak  megszabva  s  mindig  a  rendeleti  jog 
körébe  tartozóknak  ismertettek.  1827-ben  alkottatott  a 
XIII.  törvényczikk,  s  ez  az  egyetlen  jelentékeny  törvény, 
mely  egyenesen  az  anyakönyvekkel  foglalkozik.  Ez  a  tör- 
vény intézkedéseket  tartalmaz,  nem  sokat,  de  fontosakat, 
a  jelen  kérdésre  nézve  pedig  döntőket.  E  törvényczikk  1.  §-a 
két  jogtételt  mond  ki.  Először  kimondja  most  már  törvény- 
ben azt,  —  amire  minden  felekezeti  lelkész  eddig  királp 
rendelet  által  volt  kötelezve  —  hogy  a  lelkészek  tartoznak 
anyakönyveket  vezetni,  még  pedig  a  kereszteltekről,  az 
összeadottakról  és  a  temetésekről.  Másodszor  kimondja  azt, 
hogy  az  illetékes  lelkész  az  anyakönyvek  vezetésére  az, 
akinek  egyházába  az  illető  egyén  tartozik.  Egy  második, 
már  királyi  rendeletekben  kimondott,  most  törvénybe  ikta- 
tott s  azóta  soha  meg  nem  változott  jogi  rendje  az  anya- 
könyvvezetésnek az  anyakönyvek  vezetésének  állami  rendje. 
És  midőn  ezt  kimondja,  azon  elvhez  kellett  az  anyakönyvek 

vezetését  határozottan  kötni  —  és  egy  miniszternek  sem  volt 
joga  ezen  elven  tágítást  engedni  s  ettől  az  elvtől  eltérni,  bár 
időközben  történtek  is  dolgok,  midőn  az  egyház  felfogása  arra 
nézve,  ki  tartozik  valamely  felekezethez,  az  állami  törvény 
kötelezőleg  megállapított  rendjétől  eltért,  sőt  azzal  ellenkezés- 
ben volt,  —  hogy  tudniillik,  midőn  az  állami  törvény  azt 
mondja,  hogy  születési  anyakönyveket  minden  felekezet 
lelkésze  tartozik  a  maga  híveiről  vezetni  :  akkor  még  az 
egyházi  és  az  állami  törvény  felfogása  közt  arra  nézve,  hogy 
ki  tartozik  valamely  felekezethez,  legalább  világos  eltérés 
nem  volt. 

Akkor  abban  a  hitben  voltak,  hogy  minden  lelkész 
megkereszteli  azt,  aki  az  ő  egyházához  tartozik  s  a  világi 
és  az  egyházi  feKogás  rendje  közt  arra  nézve,  hogy  ki  tar- 
tozik oda,  nincs  különbség.  Jött  azonban  —  hogy  egyebet 
ne  mondjak  —  két  körülmény  közbe,  mely  ezt  a  különbséget 
nemcsak  élesen  kimutatta,  hanem  annak  eltérését  gyakorlati 
következményeiben  is  feltüntette.  (Halljuk!  Halljuk!)  Az 
egyik  körülmény  az  volt,  mely  az  1868  :  LIII.  t.-czikkben 
van  letéve.  Ha  a  t.  ház  megengedi  s  figyelmével  megaján- 
dékoz, vissza  fogok  térni  ennek  okaira.  (Halljuk  !  Halljuk  !) 

Tény  az,  hogy  az  1868  :  LIII.  t.-czikk  kötelezőleg,  helye- 
sebben mondva  :  parancsolólag  megállapítja  minden  szüle- 
tett gyermeknek  a  bevett  vallásfelekezetek  melyikéhez  való 
tartozását.  Ez  oly  kötelező  állami  rend,  amelyen  semmi 
sem  változtathat  :  sem  az,  hogy  oly  lelkész  kereszteli  meg  a 
gyermeket,  akinek  egyházához  az  állami  törvény  rendje 
szerint  nem  tartozik,  mert  ez  érvényes  lehet  egyházi  téren, 
de  a  világi  törvény  rendjét  ez  nem  alterálhatja  ;  sem  az,  hogy 
a  szülők  hogyan  egyezkedtek,  vagy  mit  óhajtanak,  mert  e 
törvény  egy  parancs,  egy  változhatatlan  rend.  (Élénk  helyes- 
lés jobbfelől.)  Igen,  de  az  állami  törvénjniek  e  rendje  ellen- 
tétben áll  az  egyházi  felfogással.  Ez  egyházi  feKogás  —  s  ezt 
sem  helyeslőleg,  sem  kárhoztatólag  nem  mondom,  csak  kon- 
statálom, mint  tényt  —  a  római  katholikus  egyház  részéről 
azt  tartja,  hogy  a  vegyes  házasságból  született  gyermekek, 
ha  az  egyik  fél  kathoHkus,  a  római  katholikus  egyházhoz 
tartoznak  s  azt  is  tartja,  —  amint  több  ízben  e  házban  ki 
lett  fejezve  —  hogy  a  keresztelés  által,  ha  az  a  kánonok- 

nak  megfelelőleg  történik,  a  gyermek  felvétetik  a  római 
katholikus   egyházba. 

Már  most  méltóztatnak  látni,  hogy  a  világi  törvény 
rendje  között,  mely  azt  mondja,  hogy  a  születés  által  a  vegyes 
házasságból  származott  gyermek  egjik  vagy  másik  egyház- 
hoz tartozik  s  az  egyházi  felfogás  között  valóságos  ellentét 
van.   Ez  az  egyik  körülmény. 

A  másik  körülmény  az,  t.  ház,  hogy  évtizedek  óta  az 
ország  különböző  vidékein  kisebb-nagyobb  mértékben  elter- 
jedt az  a  szokás,  hogy  a  keresztségét  nemcsak  az  a  lelkész 
szolgáltatja  ki,  akinek  egyházához  a  született  gyermek  az 
állami  törvények  szerint  tartozik,  hanem  egyik  lelkész  s 
a  másik  is  oly  gyermeket  is  keresztel,  akik  a  világi  törvények 
szerint   egyházukhoz   nem   tartoznak. 

E  két  körülményből  előáll  az,  hogy  az  egyházi  felfogás 
és  a  világi  törvények  rendje  közt  különbség  támad.  Már 
most  az  állami  törvény  az  1827  :  XXIII.  törvényczikk 
1.  §-ában  lefektette  azt  az  elvet,  hogy  minden  lelkész  hiteles, 
jogosított  anyakönyvvezető,  de  csak  az  egyházához  tartozó 
hívekről,  csak  azon  szülöttekről  vezethet  hiteles  anya- 
könyveket, akik  egyházához  tartoznak.  Az  államnak  egy 
másik  törvénye  pedig  azt  mondja,  hogy  a  vegyes  házas- 
ságból származott  gyermekek  semminemű  egyéb  intézke- 
déssel meg  nem  változtatható  módon  nemük  szerint  külön- 
böző egyházakhoz  tartoznak.  Már  most  ellenkező  gyakorlat 
fejlődött  ki ;  némely  anyakönyvvezetésnél  az  egyházi  fel- 
fogás érvényesült,  a  törvények  ellenére,  s  akkor  a  köz- 
oktatásügyi miniszternek  rendet  kellett  csinálni  az  anya- 
könyvvezetés körében,  (Élénk  helyeslés  jobbfelől)  meg  kel- 
lett adni  azokat  a  szabályokat,  melyeket  megadni  a  végre- 
hajtás rendezése  szempontjából  kötelessége  volt  és  ezt  a 
rendeletet  nem  adhatta  másként,  mint  szoros  megtartásával 
az  1827-ik  évi  XXIII-ik  törvény  1.  §-ának  és  az  1868-iki  LIII. 
törvény czikkeknek.  És  szeretném  tudni,  hogy  ülhet-e  e  helyen 
miniszter,  aki  más  szabályt  adhat  s  mást  mond,  mint  azt, 
hogy  az  illetékes  lelkész  az,  akire  az  anyakönyvvezetést 
az  állam  törvénye  bízta,  (Élénk  helyeslés  jobbfelől)  az,  akinek 
egyházához,  meg  nem  változtatható  törvény  szerint,  az 
illető  gyermek  tartozik?   (Élénk  helyeslés  jobbfelöl.) 

És  midőn  a  miniszter  e  rendeletet  kiadta,  kiméletböl 
annyira  ment,  hogy  tekintetbe  véve  azt,  hogy  az  anya- 
könyveknek kettős  jellege  van,  azokat  az  egyház  a  maga 
czéljaira  is  használja,  világi  czélokra  is  használják,  bár  a 
vezetésnek  feltétlenül  állami  törvény  és  rend  szerint  kellene 
történnie,  de  mondom,  tekintettel  e  kettős  jellegre  és  tekin- 
tettel az  itt  levő  kényes  felfogásra,  megengedte,  hogy  a 
keresztelési  aktusról  bejegyzést  tehessen  az  anyakönyvbe 
oly  lelkész  is,  akit  az  anyakönyvezés  a  világi  törvény  szerint 
nem  iUet  meg.  De  le  kellett  ebből  vonni  a  consequentiát  is, 
hogy  tudniillik  e  bejegyzés  csak  az  egyház  beléletében  hasz- 
nálható, de  állami  érvénj'^e  nincs,  a  polgári  élet  viszonyai- 
ban nem  hiteles  tanúsítvány,  a  polgári  élet  czéljaira  csak 
az  a  lelkész  adhat  hiteles  kivonatot,  aki  az  állami  törvény 
szerint  illetékes,  és  ezért  megtiltotta,  hogy  e  tisztán  egyházi 
jellegű  bejegyzésekről  kivonat  adassék  a  polgári  élet  czél- 
jaira.   (Élénk  helyeslés  a  jobboldalon.) 

Ha  egy  idegen  jönne  a  házba  és  meghallgatná  a  kérdés 
ez  előterjesztését  és  azután  összemérné  vele  azt  a  támadást, 
azt  a  méltatlan  meggyanusítást,  azt  a  panaszt,  melyekkel 
t.  barátom,  a  kultuszminiszter  úr  személyé;  és  álláspontját 
illették,  a  mellyel  magamat  szolidárisnak  érzem,  (Zajos 
helyeslés  jobbfelől)  és  meg  vagyok  győződve,  bár  nem  vagyok 
felhatalmazva  ezt  kijelenteni,  mindnyájan  szolidárisnak  érez- 
zük magunkat  :  (Élénk  helyeslés  a  jobboldalon)  akkor  csodál- 
koznék azon,  hogy  ily  egyszerű,  világos  kérdés  mily  fokig 
elhomályosítható,  összezavarható.  (Élénk  tetszés  jobbról.) 
Felálltak  itt  és  azt  mondták  :  ez  a  rendelet  vallásügyi  viszo- 
nyokat szabályoz,  ennélfogva  kibocsátásra  nincsen  a  minisz- 
ter jogosítva.  Egy  másik  azt  mondta  :  e  rendeletben  büntetve 
van  az  elkeresztelés  ténye  ;  eg}^  harmadik  azt  mondja  :  e 
rendelet  sanctiót  mond  ki  ott,  ahol  az  1868  :  LIII.  t.-cz.-ben 
megállapított  interconfessionalis  rend  sanctiót  nem  tar- 
talmaz. 

Mindezt  más  körülmények  közt,  midőn  nyugodtabb 
fővel  vizsgáljuk  a  dolgot,  tán  akárki  átallotta  volna  mondani, 
mert  attól  tartott  volna,  hogy  e  rövid,  négy  szakaszos  ren- 
delet egyszerű  átolvasása  annak  teljes  alaptalanságát,  teljes 
tarthatatlanságát  világosan  kitünteti.  (Ügy  van  !  Ügy  van  1 

jobbfelől.)  Ezekre  tehát  ma  nem  is  reflektálok.  De  szabad 
legyen  egész  nyíltsággal  megmondanom,  hogy  bár  most 
félek,  hogy  túlterhelem  e  dolgokkal  a  ház  türelmét,  de  ha  arra, 
amit  eltemetettnek  vélek,  vissza  méltóztatnak  térni  :  én  is 
élni  fogok  törvényadta  jogommal,  hogy  a  kérdés  ez  oldalát 
is  megvilágítsam. 

Maradnak  tehát  egyéb  ellenvetések  a  rendelet  tör- 
vényessége felett,  és  ebben  aztán  t.  képviselőtársamnak 
Beöthy  Ákosnak  azért  adtam  elsőséget,  mert  ő  legmagasabb 
hangból  beszélt,  mert  ő  e  rendeletben  az  alkotmány  integri- 
tásának megcsorbítását  látta,  valóságos  közjogi  anarchiát 
és  nagy  vígan  elindult,  hogy  e  kérdés  közjogi  elbírálásának, 
mint   monda,    egészséges    alapjait   lerakja. 

Három  ellenvetést  hoz  fel  a  rendelet  törvényessége 
ellen.  Egyik  ellenvetése  abban  áll  :  törvénytelen,  sőt  alkot- 
mányellenes ;  mert  ez  gyenge  oldala  az  én  t.  képviselőtár- 
samnak, hogy  minden  alkalommal,  ha  csak  lehet,  egy-egy 
nem  sejtett  nagy  alkotmányjogi  elvvel  áll  a  ház  elé,  tudása 
rejtett  aknáiból  kibányászva.  (Derültség  jobbfelől.)  Ez  a 
rendelet  az  alkotmányt  sérti  azért,  mert  praestatiót,  szemé- 
lyes teljesítést  ró  a  lelkészekre,  pedig  alkotmányunk  egyik 
alapelve  az,  hogy  személyes  teljesítéseket  csak  törvény,  de 
soha  rendelet  nem  róhat  senkire.  Ebből  a  szempontból  e 
rendeletben  az  egyéni  szabadságnak  direkt  megtámadását 
látja.  A  második  kifogása  az,  hogy  a  rendelet  a  lelkészekkel 
mint  közhivatalnokokkal  rendelkezik,  holott  a  lelkészek 
nem  közhivatalnokok,  holott  a  lelkészekkel  így  rendelkezni 
nem  lehet.  Mert  hol  van  a  szolgálati  pragmatika,  hol  a  fel- 
ügyeleti hatóság  ?  Harmadik  ellenvetése  t.  képviselőtár- 
samnak még  nagyobb.  Minden  képzelhetőt  lát  ebben  a  ren- 
deletben. Most  már  azt  is  benne  találta,  hogy  nagyfontos- 
ságú magánjogi  és  közjogi  viszonyok  anyagilag  rendeztetnek 
e  rendeletben,  pedig  ezt  csak  törvénnyel  szabad  tenni  az 
alkotmányjog  tételei   szerint. 

Beöthy   Ákos  :   Nem   ebben  a  rendeletben,  hanem  az. 
izraeliták  anyakönyvvezetését  illető  rendeletben. 

Én  felolvashatom  t.  képviselőtársamnak  beszédét,  d& 
az  már  furcsa,  hogy  mikor  ezen  rendelet  ellen  kellett  argu- 
mentálni,   akkor   az    izraelitákra   kibocsátott   rendelet    tar- 

talmát  hozta  fel  ;  (Derültség  jobbfelől)  pedig  az  izraelitákra 
kibocsátott  rendelet  évek  óta  ismeretes  a  ház  előtt,  be  van 
vezetve  az  életbe,  és  t.  barátomnak,  az  alkotmány-fentar- 
tás  buzgó  védőjének,  sohasem  jutott  eszébe  ezen  nagy  alkot- 
mánysérelmet a  ház  elé  vinni.  (Derültség  jobbfelől.)  Vizs- 
gáljuk meg  ezeket,  de  röviden,  igen  röviden.  A  harmadik 
ponttal  készen  vagyunk,  úgy  látszik,  egyetértőleg.  Ez  a  ren- 
delet sem  magánjogi,  sem  közjogi  anyagi  viszonyokat  nem 
szabályoz,  csak  a  zsidókra  nézve  kibocsátott  rendeletről 
állítja  t.  képviselőtársam.  Elvárom,  hogy  majd  ebből  csinál- 
jon alkotmányjogi  sérelmet  és  akkor  majd  erről  is  fogunk 
beszélni. 

Marad  a  másik  kettő.  Praestatióval  nem  lehet  az  állam- 
polgárokat terhelni  a  mi  alkotmányunk  szerint,  csak  tör- 
vény útján.  Ez,  t.  ház,  ily  általánosságban,  amint  a  t.  kép- 
viselő úr  oda  állítja,  nem  áll.  Sem  szokásjogunkban,  sem 
írott  jogunkban  ily  tétel  nem  foglaltatik.  Igaz,  adózást  és 
katonai  szolgálatot  nem  lehet,  csak  törvénnyel  kiszabni. 
Ez  oly  régi,  mint  a  magyar  jog  maga.  Hanem  ha  t.  képviselő- 
társam minden  személyes  praestatiót  ily  módon  az  alkotmány 
védelme  alá  helyez,  akkor  méltóztassanak  elhinni,  —  nem 
szeretem  végletekre  vinni  a  dolgot  —  de  az  összes  rendőri 
intézkedésekkel  évtizedek,  sőt  századok  óta  alkotmány- 
sértés kö vettetik  el.  Mert  nemcsak,  amire  Pulszky  Ágost 
képviselő  úr  tegnap  utalt,  a  közmunka  körében  alkalmaz- 
tatott a  rendeleti  jog,  de  a  legközönségesebb  életben  rend- 
őri szabállyal  köteleztetnek  a  háztulajdonosok  arra,  hogy 
a  havat  seperjék,  a  kéményt  tisztíttassák,  hogy  a  rend  és  a 
tisztaság  érdekében  száz  meg  száz  praestatiót  tegyenek. 
Ebből  mind  alkotmánysértést  csinált  t.  képviselőtársam  ? 
Ha  pedig  azt  hozza  fel  ennek  ellenében,  hogy  nem  a  ház- 
tulajdonosnak kell  magának  seperni,  meg  kéményt  tisztítani, 
hanem  mással  is  végeztetheti  ezt  :  de  tartozik,  —  hiszen  a 
lelkésznek  sem  kell  magának  kopirozni  a  kivonatot,  mert 
a  káplánnal  vagy  más  egyénnel  is  végeztetheti  azt.  (Derült- 
ség jobbfelől.) 

De,  t.  ház,  én  ismerem  t.  képviselőtársam  kritikai  szel- 
lemét és  bő  olvasottságát,  de  most  az  egyszer  félrevezette 
egyik  vagy  másik  német  könyv.  Van  ugyanis  például  Gneist- 

nek  egy  munkája  :  »Rechtsverwaltung  und  Gesetz«,  mely 
a  többek  közt  az  egyik  fejezetében  meghatározza,  hogy 
mily  viszony  szabályozása  tartozik  a  törvényhozás  fóruma 
elé  és  mily  viszony  szabályozható  rendeleti  úton.  Ebben  a 
munkában  van  az  elv  ily  széles  alapra  fektetve. 

Beöthy    Ákos :     Más    munkában    is    megvan    az  ! 
(Halljuk!) 

Megengedem,  hogy  másutt  is  feltalálható  ez  az  elv,  de 
ezek  a  német  elméleti  tételek  sohasem  képezték  a  magyar 
alkotmány  forrását,  (Derültség  jobbfelől)  amelyekkel  —  a 
maguk  szélességükben  alkalmazva  —  összes  állapotainkat  ki 
lehetne  forgatni. 

Ámde,  t.  ház,  hogy  komolyan  a  gyökerére  nézzek  t.  kép- 
viselőtársam ellenvetéseinek,  ki  kell  jelentenem,  hogy  ő 
egészen  félreismeri  azt,  amit  a  rendelet  a  lelkészeknek  paran- 
csol. Ez  nem  személyes  praestatió,  ez  egyszerűen  hivatali  ügy- 
letek miként  való  teljesítése,  midőn  a  lelkész  az  anyakönyvet 
viszi  az  állam  megbízásából  is,  úgy  ahogy  az  állam  rendeli. 
Midőn  az  1827  :  XXIII.  tcz.  3.  §-a  hivatali  kötelességévé 
teszi  a  lelkészeknek,  hogy  kivonatokat  adjanak  minden- 
kinek, ki  azt  óhajtja  és  ha  a  törvényeknek  sorozata  szabá- 
lyozza, hogy  az  átküldést  is  tartozik  eszközölni  egyik 
lelkész  a  másikhoz,  akkor  csak  hivataU  ügyletről  és  hiva- 
tah  kötelesség  teljesítéséről  lehet  szó.  (Igaz  !  Ügy  van  !  jobb- 
felöl )  Ebből  a  szempontból  méltóztassék  a  rendeletet  meg- 
ítélni. 

Nézetem  szerint  az  is  nagy  tévedéS;  —  de  kétségkívül 
fel  világosi  ttatom  majd  a  másképen  gondolkozók  részéről  — 
hogy  mert  a  lelkészek  nem  szoros  értelemben  vett  állami 
hivatalnokok,  tehát  ilyen  értelemben  hivatali  kötelességük 
sincs. 

Igenis  van,  mert  az  állami  hivatalnokoknak,  azt  min- 
denki tudja,  a  mi  jogrendszerünk  szerint  és  a  külföldön  is 
két  faja  van.  Az  egyik,  mely  az  állammal  szolgálati  viszony- 
ban áll,  a  másik,  mely  az  állammal  nem  áll  szolgálati  viszony- 
ban, de  állami  hivatali  funkcziót  végez  a  törvény  erejénél 
fogva,  és  amennyiben  őt  az  állami  funkcziók  végzésére  köte- 
lezte, alá  van  rendelve  a  kormány  utasítási  hatalmának  és 
a  hivatali  ügyletet  úgy  tartozik  végezni,  amint  az  neki  meg 

van  hagyva,  s  elvégezni  neki  hivatali  kötelezettsége.  (Helyes- 
lés jobbfelől.) 

Azt  hiszem,  hogy  ezek  után  t.  képviselőtársamat  közjogi 
vándorlásában  bátran  elhagyhatom  s  talán  fog  ö  ezen  ván- 
dorlásban még  találni  arra  is  példát  hazánk  történetében 
is,  a  külföldében  is,  —  én  sok  esetet  tudok  —  midőn  egy  állam- 
nak nagy  kára  lett  abból,  hogy  vagy  nem  volt  elég  hatalma 
egy  kormánynak,  va,gy  ha  volt,  csupán  zavaros  felfogás- 
ból vagy  gyengeségből  nem  mert  vele  élni.  (Élénk  helyeslés 
jobbfelől.) 

S  most,  t.  ház,  elhagyva  az  alkotmánysértések  csim- 
borasszói  magaslatát,  szálljunk  le  a  mindennapi  élet  szilár- 
dabb földjére,  azon  kételyek  földjére,  melyen  t.  barátom, 
gróf  Apponyi  Albert  a  rendelet  törvényességét  és  czélszerű- 
ségét   vitatta.    (Halljuk  !    Halljuk  !) 

T.  képviselőtársam  a  rendelet  ellen  törvényesség  szem- 
pontjából nem  annyira  kifogásokat  tett,  mint  inkább  aggá- 
lyokat hozott  fel.  És  pedig  aggályai  három  pontban  foglal- 
hatók össze.  Igyekezni  fogok  azokat  világosan,  úgy,  amint 
mondotta,  visszaadni.  Az  egyik  aggálya  arra  vonatkozik, 
hogy  hátha  nem  törvényes  az  a  rendelet,  mert  az  1827  : 
XXIII.  tcz.  3.  §-ában  foglalt  azon  dispositiót  sérti,  amely 
határozat  szerint  a  lelkész  az  általa  vezetett  anyakönyvek- 
ből tartozik  annak,  aki  kivánja,  kivonatot  adni.  T.  barátom- 
nak a  kultuszminiszternek  rendelete  pedig  megtiltja  a  kivo- 
natadást annak  a  lelkésznek,  aki  megkeresztelte  ugyan  azt 
a  gyermeket,  aki  egyházához  nem  tartozik  törvény  szerint, 
be  is  vezette  pusztán  egyházi  czélokra  a  keresztelés  aktusát, 
de  amely  lelkész  a  világi,  állami  rend  értelmében  nem  illetékes 
lelkész  hiteles  anyakönyvvezetésre  és  kivonat  kiadására. 

Hát  t.  képviselőtársam  aggódik  azon,  hogy  melyik  az 
illetékes   lelkész. 

Azon  fejtegetések  után,  t.  ház,  melyeket  tettem,  — 
és  gondolom,  elég  világosan  beszéltem  —  ismételni  ezen  fejte- 
getéseket igazán  sértésnek  tartanám  t.  barátom  iránt. 
Itt  kétely  nem  lehet,  t.  ház.  Kivonatok  adására  csak  az  a 
lelkész  illetékes,  aki  a^z  állami  törvény  értelmében  az  anya- 
könyvezésre illetékes.  (Igaz  !  Ügy  van  !  jobbfelől.)  Az  állami 
törvény  értelmében  pedig  csak  az  a  lelkész  illetékes  erre, 

akinek  egyházához  az  állami  törvény  változatlan  rendje 
szerint  a  gyermek  tartozik,  és  ha  azt  a  gyermeket  egy  másik 
lelkész  keresztelte  is  meg,  az  sem  az  állami  törvény  rendjén, 
sem  az  illetékességen  nem  változtat. 

Másik  aggálya  arra  vonatkozik,  hogy  azt  mondja  : 
mikor  a  kultuszminiszter  meghatározta  az  egyházi  felfogás 
érvényesülése  által  kétessé  vált  értelmét  a  törvénynek,  — 
amint  méltóztatott  látni,  nem  oly  kétes  azon  értelem  —  a 
törvényt  magyarázta  ;  pedig  —  gondolom,  úgy  vélekedik  — 
azt  az  1827-iki  törvényczikket  a  lelkészekre  is  kötelező 
módon  csak  egy  más  törvény  magyarázhatja. 

Hát  én  ebben  nem  értek  egyet,  s  miután  ez  többször 
felhozatott,  engedjen  meg  a  t.  ház,  hogy  véleményemet  rövi- 
den megmondjam.  Törvényt  magyarázni,  még  pedig  az  alan- 
tas hatóságokra  vagy  egyes  esetek  eldöntésénél  arra  az  esetre, 
kötelező  módon,  minden  legfőbb  hatóság  hivatva  van,  akinek 
a  törvényt  végrehajtani  és  alkalmazni  kell.  (Igaz  !  Ugy  van  ! 
a  jobboldalon.)  Hiszen  a  biróság  magyarázza  a  törvényt, 
a  jurisdictiója  alá  tartozó  büntető  és  civilis  esetekben,  még 
pedig  kötelező  módon  arra,  akire  Ítéletet  mond.  (Igaz  ! 
Ugy  van  !  a  jobboldalon.)  A  kormány  magyarázza  a  törvényt, 
hiszen  azt  mindennap  alkalmaznia  kell,  gyakran  az  alsó 
hatóságokat  is  a  törvény  értelme  iránt  utasítania  kell.  Hogyan 
is  lehetne  a  törvényt  végrehajtani  és  alkalmazni,  a  nélkül, 
hogy  annak  értelmét  megállapítanák,  (Igaz  !  Ügy  van  !  a 
jobboldalon)  még  pedig  kötelezőleg  magyarázva  a  törvényt 
abban  a  körben,  amelyben  a  viszonyok  elbírálása  és  a  törvény 
alkalmazása  a  kormányhoz,  mint  legfőbb  közeghez  tartozik  ? 
(Igaz  !   Ügy  van  !    Helyeslés   a  jobboldalon.) 

Ezen  magyarázatok  egyike  sem  hiteles,  azaz  általánosan 
kötelező  magyarázat,  de  azért  mind  e  magyarázat  a  maga 
körében  érvényes,  kötelezi  a  feleket  s  kötelezi  a  hatóságokat 
a  szerint  eljárni.    (Igaz  !   Ügy  van  !   a  jobboldalon.) 

Ezek  fölött  áll  a  hiteles  magyarázat  ;  mert  a  kormány 
magyarázata  nem  köti  a  bíróságot,  a  bíróságé  nem  köti  a 
kormányt,  de  az  autentica  interpraetatio  :  törvénymagya- 
rázat, ami  törvény  formájában  történik,  ez  köt  mindenkit 
ebben  az  országban,  bíróságot  és  kormányt  egyaránt,  (Igaz  ! 
Ügy  van  !  Helyeslés  a  jobboldalon.)  Ha  már  most  az  én  t. 

barátom,  a  kultuszminiszter  meghatározta,  hogy  az  1827  : 
XXIII.  tcz.  végrehajtására  melyik  a  kompetens  lelkész, 
ehhez  a  maga  hatáskörében,  mint  legfőbb  felügyelő  s  rendel- 
kező hatóságnak  az  anyakönjrí^ek  vezetésében,  joga  volt, 
ez  kötelessége  volt  és  az  alsó  anyakönyvvezető  hatóságok 
kötelesek  e  szerint  eljárni.  Ebből  tehát  törvénytelenséget 
a  miniszter  intézkedésére  kiokoskodni  nem  lehet.  (Helyeslés 
a  jobboldalon.) 

Harmadik  aggálya  t.  képviselőtársamnak  arra  vonat- 
kozik, hogy  tulaj  donképen  a  miniszter,  amikor  a  rendeletet 
kibocsátotta,  mit  csinált  ?  Utasítást  adott  azoknak,  akik 
hivatalos  közegek,  az  anyakönyvvezetőknek  az  anyakönyv- 
vezetés részleteire,  módozataira  nézve.  Azt  mondja  :  nem 
furcsa-e,  hogy  egy  miniszter,  egy  felsőbb  hatóság,  kihágás 
alakjában  rendel  sanctiót,  hogy  az  alsóbb  hatóságok  az 
utasítás  által  kiszabott  hivatali  kötelezettségüket  teljesít- 
sék ?  Hát  nem  furcsa.  Ez  nagyon  ismeretes,  közönséges  dolog. 
(Helyeslés  a  jobboldalon.)  Mert  mi  egyéb  ezen  utasítás  áthá- 
gása, amely  —  mondom  —  hivatali  kötelességeket  állapít 
meg  a  lelkészek  számára  annyiban,  amennyiben  állami 
funkcziót  gyakorolnak,  mi  egyéb  annak  áthágása,  mint  tulaj- 
donképen a  hivatali  kötelesség  megsértése  ?  (Helyeslés  a 
jobboldalon.) 

Már  most  a  hivatalos  kötelesség  megsértése  mindig 
fegyelmi  vétség.  (Ellentmondás  balfelől.)  Fegyelmi  vétség, 
ha  nem  méltóztatik  is  ez  elnevezést  helyesnek  tartani.  De 
ezen  felül  súlyosabb  esetekben  —  törvénykönyvünk  tele  van 
ilyenekkel  —  a  legsúlyosabb  bűntett,  kevésbbé  súlyos  vét- 
ség, sőt  még  kihágás  is  lehet,  törvény  alapján  és  egyszers- 
mind rendelet  alapján.  Ha  fel  vagyok  jogosítva  rendelet- 
ben a  törvény  végrehajtásának  rendjét  megszabni  és  teszem 
ezt  olyan  rendelettel,  melyre  nézve  fel  vagyok  jogosítva, 
hogy  annak  kihágás  erejéig  sanctiót  szabjak  :  akkor  nem 
látom  át,  hogy  kihágásnak  miért  ne  lehetne  minősíteni. 
A  vitás  kérdés  csak  az,  hogy  azért,  mert  hivatali  közegekről 
van  szó,  lehet-e  őket  hivatalos  kötelességük  megsértéseért 
kihágás  alakjában  felelősségre  vonni. 

Méltóztassék  megnézni  a  büntető-törvénykönyvnek  — 
vétségekről  nem  is  beszélek  —  a  kihágásokról  szóló  részét, 

annak  94.  §-ától  98.  §-áig  kihágások  vannak  statuálva  a 
valóságos  hivatalnokok  ellen  is  ;  pedig  azok  fegyelmi  hata- 
lom alatt  állanak,  pedig  e  kihágások  nem  egyebek,  mint 
hivatali  kötelességek  megsértései,  bár  a  miniszter  fegyelmi 
büntetéssel  is  sújthatja  őket.  Itt  ugyanis  államilag  alkal- 
mazott orvosok,  sebészek-,  bábákról  van  szó,  és  ha  ezek 
hivatalos  kötelességeiket  megsértik,  büntettetnek  kihágás 
alakjában.  Pedig  ha  állott  volna  a  t.  képviselő  úr  ellenvetése^ 
felmerülne  a  kérdés,  hogy  miért  nem  fegyelmileg  büntettet- 
nek ?  Azért  nem,  mert  vannak  súlyosabb  esetek,  mikor  helyes,, 
ha  ezek  a  kihágások  körébe  vonatnak. 

Diadallal  akart  a  képviselő  úr  arra  hivatkozni,  hogy  ez 
nem  rendelettel,  hanem  törvénnyel  van  szabályozva.  De 
méltóztassék  megengedni,  hogy  abban  a  körben,  melyben 
a  miniszternek  joga  van  kihágást  statuálni  :  miért  ne  statuál- 
hatna ilyeneket  is  kihágásnak  ?  Semmi  törvényes  elv  nem 
ellenzi.  Hiszen  már  megfeleltek  arra,  hogy  a  miniszternek 
igenis  kellett  ezzel  a  hatalommal  élni.  Hanem  méltóztassék 
elképzelni,  ha  a  miniszter  azt  mondta  volna  ki,  hogy  a  lel- 
készek mint  anyakönyvvezetők  az  ő  fegyelmi  hatósága  alatt 
állanak,  —  most  elvileg  nem  vizsgálom  e  kérdést  —  ha  azt 
mondta  volna  ki,  hogy  a  lelkészekre  fegyelmi  büntetést 
szabhat,  akkor  nem  találtak  volna-e  alkotmánysértést  és 
vallás  elleni  sérelmet  is  ezen  intézkedésben  ?  (Ügy  van  ! 
Derültség  jobbfelöl.)  Tehát  világos,  határozott,  törvényes 
módhoz  folyamodott,  hogy  a  rendelet  megtartását  ezen 
sanctió   alá   helyezte.    (Helyeslés   a   jobboldalon.) 

Ennyit,  t.  ház,  az  aggodalmakról,  melyeket  Apponyi 
Albert   t.   képviselőtársam   felhozott. 

Most  menjünk  át,  t.  ház,  a  törvényességi  ellenvetések 
másodikára.  Ez  úgy  hangzik,  hogy  ha  a  miniszter  jogosítva 
volt  is  a  rendeletet  kibocsátani,  de  nem  volt  jogosítva  arra, 
hogy  kihágásokat  statuáljon.  (Halljuk  !  Halljuk !)  "És  itt 
azután  megint,  nézetem  szerint,  a  legcsudásabb  ellenveté- 
sekkel találkozunk  ;  az  aggályokra  majd  később  rájövök. 

Az  egyik  ellenvetés  —  és  ezt  röviden  előre  akarom 
bocsátani  —  abban  állt,  (Halljuk  !)  hogy  a  törvényjavaslat 
motiválásában  —  és  ez  szintén  Beöthy  t.  képviselőtársam 
fölfedezése  —  nincs  benne  az  elősorolt  miniszterek  közt  a 

kultuszminiszter  ;  benne  van  a  belügyminiszter,  a  keres- 
kedelemügyi miniszter,  a  közgazdasági  miniszter,  de  úgy 
tudom,  a  honvédelmi  miniszter  sincs  benne.  A  kultuszminisz- 
ter sincs  benne,  tehát  nincs  joga  rendeletet  kibocsátani. 

T.  ház  !  Én  azt  gondolom,  hogy  a  törvény  szövege 
mást  mond.  A  törvény  azt  mondja,  hogy  egyáltalán  minisz- 
teri rendelettel  lehet  kihágást  statuálni.  Az  nem  szorította 
e  jogot  sem  egyik,  sem  másik,  sem  harmadik  miniszterre, 
hanem  mindenik  miniszternek,  akinek  különben  intézkedési 
körébe  tartozik  az,  hogy  rendőri  rendet  állithat  fel,  meg 
is  adta  a  jogot  kihágás  statuálására.    (Ügy  van  !  jobbfelöl.) 

Még  furcsább  okoskodáson  alapszik  a  második  érv,  fz, 
mely  az  akkori  igazságügyminiszternek,  Paulernek  beszéd- 
jéből akarja  kihozni,  hogy  itt  csakis  közbiztonsági  rendőri 
rendelkezések  értetnek,  azaz  olyanok,  melyek  a  személyek 
élete,  testi  épsége,  szabadsága  vagy  a  vagyon  megcsorbí- 
tása elleni  veszélyek  elhárítása  szempontjából  történnek. 
Hát,  t.  képviselőtársam,  abból  a  felolvasott  beszédből,  úgy 
amint  felolvastatott  —  bár  utána  is  néztem  —  meggyőződ- 
hetik mindenki,  hogy  az  akkori  igazságügyminiszter  még 
ezt  a  tévedést  vagy  a  hézagos  motiválásnak  ezt  a  hibáját 
sem  követte  el,  mert  ő  világosan  különböztet  a  közrend  és 
közbiztonság  érdekében  felállított  rendőri  rend  között.  A  köz- 
rend érdekében  felállított  rendőri  rendelkezést  contradis- 
tingválja  a  közbiztonság  érdekében  felállítottól  és  mindket- 
tőre állítja,  hogy  a  törvénynek  abban  a  rendelkezésében 
kihágás-statuálási   hatalom   van   adva. 

Ennyit,  t.  ház,  ezekről  a  motívumokról.  Egy  további 
ellenvetés  —  és  ebben  igaza  van  Beöthy  t.  képviselőtársam- 
nak —  az,  hogy  tulaj  donképen  az  egész  vita  a  körül  forog  : 
vájjon  mi  annak  a  kifejezésnek  az  értelme,  hogy  valamely 
rendőri  tilalomnak  vagy  rendelkezésnek  megszegését  lehet 
kihágásnak  minősíteni.  E  körül  forog  az  egész  vita.  És  abban 
Apponyi  t.  képviselőtársamnak  szintén  igazat  adok,  hogy 
mivel  törvényeinkben  ennek  szorosabb  meghatározása  sehol 
sem  foglaltatik,  ő  megkísérti  a  szónak  tudományos  értelmét 
megállapítani,  tudományos  művekből,  külföldi  országok 
hason  törvényhozásának  legislativ  állapotából  és  a  dolog 
természetéből. 

No  hát,  t.  ház,  ezzel  a  sokat  vitatott  dologgal  röviden 
akarok  végezni.  Ügy  hiszem,  hogy  először  egészen  téves 
alapon  járnak  el  azok,  akik  a  törvénybe  belehelyeznek  egy 
olyan  megszorítást,  amely  benne  nincsen.  Mindig  közbiz- 
tonsági rendészetről,  közbiztonsági  rendelkezésről  szólnak, 
—  pedig  ez  a  »közbiztonsági«  szó  absolute  nem  foglaltatik 
a  törvényben,  hanem  általában  :  rendőri  rendelkezés.  Ez  pedig 
van  kétféle,  (Halljuk  !  Halljuk  !)  bárhogyan  vesszük  a  szónak 
tudományos  és  legislativ  értelmét.  Az  egyik  az,  mely  a 
személyi  vagy  vagyoni  biztonságot  veszélyeztető  cselek- 
ményekre állít  fel  tilalmat  vagy  parancsot.  De  van  azután 
rendőri  rendelkezés  olyan  is,  amely  közrendet  állapít  meg, 
különösen  pedig  a  törvények  végrehajtását  zavaró  rendet- 
lenségek, akadályok,  háborgatások  elleni  biztosító  rendjét  az 
eljárásnak  és  magaviseletnek  állapítja  meg.  (Igaz  !  Ügy  van  ! 
jobbfelől.)  És  hogy  ez  az  értelme  is  van,  —  tudományos 
definicziókba  nem  bocsátkozom,  de  ezt  az  állítást  teszem  — 
azt  azután  igazolhatom  az  összes  európai  literaturával  és  a 
legfőbb  európai  államok  legislativ  rendelkezéseivel.  Méltóz- 
tassék csak  a  német  vagy  a  franczia  vagy  a  belga  iroda- 
lomnak —  hogy  ne  a  régi  Polizei-Staat-ról  beszéljünk  —  bár- 
mely újabb  termékét  megnézni,  police  administrative  van 
mindenütt  a  törvényekben  és  az  elméletben.  Ezt  a  meg- 
különböztetést megtalálják  az  urak  és  méltóztassanak  a 
törvényhozását  venni  azoknak  az  államoknak  törvényeik- 
ben is,  —  mert  hiszen  rendőri  rendelkezést  törvénybe  is 
fel  lehet  venni,  nemcsak  rendeletbe  —  mindenütt  keresz- 
tülviszik ezt  a  megkülönböztetést.  És  feleslegből  hozzá- 
teszem, —  mondom  feleslegből  —  méltóztassék  megnézni 
Ausztriában,  Németországban,  Francziaországban,  Belgium- 
ban, hogy  vájjon  a  népesedés  mozgalma  rendjének  megálla- 
pítása, az  anyakönyvek  vezetése  és  annak  törvényes  rendje 
nem  a  közigazgatási  rendőrség  —  police  administrative  — 
körébe  tartozik-e  ?  (Igaz  !  Ügy  van  !  jobbfelől.)  Oda  sorolja 
a  törvényhozás   mindenikben.    (Nyugtalanság  balfelől.) 

Természetes,  t.  ház,  én  megengedem,  hogy  nem  ezek- 
ből kell  magyarázni  a  mi  törvényeinket,  de  ezzel  támadták 
meg  a  törvénynek  az  értelmét.  (Igaz  !  Ügy  van  !  jobbfelől.) 
Ha  tehát  állítom  azt,  hogy  a  fogalom  mellett,   tudniillik, 

hogy  maga  az  anyakönyv  vitele,  akár  rendeletileg,  akár  tör- 
vény által  legyen  szabályozva,  itt-ott  magánjogi  elemeket 
is  tartalmaz  ;  de  tudományosan  és  legislative  ezen  elősorolt 
négy  államban  mindenütt  a  közigazgatási  rendőrség  —  police 
administrative  —  körébe  soroztatott  :  midőn  ezt  kimutattam, 
azt  hiszem,  lerontottam  a  legfőbb  okot,  amelyből  ezen  tör- 
vénynek ezt  az  értelmezését  megtámadták.  (Helyeslés  a  jobb- 
oldalon.) 

De  hagyjuk  a  külföldi  példákat.  1879.  óta,  t.  ház,  —  ez 
sem  jelentéktelen  körülmény  —  1879.  óta  ez  a  törvény  élet 
ben  van,  és  ne  feledjék  el  a  t.  ház  tagjai,  hogy  ez  nemcsak 
a  minisztereknek  ad  szabályalkotási  és  kihágás-statuálási 
jogot,  hanem  ad  a  törvényhatóságoknak  is.  Nézzük  tehát, 
hogy  kivétel  nélkül  hogyan  értelmezték  ezt  a  törvényt 
1879.  óta  a  törvényhatóságokban  és  a  minisztériumokban. 
Ha  kétségbe  vonnák,  itt  van  nálam  egy  jegyzék  egész  soro- 
zatáról a  kihágásoknak,  amelyeket  felálHtottak  Budapest 
főváros  törvényhatóságától  kezdve  egész  KüküUő  vármegyéig. 
(Élénk  derültség.) 

Kimutatom  1 1  év  praxisából,  hogy  minden  minisztérium 
és  a  törvényhatóságok  körében  az  a  felfogás  —  és  csak  az  a 
felfogás  —  volt  irányadó,  hogy  a  közrendnek  olynemű  rende- 
zését, melyet  kétségkivül  a  törvény  határai  között  tesz 
kormány  vagy  törvényhatóság,  de  mely  nem  vagyon-  és  sze- 
mélybiztonság elleni  veszélyektől  óv,  hanem  a  törvények 
végrehajtására  szükséges  rendet  megzavarásoktól,  elhanya- 
golásoktól biztositja,  ezt  mindig  rendőrinek  tekintették, 
kihágás    sanctiójával    látták    el. 

Az  már  mégis  csak  bizonyít  valamit,  hogy  11  esztendeig 
így  értették  a  törvényt  és  pedig  kivétel  nélkül  és  mindenütt  ; 
hogy  ez  megegyez  a  szónak  tudományos  értelmével,  meg- 
egyez minden  alkotmányos  ország  legislativ  intézményei- 
vel és  praxisával.  Ez  csak  bizonyít  valamit.  (Helyeslés  és 
tetszés  a  jobboldalon.)  Mi  ok  van  már  most  ezen  kifejezést 
nem  rendes  és  tudományos  értelmében,  hanem  megszorí- 
tott értelemben  venni,  mintha  az  a  »közbiztonsági«  megszo- 
rító jelző  a  törvényben  magában,  nem  pedig  csak  az  illető- 
képviselő  urak  fejében  volna  meg  ?  (Derültség  és  tetszés  a 
jobboldalon.) 

Semmi  ok  nincs,  ha  csak  azt  oknak  nem  vesszük,  liogy 
az  ezen  törvény  alapján  kibocsátott  rendeletet  minden  áron, 
a  legmerészebb,  a  legtávolabbról  előkeresett,  erőltetett 
érvekkel  meg  kell  támadni,  diszkreditálni,  a  miniszter- 
nek ezen  rendelkezését  gyanusitva,  csakhogy  indirecte 
igazat  adhassanak  azoknak,  akik  annak  ellenszegülnek  és 
végrehajtását  megtagadják.  (Élénk  helyeslés  és  tetszés  a 
jobboldalon.) 

Ha  legalább  bevallanak  ezt  a  tendencziát.  De  midőn 
ezt  a  tendencziát  követik  és  mellette  felállitják  azt  a  nagy 
elvet,  hogy  :  az  állami  rendnek  és  akaratnak  pedig  feltét- 
lenül érvényesülni  kell,  (Derültség  és  helyeslés  a  jobboldalon. 
Mozgás  a  baloldalon)  ilyen  gyakorlat  mellett,  ilyen  elv  fel- 
állítása alapján  ugyan  mit  gondolnak  ?  Ha  ezeket  a  nagy  elve- 
ket nem  alkalmazzák  ez  esetben  is,  kis  és  nagy  esetekben  egy- 
formán, akkor  félek  tőle,  hogy  díszes  felvonulás  végett  hozzuk 
azokat  ide  ebbe  a  terembe  (Élénk  helyeslés  és  tetszés  a  jobb- 
oldalon) és  valahányszor  alkalmazásukról  van  szó,  mindig 
a  sutba  állítjuk  és  örökös  hatálytalanságra  kárhoztatjuk. 
(Zajos  tetszés  és  helyeslés  a  jobboldalon.) 
Br.   Kaas   Ivor  :   Gyanúsítás  I 

Ezen  az  úton  kormány  nem  haladhat,  de  senki  sem 
haladhat,  ki  azt  a  nagy  elvet  mint  hatályos  elvet  hirdeti  és 
akarja.   (Élénk  helyeslés  és  tetszés  a  jobboldalon.) 

Ezen  törvényességi  ellenvetések  után  szabad  legyen 
áttérnem  arra  a  két  consequentiára,  melyet  gróf  Apponyi 
Albert  képviselőtársam  minden  körülmények  közt  nem  mint 
aggodalmat,  hanem  mint  valóságos  követelményt  állít  fel 
a  rendeletnek  helyessége,  opportunitása  szempontjából.  (Hall- 
juk !   Halljuk  !) 

Két  consequentiát  vont  le  t.  képviselőtársam.  Az  egyik 
az,  hogy  már  most  ne  vizsgáljuk  a  rendelet  törvényességét, 
megengedi,  hogy  törvényes  ;  hanem  beleütközik  két  elvbe. 
Először  —  úgymond  —  általános  alkotmányjogi  elv  az,  mely 
így  szól :  midőn  a  törvényhozás  saját  teendőinek  egy  részét, 
olyan  teendőket,  melyek  szabály  szerinti  törvényhozási 
teendők,  delegáczió  útján  a  kormányra  átruházza,  ezt  a 
delegácziót  nem  tágító,  hanem  megszorító  értelemben  kell 
venni  ;  pedig  az  már  csak  bizonyos,  —  és  ezt  én  is  elismerem  — 

hogy  nem  ugyan  tágító  értelemben,  hanem  egyszerű  szó 
szerinti  értelemben,  de  nem  megszorítóan  vette  a  törvény 
szavait   t.    barátom,    a   kultuszminiszter. 

Én  ezt  a  consideratiót  így  odaállítva  tévesnek  tartom. 
Tévedése  t.  barátomnak  —  nézetem  szerint  —  abban  áll, 
hogy  ö  azt  hiszi,  hogy  az  alkotmánytörvényeket  vagy  az 
alkotmánytörvényeknek  ezt  a  felhatalmazási  részét  más 
interpraetationális  szabályok  szerint  kell  értelmezni,  mint 
más  törvényeket.  Ilyen  megkülönböztetésről  sem  az  alkot- 
mányjog, sem  a  jogtudomány  semmit  sem  tud  ;  a  törvény- 
magyarázat szabályai  egyek  és  ugyanazok,  akár  alkotmány- 
törvényről, akár  nem  alkotmánytörvényről  van  szó,  és  t. 
képviselőtársam  nagyon  jól  tudja,  hogy  ha  még  különbség 
volna  is,  Magyarországon  azért  nem  lehet  különbség,  mert 
nálunk  formailag  alkotmány  törvény  nem  is  létezik.  (Igaz  ! 
Ügy  van  !  jobbfelől.) 

Hát  mi  tulaj  donképen  az  az  általános  szabály,  amely 
szerint  magyarázni  kell  minden  törvényt,  megszorítás  vagy 
kiterjesztés  tekintetében?  Mi  az  a  megszorítás  vagy  kiter- 
jesztő magyarázat  ? 

Aznem  egyéb, mint  a  törvényhozónak  kitetsző  akaratából 
és  gondolatából  megkorrigálása  a  szószerinti  kifejezésnek  ; 
semmi  egyéb  a  megszorító  és  kiterjesztő  magyarázat,  mert 
ma  már  ott  állunk,  —  és  ebben  t.  képviselőtársammal  tel- 
jesen egyetértünk  —  hogy  nem  a  szó  van  a  törvénybe  iktatva, 
hanem  a  törvényhozó  gondolata  és  akarata.  Ha  az  a  gondo- 
lat, akarat  felismerhető  és  világos,  de  a  kifejezés  nem  illik 
hozzá,  többet  vagy  kevesebbet  mond,  mint  ami  kétségtelen 
akarata  a  törvényhozónak  :  a  gondolatból,  akaratból  meg 
kell  korrigálni  a  kifejezést,  szűkebben  vagy  tágabban  kell 
azt  venni.  De,  t.  ház,  itt  azután  a  törvényhozás  akarata  dönt. 
Ha  pedig  az  akarat  iránt  van  kétség,  akkor  már  nem  meg- 
szorító vagy  tágító  magyarázatnak,  hanem  egyszerűen  annak 
van  helye,  hogy  amiről  nem  tudom,  hogy  a  törvényhozó 
akarta,  és  interpretálni  kell  :  —  mert  egy  kormány  nem  lehet 
Hamlet,  nem  jöhet  aggályokkal,  neki  cselekedni  kell,  hatá- 
rozni kell  (Élénk  derültség  és  tetszés  a  jobboldalon)  —  azt 
a  kormánynak  kell  valami  értelemben  venni.  (Élénk  helyes- 
lés a  jobboldalon.) 

Megbocsásson  t.  képviselőtársam,  de  itt  sem  az  nem  áll, 
hogy  másféle  szabály  van  a  felhatalmazási  törvényekre, 
sem  az  nem  áll,  hogy  egyáltalában  a  megszorító  és  kiter- 
jesztő magyarázat  ily  módon  veendő,  mint  t.  képviselő- 
társam feltételezi  ;  hanem  egyszerűen  venni  kell,  meghatá- 
rozni kell  a  törvény  értelmét  és  ott,  ahol  nehéz  meg- 
magyarázni, kissé  meg  kell  erőltetni  eszünket,  (Derültség 
a  jobboldalon)  el  kell  magunkat  határozni,  mert  a 
kormánynak  cselekednie  kell.  (Helyeslés  jobbfelől.  Hall- 
juk !    HaUjuk  !) 

Itt  van,  t.  ház,  még  egy  második  consideratió,  amely- 
nek felállítását  t.  képviselőtársamnak  a  leghatározottabb 
és  legkorrektebb  alkotmányos  érzése  sugalta  és  amelyet  én 
értek,  sőt  —  ha  megengedi  —  benne  részt  is  veszek  ;  de  ami 
illeti  ezen  második  consequentiának  felállítását,  ezzel  még 
kevésbé  értek  egyet,  mint  az  elsővel,  bár  —  mondom  — 
azzal  érzésben,  remélem,  a  ház  minden  tagja  egyenlő  módon 
résztvesz.  Egyáltalában  szabadjon  megjegyeznem,  hogy  ha 
ezen  két  észrevétel  vagy  consequentia  pusztán  tlméleti 
volna,  én  —  megvallom  —  semmi  szükségét  nem  látnám 
annak,  hogy  ezt  e  házban  fejtegessem,  hanem  t.  képviselő- 
társammal ezt  egy  magánconversatióban  —  ha  szükségét 
látja  vala  annak  —  elintézhettük  volna.  De  ebből,  t.  ház, 
gyakorlati  következtetés  van  levonva,  az,  hogy  t.  képviselő- 
társam kijelentette,  hogy  nem  járul  a  határozati  javaslat- 
hoz, mert  a  rendelet,  hatörvényes  is,  helytelen  és  czélszerűt- 
len ;  és  azért  ezt  meg  kell  vizsgálni,  már  csak  azért  is,  hogy 
ezen  álláspont  ragadós  ne  legyen.    (Derültség  jobbfelől.) 

Mi  az  a  második  consideratió,  amit  ide  függeszt  t.  kép- 
viselőtársam ?  Azt  mondja,  hogy  ő  úgy  fogja  fel  a  rendőri 
rendelet  kibocsátásának  és  a  kihágás  statuálásának  jogát, 
mint  egy  magában  véve  nem  kívánatos,  rendkívüli,  kivéte- 
les körülmények  közt  alkalmazható  jogot  ;  másodszor  azt 
mondja,  hogy  e  joggal  csak  akkor  szabad  élni,  ha  rendkívüli, 
előre  nem  látott  körülmények  állnak  elő,  vagy  ha  nem  álta- 
lános, egész  országra  kiterjedő  rendelkezés,  hanem  helyileg 
korlátolt  szabályok  felállítása  szükséges.  Minden  más  eset- 
ben törvényhozási  intézkedést  kell  kérni.  Egy  harmadik 
kritériumot  is  tett  hozzá,  amely  ellen  szintén  vétett  volna 

a  kormány,  de  arról  külön  fogok  szólni.  Ez,  hogy  nem  szabad 
kételyben  lenni  a  rendelet   jogalapja  iránt. 

Megvallom,  t.  ház,  én  egészen  más  nézetben  vagyok. 
Ha  t.  képviselőtársam  megvizsgálja  az  európai  alkotmányos 
államokat,  amelyeket  mintaállamoknak  tartanak,  —  én 
nem  tartok  egyet  sem,  mert  magát  a  fogalmat  is  csak  elmé- 
letinek tartom —  ilyen  Belgium,  de  ha  vizsgálja  Olaszorszá- 
got, Németországot,  Francziaországot,  még  Angolországot 
is,  azt  fogja  találni,  hogy  azon  jog,  hogy  az  egész  ország 
területére  érvényes  rendőri  szabályrendeletek  bocsáttassa- 
nak ki,  még  pedig  nem  rendkívüli  körülmények  közt,  nem 
kivételes  esetekben,  hanem  mint  rendes  működése  a  kor- 
mányhatalomnak, mindenütt  mint  a  kormányhatalom  ren- 
des, kiegészítő  része  van  az  alkotmány  keretébe  beillesztve. 
(Ügy  van  !  Ügy  van  !  jobbfelől.)  Hiszen  e  nélkül  a  modern 
állam  nem  is  tudna  feladatainak  eleget  tenni,  (Ügy  van  ! 
Ügy  van  !  jobbfelől)  ha  bizonyos  törvényesen  meghatározott 
hatáskörben  nem  engedtetnék  annak  a  kormánynak  — 
amely  ellenőrzés  alatt  áll  és  amely  működésére  nézve  az  őt 
ellenőrző  testülettel  szemben  határozott  politikai  függésben 
van  —  általános  szabályrendelet-alkotási  jog  és  egyszersmind 
nem  biztosíttatnék,  hogy  e  szabálynak  áthágása  egy  vagy 
más  módon  büntetőjogi  sanctió  alá  kerüljön.  Mert  két  mód 
van  arra,  hogy  büntetőjogi  sanctió  alá  kerüljön.  Vagy  úgy, 
hogy  a  törvény  kimondja,  hogy  a  rendőri  és  közigazgatási 
rend  szabályainak  áthágói  ennyi  és  ennyi  bírsággal,  ilyen 
és  ilyen  fogsággal  büntettetnek  ;  ez  egy  általános  törvény. 
Ily  esetben  a  rendőri  és  közigazgatási  rendnek  minden  át- 
hágása ezen  általános  törvény  alá  tartozik  és  a  szerint  büntet- 
tetik. Ezt  teszi  a  belga  törvény,  ezt  teszi  a  franczia  törvény 
is,  melyet  a  respublica  alkotott  és  fenntartott,  a  code  poenal 
374.  §-a,  mely  t.  képviselőtársam  előtt  ismeretes.  De  vájjon 
nem  így  tesz-e  Németország  ? 

Én,  t.  képviselőtársam  fejtegetésében  egy  czélzást  látok 
a  Reichsgericht  egyik  döntvényére,  ott  t.  i.,  ahol  a  rendőri 
rendelkezés  értelméről  van  szó,  —  és  igen  helyesen,  mert  ez 
így  van  —  t.  képviselőtársam  arra  hivatkozott,  hogy  a 
Reichsgericht  rendőri  rendelkezésnek  csak  a  Sicherheits- 
Polizei  és  a  közbiztonsági  rendészet  rendjét  tartotta.  De  jól 

tette,  —  és  ebben  a  tekintetben  t.  képviselőtársam  aggálya 
nagyon  igazolva  volt  —  hogy  erre  nem  hivatkozott  tovább. 
Mert  hogyan  áll  a  dolog  Poroszországban  és  több-kevesebb 
módosítással  egész  Németországban  ?  Lehet  a  közbiztonsági 
rendészet  körében  általános  rendeleteket  kibocsájtani.  Ezek 
áthágása  a  rendőri  büntetőjog  alatt  áll.  De  lehet  az  AUge- 
meines  Landesverwaltungsgesetz  szerint  úgy  eljárni,  hogy 
minden  hatósági  hatalommal  bíró  közeg  részéről  fel  a  minisz- 
terig kibocsátott  közigazgatási  szabál3rrendelet  áthágása 
büntettetik  pénzbüntetéssel  és  szabadságbüntetéssel  is.  Ezzel 
biztosítva  van  a  közigazgatási  rendeletek  és  intézkedések 
végrehajtása.  Ez  a  közigazgatási  kényszerhatalom.  Belgium- 
ban általános  rendőri  szabályrendeletek  kibocsátási  hatal- 
mát az  alkotmány  a  királynak  adja.  Van  a  büntető  sanctió- 
ról  is  gondoskodva.  Mindez  Polizei-Staat  ? 

Ne  induljunk  ki  gyűlöletes  szólamokból.  Ez  alatt  mást 
értenek.  Azt,  hogy  törvényes  korlát  nélkül,  ellenőrzés  nélkül, 
magasabb  bölcseség  hitében  a  hatóság  mindenbe  belenyúl 
és  gyámkodik.  Ne  zavarjuk  össze  ezzel  a  törvények  végre- 
hajtására és  törvényes  korlátokon  belül  a  közrend  felállí- 
tására és  megvédésére  szükséges  rendeleti  jogot,  kormány- 
hatalmat, mely  minden  alkotmányos  országban  az  executiva 
hatalomkörének  rendes  alkateleme.  Oly  alkatelem,  melyet 
nemcsak  helyileg  korlátolt  körben,  de  az  egész  államterületre 
kihat ólag,  nemcsak  kivételes  és  rendkívüli  körülmények 
közt,  de  az  államigazgatás  rendes  menetében  alkalmaz  minden 
állam,  és  pedig  azért,  mert  e  nélkül  az  államélet  rendes  szük- 
ségletének egy  kormány  sem  tudna  eleget  tenni.  Mert  ha  ez 
nem  így  volna,  akkor  —  bocsásson  meg  —  sem  Belgiumban, 
sem  Francziaországban,  sem  Németországban,  de  még 
Olaszországban  sem  volna  helyes,  scrupulosus,  alkotmányos 
kormányzati  politika.    (Tetszés  jobbfelől.) 

Egy  észrevételét  nem  érintettem  eddig.  Azt  tudniillik, 
midőn  t.  képviselőtársam  azt  mondja,  hogy  akár  rendes, 
akár  rendkívüli  hatalom  ez,  nem  szabad  vele  élni,  ha  kétely 
van  az  iránt,  hogy  tiszta-e  a  jogalap.  Ez  is  oly  tétel,  melyet 
a  leghelyesebb  alkotmányos  érzés  sugall.  De  kinek  a  kételyé- 
ről van  itt  szó  ?  Arról  a  kormányéról,  aki  a  hatalommal  él, 
vagy  a  kormányon  kívül  álló  mások  kételyéről  ?  Mert  ezek- 

nek  a  kételye  a  kormányt  nem  szabályozza.  Ugyan  hová^ 
jutna  a  kormány,  ha  azt  mondaná,  hogy  az  ellenzék  kételye- 
ket fog  gerjeszteni,  vagy  hogy  az  ellenzéknek  kételye  lesz 
a  rendelet  törvényessége  iránt,  vagy  más  körökben  merül- 
het fel  kétely  és  e  miatt  nem  tenne  a  kormány  rendelkezést, 
bár  különben  azt  megtenni  szükséges  vagy  üdvös  ?  (Tetszés 
jobbfelöl.)  Azt  csak  nem  fogja  t.  képviselőtársam  állítani,, 
hogy  akár  t.  barátom,  a  kultuszminiszter,  akár  mi  itt  kétel- 
kedünk a  rendelet  törvényességében.  (Derültség.) 

Tehát  ha  nekünk  kételyünk  nem  volt,  helyes  volt  ezt 
a  rendeletet  kibocsájtani.    (Helyeslés   jobbfelöl.) 

Az  egyedüli,  ami  —  úgy  látszik  —  a  t.  ház  előtt  is 
nagyobb  súlyú  volt,  t.  képviselőtársamnak  az  az  állítása, 
hogy  legalább  azt  kellett  volna  megtenni  a  rendeletre  nézve,, 
hogy  ne  a  közigazgatási  hatóság  ítéljen  a  kihágás  felett, 
hanem  a  bíróság  ;  mert  amint  t.  képviselőtársam  magát  ki- 
fejezte, akkor  az  csakhamar  elbírálás  alá  került  volna  egy  eset 
alkalmából,  és  miután  a  bíró  a  rendelet  törvényessége  felett 
is  határoz,  a  miniszter  úr  kezébe  oly  szövétneket  adott  volna 
a  bíróság  határozata,  melyhez  eljárását  alkalmazhatta  volna, 
a  nélkül,  hogy  azoknak  a  parlamenti  esélyeknek,  tudniillik 
helyeslésnek  vagy  helytelenítésnek  kitette  volna  magát. 

T.  ház  !  Én  ezt  tévedésnek  tartom.  A  bíróságokat  az 
1869  :  IV.  törvényczikk  alapján  igenis  megilleti  az  a  jog, 
hogy  egyes  eset  eldöntése  alkalmával  valamely  kormány- 
rendelet törvényességét  vagy  törvénytelenségét  megbírál- 
ják. S  ez  a  jog  adatott  a  bíróságoknak  nem  azért,  hogy  ők 
a  rendeletnek  törvényes,  vagy  törvénytelen  volta  felett 
dönthessenek,  hanem  adatott  nekik  a  bírói  functió  független 
gyakorlása  érdekében,  azon  magánjogi  és  büntetőjogi  viszo- 
nyok védelme  szempontjából,  hogy  midőn  azokat  eldöntik, 
a  rendeletekben  fekvő  jogszabállyal  szemben  egyszersmind 
arra  az  esetre  vonatkozólag  jogi  ellenőrzést  gyakorolhassa- 
nak.   (Helyeslés    a    jobboldalon.) 

De  lássa,  t.  képviselőtársam,  ha  már  ilyen  gyöngének 
tartja  is  a  kormányt,  hogy  a  rendelet  törvényessége  szem- 
pontjából kellett  volna,  hogy  a  bíróság  által  gyújtott  kis 
mécsnél  jöjjön  tisztába  aziránt,  hogy  vájjon  törvényes-e, 
vagy  törvénytelen  az  eljárása,   (Derültség  jobbfelől)   evvel 

semmit  sem  ért  volna  el  a  kormány,  legkevésbbé  pedig  azt, 
amit  jövendölt  t.  képviselőtársam  ;  (Tetszés  a  jobboldalon) 
mert  akármit  is  határoz  a  biróság,  akár  veszi  ezt  irányadóul 
a  kormány,  akár  nem,  további  eljárásában  a  parlamenti 
következmények  épen  úgy  előállnak,  s  egy  rendelet  lehet 
törvénytelen,  bár  a  biró  azt  mint  törvényest  alkalmazza 
és  viszont  lehet  egy  rendelet  törvényes,  bár  a  biróság  azt 
egyes  esetben  törvénytelennek  tartja.  (Helyeslés  jobbfelöl.) 
A  biróság  felfogása  nem  köti  a  kormányt,  nem  köti  a  parla- 
mentet, de  igenis  feltétlenül  érvényesül  abban  az  esetben, 
melyet  eldöntött ;  a  kormány  tehát  a  törvényesség  elbírá- 
lásánál tökéletesen  független  és  épen  ezért  teljesen  felelős 
jogilag  és  politikailag,  akár  elfogadja  a  birói  felfogást,  akár 
nem.  (ügy  van  !  Ügy  van  !  a  jobboldalon.  Mozgás  a  bal-  és 
szélső  baloldalon.  Halljuk  !  Halljuk  !)  Tehát  ha  már  felteszi 
azt  a  gyöngeséget  a  miniszterről,  hogy  ő  a  törvényesség  ellen 
emelt  kifogások  szempontjából  a  biróság  háta  mögé  vonult 
és  azt  mondotta,  hogy  a  biróság  nekem  ilyen  világot  gyúj- 
tott, akkor  ne  álljon  elő  a  parlamenti  következményekkel, 
mert  ezt  már  alkotmányunk  alapelve  szerint  nem  is  lett  volna 
szabad  mondania. 

Horánszky  Nándor  :  Nem  is  mondotta  ! 
Felolvasom  az  illető  passzust,  amint  azt  t.  képviselő- 
társam elmondani  méltóztatott  :  (Halljuk  !)  »A  jelen  eset- 
ben, t.  ház,  a  közmegnyugvást  mindenesetre  nagy  mérték- 
ben előmozdította  volna  és  előmozdítaná,  ha  a  kormány 
az  általa  kihágásoknak  minősített  cselekmények  fölötti 
judikaturát  a  bíróságok  kezébe  adná,  amely  bíróságok  a  tör- 
vény értelmében  fel  vannak  jogosítva  arra  is,  hogy  a  rende- 
letnek nem  czélszerűségét  ugyan,  de  törvényességét  elbírálják 
és  fölötte  ítéletet  mondjanak. «  Én  itt  közbeszóltam  :  »Egyes 
esetekre  alkalmazva  !«,  mert  meg  voltam  róla  győződve, 
hogy  így  érti.  Erre  pedig  azt  monda  :  »lgenis  egyes  esetekre 
alkalmazva,  de  az  ily  esetekben  akár  kedvező,  akár  kedvezőt- 
len birói  határozat  a  t.  miniszter  úr  kezébe  oly  szövétneket 
adott  volna,  melyhez  további  eljárását  alkalmazhatta  volna, 
a  nélkül,  hogy  azért  még  kedvezőtlen  esetben  is  azok  a  parla- 
menti következmények  hárultak  volna  rá,  melyeket  én  — 
ha  az  én  szavazatomtól  függne  —  a  miniszter  úrra  nézve  egy- 

általában  nem,  de  a  jelen  inczidens  alkalmával  sem  akarnék 
előidézni.*  (Élénk  helyeslés  a  baloldalon.  Halljuk  !  Halljuk  ! 
jobbfelöl.)  Gondolom,  nincs  semmi  sértő  benne,  amit 
mondok. 

Hát  mik  lehetnek  azok  a  parlamenti  következmények, 
amelyek  ellen  a  miniszter,  ha  a  biróság  szövétnekénél  járt 
volna  el,  meg  lett  volna  védve  ?   (Halljuk  !  Halljuk  !) 

A  következmény  először  az  lenne,  hogy  a  parlament 
a  miniszter  eljárását  törvénytelennek  mondotta  volna  ki. 
Ettől  nem  lett  volna  megmentve,  mert  a  biróság  sem  for- 
mailag, sem  egyébként  nincs  jogositva  a  rendelet  törvényes- 
ségét eldönteni.  Kimondhatta  volna  a  miniszter  úr  eljárá- 
sának törvénytelenségét  más  módon  is,  tudniillik  az  1848  :  III. 
törvényczikk  35.  §-a  alapján,  jogilag  felelősségre  vonván  és 
azt  mondván,  hogy  törvénytelen  rendeletet  bocsátott  ki. 
Az  a  biróság  azután,  amely  a  miniszter  fölött  ítél,  már  jogo- 
sítva van  a  rendelet  törvényessége  fölött  dönteni.  A  minisz- 
ter tehát  ettől  sem  lett  volna  megmentve.  Talán  bizalmat- 
lansági szavazatot  kapott  volna  ?  Ettől  sem  lett  volna  tehát 
megmentve.  Micsoda  politikai  következménytől  lett  volna 
tehát  megmentve,  ha  csak  nem  attól,  hogy  a  miniszter  azt 
mondhatná,  hogy  :  »miután  a  biróság  is  így  vélekedik,  lök- 
jetek ki,  de  ne  bántsatok  !«  (Derültség  balfelől.)  E  követ- 
kezménytől, ha  a  biióság  háta  mögé  búvik,  igenis  meg  lett 
volna  mentve,  de  azt  elvileg  nem  hiszem,  hogy  t.  képviselő- 
társam akár  nekünk,  akár  bármely  más  kormánynak  igazán 
e  szerepet  szánná.  (Helyeslés  jobbfelől.)  Ennyit  a  következ- 
ményekről. 

S  most  legyen  szabad  (Halljuk  !  Halljuk  !)  a  helyeslés 
és  a  czélszerűség  szempontját,  de  ezt  már  csak  nagyon  rövi- 
den érinteni.  (Halljuk  !  Halljuk  !) 

A  czélszerűséggel  igen  sajátságosan  vagyunk.  A  minisz- 
ter rendeletét  még  azok  is,  akik  ott  (a  baloldalra  mutat) 
törvényesnek  tartják,  egyhangúlag  czélszerűtlennek  jelentik 
ki.  Grünwald  t.  képviselőtársam  azon  az  alapon,  mert  rem 
lesz  végrehajtható,  Apponyi  t.  képviselőtársam  azon  az  ala- 
pon, mert  a  miniszter  rendelkezésére  többféle  mód  állt  s  e 
módok  közül  nem  azt  választotta,  amellyel  el  lehetett 
volna  érni  az  állami  törvény  végrehajtását  és  azt  is,  hogy  a 

lelkiismereti   sérelemmel   —  már   jogosan   vagy   nem   jogo- 
san —  föl  ne  léphessenek. 

Ami  már  most  Grünwald  t.  képviselőtársamat  illeti, 
ő  azt  mondotta,  hogy  Szivák  t.  barátom  határozati  javas- 
lata logikátlan.  De  én  azt  hiszem,  hogy  inkább  talán  az  ő 
okoskodása  szenved  ebben  a  hibában  ;  (Derültség  jobbfelől) 
mert  ő  azt  mondja,  hogy  a  rendelet  törvényes,  s  a  miniszter 
tökéletes  jogában  volt  annak,  amit  tett  és  kíméletes  módot 
választott,  minden  óvatosságot  gyakorolt,  amelyet  a  végre- 
hajtás szempontjából  csak  meg  lehet  kivánni,  s  mégis  azt 
mondja,  hogy  a  miniszter  eljárása  helytelen  volt,  mert  — 
amint  Grünwald  t.  képviselő  úr  állítja  —  a  rendelet  nem  lesz 
végrehajtható. 

Lehet,  t.  ház,  egy  rendelet  czélszerűtlen  és  helytelen 
bár,  de  végrehajtható.  A  leghelyesebb  rendelet  lehet  czél- 
szerű  és  helyesen  kibocsátott,  bár  a  végrehajtás  elé  oly 
akadályok  jöhetnek,  melyek  azután  annak  nem  érdemben, 
hanem  hatályosabb  irányban  való  módosítását  teszik  szük- 
ségessé. De  kérdem  :  ha  egy  miniszter  magatartását  a  kibo- 
csátás időpontja  szerint  ítéljük  meg  ;  ha  azt  mondjuk,  hogy 
törvényes  az,  amit  tett  és  hogy  szükség  is  volt  ana,  hogy 
azt  tegye  s  előrelátást  tanúsított  arra  nézve,  hogyan  kell  a 
viszonyok  közt  cselekedni,  —  minő  alapon  lehet  a  miniszter 
ez  eljárásának  politikai  helyességét  megtagadni  ?  (Tetszés 
jobbfelől.) 

Részemről  azt  gondolom,  ez  a  helyeslés  meg  fog  jönni, 
és  bár  t.  képviselőtársam  a  miniszter  pohtikáját  sok  lénye- 
ges tekintetben  támogatta,  azzal,  hogy  épen  e  pontban 
tagadja  meg  helyeslését,  nem  fog  a  t.  miniszter  úrnak  valami 
nagy  bajt  okozni.    (Helyeslés   a  jobboldalon.) 

Egészen  más  az,  amit  Apponyi  Albert  t.  képviselőtársam 
tett,  aki  azt  mondotta,  hogy  a  miniszter  nem  választotta 
azt  a  módot,  amellyel  nem  sértett  volna  lelkiismeretet  s 
végrehajtotta  volna  az  állami  törvényt.  Kár,  hogy  t.  kép- 
viselőtársam ezt  a  módot  meg  nem  nevezte.  Hát  én  kétke- 
dem abban,  hogy  ily  mód  van. 

Gróf  Apponyi  Albert  :  Van  ! 

Én  az  összes  eddigi  tapasztalatok  előnyeit,  az  összes  vitat- 
kozások előnyeit  átadom  t.  képviselőtársamnak,  hogy  most 

utólag,  a  tapasztalás  világánál  mondja  meg,  mit  lett  volna 
akkor  czélszerű  tenni,  kizárván  —  mert  ö  zárta  ki  —  a  lehe- 
tőségek közül  egyelőre  az  állami  anyakönyveket  ?  Mit  lehe- 
tett volna  tenni,  hogy  az  állam  törvényeit  is  érvényre  juttas- 
suk, a  lelkiismeretet  se  sértsük  ?  Mert  ha  t.  képviselőtársam 
e  mód  alatt  talán  azt  érti,  mint  beszéde  egyik  részében  említé, 
hogy  tétessék  ki  az  anyakönyvben  a  vegyes  házasságból 
született  gyermekekre  nézve  a  szülők  vallása  és  akkor  az  anya- 
könyvből magából  minden  egyes  esetre  világosan  meghatá- 
rozható, hogy  a  gyermekeknek  milyen  törvényes  statusa 
van  ....  Apponyi  t.  képviselő  úr  rázza  a  fejét,  hanem  amott 
többen  azt  jekik,  hogy  ez  a  mód.  Tehát  nem  t,  képivselő- 
társamnak,  hanem  azoknak  felelek. 

E  mód,  t.  ház,  nem  volna  egyéb,  mint  egyenes  feláldo- 
zása a  világi  törvény  rendelkezésének  és  elfogadása  az  egy- 
ház evvel  ellenkező  felfogásának.  Nem  volna  egyéb,  mint 
elfogadni  azt,  hogy  annak  meghatározásánál,  melyik  egy- 
háznak a  lelkésze  az  illetékes  az  anyakönyvi  bejegyzésre, 
kinek  van  joga  azt  a  gyermeket  beírni  az  állam  törvénye 
szerint  az  anyakönyvbe,  ne  az  állam  törvénye  legyen  az  irány- 
adó, hanem  az  egyházé. 

Mert  az  állam  törvénye  szerint  csak  az  a  lelkész  írhatja 
be,  kinek  egyházához  az  a  gyermek  tartozik  ;  az  egyház 
szerint  pedig  az  a  lelkész,  aki  megkeresztelte,  ha  nem  is 
tartozik  az  állam  törvénye  szerint  egyházához.  Es  minthogy 
az  a  mód  az  utóbbit  fogadta  volna  el,  feláldozta  volna  az  állam 
rendelkezését.  És  ha  a  miniszter  ily  végrehajtási  rendeletet 
ad  ki,  akkor  igenis  mondhatták  volna,  hogy  megsértette 
mind  az  1827  :  XXIII.,  mind  az  1868-iki  törvényczikket. 
(Ügy  van  !  Ügy  van  !  jobbfelől.)  És  ha  t.  képviselőtársam 
azon  arcanum  iránt,  melyet  oly  szorgalmasan  rejtegetnek, 
fel  nem  világosítanak  :  maradok  korlátolt  felfogásomban 
és  azon  hitemben,  hogy  üy  módjuk  önöknek  nincs,  mert 
nem  állanak  vele  elő.  (Tetszés  a  jobboldalon.) 

Most  pedig  végül  iUik  megemlékeznem  arról  is,  amiben 
egyezünk,  azok  után,  amiben  különbözünk.  (Halljuk  !)  És 
itt,  t.  ház,  benső  örömmel  konstatálom,  hogy  a  ház  minden 
oldalán  úgy  a  jövőben  követendő  vallásügyi  politikára,, 
mint  ama  reformokra  nézve,  melyeket  mind  a  vaUásszabad- 

ság,  mind  az  interconfessionális  viszonyok  terén  be  kell  hoz- 
nunk, egyező  ii"ányok  mutatkoztak.  Nevezetesen,  nem  becsü- 
löm kevésre,  hogy  a  leghatározottabban  és  legfeltétlenebbül 
hirdették  és  kimondták  itt,  még  pedig  úgy  tudom :  minden 
oldalról,  az  állam  törvényhozásának  és  működésének  függet- 
lenségét a  különféle  vallásfelekezetek  tanai-,  szabályai-, 
törvényeitől.  Kimondották  azt  az  elvet,  hogy  az  állam  a 
maga  közjogi  és  magánjogi  rendjét  minden  felekezeti  tan-, 
minden  felekezeti  hitelv-,  minden  felekezeti  egyéb  szabálytól 
függetlenül  saját  szükségei,  saját  belátása  szerint  állapítja 
meg.  (Élénk  helyeslés  jobbfelől.)  Kimondották  azt,  hogy  az 
állami  és  egyházi  felfogás  összeütközése  esetében  az,  aminek 
érvényesülnie  kell  :  feltétlenül  az  állam  rendje,  jelentkezzék 
az  törvényben,  vagy  törvényesen  kiadott  rendeletben, 
(Helyeslés  jobbfelöl.)  Sőt  tovább  is  mentünk,  t.  ház.  Kimond- 
ták, mint  a  jövő  fejlődés  irányát  és  határozati  javaslatok- 
ban kívánják,  az  egyház  és  állam  közti  összeütközés  elkerü- 
lése végett  is,  de  azért  is,  hogy  a  maga  rendjét  mindegyik 
saját  szükségei  és  elvei  szerint  nyilvántarthassa,  a  polgári 
anyakönyvek  behozatalának  általánosan  elismert  helyes  és 
némely  oldalról  közvetlenül  sürgetett  reformját.  (Igaz  !  Úgy 
van  !)  És  ezt  elismerte  mindenki,  Apponyi  Albert  t.  kép- 
viselőtársamtól kezdve  a  legszélsőbb  oldalig.  (Mozgás  a  bal- 
oldalon.) 

Az  ellenzékre  czéloztam,  vagy  hogy  helyesebben  fejez- 
zem ki  magamat  :  elismerték  nemcsak  ezen  az  oldalon,  hanem 
az  ellenzék  minden  árnyalatában.  Ezt  akartam  mondani. 
Kimondták  azt  is,  hogy  a  házassági  jogviszonyok  terén  a 
házassági  jog  államosítása  és  egységesítése  szükséges  és 
hogy  a  polgári  házasság  behozatala  is  szükséges.  (Általános 
helyeslés.)  Erre  nézve,  különösen,  miután  magam  is  fel- 
szólíttattam,  hivatva  érzem  magamat  a  t.  ház  előtt  egy  nyilat- 
kozatot tenni,  (Halljuk  !  Halljuk  !)  amely  egyszersmind 
motiválni  fogja  azt,  hogy  én  Irányi  Dániel  t.  képviselőtár- 
sam határozati  javaslatának  ide  vonatkozó  részét,  mint 
feleslegest,  nem  fogadom  el,  (Mozgás  balfelől.)  Felvilágosí- 
tást óhajtok  a  t.  háznak  adni  a  házassági  jognak  azon  reformja 
felől,  amely  körülbelül  egy  év  óta  készülőben  lévén,  jelen- 
leg már  első  kidolgozásában  kész,   mint  a  családi  jognak 

alkatrésze,  mellyel  együtt  be  fog  nyújtatni.  (Halljuk  ! 
Halljuk  !)  Ennek  alapelvére  nézve  —  bár  igen  szokatlan 
egy  készülőben  lévő  törvényjavaslatról  nyilatkozni,  de  mi- 
után ez  politikai  kérdés,  és  hozzám  a  múlt  évben  is  e  tekin- 
tetben kérdés  intéztetett  —  kivánok  felvilágositást  nyújtani. 

Azon  elvből  indulok  ki  a  törvényjavaslat  kidolgozásá- 
nál, hogy  azt  a  családjoggal  együtt,  mint  annak  integrális 
részét  kell  kidolgozni.  Aki  azt  a  szoros  összefüggést  ismeri, 
aki  tudja,  hogy  a  családjog  terén  is  az  új  codificatió  mennyi 
reformot  csinál,  az  csak  helyesnek  fogja  tartani  az  ilyen  módon 
való  eljárást.  Alapelv  azután  az,  hogy  a  házasság  jogviszo- 
nyának kizárólag  kötelező  rendjét  az  állam  állapit] a  meg 
egy  törvényben  minden  állampolgár  számára  minden  különb- 
ség nélkül.  (Helyeslés.)  Ebből  következik,  hogy  minden  fele- 
kezeti törvényhozás,  minden  felekezeti  jurisdictió  érvényé- 
ben eltöröltetik  és  megszüntettetik,  hogy  ebben  a  javaslat- 
ban felekezeti  természetű  házassági  akadályok  nem  lesznek, 
jelesen  sem  a  valláskülönbség,  sem  az  ordo  nem  képez 
házassági  akadályt.  (Általános,  élénk  helyeslés.)  De  ebből 
következik  egyszersmind  az  is,  hogy  ezen  törvény  alkalma- 
zása, amely  minden  állampolgár  házassági  jogviszonyát 
—  még  pedig  kizárólag  —  szabályozza,  a  jurisdictió  kizáró- 
lag az  állam  bíróságait  illeti.  (Helyeslés.)  Az  állam  tehát 
a  házassági  jogviszonyok  terén  mind  a  törvényhozást,  mind 
a  bíráskodást,  mint  kizárólagost  és  minden  polgárra  együt- 
tesen megoldandót  átveszi  és  ezzel  kapcsolatban,  mint 
kiegészítő  rész  :  a  házasság  megkötésének  polgári  formája 
is  a  háznak  javaslatba  fog  hozatni.   (Helyeslés.) 

Ez  az,  t.  képviselőház,  amit  fölvilágositáskép  mond- 
hatok ;  tovább  e  részben  nem  mehetek,  mert  arra,  hogy  a 
házat  tájékozzam,  azt  hiszem,  ez  bőven  elegendő.  (Helyes- 
lés jobbfelől.) 

Végül,  t.  ház,  nyilatkoznom  kell  még  egy  kérdésről, 
(Halljuk  !  Halljuk  !)  nevezetesen  arról,  hogy  ezen  reformokra 
nézve,  amelyeknek  irányát  megjelöltem  :  az  anyakönyvekre 
és  a  házasságra  nézve  többen  úgy  nyilatkoztak,  mintha  ezek- 
nek szükségképeni  feltétele  és  azokkal  összekötendő  volna 
az  állam  és  egyház  közötti  viszonynak  egy  általános  törvény 
által  gyökeres  és  új  szabályozása.  (Halljuk  !  Halljuk  !) 

Részemről  nem  titkolhatom,  hogy  határozottan  más 
véleményen  vagyok  és  ilyen  politikát  nem  helyeselnék, 
(Helyeslés  jobbfelől.)  Nem,  először  azért,  mert  az  említett 
reformok  megoldását  isten  tudja  mennyi  időre  elhalasztaná 
vagy  lehetetlenné  tenné  ;  (Igaz  !  Ügy  van  !  jobbfelől)  nem, 
másodszor  azért,  mert  meggyőződésem  az,  hogy  azon  a  tör- 
téneti alapon  maradva,  amelyen  Magyarországon  századok 
óta  az  állam  és  az  egyház  közötti  viszony  az  állam  szükségei 
szerint  minden  egyházzal  szemben  rendezve  lett,  és  ezt  az 
alapot  tovább  fejlesztve  :  úgy  a  vallásszabadság  fejlesz- 
tése és  megvalósítása  kívánalmainak,  mint  minden  reform- 
szükségletnek eleget  tehetünk.  (Helyeslés  jobbfelől.)  Neve- 
zetesen ha  az  állam  interconfessionális  jogrendjét  a  jog- 
egyenlőség és  csakis  annak  elve  szerint  tovább  fejlesztjük 
és  teljessé  tesszük,  eleget  tehetünk  azon  elismert  szükség- 
nek is,  hogy  ha  az  egyházak  beléletében  átalakulás  és  fejlés 
s  ennéKogva  belszervezetükben  változás  szüksége  mutatkozik^ 
ezen  átalakulás-  és  fejlésnek  közjogi  formái  megtaláltassa- 
nak, és  ennek  megfelelően  a  viszony  az  egyház  és  állam  között 
fejlesztessék ;  és  eleget  tehetünk  azon  második  iránynak 
is,  hogy  amennyiben  polgártársaink  között  vannak  olya- 
nok, akik  a  jelenleg  bevett  vagy  elismert  felekezetek  közé 
nem  tartoznak,  ezeknek  viszonya  az  államhoz,  a  többi  fele- 
kezetekhez a  vallás  és  lelkiismereti  szabadság  megóvásával 
és  annak  elvei  alapján  megfelelően  szabályoztassék.  Szóval 
ezen  a  történeti  alapon  a  fejlést  minden,  még  a-zon  irányban 
is  lehetőnek  és  eszközlendőnek  tartom,  hogy  az  állam  minden 
életviszonyra  kiterjessze  a  maga  törvényhozását  és  kor- 
mányzatát, amelyek  állami  rendezését  a  modern  állam 
szükségei  és  feladatai  megkívánják,  amelyeket  egységeién 
és  felekezetkülönbség  nélkül  kell  a  jogegyenlőség  elvei  szerint 
megoldani  minden  állampolgáira  nézve.  De  már,  t.  ház,  hogy 
bármi  nevű  amerikai  rendszer  kedvéért,  vagy  bármi  nevű, 
ki  nem  próbált  elméletekért  azt,  ami  századok  lefolyása 
alatt  országunk  történetéből,  szükségeiből  tapasztalataink 
alapján  fokozatosan  nőtt  ki  és  alkottatott  meg  s  amit  hatá- 
sában és  értékében  ismerünk,  kicseréljük  és  ezáltal  a  leg- 
kényesebb viszonyban,  amelynek  helyes  megoldását  Európa 
egy  államának  sem  sikerült  kielégitőleg  elérni,  külföldi  pél- 

dák  után  induljunk  :  nemcsak  társadalmunk  és  állami  viszo- 
nyaink különbözősége  miatt,  hanem  a  szerzett  tapasztalatok 
alapján  helytelennek,  az  áUami  rendet  koczkáztatónak,  sőt 
merem  mondani,  az  állami  és  egyházi  békét  veszélyeztető- 
nek tartom.  (Zajos  helyeslés  jobbfelől.) 

Linder   György :    Mi    történik    a     kath.     autonó- 
miával ? 

T.  ház  !  Itt  t.  képviselőtársam  egy  kérdést  intézett 
hozzám  :  mi  történik  a  katholikus  autonómiával  ? 

Erre  nézve  bátor  vagyok  utalni  egy  perez  előtt  tett 
nyilatkozatomra  :  ez  is  belső  fejlődése  az  egyháznak  és  szer- 
vezetének, az  állami  rend  ezzel  szemben  nem  tiltólag  áll, 
hanem  törhetetlen  fentartásával  Magyarország  összes  tör- 
vényhozásában és  gyakorlatában  elismert  azon  elvnek, 
hogy  az  egyház  és  állam  közti  viszony  szabályozása  az  áUam 
jogi  rendje  által  szabatik  meg,  nem  pedig  egyezkedések  utján 
állapittatik  meg.  Ennek  fentartásával  nem  látom  át,  hogy 
nyilatkozatomat  úgy  lehetne  érteni,  hogy  az  autonómikus 
alakulás  azáltal  bármi  tekintetben  ki  volna  zárva.  Hisz 
arra,  az  egyházra  és  minden  másra,  állami  szempontból  a 
belső  fejlődés  joga  és  szabadsága  nem  gátoltatik.  (Elénk 
helyeslés.) 

Másolni,  t.  ház,  különösen  külföldről,  vagy  épen  Ameri- 
kából egyház  és  állam  közötti  viszonyt  nem  lehet,  mert 
csodálatos  ideológia  volna  az,  hogy  mi,  akik  az  amerikai 
TJnio  egyes  államainak  állapotaitól  társadalmunkban,  gazda- 
sági szervezetünkben,  történeti  fejlődésünkben  s  ebből  hozott 
érzéseinkben  és  felfogásainkban  annyira  különbözünk,  az 
amerikai  állapotokból  a  legkényesebbet,  a  legnehezebbet, 
amellyel  szemben  az  állampolitika  művészete  Európában 
majdnem  mindenütt  meghiúsult  :  az  állam  és  egyház  közötti 
viszonyt  kiragadjuk,  ide  ültessük  át.  (Igaz  !  Ügy  van  !  a  jobb- 
oldalon.) Ezen  az  úton  tehá^t  nem  haladhatunk  ;  hanem  a 
midőn  az  általam  kijelölt  irányban  haladni  óhajtunk,  a  kor- 
mány fentartja  magának,  hogy  a  teendők  sorrendjét  és  az 
időpontot,  úgy  amint  kötelessége,  maga  kezdeményezze. 
(Helyeslés  a  jobboldalon.) 

És  vájjon  ezen  politika  árt-e  a  vallásosságnak  ?  Nem, 
t.  ház !  Mérsékli-e  és  fékezi-e  a  felekezetek  kizárólagosságát 


Ujabb  elkeresztelési  ügyek.  193 

minden  irányban?  Semmi  kétely,  teszi  ezt,  hisz  az  is  egyik 
czélja.  Biztosit] a-e  a  lelkiismereti  szabadságot  ?  Semmi  két- 
ség benne.  Biztosítja-e  az  állam  rendjét,  annak  uralmát  és 
önnön  rendjében  az  állam  szabad  mozgását  ?  Ez  czélja.  Fen- 
tartó  politika-e  ez  ?  összekapcsolja  az  állampolgárokat  fele- 
kezeti és  nemzeti  különbség  daczára  ?  Igenis  összekapcsolja, 
s  ezért  fentartó  nemzeti  politika  is.  (Zajos  helyeslés  a 
jobboldalon.) 

Csak  a  határozati  javaslatról  kellene  még  valamit  mon- 
danom. (Halljuk  !  Halljuk  !) 

A  saját  határozati  javaslatunk  első  és  harmadik  pontját 
talán  túlbőven  is  kifejtettem ;  de  van  még  egy  pontja, 
amelyet  röviden  meg  kell  említenem,  s  ez  vonatkozik  az 
1868-iki  törvény  fentartására.  E  pontot  csak  két  vád  ellen 
akarom  röviden  megvédeni.  Az  egyik  vád  az,  melyet  Apponyi 
Albert  t.  képviselő  úr  emelt  ellene,  hogy  t.  i.  európai  érte- 
lemben véve  az  nem  liberális,  és  a  második  az,  hogy  nem 
alkalmas  arra,  hogy  az  egyházak  közti  békét  biztosítsa. 
(Halljuk  !  Halljuk  !) 

A  liberalizmus  kérdésével  szemben  felállíttatott  a  szülők 
szabad  rendelkezési  joga,  mint  igazi  liberális  álláspont,  mint 
az  t.  képviselőtársam  szerint  száz  millió  ember  joga  Európá- 
ban és  Amerikában. 

Hát,  t.  ház,  akik  a  szülők  szabad  rendelkezési  joga 
mellett  vannak  azon  az  oldalon,  annak  tartalma  iránt  nem 
értenek  egyet.  (Tetszés  a  jobboldalon.)  Az  egyik  természeti 
jognak  nevezi  azt,  amit  méltán  nyilvánított  a  kultuszminisz- 
ter úr  egyszerű  szólamnak.  Akik  ezt  állítják,  nem  fogadják 
el  minden  következését.  Mert  ha  az  egyezkedés  szabad, 
azt  nem  szabadna  befolyásolni,  még  spirituális  hatalommal 
sem,  s  akkor  a  szülőknek  nem  korlátolható  joguk  van  a 
gyermeket  nemcsak  saját  vallásában,  hanem  bármely  vallás- 
ban is,  tehát  atheistának  is  nevelni.  (Egy  hang  balfelől': 
Nevelhetik  is  !)  Erre  nézve  megjegyzem,  hogy  úgy  vagyok 
értesülve,  hogy  p.  o.  Ausztriában,  ahol  a  szabad  rendelke- 
zés fennáll,  nem  nagyon  régen  egy  atyát,  aki  katholikus 
gyermekét  baptistának  akarta  nevelni,  megfosztottak  atyai 
hatalmától  az  azzal  való  visszaélés  czímén.  (Derültség.) 
Ez  a  szabad  rendelkezés. 

Szilágyi  Dezső  beszédei.  II.  13 

Én  csak  azt  akarom  kiemelni,  t.  ház,  hogy  az  egyez- 
kedés szabadságát  nem  is  lehet  megvédeni  mindkét  szülőre 
nézve.  Az,  amit  értenek  alatta,  a  befolyásosabb  fél  akarata. 
És  legtöbb  a  pártolók  közül  csak  bizonyos  vallások  közti 
szabad  választást  ért  ez  alatt.  Ez  pedig  állami  megkötött- 
ség és  nem  természetjog.  Ha  ennek  nevezik,  az  csak  kendőzés. 

A  gyermekek  vallásos  nevelésének  kérdése  egész  Euró- 
pában kétféle  felfogás,  kétféle  törvényes  rend  alatt  áll. 
Vagy  úgy  fogják  fel,  mint  interconfessionális  közjogi  rend 
alkatelemét,  vagy  pedig  úgy  fogják  fel,  mint  a  magánjoghoz 
tartozó  szülői,  helyesebben  mondva  apai  hatalomnak  alkat- 
elemét. De  akár  így,  akár  pedig  úgy  fogják  fel,  mindkét  irány- 
ban lehet  azt  szabályozni  szabadelvű  módon  az  egyenlőség 
alapján,  lehet  azt  szabályozni  nem  szabadelvű  módon.  De 
azt  mondani,  hogy  egyik  nemű  szabályozás  vagy  a  másik 
nemű  szabályozás  szabadelvű,  az  félreismerése  a  szabad- 
elvűségnek.   (Helyeslés  a  jobboldalon.) 

Már  most  mi  dönt  a  felett,  hogy  milyen  nemű  szabályo- 
zást fogadjon  el  a  nemzet  ?  A  magánjogba  utalja-e  mint  az 
apai  hatalomnak  egyik  alkatelemét,  mert  hisz  a  szülők  ren- 
delkezési joga,  szabad  egyezkedése  csak  frázis  ;  ezt  igazán 
megóvni  nem  tudta  senki,  s  akik  azt  oly  nagyon  sürgetik, 
inkább  az  állami  rend  korlátozásában  fekvő  akadály  elmoz- 
dítását akarják  a  szabad  befolyásolás,  mint  a  szabad  egyez- 
kedés érdekében.  (Ügy  van  !  Ügy  van  !  jobbfelől.)  Ez  tehát 
nem  dönt.  Mi  dönt  hát  a  fölött,  t.  ház  ?  (Halljuk  !  Halljuk  !) 
Nézetem  szerint  dönt  felette  az,  hogy  egy  országnak  törté- 
neti fejlődése  és  állapotai  milyenek.  Mert  ott,  ahol  egy  con- 
fessió  van,  ahol  a  többiek  semminemű  jelentőséggel  nem  bír- 
nak, ott  semmi  szükség  nincs  egy  interconfessionális  rende- 
zésre. De  ahol  több  confessió  van  és  azoknak  viszonyai 
küzdelmek  eredménye,  az  egyenlőség  és  paritás  biztosítása^ 
közbéke  szüksége,  ott,  t.  ház,  nagyon  jó  az,  ha  nem  zárhatja 
is  ki  az  állam  a  súrlódást,  de  legalább  annak  körét  lehető 
szűkre  szorítja  és  az  államnak  objektív  rendje  alkotja  egy 
bizonyos  nemét  a  nyugalomnak  és  békének  a  különben 
harczra    hajlandó    felekezetek    közt.    (Helyeslés    jobbfelől.) 

És  épen  ezért,  t.  ház,  nem  is  szükséges  az,  hogy 
ezen  interconfessionális  rend  ebben  vagy  abban  az  alakban 

szabály oztassék.  Lehet  azt  úgy  szabályozni,  hogy  az  atya 
vallása  döntsön  ;  lehet  úgy,  hogy  mindkét  házastárs  vallása 
szerint,  mint  nálunk,  legyen  megállapítva  a  jogrend.  Csak 
az  kell,  hogy  a  rend  igazságos  legyen  mindenek  fölött,  (Ügy 
van  !  Ügy  van  !)  csak  az  kell,  hogy  az  állam  ezt  őszintén 
védje  és  keresztül  is  vigye. 

Ezek  alapján,  t.  ház,  szemben  a  határozati  javaslatok- 
kal, azt  az  állást  foglalom  el,  hogy  Szivák  Imre  t.  barátom 
határozati  javaslatát,  mint  amelynek  helyességét  én  is 
igyekeztem  kifejteni,  elfogadom.  Az  Irányi  Dániel  t.  képviselő- 
társam által  beadott  határozati  javaslatot,  amennyiben 
irányt  szab  meg  és  az  egyezik  avval  az  iránnyal,  melyet 
kifejtettem,  a  kormányra  nézve  feleslegesnek  tartom.  (Helyes- 
lés jobbfelöl.)  Sem  a  polgári  házasság  kérdésében,  sem  a  vallás- 
szabadság irányában  való  fejlesztés  kérdésében  határozati 
javaslatokkal,  általánosságokkal  utasítani  a  kormányt  nem 
szükséges.    (Élénk  tetszés  és  helyeslés  jobbfelöl.) 

Azt  a  határozati  javaslatot  pedig,  (Halljuk  !  Halljuk  !) 
melyet  Komlóssy  t.  képviselőtársam  nyújtott  be  s  amelyben 
az  van  mondva  :  utasíttatik  a  kormány,  hogy  a  rendeletet 
úgy  módosítsa,  hogy  az  hitelvekbe  ne  ütközzék  s  amit  úgy 
magyarázott  meg  beszédében,  hogy  a  püspöki  kar  hozzá- 
járulásával módosíttassék,  ezt  el  nem  fogadom.  (Helyeslés.) 
Nem  fogadom  el  pedig  azért,  mert  azon  térre  akar  vinni 
bennünket,  amelyet  Grünwald  Béla  képviselőtársam  helye- 
sen fejtegetett ;  ilynemű  egyezkedést,  t.  i.  hogy  jogilag 
beszólása  legyen  bárkinek  abba,  hogy  miként  állapíttatik 
meg  ez  a  rendezés  :  ő  elvileg  kívánhat  ugyan,  de  mi  ezt  elvi- 
leg —  reménylem  —  mindig  ki  fogjuk  zárni.  (Élénk  tetszés 
jobbfelől.) 

EKogadom,  t.  ház,  magát  a  költségvetést  és  ajánlom 
Szivák  Imre  t.  barátom  határozati  javaslatát.  (Hosszan- 
tartó, élénk  helyeslés,  éljenzés  és  taps  jobbfelől.) 

Beöthy  Ákosnak  szavai  értelmét  helyreigazító  felszólalása 
után  Apponyi   válaszolt  a   miniszternek  ugyanily  czímen  : 

Korántsem  akarta  azt  mondani,  nem  is  mondhatta,  hogy 
bármilyen  bírósági  ítélet  akadályul  szolgálhat  annak,  hogy  a 
miniszter  a  parlamentben  felelősségre  vonható  legyen,  hogy  bár- 

milyen  bírósági  Ítélet  a  minisztert  fölmentheti  a  parlamenti  hatá- 
rozatnak következményei  alól.  Szavainak  helyes  értelme  az 
volt,  hogy  abban  az  esetben,  ha  a  képviselőház  mondaná  ki  egy 
rendelet  törvénytelenségét,  ez  azután  a  miniszternek  bukását 
vonná  maga  után  ;  ha  pedig  a  bíróság  egyes  ítélete  alkalmával 
a  rendeletet  törvénytelennek  tartaná,  ez  a  miniszterre  nézve 
semminemű  parlamenti  következményekkel  nem  jár. 

Igenis  van  meggyőződése  szerint  olyan  mód,  melyen  a  minisz- 
teri rendeletnek  czélja  teljesen  eléretik,  még  pedig  azon  bonyo- 
dalmak kikerülésével,  amelyeket  ez  a  rendelet  előidéz.  Ezt  a 
módot  megmondani,  erre  nézve  a  kormánynak  felvilágosítást 
és  a  háznak  irányt  adni  azonban  neki  nem  kötelessége. 

Más  kérdéseknél,  midőn  a  kormány  valamely  intézkedését 
kifogásolta,  megmondta  a  pozitívumot  is,  hogy  minő  intézkedést 
kíván   amazoknak   helyébe   tétetni. 

De  vannak  olyan  esetek  is,  midőn  ez  egyenesen  káros  lenne 
az  illető  ügy  üdvös  megoldására,  olyan  esetek,  midőn  egymással 
ellentétbe  került  érzelmek  figyelembe  vételével  kell  intézkedni. 
Ily  esetben  a  rendszabályok  sohasem  lehetnek  olyanok,  hogy 
mindenkit  kielégítsenek.  Ha  megvalósíttatnak  és  magukban 
véve  helyesek,  a  békét  és  nyugalmat  helyreállítják  ;  de  ha  elmon- 
datnak a  nélkül,  hogy  megvalósíthatók  volnának,  gyakran  a 
zavart  és  békétlenséget  inkább  növelik. 

Ezért  nem  is  tartaná  helyesnek  azt  a  positivumot  előadni, 
melyben  a  megoldást  keresné,  ha  kezében  volna  a  hatalom.  De 
ismeri  őt  a  miniszter  oly  komoly  és  lelkiismeretes  poHtikusnak, 
hogy  amidőn  azt  mondja  :  tudok  módot  a  kérdés  megoldására, 
akkor  nem  üresen,  nem  a  levegőbe  beszél,  hanem  teljes  meg- 
győződését fejezi  ki.  (Hosszantartó,  zajos  tetszés  és  éljenzés  a  bal- 
és  szélsőbaloldalon.) 

Szilágyi  Dezső  viszonválasza  : 
Szilágyi  T.  ház  !  (Halljuk  !  Halljuk  !)  Azokat,  amiket  t.  kép- 
Dezső  viselőtársaim  szavaik  értelmére  felhoztak,  észrevétel  nélkül 
liagyom,  bár  utólag  figyelmes  elolvasása  után  mindazon 
passzusoknak  —  és  e  fölött  bíró  a  ház  és  akik  olvasni  fogják  — 
azt  hiszem,  okom  volt,  jogom  volt  arra  nézve  olyan  kritikát 
gyakorolni.  (Helyeslés  a  jobboldalon.)  De  legyen  szavaik 
értelme   az,   amint   most   megmagyarázták. 

Ami  azonban  t.  képviselőtársam  személyi  érdekű  fel- 
szólalását illeti,  abban  igaza  van  :  én  tartom  és  tartottam 
mindig  őt  oly  komoly  és  lelkiismeretes  politikusnak  s  nem 
vontam  és  nem  is  vonom  kétségbe,  bogy  ő  tud  olyan  módot, 
melyről  azt  a  meggyőződést  táplálja,  hogy  ilyen  természetű, 
amint  előadja.  Mondhatnám,  ő  is  ismer  engem  eléggé,  hogy 
ha  ebben  kételkedném,  nyiltan  meg  is  mondottam  volna.  De 
nem  kételkedtem  és  nem  is  kételkedem,  hanem,  midőn  arról 
volt  szó,  hogy  a  házat  meg  kell  győzni  arról,  hogy  a  minisz- 
ter helytelenül  cselekedett  s  a  rendelkezésre  álló  módok 
közül  nem  választotta  azt,  amelyiket  választhatta  volna, 
melyen  az  állami  törvény  végrehajtása  meg  lett  volna  óva, 
nemcsak  a  státus  elötüntetése,  hanem  a  lelkész  illetősége 
tekintetében  is  és  ellenében  nem  is  hivatkozhattak  volna 
lelkiismereti  kételyre  ;  midőn,  mondom,  arról  volt  szó,  hogy 
Szivák  Imre  t.  képviselőtársam  határozati  javaslatának 
elvetését  azzal  motiválta,  hogy  van  ilyen  mód  és  mert  nem 
élt  ezzel  a  móddal  a  miniszter,  helytelen  az  eljárása  :  akkor, 
azt  hiszem,  nem  volt  imparlamentáris  kivánni  azt,  hogy 
bocsássa  e  módot  a  házban  a  kritika  próbájára,  valamint  a 
miniszter  úr  rendelete  is  közlcritika  alatt  áll.  (Élénk  helyeslés 
és  tetszés  jobbfelől.  Zaj.) 

Midőn  arról  van  szó,  hogy  a  miniszter  által  követett 
eljárást,  mint  czélszerűtlent  azért  kárhoztassa  a  ház,  mert 
nem  választotta  azt  a  jobb  módot,  a  házat  pedig  nem  akarjuk 
meggyőzni  arról  és  alkalmat  adni  annak  megítélésére,  vájjon 
csakugyan  jobb-e  ez  a  mód  :  akkor  föl  kell  tennem  t.  képviselő- 
társamról, hogy  a  házat  e  részben,  már  bármi  okból,  de  fel- 
világosítani nem  akarja  ;  akkor  fel  kell  tennem  t.  képviselő- 
társamról, hogy  —  nem  mintha  jogunk  volna  hozzá,  ismerni 
azt  a  módot  —  nem  akarja  legalább  a  házban  azt  a  komoly 
meggyőződést  előidézni,  hogy  csakugyan  helytelen  volt  a 
miniszter  eljárása  ;  mert  ha  komolyan  akarta  volna  előidézni, 
rámutatna  arra  az  egyszerű  módra,  amellyel  a  kérdést 
megoldhatónak  tartja.  (Élénk  helyeslés  és  tetszés  a  jobb- 
oldalon.) 

Ezután  Ugrón  beszélt.  Főkép  Szilágyival  polemizált.  Nem 
ismeri  el  a  rendeletet   törvényesnek.   Bárki   hangoztatta   volna 

is  e  házban  azt  az  elvet,  hogy  a  kormánynak  joga  van  törvényt 
magyarázni,  midőn  erre  a  képviselőház  maga,  sőt  a  képviselő- 
ház és  a  főrendiház  együtt  sincs  jogosítva,  hanem  csakis  a  király 
hozzájárulásával  az  országgyűlés  :  az  igazságügyminiszternek 
lett  volna  első  kötelessége  az  ország  törvényét  megvédelmezni. 
A  törvény  felállít  egy  elvet,  hogy  minden  szerződés,  nyilatkozat 
és  cselekedet,  mely  a  vegyes  házasságokból  való  gyermekek 
iránt  másként  rendelkezik,  mint  a  törvény,  nem  bűnös  ugyan, 
de  semmis,  és  kötötte  a  gyermekek  vallásának  egyedüh  kritériu- 
mát a  szülők  nem  szerinti  vallásához,  s  ezt  a  kritériumot  védel- 
mezi a  törvény  a  nuUitás  sanctiójával.  A  törvénynek  ezen  sanctió- 
ját  megváltoztatni  a  miniszter  nincs  jogosítva.  A  miniszter  újabb 
kritériumot  hoz  be,  azt,  hogy  melyik  felekezetnek  anyakönyvé- 
ben található  fel  az  anyakönyvi  kivonat.  Tehát  a  kritériumot 
szaporítja,  vagy  kibővíti,  a  nuUitási  sanctióhoz  egy  másikat,  a 
büntető  sanctiót  adja  hozzá.  Már  pedig  lehet  valamely  cselek- 
mény semmis,  de  azért  nem  bűnös.  A  törvény  megalkotóinak 
felfogása  e  cselekményekről  az  volt,  hogy  helytelenek  és  meg- 
semmisítendők, de  nem  visehk  magukon  a  bűnösség  bélyegét. 
Fejtegeti  a  végrehajthatóság  nehézségeit.  Ki  az  illetékes  lelkész  ? 
Vajmi  bajos  ezt  minden  egyes  esetre  nézve  minden  félreértés 
kizárásával  meghatározni.  Ha  a  lelkészek  anyakönyvvezetők, 
amint  helyes,  akkor  hogyan  lehet  a  miniszter  intézkedésének 
rendőri  jellegét  konstruálni  ?  Hogyan  foghat  helyet  a  rendőri 
intézkedés  azok  ellenében,  akik  hivatalos  állami  teendők  végzé- 
sére vannak  kötelezve  ?  A  miniszter,  ha  okoskodása  értelmében 
végre  akarja  hajtani  az  1868  :  LIII.  t.-czikket,  a  családi  élet  szen- 
télyébe tör  be,  azt  rendőri  felügyelet  alá  helyezi.  A  szónok  esz- 
ménye a  szabad  állam,  a  szabad  Magyarország  s  ez  országot  nem 
kívánja  másként,  mint  szabad  egyházakkal.  Ezért  pártolja  Irányi 
határozati  javaslatát. 

A  vita  bezárása  után  újra  felszólalt  gróf  Csáky  Albin  vallás- 
os közoktatásügyi  miniszter.  Bevezető  szavai  szerint  e  feladatá- 
ban úgy  érzi  magát,  mint  a  gazda  az  aratás  utolsó  stádiumában. 
Az  egész  búzafőid  le  van  aratva,  a  kévék  be  vannak  hordva,  sőt 
már  (itt  Szilágyi  Dezső  igazságügyminiszterre  mutat)  a  nagy 
cséplőgép  is  dolgozott  (Hosszantartó,  zajos  derültség)  és  így  nem 
marad  más  hátra,  mint  hogy  még  az  egyes  eltévedt  kalászokat 

szedje  össze.  (Élénk  derültség  és  tetszés.)  Foglalkozik  Polónyi 
Gézának  a  rendelet  érvényességét  illetőleg  felhozott  érveivel. 
Majd  Apponyinak  válaszolva,  megjegyzi,  hogy  a  czélszerűségi 
kritika  rendesen  szubjektív  és  a  temperamentum  dolga  szokott 
lenni.  Azt  eleve  kell  gyakorolni,  hogy  igaz  is  lehessen.  Ha  ismerte 
volna  azon  módot,  amelyet  Apponyi  kontemplált,  de  amelyről 
most  sincs  tudomása  ;  és  ha  ismerve  s  összehasonlítva  e  módot 
azzal,  amit  ő  akart,  ez  összehasonHtás  alapján  választhatott 
volna  :  akkor  érhetné  gáncs  a  czélszerűség  szempontjából.  Ugron- 
nak  szemére  veti,  hogy  ámbár  lelkesedéssel  szól  az  általános 
vallásszabadságról,  szabad  egyházról  szabad  államban  és  vallás- 
egyenlőségről, mégis  cserben  hagyja  a  kormányt,  midőn  ez  védi 
a  vallásegyenlőségnek  azt  a  részét  és  mértékét,  amely  törvényeink- 
ben már  tényleg  meg  van  állapítva.  Üjra  kijelenti,  hogy  rende- 
letét a  lényegben  változatlanul  fentartja,  csupán  az  alaki  eljárást 
illetőleg  tart  lehetőnek  oly  változtatást,  hogy  a  kivonat  a  .^$Z'  ,  ~  ""^ 
igazgatási  közegek  útján  legyen  átküldendő.  ^7*b  "^^ 

A  záró  beszédek  során  még  Irányi  Dániel  szólt  röviden;  Utááa  #"  i^  Cí 
Szivák  Imre  válaszolt  a  határozati  javaslata  ellen  f ölhozotta^ál  á  5^  ^  q 
és  kérte,  hogy  annak  pontjai  felett  külön-külön  sza vázassal ^önt-  |í  ^^^ 
sön  a  ház.  '^^^'^  3  3  K  v-í^ 

Még  gróf  Csáky  Albin  vallás-  és  közoktatásügyi  minisztef~  '* 
válaszolt    pár    szóval  Polónyi  Gézának.  Ezután  Szilágyi  Dezső 
szólott  : 

Szilágyi         T.     ház  !     (Halljuk  !)     Csak    egy    pár    perczig     tartó 
Oezsö   rövid    felszólalásra   kérem    a    t.    ház    figyelmét.    (Halljuk  ! 
Halljuk  !) 

Irányi  Dániel  t.  képviselőtársam,  midőn  egj^TÓszt,  ha 
jól  értettem,  kifejezte  elismerését  azon  irányra  nézve,  mely 
mind  a  vallásszabadság,  mind  a  polgári  házasság  behoza- 
tala tekintetében  ez  oldalról  a  kormány  részéről  kifejezte- 
tett,  két   ellenvetést   hozott   föl. 

Egyik  az,  hogy  azt  kérdezte,  miért  nem  fogadom  el  a 
polgári  házasságról  szóló  határozati  javaslatát,  midőn  én 
mindig  arra  szavaztam  és  félelmét  fejezte  ki  az  iránt,  hogy 
a  polgári  törvénykönyv  szerkesztésével  lévén  ez  intézmény 
behozatala  összekötve,  az  megint  évek  hosszú-hosszú  sorára 
elmarad. 

Ami  az  elsőt  illeti,  megvallom,  azt  hittem,  hogy  senki 
sem  kételkedhetik  e  házban,  hogy  én  azt  az  irányt,  amelyet 
ott  (a  baloldalra  mutat)  hirdettem,  ugyanazt  hirdetem  e 
helyről  is  és  megvalósítani  akarom  ;  (Ügy  van  !  jobbfelöl) 
de  midőn  e  helyen  abban  a  helyzetben  vagyok,  hogy  törvény- 
javaslat alakjában  kezdeményezhetem  azt  a  reformot,  amelyet 
az  ellenzéken  sürgettem  és  melyre  nézve  t.  képviselőtársam 
is  egyetért  velem,  őszintén  megvallom,  teljesen  felesleges- 
nek tartom  azt,  hogy  amire  önként  vállalkoztam,  amit  a 
kormány  itt  igér  és  pedig  önként  és  ami  egy  év  óta  kidol- 
gozás alatt  van  és  ma  már  első  kidolgozásban  kész,  arra  hatá- 
rozati javaslat  által  utasíttassék  a  kormány,  A  másodikra 
nézve  :  senki,  aki  ismeri  a  jogrendszer  összefüggését,  nem 
fogja  tagadni,  hogy  a  házassági  jogot,  kiragadva  a  család- 
jog köréből,  helyesen  kidolgozni  nem  is  lehet.  Azt  a  család- 
joggal együtt,  többi  részével  összhangban  kell  kidolgozni. 
(Ügy  van  !  jobbfelől.)  így  történik  jelenleg  is.  És  legyen 
szabad  t.  képviselőtársamat  egy  tévedésére  figyelmeztet- 
nem, amelyet  azért  tartok  tévedésnek,  mert  annak  ellen- 
kezőjét már  a  múltkori  igazságügyi  vita  alkalmával  meg- 
mondtam. Tudniülik  elismervén  a  családjog  codificatió- 
jának  sürgős  szükségét,  megmondtam  már  akkor,  hogy  bár- 
mily czélszerű  volna,  ha  be  lehetne  várni  az  egész  polgári 
törvénykönyv  elkészültét  s  az  egészet  egyszerre  terjeszteni 
be,  de  én  a  partiális  codificatió  útját  választottam,  mert 
sürgős  szükségekkel  szemben,  nem  elhamarkodva  ugyan,  de 
a  partialis  codificatió  eljárását    kikerülhetetlennek  tartom. 

Tehát  nem  az  egész  polgári  törvénykönyv  kidolgozá- 
sáról és  előterjesztéséről  van  szó,  hogy  abban  oldassék  meg 
a  családjog  és  ebben  a  polgári  házasság  kérdése,  hanem 
csak  a  családjog  kidolgozásáról,  melyet  a  kormány  a  már 
meglevő  örökösödési  törvényjavaslattal  összhangban  fog 
előterjeszteni.  Irigyelnem  kell  azon  embereket,  —  nem 
czélzok  t.  képviselőtársaimra,  hanem  a  közvéleményben 
van  ily  téves  felfogás  —  akik  egyrészt  azt  kivánják,  hogy 
a  magánjogi  viszonyokat  tárgyaló  törvényjavaslatok  a  leg- 
nagyobb gonddal  legyenek  kidolgozva,  mert  hisz  azok  nem 
egynapi,  hanem  talán  százados  érvényre  vannak  szánva, 
s  mégis,  bár  még  csak  egy  év  óta  áll  vezetésem  alatt  a  dolog, 

türelmetlenkednek  és  ha  a  legszükségesebb  időhatáron 
belül  halad  a  kérdés,  azt  hiszik,  nincs  kizárva  a  gyanú,  hogy 
itt  csak  Ígéretek  tétetnek,  de  semmi  serénység  nincsen  ez 
Ígéretek  teljes,  őszinte  beváltására.  (Egy  hang  balfelől  r 
Igaz  !)  Hát  aki  azt  mondja,  hogy  igaz,  (Felkiáltások  jobb- 
felől  :  Hock  !)  Hock  képviselő  úr  —  (Felkiáltások  :  Hol  van  ? 
Hisz  nincs  itt !  Ott  ül !)  mindegy,  akárki  mondja,  hogy 
igaz  —  a  tények  fogják  megczáfolni  és  nem  tudom,  hogy  az 
az  anonymus  akkor  jelentkezni  fog-e,  hogy  itt  ünnepélyesen 
bevallja,  hogy  bár  anonyme,  de  mégis  szeretett  volna  gyanú- 
sítani. (Tetszés  jobbfelől.)  Ez  az  oka,  t.  képviselőtársam, 
hogy  határozati  javaslatát  feleslegesnek  mondtam,  ez  az^ 
oka,  hogy  én  időhatárt,  sem  6  hónapot,  sem  1  évet  nem 
jelölhetek  meg. 

Csatár  Zsigmond  :  Majd  a  jövő  században  !  (Derült- 
ség a  szélsőbaloldalon.) 

Mert  ha  ígéretet  teszek,  azt  aztán  nar  szerint  be  kell 
váltani.  Hanem  kijelentettem  és  ismétlem  :  a  kérdés  meg- 
oldását sürgős  feladatnak  tartom,  de  nagy,  körültekintő 
gonddal  kell  kidolgozni,  a  családjog  többi  részeivel  kapcso- 
latban. És  a  kormány,  nem  tekintve  azt,  hogy  mily  sürgetői 
vannak  a  dolognak  most,  mint  például  Csatár  képviselő  úr, 
igenis  elő  fogja  terjeszteni  a  családjogot  és  benne  a  polgári 
házasságot,  mihelyt  helyesen,  törvényalkotásra  megérett 
alakban   előterjesztheti. 

Hanem,  t.  ház,  amilyen  komolyan  és  őszintén  veszi  a 
kormány  ezt  a  kötelességét  és  feladatát,  ép  úgy  tudatában 
van  annak,  hogy  ezt  a  közvélemény  előtt  tisztán  meg  kell 
magyarázni,  annak  szükségéről,  helyességéről  és  üdvös 
voltáról  a  népet  és  a  nemzetet  olyan  körökben  is  meg  kell 
győzni,  hol  még  ily  meggyőződés  gyökeret  nem  vert.  (Igaz  t 
Ügy  van  !  a  jobboldalon.)  És  egyszersmind  azon  izgatáso- 
kat, melyekkel  azt  előre  díscreditální,  meggy ülöltetni,  hamis 
színben  odaállítani  akarják,  mindenkinek,  ki  ebben  a  házban 
sürgette,  politikai  és  erkölcsi  kötelessége  megakadályozni. 
(Általános,  élénk    helyeslés.) 

Nem  azért  mondom  én  ezt,  t.  ház,  mintha  kételkedném 
akármelják  t.  képviselőtársamban,  hogy  ezt  fogja  tenni, 
hanem   bátor   vagyok   figyelmöket    felhívni    arra,    és   kérni 

Ókét,  hogy  egy  törvény  helyes  megalkotásának  két  feltétele 
van.  Az  egyik  feltétel  az,  hogy  az  technice  helyesen,  az  álta- 
lánosan helyesnek  talált,  a  ház  irányát  kifejező  elveknek 
megfelelöleg  helyesen  kidolgoztassék  ;  ezt  végzi  a  kormány, 
és  remélem,  hogy  a  ház  helyeslésével  fog  találkozni,  midőn 
előterjesztem.  De  az  előkészítésnek  van  még  egy  másik, 
épen  ily  szükséges  és  fontos  módja,  és  ez  abban  áll,  hogy 
amit  sürgettünk  itt  a  házban,  amit  üdvösnek,  sőt  nélkülöz- 
hetetlennek tartunk  és  aminek  előterjesztését  minden  oldal- 
ról türelmetlenül  várjuk,  azt  a  nép  meggyőződésében  is  elő- 
készítsük és  mindenütt  föllépjünk  ellene,  midőn  gyanúsí- 
tásokkal előre  elrontani  akarják.  (Általános  élénk  helyes- 
lés.) A  kormány  csak  így  dolgozhat  sikeresen,  és  amilyen 
őszintén  veszi  a  kormány  ezen  előkészítési  kötelességét, 
biztos  vagyok  benne  és  kérem  is,  jöjjön  a  ház  minden  oldala, 
minden  tagja,  aki  a  reformot  pártolja,  a  kormánynak  segít- 
ségére, hogy  ez  valóban  megért  gyümölcs,  valóban  a  nemzet 
minden  rétege  belátásában  és  érzésében  meggyökerezendő 
intézmény  legyen.  (Élénk  helyeslés.) 

Komlóssy  Ferencz  pár  szóval  visszavonja  határozati  javas- 
latát. Indokolása  ellen  gróf  Csáky  vallás-  és  közoktatási  minisz- 
ter helyreigazító  észrevételt  tett. 

Ezután  következett  a  szavazás  Irányi  határozati  javaslatára. 
Névszerinti  szavazással  a  határozati  javaslatot  elvetették : 
84  szótöbbség  volt  eUene.  Polónyi  határozati  javaslatának  mind 
a  két  pontjára  feláUás-  és  ülve  maradással  külön  szavaztak,  de 
egyik  sem  kapott  többséget.  Szivák  határozati  javaslatának  első 
pontját  egyszerű  szavazással  elfogadták,  a  második  pontra  név- 
szerint  szavaztak  és  166  szótöbbséggel  határozattá  emelték. 
A  harmadik  pontot  szintén  egyszerű  szavazással,  melyben  az 
egész  szabadelvű  párt,  az  egész  nemzeti  párt  és  a  szélsőbal  egy 
része  igennel  szavazott,   166  szótöbbséggel  elfogadták. 

A  kormány  egyházpolitikájának  útja  ezzel  ki  volt  jelölve. 
Az  irány  —  Apponyi  és  Szüágyi  beszéde  s  a  fenti  határozat  után  — 
többé  nem  lehetett  kétséges,  csak  a  haladásban  követendő  mér- 
ték jöhetett  kérdés  alá.  S  ebben  a  kérdésben  a  Szapáry-kormány 
válságának  és  a  Wekerle-kabinet  létrejöttének  magva  rejlett, 
amint   ez   csakhamar   kiderült. 

UJ  HELYZET. 

A  következő  év  (1891.)  decz.  23-án  gróf  Szapáry  miniszter- 
elnök bejelentette  az  országgyűlés  föloszlatását  és  a  küszöbön 
álló  téli  választásokat.  Január  4-én,  a  választások  előtti  utolsó 
ülésnapon,  Péchy  Tamás  elnök  elbúcsúzott  a  ház  tagjaitól ; 
utódja  az  1891.  február  20-án  összeült  új  képviselőházban  báró 
BánfFy  Dezső  lett. 

Február  22-én  a  király  trónbeszéddel  njátja  meg  az  ország- 
gyűlést. Ebben  megemlékezik  többi  közt  a  kiegyezés  25-ik  évfor- 
dulójáról és  a  pénzügyi  egyensúlynak  az  előző  évben  megtörtént 
helyreálltáról.  Az  egyházpohtikát  illetőleg  a  trónbeszéd  követ- 
kezőleg nyilatkozott :  »A  vallási  ügyeket  illetőleg  bizton  reméljük 
és  elvárjuk,  hogy  az  egyház  és  az  áUam  magasztos  hivatásaikat, 
kölcsönös  érdekeik  és  jogkörük  megóvása  mellett,  azon  hagyo- 
mányos összhangzásban  fogják  teljesíteni,  mely  mint  egyik  főbiz- 
tosítéka az  általános  jogrendnek  és  vallásosságnak  kedvelt  Magyar- 
országunkban egyház  és  állam  közt,  mindkettő  érdekében  ós 
javára,   századok  óta  fennállott.* 

Mindjárt  a  válaszfeHrati  vita  befejeztével  az  1892-ik  évi  költ- 
ségvetés tárgyalásába  fogott  a  ház.  A  vallás-  és  közoktatási  tár- 
czát  1892.  évi  május  hó  19-én  kezdték  tárgyalni.  Gróf  Csáky  Albin 
vallás-  és  közoktatási  miniszter  vezette  be  a  vitát,  mely  leginkább 
az    egyházpohtika   körül   mozgott. 

Előrebocsátotta,  hogy  az  1890  óta  történtek  elégtételt  szol- 
gáltattak neki.  Akkor  az  elkeresztelési  rendelet  volt  a  vita  köz- 
pontja, míg  most  már  az  1868  :  LIII.  t.-cz.  revíziójának  kérdése 
van  fölvetve.  A  helyzet  tehát  megváltozott. 

Hivatkozik  ezután  arra,  bogy  a  rendelet  végrehajtása 
az  anyakönyvvezető  lelkészek  körében  a  lelkiismereti  kon- 
fliktus egy  nemét  idézte  föl.  Ellentétbe  jöttek  önmagukkal ; 
mint  lelkészek  és  mint  anyakönyvvezetők  a  kétféle  köte- 
lesség között  nem  tudták  a  kellő  egyensúlyt  megtalálni.  Már 
pedig  kétségbevonhatatlan,  hogy  az  állami  akarat  érvénye- 
sítése előtt,  ha  a  közérdek  szempontjából  ez  szükséges,  a 
partikularisztikus  felfogások  és  nézetek  háttérbe  keU  hogy 
szoruljanak ;  az  állam  akaratának  minden  esetben  érvénye- 
sülnie   kell. 

Van-e  út  és  mód  arra,  hogy  az  állam  a  maga  czéljait  és  fel- 
adatait teljesítse  és  érvényesíthesse  más  úton,  mint  azon,  melyet 
a  rendelet  kijelöl  ?   Igenis  van. 

Ha  az  anyakönyvvezető  lelkész  nem  képes  mint  lelkész 
eleget  tenni  az  anyakönyvvezetés  dolgában  azon  kívánalmak- 
nak, melyeket  az  áUam  a  törvény  értelmében  vele  szemben 
támaszt  :  ebből  igen  logikusan  és  igen  természetesen  követ- 
kezik az,  hogy  más  közegeket,  nevezetesen  közigazgatási  köze- 
geket keU  megbízni  az   anyakönyvek  vezetésével. 

EUsmeri  a  nehézségeket ;  maga  is  belátja  azt,  hogy  a  jelen 
pillanatban  az  általános  polgári  anyakönyveket  létesíteni  nem 
lehet ;  ahhoz  a  közigazgatás  reformja  kellene,  az  átmenet  is  nehéz- 
ségekbe ütköznék,  és  így  a  főczél :  a  helyzetnek  azonnah  orvos- 
lása  koczkáztatva   lerme. 

De  addig  is,  amíg  általános  polgári  anyakönyvek  létesít- 
tetnek, részleges  polgári  anyakönyveket  lehet  behozni  a  vegyes 
házasságból   született   gyermekek   számára. 

Ez  oly  intézkedés,  amely  semmiféle  akadályba  nem  ütközik, 
mely  igen  rövid  idő  alatt  keresztülvihető,  a  jelenlegi  közigazga- 
tási közegek  által  teljesíthető  és  semmiféle  új  közegek  felállítá- 
sát és  semmiféle  költségek  megszavazását  szükségessé  nem  teszi. 

Hogy  miért  nem  nyúlt  a  kormány  ehhez  a  módhoz  előbb, 
annak  oka  azon  meggyőződésében  volt,  hogy  oly  kérdéseknél, 
melyekben  az  állam  és  az  egyház  vagy  az  egyházak  egyenlően 
érdekelve  varrnak,  igen  czélszerű  és  kívánatos  első  sorban  szem- 
ügyre venni  oly  modus  vivendit,  mely  az  illető  érdekeltek  közre- 
működésével volna  életbeléptethető.  Az  utolsó  perczig  alkalmat 
akart  adni  az  illető  tényezőknek  arra,  hogy  ilyen  modus  vivendit 
javaslatba  hozhassanak,  mely  a  mellett  az  államtörvény  tekin- 
télyét teljes  mértékben  fentartja. 

De  mivel  ilyent  mostanáig  nem  terjesztettek  elő,  azért 
állt  be  most  a  szüksége  annak,  hogy  a  másik  módozattal  a  kép- 
viselőház elé  áUjon  és  kijelentse,  hogy  a  kormánynak  elhatáro- 
zott szándéka  a  legrövidebb  idő  alatt  a  vegyes  házasságokból 
született  gyermekek  számára  külön  polgári  anyakönyveket  léte- 
síteni, s  erre  vonatkozólag  lehető  rövid  idő  alatt  törvényjavas- 
latot terjeszteni   a  törvényhozás  elé. 

Foglalkozik  beszéde  további  folyamán  az  1868  :  LIII.  t.-cz. 
12.   §-a  revisiójának    ügyével.    E   törvény czikk  —  úgymond  — 

természetes  és  logikus  kifolyása  azon  rendszernek,  mely  hazánk- 
ban az  állam  és  egyház  közti  viszonyokat  szabályozza.  Régi 
harczok  befejezését,  végstádiumát  képezi.  Egyenlő  mértékkel 
mér  minden  vallásfelekezetnek.  A  revisió  pedig  nem  szüntetné 
meg  a  bajokat,  hanem  új  bajokat  teremtene.  Azért  ettől  az 
eszmétől  idegenkedik. 

De  másrészt  okvetlenül  szükséges,  hogy  respektáljuk  azokat 
a  lelkiismereti  skrupulusokat,  melyek  az  utóbbi  időben  támad- 
tak. Az  áUam  a  maga  czéljait,  a  maga  feladatait  más  úton  érje 
el,  más  eszközök  alkalmazásával  érvényesítse.  Azért  a  jelen  álla- 
potnak mielőbbi  megszüntetése  végett  előterjesztést  kíván  tenni  a 
törvényhozásnak  az  iránt,  hogy  addig  is,  míg  az  általános  polgári 
anyakönyv  létesíthető  lesz,  a  vegyes  házasságokból  született 
gyermekek  számára  részleges  polgári  anyakönyvek  hozassanak  be. 

Irányi  Dániel  ezúttal  is,  most  már  huszonharmadszor,  meg- 
újítja indítványát  a  vallás  szabad  gyakorlata  és  a  felekezetek 
egyenjogúsítása  tárgyában. 

Benyújtott   határozati   javaslata    így    szólt : 

»A  képviselőház  utasítja  a  vallás-  és  közoktatási  minisztert, 
hogy  a  vallás  szabad  gyakorlatáról  és  a  felekezetek  egyenjogú- 
ságáról minél  előbb  törvényjavaslatot  terjesszen  elő. 

GyőrjGfy  Gyula  a  következő  határozati  javaslatot  ter- 
jeszti elő  : 

♦Tekintettel  arra,  hogy  az  elkeresztelési  rendelet  törvény- 
telen ;  tekintettel  arra,  hogy  az  a  lelkiismereti  szabadságot  sérti 
s  az  államot  az  illetékes  egyházi  hatalommal  egyházi  téren  össze- 
ütközésbe hozta  s  mint  ilyen,  tényleg  végrehaj  thatatlannak 
bizonyult  be  ;  tekintettel  végül  arra,  hogy  a  rendelet  által  elő- 
idézett helyzet  megjavítása  mindaddig  nem  képzelhető,  míg  az 
eredeti  állapot  vissza  nem  állíttatik,  —  ami  már  csak  azért  is 
kívánatos,  hogy  az  egyházpolitikai  kérdések  megoldása  érde- 
kében teendő  lépések  kellő  nyugalommal  tárgyaltathassanak, 
eltávolítván  azt,  ami  a  felekezeti  bókét  zavarta  —  mindezeknél 
fogva  a  ház  utasítja  a  kormányt,  hogy  az  elkeresztelési  rendeletet 
hatályon  kívül  helyezze. « 

Gróf  Csáky  miniszter  kijelenti  második  felszólalásában,  hogy 
Irányi  határozati  javaslatához  hozzájárul,  és  hogy  a  zsidó  vallás 
reczepcziója  iránt  is  törvényjavaslatot  fog  benyújtani.  Győrffy 
határozati  javaslatát  ellenben  nem  fogadja  el. 

GyőrfFy  Gyula  szerint  azon  körülménynél  fogva,  hogy 
a  vallás-  és  közoktatásügyi  miniszter  hozzájárult  Irányi  Dániel 
határozati  javaslatához,  új  helyzet  állott  be  a  vallásügyi  poH- 
tikában ;    ezért    határozati    javaslatát    visszavonja. 

Irányi  Dániel  határozati  javaslatához  a  képviselőház  is 
—  majdnem  teljes  egyértelműséggel  —  hozzájárulván,  ezzel  a 
kormány  egyházpohtikája  csakugyan  fordulóponthoz  ért.  A  reform 
eszméje  kiemelkedett  az  apró  megoldások  keretéből  s  az  állam 
egyházfenségének  az  egész  vonalon  való  érvényesülése  felé  tört 
magának  utat. 

Most  már  többé  nem  lehetett  szó  visszatérésről.  A  koczka 
el  volt  vetve.  De  a  haladás  iránya  és  a  harcz  méretei  még  nem 
bontakoztak  ki  e  pillanatban  teljes  tisztasággal  a  közel  jövőnek 
homályából.  Még  úgy  látszott  :  némi  enyhe  átmenettel  a  meg- 
oldásnak kevésbbé  gyökeres  módja  fog  érvényesülni,  A  kormány 
mintha  a  különböző  feKogások  kiegyenlítésére  alkalmas  alapot 
kereste  volna.  Csak  a  beavatottak  sejtették,  hogy  félévvel  később 
a  Wekerle-kormány  az  egyházpohtika  függő  kérdéseit  radikáhs 
irányban  tűzi  ki  megoldásra.  Hogy  a  merész  kezdeménynek  az 
apró  próbálgatások  annyi  kudarcza  után  sikere  is  lesz,  bizonyára 
senki  sem  merte  biztosra  venni. 

1892.  május  9-én  elhunyt  Baross  Gábor  kereskedelmi 
miniszter. 

ÉVFORDULÓK.  A  KORONÁZÁS  25.  ÉVE. 

A  lendületesen  indult  év  nyarát  a  koronázás  és  kiegyezés 
25.  évfordulójának  ünnepe  (június  19 — 20.)  ragyogta  be  fényé- 
vel. Nemzet  és  király  ölelkeztek  nemes  harmóniában.  A  király- 
néhoz, aki  nem  jelenhetett  meg  az  ünnepeken,  a  képviselőház 
hódoló  feliratot  intézett,  melyben  Magyarország  iránt  sokszor 
tanúsított  jóságáért  a  nemzet  háláját  fejezte  ki  s  legmélyebb 
ragaszkodásáról,  tiszteletéről  és  szeretetéről  biztosította.  A  király 
szavai,  melyekkel  a  képviselőház  küldöttsége  előtt  az  ünnep 
jelentőségéről  szólt,  az  ország  közjogi  helyzetének  teljesen  meg- 
felelők voltak  s  a  nemzeti  önérzetet  mindenben  kielégítették. 
Az  egész  országban  visszhangzottak  a  szép  ünnep  fölemelő  akkord- 
jai s  a  képviselőházi  ellenzék  is  ehsmeréssel  adózott  a  királjmak 
és  kormányának  ebből  az  alkalomból. 

A  KOMÁROMI  GYULES, 


Szintén  25  éves  jubileum  volt  ugyanezen  év  őszén  Komá- 
romban. A  Dunántúli  kálvinista  egyházkerület  ülte  meg  Tisza 
Kálmán  főgondnokságának  negyedszázadát  országra  szóló  fény- 
nyel szeptember  4.  és  5-én.  Az  ünnepre  számoson  kisérték  el  a 
volt  miniszterelnököt  képviselők  és  mások  pártkülönbség  nélkül. 
A  király  meleghangú  üdvözlő  táviratot  küldött.  A  díszebéden 
Tisza  beszédet  mondott.  Hangoztatta,  hogy  a  fenyegetett  vallási 
béke  megóvására  mindent  el  kell  követni.  Intette  a  protestáns 
felekezeteket,  hogy  ne  engedjenek  a  más  oldalról  jövő  provoká- 
czióknak.  Kijelentette,  hogy  részéről  egész  befolyását  ily  irány- 
ban fogja  érvényesíteni :  erről  biztosítja  a  kormányt  és  a  klérust 
egyaránt. 

Ugyanitt  a  kerületi  közgyűlés  elé  Papp  Gábor  püspök  jelen- 
tést terjesztett  s  az  újabb  elkereszteléseket  is,  erős  éllel  a  kath. 
egyház  és  papság  ellen,  szóvá  tette. 

Válaszúi  eme  nyilatkozatokra,  Vaszary  Kolos  esztergomi 
érsek,  herczegprimás  szept.  8-án  pásztorlevelet  bocsátott  ki  a 
főegyházmegye  papságához.  Békét  kíván  és  nem  harezot. 
Figyelmezteti  hadseregét  az  egyház  isteni  eredetére  s  a  keresz- 
tény szelídségre.  Hirdeti,  hogy  a  hazát  felekezeti  buzgóságból 
veszélybe  dönteni  nem  szabad.  »Pax  Christi  exultet  in  cordibus 
vestris«  —  mondja  pásztorlevele  végén. 

Az  apostoU  lelkű  egyházfejedelemnek  ez  a  megnyilatkozása 
méltó  örömet  keltett  a  szabadelvű  reformok  barátai  közt.  Bízvást 
remélhették  most  már,  hogy  a  magyar  kath.  papság  hivatott 
fővezére  nem  fog  az  ecclesia  mihtans  jelszavaival  késhegyig 
menő  harczba  ereszkedni  az  érvényesülést  kívánó  állami  érdek- 
kel szemben.  Hazafisága  és  bölcsesége  biztosítékul  szolgált, 
hogy  egyházi  álláspontjának  bármily  határozott  védelme  sem 
fogja  őt  a  felekezeti  béke  megbontásának  terére  ragadni.  S  az 
ország  nem  csalódott  ebben  a  várakozásában. 


1892.  november  2-án  Irányi  Dániel  megszűnt  élni. 

A  SZAPARY-KABINET  LEMONDÁSA. 
WEKERLE-KORMÁNY. 

Kevés  szóval  vezethetjük  be  a  legújabb  eseményeket.  Hiszen 
még  élénk  emlékezetben  vannak,  és  másrészt  annyira  közel  esnek 
a  jelenhez,  hogy  történeti  tárgyilagossággal  való  részletes  elem- 
zésük vajmi  bajos  kísérlet  lenne. 

Az  egyházpohtikai  reformok  ügye  1892.  őszén  az  előkészítés 
stádiumában  kormányválságot  idézett  föl,  A  megalkotandó  házas- 
sági jog  keretében  a  polgári  házasság  megkötésének  módjára 
nézve  gróf  Szapáry  Gyula  miniszterelnök  ellentétbe  került  a 
kabinet  tagjainak  többségével.  Gróf  Szapáry  Gyulának  e  rész- 
beh  állásfoglalása  azon  a  komoly  meggyőződésén  alapúit, 
hogy  a  kötelező  forma  helyett  a  fakultatív  megkötés  módja 
nemcsak  a  szabadelvüségnek,  hanem  a  vallási  béke  háborítatlan- 
sága érdekének  is  legjobban  megfelel.  Ugyanazon  álláspont, 
amelyre  Ugrón  G.  helyezkedett  a  reformok  valósításakor.  A  kabi- 
net tagjai  más  véleményen  voltak.  Gróf  Csáky  Albin,  Szilágyi 
Dezső  és  Wekerle  Sándor  az  általánosan  kötelező  állami  meg- 
kötés mellett  foglaltak  állást,  és  a  miniszterek  többsége  támogatta 
őket.  Gróf  Szapáry  ennek  következtében  lemondott  a  miniszter- 
elnökségről, s  ezt  bejelentette  a  képviselőháznak.  A  király  novem- 
ber 6-án  elfogadta  a  kormány  lemondását  és  megbízta  a  minisz- 
tériumot az  ügyek  ideiglenes  vitelével. 

A  kormány  lemondásának  okairól  a  lelépő  miniszterelnök 
november    9-én   következőleg   nyilatkozott   a    képviselőházban : 

Gróf  Szapáry  Gyula  :  T.  ház  !  A  kormány  tagjainak  sokszor 
volt  alkalmuk  az  egyházpohtikai  kérdésekben  ezen  t.  ház  színe 
előtt  nyilatkozni.  A  kormány  az  ezen  alkalmakkor  kifejtett  prog- 
rammnak  megfelelően  előkészítette  a  törvényjavaslatokat  az  álta- 
lános polgári  anyakönyvvezetésről,  az  izraehta  vallás  törvénybe- 
iktatásáról, valamint  a  vallás  szabad  gyakorlatáról  és  ezen  tör- 
vényjavaslatok beterjesztésére  megnyerte  a  korona  jóváhagyását. 
A  kormány  tehát  ezek  alapján  megfelelt  azon  kötelezettségek- 
nek, amelyeket  a  ház  irányában  ezen  kérdésekben  elvállalt. 

A  házassági  jog  reformjának  alapelvére  nézve  a  kormány 
korábbi  nyilatkozatainak  megfelelően  is  a  minisztérium  egy- 
hangú megállapodásra  jutott,  kivéve  a  házasság    polgári  meg- 

kötésének  kötelező  formáját,  amelyre  vonatkozólag  az  egész 
kérdésben  teendő  nyilatkozatra  nézve  nem  tudott  a  kormány 
■oly  megállapodásra  jutni,  mely  egyszersmind  a  korona  helyben- 
hagyását   megnyerte    volna. 

Ily  viszonyok  közt  a  kormány  nem  lévén  azon  helyzetben, 
hogy  az  ország  javára  sikeresen  működhessék,  beadta  lemondását 
s  ő  Felsége  f.  hó  6-án  kelt  legfelsőbb  elhatározásával  a  minisz- 
térium ezen  lemondását  elfogadta. 

Az  ugyanezen  hó  19-én  kelt  legfelsőbb  kézirat  Wekerle  Sán- 
dort bízta  meg  a  kormányalakítással. 

A  WEKERLE-KORMÁNY  BEKÖSZÖNTŐJE. 
A  KÉPVISELŐHÁZBAN. 

Az  új   kormány  tagjai  lettek  : 

Elnökség  és  pénzügy  :  Wekerle  Sándor,  honvédelem  :  báró 
Fejérváry  Géza,  vallás-  és  közoktatás  :  gróf  Csáky  Albin, 
igazságügy  :  Szilágyi  Dezső,  horvát-szlavon-dalmát  miniszter  : 
Josipovich  Imre,  földmívelés  :  gróf  Bethlen  András,  belügy  : 
Hieronymi  Károly,  a  felség  személye  körül  :  gróf  Tisza  Lajos. 
A  Wekerle-kabinet  november  21-ikén  mutatkozott  be  a  kép- 
viselőháznak. A  kormány  egyházpohtikai  programmját  a 
miniszterelnök    a  következőkben  ismertette  : 

»A  vallásügyi  politika  terén  azon  komoly  törekvéstől  vagyunk 
áthatva,  hogy  az  állam  érdekeinek  biztosítása  mellett  a  vallásos 
nyugalom  és  béke  meg  ne  zavartassák,  (Általános,  élénk  helyeslés.) 
és  hogy  ezeket  érintő  összes  közintézményeink  akként  rendeztes- 
senek be,  hogy  a  vallásos  béke  és  nyugalom  állandó  megóvá- 
sának biztosítékai  legyenek. 

Mint  már  a  megelőző  kormány  is  kijelentette,  a  korona  leg- 
magasabb jóváhagyásával  megállapíttattak  azon  elvek,  melyek 
az  izraelita  vallás  törvénybe  iktatására,  a  vallás  szabad  gyakor- 
latára és  az  általános  polgári  anyakönyvek  behozatalára  vonat- 
kozó törvények  alapját  képezik.  Ezen  elvek  alapján  már  elké- 
szíttetett az  izraelita  vallás  reczepcziójára  vonatkozó  törvény- 
javaslat és  munkába  vétettek  a  vallás  szabad  gyakorlatára  és 
az  általános  polgári  anyakönyvek  behozatalára  vonatkozó  javas- 
latok, úgy  hogy  ezeket  még  a  téli  ülésszak  folyamán  alkotmá- 

Szilágy:  DczBű  bcszódci.  II.  14 

nyos  tárgyalás  végett  képesek  leszünk  előterjeszteni,  (Élénk 
helyeslés  jobbfelől.)  Ez  utóbbi  törvényjavaslatban,  mely  az  álta- 
lános polgári  anyakönyvekről  szól,  oly  intézkedést  szándékozunk 
fölvenni,  hogy  addig,  míg  a  polgári  anyakönyvek  általán  életbe 
léptethetők  lesznek,  a  jelenlegi  anyakönyvekben  az  anyakönyv- 
vezetők az  elkeresztelési  esetben  azt  is  tüntessék  ki,  hogy  az 
1868  :  LIII.  t.-cz.  szerint  az  iUető  elkeresztelt  mily  vaUásúnak 
tekintendő  és  a  mennyiben  az  anyakönyvvezetők  e  követelmény- 
nek meg  nem  felelnének,  az  illető  helyen  a  polgári  anyakönyvezés 
azonnal  életbe  léptethető  legyen  ;  viszont,  e  törvény  meghoza- 
talával egyidejűleg,  az  1890.  febr.  26-iki  miniszteri  rendelet  hatá- 
lyon kívül  helyeztessék.   (Mozgás  balfelől.  Tetszés  jobbról.) 

Az  egyházpohtikai  kérdések  negyedikére,  a  családjog  kiegé- 
szítő részét  képező  házassági  jogra  nézve  az  újonnan  alakúit 
kormány  immár  azon  helyzetben  volt,  hogy  a  házassági  jog 
alapelveire  és  ezek  közt  a  kötelező  polgári  házasságra  nézve 
is  egyhangú  megállapodásra  juthatott,  minélfogva  legfelsőbb 
elhatározást  eszközölt  ki  annak  elvi  kijelentésére,  (Mozgás  bal- 
felől. Felkiáltások  :  Elvi  !)  hogy  a  házassági  jogra  vonatkozólag 
kidolgozandó  és  már  munkába  vett  törvényjavaslat  a  minden 
állampolgárra  kötelező  házassági  jog,  a  házassági  jogviszonyból 
származó  kérdések  feletti  általános  állami  bíráskodás  és  a  köte- 
lező polgári  házasság  alapelvei  alapján  készíttetik  el.  (Élénk 
helyeslés  jobbról.  Mozgás  a  bal-  és  szélsőbalon.) 

Ebből  önként  érthető,  t.  ház,  hogy  ez  nem  érintheti  ö  Felsé- 
gének azon  legmagasabb  jogát,  (Zaj  baKelől.  HaUjuk  !  Halljuk  ! 
a  jobboldalon.)  hogy  a  kivitelre  és  egyes  részletes  intézkedésekre 
nézve  legmagasabb  elhatározását  akkorra  tartsa  fenn,  midőn 
a  kidolgozott  törvényjavaslat  eléje  terjesztetik.  (Nagy  mozgás. 
Derültség  és  zaj  a  bal-  és  szélsőbalon.  Halljuk  !  Halljuk  !  jobbfelől.) 
Ezen,  a  házassági  jogra  vonatkozó  törvényes  intézkedések  által 
az  1868  :  LIII.  t.-cz.-nek  abbeli  rendelkezései,  melyek  a  szülő- 
ket azon  jogukban,  hogy  gyermekeik  vallási  hovatartozása 
iránt  rendelkezhessenek,  jelenleg  akadályozzák,  hatályon  kívül 
helyeztetnek.   (Helyeslés. )« 

Jól  tudja,  hogy  a  programmban  foglalt  fontos  és  az  egész 
közéletre  kiható  kérdések  sikeres  megoldása  csak  akkor  remél- 
hető, ha  a  törvényhozás  minden  tényezőjének,  de  különösen  a 

képviselőháznak  támogatására  számithat  a  kormány.  Ezért  őszinte 
támogatást  kér  azok  részéről,  akik  azonegy  elvi  alapon  állanak  a 
kormánnyal,  tárgyilagos  elbirálást  azok  részéről,  akik  külön  néze- 
teket képviselnek.  (Hosszantartó,  zajos  éljenzés  a  jobboldalon.) 

Eötvös  Károly,  a  függetlenségi  és  48-as  párt  szónoka,  szintén 
czélzott  a  kormányt  fenyegető  veszélyekre.  A  kabinet,  úgymond,  ■ 
csakhamar  meg  fog  győződni,  hogy  rá  nagy  nehézségek  várnak, 
talán  nagyobbak,  mint  ma  még  elgondolható,  s  talán  nemcsak 
itt  és  a  Ferencz  József-téri  klubban,  hanem  másutt  is  :  Bécsben. 
De  legyen  meggyőződve  a  kabinet,  hogy  amíg  ők  államjogi  téren 
alkut  nem  ismerő  ellenzéket  fognak  vele  szemben  képezni,  addig 
oly  veszélyek  esetén,  amelyek  szerintük  a  kormánnyal  együtt 
a  nemzetet  is  fenyegetik,  nem  fognak  apró  nehézségeket  a  kor- 
mány eUen  felhasználni.    (Helyeslés   jobbfelől.) 

Gróf  Apponyi  Albert,  a  nemzeti  párt  vezére,  az  egyház- 
poHtika  körül  abban  jelölte  meg  a  főfeladatot,  hogy  gondoskodni 
kell  az  eddigi  kormány  tevékenysége  miatt  megzavart  vallási 
és  egyházi  béke  helyreállításáról.  A  polgári  anyakönyvekre 
vonatkozólag  bejelentett  törvényjavaslat  bizonyára  csak  elvi 
kimondást  fog  tartalmazni,  mint  a  közigazgatás  államosításának 
elvét  proklamáló  törvény.  Itt  óva  int  attól,  hogy  a  kormány  ne 
ismételje  más  alakban  a  februári  rendelet  hibáját.  Szerezzen  a 
törvénynek  más  módon  érvényt,  a  nélkül,  hogy  a  lelkészek  segít- 
ségére szoruljon. 

A  házassági  jog  reformja  iránt  a  kormány  nyilatkozatát 
úgy  értelmezi,  hogy  a  korona  ezen  elvi  kijelentésre  s  a  munkának 
ezen  irányban  való  megkezdésére  hatalmazta  föl  a  kormányt, 
de  fenntartotta  magának,  hogy  a  keresztülvitel  bármily  stádiumá- 
ban a  módozatokra  nézve  saját  feKogását  érvényesítse.  Ez  azt 
jelenti,  hogy  a  házassági  jog  reformjának  alapelveire  nézve  még 
nincs  oly  megállapodás,  mely  a  kivitel  további  stádiumaiban 
kizárná  oly  konfliktusok  előállását,  amelyeknek  megoldása  iránt 
a  kormány  ma  sehogy  sincs  tájékozva.  E  részben  a  homályt  el 
kell    oszlatni. 

Arra  nézve,  hogy  milyen  formája  hozassék  be  a  polgári 
házasságnak,  ő  eddig  nem  nyilatkozott.  Mindig  a  bajok  orvos- 
lását tartotta  lényegesnek  ;  de  a  formát,  melyben  az  történjék, 

14* 

sem  lényegbe  vágó,  sem  a  liberalizmust  érintő  kérdésnek  nem 
tartja.  Ezt  az  utóbbit  a  kormánypárt  sem  teheti,  hacsak  nem 
akarja  saját,  14  nappal  azelőtti  múltjára  az  iUiberalizmus  bélye- 
gét sütni.  A  forma  dolgában  pedig  szerinte  a  választás  attól  függ  : 
melyik  mód  valósítható  kevesebb  rázkodással.  Hibának  tartaná  a 
komolyság,  a  reform  iránti  komoly  szándék  eUen,  ha  a  szükségkép 
elérendő  czélok  kijelölésén  bármaly  irányban  túlmenne  a  reform. 

A  kormány  saját  felelősségére  választotta  a  kötelező  polgári 
házasság  útját.  Ha  ezen  az  úton  véh  valósíthatni  a  szükségképi 
czélokat  s  előterjesztéseiben  szem  előtt  fogja  tartani  a  lelkiisme- 
reti szabadság  követelményeit,  a  jogegységet  és  jogbiztosságot, 
a  szükségtelen  zavarok  elkerülését  s  a  házassági  kötelék  szilárdí- 
tását :  ebben  részéről  nehézségekkel  nem,  de  jóakaró  támogatás- 
sal fog  találkozni.  A  siker  a  kormányé  lesz  ;  de  a  felelősség  is  reá 
hárul. 

Azzal  végzi,  hogy  a  parlamentáris  kormány  mellett  és  mögött 
olyan,  felelősség  nélküli  titkos  befolyások  vannak,  melyek  az  ő 
részéről  a  bizalmat  kizárják. 

Az  ellenzéken  hosszas,  lelkes  taps  és  éljenzés  követte  Apponjd 
beszédét. 

Ugrón  Gábor :  A  miniszterelnök  vívmányokért  ment  föl 
Bécsbe  és  hozott  két  minisztert,  (Voltakép  csak  egyet :  Hieronymit. 
A  szerk.)  A  kormány  szabadelvüsége  csak  álarcz.  Ha  nem  ennek 
használná,  akkor  a  bevett  vallásfelekezetek  rendszeréről  már  le 
kellene  térni  a  szabad  vallások  rendjére,  az  egyházat  el  kellene 
választani  az  államtól  stb.  Az  egyházpoHtika  csak  ürügy  volt, 
hogy  elleplezzék  Szapáry  bukásának  igazi  okait  és  a  kabinet  saját 
kebelében  forradalomszerü  kitöréssel  intézzen  el  egy  válságot.  Nem 
elvi  kijelentések  hiányoznak,  hanem  intézmények.  A  kormány 
ide  jön  dicsekedni  végtelen  szabadelvüsége  vei,  amelyben  egészen 
fel  voltak  puffadva  és  egyszerre  lelohadnak  egy  elvi  kijelentés 
csekétységére.  A  kötelező  polgári  házasságból  semmi  sem  lesz, 
a  főrendiház  nem  engedi  át.  Minek  ámítják  a  világot  ?  !  A  király 
falnak  szoríttatott.  Naponkint  olvastuk  a  hírlapokban,  hogy 
hány  centiméternjdre  sikerült  az  új  minisztereknek  ő  Felségét 
közelebb  szorítani  a  falhoz.  Aztán  kisül,  hogy  az  egész  csak  szem- 
fényvesztés. A  kormány  ígérte  polgári  házasság  :  eljegyzés  per 
verba  pro  futuro  ;  a  mennyasszony  annyira  beteg,  hogy  napok 

után  ki  fog  múlni  és  így  a  házasság  soha  létre  nem  jön.  Különben 
maga  a  miniszterelnök  csak  ideig-óráig  lesz  pártjának  vezetője. 
A  hol  itt,  hol  amott  felbukkanó  titkos  erők  őt  is  épúgy  kiüthetik 
helyéből,  mint  Szapáryt.  Nincs  meg  a  kormányzásnak  bizton- 
sága. »Önök  az  ellenzéket  vádolják  kormány  képtelenséggel.  Igenis 
az  ellenzék  kormányképtelen,  mert  a  kormányzásra  sohasem 
hivatott  fel.  De  önök,  úgymond,  felhivatnak  a  kormányzásra 
és    akként    bizonyítják   be    kormány  képtelenségüket.* 

Wekerle  Sándor  miniszterelnök  :  Tiszta  elvi  alapon  vállaltak 
kormányt.  Semmiféle,  sem  titkos,  sem  nplt  hatalmak  szövetsé- 
gére nincsenek  utalva.  Méltatlan  dolog,  hogy  a  nemzeti  tevékeny- 
ség tág  körét  felölelő  programm  ellen  csak  személyes  motívumo- 
kat hoznak  föl. 

Apponyinak  felelve,  megjegyzi,  hogy  a  polgári  általános 
anyakönyvek  iránt  még  a  téli  ülésszakban  törvényjavaslatot 
fog  előterjeszteni,  de  az  nem  elvi  kijelentésű  lesz,  hanem  intéz- 
kedni fog  az  anyakönyvek  behozataláról.  Ily  nagy  kérdést  azon- 
ban, ha  már  megalkottatott  is  a  törvény,  nem  oly  könnyű  életbe- 
léptetni. Addig  is  az  említett  módon  járnak  el  átmenetileg. 

A  házassági  jogra  nézve  a  korona  elvi  kijelentése  nem 
hagy  homályt.  Igenis,  csak  elvi  kijelentést  kaptak  a  koronától, 
8  ez  nem  alterálhatja  a  koronát,  hogy  majd  a  részletes  intézke- 
dések iránt  észrevételeit  meg  ne  tegye,  vagy  azoktól  esetleg  jóvá- 
hagyását meg  ne  tagadja.  Lehetséges,  hogy  ezt  a  részletekre 
nézve  nem  fogják  megkapni,  de  az  bizonyos,  hogy  ők  csak  olyan 
törvényjavaslatokat  fognak  előterjeszteni,  melyek  a  kormány 
ezen  elvi  álláspontjának  megfelelnek,  s  ehhez  állásukat  kötik. 
Meg  van  győződve,  hogy  határozott,  világosan  megjelölt  s  az 
ország  nagy  többségének  helyeslésével  inaugurált  egyházpoHti- 
káját  épen  a  vallási  béke  és  nyugalom  érdekében  sikerül  a  kor- 
mánynak valósítania.  (Perczekig  tartó,  megújuló  helyeslés,  taps 
és    éljenzés    a    jobboldalon.) 

A  FŐRENDIHÁZBAN. 

Ugyanaz  nap  mutatkozott  be  az  uj  kormány  a  főrendiházban. 
A  miniszterelnök  itt  röviden  ismételte  a  képviselőház  előtt  kifej- 
tett   programmot. 

Ezen  alkalommal  gróf  Zichy  Nándor  is  fölszólalt  s  a  kor- 
mány egyházpolitikáját  és  e  körüli  eljárását  élesen  eHtélte.  »Az 
én  bizalmamnak  megvonása  —  úgymond  —  nem  sokat  változ- 
tat a  dolgon.  Hanem  merem  mondani,  hogy  a  miniszter  urak 
nem  igazán  informálták  Ö  Felségét,  ha  azt  mondották  neki,  hogy 
Magyarország  népe  egy  ily  törvényt  kíván.  Méltóztassanak  új 
választás  útján  megkérdezni  a  nemzetet  és  meg  fogják  látni, 
hogy    másként   fog    njálatkozni.*  *) 

Wekerle  Sándor  miniszterelnök,  Zichynek  válaszolva,  meg- 
jegyezte, hogy  nem  mindig  csak  az  működik  a  konzervatizmus 
érdekében,  aki  a  kérdések  megoldását  elhalasztja  ;  hanem  néha 
nagyobb  szolgálatot  tesz  a  konzervatizmus  ügyének  az,  aki  ideje- 
korán oldja  meg  azokat  a  kérdéseket,  amelyek,  ha  idejekorán 
meg  nem  oldatnak,  későbbi  megoldásuk  rombolással  lehet  össze- 
kötve,   amit   ők   meg   akarnak   gátolni. 

A  helytelen  informálás  vádjáról  ekként  nyilatkozott  ;  »Soha- 
sem  vállalkozom  arra,  hogy  nem  való  alapon  informáljak  valakit 
és  pohtikai  életem  jogosultságát  nem  abban  fogom  keresni,  hogy 
úgy  tüntessek  fel  valamit,  amint  az  a  viszonyoknak  meg  nem 
felel.  Méltóztassék  azonban  azt  is  megengedni,  hogy  én  nem  az 
ő  (Zichy  Nándor)  nézete  szerint,  hanem  saját  meggyőződésem 
szerint  gondolkodom  és  akkor  informálok  helyesen,  ha  a  saját 
meggyőződésemnek  megfelelöleg  adom  meg  az  informácziót.« 

EGYHÁZPOLITIKA  AZ  INDEMNITYNÉL. 

Két  nap  múlva,  alighogy  átesett  az  első  bizalmi  kérdésen, 
az  új  kormány  kénytelen  volt  e  tűzpróbát  megismételni.  A  fel- 
hatalmazási törvény  volt  tárgyalás  alatt  (előadó  :  Hegedűs  Sándor) 
1894.  november  23-tól  folytatólag  29-ig. 


*)  Czélzás  ama  később  is  fölmerülő  hozzávetésre,  hogy  a 
király  megkérdezvén  a  kormányelnököt  a  gyökeres  megoldásból 
folyólag  várható  következmények  felől,  Wekerle  megnyugtatta  ö 
Felségét,  hogy  a  reform  nem  fog  az  országban  nagyobb  visszahatást 
kelteni,  s  e  föltevés  alapján  járult  volna  ö  Felsége  az  >>elvi  kije- 
Ientés<<  megtételéhez.  A  »nagyobb  visszahatás*  csakugyan  elmaradt  ; 
kisebb  visszahatásra  pedig,  annyira,  a  mennyi  történt,  Wekerle  és 
kabinetje  is  számított  s  ezt  nyüván  ö  Felsége  előtt  sem  titkolta 
el.  A  királynak  »nem  igaz  alapon  való  informálása*  hangulatkel- 
tésre szánt  frázis  volt. 

Helfy  Ignácz,  a  szélsőbalról,  a  kormány  egyházpolitikáját 
örömmel  üdvözh  és  elfogadja.  Minden  kétségen  felül  örömmel 
fogják  elfogadni  elvbarátai  is.  Hiszen  a  polgári  házasság  kérdését 
tulajdonkép  a  függetlenségi  párt  hozta  be  a  képviselőházba. 
Helyes,  hogy  a  kormány  a  kötelező  formát  választotta,  mert  a 
fakultatív  enyhíti  ugyan  a  bajokat,  de  sérti  a  jogegységet  és  jog- 
egyenlőséget, a  vaUásbékét  pedig  nem  áUítja  helyre.  De  azt  az 
eljárást,  hogy  csak  elvi  kijelentéssel  jön  a  kormány,  nem  tartja 
parlamentárisnak.  A  király  előzetes  jóváhagyásának  bejelentése 
a  kormány  belügye,  az  nem  tartozik  a  parlament  elé.  A  koronával 
nem  szabad  fedezni  a  miniszteri  felelősséget.  Legkevésbbé  ily 
fontos  kérdésben,  amely  kormányválságot  idézett  elő.  A  bejelen- 
tésnek ily  módja  csak  arra  való,  hogy  felbátorítsa  azokat,  akik 
nem  barátjai  az  újításnak.  Hisz  láttuk  :  mihelyt  híre  járt,  hogy 
a  kormányt  ily  szándék  vezeti,  a  Vatikán  óriási  ellenállást  helye- 
zett kilátásba,  sőt  volt  olyan  hang  is,  hogy  általános  exkommu- 
nikáczóval  fenyegeti  Magyarországot.  A  kormány  nyilatkozatá- 
hoz csatolt  klauzula  ezen  jogosulatlan  befolyásokat  lovalja  föl. 
A  válságról  megjegyzi,  hogy  annak  előidézésében  —  egynek  kivé- 
telével —  az  új  kabinetnek  valamennyi  tagja  részes,  tehát 
voltakép  mindnyájuknak  meg  kellett  volna  bukniok.  Határo- 
zati javaslatot  nyújt  be,  mely  szerint :  mondja  ki  a  képviselő- 
ház, hogy  a  kormány  iránt  bizalommal  nem  viseltetvén,  a  meg- 
hatalmazási  javaslatot  nem  fogadja  el. 

Tódor  József,  mint  kath.  pap,  természetesen  a  kormány 
egyházpolitikája  ellen  fordul.  A  polgári  házasság  —  úgymond  — 
a  legmélyebben  belevág  a  vallási  ügyekbe.  Már  csak  elvi  kijelen- 
tése is  megtagadása  a  kath.  vallási  meggyőződésnek,  mely  azon 
az  alapon  áll,  hogy  a  házasság  szentség. 

Gróf  Károlyi  Gábor  :  Hát  éljen  azzal  a  szentséggel ! 

Horánszky  Nándor  beható  bírálat  alá  fogta  az  iménti  válság 
lefolyását.  Többi  között  annak  bizonyságául,  hogy  a  kormány- 
változást a  hivatalosan  bevallott  indítékokon  kívül  egyéb  okok  is 
idézték  elé,  utalt  gr.  Szapáry  Gyulának  egy  nyilatkozatára,  melyet 
azon  értekezlet  alkalmával  tett,  ahol  a  válságot  bejelentette. 
Elhatározásába,  így  mondotta  a  volt  miniszterelnök,  személyes 
körülmények    is    befolytak  ;    nem     szól    ezekről,     mert    külön- 

ben  is  köztudomásúak  és  mert  utóbb  úgyis  na.pfényre  fognak 
kerübii. 

A  krízist  felidéző  eme  tényezők,  melyek  iránt  az  ellenzék 
évek  óta  a  legsúlyosabb  bizalmatlanság  álláspontján  volt,*) 
most  is  a  kormány  mögött  ülnek  és  arra  késztetik  az  ellenzéket, 
hogy  bizalmatlansági  áDáspontján  az  új  kormánnyal  szemben 
megmaradjon.  Foglalkozik  a  kormányalakítás  és  a  kormány- 
programmnak  ezen  személyi  vonatkozású  kérdéseivel. 

A  nemzeti  párt  aggodalmai,  melyeket  már  az  előbbi  kormány 
alakulásához  fűzött  ennek  ily  háttere  miatt,  sajnos,  mind 
beváltak.  A  jelenlegi  alakulás  lényege  :  párturalmi  monopólium 
kifelé,  a  hatalmi  érdekek  körül  való  dulakodás  befelé.  A  lefolyt 
15  év  szerencsétlen  politikájának  tényezői  s  törekvései  győztek 
a  történt  új  alakulásban.  E  hadüzenettel  szemben  az  ellenzék 
nem  teheti  le  a  harezot. 

Szilágyi  Dezső  igazságügyminiszternek  a  kabinetben  elfog- 
lalt állásához  korábbi  ellenzékisége  és  a  következetesség  szem- 
pontjából fűz  bíráló  megjegyzéseket. 

Rámutat  az  ellenmondásra,  melyet  lát  Szilágyinak 
programszerű  kijelentései  s  azon  nyilatkozatok  közt,  melyek 
akkor  a  többség  részéről  a  képviselőházban  történtek.  Egyik 
az  volt,  hogy  a  kormánytól  kifejtett  pohtikát  a  többség  maga 
akarja  megcsinálni.  A  másik  az,  hogy  semmisem  változott. 
Szilágyinak  mindjárt  akkor  tisztáznia  kellett  volna  ezt  a  hely- 
zetet. Vagy  meg  kellett  volna  mondania,  hogy  az  ellenzék  küz- 
delme nem  volt  hiábavaló  ;  vagy  elismerni  az  ellenkezőt,  hogy 
tévedett,  hogy  azon  küzdelemnek  nem  volt  substratuma,  hogy 
tehát  elejti  múltját.  Igaz,  hogy  elismerte  a  pohtikai  együtt- 
működés lehetőségét  új  környezetével,  de  annak  tartalmáról 
nem  adott  számot.  Egy  szólammal  élt,  a  melyben  az  ő  múltja 
és  a  jelen  helyzet  egymással  megférnek.  Hiába  várták  annak 
kijelentését,  hogy  igenis  megújhodás  történt  :  új  éra  van.  vagy 
legalább  erre  törekszik  a  kormány  azzal  a  programmal,  melyet 
formulázott.  Taktikai  fogás  volt :  egyrészt  el  akarták  hitetni 
az  ellenzékkel,  hogy  igenis  van  valami  változás,  tehát  van  remény, 
hogy  az  ellenzék  törekvései  czélt  érhetnek,  másrészt  a  többséget 


*)  A  »Tisza-klikk«,    melyre   Apponyi   is    czélzott  a    titkos  be- 
folyások említésével. 

abban  a  hitben  megtartani,  hogy  változás  nincs,  tehát  nincs 
ok  a  mozgolódásra.  Ép  így  hiányzott  az  őszinteség  a  kormány 
közigazgatási  reformakciójából,  s  ez  volt  oka,  hogy  az  meg- 
bukott. Hol  volt  akkor  Szilágyi  Dezső  ?  IVIiért  nem  emelte  föl 
szavát  ? 

Helytelenül  járt  el  a  kormány  az  elkeresztelési  ügyben  is. 
Először  forszírozta  a  februári  rendelet  és  a  68-iki  törvény  végre- 
hajtását, majd  elejtette  ezt  s  az  ellenzék  ajánlotta  módra  tért  át. 
A  parlamentarizmus  tisztasága  érdekében  óhajtotta  volna, 
hogy  Csáky  is  vonja  le  a  consequentiát,  miután  beláthatta,  hogy 
eredeti  álláspontja  nem  vihető  ki.  A  változott  felfogást  egy  új 
ember  könnyebben  érvényesíthetné.  A  líberaUzmus  erkölcsi 
tekintélyének  misem  árt  jobban,  mint  az  a  tapasztalat,  hogy 
liberahzmus   czimén  az  elvek  csereberélése  folyik. 

A  válságnak  nem  volt  komoly  poHtikai  háttere.  Csupán 
diszharmóniáról  lehetett  szó  a  kormány  tagjai  közt,  s  ezt  csupán 
személyes  befolyások  fújták  fel  válsággá,  oly  tényezőké,  melyek 
ellen  az  ellenzék  mindig  küzdött.  A  kormányon  ma  is  ugyanazok 
ülnek,  a  kik  alatt  az  ország  oda  jutott,  hogy  ma  ezer  sebből 
vérzik.  Felekezeti  harcz  dúl.  A  nemzetiségek  vakmerőbben 
lépnek  föl  mint  valaha.  Elkedvetlenedés  van  a  korona  és  nemzet 
között,  mert  a  nemzetnek  jogosult  érzelme,  történeti  múltjának, 
büszkeségének  és  dicsőségének  megbecsülése  jutott  kifejezésre 
a  képviselőházban  és  a  közvéleményben.  Mindezek  fölébe  most 
új  harczot  hoz  be  a  kormány  a  társadalomba,  a  demokracziát 
állítván  szembe  az  arisztokracziával. 

A  kormány  alakulás  arra  a  szövetségre  épít,  mely  15  éven 
át  megrontotta  Magyarország  közéletét.  A  régi  vezér  ott  ül  a  kor- 
mány mögött  mint  vigiláló  közkatona.  Vele  szövetségben  Szilágyi 
ellenőrzi  a  kabinetet.  A  szövetség  harmadik  tagja  (Tisza  Lajos, 
ő  Felsége  személye  körül)  Bécsben  teljesíti  kötelességét.  Nincs 
tehát  másról  szó,  mint  a  15  év  politikai  restaurálásáról.  Ez  ellen 
küzdeni,  e  szövetséget  szétrobbantani  lesz  az  ellenzék  feladata. 

Egyébiránt  kijelentette  az  egyházpolitikai  reformokra  nézve, 
hogy  amennyiben  a  kormány  ragaszkodik  elvi  kijelentéseinek 
valósításához  s  a  háttérben  rejlő  nehézségeket  le  fogja  győzni, 
ő  és  pártja  a  felekezeti  béke  és  nyugalom  érdekében  még  áldoza- 
tok árán  is  mindent  meg  fognak  tenni,  hogy  ez  a  szerencsétlen 
ügy  a  napirendről  letűnjék. 

Wekerle  Sándor  miniszterelnök  Horánszkynak  adott  vála- 
szában, egyebek  közt  megjegyzi :  A  differenczia  köztük  és  az  előző 
kormány  közt  az  volt,  hogy  az  nem  tartotta  szükségesnek  az  elvi 
kijelentést  a  reformokra  nézve  a  koronától  megnyerni  s  annál- 
fogva nem  is  nyerte  meg  ;  az  új  kormány  ellenben  szükségesnek 
tartotta  és  meg  is  nyerte.  Továbbá  differenczia  volt  az  iránt,  hogy 
az  egyházpohtikai  kérdések  felől  n3álatkozzék-e  a  kormány  az 
országgyűlés  előtt ;  az  előbbi  kormány  ezt  nem  tartotta  szüksé- 
gesnek, az  új  ez  iránt  is  ellenkező  véleményen  volt. 
1^1  Horánszkynak  élesen  támadó  beszéde  Szilágyi  Dezsőt  is 
megszólaltatta  : 

Szilágyi  T.  ház  !  (Halljuk  !  Halljuk  !)  Indítva  érzem  magamat, 
Dezső  hogy  már  most  szólaljak  fel  a  vita  folyamában,  bár  fen- 
tartom  magamnak,  hogy  ha  a  bizalmi  kérdés  nem  annyira 
személyes  gyanúsításokkal,  hanem  érdemleges  alapon  indo- 
koltatik, akkor  újra  felszólalhassak.  Amit  azonban  én 
Horánszky  t.  képviselő  úr  beszédében  láttam,  a  bizalmi 
kérdés  érdemének  fejtegetéséhez  vajmi  keveset,  a  személyi 
momentumoknak  előtérbe  helyezéséhez  pedig  és  ezzel  a  nem- 
zet figyelmének  a  kérdések  érdemétől  való  eltérítéséhez 
vajmi  nagyon  hasonlít. 

Itt  van,  t.  ház,  egy  kormány programm,  mely  lehet 
helyes,  lehet  helytelen,  de  hogy  tele  van  érdemleges  nyilat- 
kozatokkal, azt  még  senki  ebben  a  házban  nem  tagadta. 
Ha  már  most  ennél  a  törvényjavaslatnál,  amely  természe- 
ténél fogva  nem  szükségkép  bizalmi  kérdés,  de  amelyről  elis- 
merem, hogy  teljes  joggal  bármikor  azzá  tehető,  ha  akarjuk, 
és  ezt  a  jogát  az  ellenzéknek  mindig  elismertem  .  .  . 

Horánszky  Nándor  :  Ezelőtt  annak  tartotta  !  Majd 
reáolvasok  !  (Ügy  van  !  Ügy  van  !  balfelől.) 
Ezelőtt  is  mindig  azt  tartottam,  hogy  úgy  a  budget- 
nek  általánosságban  való  megtagadására  nézve,  mint  az 
indemnitásról  szóló  tövényj avaslatnál  igenis  felvethető  a 
bizalmi  kérdés,  de  ez  utóbbi  rendes  természeténél  fogva 
nem  arra  való  :  és  miután  t.  képviselő  úr  évek  óta  fenyegetőd- 
zik  a  ráolvasással,  de  ez  még  eddig  neki  sohasem  sikerült, 
remélem,  legalább  ebben  teljesíteni  fogja  igéretét.  Egyelőre 
tehát,  minthogy  eddig  még  nem  tudta  reám  olvasni,  maradok 

annál  a  ténynél,  hogy  csak  állít,  ami  rendes  szokása  a  vitat- 
kozásoknál. 

A  t.  képviselő  úr  ellenem  fordulva  és  politikai  állásom 
ellen  támadást  intézve,  egy  igen  ismert  módszerhez  folyamo- 
dik. (Halljuk  !  Halljuk  !)  Ahhoz,  amihez  megvallom,  már  meg- 
lehetősen hozzá  vagyok  szokva,  mióta  ebbe  a  székbe  ültem  : 
igen  sok  oldalról,  nem  mondom,  mindenünnen  és  kizárólag, 
de  igen  számos  részről  az  a  törekvés  nyilvánult,  hol  dicsére- 
tekben, hol  pedig  megrovásokban  az  első  naptól  kezdve, 
midőn  ide  ültem,  hogy  t.  i.  közém  és  azon  párt  közé,  amelybe 
beléptem,  közém  és  kollégáim  közé  a  bizalmatlanságnak,  az 
ellenszenvnek,  az  ellentétnek  elemeit  ültessék  be.  (Ügy  van  ! 
Úgy  van  !    jobbfelől.  Nagy  mozgás  és  nyugtalanság  balfelől.) 

Tisztán  és  vüágosan  meg  volt  mondva,  t.  ház,  min- 
denki fog  emlékezni  arra,  hogy  mik  voltak  azok  a  pontok, 
amelyekben  meg  volt  jelölve  a  közös  működésnek  alapja. 
Ennek  nyílt  kimondásával,  nyílt  kifejtésével  léptem  ide. 
És  midőn  itt  kétségtelenül  —  mert  abban  igaza  van  a 
képviselő  úrnak  —  oly  nyilatkozatok  is  történtek  erről  az 
oldalról,  aminőket  felhoz,  akkor  csak  egyet  hallgat  el  a 
képviselő  úr  azok  helyes  megítélésére :  hogy  azok  sok 
részben  provokáltattak  és  visszatorlást  is  képeztek  azon 
a  túlsó  oldalról  jövő  nyilatkozatok  ellen,  hogy  ide  való 
belépésem  ennek  a  pártnak  politikai  kisebbítése  és  elvének 
teljes  megtagadása.  Ezen  ingerlés  ellenében  léptek  fel  azon 
nyilatkozatokkal. 

Hanem  nézzük  meg,  mi  történt.  Veszem  csak  a  leg- 
nagyobb kérdéseket. 

Linder    György :    A   pozsonyi   levelet !    (Derültség 
balfelől.) 

Igenis,  a  pozsonyi  levelet,  melyet  emleget  a  képviselő 
úr,  de  tartalmát  —  amint  látszik  —  nem  tartotta  emléké- 
ben. (Derültség  jobbfelől.) 

Egyenesen  meg  volt  mondva  a  közigazgatásra  nézve 
álláspontom  és  az  is,  hogy  remélem,  hogy  a  közigazgatás 
reformjára  nézve  elfoglalt  álláspontomnak,  midőn  az  arra 
vonatkozó  javaslatok  a  ház  elé  jönnek,  meg  fognak  nyeretni 
még  azok  is,  akik  annak  megtörténtét  ellenezték.  (Helyeslés 
jobbfelől.) 

Kérdem,  t.  ház,  vájjon  nem  történt-e  ez  meg  ?  Nem  azért, 
mert  én  hirdettem  azt  előre,  hanem  azért,  mert  levelem- 
ben is  nyíltan  ráutaltam,  mivel  láttam,  hogy  aimak  a  reform- 
nak helyessége  iránti  meggyőződés  annak  akkori  ellen- 
zőinél is  rohamosan  fejlődik  és  a  legkisebb  kételyt  sem  táp- 
láltam  annak  végdiadala  iránt. 

Azt  kérdi  a  képviselő  úr,  vájjon  miért  hallgattam  azon 
vita  alatt  ?  Ez  azon  kedvencz  paripa,  ameljTe  fel  szoktak 
ülni.    (Halljuk  !    Halljuk  !    a   bal-   és    szélsőbaloldalon.) 

Még  azon  érzékeny  húrokat  is  szokták  pengetni,  hogy  : 
hol  voltam  én  a  veszély  napjaiban?  (Hosszantartó  zajos 
derültség  balfelől.   Halljuk  !   Halljuk  !   jobbról.) 

De  nem  hiszem,  t.  ház,  hogy  e  házban,  vagy  ezen  kívül 
is  volna  egy  ember,  akit  az  ilyen  szemforgató  kifogások 
meg  tudnának  téveszteni  az  iránt,  mi  volt  annak  az  igazi 
oka,  hogy  azon  törvényjavaslat  tárgyalása,  amelyet  akkor 
a  nemzeti  párti  képviselők  a  tárgyalásra  alkalmasnak,  jónak 
találtak  :  e  házban  be  nem  fejeztetett. 

Talán  az  volt  az  oka,  hogy  kevés  beszéd  mondatott  el 
mellette  ?  Vájjon  ha  én  3 — 4  beszédet  tartok,  előmozdítom 
azon  reform  megalkotását  ?  Vájjon,  t.  ház,  nem  azért  hozzák-e 
ezt  fel  a  t.  urak,  hogy  annak,  ami  a  tényekkel  ellenkezik 
és  valótlan,  valami  színt  tudjanak  adni,  hogy  én  azon  rend- 
szabályoknak akár  meghozatalát,  akár  a  házban  való  elfoga- 
dását bármily  módon  gátolni  akartam  volna  ?  (Mozgás  a  bal- 
oldalon.) 

Nézzük  meg  a  másodikat.  A  képviselő  úr  felhozza, 
hogy  az  egész  kabinet  politikája,  de  általában  az  enyém  is 
és  aztán  t.  barátomé,  a  kultuszminiszter  úré  teljesen  meg- 
változott azon  kérdésben,  melyet  kényesnek  nevez,  értem 
az  egyházpolitika  kérdését.  Ez  sem  egyezik  a  tényekkel  és 
a  tett  nyilatkozatokkal.  Mindig  szeretném,  ha  a  t.  képviselő 
úr  arról  a  térről,  hol  oly  nagyon  szeret  mozogni,  t.  i.  a  be 
nem  bizonyított  állítások  teréről  egyszer  már  lelépne.  Ma 
megkisérlette  a  lelépést,  de  semmi  egyéb  bizonyítékot  nem 
tudott,  mint  a  verebek  csiripolását.  (Igaz  !  Ügy  van  !  jobb- 
felől.) 

Aki  ismeri  azokat  a  nyilatkozatokat,  amelyek  ezen  az 
oldalon  történtek  az  egyházpolitikai  kérdésekben,  egyebek 

közt  —  ha  meg  méltóztatik  engedni  —  az  enyémet  is,  azok 
tudni  és  látni  fogják,  hogy  az,  ami  a  törvény  által  ma  javas- 
latba hozatott,  nem  egyéb,  mint  természetes  kifejlődése, 
az  események  által  rohamosított  kifejlesztése  azoknak  az 
elveknek,    amiket    kimondtunk   és    nyíltan   hirdettünk. 

Hiszen,  kérem,  midőn  az  mondatott  itt,  hogy  a  68-iki 
törvény  módosítására  a  kormány  semmi  indítványt  nem 
tesz  és  ilynemű  indítványt  el  nem  fogad,  az  szólott  a  kérdés 
akkori  állására,  a  kormány  által  akkor  ajánlott  megoldásra  : 
de  maga  a  határozati  javaslat  indítványozója  utalt  arra, 
hogy  azon  esetben,  ha  az  egész  vonalon  reformok  hozatnak 
be,  lehető  egy  más  álláspont .  .  .  (Élénk  ellenmondás  a  bal-  és 
szélsőbaloldalon.)  Igen,  maga  az  indítványozó  czélzott  rá 
beszédében,  méltóztassék  utánanézni . .  .  (Nagy  zaj  a  bal- 
oldalon ;  felkiáltások  :  Czélzott  !)  Igenis  ilyent  nagyon  jó 
elhallgatni,  nagyon  jó  rá  nem  emlékezni  ;  hanem  nagyon 
nehéz  a  tényekkel  szemben  valótlan  állítással  előállani.  Én 
magam  is  beszédemben  czéloztam  a  jövő  fejlés  irányára, 
midőn  oly  viszonyok  előállottak,  —  azt  hiszem,  ebben  egyet- 
értünk a  túloldallal  —  hogy  az  államnak  és  egyháznak  két 
téren,  t.  i.  az  anyakönyvvezetés  és  a  házassági  törvény- 
hozás terén,  körei  szét  fognak  válni.  Ez  mindenütt  egy 
történeti  fejlődés  volt,  minden  államban,  ha  Nyugat  felé 
mennek,  sőt  még  Kelet  felé  is,  a  dunai  tartományokban, 
a  legtöbb  államban.  Minél  inkább  kell,  hogy  megfeleljen 
az  állam  annak  a  kötelességnek,  hogy  minden  állampolgára 
számára  hit-  és  nemzetiségi  különbség  nélkül  egy  közös 
jogot  alkosson  ;  minél  kevésbé  lehetséges  az  államra  nézve 
az,  hogy  ebben  a  közös  jogban  egyes  felekezeti  különbségeket 
elvekként  fölvegyen  :  annál  inkább,  szükségképen  előáll 
mind  az  anyakönyvvezetés,  mind  a  házasságjog  terén  az 
állami  és  egyházi  körnek  elkülönítése  és  a  valódi  szabadság 
elvének  érvényre  emelése,  hogy  úgy  az  állam,  mint  az  egyház 
a  maga  terén  teljesen  szabadon  mozoghasson.  (Élénk  helyes- 
lés   a   jobboldalon.) 

Látom  én,  t.  uraim,  hogy  ezen  elv  kifejlődése  nem 
kellemes  bizonyos  irányokban.  Megengedem.  De  már  akkor 
rámutattunk  arra,  hogy  az  erőltetése  és  túlfeszítése  a  dol- 
goknak ezt  a  fejlődést  kikerülhetetlenül  előidézi.   És  most 

is  azt  várnám  az  ellenzéktől  :  ha  ellenünkben  bizalmatlan- 
ságot fejez  ki,  akkor  azt  elvi  alapon  méltóztassék  indokolni. 

Végre,  hogy  rövid  böngészetemet  befejezzem,  arra  is 
méltóztatott  a  t.  képviselő  úr  czélozni,  hogy  furcsán  van 
ez  a  kormány  szervezve.  Hogy  annak  egy  liga  áll  a  háta 
megett,  amely  ligának  egyik  előre  tolt  állásán  én  vagyok 
annak  ellenőrzője.  (Felkiáltások  balfclől  :  Ügy  is  van  !) 
A  másik  az  ő  Felsége  személye  körüli  miniszter.  (Ügy  van  ! 
a  baloldalon  ;  felkiáltások  :  Kérdezze  csak  meg  Szapáryt  !) 
Hogy  gróf  Szapáry  milyen  tanúságot  tesz,  azt  ne  méltóz- 
tassék anticipálni.  Bizzák  csak  ő  rá,  mondja  meg  ő  ;  mert 
igen  furcsa  lesz,  ha  a  t.  képviselő  urak  mondásai  és  az  ő  netáni 
nyilatkozata  között  fatális  különbség  talál  lenni.  (Derültség 
a  jobboldalon.) 

De,  t.  ház,  aki  ilyent  állít,  abban  a  pillanatban,  amikor 
állította,  aligha  volt  tisztában  az  ellenőrzés  fogalmával. 
Mert  a  kabinet  működését  nem  ott  keU  ellenőrizni,  nem  is 
az  a  biztosítékot  nyújtó  ellenőrzés  ;  hanem  annak  jönni  kell 
azon  párt  részéről,  azon  törvényhozás  részéről,  amellyel 
szemben  a  kabinet  minden  működése  nyilvánul.  Azok,  akik 
az  ellenőrzést  az  előbbeni  értelemben  fogják  fel,  a  tulaj d(  n- 
képeni  ellenőrzést  talán  összetévesztik  az  intrikával,  (Fel- 
kiáltások a  bal-  és  szélsőbaloldalon  :  Ah  !  Ah  !  Ez  az  igazi  ! 
Ez  az  !  Ez  az  !  Halljuk  !  Halljuk  !  a  jobboldalon.)  még  pedig 
avval  az  intrikával,  amely  mindig  tehetetlen  és  megbukik^ 
hogyha  abban  az  értelemben  alkalmaztatik,  amint  az  a  kép- 
viselő uraknak  örökké  a  fejükben  forog.  (Élénk  helyeslés  a 
jobboldalon.)  Mert  ne  felejtsék,  hogy  egy  kabinet  működé- 
sét, megállását,  az  országra  való  hatását  nem  az  dönti  el, 
hogy  mi  történt  —  vagy  mit  képzelnek,  hogy  történt  —  a 
zárt  ajtók  mögött,  hanem  az,  hogy  azon  párt  és  azon  tör- 
vényhozás, amelynek  közreműködése  a  kabinet  működésé- 
nek hatályosságához  szükséges,  a  kabinet  működését  mikép 
fogadja  és  miként  támogatja.  (Élénk  helyeslés  és  tetszés 
a  jobboldalon.  Ellenmondások  a   bal-    és    szélsőbaloldalon.) 

Az  első  feKogás  elavult,  helytelen  s  olyan,  amely  nagyon 
jó  :  rémképek  terjesztésére,  de  az  előtt,  aki  az  életet  ismeri, 
absolute  semmi  alappal  sem  bír.  (Élénk  helyeslés  a  jobb- 
oldalon.) 

T.  ház  !  Igen  egyszerűen  áll  a  kérdés.  (Halljuk  !  Halljuk  !) 
Itt  van  egy  programm,  amellyel  szemben  áUást  kell  foglalni, 
de  amelylyel  szemben  nem  állásfoglalás  az,  ha  egy  vagy 
más  ráfogott  és  be  nem  bizonyított  feltételezés  alapján 
egyik  vagy  másik  miniszter  gyanusíttatik,  (Élénk  helyes- 
lés a  jobboldalon.  Ellenmondások  a  bal-  és  szélsőbalolda- 
len.)  hanem  azt  helyeselni,  vagy  ellenezni  kell,  s  ezen  az  alapon 
a  harczot  ki  kell  küzdeni.  S  én  azt  hiszem,  hogy  ezen  programm 
tele  van  annyi  nagy  kérdéssel,  amely  a  nemzet  egész  figyel- 
mét felkölti,  (Ügy  van  !  Ügy  van  !  jobbfelől.  Egy  hang  a 
szélsőbaloldalon  :  Kérdőjellel  !)  úgy  hogy  nem  fog  sikerülni 
az  a  törekvés,  hogy  apró  személyeskedések  terére  víve  a 
dolgokat,  a  dolog  érdemétől  akár  a  törvényhozásnak,  akár 
a  nemzetnek  figyelmét  eltérítsék.  (Élénk  helyeslés  jobbfelől.) 

Ezért,  t.  ház,  én  ajánlom  a  törvényjavaslat  elfogadását. 
(Hosszantartó,   élénk  helyeslés   a   jobboldalon.) 

A  november  24-iki  ülésen  Vajay  István  szélsőbaloldali  kép- 
viselő aklerikáhs  túlzók  álláspontjáról  szállt  szembe  a  kormány 
egyházpolitikájával  s  ezen  »áruló  merénylet«  ellen  a  legszélesebb 
alapon   rendezendő   ellenakcziót   jelentette   be. 

Ugyanezen  az  ülésen  Polónyi  Géza  hosszas  beszédben  fog- 
lalkozott  a   legutóbbi   kormányváltozás   okaival. 

Kifejti  azon  véleményét,  hogy  a  Szapáry-kormány  bukását 
nem  a  nemzetiségi  kérdés,  nem  az  egyházpofitika  és  nem  a  Hentzi- 
szobor  ügye  idézte  elő,  hanem  az  a  körülmény,  hogy  a  Szapáry- 
kormány  véget  vetett  az  addig  burjánzó  korrupcziónak  és  kor- 
mányzatát erkölcsösebb  alapra  helyezte.  Sajnálja,  hogy  ismét- 
lődik ez  esetben  is  az  a  veszedelmes  játék,  hogy  a  bukott  minisz- 
terek és  miniszterelnökök  az  új  kormány  mögé  ülnek,  mely  az 
övékkel  homlokegyenest  ellenkező  elveket  vall.  A  különböző 
meggyőződésű  elemeket  egy  táborba  egyesíti  a  haszonlesés  kapcsa. 

Az  egyházpolitikában  a  kormány  programmja  nemrégiben 
még  a  partiális  anyakönyvek  behozatalát  ígérte.  Ez  volt  Szilágyi 
Dezsőnek  álláspontja  (Szilágyi  tagadólag  int)  és  a  kultuszminisz- 
teré is.  Ezt  az  elvet  elejtették,  pedig  kitűnt,  hogy  fenn  akarják 
tartani  a  tervezett  átmeneti  intézkedéssel,  mely  csak  arra  való, 
hogy  a  legféktelenebb  felekezeti  gyűlölséget  szítsa  fel.  S  ebben 

már  le  van  rakva  a  miniszterelnök  alatt  az  az  akna,    amely  az 
ö  bukását  fogja  előidézni. 

Szilágyinak  az  egyházpolitikában  követett  magatartását 
elvtelenséggel  és  következetlenséggel  vádolja.  Idézi  a  minisz- 
ternek 1890.  november  26-iki  beszédét.  Akkor  még  Szilágyi 
óvatosan  kerülte  a  kötelező  forma  említését ;  kerülte  1883-ban 
is,  a  zsidó-keresztény  házasság  kapcsán  beadott  határozati  javas- 
latában, pedig  ugj^anakkor  beszédében  megmondta,  hogy  a  köte- 
lező polgári  házasság  híve.  A  szabadelvű  pártba  való  belépése- 
kor kijelentette  a  miniszter,  hogy  oda  elvei  fenntartásával  lép  be. 
Szapáry  miniszterelnök  tehát  tudhatta,  hogy  kivel  van  dolga. 
A  miniszternek  1890.  november  26-iki  beszédében  a  kötelező 
polgári  házasság  elve  kifejezve  nincs.  November  27-ikén  azonban 
egy  közbeszólásával  ismét  a  kötelező  forma  hívéül  leplezi  le  magát. 
Ámde  egy  nappal  előbb,  november  26-ikán  kijelentette,  hogy  a 
törvényjavaslat  már  egy  esztendő  óta  kész.  Akkor  tehát  már 
egyet  kellett  értenie  Szapáry  miniszterelnökkel  aziránt,  hogy 
vagy  lesz  kötelező  polgári  házasság,  vagy  nem  lesz.  Egyik  eset- 
ben, ha  t.  i.  nem  akarta  a  kötelező  polgári  házasságot,  hogyan 
tudott  tárczát  vállalni  Szapáry  alatt  ?  A  másik  esetben  pedig  : 
miért  hintenek  port  a  közönség  szemébe,  hogy  az  volt  a  kormány- 
válság oka,  hogy  a  kötelező  polgári  házasság  kérdésében  nem 
tudtak  egyetérteni  a  kabinet  tagjai  ?  Kérdi  :  ez-e  az  elvhüség  és 
elvszilárdság  ?  A  kormány  tagjai  közt  csak  egy  tekintetben  lát 
rendszert :  a  következetlenségben  és  a  hatalomhoz  való  túlságos 
ragaszkodásban. 

A  beszédre,  amely  legnagyobb  részt  támadás  volt  az  igaz- 
ságügyminiszter ellen.  Szilágyi  Dezső  a  következőkben  válaszolt : 

Szilágyi         T.     ház  !     (Felkiáltások    balfelől :     Holnap  !     Halljuk ! 

Dezső  Halljuk  !  a  jobboldalon  )  Én  azt  kérem  a  t.  háztól,  hogy  mi- 
után Polónyi  képviselő  úr  azon  okok  között,  amelyekkel 
a  kormány  elleni  bizalmatlanságot  indokolta  és  ezen  kor- 
mánynak hivatását  a  reformok  keresztülvitelére  tagadta, 
az  én  vélekedéseimet  és  nyilatkozataimat  is  szíves  volt  fel- 
hozni, —  méltóztassék  ezen  kérdés  tisztába  hozatala  végett 
megengedni,  hogy  még  ma  —  röviden  bár,  de  mégis  azokhoz 
mérten,  amiket  felhozott  —  felelhessek.  (Halljuk  1  Halljuk  !) 

A  t.  képviselő  úr  nagy  vígan  megindult  két  alaphang 
és  alapígéret  mellett.  Az  egyik  abban  állott,  hogy  követ- 
kezetlenségemet bebizonyítsa,  és  —  amihez  én  s  talán  mások 
is  a  t.  képviselő  úrnál  szokva  vagyunk  —  hogy  a  lehető 
legünnepélyesebben  és  —  miután  fazekakról  beszélt  — 
talán  öblösen  is  kijelentse  azt,  hogy  ő  a  polgári  általános 
anyakönyveknek,  a  polgári  kötelező  házasságnak  és  a  házas- 
sági jog  reformjának  mindig  feltétlen  híve  volt. 
Polónyi  Géza  :  Ma  is  az  vagyok  ! 

És  ma  is  elsőrangú  lelkesedő  híve.  De  azután  a  t.  kép- 
viselő úr  egész  beszéde  folyamán  mindent  elkövetett  arra, 
hogy  minket,  akik  ezen  reformnak  keresztülvitelére  vállal- 
koztunk, s  akikről  jól  tudja,  mert  maga  hirdette,  hogy 
minő  nehézségekkel  és  bajokkal  fogunk  találkozni  ennek 
keresztülvitelénél,  mondom,  minket  is,  de  ezen  reformokat 
is  diszkreditálja  és  ezek  keresztülvitelét  gátolja.  (Ügy  van  ! 
Ügy  van  !  a  jobboldalon.  Ellenmondás  a  baloldalon.)  Meg- 
bocsát, t.  képviselőtársam,  de  amidőn  én  ezt  észreveszem, 
eszembe  jut  egy  franczia  író  mondása  és  azt  idézem,  mert 
az  ő  felszólalása  rám  ugyanazt  a  benyomást  tette,  amit, 
hogy  a  franczia  írót  idézzem,  ez  úgy  fejezett  ki,  hogy  : 
sajátságos  felszólalások  azok,  amikor  az  ördög  a  szenteket 
versekben  akarja  dicsérni.  (Derültség  a   jobboldalon.) 

Polónyi  Géza  :  Kettőnk  közül  ki  az  ördög  ?    (Zajos 
derültség  a  szélsőbaloldalon.) 

A  másik  eljárás,  amit  a  t.  képviselő  úr  mai  felszólalá- 
sában tapasztaltam,  a  következő.  A  t,  képviselő  úr,  hogy 
az  ő  hasonlatánál  maradjak,  jött  egy  nagy  fazékkal  és  azt 
mondta  :  e  fazékban  vannak  azok  a  csalhatatlan  érvek, 
amelyekkel  ő  ki  fogja  mutatni  és  diszkreditálni  fogja  mind- 
azokat, akik  a  kormányon  vagy  a  kormány  háta  megett 
ezen  szabadelvű  párton,  ezen  programm  alapján  állanak 
és   ezen  reformot   keresztül   akarják  vinni. 

Hát,  t.  ház,  nézzük  meg  röviden,  igen  röviden,  hogy 
mi  volt  ezen  fazékban  (Halljuk  !  Halljuk  !)  és  mit  szedett 
ki  abból  a  t.  képviselő  úr. 

Az  első  —  most  mellőzve  azt,  amit  a  kormány  politikája 
és  nyilatkozata  ellen  általában  felhozott,  mert  hiszen  erre 
úgyis  meg  fogja  kapni  a  feleletet  —  az  volt,  hogy  micsoda 

rettenetesen  következetlen  ez  a  kormány,  és  közöttük  ter- 
mészetesen első  sorban  én.  Hiszen  a  kormány  mindig  a  par- 
tiális  anyakönyvek  álláspontján  állott,  és  most  egyszerre 
egy  merész  fordulattal  az  általános  polgári  anyakönyvekben 
találjuk  azon  összeütközésnek  gyökeres  megoldását,  amely 
konfliktus  előállott  azáltal,  hogy  az  anyakönyvek  jelenlegi 
vezetői,  t,  i.  a  különböző  felekezeti  lelkészek  azt  mondták  : 
az  állam  törvényes  rendje  olyan,  hogy  az  anyakönyveket 
ők  úgy,  amint  a  törvényes  rend  megkívánja,  lelkiismeretük 
miatt  nem  vihetik. 

Hát,  t.  képviselő  úr,  ez  egy  ténybeli  állítás,  és  nagy 
kalandozása  közben  a  képviselő  úr,  aki  mindenütt  rejtett 
motívumokat  és  árulásokat  akar  rendkívül  éles  ésszel  fel- 
fedezni, a  tények  iránt  nagy  gyengeséget  és  zavart  tanúsí- 
tott, amit  legfényesebben  tükröz  elő  az  ő  első  állítása, 

A  kormány,  t.  képviselő  úr,  a  partiális  anyakönyveknek, 
mint  végleges  megoldásnak,  álláspontján  sohasem  volt, 
(Ügy  van  !  Úgy  van  !  jobbfelől.)  A  partiális  anyakönyvek 
csakis  mint  átmenet  jöttek  tekintetbe,  de  soha  és  semmi 
körülmények  között  úgy.,  mint  végleges  megoldási  mód 
kontemplálva  nem  voltak  ;  és  szóba  jöttek  csakis  abban  az 
alakban,  hogy  az  általános  anyakönyvek  behozatala  kimon- 
dassék,  s  amíg  ez  megtörténik,  átmenetül  legyenek  a  partiális 
anyakönyvek.  Lehet-e  azt  mondani,  hogy  akár  én,  akár 
a  kormány  bármely  más  tagja,  akkor,  midőn  most  az  általá- 
nos anyakönyveket  akarjuk  előterjeszteni  és  ezzel  kapcso- 
latban egy  átmeneti  módusról  is  gondoskodni,  elvi  álláspontot 
változtattunk  volna  ?  Ha  itt  valami  változás  van,  akkor 
—  megvallom  őszintén  —  ez  inkább  t.  képviselőtársam  fel- 
fogásában, mint  a  kormány  álláspontjában  létezik. 

És  azután  valóban  tanulságos  a  képviselő  úrnak  azon 
állítása,  hogy  1890.  évi  november  26-ikán  a  kormány  állás- 
pontja az  volt,  hogy  az  1868-iki  interkonfesszionális  törvény- 
ezikk  megváltoztatására  sem  indítványt  nem  tesz,  sem 
indítványt  nem  fogad  el.  Igenis  azt  mondta.  Hozzáteszi, 
hogy  én  is  bizonyítottam  azt,  hogy  a  szabad  egyezkedési 
megoldás  nem  olyan,  amely  jelenlegi  interkonfesszionális 
rendszerünkbe  beülik  ;  s  igenis,  még  azt  is  mondtam,  méltóz- 
tassanak beszédemet  elolvasni,  hogy  a  szabad  egyezkedés- 

fikczió,  mert  aki  azt  tudja,  hogy  az  hogyan  történik  az  életben, 
tudhatja,  hogy  az  tulaj  donképen  az  erösebb  félnek  győzelme 
a  két  házasfél  közt,  és  nem  is  lehet  más,  a  dolog  természete 
szerint.  Most  pedig,  t.  ház,  azt  mondjuk,  hogy  ha  egyszer 
a  házassági  jog  szabályoztatik,  az  általánosan  kötelező  pol- 
gári házasság  behozatik,  ezzel  kapcsolatban  az  1868  :  LIII. 
t.-czikk  módosításának  idejét  elérkezettnek  látjuk.  Ebben 
látja  a  képviselő  úr  a  következetlenséget. 

Minő  megoldásról  volt  szó  1890.  november  havában  ? 
(Halljuk  !  Halljuk  !)  Arról  a  megoldásról,  amely  akkor  fenn-, 
forgott,  nem  pedig  ezen  tovább  fejlődött,  azon  elvek  fejlő- 
dését képező,  de  gyökeresebb  megoldásról,  (Élénk  helyeslés 
jobbfelől.)  mely  gyökeresebb  megoldásra  ma  mint  később 
kikerülhetetlenül  bekövetkezendőre  már  akkor  czélzás  tör- 
tént itt  (a  jobboldalra  mutat),  czélzás  történt  ott  (a  baloldalra 
mutat)  a  túlsó  oldalon  (Igaz  !  Ügy  van  !  jobbfelől.)  épen 
Apponyi   Albert   t.    képviselőtársam   által. 

Már  most  egy  valaki,  aki  oly  nagy  barátja  a  felekezeti 
békének,  aki  azokon  a  padokon  megint  nagy  pretenzióval 
kifejezést  adott  annak,  hogy  széles  körökben  a  katholikusok 
közt  teljes  megnyugvás  addig  nem  lesz,  míg  az  1868-iki  tör- 
vény nem  módosíttatik  és  ő  maga  is  azt  az  álláspontot  fog- 
lalta el :  most  mindent  elkövet  arra,  hogy  bennünket  csak 
azért  is  diszkreditáljon,  mert  nem  egyoldalú  felekezeti  meg- 
oldást akarunk,  hanem  meg  akarjuk  nyugtatni  a  katholikusok 
azon  köreit  is,  amelyek  ezen  pontban  fejezték  ki  kívánságai- 
kat. (Helyeslés  jobbfelől.)  Azért  mondtam  én,  hogy  midőn 
a  t.  képviselő  úr  a  vallási  békét,  az  általános  kötelező  pol- 
gári házasságot  dicséri,  úgy  tűnik  fel  előttem,  mintha  az  ördög 
akarná  dicsérni  a  szenteket.  (Élénk  tetszés  jobbfelől.) 

De  nincs  is  ebben,  t.  képviselő  úr,  semmi  következet- 
lenség. Nem  idevaló,  nem  ez  időpontban,  nem  ez  előhaladt 
tanácskozási  órában  van  helye  annak,  hogy  kifejtsem  azt  a 
mélyreható  összefüggést,  amely  ezen  két  parallel  reform 
közt  létezik.  Van-e  ebben  a  házban  valaki,  aki  nem  tudja 
azt,  hogy  ha  mi  egyszer  az  egyházat  és  az  államot  a  házas- 
ság terén  széjjelválasztjuk,  ha  az  állam  azt  mondja  :  én  a 
házasság  kötelező  jogrendjének  megszabását  kizárólag  a 
saját  kezembe  veszem  és  általános  törvényben  oldom  meg, 

minden  állampolgárra,  átveszem  e  jogviszony  felett  a  jurisz- 
dikcziót  is,  behozom  a  kötelező  polgári  házasságot  :  ez  nagy 
változás,  lényeges,  az  egész  vonalra  kiterjedő  változás  ? 
Ha  azt  mondja  :  én  nem  akarom  lelkiismereti  konfliktus  elé 
vinni  az  egyháznak  képviselőit,  a  lelkészeket,  és  mert  az 
egyházi  törvények  eltérnek  a  vUági  törvénytől  az  anya- 
könyvek vitelében,  nem  fogom  büntetni  a  lelkészeket, 
(Helyeslés  jobbfelől.)  hanem  szétválasztom  orgánumokba, 
és  az  állam  rendjét  állami  orgánumokkal  tartatom  eviden- 
cziában  ?    (Élénk  helyeslés  jobbfelől.) 

Ezek  nagy  és  lényeges  változások.  S  ha  ilyen  változások 
bekövetkeznek  az  egész  vonalon,  ha  ebben  a  dologban  az 
állam  és  egyház  szétválasztatik  :  vájjon  nem  jön-e  el  az  idő 
arra,  amit  számos  és  tiszteletre  méltó  katholikus  körökben 
úgy  óhajtanak,  hogy  ennek  a  szétválasztásnak  és  a  szabad- 
ság elvének  megfelelően  a  gyermekek  vallása  feletti  rendel- 
kezés az  interkonfesszionális  rendből  kivétessék  és  első  sor- 
ban áttétessék  a  szülői  hatalom  körébe  ?  De  akkor  is  vitatni 
fogom,  midőn  az  elő  fog  terjesztetni,  hogy  a  szabad  rendel- 
kezés legyen  meg,  hanem  arra  az  egyezkedésre,  arra,  ami 
fikczió,  ami  illuzórius,  arra  ott  súlyt  nem  kell  helyezni.  Igenis, 
ne  az  állam  kötelező  rendje  szabja  meg  első  sorban,  hanem 
legyen  ez  a  szülők  joga,  és  akkor  lesz  megfontolandó,  hogy 
miután  az  atyai  hatalom  a  preponderáns,  ez  az,  amelynek 
a  család  egysége  miatt  dönteni  kell  :  vájjon  ennek  nem  szük- 
séges-e oly  módosulása,  amilyen  pl.  Angolországban  létezik, 
amilyen  tényleg  létezik  minden  oly  államban,  amelyben 
szülői  szabad  egyezkedést  ismernek,  hogy  preponderál  ott 
az  atya.   (Helyeslés  jobbfelől.) 

De  bár  így  vagy  amúgy  történjék,  —  mert  ebben  lénye- 
ges elvi  különbség  nincs  —  ha  ez  a  nagymérvű  elválasztás, 
amely  az  egyház  és  az  állam  természetes  határa  között 
megtörténik,  ha  ezen  reformok  életbe  lépnek  és  életbe  lép- 
nek a  szabadság  elvének  megfelelően,  hogy  ami  természetes 
hatásköre  mindegyiknek,  abban  szabadon  mozogjon,  a  saját 
szükségei,  elvei  és  tanai  szerint,  —  ha  ez  végrehajtatik  : 
vájjon  van-e  valaki,  aki  ennek  összefüggését  a  másik  válto- 
zással félreismerné  vagy  tagadni  akarná  ?  (Helyeslés  jobb- 
felől.) 

Mikor  a  képviselő  úr  ebből  szemrehányást  akar  csinálni 
a  kormánynak,  őszintén  megvallom,  reám  azt  a  benyomást 
teszi,  hogy  vagy  nem  gondolkozott  elég  komolyan  és  mélyeb- 
ben a  dologról,  hanem  csak  ürügyet  keresett  akadékoskodásra, 
vagy  pedig  nem  is  veszi  komolyan  a  kormány  elleni  támadást. 
(Derültség  jobbfelől.) 

A  legfényesebb  érv  a  harmadik,  amit  a  fazékból  kivett 
a  képviselő  úr  (Halljuk  !  Halljuk  !)  és  aztán  egy  kis  gyászos 
kalamitással  végződő  idézet, 

A  képviselő  úr  azt  akarta  bebizonyítani,  hogy  én  már 
1890-ben,  midőn  az  elkeresztelési  vita  alkalmával  e  házban 
a  házassági  jogról  nyilatkoztam,  már  akkor  a  kötelező  pol- 
gári házasság  elvét  kimondtam  volna.  Azt  kérdi  :  hogy  lehe- 
tett ezt  később  a  kabinetben  vita  és  határozat  tárgyává 
tenni  ?  És  furcsán  járt  a  képviselő  úr  :  nekiindult  nagy 
vígan  az  idézet  olvasásának  és  mikor  végére  érkezett,  akkor 
vette  észre,  hogy  ott  nincs  kimondva  az  általános  kötelező 
polgári  megkötési  forma,  ki  van  mondva  abban  a  minden 
polgárra  kötelező  általános  házassági  jog,  az  állami  jurisz- 
dikczió  a  házasságból  származó  jogviszonyok  felett.  (Igaz  ! 
Ügy  van  !  a  jobboldalon.)  A  polgári  megkötés  formája,  mint 
integrális  rész,  ki  van  emelve  ;  de  miután  még  akkor  a  polgári 
megkötés  általánosan  kötelező  formája  kabineti  határozat 
és  megállapodás  tárgyává  nem  tétetett  :  ezen  helyről  felelős- 
ségem tudatában  kötelezőleg  nem  nyilatkozhattam,  bármi 
volt  is  a  véleményem,  a  megoldás  leghelyesebb  módjáról. 
(Igaz  !   Ügy  van  !   a  jobboldalon.) 

De  hiszen  ezek  ismeretesek.  Nem  is  mint  újakat  hozom 
fel  ezeket,  hanem  azért,  mert  nagy  vigan  neki  indult  a  kép- 
viselő úr  az  idézésnek,  hogy  kiokoskodj  a  saját  állítását  és 
mikor  a  végére  ért,  rémülve  jutott  rá,  hogy  egészen  más  van 
abban,   mint   amit   állít. 

Talán  nem  is  olvasta  figyelemmel  azt  a  nyilatkozatot, 
csak  épen  ma.  (Derültség.)  Ügy  járt,  hogy  míg  állítgatott 
meglehetős  követelő  hangon,  addig  ráillctt  egy  nagy  költő- 
nek, Arany  Jánosnak  verse  —  hogy  sértés  ne  legyen  amit 
mondok  —  : 

Zúg  az  éji  bogár,  neki  megy  a  falnak. 

Nagyot  koppan  akkor,  azután  elhallgat.  (Derültség.) 

Utoljára,  t.  ház,  van  még  egy,  melyet  mint  utolsó  fegy- 
vert megint  abból  a  bizonyos  pretenziv  öblös  fazékból 
húzott  ki.  Ki  akarta  mutatni  következetlenségemet.  Azt 
mondta  hogy :  »a  t.  igazságügyminiszter  úr  1883-ban  Pauler- 
rel  szemben  azt  állította,  hogy  a  házassági  jogot  elő  lehet 
terjeszteni  a  családjog  többi  része  nélkül,  1890-ben  pedig 
azt  mondta,  hogy  a  házassági  jogot  együtt  kell  kidolgozni 
a  családjog  többi  részével «.  Minő  szörnyű  következetlenség  ! 
Igen,  kérem,  nagy  ellentmondás  annak  a  szemében,  aki 
ezen  két  fogalommal  nincs  tisztában,  amint  úgy  látszik  a 
képviselő  úr  nem  volt  akkor,  mikor  az  ellenvetést  tette, 
hogy  valamit  szükséges  lehet  együtt  kidolgozni,  de  lehet 
aztán,  mikor  együttesen  ki  van  dolgozva,  külön  előter- 
jeszteni. 

Mert  mire  való  az  együttes  kidolgozás  ?  Arra,  hogy  a 
házassági  jog  a  családjog  minden  részével  összhangban 
legyen.  És  mire  való  a  külön  előterjesztés  ?  Mert  ez  sürgős 
dolog.    (Helyeslés  és  tetszés  jobbfelöl.) 

Ebben  tehát  az  láthat  ellenmondást,  aki  a  kodifikáczió- 
nak  sem  gyakorlatával,  sem  módszerével,  sem  a  szavak 
értelmével  nincs  tisztában,  (Tetszés  jobbfelől.)  hanem  csak 
avval  az  eggyel,  hogy  derüre-borura  ellenvetést  akar  tenni 
és  nem  veszi  észre,  hogy  a  puska  visszafelé  sült.  (Derültség 
a  jobboldalon.) 

Már  meghaladtam  az  időt,  amelyet  kitűztem  arra,  hogy 
a  képviselő  úr  észrevételeire  feleljek. 

Ebből  iáthatja  a  t.  ház,  hogy  azon  nagy,  fontos  ok, 
amely  miatt  következetlenséget,  megbízhatatlanságot  és  a 
jó  isten  tudja,  mi  mindent  ki  akart  sütni,  nem  akarom  mon- 
dani, hogy  minden  alap  nélkül  szűkölködik,  de  állítom,  hogy 
oly  zavaros  felfogás  eredménye,  amellyel,  fájdalom,  ezen 
kérdésnél  annak,  aki  kritizálni  akar,  bírnia  nem  volna 
szabad. 

Most  tehát  konstatáljuk  a  végeredményt  és  maradjunk 
a   fazekaknál  .  .  . 

Polónyi  Géza  :  Jól  esik,    ugy-e  ?    (Élénk    derültség 
a  szélsőbaloldalon.  Halljuk  !) 

.  .  .  annál,  amit  a  képviselő  úr  oly  rendkívüli  örömmel 
és  —  megvallom,  rám  azt  a  benyomást  tette  —  oly  nagy 

öntetszelgéssel  hozott  fel,  ami  indul  a  nagy  öblös  fazékból, 
amelyben  volt  négy  ellenvetés.    .  .  . 

Gróf  Károlyi  Gábor  :  Rossz  koszt  ! 
. . .  egyenkint  kivette  azokat  és  kisült,  hogy  a  fazék,  bár- 
mily nagy  és  öblös  is,  de  üres  volt.  (Zajos  derültség  jobb- 
felől.)  Csapja  a  földhöz  az  ilyen  fazekat  a  képviselő  úr. 
Mert  ha  üres  a  fazék,  bármilyen  nagy  is,  és  bármennyire 
kongjon  is,  az  országot  és  a  parlamentet  sem  itt,  sem  künn 
sem  meggyőzni,  sem  félrevezetni  nem  fogja.  (Elénk  derült- 
ség és  hosszantartó  helyeslés  jobbfelől.) 

Vajay  Istvánnak  a  választ  gróf  Apponyi  Albert  adta  meg 
másnap.  Bevezetőleg  kifejti  kétségeit  az  iránt,  hogy  a  kabinet 
keresztülvihesse  azon  programmot,  mellyel  a  ház  elé  jött. 
A  nehézséget  abban  a  helyzetben  látja,  mely  röviden  így  jelle- 
mezhető :  »váltakozó  politikai  irányzatok,  de  ugyanazok  az 
emberek. «  Beszédének  az  egyházpolitikára  vonatkozó  többi  része 
így  szól  : 

Vajay  t.  képviselőtársam  felszólalása  bejelentett  egy  nagy 
nehézséget,  mely  ezen  programm  megvalósításának  útjában 
áll.  És  én,  azt  hiszem,  hogy  hazafias  kötelességet  telje- 
sítek akkor,  mikor  az  ő  felszólalásának  ezen  részével 
foglalkozom  (Halljuk !  Halljuk  !)  és  azon  nehézségeket, 
melyek  az  ő  felszólalásában  bejelentve  vannak,  tőlem  telhe- 
tőleg elhárítani  vagy  legalább  csökkenteni  iparkodom.  (Álta- 
lános, élénk  helyeslés.) 

A  t.  képviselő  úr  —  és  nem  egyedül  áll  e  tekintetben  —  a 
házassági  reform  és  a  polgári  házasság  ellen  bejelentett  egy  elkese- 
redett harczot,  elkeseredett  ellenakcziót  az  általam  mélyen  t.  egy- 
házi rend  részéről.  Én  óhajtom  és  akarom  remélni,  hogy  az  ellen- 
akczió  az  elkeseredettség  jellegét  nem  fogja  nyerni,  (Általános, 
élénk  helyeslés.)  mert  nem  hiszem,  hogy  ez  akár  az  ország  nyugal- 
mának szempontjából  kívánatos,  sőt  megengedhető,  akár  az  egy- 
ház érdekének  szempontjából  helyes  volna.  (Általános,  élénk 
helyeslés  és  tetszés.) 

Én  a  legteljesebb  objektivitással  óhajtok  e  kérdéssel  foglal- 
kozni ebből  a  szempontból,  (Halljuk  !  Halljuk  !)  azon  hazafias 
kötelességnek  érzete  által  indíttatva,  hogy  kiki  tegye  meg  a 
magáét  e  tekintetben,   hogy  a  keletkezőfélben  levő  tűz,  ha  lehet, 

eloltassék,  vagy  annak  magasabb  fellángolása  meggátol tassék. 
(Általános,   élénk  helyeslés.) 

És  e  tekintetben  nekem  csak  amplifikálnom  kell  azokat, 
amiket  e  házban  és  a  házon  kívül  eddig  is  mondtam  ;  csak  ki  kell 
bővítenem  azokat  az  érveket,  amelyekkel  már  többször  meg- 
indokoltam, hogy  a  házassági  jog  terén  fennálló  viszonyok  abszo- 
lúte tarthatatlanok,  hogy  azoknak  tovább  fennállása  semmiféle 
szempontból  nem  engedhető  meg.  Mert  ha  ez  be  van  bizonjátva, 
akkor  a  kérdés  úgy  áll  előttünk,  hogy  itt  Magyarország  jelenlegi 
fejlődési  stádiumában  egy  nagy  és  elutasíthatlan  társadalmi 
szükséggel  állunk  szemben  ;  a  társadalmi  szükségek  pedig  életre- 
való nemzeteknél  okvetlenül  megnyerik  kielégítésöket,  mert  a 
nemzetnek  összes  élő  erői  arra  törekednek,  hogy  azok  kielégítést 
nyerjenek  (Helyeslés.)  és  nagyon  hibáz  minden  tényező,  legyen 
az  bármily  tiszteletreméltó,  bármily  hatalmas,  ha  ilyen  mellőz- 
hetlen  társadalmi  szükségletek  kielégítésének  útját  akarná  állani. 
(Általános,  élénk  helyeslés   és   tetszés.) 

A  társadalmi  szükséget  indokolja  pedig  először  az  a  valóban 
megdöbbentő  nagy  jogbizonytalanság,  amely  a  házasságjog 
terén  fennáll  és  amely  ebből  kifolyólag  a  polgári  társadalom  összes 
jogviszonyaira  kiterjed. 

Én  ajánlom  azoknak,  akik  e  tekintetben  talán  kevésbbé 
tájékozottak  volnának  és  még  némi  kételyeket  táplálnának, 
többek  közt  a  »Jogtudományi  Közlöny«  utolsó  számának  az  elol- 
vasását. Egy  ílagrans  eset  van  benne  előadva  ;  egy  eset  a  sok 
közül,  amikor  a  következők  történtek  :  Egy  »X«  nevű  református 
Erdélyben,  ahol  tudvalevőleg  a  házasságok  fölött  való  bírásko- 
dással a  református  egyházi  törvényszékek  is  fel  vannak  ruházva^ 
házasságát  fölbontatta  az  illetékes  református  egyházi  törvény- 
szék által,  amely  államilag  is  jogérvényes  ítélettel  a  házasságnak 
fölbontását  mondotta  ki. 

Később  ugyanezen  református  egyén  református  lelkész 
előtt  elvett  egy  kathoHkus  nőt.  Tizennégy  esztendő  múlva  ezen 
második  házasságát  is  fölbontani  kívánván,  az  alperesi  illetékes- 
ség szempontjából  törvény  szerint  a  kathohkus  szentszéknél 
indította  meg  a  válópört.  A  kathohkus  szentszék  nagyon  helyesen, 
az  egyházi  törvényeknek  megfelelően,  azt  mondotta,  hogy  az  első 
házasság  fölbontását  nem  ismerheti  el  érvényesnek,  hogy  tehát 
az  illető  református  egyént  még  mindig  élő  első  nejével  törvényes 

házasságban  élőnek  tekinti,  ennélfogva  második  házasságát 
jelenti  ki  semmisnek  és  az  összes  abból  származó  gyermekeket 
törvényteleneknek.  (Mozgás.)  Mindkét  ítélet  törvényes,  mindkét 
ítélet  az  állam  törvényein  alapul,  mert  hisz  az  állam  törvényei 
reczipiálták  úgy  az  egyik,  mint  a  másik  egyház  házassági  jogát 
és  házassági  judicaturáját.  Tehát  mindkét  ítélet  törvényes,  sőt 
helyes  a  maga  házassági  jogának  szempontjából  és  mégis  a  két 
ítélet  egymással  merev  ellentétben  áll.  Az  állam  két  törvényszéke, 
az  államnak  két  ítélete  egymásnak  ellentmond.  És  már  most 
az  egyik  szerint  a  második  házasságból  született  gyermekek 
törvényesek,  a  másik  szerint  nem  törvényesek.  Gyakorlatilag 
pedig  az  1868-iki  törvények  alapján  a  leánygyermekek  az  anya 
vallását  követvén,  be  vannak  írva  a  kathohkus  anyakönyvbe, 
mint  törvénytelenek ;  a  fiúgyermekek  pedig  az  apa  vallását, 
be  vannak  írva  a  református  anyakönyvbe,  mint  törvényesek. 

Hát,  t.  ház,  ez  egy  eset  a  sokból  ama  kibonyolíthatlan  jogi 
konfúziónak  illusztrálására,  mely  többféle,  egymással  nem  konkur- 
rens   felekezeti   házassági   jognak   egyenjogúságából   ered. 

De,  t.  ház,  hisz  tudjuk  mindnyájan,  hogy  szomszédságunk- 
ban mindenfelé  a  polgári  házasság  egyik  vagy  másik  alakja 
már  be  lévén  hozva,  a  magyar  állampolgárok  bona  fide  a  kül- 
földön kötnek  oly  házasságokat  az  ottani  törvények  szerint, 
melyek  a  hazában  egyedül  divó  törvények  szerint  nem  érvénye- 
sek. Teszik  ezt  bona  fide  ;  megengedem,  nem  törvényes  alapon, 
mert  rájuk  a  hazai  törvények  mérvadók,  de  teszik  ezt  majdnem 
legyőzhetetlen  tévedésbe  vezetve  a  tényleges  helyzet  által.  És 
évek  múlva  jönnek  rá,  hogy  gyermekeik  a  hazai  intézmények 
szerint  törvényteleneknek  tekintendők  s  a  családok  belbékéje 
és  anyagi  jövője  is  a  legnagyobb  veszélyben  van. 

Hát,  t.  ház,  tarthatók-e  a  jogbiztonság  szempontjából  ezek 
az  állapotok  1  De  tovább  megyek  :  tarthatók-e  a  közmorál,  a  köz- 
erkölcsiség, a  házassági  kötelék  szilárdsága  szempontjából  ? 
(Általános,  élénk  helyeslés.)  És  megvallom,  a  közmorált  bánta 
jelenségek  észlelése  volt  az,  mely  engem  lassankint  és  fokonkint 
meggyőzött  e  reform  föltétlen  szükségességéről.  Mert  lehet  mon- 
dani, egész  Európában  nincs  ország,  amelyben  a  házassági  köte- 
lék lazasága,  a  házasság  felbontásának  könnyűsége  oly  mértékre 
ért  volna,  mint  minálunk.  Szomorú  hírnévre  vergődtünk  Európá- 
ban. Idegen  államok  polgárai  igen  sajátságos,  egyes  megjelenéseik- 

ben  néha  nevetséges,  de  összességükben  szomorú  kerülő  utakon 
iparkodnak  maguknak  a  magyar  állampolgárságot  egy  időre  meg- 
szerezni, csakhogy  ez  időt  családjuk  felbontására  felhasznál- 
hassák. (Általános  helyeslés.)  Lehet  mondani,  hogy  a  szomszéd 
államok  összes  családjogi  és  házassági  joga  szemetének  lerakodó 
helye  vagyunk.  (Általános  helyeslés.)  És  ezzel  össze  van  kötve 
egy  másik  jelenség.  Minthogy  a  katholikus  egyházjog  a  házasság 
felbontását  nem  ismeri ;  minthogy  vaUásváltoztatás  útján  a  házas- 
ság felbontását  igen  könnyen  lehet  elérni  :  nap  nap  után  olvasunk 
eseteket,  melyekben  tisztán  a  házassági  kötelék  felbontása  és  az 
új  házasság  kötése  végett  vallási  cserebere  eszközöltetik.  (Álta- 
lános, élénk   helyeslés.) 

Már  most  kérdem  :  vájjon  a  közmorál,  a  vallás  tekintélye, 
a  konfesszió  szilárdságába  és  komolyságába  fektetett  hitnek  ez 
állapotok   megfelelnek-e  ? 

Nem  a  legnagyobb  mértékben  alkalmatosak-e  ezek  arra, 
hogy  aláássák  nemcsak  a  házassági  kötelék  szilárdsága  iránti 
tiszteletet,  hanem  aláássák  a  vallásoknak  tekintélye,  a  vallásos 
meggyőződésnek  komolysága  iránti  hitet  ?  (Élénk  helyeslés.) 
Pedig,  t.  ház,  a  választás  így  áU  előttünk  :  vagy  ennek  a  statusquó- 
nak  fenntartása,  vagy  az  egységes,  a  házassági  köteléket  szilárdító 
állami  törvényhozás  elvére  való  áttérés.  (Igaz  !  Ügy  van  !  a  bal- 
oldalon.) Mert  arról  talán  nem  álmodozik  senki,  hogy  ezen  álla- 
potok szanálásának  még  egy  más  módja  is  lehetne  ;  hogy  ezen 
állapotokat  szanálni  lehetne  talán  azáltal,  hogy  az  egyik  egyház- 
nak házassági  jogát  ismét  dominánssá  tegyük  és  a  többi  egyházak 
házassági  joga  felett  privilégiummal,  túlhatalommal  ruházzuk 
fel.  (Igaz  !  Ügy  van  !)  Áki  ily  törekvéseket  gondolna,  aki 
ilyen  terveket  forralna,  az  tudtán  kívül  vagy  öntudatosan 
az  ország  belbékéjének  legveszedelmesebb  ellensége  volna.  (Igaz  I 
Ügy  van  !) 

Mert,  t.  ház,  hivatkozott  t.  képviselőtársam  tegnap  a  Regnum 
Marianumra  s  oly  kifejezéssel  élt,  amely  iránt  a  legbensőbb  hagyo-^ 
mányos  kegyelettel  viseltetem,  de  ha  ő  ezzel  azt  akarta  mondani, 
ha  ezzel  úgy  akarta  oda  állítani  Magyarországot,  mint  egy  tisz- 
tán katholikus  országot  és  ennek  folytán  azzal  az  igénnyel 
lépni  fel,  hogy  törvényhozásunk  ilyen  jelleggel  bírjon,  akkor 
ennek  a  feltevésnek  —  az  elvekről  nem  beszélek  —  de  a  tények 
a    legmerevebben    ellenmondanak.    (Igaz  !    Ügy    van  !    balfelől.) 

A  statisztikai  tények  tanúsítják  azt,  hogy  ezen  országnak 
lakosságából  58%  az,  amely  mindkét  ritusbeli  katholikus,  és 
42%,  mely  más  egyházak  kötelékébe  tartozik. 

És  igen  nagy  különbség  van,  t.  ház,  a  középkori  és  a  modern 
államok  között.  (Igaz  !  Ügy  van  !)  Azon  középkori  államokban, 
melyek  egy  fejedelem  személyében  és  egy  számra  nézve  csekély 
arisztokrácziában  bírták  jogi  egyéniségüket,  amely  arisztokráczia 
személyesen  végezte  a  védelmet  és  személyesen  viselte  az 
állami  feladatok  terheit :  ott  a  fejedelemnek  és  ezen  kiváltságolt 
osztálynak  jellege  az  egész  államra  reásütötte  bélyegét.  De  a 
modern  államnak,  mely  polgárai  összeségében  bírja  alapját,  mely 
védelmét  polgárainak  összeségétől  várja,  mely  fennállásának 
anyagi  eszközeit  a  polgárok  összeségének  egyenletes  adójából 
szedi,  más  jellege  nem  lehet,  mint  az,  amelyet  neki  polgárainak 
összesége  kölcsönöz.  (Általános  élénk  helyeslés.)  És  ha  polgárai- 
nak összesége  különböző  egyházak,  különböző  felekezetek  közt 
oszlik  meg  :  akkor  az  állami  egység  kardinális  feltételeinek  szét- 
bontása nélkül  nem  lehet  más  az  alapelv,  mint  az  egyenjogúság 
és  a  szabadság.  (Általános,  élénk  helyeslés,  éljenzés  és  taps.) 

Én  ezért,  t.  ház,  véghetetlenül  sajnálnám  azt,  ha  ezen  akczió, 
amelyet  a  t.  képviselő  úr  kilátásba  helyezett,  valóban  megindulna. 
^Élénk  helyeslés  a  jobb-  és  baloldalon.)  Sajnálnám  azt  mindenek- 
előtt hazánk  érdekében  ;  mert  a  t.  képviselő  úr  azt  mondja  ugyan, 
hogy  ő  ezen  ellenakczió  sikerében  és  eredményében  nem  kétel- 
kedik ;  a  háznak  másik  oldaláról  is  azt  mondták,  hogy  az  eredr- 
menyben  nem  kételkednek  és  kiki  győzelmét  az  általa  képviselt 
és  egymással  szemben  álló  elvi  irányzatnak  tulajdonítja.  E  fölött 
nem  akarok  vitatkozni.  De  bizonyos  csak  egy  dolog  :  az,  hogy 
akárki  lenne  a  végeredményben  a  győztes,  maga  a  küzdelem 
a  hazára  nézve  a  legvégzetesebb  lenne.  (Általános  helyeslés.) 
És  ezen  küzdelem  felidézéséért  —  szerintem  —  nem  lehetne  el- 
viselni a  felelősséget.  Mert  erre  a  küzdelemre  nincsenek  provokálva 
az  egyházfaktorok,  (Igaz  !  Ügy  van  !)  mert  a  tervbe  vett  reform 
az  egyház  érdekeit  nem  sérti,  (Igaz  !  Ügy  van  !  Általános  helyes- 
lés.) s  más  államok  tapasztalatai  bizonyítják,  hogy  az  egy- 
házi házasságkötés  nem  szenved  a  polgári  házasságkötés 
által,  s  én  azt  hiszem,  (Igaz  !  Ügy  van  !  balfelöl.)  hogy  ebben 
az  országban  minden  faktor  oda  fog  hatni  és  közre  fog  működni, 
hogy  az  egyházi  házasságkötés  továbbra  is  általánosan  érvénye- 

süljön.  (Általános,  élénk  helyeslés.)  Es  ha  az  egyházak  lelkészei 
abban,  hogy  az  egyházi  házasságkötés  teljesítése  a  hívek  buzgó- 
ságától  függ,  új  ösztönt  nyernek  arra,  hogy  magasztos  hiva- 
tásukat megkettőzött  buzgósággal  töltsék  be,  hogy  a  hívőkre 
gyakorlandó  erkölcsi  befolyásuknak  minden  tényezőjét  fokozott 
mértékben  érvényesítsék,  (Általános,  zajos  éljenzés.)  amint- 
hogy remény  lem  és  bízom,  hogy  tenni  fogják :  akkor  ezen 
reform  az  általános  egyházi  hitéletre  nemcsak  sorvasztólag 
nem,  de  inkább  élénkítőleg  fog  hatni.  (Általános,  zajos  éljenzés 
és  taps.) 

Nagyon  jól  tudom,  hogy  sok  lenne  az  egyház  férfiaitól  köve- 
telni és  kívánni,  hogy  ezen  reformot  előmozdítsák.  Ez  talán 
rájuk  nézve  erkölcsi  lehetetlenség.  Hanem  azt  talán  az  előadottak 
nyomán  szabad  várni  és  reményleni,  hogy  ők  abban  ne  lássák 
azt,  ami  benne  nem  foglaltatik  :  az  állam  és  egyház  közötti  har- 
czot  és  békének  megbontását ;  (Élénk  helyeslés.)  ne  lássanak 
abban  hadüzenetet.  (Általános  helyeslés.)  Ha  ez  hadüzenet  volna 
akár  az  én  egyházam,  akár  más  egyház,  első  sorban  pedig  azon 
egyház  ellen,  amelyhez  én  tartozom,  ha  ez  ellen  támadást  intézne 
bárki  is  :  első  sorban  találna  engem  annak  védelmében.  (Általá- 
nos helyeslés  és  éljenzés.) 

De,  t.  ház,  azokat  az  állapotokat,  amelyek  a  házassági  jog 
terén  jelenleg  fennállanak,  krisztusi  állapotoknak  nem  lehet 
nevezni.  (Általános  helyeslés.)  Azért  akkor,  amidőn  gyakorla- 
tilag a  küzdelem  csak  azoknak  fenntartására  irányúina,  jogosan 
talán  nem  lehetne  Krisztus  és  Béliái  közötti  küzdelemről  beszélni, 
már  csak  azért  sem,  mert  a  másik  oldalon  nincs  Béliái,  mert  ez 
akkor  volna  ott,  ha  a  vallásosságnak,  vagy  az  egyház  megtáma- 
dásának szándéka  forogna  fenn,  mely  minden  eddig  tett  nyilat- 
kozat szerint  e  ház  mindegyik  oldalán  ki  van  zárva.  (Általános,, 
zajos  helyeslés  és   éljenzés.) 

Ámde  amikor  ezeket  elmondottam,  s  ezzel  a  magam  részé- 
ről telhetőleg  hozzájárulni  iparkodtam  ahhoz,  hogy  ezen,  ered- 
ményeiben kiszámíthatlan  harcz  meg  ne  induljon  ebben  az  ország- 
ban, talán  van  jogom  ahhoz  is,  hogy  a  t.  kormányhoz  azon  fel- 
hívást intézzem,  (Halljuk  !  Halljuk  !)  hogy  ezen  törekvésemet 
minden  tekintetben  magáévá  tenni,  (Zajos  helyeslés  a  bal-  és. 
szélsőbalon.)  előmozdítani  szíveskedjék  és  hogy  a  maga  részéről 
szükségtelen  mellékizgalmaknak  felidézése  által  a  helyzet  nehéz- 

ségeit   szaporítani   ne   akarja.     (Közbeszólások   a   jobboldalról : 
Nem  is  akarja  !) 

És  itt  újból  fel  kell  hívnom  a  figyelmet  arra,  amit  a  kormány 
programmjának  elmondása  után  mindjárt  mondottam,  t.  i.  hogy 
olyan  intézkedéseket,  mint  amilyen  pl.  a  polgári  anyakönyvek 
behozatalára  nézve  bejelentett  törvényjavaslatnak  azon  része, 
amely  az  ideiglenes  rendszabályokat  tartalmazza  és  amely  ismét 
a  lelkészekre  akar  bizonyos  kötelezettségeket  hárítani,  amely 
kötelezettségek  teljesítése  —  én  authentiee  nem  vagyok  erről 
informálva,  de  a  sajtó  informácziói  szerint  —  általában  a  katho- 
likus  klérusnál  megint  lelkiismereti  akadályokba  ütköznék,  mon- 
dom, az  ilyen  intézkedések  javaslatba  hozatalát  szíveskedjék 
elejteni.  (Élénk  helyeslés  balfelől.)  Ha  az  egyházpoHtikai  téren 
egy  nagy  és  nehéz  reformot  akar  megvalósítani,  tartsa  fenn  és 
biztosítsa  magának  álláspontja  teljes  korrektségét  és  kifogásol- 
batatlanságát.  (Helyeslés  balfelöl.)  Ne  hozzon  be  semmi  olyan 
rendszabályt,  amellyel  csak  összekötni  is  lehetne  azt  a  fogalmat, 
amely  az  országban  létező  egyik  egyházzal,  vagy  annak  klérusá- 
val szemben  ismét  valamely  lelkiismereti  kényszernek,  vagy 
provokácziónak  színét  viselné  magán.  (Helyeslés  balfelől.)  Minél 
nagyobb  az  a  czél,  amelyre  vállalkozunk  ;  minél  nagyobbak  azon 
nehézségek,  amelyeket  le  kell  győznünk :  annál  óvatosabban 
és  gondosabban  kell  tartózkodunk  attól,  hogy  szükségtelen  mellék- 
nehézségeket teremtsünk.   (Élénk  helyeslés  balfelől.) 

Megállapíthatjuk,  hogy  Apponyinak  ez  a  föUépése,  amint 
közvetlenül  utána  mind  a  kormány  részéről,  mind  a  függetlenségi 
és  48-as  párt  szabadelvű  többségének  véleményekép  ünnepélye- 
sen kifejezésre  is  jutott,  teljes  összhangban  két  évvel  azelőtt 
elmondott  s  az  egyházpolitika  újabb  irányának  kiszabására 
oly  döntőleg  befolyt  nagy  beszédével,  a  reformokat  ellenző  tábor 
higgadt  viselkedésére,  a  csakhamar  megindult  küzdelemben  az 
ellenhatásnak  józan  mérséklésére  kiváló  mértékben  s  maradan- 
dólag  éreztette  üdvös  hatását.  Az  sem  szenved  kétséget,  hogy 
a  reformoknak  amúgyis  kedvező  közhangulatot  mi  sem  élesz- 
tette jobban  s  így  magának  a  reform  ügyének  mi  sem  használt 
inkább,  mint  ez  a  minden  félremagyarázást  kizáró  és  felhozott 
okainál  fogva  is  szembeszökő  igazságú  megnyilatkozás,  melyet 
az  egész  ellenzék  perczekig  tartó  zajos  éljenzéssel  és  tapssal  hono- 

rált,  s  a  reform  hívei  szerte  az  országban  hálás  elismeréssel  olvas- 
tak. Emeh  ez  állásfoglalásnak  értékét,  hogy  Szilágyi  Dezső  fej- 
tegetései már  ezt  megelőzőleg  kellően  megvilágították  a  sokat 
firtatott  »elvi  kijelentéshez*  fűződő  reformtervek  komoly  kör- 
vonalait. 

Wekerle  Sándor  miniszterelnök  először  a  kormány  politiká- 
jának általános  irányelveiről,  majd  az  igazságügyi  és  belügyi 
reformokról  fejtette  ki  álláspontját.  Azután  így  folytatta  : 

]VIi  igenis  határozott,  minden  ágazatra  és  térre  kiterjedő 
programmal  kívántunk  fellépni.  De  engedelmet  kérek,  épen 
azért,  hogy  az  a  vád  ne  érhessen  bennünket,  hogy  változó  poli- 
tikát követünk  :  oly  kötelezettségeket,  melyek  esetleg  csak  üres 
Ígéretek  maradnának,  de  melyeket  részünkről  a  tett  okvetlenül 
nem  követ,  előlegesen  tenni,  amíg  be  nem  állott  részünkre  a  lehe- 
tőség, hogy  beváltsuk,  nem  vállaltunk.  (Élénk  helyeslés  és  tet- 
szés jobbfelől.) 

Hock  János  :   Akkor  a  polgári  házasság  is  üres   ígéret  l 

Megengedem,  hogy  Hock  képviselő  úr  nagyon  vár  a  pol- 
gári házasságra  ;  legyen  meggyőződve  kérem,  hogy  várakozásá- 
ban nem  fog  csalódni.  (Élénk  derültség  és  tetszés.) 

Az  egyházpohtikai  kérdésekben  Apponyi  —  úgymond  — 
ismét  adós  maradt  azzal,  hogy  bebizonyítsa  és  a  ház  előtt  keUö 
világításba  helyezze  azt  a  változó  irányt,  melyet  a  kormány 
követ.  (Mozgás  a  baloldalon.) 

Rekapitulálja  az  egyházpolitikai  kérdések  egyes  pontozatait. 

Az  első  vonatkozik  az  általán  kötelező  anyakönyvekre. 
Ez  iránt  azt  az  álláspontot  fogadták  el,  hogy  igenis  hajlandók 
partiáHs  anyakönyveket  átmenetileg  életbeléptetni,  de  két  szem- 
pont mellett  :  először  hogy  imperative  kimondassék  az  általános 
polgári  anyakönyv  behozatala,  s  a  kormány  kebelében  még  az  a 
megállapodás  is  jött  létre  és  pedig  az  ő  (Wekerle)  és  az  igazság- 
ügyminiszter kívánságára,  akik  mindig  az  általános  anyakönyvek 
behozatala  mellett  voltak,  hogy  csak  akkor  nyugodnak  bele  a 
partiáhs  anyakönyvek  behozatalába,  ha  vagy  a  törvényjavas- 
latban, vagy  az  indokolásban  határozottan  kimondatnék  az  is,, 
hogy  mikor  fognak  az  általános  anyakönyvek  életbeléptettetni. 
Itt  tehát  elvi  változásról  szó  sem  lehet.   (Helyeslés  jobbfelől.) 

Az  egész  egyházpohtikai  kérdésben  azon  az  alapon  áll, 
melyet  az  1873-iki  parlamenti  kommissió  kidolgozott,  ezt  kívánja 

érvényesíteni.  Akkor,  midőn  ily  alapot  foglal  el  a  kormány,  nem 
lehet  azt  mondani,  hogy  az  egyházpolitikai  kérdésekre  nézve  vál- 
tozás  állott  be. 

Ami  az  izraelita  vallás  reczepczióját  és  a  vallás  szabad  gyakor- 
latát iUeti,  annak  megvalósítását  ígérték,  amit  a  vallás-  és  köz- 
oktatásügyi  miniszter  úr  legutóbb  kilátásba  helyezett. 

A  házasságügyi  részre  vonatkozólag  programmjuk  csak 
egyben  változott,  abban,  hogy  az  1868  :  LIII.  törvényczikkefc 
is  el  akarják  törülni.  E  tekintetben  Apponyinak  emlékébe  idézi 
azon  szavakat,  amelyek  mellett  ő  annak  idején  az  1868  :  LIII. 
törvényczikk  fenntartását  kívánta. 
Gr.  Apponyi  Albert  :  Én  ? 

Annak  idején  úgy  nyilatkozott  Apponyi,  hogy  akkor,  midőn 
az  országnak  igen  jelentékeny  többsége  ezen  törvény  fenntartása 
meUett  van,  saját  részéről  sem  tartaná  opportunusnak  vagy  meg- 
engedhetőnek az  1868  :  LIII.  törvényczikk  megváltoztatását ; 
ily  körülmények  közt  azonban,  midőn  a  közhangulat  e  törvény- 
nek eltörlését  kívánja,  s  midőn  annak  eltörlése  bizonyos  föltéte- 
lek mellett  egyrészről  sem  jár  nehézséggel,  az  1868  :  LIII.  törvény- 
czikk eltörlésébe,  vagy  kívánsága  értelmében  való  megváltoz- 
tatásába is  beleegyeznék. 

Tehát  a  változott  poHtikának  vádja  a  kormányt  nem  érheti. 

Apponyinak  az  egyházpolitika  elleni  küzdelem  módjára  és 
mértékére  vonatkozólag  tett  mérséklő  nyilatkozatait  követ- 
kezőleg méltatja  : 

Igen  örül  és  nagy  köszönettel  tartozik  Apponyinak  azért, 
hogy  a  házasság  jogi  kérdéseknek  megoldására  vonatkozólag  leg- 
alább egy  irányban  oly  határozottsággal  nyilatkozott,  oly  szép 
szavakat  intézett  ezen  mozgalommal  szemben  állókhoz,  —  azt 
hiszi  :  nemcsak  azokhoz,  akik  e  házban  vannak,  hanem  azokhoz 
is,  akik  kívül  állanak  —  amelyek  nagyban  hozzá  fognak  járulni 
ahhoz,  hogy  a  vallási  téren  a  nyugalom  és  béke  helyreálljon. 
(Élénk  helyeslés  jobbfelől.)  Ezért  őszinte  ehsmeréssel  adózik, 
(Helyeslés  jobbfelől.)  mert  erős  benne  a  remény,  hogy  ha  az  illetők 
e  tekintetben  a  közvélemény  oly  egyhangúságával  és  másrészt 
a  szándékok  oly  tisztaságával  állanak  szemben,  amely  a  vallási 
momentumokat  nem  akarja  érinteni,  hanem  csak  az  állami  szük- 
ségleteknek akar  eleget  tenni,  felhagynak  ezekkel  a  fenyegeté- 
sekkel. Nagyobb  lesz  bennük  a  társadalom  immár  elodázhatat- 

lan  érdekeinek  mielőbbi  megoldása  iránti  tisztelet,  nagyobb 
lesz  a  közérdek  iránti  szeretet,  a  haza  békéje  iránti  szeretet,  mint 
az  elfoglalt  álláspontjukhoz  való  ragaszkodás.  (Általános,  élénk 
helyeslés). 

Az  anyakönyvekre  vonatkozólag  kijelenti,  hogy  a  megoldás 
kérdésénél  senkit  lelkiismereti  kényszer  alá  nem  fognak  vonni. 
»M  elérni  kívánjuk  —  úgymond  —  azokat  a  föltételeket,  amelye- 
ket az  állami  érdekek  s  az  állami  igazgatás  szempontjából  múlha- 
tatlanul óhajtunk  s  azt  mondjuk,  hogy  teljesítsék  ezeket  az  ille- 
tők. Ha  teljesíteni  ők  nem  kívánják,  akkor  igenis  átmeneti  intéz- 
kedésekkel be  fogjuk  az  illető  helyeken  a  polgári  anyakönyveket 
hozni.  (Élénk  helyeslés.)  Es  épen  azért,  mert  szántszándékkal 
vettük  programmunkba  e  kifejezést  :  »illető  helyen«,  ez  nem 
tekinthető  a  katholikus  egyház  elleni  intézkedésnek,  mert  az  illető 
helyen  nemcsak  a  kathoHkus  egyházra,  hanem  minden  ott  levő 
egyházra  nézve  be  fogjuk  hozni  a  polgári  anyakönyvezést. «  (Élénk 
helyeslés  és  tetszés.) 

A  vita  további  folyamán,  1892.  nov.  28-iki  beszédében, 
Eötvös  Károly  szintén  kiemeh  Apponyi  szavának  jelentőségét 
abból  a  szempontból,  hogy  a  szabadelvű  programm  ellen  tömörü- 
lésre igyekvő  amaz  elemek,  amelyek  eddig  Apponyiban  keresték, 
noha  ok  nélkül,  a  középpontot,  meljTe  támaszkodhatnak,  most 
«  reménykedésükből  alaposan  ki  fognak  ábrándulni.  Ekként  az 
•ellentörekvés  nem  találván  a  parlamentben  oly  kiváló  állam- 
íérfiut,  akihez  küzdelmeinek  kilátásait  köthesse,  az  állam  és  a 
felekezetek  közt  a  viszály,  melytől  méltán  tartottunk,  ki  nem 
fejlődhetik.  AnnáKogva  rendkívül  fontosnak,  következményei- 
ben az  ország  egész  közéletére  nézve  rendkívül  becsesnek  tartja 
Apponyi  föllépését  a  mondott  irányban  s  ezért  mind  maga,  mind 
elvbarátai  nevében  ehsmerését  fejezi  ki  Apponyi  iránt. 

A  papsághoz  azzal  az  intéssel  fordul  :  ne  maradjon  a  nemzet 
szükségleteinek  föhsmerésében  ama  dicső  ősök  megett,  akik 
1848-ban  a  papi  tized  eltörlésével,  az  unitárius  vallás  befogadá- 
sával s  a  felekezeti  egyenlőség  és  viszonosság  kimondásával  az 
utókor  hálájára  tették  magukat  méltóvá. 

A  Wekerle-kabinet  egyházpohtikája  a  48-iki  felfogást  viszi 
előbbre.  Ök  saját  elveiknek  diadalát  látják  az  egyházpohtikai 
programmban.    Épen  ő    és  pártja  követelték  a  legközelebb  múlt 

választáskor  is  ugyanezen  alkotásokat.  Midőn  tehát  a  kabinet 
javaslatait  helyeslik,  saját  régi  nézetük,  saját  48-as  programm- 
juk  mellett  tartanak  ki. 

A  hosszú  vita  végén,  nov.  28-án,  elfogadták  a  fölhatalma- 
zásról szóló  törvényjavaslatot,  és  így  Helfy  határozati  javaslata 
elesett.  Másnap,  november  29-én,  a  törvényjavaslat  részletes 
tárgyalása  napján,  Polónyi  Géza  szólalt  föl  és  visszautasította 
Hegedűs  Sándor  előadónak  azon  imputatióját,  hogy  közte  és 
pártelnöke  :  Eötvös  Károly,  valamint  elvtársai  közt  az  egyház- 
politikában ellentét  volna.  Csak  egy  pontban,  a  zsidó  vallás  re- 
czepczióját  illetőleg  van  köztük  különbség.  Ö  ugyanis  —  Eötvösék- 
kel szemben  —  követeli  a  zsidó  vallás  hitczikkelyeinek  bemuta- 
tását, mert  szerinte  az  1868-iki  törvény  a  zsidóknak  csak  a  poli- 
tikai jogokat  adta  meg,  de  nincs  indokolva  az,  hogy  a  zsidó 
vallásra  nézve  kivétel  történjék  az  általános  norma  alól,  mely- 
nek minden  bevett  vallás  alá  volt  vetve. 

Ezután  a  törvényjavaslatot  részleteiben  is  elfogadták. 

EGYHÁZPOLITIKAI  MOZZANATOK  A  HÁZBAN  ÉS  A  HÁZON 

KÍVÜL. 

Mielőtt  a  nagy  reform  első  fecskéje  kibontott  szárnyakon 
berepült  a  házba  :  itt  még  három  ízben  kellett  —  kisebb  incziden- 
seket  nem  tekintve  —  a  kormánynak  és  a  reform  híveinek  a 
bírálat  terén  megütközniök  az  ellenvéleménnyel. 

Az  első  volt  az  1893-iki  költségvetés  általános  vitája,  1892. 
deczember   12-től  20-áig.   Ezt  csak  röviden  ismertetjük. 

Gróf  Apponyi  Albert,  a  kormánypárt  szabadelvüségének 
bírálata  során  megjegyzi,  hogy  az  elmúlt  rendszer  Uberális  forma 
alatt  a  legkonzervativebb  rendszer  volt,  amely  ebben  az  ország- 
ban valaha  létezett.  Az  egyházpolitika  kérdésében  most  végre 
kivételt  tesznek  az  eddig  követett  szabály  alól  :  quieta  non 
movere  ;  de  avatatlan  kézzel  nyúltak  hozzá  a  kényes  feladatok* 
hoz,  és  most  oda  jutottunk,  hogy  a  legnehezebb  problémával 
kell  megbirkózni.  A  rezignáczióra  tanított,  megbénított,  elalta- 
tott, energiájában  mesterségesen  megtört  nemzettel  akar  az  új 
kormány  nagyszabású  reformokat  keresztülvinni.  Ez  a  politika 
bizonytalan  jellegű,  azért  nem  részesíti  bizalmában. 

Szilágyi  Dezső  beszédei.  II.  16 

Wekerle  Sándor  miniszterelnök  tüzetesen  válaszolt  a  bíráló 
megjegyzésekre.    De   az   egyházpolitikáról   ezúttal   nem   beszélt. 

A  vitában  részt  vettek  továbbá  :  Hock  János  (főleg  a  »Tisza- 
klikk«  ellen),  Sághy  Gyula,  Péchy  Tamás,  Tisza  István  stb.  Mind- 
ezek és  még  mások  az  egyházpolitikát  is  érintették  ;  Horánszky 
Nándor  ellenben  hibáztatott  minden  szót,  mely  az  egyházpoliti- 
káról esik,  mielőtt  a  javaslatok  a  ház  előtt  volnának.  Legjobban 
rászolgált  erre  a  figyelmeztetésre  Vajay,  a  fiatal  papképviselő, 
aki  ezen  alkalommal  Apponyit  leczkéztette  meg  múltkori  szabad- 
elvű szónoklatáért.  Arra,  hogy  Apponját  a  reformok  szükséges 
voltáról  a  közmorált  is  bántó  jelenségek  győzték  meg,  a  követ- 
kező észrevétele  volt : 

Hát,  kérem  szeretettel,  én  a  közmorál  barátait  üdvözlöm 
és  mindig  szívesen  látom. 

Gróf  Károlyi  Gábor  :  A  közmorál  nevében   szeretném  a 
papokat  megházasítani.  (Zajos  derültség.) 

De  a  logikátlanság  gúnyja  (Vajay  szerint)  az,  amit  Apponp 
tesz,  midőn  a  közmorál  egyik  alaptételét :  a  házasság  szentségét 
semmisíti  meg  és  elveti  csak  azért,  hogy  a  közmorált  bántó  jelen- 
ség orvosoltassék  stb.  stb. 

Deczember  20-án,  a  zárszó  jogával,  újra  felszólalt  gróf  Apponyi 
Albert.  Bőven  kitért  az  egyházpohtikára  is.  Legkivált  Vajaynak 
őt  támadó  észrevételeit  czáfolta  le.  A  házassági  jog  kérdésében 
a  megoldásra  nézve  két  szempontot  emelt  ki,  mint  amelyekre 
fősúlyt  vet.  Az  egyik,  hogy  saját  egyházának  álláspontja  és  elvei 
rá  nézve  irányadók  lesznek  ;  a  második,  hogy  a  jog  szabályozása 
a  házassági  köteléknek  nem  lazítására,  hanem  inkább  szilárdí- 
tására vezessen. 

Wekerle  miniszterelnök,  ismételt  felszólalásában,  leginkább 
gróf  Apponyinak  érveit  fogta  bírálat  alá.  A  polgári  házasság 
megállapításával  a  kormány  csakis  a  polgári  viszonyok  szabá- 
lyozására törekszik,  az  egyháziakat  nem  kívánja  érinteni.  Ezek 
a  kérdések  mind  a  kathohkus  egyházra,  mind  bármely  más  val- 
lásra nézve  a  régiben  fognak  maradni.  Egyetlen  szempont  vezeti 
a  kormányt  az  általános  házassági  jog  szabályozásában  :  az, 
hogy  az  egységes  állami  szempontnak  érvényt  szerezzen. 

ÉRTEKEZLETEK  ÉS  MOZGALMAK  A  SZABADELVŰ  PÁRTBAN. 

Mint  rendesen,  az  1893-iki  újév  napján  is  fölkereste  a  szabad- 
elvű párt  a  miniszterelnököt.  Most  a  szokottnál  még  nagyobb, 
számban  és  lelkesebben.  Jókai  volt  az  üdvözlő  szónok.  Beszéde  köl-. 
tői  magaslaton  mozgott  s  a  kormányelnököt  mint  a  szabadelvűség 
hősét  ünnepelte.  Wekerle  tüzes  beszéddel  válaszolt,  mely  a  kor* 
mány  programmjának  minden  főbb  részére  kiterjedt.  Az  egyház^ 
politikáról  azt  hangoztatta,  hogy  az  elvek  érett  megfontolása 
után,  a  valódi  szükség  mértékéhez  képest,  a  lehetőség  és  való- 
sithatás keretében  álUtották  fel  programmjukat,  azt  sem  módo- 
sítani, sem  csorbítani  nem  fogják,  hanem  egész  terjedelmében 
határozottan  fenntartják  s  ahhoz  egész  pohtikai  reputácziójukat 
és  állásukat  kötik. 

Január  11 -ikén  értekezletet  tartott  a  kormánypárt.  Schvarcz; 
Gyula  képviselő  ezen  alkalommal  kérdést  intézett  a  miniszter- 
elnökhöz gróf  Revertera  osztrák-magyar  nagykövetnek  a  polgári 
házasság  ügyében  a  Vatikánnál  tett  állítólagos  javaslata  iránt, 
mely  szerint  az  esketés  egyházi  szertartásakor  polgári  közeg  is 
legyen  jelen.  A  kérdésre  Wekerle  miniszterelnök  azt  felelte,  hogy 
senkivel,  aki  az  állami  kérdésekben  határozni  liivatva  nincs, 
alkuba  nem  ereszkedett.  A  kormány  csorbítatlanul  fenntartja 
egyházpohtikai  programmját.  Valótlan  az  is,  hogy  lépéseket 
tett  volna  a  papságra  gyakorlandó  befolyás  végett.  Hiszi,  hogy  a 
magyar  társadalom  és  közélet  elég  erős  lesz  higgadtan  és  méltó- 
sággal dűlőre  vinni  ezen  ügyeket. 

Nagy  jelentősége  volt  a  január  27-iki  értekezletnek.  Az^ 
egyházpohtikai  programm  körül  mutatkozó  belső  pártellentétek 
elhárítása  volt  a  czél.  Wekerle  kijelentette,  hogy  programmjához, 
nevezetesen  annak  egyházpolitikai  részéhez  is  változatlanul 
ragaszkodik  s  azt  a  kormány  és  a  párt  működése  alapjának 
tekinti.  Pártkérdés  nemcsak  az,  ami  a  pártnak  előleges  határo- 
zatán alapszik,  hanem,  bár  nem  alapszik  is  előleges  párthatáro- 
zaton, minden  oly  kérdés,  mely  a  kormány  létét  érinti,  vagy  egybe- 
vág a  kormányprogramra  sarkalatos  részeivel.  Lehetnek  a  párt- 
ban egyesek,  akik  ezen  egyházpolitikai  prograramal  nem  érte- 

10* 

nek  egyet.  Nem  tartja  szükségesnek,  hogy  ők  magukra  nézve 
fölvessék  a  pártkérdést,  mielőtt  a  kormány  konkrét  alakban 
előterjeszti  a  javaslatokat.  Bennmaradhatnak  a  pártban,  de 
elvárja  tőlük,  hogy  akcziót  és  propagandát  a  kormány  eme  politi- 
kája ellen  ne  csináljanak.  Ily  alapon  kéri  a  párt  további  támo- 
gatását. 

Wekerle  világos  kijelentései  csak  szorosabbra  fűzték 
a  szabadelvű  párt  egységét  azáltal,  hogy  az  egyházpoHti- 
ká  jávai  elvi  ellentétben  álló  tagok  kivonulására  az  utat 
megnjdtották. 

A  jelenlevők  közül  hárman,  névszerint  Latinovits  Ernő, 
Péchy  Tamás  és  Szapáry  László  nyomban  kiléptek  a  pártból. 
Mások,  mint  Asbóth  János,  gróf  Batthyány  Tivadar  és  még 
néhányan,  sőt  maga  a  pártnak  éveken  át  volt  vezére  :  gróf  Szapáry 
Gyula  később   csatlakoztak  a  kilépettekhez. 

De  még  ha  jóval  többen  lettek  volna  is,  a  szabadelvű  párt 
nagy  túlsúlyát,  a  reformok  sorsának  a  Házban  való  biztosítására 
magában  is  elegendő  erejét  meg  nem  ingatták  volna. 

Ellenkezőleg.  Az  egyházpolitika  oly  kovásznak  bizonyult, 
mely  a  pártot  erkölcsi  súlyában  emelte,  összetartásában  szilár- 
dította s  az  ország  előtt  népszerűségben  rég  el  nem  ért  fokra  segí- 
tette föl.  A  közvélemény,  minden  ellenkező  próbálkozás  és  híresz- 
telés daczára,  teljesen  meg  volt  nyerve  a  reformok  ügyének. 
Közmeggyözödéssé  vált,  hogy  magyar  nemzeti  és  állami  szem- 
pontból a  kormány  programmja  többet  kínál,  mint  a  reform- 
ellenes pártok  és  párttöredékek  a  Házban.  És  annak  a  népszerű- 
ségi többletnek,  mely  a  szabadelvű  pártra  és  fegyvertársaira 
ebből  háramlott,  a  reformellenes  irányt  képviselő  kisebbség 
részén  ugyanakkora,  sőt  fokozott  mértékű  fogyaték  felelt  meg. 
A  kormány  és  pártja  a  szélsőbal  zömével  együtt  jártak  a  nemzet 
előtt  a  szabadelvű  haladás  jegyében  ;  a  kilépettek,  a  nemzeti 
párt  s  a  szélsőbal  kis  töredéke  pedig  a  népszerűtlen  felekezeti 
álláspont  színébe  keveredett  szövetség  gyanánt  jelentek  meg  ; 
holott  a  végczélra  nézve  a  többet  és  a  kevesebbet  akarók  közt 
különbség  nem  volt,  s  az  a  gyanút  keltő  támogatás,  mely  az  utób- 
biak álláspontját  kísérte  és  kompromittálta,  kétségkívül  azonnal 
megszűnt  volna,  hogy  époly  heves  támadásnak  adjon  helyet, 
mihelyt  a  kevésbbé  radikális  vagy  épen  túlliczitáló  programm 
a  komoly  lehetőség  terére  lép.  Ha  megbukott  volna  a  kormány 

szabadelvű  politikája,  a  másik,  mérsékeltebb  megoldás  ellen 
ugyanazzal,  sőt  nagyobb  erővel  szállott  volna  síkra  ugyanaz  a 
befolyás,  mely  most  a  kormány  ellen  hadakozott. 

GYÖRGY  PÜSPÖK  LEVELE.  IZGALOM. 

Sehopper  György  rozsnyói  püspök,  mintegy  az  ellentábor 
csatakiáltásakép,  levelet  írt  új  esztendőre  megyéje  papjaihoz. 
Kimondja  ebben,  hogy  a  polgári  házasság  »nekünk  nem  kell«, 
s  arra  buzdítja  a  papságot,  gyűjtsenek  híveik  közt  aláírásokat, 
figyelmeztetésül  képviselőjük  számára,  s  kitűzi  további  feladatúi 
az  appellátát  a  rosszul  informált  királytól  a  jobban  informá- 
landóhoz. 

E  magas  helyről  jövő  intés  nem  maradt  eredmény  nélkül. 
Az  eddig  is  több  helyt  nyíltan  lobogó  láng  szélesen  terjedt  min- 
denfelé a  papságnak  egyházuk  érdekeiért  melegen  érző  s  a  vallás 
vélt  veszélye  miatt  háborgó  lelkében.  A  polgári  házasságot  elítélő 
prédikácziók  napirenden,  vagy  inkább  ünnep-  és  vasárnapiren- 
den voltak.  És  nem  mindig  voltak  épületesek.  Szinte  közhely 
gyanánt  ment  szószékről  szószékre  pl.  az  a  vád,  hogy  a  képvise- 
lők azért  akarják  behozni  a  polgári  házasságot,  hogy  szabadul- 
janak öreg  feleségüktől  s  a  gyermekektől  és  fiatalabb  nőre  tegye- 
nek szert.  Ilyen  volt  az  is,  hogy  a  polgári  házasság  a  többnej  ű- 
séget,  a  könnyű  elválást  és  újra  házasodást  jelenti.  Az  átkos 
»szabad-kőművesek«  csinálják  az  egészet ;  a  kormány  ezek  zsold- 
jában van  stb.  stb.  Emellett  az  aláírások  gyűjtése,  tiltakozásul 
és   figyelmeztetésül,    nagy   arányokat   öltött. 

Az  egész  társadalom  megmozdult.  A  harcz  heve  mindenkit 
elragadott.  És  ez  nem  is  csoda.  A  kormány  programmja  egy  igazi 
nagyhatalomnak  :  a  kath.  Egyháznak  hagyományaival  ütközött 
össze, 

VAJAY  INTERPELLÁL. 

A  mozgalmas  január  hónap  interpelláczió  által  is  nyilatkozatra 
késztette  a  kormányt  egyházpohtikája  felől.  Vajay  István,  a 
szélsőbali  káplán-képviselő  tett  kérdezést  :  szándékában  van-e 
gróf  Csák5niak  mielőbb  visszavonni  az  elkeresztelési  rendeletét, 
miként  a  kormány  Ígérte.  Gróf  Csáky  a  jan.  14-iki  ülésben  fölvilá- 
gosította a  kérdóstevőt,  hogy  téved.  A  kormány  sohasem  helyezte 


246  A  gyökeres  szabályozás  felé.  Alapozás. 

föltétlenül  kilátásba  a  rendelet  visszavonását.  A  miniszterelnök 
azt  mondta,  hogy  a  rendeletet  is  hatályon  kívül  fogják  helyezni, 
de  a  polgári  anyakönyvek  behozatalával  egyidejűleg.  Szóval  a 
rendelet  csak  akkor  lesz  visszavonható,  ha  tárgytalanná  válik. 
Vajay  megjegyzésére,  hogy  a  miniszter  maga  ehsmerte  a  rendelet 
miatt  támadó  lelkiismereti  és  kötelességi  összeütközést,  Csáky 
azt  válaszolta,  hogy  a  konfliktus  tényleg  fennáll,  de  az  áUam, 
^aját  czéljai  felé  törekvésében,  nem  ismerheti  el  akadályul  egye- 
sek lelkiismereti  ügyeit.  Különben  a  polgári  anyakönyveket 
épen  azért  akarják  behozni,  mert  a  konfliktus  megszüntetésére 
más  móddal  a  kormány  nem  rendelkezik. 

Válsághírek. 

Hozzátartozott  mindenkor  a  nagy  gyürkőzések  lélektanához, 
hogy  a  gyöngébb  fél  kiáltja  elveszettnek  az  eresebbet.  így  volt 
ebben  a  harczban  is  nem  egyszer.  Unos-untalan  újságolták  a  lapok, 
hogy  a  kormány  bukása  el  van  végezve.  A  miniszterelnöknek, 
Szilágyinak  és  Csákynak  menesztése  és  gróf  Szapárynak  reakti- 
válása  küszöbön  van.  A  király  ö  Felsége  iránt  naponta  nyilváno- 
san kifejezett  részvét,  hogy  mily  erkölcsi  kényszer  nyomása  alatt 
volt  kénytelen  a  kormány  programmjához  járulni,  holott  az  egész 
ország  ellenzi  azt,  és  a  főrendiház  biztosan  megbuktatja  :  sok  érzé- 
keny és  hű  szívben  keltett  visszhangot  s  állandóan  a  válság  déh- 
bábját  ringatta  a  levegőben  ;  de  valósággal  csak  annak  bizony- 
sága volt,  hogy  a  kormány  és  programmja  egyelőre  szilárdan  áU. 

HATÁS  ÉS  ELLENHATÁS. 

IVIihelyt  egészen  nyilvánvalóvá  lett,  hogy  a  Wekerle-kor- 
mány  el  van  tökélve  radikális  egyházpohtikai  programmját 
tüskön-bokron  keresztül  diadalra  vinni  vagy  vele  elbukni  :  meg- 
indult az  ellenhatás  országszerte,  sőt  világszerte  a  programm 
ellen. 

A  magyar  politikának  1867.  óta  nem  volt  ekkora  betétje 
koczkán  s  nem  volt  ily  hatalmas  ellenféllel  dolga.  Az  állami  érdek 
szemben  találta  itt  magát  az  egyetlen  világhatalommal,  mely 
ugyan  tisztán  csak  erkölcsi  fegyvereket,  de  annál  okosabb,  fegyel- 
mezett, erős  és  a  lehető  legjobban  szervezett  katonaságot  for- 

díthatott  ellene,  t.  i.  Rómával.  Hiába  ült  a  prímási  székben  a 
legszelídebb  lelkű  főpap,  Vaszary  Kolos  ;  előre  lehetett  látni, 
hogy  Róma  ellentáll,  s  a  főpapi  kar  és  a  lelkészkedő  papság  szinte 
egyértelemmel  fog  hódolni  a  Rómából  jövő  irányításnak.  A  har- 
czias  elem  mind  a  püspökök,  mind  a  papok  közt  többségben 
volt.  Egyaránt  féltették  —  hogy  igazságosak  legyünk  —  a  magyar 
áUam  keresztény  jellegét,  az  egyház  befolyásának  csorbulását  a 
polgári  élet  egész  vonalán,  ahol  a  kettő  eddig  érintkezett.  Sokan 
pedig  lelkük  mélyéből  meg  voltak  győződve  arról  is,  hogy  a  tervbe 
vett  törvények  a  hitélet  megingatására  fognak  vezetni.  Gróf 
Esterházy  Miklós  Móricz  tizenötös  tanácsa  —  buzgó  főurakból 
-és  képviselőkből  az  ellenhatás  ügyében  —  csak  így  volt  érthető. 
■^Hazafias  aggodalom  és  a  valláshoz  való  ragaszkodás,  az  egyház 
állásának  vélt  veszélyeztetésével  kapcsolatosan,  az  elszánt  harcz- 
nak  megannyi  hadsereggel  fölérő  mozgatóivá  lettek  a  konzer- 
vatív oldalon,  szemben  a  kormány  haladó  politikájával.  Egész 
Európa  figyelme  kísérte  e  harczot,  az  alkotmányos  magyar 
államnak  s  egyúttal  a  magyar  szabadelvűségnek  izgatóan  érdekes 
erőpróbáját.  A  merev  dogmatikus  álláspont  veresége  azonban 
előrelátható  volt.  Nem  akadt  a  parlamenti  vezérlő  politikusok 
közt  egy  sem,  aki  odaadta  volna  nevét  zászlóul  ennek  az  állás- 
pontnak. Még  Ugrón  Gábor  is  a  polgári  házasság  mellett  volt, 
noha  csak  a  fakultatív  formát  pártolta.  így  az  ellenmozgalom 
klerikális  jellege  nagyon  is  szembeszökően  kidomborodott  és 
sorsa  ezáltal  előre  meg  volt  pecsételve  a  magyar  értelmiség  előtt. 
A  kathohkus  világiak  túlnyomó  száma  —  élükön  Csáky,  Wekerle, 
Apponyi,  —  hű  maradt  a  történeti  magyar  állásponthoz,  mely  min- 
dig a  szabadelvűség  álláspontja  volt.  Az  ellenhatás  ügye  kezdet- 
től fogva  rosszul  állott  ezúttal.  S  hiábavalóknak  bizonjníltak 
az  udvarhoz  fűzött  vágyódások  és  a  czélzatosan  terjesztett  vál- 
sághírek, a  kétségbeesés  utolsó  menedékszálai.  Nem  ingott  meg 
a  kormány  állása,  és  a  reform  ügye  diadalmasan  nyomult  előre. 

HADÜZENET  A  PÜSPÖKI  KAR  RÉSZÉRŐL. 

Kétségkívül  legjelentősebb  mozzanata  volt  az  ellenhatás- 
nak az  a  fehrat,  melyet  —  kiválókép  Schlauch  Lőrincz  püspök 
közreműködésével  —  a  püspöki  kar  intézett  a  reformok  ellen 
ő  Felségéhez   1893.   márczius  elején. 

A  feliratot  alkotmányos  úton  a  kormány  útján  terjesztet- 
ték a  király  elé,  s  ugyanakkor  a  miniszterelnöknek  is  átadtak 
egy  memorandumot,  ennek  latin  nyelvű  szövegét  pedig  a  pápá- 
hoz terjesztették  föl. 

Elmondják  ebben,  hogy  a  februári  rendelet  helyébe,  amely 
azelőtt  egymaga  volt  sérelmes  a  kath.  egyházra,  most  a  kormány 
négy  új  pontot  vett  föl  programmjába,  melyek  hasonló  természe- 
tűek :  a  kötelező  polg.  házasságot,  a  zsidók  reczipiálását,  a  polgári 
anyakönyveket  és  a  szabad  vallásgyakorlatot.  Foglalkoznak 
mind  a  néggyel  s  elítéhk  mind  a  négyet. 

A  reform  egjrrészt  időszerűtlen,  másrészt  a  dogmákba  ütkö- 
zik, 8  e  mellett  fokozatosan  elkeresztényteleniti  a  társadalmat. 
Fehdézi  a  harczot  egyház  és  állam  közt,  melytől  Andrássy  Gyula 
is  intette  annak  idején  a  nemzetet.  A  zsidó  reczepczióba  a  püs- 
pöki kar  sohasem  egyezhetik  bele. 

Kijelenti  a  felirat  többi  között  a  vegyes  házasságokról,  hogy  a 
kath.  anyaszentegyház  e  házasságokat  sohasem  helyeselte,  hanem 
csak  tűrte,  és  az  ily  házasságból  származó  mindkét  nembeh  gyer- 
mekeknek a  kath.  hitben  való  nevelése  követelményétől  el  nem 
állhat.  Követeh  az  1868  :  LXIII.  t.-czikknek  olykép  való 
módosítását,  hogy  a  vegyes  házasságbeli  gyermekek  vallásának 
meghatározása  a  szülőkre  bízassék.  Tehát  a  kisebbség  védelmére 
szolgáló  törvényt  föltétlenül  és  ellenérték  nélkül  módosítani 
kívánja. 

»Az  államnak  —  úgymond  —  e  kérdésnél  nem  lehet  s  nincsen 
más  tennivalója,  mint  arról  gondoskodni,  hogy  amint  más  vallá- 
súaknak  megengedi,  hogy  hitelveik  szerint  élhessenek :  ugyanez 
a  jog  a  katholikusoknak  is  biztosíttassék.  Ezen  jog  és  szabadság 
meg  védelmezése  illeti  meg  az  államot.* 

Továbbá  :  »Hogyan  meri  a  törvényhozás  sérteni  akarni 
a  kath.  egyház  jogait,  melyeket  neki  az  alkotmány  biztosít  ?« 

Az  államnak  törvényhozói  joga  és  hatalma  a  felirat  szerint 
nem  terjed  ki  a  keresztény  házasság  kérdéseire.  Mert :  »A  keresz- 
tény államok  sohasem  gondoltak  olyasmire,  mintha  a  keresztény 
házasság  feletti  általános  és  korlátlan  hatalom  őket  illetné  meg, 
még  pedig  a  polgári  szerződés  czímén.« 

Egyenesen  a  királyhűség  veszedelmét  siratja  ő  Felsége 
előtt  a  következő  részlet  :  »Már  pedig  a  magyar  kormány  által 
hirdetett  egyházpohtikai  elvek  oly  sebeket  vágnának  a  gondjainkra 

bízott  s  Magyarország  lakosságának  nagyobb  felét  képező  kath, 
híveink  meggyőződésén,  annyira  megingatnák  erkölcsi  érzékét, 
hogy  nem  volna  képes  a  romboló  áramlatnak  ellenállani,  s  elide- 
geníttetvén  az  egyháztól,  aláásná  egyúttal  a  legmagasabb  trón. 
iránti  hűségének,  a  haza  iránti  szeretetének  legerősebb  alapját 
és  támaszát. « 

Hozzátehetjük,  hogy  a  fehratnak  egy  szava  sincs  az  állami 
felfogás  védelmére. 

EGYÉB  AGITÁCZIÓK. 

A  püspöki  emlékirat  öreg  ágyújának  dörgésébe  mint  apró 
puskaropogás  vegyült  bele  a  napi  és  időszaki  sajtó,  a  törvényho- 
zás tagjai  s  a  nép  számára  készült  röpiratok  szenvedélyes  hangja. 
Mindezek  a  kormány  programmját  s  az  egész  szabadelvű  moz- 
galmat olyannak  hirdették,  amely  támadás  a  kathohczizmus  ellen. 
»Szent  vallásunk  védelme«  volt  a  harcji  riadó.  S  ebben  a  szószék 
sem  maradt  hátra.  Az  ország  számos  vidékén  folyton  folytak 
a  népgyűlések  s  ezeken  a  reformok  elleni  féktelen  izgatás.  Katho- 
likus  egyesületek  alakultak  országszerte.  Több  helyt  a  klérus 
a  protestánsok  ellen  ingerelte  a  népet,  mint  akik  meg  akarják 
fosztani  vallásuktól  a  katholikusokat ;  és  viszont,  a  protestánsok 
köréből  is  erősen  felekezeti  színű  hangok  hallatszottak  helyen- 
kint.  Egymásután  érkeztek  be  a  kérvények  —  többnyire  nem- 
zetiségi vidékről,  ahol  a  reformokból  a  magyar  áUam  erősödé- 
sének szelét  érezték  ki  —  a  képviselő-  és  a  főrendiházhoz  a  kor* 
mány  egyházpolitikája  ellen. 

Napirenden  volt  a  klerikáhs  sajtóban  (Magyar  Állam  stb.) 
azoknak  a  képviselőknek  kipéczézése,  akik  az  utóbbi  választáskor 
álHtólag  reverzálist  adtak,  becsületszavukat  kötvén  le,  hogy 
védelmezni  fogják  a  kath.  érdekeket,  minők  :  a  februári  rende- 
let visszavonása,  az  1868  :  LIII.  t.-cz.  módosítása  (természete- 
sen rekompenzáczió  nélkül),  a  kath.  autonómia  helyreállítása  és  a 
kongrua-szabályozás.  Különös  élességgel  és  csökönyösséggel  for- 
dult ez  a  kiszerkesztés  némely  prononszirozott  szabadelvű  poli- 
tikusok ellen,  de  alaptalanul,  s  ekként  a  reverzálisokkal  való 
dobálózás  kísérletét  alapos  kudarcz  érte. 

A  Vatikán,  ha  nem  is  egész  nyíltan,  de  annál  érezhetőbben 
folyt   be   a   reformellenes   hadoszlopok   mozdulataiba.    Granielli 

Jatin  nyelvű  röpiratai  s  a  pápához  közelálló  egyéb  szócsövek 
világosan  megmutatták  az  utat,  melyen  a  papságnak  és  a  vele 
tartó  világi  elemeknek  járniok  kell.  Róma  sohasem  volt  közelebb 
Budapesthez,   mint  ekkoriban. 

Ugyanezt  mondhatjuk  Bécsről  is.  Főpapok  és  hitbuzgó 
kath.  főurak  nem  szűntek  meg  a  Vatikánt  és  a  bécsi  udvart  ostr  o- 
inolni  a  javaslatok  megbuktatása  érdekében.  Az  uralkodó  család 
népszerű  tagját,  József  kir.  herczeget  szintén  megkörnyékezték 
a  klerikáhs  befolyások  és  megtalálták  az  utat  a  királyi  ház  más 
tagjaihoz  is  ;  sőt  kétségtelenül  megállapitható,  hogy  az  európai 
katholikus  dinasztiák  úgyszólván  szövetséggé  alakultak  a  magyar 
kormány  egyházpolitikai  czéljainak  meghiúsitására.  Igyekeztek 
minden  módon  felvilágosítani,  meggyőzni  a  királyt,  hogy  ez  az 
egyházpohtika  vészthozó  az  egyházra  nézve,  s  nem  lehet  az 
apostoh  király  politikája.  De  minden  ily  czélú  próbálkozás  hiúnak 
bizonyult.  Ö  Felsége  rendületlenül  megállt  egyszer  elfoglalt 
álláspontján,  melyet  —  szemben  a  félmegoldást  kívánó  ellenvéle- 
ményekkel —  ő  maga  találó  rövidséggel  így  fejezett  ki  :  »Ha  már 
előre    kell    mennünk,     tegyünk  egész  lépést  előre  és  ne  felet. « 

De  az  ellenmozgalom  mindenesetre  előidézte  azt,  amire 
jiem  számított  :  a  szabadelvű  tábornak  szoros  összezárkózását 
és  harczi  kedvének  magasabb  fokra  szökését.  Az  egyházpohtikai 
programm  elleni  nyilatkozatokat  és  a  napirendről  levétel  iránt 
•az  országgyűléshez  intézett  beadványok  sorát  még  sűrűbben 
és  sokkalta  nyomatékosabban  szakítják  meg  a  reformsürgető 
és  pártoló  állásfoglalások.  Törvényhatóságokban  :  megyékben  és 
városokban  egymásután  nyilatkozik  meg  a  szabadelvű  egyház- 
pohtikát  védő  és  követelő  feKogás.  A  tót  falvak  ellenében  az  ország 
első  megyéi  s  városai  léptek  sorompóba. 

Kiemeljük  a  budapesti  ügyvédi  kamara  fehratát,  melyet 
márczius  első  felében  intézett  a  kormányhoz.  A  kamara  örömét 
fejezte  ki,  hogy  a  valóban  elijesztő  jogállapot  megszüntetése 
felé  annyi  küzdelem  után  a  kormány  végre  egy  hatalmas  lépést 
tett  programm  ja  kitűzésével  s  a  házassági  jog  egységes  szabályo- 
zását előkészítő  munkálatok  folyamatba  tételével. 

A  szabadelvű  sajtó  az  ügy  nagyságához  méltóan  felelt  meg 
hivatásának  és  sikeresen  ellensúlyozta  a  másik  oldalról  intézett 
támadásokat.  De  amint  ezek  sokszorosan  túllőttek  az  eszmei 
harcz  igazi  czélján,  épúgy    a    haladó  irány  is  nem  egyszer  túl- 

yásba  csapott.  A  publiczisztika  terén  magas  színvonalú  s  az 
állami  felfogást  méltósággal  érvényesítő  okfejtések  mellett 
•nem  volt  ritkaság  a  másik  véglet  sem,  mely  az  egész  reformellenes 
•mozgalomnak  a  nép  előtt  odiózus  színben  való  föltüntetésével 
igyekezett  az  ügynek  szolgálni.  (»Polgári  házasság,  vagy  :  hogyan 
-csereberéljük  az  asszonyt. «  »Polgári  házasság,  vagy  Jézus  mint 
feleségszerző. «  >>Lázad.ó  papok«  stb.  stb.) 

Egészében  mindamellett  azt  mondhatjuk  a  nagy  mérkő- 
zésről, hogy  a  két  fél  egyenlően  tudatában  volt  a  helyzet  komoly- 
ságának, egyenlő  hévvel  és  odaadással  küzdött  a  maga  igazáért, 
nem  tévesztve  szeme  elől  ama  korlátokat,  melyek  a  loyaHs  ellen- 
íéUel  szemben  kötelezők  és  azt  a  közös  vezércsillagot,  mely  mind- 
kettőnek harcza  fölött  lebegett  :  a  haza  érdekét.  Mind  a  kettő- 
nek vezérkara  szorgosan  ügyelt  arra,  hogy  harczaik  közben  a 
nemzet  nagy  erkölcsi  javait  csorba  ne  érje.  A  klerikálisok  erősen 
íajta  voltak  ugyan,  hogy  a  milliók  lelkét  a  vallási  érzés  szálaival 
politikájukhoz  kössék,  de  általában  óvakodtak  a  népet  nyílt 
ellenszegülésbe  vinni  bele.  Viszont  a  szabadelvűek  kímélve  bántak 
-«,  papi  tekintéllyel,  s  a  kulturharcz  mérgét  távol  kívánták  tar- 
-tani  úgyis  elég  kedvező  kilátású  ügjmk  propagálásától.  Ezért 
ahol  a  nép  megmozdult  is  a  reformok  ellen,  ez  merőben  alkotmá- 
nyos formák  közt,  minden  fenyegető  szín  nélkül  történt.  A  szabad- 
elvűek ritka  önmérséklete  pedig  egyrészt  azzal  a  haszonnal  járt, 
hogy  a  kormányt  támogató  többség  sorait  csak  nagyon  kevés 
képviselőnek  kilépése  apasztotta,  s  másrészt  az  ellenzéki  pártok 
szabadelvű  elemeinek  fegyverszövetsége  a  kormánypárttal,  tisz- 
.tán  az  egyházpoHtikai  küzdelemre,  nem  volt  megnehezítve  a  más 
irányban  fennforgó  ellentétek  szükségtelen  kihegyezése  által. 

INDEMNITY-MEGHOSSZABÍTÁS. 

Az  egyházpolitika  további  tárgyalására  a  másik  alkalmat 
szolgáltatta  a  Házban  az  indemnity  meghosszabbításáról  szóló 
.törvényjavaslat    1893.    márczius   4>től   6-ig. 

Horánszky  Nándor  a  konfesszionáUs  kérdésről  kijelenti,  hogy 
a  bajoknak  óriási  mértékben  való  kifejlődését  kizárólag  a  kormány 
idézte  elő  részint  habozó  eljárással,  részint  —  az  utolsó  időben  — 
provokáló  álláspontra  helyezkedésével.  Hónapok  óta  nem  a 
kormány  és  nem  a  törvényhozás,  hanem  rajtuk  kívül  álló  ténye- 

zők  kezelik,  irányítják,  fejlesztik  tovább  s  igyekeznek  magukhoz 
ragadni  e  kérdés  intézését.  A  törvényhozás  sem  direktívát  nem 
ad,  sem  alkotásokhoz  nem  nyúl,  sem  a  baj  elfojtására  nem  törek- 
szik, szóval  mítsem  tesz,  hogy  az  immár  igen  súlyos  baj  orvo- 
soltassék. 

Péchy  Tamás  ugyaníly  szellemben  szólt.  Készítse  el  a  kor- 
mány és  hozza  a  parlament  elé  mentül  előbb  a  javaslatokat,  de 
úgy  tegye,  hogy  a  kérdés  jogi  kérdés  legyen  s  vetkőzze  le  vallási 
jellegét. 

Wekerle  miniszterelnök  czáfolja  a  kormány  eljárása  ellen 
fölhozott  érveket  s  elutasítja  a  habozás  vádját.  A  kormány 
programmjának  határozottságához  kétely  nem  férközhetik.  Az 
agitácziókról  megjegyzi,  hogy  ily  nagy  kérdéseket  ellenállás  nélkül 
seholsem  oldottak  meg.  A  programm  valósítása  iránt  a  kormány 
időhatárhoz  kötött  kijelentéseket  tett.  Az  anyakönyvek  vezeté- 
sére vonatkozó  törvényjavaslatot  a  nyári  ülésszak  alatt  be  fogja, 
terjeszteni. 

Helfy  Ignácz  :  A  miniszterelnök  kijelentette  a  törvény- 
hozás előtt,  hogy  az  egyházpoHtikai  reformok  ügyét  kabinet- 
kérdésnek tekinti.  Saját  pártjában  pedig  ezt  az  ügyet  nyilt  kér- 
désnek jelentette  ki.  Mily  módon  és  kivel  akarja  megcsinálni 
a  reformokat,  ha  nincs  többsége  a  házban  ? 

Wekerle :  Hogyne  lenne,  mikor  Helfy  is  velük  van  !  Nem 
tartja  szükségesnek  a  pártkérdés  fölvetését,  mielőtt  a  javaslatok 
be  vannak  terjesztve.  Addig  kiki  maradhat  a  pártban.  Csak  annyit 
kíván  meg,  hogy  a  reformok  ellen  a  párttagok  ne  agitáljanak. 

Ugyanezt  mondta  Wekerle  már  január  1-én,  válaszúi  Jókai 
beszédére,  a  szabadelvű  párt  tisztelkedésekor. 

Horánszky  Nándor  hosszasabban  kitér  az  egyházpolitika 
előzményeire.  Nem  tartja  helyesnek,  hogy  a  törvényhozás  előtfc 
a  kormány  olyan  kijelentést  tegyen,  amelynek  valósítása  iránt 
nem  bírja  minden  illetékes  tényezőnek  előleges  hozzájárulását, 
még  pedig  a  kérdés  összes  kardináHs  részeinek  megoldására  nézve. 
Ily  politikába  nem  menne  bele  az  ország  és  a  korona  érdekében. 
Mert  ha  ez  a  politika  kudarczot  vall :  vagy  az  ország  tekintélye 
vagy  a  koronáé  sínyli  meg.  Az  egész  közvélemény  azt  tartja,  hogy 
ezt  a  politikát  nem  fogják  valósítani.  Azon  három-négy  évig,  amíg 
a  családjogot  megalkotó  törvény  a  ház  elé  kerül,  hogyan  véli 

a  kormány  ily  felfogások  mellett  a  köznyugalom  helyreállítását  ? 
Ideiglenes  csillapítószerre  van  szükség,  és  csak  ha  időlegesen 
helyreáll  a  nyugalom,  akkor  jöjjön  a  kormány  a  végleges  rende- 
zéssel. A  helyzet  ma  ez  :  Szapáry  megbukott  vagy  megbuktatták 
az  egyházpoHtikában,  de  a  színdarab  ugyanaz,  a  szereplök  ugyan- 
azok ;  lehet,  hogy  egy  súgóval  több  lett.*)  Szóval :  a  kormány 
csak  hatalmi  érdekből  nyúlt  a  reformhoz. 

Wekerle  :  Ha  a  kormányt  hatalmi  érdek,  vagy  pártérdek 
mozgatná,  akkor  nem  küzdene  elvi  alapon,  hanem  levenné  a  napi- 
rendről azokat  a  kérdéseket,  amelyek  ily  harczra  vezetnek.  Ez 
a  kormány  bukik  az  ő  elveivel,  ha  nem  tudja  őket  diadalra  vinni. 
Az  egyházpoHtika  terén  is  hosszú  időre  biztosíthatná  létét,  ha 
visszavonná  javaslatait  és  bevárná  a  nyugalmas  időpontot,  mely- 
ről sohasem  tudni,  hogy  mikor  áll  be. 

Gróf  Apponyi  Albert  védelmére  kel  Horánszky  álláspont- 
jának. Az  elvi  jóváhagyás  szükségessége  iránt  kételyei  nincse- 
nek eloszlatva. 

Wekerle  miniszterelnök  igazat  ad  Apponyinak  abban,  hogy 
az  elvi  jóváhagyás  előleges  proklamálására  voltakép  nem  lett 
volna  szükség.  Talán  nem  is  kérik,  talán  nem  is  élnek  vele,  ha 
nem  kellene  az  egész  vonalon  nemtelen  fegyverek  ellen  is  küzde- 
niök,  nem  a  házban,  hanem  a  házon  kívül ;  ha  nem  találkoznék 
a  kormány  oly  küzdelemmel,  amely  minden  tényezőt  kész  fel- 
használni ellene,  mely  nem  átalja  még  a  fejedelem  személyét  is 
belevonni,  mintha  csak  kelletlenül  adott  volna  megbízást  a  kor- 
mánynak ideig-óráig  való  szereplésre.  Ez  volt  a  külön  jog  s  ez 
volt  a  szükség,  hogy  legalább  az  elvi  kijelentést  kénytelen  volt 
a  kormány  provokálni. 

VALLÁS-  ÉS  KÖZOKTATÁSÜGYI  TÁRCZA  KÖLTSÉGVETÉSE. 
SZILÁGYI  BESZÉDET  MOND. 

A  harmadik  alkalmat  szolgáltatta  nyomban  az  indemnity 
után  a  vallás-  és  közoktatásügyi  minisztérium  1893.  évi  költség- 
vetésének tárgyalása  (Előadó  :  Dániel  Ernő).  E  vita  mindjárt 
másnap  kezdődött  és  márczius  23-ig  tartott. 


*)    A  »súgó«  t.  i.  :  Tisza   Kálmán. 

Az  első  nap  szónoka,  Sághy  Gyula  habozást  vet  a  kormány- 
nak szemére.  A  Szapáry-kormány  tavaly  őszre  ígérte  az  állami 
anyakönyveket  s  az  ígéret  ma  sincs  beváltva.  Terjessze  be  a  kor- 
mány haladéktalanul  javaslatait,  hogy  a  válság  egészségtelen 
elhúzódásától  az  országot  megmentse,  vagy  vonuljon  vissza  s 
engedjen  utat  hivatottabb  embereknek,  különösen  annak,  akiben 
a  nemzeti  eszme  és  a  szabadelvű  haladás  iránt  egyforma  lelkese- 
dés él  s  akinek  megvan  a  tehetsége,  hogy  a  nemzeti  eszme  köve- 
telményeit egyesítse  a  szabadelvűség  igényeivel,  melyek  nincse- 
nek egymással  ellentétben,   hanem  karöltve  járnak. 

Gróf  Csáky  Albin  vallás-  és  közoktatásügyi  miniszter  mindjárt 
Sághy  után  szólt.  Régi  és  megállapodott  véleménye,  úgy  mond, 
hogy  ha  a  48-iki  szellemhez  hívek  akarunk  maradni,  az  ott  kimon- 
dottakat  fokozatosan  létesíteni  :  akkor  azt,  ami  az  állam  szük- 
ségletei s  feladatai  körébe  tartozik,  állami  gondozásba  kell  ven- 
nünk ezen  a  téren  is,  a  többiekben  pedig  lehetőleg  nagy  szabad- 
ságot adnunk  a  felekezeteknek.  Ismerteti  az  elkeresztelési  ügy 
történetét  s  azon  előzményeket,  melyeken  át  a  kormány  eljutott 
arra  az  elhatározásra,  hogy  az  1868  :  LIII.  t.-czikk  rendelkezé- 
seihez nyúlni  kész,  ha  ennek  pótlásául  az  egységes  állami  házas-, 
sági  jog  és  judíkatura  s  ennek  szükségszerű  korolláriuma  :  a  köte- 
lező polgári  házasság  intézményét  ajánlhatja  föl.  A  Szivák-féle 
határozati  javaslattól  annyiban  van  eltérés,  hogy  ott  még  az. 
1868  :  LIII.  t.-czikk  érintetlensége  mondatott  ki.  Amit  e  helyett, 
fölajánl  a  kormány,  az  megér  állami  szempontból  annyit,  mint 
az  1868  :  LIII.  t.-czikkelyen  történő  módosítás,  sőt  többet  ér 
ennél. 

Fenyvessy  Ferencz,  aki  leginkább  a  kultusztárcza  ügyeiről 
szólt,  beszéde  végén  határozati  javaslatot  terjesztett  elő,  mely- 
ben utasíttatni  kívánja  a  kormányt,  hogy  tegyen  előterjesztést 
ö  Felségének  a  kath.  autonómia  létrehozatala  tárgyában  szer- 
vező bizottság  vagy  gyűlés  összehívására  az  engedély  megadása 
iránt. 

Gróf  Károlyi  Sándor  izgatással,  a  felekezeti  béke  földúlá- 
sával  vádolja  a  kormányt.  Az  ország  lakosságának  9/^0  része  ellenzi 
a  reformokat.  A  polgári  anyakönyvekre  kimondta,  hogy  akkor 
fogják   behozni,    »majd   ha   fagy  !« 

Gróf  Andrássy  Tivadar  :  A  kormány  egyházpoUtikája  ellen 
országszerte  megindult  a   mozgalom,   mely   még  a  szószékre  ia 

átragadt.  A  vádakból,  sőt  rágalmakból  egész  rendszert  csinál- 
nak. A  kormány  mulasztást  követne  el,  ha  ezt  tétlenül  nézné. 
Kifejti  a  polgári  házasság  előnyeit.  A  vallásra  seholsem  a  polgári 
házasság  vagy  a  vele  járó  intézmények  voltak  káros  hatással^ 
hanem  igenis  a  kíméletlen  harcz  és  ebben  az  egyháziak  túlzásai. 
A  polgári  házasság  meg  fogja  szüntetni  a  harczot  és  mélyebbé' 
teszi  az  egyház  befolyását.  Teljes  lélekkel  a  reformok  mellé 
szegődik. 

A  szabadelvű  pártból  kilépettek  egyike,  Asbóth  János  nagy 
mozgolódást  keltett  azzal,  hogy  Tisza  Kálmánnak,  miniszterelnök 
korában,  a  római  pápával  folytatott  tárgyalásait  »leplezte  le«. 
Állítása  szerint  gróf  Kálnoky  külügyminiszter  a  magyar  kormány 
kezdésére  jegyzéket  intézett  gróf  Paarhoz,  a  monarchia  római 
követéhez,  s  utasította  öt,  fejtse  ki,  hogy  a  polgári  (zsidó-keresz- 
tény) házasság  miatt  volt  izgatottság  megszűnt,  mivel  a  kormány 
a  javaslatot  laudabiliter  visszavonta  s  újból  beterjeszteni  nem  is 
szándékozik.  Ezért  jóakaró  támogatást  remél.  Akkor  a  pápa 
szívesen  teljesítette  ezt  az  óhajt  és  Tisza  Kálmán  a  választáso- 
kon pápai  segedelemmel  nagy  és  fényes  győzelmet  aratott.  Hely- 
teleníti továbbá,  hogy  Csáky  előránczigálja  mások  bizalmas 
levelezéseit.    (Felkiáltások  jobbfelől  :   Hivatalos  levelek  !) 

Berzeviczy   államtitkár  :    Hivatalos   akták    voltak ! 

Gróf  Károlyi   Gábor  :  Azok   hivatalos   levelek  voltak  l 
A  papok  szoktak  kéz   alatt  dolgozni ! 

Thaly  Kálmán  :  Helyesen  járt  el  a  miniszter  ! 
Végezetül  határozati  javaslatot  nyújt  be,  hogy  a  kormány 
vagy  még  a  nyári  szünet  előtt  terjessze  a  képviselőház  elé  vala- 
mennyi javaslatát,  vagy  vonja  vissza  az  egész  programmot. 

Tisza  Kálmán  :  Visszautasítja  Asbóth  támadását.  Asbóthot 
valami  rossz  embere  ismét  kegyetlenül  felültette.  Magyarország 
nagyszámú  katholikus  lakosságánál  fogva  ő  mindig  ehsmerte  a 
szentszék  jogait  saját  hatáskörében.  De  sohasem  tűrte  el  azt, 
hogy  Rómából  szabják  meg,  melyik  magyar  törvénynek  tartozik 
a  magyar  ember  engedelmeskedni,  vagy  milyen  törvényt  hozhat 
a  nemzet.  (Általános,  élénk  helyeslés.)  Az  egyházpoHtikáról 
beszélve,  a  múltban  sem  tagadta  soha,  hogy  a  végleges  megol- 
dás a  kötelező  polgári  házasság.  Midőn  a  szükségházasságról  (zsidó- 
keresztény  házasság)  szóló  törvényjavaslatot  tárgyalták,  meg  is 
mondta  a  főrendeknek,  hogy  el  lehet  temetni  azon  javaslatot,  de 

ha  eltemetik,  elemi  erővel  fog  a  polgári  házasság  ügye  felújulni. 
Az  egyöntetű,  mindenkire  egyforma  házassági  jogot  s  ennek  bete- 
tőzésekép a  kötelező  polgári  házasságot  elfogadja,  mint  olyant, 
amely  felekezeti  szempontból  áldozattal  jár,  de  ezt  az  áldoza- 
tot mindenkinek  kötelessége  vállalni,  aki  elismeri  annak  igaz- 
ságát, hogy  mindenekelőtt  a  magyar  állam  érdekét  és  tekin- 
télyét kell  megvédeni. 

E  felszólalás  következtében  Asbóth  (márcz.  11-én)  vissza- 
tért a  római  jegyzék  ügyére  s  elmondotta,  hogy  ő  maga  volt 
megbízva  a  jegyzék  elkészítésének  tervével  Szögyény  László 
akkori  osztályfő  által,  aki  megemlítette,  hogy  ez  Tisza  kivánsá  • 
gára  történik. 

Tisza  Kálmán  :  Ha  a  külügyminiszter  jónak  látta  azt  mon- 
dani, hogy  az  izgalmat  keltő  javaslat  vissza  vétetett,  tehát  többé 
nincs  ok  az  izgalomra  :  ez  még  nem  jelenti,  hogy  ő  (Tisza)  folya- 
modott volna  a  pápához  támogatásért,  s  ennek  fejében  meg- 
ígérte volna,  hogy  a  polgári  házasságot  többé  nem  terjeszti  elő. 
A  gyanúsítást  újra  a  leghatározottabban  visszautasítja.  Nem- 
csak a  szentszéknél,  de  semmiféle  külföldi  hatalommal  szem- 
ben sehol  arra  nézve,  hogy  valaha  mit  fog  cselekedni,  ígéretet 
nem   tett.*) 


*)  Az  inczidens  azonban  ezzel  még  nem  volt  elintézve  s  tovább 
is  zavarta  a  ház  békéjét.  Különösen  gr.  Károlyi  Gábor  szedte  elő, 
gyakori  közbeszólásaival,   követelve  az  iratok  előterjesztését. 

Márczius  16-án  Pázmándy  Dénes  interpellálta  ez  ügyben  Wekerle 
miniszterelnököt. 

Wekerle  kijelenti,  hogy  nem  a  mostani  kormány  feladata  és 
kötelessége  ezen  ügynek  utána  járni.  A  római  szentszék  igénybe- 
vétele a  vallásos  érzületet  érintő   ügyekben   megtörtént    másutt  is. 

Gróf  Károlyi  Gábor  :  Panama  ! 

Wekerle :  Nem  érzi  magát  indítva  a  kérdés  bővebb  tagla- 
lásába bocsátkozni  s  az  iratokat  a  ház  elé  hozni. 

Gróf  Károlyi  Gábor  :  Requiescat  in  pace ! 

Wekerle :  Tény,  hogy  egy  »Privatschreiben«  csakugyan 
intéztetett  a  klérus  szenvedélyes  föllépésére  gyakorlandó  mérsék- 
lés iránt,  de  ez  tisztán  informáczió  jellegű  volt,  és  hogy  az 
akkori  miniszterelnök  tudott  volna  felőle,  azt  a  levél  nem 
említi. 

Márcz.  20-án  pedig,  Pázmándy  napirend  előtti  felszólalása 
kapcsán,  Wekerle  kijelentette,  hogy  az  egyházpolitika  azon  alka- 
lommal szóba  sem  került. 

Okolicsán5d  László  :  A  reformok  keresztülvitelének  biztosí- 
tására annyi  föltétel  megteremtése  volna  szükséges,  hogy  a  kor- 
mány legjobb  szándéka  mellett  sem  tartja  lehetőnek  behozata- 
lukat. A  kormány  felidézte  a  viszály  szellemeit,  legyen  rajta, 
hogy  a  béke  helyreálljon. 

Szenti ványi  Árpád  az  1868-iki  törvény  megváltoztatása 
iránt  fejezi  ki  komoly  aggodalmait.  Nincs  garanczia,  hogy  a  súrló- 
dások akkor  meg  fognak-e  szűnni. 

Horváth  Gynla  :  A  vallás-  és  közoktatási  miniszterről  elis- 
meri, hogy  állásfoglalása  a  reformok  mellett  nem  új  keletű ; 
már  annak  idején  a  főrendiházban  e  megoldás  mellett  volt,  őt 
tehát  nem  lehet  következetlenséggel  vádolni.  Sajnos,  hogy  a  korona 
nem  kérdezte  meg  épen  azon  férfiak  tanácsát,  akik  az  egyház- 
pohtika  újabb  irányának  megindítói  voltak.  Csinálják  az  egyház- 
pohtikát  a  legközelebbről  érdekelt  tényező,  a  főpapi  kar  tilta- 
kozása ellenére.  Ettől  jót  nem  vár.  A  68-iki  törvény  megváltoz- 
tatását illetőleg  egyetért  Szentiványival. 

Ideje  volna,  hogy  a  kormány  vesse  föl  a  bizalmi  kérdést. 

Az  egyházpolitika  újabb  fordulatát  a  kabinetben  Szilágyi 
Dezsőnek  tulajdonítja.  Nem  taktikából,  hanem  a  protestáns 
szellemnél  fogva,  mely  a  minisztert  vezeti.  Az  erősebb  akczió 
akkor  kezdődött,  mikor  Szilágyi  belépett  a  kabinetbe.  Akkor 
adták  ki  az  elkeresztelési  rendeletet,  amelynek  védelmében  Szilágyi 
aratta  a  legtöbb  babért,  amint  ezt  Csáky  is  elismerte  a  »nagy 
cséplőgépről*.  Ezen  emlékezetes  időben  úgy  látta  az  ország, 
hogy  Szilágyi  az,     aki  energiát  visz  be  e  kérdések  intézésébe. 

Gróf  Csáky  Albin  újra  felszólalván,  megjegyzi  Horváth 
Gyulával  szemben,  hogy  a  februári  rendeletet  ő  kezdeményezte, 
nem  Szilágyi  sugalmazta  s  a  felelősség  is  őt  terheli.  A  68-iki  tör- 
vény megváltoztatását  illető  kormánynyilatkozat  és  a  februári 
rendelet  közt  nagy  idő  van  :  egy  egész  év  eseményei  s  tapasz- 
talatai, melyek  a  kormány  álláspontjában  történt  eltolódást 
igazolják. 

Reflektál  az  ellenvélemény  szónokainak  beszédeire.  Kliemeli, 
hogy  a  68-iki  törvény  módosítása,  melyhez  a  békét  kötik,  attól  az 
előzménytől  van  föltételezve,  hogy  a  kötelező  polgári  házasság 
intézménye  valósuljon.  Ez  az  érv  nyomatékosan  szól  az  intéz- 
mény mellett.  Gróf  Károlyi  Sándornak  azt  feleli,  hogy  a  polgári 
anyakönyvek  1894.  januárban,  amikor  tehát  bizonyosan  fagyni 

fog,  be  lesznek  hozva.  Szívesen  tenne  eleget  részéről  annak  a 
felhívásnak,  hogy  hagyják  el  helyüket,  de  ott  van  melletük  a 
nagy  többség  kívánsága,  hogy  maradjanak  ott,  és  a  kötelesség- 
érzet, hogy  védjék  elveiket,  amíg  velük  nem  buknak  vagy  győz- 
nek. Fenyvessy  Ferencz  határozati  javaslatát  elfogadja,  ellenben 
Asbóthéhoz  nem  járul  hozzá,  mert  az  összes  javaslatok  benyújtá- 
sának időpontját  nem  határozhatja  meg,  csak  azt  tudja,  hogy  a 
kormány   el   nem   áll  programmjától. 

Ugrón  Gábor  (márcz.  13.)  visszamegy  az  elkeresztelési  rende- 
letre. Nem  volt  szükség  reá.  Alkotmányellenes  volt  és  Deák 
czélzata  ellen  való,  aki  azt  mondta,  hogy  a  68-iki  törvényhez 
szankcziót  csatolni  annyi,  mint  a  vallásháború.  Az  anyakönyvezés 
körül  a  kormány  jelszavakkal  dobálózik.  Kik  fogják  az  anyaköny- 
veket vezetni  ?  Ki  viseli  a  költségeket  ?  Ezek  6  milHó  forintra 
rúgnak.  A  polgári  házasságot  melyik  formájában  kívánják 
behozni  ?  Ezt  ma  sem  tudjuk.  Honnan  van  a  miniszternek  lelki- 
ismerete, hogy  az  országot  egy  nagy  bizonytalanság,  nagy  veszély 
elé  viszi  s  el  akarja  hitetni,  hogy  ez  a  liberalizmus  és  a  szabadság 
nevében  történik  ?  A  polgári  házasságnak  csupán  fakultatív  alak- 
ját fogadná  el,  mely  mellett  az  egyéni  szabadság  jobban  érvénye- 
sül. A  népnek  900  éves  felfogását  nem  szabad  alterálni  máról- 
holnapra.  A  többség  1875  óta  bitorolja  a  szabadelvű  nevet,  s 
azóta  hányszor  szavazták  le  a  kötelező  polgári  házasságot  !  Mikor 
kapott  a  kormánypárt  az  ország  választóközönségétől  mandátu- 
mot az  általános  polgári  anyakönyvek  és  a  kötelező  polgári  házas- 
ság behozatalára  ?  Nemcsak  a  reformok  természete,  hanem  keresz- 
tülvitelük iránt  sincs  a  kormány  tisztában  A  főrendiház  részéről 
a  megszavazás,  a  korona  részéről  a  szentesítés  bizonytalan.  Hir- 
detni az  elveket,  a  nélkül,  hogy  a  valósítás  tényezőit  megszerezték 
volna  :  ok  nélkül  való  izgalom  felidézése.  Olyant  még  az  inkviziczió 
börtöneiben  sem  találtak  fel,  hogy  mesterséges  szülési  fájdal- 
makat idézzenek  elő  a  nélkül,  hogy  szülnének.  Ezt  a  kínt  akarják 
éreztetni  a  törvényhozással  ?  Az  alapvető  munkát  :  az  egyház 
és  állam  közti  viszonyok  rendezését,  az  egyházak  egymásközti 
viszonyainak  szabályozását  az  egyenlőség,  viszonosság  és  szabad- 
ság alapján  :  ezt  kellett  volna  előbb  Irányi  szellemében  elvégezni 
stb.  A  kormány  a  kulturális  kérdéseket  politikai  czélokra  használja 
föl ;  azt  akarja,  hogy  az  országban  fölébredt  függetlenségi  vágy 
és  törekvés  el  legyen  némítva,    bajnokai  megosztva,  hogy  így  az 

ellenzék    gyengítésével    magát    erősítse.    Határozati    javaslatot 
nyújt  be,  mely  szerint  utasítja  a  képviselőház  a  kormányt  : 

állítsa  vissza  az  1890.  február  26.  előtti  állapotot,  terjesz- 
szen  elő  törvényjavaslatot,  melyben  úgy  az  állam  és  egyházak, 
mint  az  egyházaknak  egymásközti  viszonyait  a  szabadság,  egyen- 
lőség és  viszonosság  alapján  rendezi ; 

tegyen  a  koronánál  előterjesztést,  hogy  a  képviseleti  alapon 
létesítendő  kath.  autonómia  szervező  gyűlése  egy  év  alatt  össze- 
hívassék  ; 

igyekezzék  az  anyagi  jogrendet  minél  előbb  megalkotni  és 
ebben  a  házassági  jogot  egyöntetűen  szabályozni ; 

addig  pedig,  amíg  ezen  alapvető  törvények  elkészülnek, 
sem  az  általános  állami  anyakönyvvezetés,  sem  a  kötelező  pol- 
gári házasság  kérdése  meg  nem  oldható.  (Hosszantartó,  zajos 
helyeslés   és   éljenzés   balfelől.) 

Polónyi  Géza  :  Utal  Lengyelország  példájára  ;  óvakodjunk 
attól,  hogy  e  kérdésekbe  az  izgatásnak  és  lazításnak  üszkét 
dobjuk  bele.  A  vallásosság  nem  baj,  csak  a  felekezetiesség,  amely 
hamis  jelszók  alatt  a  vallás  zászlaját  lobogtatja,  hogy  magának 
utat  törjön.  (Általános  helyeslés).  »Híve  voltam  —  úgymond  — 
és  maradok  a  vallásszabadság  igaz  és  magasztos  elvének  ;  híve  vol- 
tam, vagyok  és  maradok  az  általános  kötelező  polgári  házasság- 
nak ;  híve  voltam,  vagyok  és  maradok  az  általános  polgári  anya- 
könyvek behozatalának.*  (Helyeslés  minden  oldalon.)  Nagy 
szerencsétlenség,  hogy  Magyarország  főpapi  kara,  a  helyett,  hogy 
a  törvényhozáshoz  folyamodnék,   a  királyhoz  fordul. 

Gróf    Károlyi    Gábor :  Ügy,   mint  az  oláhok.   Egészen 

úgy,  mint  az  oláhok  ! 
Vajay  István  :  No,  nem  egészen  úgy. 

A  polgári  házasság  iránt  dogmatikus  kételyei  nincsenek. 
Nagyon  mellette  szól,  hogy  megmozdultak  Erdély  és  a  határ- 
szélek azon  vidékei,  ahol  azért  nem  kell  a  polgári  házasság,  mert 
a  magyar  nemzeti  államnak  szolgálatában  áll.  (Altalános  helyes- 
lés.) Mint  katholikus  hajlandó  ezért  a  hazafiságnak  áldozatot 
hozni. 

A  kötelező  polgári  házasság  ügyében  azt  kérdezi  a  tisztelt 
pseudo-szentlélektől,  a  hivatalos  súgótól  :  Szilágyi  Dezsőtől, 
nem  lesz-e  majd  szükséges  a  vallásfelekezetek  viszonossága  kér- 
désében   a    vegyesházasságoknál    a    gyermekek    hovatartozása 

iránt  határozni  ?  Vagy  nem  képzelhető-e  a  polgári  házasság  úgy, 
hogy  a  szülök  szabadon  állapítják  meg  gyermekeik  vallását, 
vagy  úgy,  hogy  az  1868  :  LIII.  t.-ez.  fenntartassák  ?  Ezzel  szem- 
ben a  kormány  odadobja  az  1868-iki  törvény  megváltoztatása 
fejében  mint  konczot  a  másik  felekezetnek  a  polgári  házasságot. 
A  kormány  eljárása  következetlen  s  egy  pillanatig  sem  volt  más. 
Az  egész  áldatlan  vitának  alaphibája  az,  hogy  itt  folyik  a  harcz 
a  protestantizmust  saját  hatalmi  czéljaira  felhasználó  klikk 
és  az  ország  közt.  Diszkreditált,  lejárt  múmiák,  akik  elveszett- 
nek érzik  lábuk  alatt  a  talajt,  megbuktatni  siettek  egy  minisz- 
terelnököt csak  azért,  hogy  saját  hatalmi  érdekeiket  a  vallás 
legszentebb   érdekeinek  leple   alatt   védelmezzék. 

Márczius  14-én  szólt  bele  a  vitába  Berzeviczy  Albert  állam- 
titkár. 

Visszatekint  az  egyházpohtika  múltjára  Deák  emlékezetes 
beszéde  óta.  Az  anyakönyvvezetésre  nézve  megemlíti,  hogy 
az  1891-iki  nagy  vallásügyi  vitában  Ugrón  Gábor  az  állami 
anyakönyvezést  közkívánságnak  mondta,  most  pedig  ezzel 
ellenkezőt  mond.  Hivatkozik  Apponyinak  1892.  május  24-iki 
beszédére,  amelyben  nem  a  részleges  reformokkal  való  pilla- 
natnyi orvoslást,  hanem  az  általános  reformot  sürgette. 
Az  1868  :  LIII.  t.-cz.  megváltoztatása  iránt  a  kormány  arra  az 
álláspontra  helyezkedett,  amelyet  Apponjd  tavaly  májusi  beszé- 
dében közhelyeslés  mellett  foglalt  el.  A  változtatást  Irányi  is 
követelte  épp  a  szabadelvüség  nevében.  A  kormány  egyházpoHti- 
kája  nem  ingadozás  volt,  hanem  fokozatos  elöhaladás  abban  az 
irányban,  melyet  a  képviselőház  kitűzött.  Ami  az  izgalmakat 
illeti,  a  februári  rendelet  visszavonása  ezen  nem  segítene.  De 
a  napirendről  való  levétel  sem.  Ha  ma  levennék  a  javaslatokat  a 
napirendről  és  később  újra  behoznák,  az  még  sokkal  nagyobb 
izgalmat,  még  hevesebb  ellenállást  szülne.  (Élénk  helyeslés.)  Ezt 
az  ellenállást  le  kell  küzdeni  ;  az  izgalom  ellen  pedig  nincs  más 
csillapító  szer,  mint  a  kérdések  megoldása.  A  nyugodt  fejlődés 
érdekében  szükséges,  hogy  e  megoldás  végre  bekövetkezzék. 
Kormányok  mehetnek,  kormányok  jöhetnek,  de  semmi  válto- 
zás e  kérdéseket  többé  háttérbe  szorítani  nem  fogja.  És  ha  a  kor- 
mány az  egyházpohtika  terén  a  kvietizmus  álláspontjára  akarna 
helyezkedni,  a  korszellem,  a  viszonyok  hatalma  elutasíthatatlan 

erővel  fogna  zörgetni  a  ház  ajtaján,  követelve  a  bebocsátást, 
az   elszámolást.   (Élénk  helyeslés.) 

Visontai  Soma :  Nem  tisztán  egyházpohtikai  kérdések- 
ről van  szó.  Ezek  a  jogállam  és  jogrend  kérdései,  az  állam  és 
egyház  közti  viszony  szabályozásának  ügyei,  s  így  szorosan  az 
egyházpohtikai  kérdések  fogalma  alá  nem  is  vonhatók.  Hivat- 
kozik az  1870-iki  jogászgyülés  határozatára,  mely  szerint  a 
magyar  jogászgyülés  a  polgári  házasság  kérdésében  határozati- 
lag    njálvánítja  : 

»A  házassági  jog  jelen  állapota  hazánkban  —  a  valláskülönb- 
ség szerinti  szétszaggatottság  és  az  állami  törvénykezés  kizárása 
folytán  —  jogilag  tarthatatlan. 

A  kötelező  polgári  házasság  behozatalával,  valamint  az 
állami  és  társadalmi  viszonyokon  nem  alapuló,  tehát  a  vallás 
különbségéből  is  származó  házassági  akadályok  teljes  mellő- 
zésével lehet  egyedül  házassági  jogunk  oly  rendezését  létesíteni, 
mely    a    jog    követelményeinek    eleget     tesz.« 

Veszter  Imre  :  A  XIX.  század  végén  felekezetek  szerint 
osztályozni  az  embereket  s  a  felekezeti  animozitást  fölkelteni  : 
bűn  a  haza  iránt.  Az  izgalom  okát  abban  az  akczióban  látja,  melyet 
világszerte  a  Vatikán  indított  meg  újabban  s  melynek  végczélja 
visszaszerezni  azon  hatalmat,  melyet  a  hberalizmus  elleni  küzde- 
lemben a  jelen  (XIX.)  század  folyamán  elvesztett.  A  magyar 
nemzeti  érdek  össze  van  forrva  a  hberahzmus  ügyével ;  és  a  nem- 
zeti érdek  felette  állván  minden  más  érdeknek  :  a  magyar  állam 
hatalmát  érvényesítő  egyházpolitikával  azért  is  egyetért,  mert 
ezzel  a  nemzetiségi  velleitásokra  s  a  magyarellenes  elemek  parti - 
kularizmusára  is  érzékeny  csapást  mérünk.  A  főpapok  hadüzene- 
tével szemben  állást  kell  foglalni  s  az  ország  számos  vidékén 
vallási  jeligék  alatt  a  szószékről  és  népgyűléseken  folyó  féktelen 
izgatás   előtt   nem   szabad    meghátrálni. 

Gróf  Apponyi  Albert  márczius  16-án  szólalt  föl.  Beszéde 
méltó  visszhangja  volt  az  előző  nap  emelkedett  szellemű  tartal- 
mának. Noha  elítélte  a  kormány  egyházpolitikáját,  mely  nem 
tud  a  nemzeti  élet  szerves  kapcsolatába  beilleszkedni  és  kárhoz- 
tatta az  eljárást,  melyet  a  kormány  e  reformok  bevezetése  körül 
követett  ós  ma  is  követ :  a  reformok  ügyét  mégis  hatalmasan 
előrevitte,  mert  megállapította  a  magyar  értelmiség  zömének 
a  szabadelvű  iránnyal   való   egybeforrottságát  s  erre  alapította 

azt  a  tételét,  hogy  a  reformok  valósulni  fognak,  ha  ez  a  kormány 
elbukik  is. 

Csáky  jóhiszeműségét  —  úgymond  — nem  vonta  kétségbe 
senki.  De  a  februári  rendelet  káros  volta  felől  sincs  ma  már  két- 
féle vélemény.  Az  is  bizonyos,  hogy  azóta,  három  éven  át,  a  kor- 
mány a  modus  vivendi  keresésének  útvesztőjében  tévelygett. 
Berzeviczy  beszédéből  vádat  olvas  ki  a  kormány  ellen  :  hogy 
lépésről-lépésre  idegen  befolyások  által  tolatott,  az  események 
fejlődését  sohasem  irányitotta,  hanem  csak  követte.  Csáky  szerint 
az  általános  polgári  anyakönyvek  behozatala  1892.  május  19-ón 
még  lehetetlen  volt ;  ugyanazon  év  novemberében  ugyanez  már 
a  kormányprogrammnak  egják  kardináhs  pontja,  legutóbb  pedig 
1894.  januárjára  ezt  már  kilátásba  is  helyezi.  Átgondolt  és  kel- 
lően megérlelt  politika-e  ez  ?  Gyanús  a  kormány  eljárása  a 
kath.  autonómia  kérdésében.  Mikor  ide  jött,  programmjában 
erről  szó  sem  volt.  Most  egy  határozati  javaslattal  ez  irányban 
is  bővült  a  programm.  Ismét  a  parlament  nyomása  alatt,  és  nem 
átgondoltan.  Ily  pohtika  nem  lehet  bizalomgerjesztő.  Ha  a  kor- 
mány nem  fogja  meggyőzni  a  parlamentet,  hogy  legalább  utólag 
felkarolja  az  autonómia  ügyét,  ez  maga  elég  ok  a  bizalmatlanságra 
egyházpohtikája  iránt. 

Alaphibája  volt  a  kormány  programm jának  az  a  formula, 
mellyel  azt  bevezette  az  elvi  kijelentésben.  Mielőtt  ilyet  tesz, 
bizonyosnak  kellene  lennie,  hogy  a  javaslatok  előterjesztésében 
további  akadályokkal  nem  fog  találkozni.  A  konfliktusok  egész 
sora  merülhet  föl,  melyek  iránt  az  előzetes  tisztábahozatal  lett 
volna  helyesen  az  elvi  kijelentésnek  föltétele.  A  tényleges  életbe- 
léptetés ma  sincs  biztosítva.  Mely  közegek  fogják  a  kettős  funk- 
cziót  végezni  ?  Tud-e  a  kormány  rövid  idő  alatt  ily  közegeket 
szervezni,  melyeknél  a  feltétlen  megbízhatóság  az  első  kellék  ? 
Ez  iránt  a  kormány  sötétben  hagyta  az  országot. 

A  pénzügyi  előfeltételek  is  fontosak.  Itt  a  szegény  protes- 
táns lelkészek  elmaradó  jövedelmeinek  pótlására,  másrészt  a 
nyomorgó  nemzetiségi  papokra  is  gondolni  kell,  kiknél  a  kenyér- 
kérdés fölvetése  nem  lesz  jó  hatással. 

Érthetetlen,  hogy  legalább  a  most  folyó  vitát  nem  használ- 
ták föl  mind  e  kételyek  eloszlatására. 

ö  és  pártja  nem  az  egyházpolitika  alapján  egyesültek,  hanem 
a  67-es  kiegyezésnek  nemzeti  tartalommal  való  megtöltése  jegyé- 


Vallás-  és  közoktatásügyi  tárcza  költségvetése.  263 

ben.  Az  egyházpolitika  iránt  lehet  köztük  eltérés.  Pártjának  egy- 
sége, missziója,  rendeltetése  egy  idegen  konczepczió  méltánylása 
feletti  véleménykülönbségek  miatt  nem  fog  csorbát  szenvedni. 
A  kormány  és  pártja  azonban  az  egyházpolitika  alapján  áll  és 
mégsem  egységes.  A  pártot  fenntartják  egyelőre  a  hallgató  hivek 
segítségével.  A  programm  el  lőn  fogadva  az  ellenzéki  szavazatok 
támogatásával,  s  akik  a  programm  miatt  kiléptek,  akkor  majd 
vissza  fognak  lépni.  így  el  van  kerülve  a  katasztrófa. 

Egyébként  a  kormány  egyházpolitikája  lehet  mindenkép 
kitűnő,  de  nem  alkotó  eleme  egy  általános  helyes  politikai  rend- 
szernek. Izoláltan,  mint  fragmentum  jelenik  meg  s  így  csak  az 
érte  külön  is  lelkesedők  támogatását  fogja  elnyerni,  azokét  nem, 
akik   áldozatot   hoznának   pártolásával. 

Az  egyházpohtikai  problémákat  sürgősen  döntésre  kell  hozni. 
A  kételyek  eloszlatására  ez  a  legjobb  mód. 

Nem  a  polgári  anyakönyvek  ügye  a  legfontosabb,  hanem 
a  házassági  jog.  Ha  nem  képes  megfelelni  kötelességének  a  kor- 
mány és  elbukik,  azért  a  szabadelvűség  elbukni  nem  fog.  A  józan 
szabadelvű  felfogás  gyökerei  hazánkban  sokkal  mélyebbek, 
semhogy  a  reformok  sorsa  akár  egy  kormány,  akár  egy  párt 
létezéséhez  volna  kötve.  A  mérvadó  irány  mindig  az  lesz,  melyet 
a  magyar  középosztály  zöme  vall  magáénak.  Ez  a  zöm  pedig 
szívósan  ragaszkodik  a  szabadelvű  eszmékhez.  A  többség  nem 
szerzett  jogczímet  eddigi  pohtikájával  arra,  hogy  a  szabad- 
elvűség legitim  zászlótartójának  ehsmerje.  Azért  nem  fogadja  el 
a  költségvetést. 

Apponyi  beszéde  ismét  nagy  hatást  tett  az  egész  házra, 
sőt  az  egész  országra.  De  a  javaslatok  ügyének  sokkal  többet 
használt,  mint  amennyit  ártott  a  kormánynak.  Mert  beszéde 
támadás  volt  ugyan  a  kormány  ellen  ;  de  a  reformokat  nem 
támadta,  hanem  ismét  erősebben  védte,  mint  bármely  pronon- 
szirozott  kormánypárti  felszólalás. 

A  vita  bezárása  előtt  még  gróf  Csáky  Albin  vallás-  és  köz- 
oktatásügyi miniszter  bírálta  behatóan  a  felhangzott  észrevéte- 
leket. A  kath.  autonómiára  nézve  hozzájárult  Fenyvessy  hatá- 
rozati javaslatához,  mint  amely  nem  prejudikál  semmi  irányban. 

Másnap  (márcz.   17.  )  Ugrón  élt  a  zárszó  jogával.  Hevesen 

csatázott    a    miniszter   és   a   kormány    egyházpolitikája    ellen. 

.  Törvényes  intézkedésre  van  szükség,  hogy  a  szülők  vallása  az 

anyakönyvben  a  lelkészek  által  ki  legyen  tüntetve.  A  miniszter 
felekezetközi  kérdést  csinált  az  anyakönyvvezetés  ügyéből. 
Gyalázatos  dolog,  hogy  a  szülök  az  ő  családi  boldogságukban  nem 
lehetnek  békén  s  arra  ébrednek  fel,  hogy  gyermekeik  fölött  vesze- 
kednek a  különböző  felekezetek  papjai.  Meg  kell  az  országot  men- 
teni ettől  a  brutaHtástól,  ettől  az  undok  látványtól.  A  nyugalom 
azért  nem  állhat  helyre,  mert  a  miniszter  a  papoknak  megadta 
a  perességet  a  gyermekek  vallási  hovatartozósága  iránt. 

Csodálkozik,  hogy  a  szabadelvű  párton  egyszerre  oly  nagy 
hívei  lettek  a  kötelező  polgári  házasságnak.  Hiszen  az  utolsó 
pillanatig,  amikor  Szapáry  fölment  Bécsbe,  az  volt  a  vita  és 
viszály  tárgya,  hogy  a  kabinet  egy  része  a  fakultatív  polgári 
házasságot  akarta. 

Linder  György  :   Szilágjd  Dezső  is  e  mellett  volt ! 

Szilágyi   Dezső  :   Nem  igaz  ! 

Linder  :  Asbóth  mondta  ! 

Szilágyi  Dezső  :  Nem  való  !  Majd  megczáfolom. 

Linder :    Eddig    nem    volt    megczáfolva. 

Beszéde  további  folyamán  Ugrón  ismét  Deák  szellemét  idézte, 
de  az  nem  jelent  meg  neki. 

Azt  mondja  továbbá  :  Most  harmadszor  beszélt  a  miniszter, 
és  még  mindig  nem  tudjuk,  a  kötelező  polgári  házasságnak  melyik 
változatát  fogja  a  kormány  elfogadni.  Ki  előtt  kötik  meg  a  házas- 
ságot ?  Az  anyakönyvvezetőket  a  mostani  közigazgatásból,  vagy 
a  polgári  életnek  melyik  osztályából  fogják  venni  ?  A  kormány 
nincs  tisztában  önmagával  vagy  azon  tényezőkkel,  melyektől 
a  törvényjavaslatok  benyújtása  függ.  Kimerült  létük  alapja, 
8  elérkeztek  a  pohtikai  enerváczió  azon  fázisáig,  hogy  nagy  több- 
ségük daczára  nem  tudják  a  hatalmat  tovább  megtartani,  a 
nemzeti  párt  közigazgatási  programmjából  élősködnek  s  abból 
teremtenek  maguk  számára  pohtikai  létalapot. 

Fejtegeti  az  állam  ós  egyház  közti  viszony  rendezésének 
módjait.  Az  autonómia  fel  fogja  szabadítani  a  kathohkusok 
initiativáját  azon  nyűgöktől,  melyekbe  a  főpapság  hatalmas- 
sága szorította. 

A  kötelező  polgári  házasságra  nézve  a  kormány  mivel  fogja 
megnyugtatni  a  polgárok  lelkiismeretét  ?  Magyarország  saját- 
ságos viszonyai  azt  követelik  meg,  hogy  a  kormány  minden  fele- 
kezetnek hitelveit  lehető   kíméletben  részeltesse.   Ennek   pedig 

a  fakultatív,  szabad  választás  felel  meg.  A  kereszténység  szabad- 
sági törekvése,  ennek  elve  és  konzekvencziája  követeli,  hogy  ezen 
ügyek  az  egyenlőség,  szabadság  és  viszonosság  alapján  oldassanak 
meg.  Ezt  akarja  elérni  határozati  javaslatával. 

Ugrón    beszéde   után  emelkedett    szólásra    Szilágyi    Dezső : 

Szilágyi  T.  ház  !  (Mozgás.  Halljuk  !  Halljuk  !)  Igen  sajnálom, 
"^^^^  hogy  a  vita  tegnap  az  én  meglepetésemre  is,  bezáratott. 
(Derültség  a  bal- és  szélsőbalon.  Egy  hang  :  Tessék  elvégezni 
az  elnök  úrral !)  Az  elnöki  enuncziáczió  korrekt  volta  nem  von- 
ható kétségbe,  én  — «  mint  sok  más  tagja  a  háznak  — .  a  nagy 
zajban  nem  hallottam,  de  ez  az  oka  annak,  hogy  nem  tehe- 
tek eleget  azon  szándékomnak,  hogy  egy  kétségkívül  terje- 
delmes beszédben  a  kormány  megtámadott  egyházpoliti- 
káját kifejtsem,  mit  helyesen  csak  a  vita  bezárása  előtt 
tehettem  volna.  (Felkiáltások,  a  bal-  és  szélsőbalon  :  Aliért  ? 
Meghallgatjuk  szívesen  !)  De  ha  azok,  kik  azt  ellenzik,  kellő 
alkalmat  adnának,  hogy  azt  kifejthessem,  mint  óhajtottam 
és  óhajtom,  biztosítom,  hogy  nem  fogok  visszamaradni. 
Most  azonban,  szemben  azzal,  amit  t.  képviselőtársam 
Ugrón  Gábor  felhozott,  némi  töredékes  megjegyzésekre 
kell  szorítkoznom.    (Halljuk  !   Halljuk  !) 

A  t.  képviselő  úr  beszédéből  különösen  azt  veszem  ki, 
amivel  oly  nagy  kedvvel  foglalkozik,  amiben  a  lelkiisme- 
reti szabadság  flagráns  megsértését,  amiben  egy  erőszakos 
és  el  nem  fogadható  egyházpolitikát  talált,  értem  a  házasság 
megkötésének  kötelező  polgári  formáját. 

T.  ház  !  Röviden  akarok  foglalkozni  a  t,  képviselő  úr 
ellenvetésével .  .  .     (Zaj    a    szélsőbalon.) 

Elnök :     (Csenget.)      Csendet     kérek !      (Halljuk  l 

Halljuk  !) 

Kérem,  megvárom  míg  kibékülnek  .  .  .  (Derültség  jobb- 

felől.  Halljuk  !  Halljuk  !  a  szélsőbalon.)  Azután,  ha  az  idő 

megengedi,  röviden  óhajtom  megvilágítani  a  képviselő  úrnak 

határozati  javaslatát. 

Ami  az  elsőt  illeti  :  Ugrón  Gábor  t.  képviselőtársam 
azt  mondja,  hogy  valóságos  hitelvi  megsértés,  valóságos 
lelkiismereti  kényszer  foglaltatik  abban,  hogy  a  házasság 
megkötésének  kötelező  polgári  formáját  hozza  a  kormány 

javaslatba.  Ezt  vette  fel  programmjába,  ezt  fogja  törvény- 
javaslatban   előterjeszteni. 

Mielőtt  ezt  előterjeszteném,  legyen  szabad  e  házban 
is  ismételt  hírekre  röviden  nyilatkoznom.  (Halljuk  !  Halljuk  !) 

Az  állíttatott  itt  e  házban  is,  hogy  a  minisztériumnak, 
tudniillik  a  korábbinak  álláspontja  a  fakultatív  polgári  házas- 
ság volt,  és  csak  azután  tért  át  egyszerre  a  kötelező  polgári 
házasság  álláspontjára.  Ez  a  tényekkel  abszolúte  nem  egye- 
zik meg,  sem  az  én  személyemre  nem  vonatkozhatik,  ami 
alvégre  is  másodrangú  kérdés.  Nem  tudom  :  kit  érdekel, 
kit  nem,  de  akit  érdekel,  az  tudja  meg,  hogy  én,  amióta 
ezen  kérdés  a  minisztertanácsban  szóba  került,  mindig  a 
kötelező  polgári  házasság  álláspontján  állottam.  (Helyeslés 
jobbfelől.)  Ez  lehet  mellékes  dolog  ;  a  kérdés  az,  hogy  igaz-e 
az   a  bizonyos   állítás,   amelyet   itt   emlegetnek.    (Halljuk  !) 

Hát,  t.  ház,  ez  sem  felel  meg  a  valóságnak.  (Élénk 
helyeslés  jobbfelől.)  Igenis,  e  kérdés  természeténél  fogva 
vita,  még  pedig  hosszas  vita  tárgyát  képezte  és  a  nézetek 
különböztek  is  ;  voltak  többen  a  fakultatív  állásponton, 
de  soha  a  nyilatkozó  miniszterek  jöbbsége  a  fakultatív  pol- 
gári házasság  álláspontját  nem  fogadta  el,  valamint,  midőn 
végleg  és  döntőleg  kellett  állást  foglalni,  a  minisztérium 
tagjainak  túlnyomó  nagy  többsége  határozottan  és  fenntartás 
nélkül  a  kötelező  polgári  házasság  álláspontjára  állott,  és 
ezt  fogadta  el  a  jelen  minisztérium  is  egyhangúlag.  (Élénk 
helyeslés  jobbfelől.)  Ez  a.  tény ;  méltóztassék  a  következ- 
tetést levonni.    (Helyeslés   jobbfelől.) 

Ami  már  most  a  kötelező  és  fakultatív  megkötési  for- 
mát illeti,  — .  mert  ezek  csak  megkötési  formák,  ezeket  áhí- 
totta Ugrón  képviselő  úr  egymással  szembe  — •  én  óhajta- 
nám, hogy  e  kérdés  higgadt  megítélése  azon  szenvedélyes 
szónoklat  légköréből  kivétessék,  amelybe  ezt,  és  talán  más 
kérdést,   a  t.   képviselő  úr  beborítani  szeret. 

Helyre  kell  igazítanom  azon  téves  álUtást  is,  mellyel 
a  ház  meggyőződésére  hatni  szándékozott,  mintha  a  házas- 
ság megkötésének  kötelező  polgári  formája  a  hívőknek 
lelkiismeretén  ejtett  kényszer  és  erőszakkal  a  világi  orgánum 
elé  hurczolása  volna.  Ez  tökéletesen  hamis.  A  kötelező  pol- 
gári megkötési  forma  abszolúte  nem  zárja  ki,  de  nem  is  gátolja, 

hogy  az,  akinek  a  hite  és  vallása  szerint  a  házasság  csak 
egyháza  hitelvei  és  szabályai  szerint  jön  létre,  ne  járuljon 
egyháza  elé,  és  ne  kösse  meg  ott  a  házasságot. 

Lelkiismereti  kényszer  csak  ott  volna,  ahol  kénysze- 
ríttetik valaki  olyasmit  tenni,  amit  vallási  hitelve  tilt,  és 
lelkiismereti  kényszer  ott  van,  ahol  az  állam  törvénye  nem 
engedi  meg,  hogy  valaki  valamit  tegyen,  amit  vallási  hit- 
elvei parancsolnak.  (Igaz  !  ügy  van  !)  De  abban,  amit  a 
képviselő  úr  állit,  hogy  ha  világi  törvény  azt  rendelné,  hogy 
a  polgári  jogviszony  megkötése  világi  orgánum  előtt  tör- 
ténjék, lelkiismereti  kényszert,  dogmasértést  a  polgári  házas- 
ságnak még  legmerészebb  ellenzője  sem  találhat.  (Igaz  ! 
Ügy   van  !) 

Ez  nagyon  sajátságos  volna,  t.  ház,  és  összezavarása 
volna  minden  fogalomnak,  pedig  a  polgári  házasság  ellenzői 
fogalomzavarból  élnek.  (Derültség  a  jobboldalon.)  Az  állam 
összes  jogrendszerében  egész  seregét  ismerjük  a  jogviszonyok- 
nak, amelyek  oly  fontosak,  hogy  azok  czivilis  érvénnyel 
való  megkötésére  az  állam  magánjogi  rendje  bizonyos  köte- 
lező formát  szab,  és  azon  nem  ütközik  meg  Ugrón  Gábor 
képviselő  úr.  .  .  . 

Ugrón  Gábor  :  Hogyne  ütközném.  Azon  is  megüt- 
közném ! 

Hát  ha  például  bizonyos  jogviszony  fölötti  okirat 
megkötése  az  örökösödés  körében,  vagy  a  vagyonjog  köré- 
ben kötelező  formához,  egy  orgánumhoz  köttetik,  azon  is  ször- 
nyülködik olyan  vehemencziával,  ebben  is  a  polgári  szabad- 
ság megtámadását  látja  :  akkor  költözzék  ki  a  t.  képviselő 
úr  művelt  államból,  (Élénk  tetszés  jobbfelől.  Ellenmondások, 
■zaj  a  szélsőbalon.)  mert  művelt  államban  nincsen  olyan 
jogrendszer,  amelyben  fontos  magánjogi  viszonyok  meg- 
kötésére némely  esetekben  az  állam  kötelező  formát  elő  ne 
írna,  még  pedig  az  érvényességet  kötve  ezen  formához. 

Erről  ne  beszéljünk;  ne  akarjunk  ezekkel  á  túlzásokkal, 
nézetem  szerint  téves,  tarthatatlan  szempontokkal  hangulatot 
terjeszteni  akarni  egy  intézmény  ellen,  melyet  kétségkívül 
meg  lehet  támadni,  — .  mindjárt  foglalkozom  vele  — ■  de 
amely  támadástól  csak  úgy  lehet  eredményt  várni,  ha  való 
okokon  és   alapokon  történik. 

A  másik  az,  hogy  a  t,  képviselő  úr  valami  rémületes 
nagy  mulasztást  lát  abban,  hogy  a  házasság  megkötésének 
polgári  formájára,  még  pedig  kötelező  polgári  megkötésére 
nézve  — .  azt  mondja  — •  a  kormány  nem  nyilatkozott,  hogy 
a  házasság  kötelező  polgári  megkötésének  számos  változatai 
közül  melyiket   akarja. 

Hát  nézzük  csak  meg.  Ha  ahhoz,  hogy  én  egy  intéz- 
ményt ajánlhassak  vagy  sem,  — ■  általánosságban  — .  az  kell, 
hogy  a  számos  változat  közül  annak  egy  árnyalatát  jelöl- 
jem meg,  mint  az  ajánlás  lehetőségének  föltételét,  a  képviselő 
úr,  mikor  azt  a  sokkal  bizonytalanabb  és  épen  nem  precziz 
fogalmat,  a  fakultativot  ajánlja,  ezen  kötelességnek  sokkal 
kevésbbé  tett  eleget.  (Ügy  van  !  Ügy  van  !  a  jobboldalon. 
Ellenmondás   balfelől.) 

Ugrón  Gábor  :    Én  nem  Ígértem   törvényjavaslatot  l 

ígért  is,  kivánt  is  !  (Ügy  van  !  a  jobboldalon.)  Én  azt 
gondolom,  t.  képviselőtársam  nem  utasítaná  vissza,  ha  azt 
remélhetné,  hogy  a  ház  a  fakultativot,  az  ő  eszméjét  elfogadja 
és  azt  határozatával  a  kormány  figyelmébe  ajánlja. 

Gróf    Károlyi    Gábor  :    Ezt    a  bolondot  csak  nem 
teszi  !  (Élénk   derültség.) 

Nem  volna  a  képviselő  úr  ellene.  Ügy  a  határozati  javas- 
latot, mint  beszédét  ő  is,  én  is  komolynak  tekintjük  ;  arra 
van  ajánlva,  hogy  a  ház  fogadja  el,  és  a  mi  cselekvésünknek 
és  initiativánknak  szabályául  szolgáljon.  De,  ha  ez  így  van  : 
az  a  sokkal  bizonytalanabb,  az  a  gyűjtő  név,  az  a  szétfolyó 
fogalom,  amit  fakultatív  polgári  megkötésnek  neveznek,  már 
olyan  nagyon  komoly  politikus  részéről,  aki  nekünk  a  komoly- 
ság hiányát  veti  szemünkre,  egy  kis  szabatosítást  meg- 
kívánhatna. (Felkiáltások  a  szélsőbaloldalon :  Nincsen  a 
kormányon  !)  Ellenzékre  és  kormányra  akkor,  mikor  a  ház 
által  programmjukat  el  akarják  fogadtatni,  nincsen  kétféle 
törvény  és  nincsen  kétféle  kötelesség.  (Helyeslés  jobbfelől.) 
Világossággal  tartozunk  mi  is,  világossággal  tartoznak  az 
urak  is,  de  azt  gondolom,  kivált  ebben  a  kérdésben,  világos- 
sággal tartozunk  akkor,  midőn  azt  egy  oldalról  oly  nagyon 
sürgetjük. 

Ugrón  Gábor  :    Hol  van  határozati  javaslatomban 
a  fakultatív  ?  Tessék  felolvasni,  mi  van  benne  ? 

Kérem  .  .  . 

Ugrón    Gábor :    Ne   beszéljünk   tovább  !    Ha   állít 
valamit,  bizonyítsa  is  be  !    A  legrosszabb  pró- 
kátor is  csűrheti,  csavarhatja  az  igazságot  ! 
Hiszen  a  képviselő  úr  két  beszédet  mondott  a  fakultatív 
forma  mellett ;    ne  becsüljem  ezt  annyira,   mintha  írásban 
adta  volna?    (Nagy  derültség  jobbfelől.)   Ha  azt  a  képvi- 
selő úr  .  .  , 

Ugrón  Gábor  :  Nem  kell  csűrés,   csavarás,  olvassa 

fel  a   határozati  javaslatomat  !  Ne  beszéljünk 

hasból  a  miniszteri  székből  ! 

Én  arról  beszélek,    amiről  akarok,  és  azt  hiszem,  hogy 

a  ház  elé   tartozik,  és  hogy  ez  mi  legyen,  azt  nem  kérdem 

a   képviselő   úrtól.    (Zajos   helyeslés    a  jobboldalon.    Zaj  és 

mozgás  balfelől.) 

Ugrón    Gábor  :  A  határozati  javaslatomat  olvassa 
fel  !    (Nyugtalanság    jobbfelől.   Felkiáltások    a 
szélsőbalfelől :  A  rómaiak  !  Menjenek  Rómába  !) 
Hiszi-e  valaki  .  .  . 

Meszlény  Lajos  :  Mi  nem  hisszük,  akármit  mond ! 
(Derültség  a  szélsőbaloldalon.) 
Hát  a  képviselő  úr  nem  abban  a  szellemben  és  értelem- 
ben ajánlja  határozati  javaslatát,  amelyet  beszédében  kifejez  ? 
(Igaz  !  Ügy  van  !  jobbfelől.)  Hiszi-e  valaki,  felteszi-e  a  kép- 
viselő úrról,  hogy  azt,  amit  oly  emphatice  mondott  mi  nekünk 
a  házasság  polgári  megkötésének  ezen  szerinte  legjobb  for- 
májáról, azt  a  képviselő  úr  beszédében  csak  azért  mondotta, 
hogy  paradirozzon  vele,  nem  azért,  hogy  az  kö vettessék  ? 
(Derültség  jobbfelől.)  Ne  vegye  tehát  sértésnek,  ha  én  beszé- 
dét és  nyilatkozatait  komolyan  veszem,  hiszen  megkövetel- 
heti  tőlem   ezt.    (Élénk   derültség   jobbfelől.) 

Ugrón  Gábor  :  Csak  komoly  embertől  várhatnám ! 
Ami  már  most,  uraim,  azt  illeti,  hogy  a  házasság  meg- 
kötése kötelező  polgári  formájának  több  módja  van,  én 
megvallom,  ilyen  módokat  a  megkötés  formájára  nézve,  leg- 
alább lényegben  eltérőket,  nem  is  ismerek.  Mert  mi  a  lényege 
a  megkötés  kötelező  polgári  formájának  ?  Mindig  és  minde- 
nütt változatlanul  az,  hogy  a  házassági  konszenzus,  a  felek- 
nek   beleegyezése,    kölcsönös    nyilatkozataiknak    kicserélése 

az  állam  által  erre  autorizált  közeg,  állami  közeg  előtt  tör- 
ténjék. Ha  ehhez  hozzájárul  még  egy  lelkész  ;  ha  párosítják, 
amint  tudtomra  több  oldalról  elméletileg  ajánlották  ezt, 
de  az  egyház,  azt  hiszem  nem  igen  állana  rá  erre  az  össze- 
zavarására  a  két  formának,  de  oda  állíthatnának  a  polgári 
orgánum  mellé  még  egy  lelkészt,  —  az  állam  törvénye,  ha  a 
kötelező  polgári  forma  alapján  áU,  mégis  csak  azt  mondaná  : 
»En  az  én  orgánumom  előtt  tett  akarati  megegyezést  tekin- 
tem annak,  amellyel  a  házasság  megkötve  van«.  S  miben 
különböznék  ez  lényegében  attól,  ahol  az  állami  orgánum 
egyedül  szerepel  ?  De  az  a  fakultatív  polgári  házasság  oly 
rendkívül  határozatlan  dolog,  és  nem  azt  mondom,  .  .  . 
Ugrón  Gábor  :  Egész  Angha  szamár  ! 
Talán  lesz  szíves  most  az  egyszer  kihagyni  Angliát  a 
játékból,  mert  hiszen  arra  is  később  úgyis  rá  jövök.  Az  alatt 
a  fakultatív  alatt  sokféle  értetik.  Például  fakultatív  polgári 
házasság  az,  midőn  az  mondatik  :  azok  az  egyházak,  amelyek 
az  eddigi  jog  szerint  jogosítva  voltak,  hogy  előttük  jogér- 
vényes házasság  köttetett,  megtartják  saját  törvényeiket, 
a  szerint  megkötik  a  házasságot,  és  azt  az  állam  kötelező 
erővel  ruházza  fel.  Azonkívül  lesz  polgári  orgánum  is  fel- 
állítva, a  házasságot  a  polgári  törvény  is  rendezi,  és  az  egyén 
szabad  választása  szerint  vagy  az  egyikhez  megy,  vagy  a 
másikhoz.  Ez  is  fakultatív  polgári  házasság.  Nem  tudom, 
ezt  gondolja-e  a  t.   képviselő  úr. 

Ugrón  Gábor  :   Amikor  megmondja  a  miniszter  úr, 

hogy  mit  akar   a  kormány,  akkor  megmondom 

én  is.  (Élénk  derültség  a  bal-  és  szélsőbaloldalon. 

Mozgás  a  jobboldalon.) 
E  kérdésben  azt,  hogy  mi  mit  javasolunk,  már  eddig 
megmondtuk.  Nekünk,  uraim,  igen  kevés  mondani  valónk 
van,  mert  ebben  a  három  hétben  .  .  .  (Zaj  a  szélsőbalon.) 
Lássák  uraim,  az  előbb  arra  biztattak,  hogy  az  egész  egyház- 
pohtikai  programmot  fejtsem  ki,  most  azt  sem  akarják 
hallani,  amit  az  önök  mai  állításaira  válaszolok.  (Derültség 
jobbfelől :   Felkiáltások  a  szélsőbalról :   Akarjuk  !) 

Meszlényi  Lajos  :    Mi     mindent   megteszünk,   csak 

nem  félünk  ! 
Isten   éltesse  !    (Derültség   jobbfelől.) 

De  van  a  fakultatív  polgári  házasságnak  még  több 
más  faja  is.  Ilyen  például  midőn  az  állam  meghatározza  a 
házasság  jogrendjét,  és  ez  a  kizárólagos  törvény,  amely  szerint 
a  jogviszony  köttetik  és  megszűnik.  A  házasság  jogi  érvénye 
felett  egyedül  az  állami  bíróság  ítél,  de  a  házasságnak  az  állami 
jogrend  és  annak  szabályai  szerint  való  megkötése  végett 
az  egyének  mehetnek  szabad  választásuk  szerint  valamely 
egyház  lelkészéhez  vagy  az  állami  törvény  által  kijelölt 
polgári  orgánumhoz.  Ez  is  fakultatív  polgári  házasság.  Sőt 
van  egy  harmadik  és  egy  negyedik  neme  is.  A  fakultatív 
alá  sorozzák  azt  is,  midőn  az  illető  csak  akkor  mehet  a  polgári 
orgánumhoz,  ha  egyházi  orgánum  előtt  nem  köthető  meg 
a  házasság.  És  van  még  egy  negyedik  válfaja  is  .  .  .  De  nin- 
csen miért  szaporítanom  e  fejtegetést. 

Hy  lényeges  eltérés  abszolúte  nincs  a  kötelező  polgári 
házasságnál ;  annak  elve  egyszerű  és  tiszta,  és  meg  is  mon- 
dom, mit  akar.  Azt  akarja,  hogy  polgári  orgánum  előtt  köt- 
tessék meg  a  házasság,  az  előtt  cseréltessék  ki  a  konszenzus, 
ehhez  köti  a  megkötés  érvényességét.  Most  már  boldogok, 
most  már  tudják,  hogy  mit  akar  a  kormány  !  (Élénk  derült- 
ség a  jobboldalon.) 

Én  megvallom,  t.  ház,  hogy  ebben  a  fakultatív  polgári 
házasságban,  kivált  ha  az  úgy  van  szabályozva,  mint  azt  a 
második  helyen  említettem  és  amint  a  határozati  javaslat 
egjdk  pontjából  gondolom  :  Ugrón  képviselő  úr  is  kontemp- 
lálja. 

Ugrón  Gábor  :  Gondolja  ? 

Megmondom,  miért  ?  Mert  a  képviselő  úr  határozati 
javaslatában  azt  mondja  :  egyöntetű  házasságjogot  állapít- 
son meg  a  törvény.  Ez  csak  benne  van  ?  (Derültség  a  jobb- 
oldalon.) 

Ugrón  Gábor  :   Igen,  ez  a  lényege  ! 

Hát  ha  ebben  az  értelemben  akarják  a  fakultatív  polgári 
házasságot,  hogy  a  házassági  jogrendet  az  állami  törvény 
állapítja  meg,  a  juríszdikczió  kizárólag  az  államot  illeti,  polgári 
érvényesség  tekintetében  a  kihirdetés  állami  orgánum  előtt 
történik,  a  dispenzácziók  az  állami  orgánumot  illetik,  — •  de 
a  házasságot  megkötni  mehet  akár  a  lelkészhez,  akár  a  világi 
orgánumhoz  szabad  választása  szerint,  ismétlem,  ha  ily  érte- 


o-ö  A  gyökeres  szabályozás  felé.  Alapozás. 

lemben  akarják,  ebben  sok  csábító  és  sok  tetszetős  van. 
(Egy  hang  a  szélsöbaloldalon  :  Es  természetes  !)  De  hogyha 
mégsem  ezt  hozzuk  javaslatba,  annak  egynéhány  igen  komoly 
oka  van.  És  ha  a  t.ház  úgy  akarja,  mert  nincs  ok  titkolódzásra, 
néhányat,  nem  kimeritőleg  ugyan,  de  elmondok.  (Halljuk  ! 
Halljuk  !)  Azután  ítéljen  kiki,  hogy  melyik  megoldás  a  helye- 
sebb, melyik  a  maradandóbb,  és  melyik,  amely  a  súrlódást 
elkerüli  s  a  békét  és  nyugalmat  biztosítja. 

Nézzük  csak,  hogy  oly  értelemben  vett  fakultatív  pol- 
gári házasság,  amint  formuláztam,  milyen  helyzetbe  juttatja 
az  egyházat.  Ez  az  első  kérdés,  ez  a  punctum  saliens,  mert 
a  fakultatív  polgári  házasság  sikere  az  egyház  önkéntes  és 
jóakaratú  közreműködésére,  az  egyház  alkalmazkodására 
van  építve  ;  nézzük,  milyen  helyzetbe  juttatja  ez  az  egy- 
házat. 

A  házasság  jogi  törvényhozás,  jurisdikczió  elvétetik  tőle 
és  midőn  előtte  köttetik  meg  a  házasság,  tulaj  donképen 
átruházott  hatáskörben  a  világi  törvénynek  végrehajtó  közege 
gyanánt  jár  el,  mert  nem  szabad  oly  házasságot  megkötni, 
amelyet  a  maga  törvénye,  a  kánonjog  ugyan  megenged,  de 
az  állami  házasságjog  tilt  ;  a  lelkésznek,  ha  előtte  házasság 
köttetik,  alkalmazkodnia  kell  az  állami  törvényhez,  még 
pedig  súlyos  büntetés  terhe  alatt,  mert  az  állam,  miután  a 
lelkész  előtti  házasságkötést  polgári  érvénnyel  ruházza  fel, 
el  nem  nézheti,  meg  nem  engedheti  érvénytelen  házasság 
tudatos,  vagy  kulpózus  létrehozatalát.  Ha  már  most  a  házas- 
ság megköttetett,  oly  egyház  lelkésze  előtt  köttetett  meg, 
melynek  tanai  szerint  a  házasság  szentség  :  ki  fog  annak 
érvénye  fölött  ítélni  ?  Ki  fogja  annak  érvényességét  vagy 
semmisségét  kimondani  ?  Egyedül  az  állam  bírósága.  Dön- 
teni fog  kizárólag  az  állam  törvénye  szerint,  mert  a  kánon- 
jognak polgári  érvénye  lesz.  Ez  lesz  a  helyzete  egyebek  közt 
a  római  katholikus  egyháznak.  De  az  még  nem  elég,  nézzünk 
a  kérdés  mélyére.  Ha  a  házasság  megkötésénél  az  állami 
törvénytől  nem  térhet  el  a  lelkész,  igaz,  nem  mindig  köteles 
a  házasság  megkötésénél  fungálni,  ahol  a  házasságot  a  világi 
törvény  megengedi,  de  az  egyházi  tiltja  ;  ez  esetben  a  jelent- 
kezőket visszautasíthatja,  de  ha  megesketi,  az  állami  törvény- 
hez   keU    alkalmazkodnia,    és    eljárásában    ezáltal    alá    van 

vetve  a  kormány  utasításának,  a  kormány  végrehajtó  ren- 
deleteinek, vele  nem  lehet  máskép  bánni,  mint  hivatalos 
orgánummal,  aki  a  törvényt  végrehajtani  tartozik,  köte- 
lessége, ha  esketést  egyáltalán  végez,  a  végrehajtási  rende- 
letnek, instrukcziónak  engedelmeskedni.  És  itt  nincsen  kifo- 
gás, ettől  nem  szabad  eltérni  ;  mert  az  érvénytelen  házasság 
létrehozására,  akár  culpose,  akár  dolose  történt,  méltóztas- 
sék csak  a  mai  büntetőkönyvet  is  megnézni,  mily  súlyos 
büntetés    van    szabva. 

Ez  lesz  a  helyzet.  A  facultativ  polgári  házasság  meg- 
kötésénél ellentétbe  van  helyezve  a  polgári  megkötés  for- 
mája az  egyházi  megkötés  formájával.  Választani  fog  a  kettő 
közül  az  illető.  És  ki  fogja  az  egyháztól  elvitatni  azt,  hogy 
arról,  aki,  midőn  teheti,  nem  hozzá  megy,  azt  tartsa, 
hogy  megveti  az  egyházat  ?  Az  alternatíva  úgy  van  felállítva, 
hogy  az  egyik  megkötés  kizárja  a  másikat,  mert  mind  a 
kettő  egyenlően  létrehozza  a  polgári  érvényes  házasságot. 
A  szakítás  az  egyházzal  sokkal  nyíltabb,  sokkal  határo- 
zottabb. 

És  most,  uraim,  ne  tévesszük  szem  elől  a  lehető  követ- 
kezéseket. Mi  az  áUamnak  és  egyháznak  törvényes  rendjét 
szétválasztjuk  a  házassági  jog  terén.  Ennek  természetes  követ- 
kezése, hogy  az  egyháznak  a  vallás,  a  lelkiismeret  terén 
szabad  mozgást  kell  engedni,  hogy  önnön  eszközeivel  a  lelki- 
ismeret, a  vallási  élet  terén  híveire  hasson,  ebbe  nem  avat- 
kozik az  állam  ;  ha  már  most  az  egyház  az  ilyen  hívő  ellen, 
aki  nem  hozzá  ment  házasságot  kötni,  czenzurát,  egyházi 
büntetéseket  és  egyebeket  alkalmaz,  pusztán  azért,  mert 
az  állam  által  adott  törvényes  jogával  élve  a  világi  orgá- 
numhoz fordult,  ezt  akkor  összetett  kézzel  nézze  az  állam, 
hogy  azért,  mert  valaki  törvényben  biztosított  jogkörrel 
élt,  ezért  egyházi  büntetéseknek,  megrovásoknak  lesz  kitéve, 
vagy  beavatkozzék  azon  a  téren,  mely  az  egyház  saját- 
lagos tere  ?  Hogy  fogja  ez  az  állami  és  egyházi  organizmus 
közt  a  békét  és  harmóniát  előmozdítani  ? 

De  menjünk  még  egy  lépéssel  tovább. 

A  két  forma  egymás  mellé  alternative  van  téve.  Ezen 
alternatíva  formájában  benne  van  a  rivalitás.  Az  egyháznak 
természetesen  arra  kell  törekednie,  hogy  mentől  kevesebben 

vegyék  igénybe  a  világi  megkötés  formáját,  mentől  keve- 
sebben legyenek  hűtlenek  az  ő  jegrendjéhez  ;  midőn  ehhez 
is  alkalmazkodhatik  az  illető,  fogna-e  ebben  mindig  mértéket 
tartani  ?  Nem  fogja-e  deprecziálni  azt  a  másik  egyenértékű 
házasságot  ?  Nem  fogja-e  a  hívők  kedélyében,  meggyőző- 
désében aláásni  ennek  az  egyenértékű  másik  házassági  for- 
mának erkölcsi  és  általános  hitelét  ?  Helyes-e  oly  rendszerre 
építeni  egy  házassági  jogot,  amelyben  az  egyház  csaknem 
taszítva  van  arra,  hogy  a  hívőkbe  azt  a  hitet  oltsa  be,  hogy 
kétféle  házasság  van  :  az  egyik,  mondjuk,  a  teljes  érvényű 
házasság,  a  másik,  ezen  egyházi  házasságnál  alábbvaló,  gyen- 
gébb, oly  valami,  amit  a  hívőknek  kerülniök  kellene  ?  Holott 
az  államnak,  ha  már  jogrendet  állít,  feltétlenül  meg  kell 
azon  az  alapon  állania,  hogy  ami  házasságot  ö  megenged, 
annak  erkölcsileg  és  jogilag  teljesen  egyenlőnek  kell  lennie. 
Nem  könnyen  állhat-e  elő  az  az  állapot,  ha  egymást  kizáró 
módon  helyezzük  a  két  megkötési  formát  szembe,  hogy 
az  állam  jogrendje  folytonosan  támadtatik  és  minden  házas- 
ságkötés úgy  tüntettetik  fel,  mint  demonstratio  az  állam 
vagy  az  egyház  ellen  ? 

De  nem  is  folytatom  tovább,  t.  ház.  Hiszen  eljön  az 
ideje,  amikor  erről  bővebben  beszélhetünk.  Csak  azt  mon- 
dom, hogy  ha  különösen  kedvező  viszonyok  nem  forog- 
nak fenn,  ha  az  egyház  tartós  simulására  számítani  nem  lehet  : 
helyes-e  az  intézményt  ily  alternatív  formák  közt  létesí- 
teni ? 

A  kötelező  polgári  megkötésnek  eszméje  egészen  másra 
van  építve,  és  ez  az  oka  annak,  amiért  egyházi  körökben, 
ahol  komolyan  foglalkoznak  a  dologgal,  ezt  kisebb  rossz- 
nak tartják. 

Természetesen  rossznak  tartják  mind  a  kettőt,  ezt 
vitatni  nem  lehet  ;  de  a  polgári  megkötés  kötelező  formáját 
kisebb   rossznak   tartják. 

Megmondom,  a  kormány  hogyan  akarja  ezt  az  esz- 
mét keresztülvinni,  erre  nézve  felvilágosítást  adok.  (Halljuk  ! 
Halljuk  !) 

A  kötelező  polgári  házasság  eszméje  egy  szétválasz- 
tásra van  építve,  mely  természetes  is,  helyes  is,  benne  van 
még  a  mai  törvényeinkben  is,  t.  i.  arra  van  építve,  hogy  a 


Vallás-  és  közoktatásügyi  tárcza  költségvetése.  275 

házasságnak,  mint  jogviszonynak  jogi  oldalát  nem  hozzuk 
ellentétbe,  nem  tesszük  kizárólagossá,  de  megkülönböz- 
tetjük annak  valláserkölcsi  oldalától.  A  jogi  oldal  szabályo- 
zása, a  család  lévén  a  családjog  összes  rendszerének  alapja,, 
az  állam  feladata,  amely,  szuverenitása  tudatában,  soha- 
sem fog  arról  lemondani,  hogy  legfontosabb  jogi  intézmé- 
nyének kötelező  polgári  rendjét  egyedül,  czivüjogi  érvény- 
nyel bíró  rendjét  önmaga  állapítsa  meg.  Ügy,  amint  mi  e 
padokon  felfogjuk  e  feladatot,  nem  szükséges  és  nem  is  aka- 
runk ellentétet  csinálni  a  házasság  jogi  intézményéből  a 
házasság  egyházi  intézménye  ellen,  s  nagy  tévedés  és  hiba 
volna  az  egyház  részéről  is  a  házasság  egyházi  oldalát  a  jog- 
intézménnyel ellentétbe  hozni.  Mihelyt  az  állam  a  maga 
jogkörébe  vonja  a  házasság  czivihs  jogi  oldalát,  ha  helyesen 
akar  eljárni,  két  maximát  tart  szem  előtt.  (Halljuk  !  Hall- 
juk !)  Az  egyik  az,  hogy  a  valláslelkiismereti  élet  terén  az 
egyházak  legitim  befolyását  nemcsak  hogy  ki  nem  zárja, 
ellene  nem  működik,  hanem  elismeri  és  szívesen  látja. 

Nem  valami  szépítés  kedvéért  mondom  ezt  s  elmon- 
dom azon  kardinális  okot,  amely  bennünket  ennek  eKoga- 
dására  bírt.  Ezen  házassági  jogviszonynak  összes  belső  tar- 
talma, az  azzal  létrejött  consortium  omnis  vitae,  annak  összes 
következményei  olyanok,  hogy  az  állam  jogrendjének  kény- 
szerítő hatalma  csak  tökéletlen  mértékben  képes  azt  meg- 
valósítani és  igen  korlátolt  eszű  volna  az  a  czivihs  törvény- 
hozó, akinek,  ha  mód  van  nyújtva  arra,  hogy  az  egyház, 
a  valláserkölcsi  élet  terén  közreműködjék,  s  ha  mód  van 
nyújtva  arra,  hogy  a  czivilis  jogrendben  a  házasságot  vallási 
és  erkölcsi  elvek  áthassák  és  azt  emeljék,  az  abból  folyó 
kötelességeket  megnemesítsék,  ha,  mondom,  erre  mód  van 
és  mégis  nem  ezt  tartaná  az  elérendő,  a  szerencsés  megoldás- 
nak. Én  a  probléma  szerencsés  megoldásának  csak  ezt  és 
egyedül  ezt  tartom.    (Élénk  helyeslés  jobbfelől.) 

Ez  az  elv  érvényesül  a  házasság  megkötése  terén  is. 
Jogi  érvénnyel,  természetesen,  csak  a  polgárilag  megkötött 
házasság  bírhat.  De  az  egyházi  megkötést  nem  akarjuk 
egymást  kizáró  módon  ellentétbe  állítani  a  polgárival,  mint 
ahová  sodortatnék  a  fakultatív  megkötési  forma  által.  Meg- 
hagyjuk az     egyházak    valláslelkiismereti   befolyását,   meg- 

hagyjuk  tanainak  és  hitelvének  teljes  alkalmazását  e  téren, 
és  szívesen  látjuk,  ha  a  házasság  vallási  és  erkölcsi  emelé- 
sére közreműködik.  Nem  háborgatjuk  a  juriszdikczióban, 
melyet  hívei  felett  gyakorol,  természetesen  csak  pro  foro 
interno,  a  lelkiismeret  terén.  Ha  az  egyházi  megkötési  forma 
hozzájárul  a  polgárihoz,  ebben  nem  egy  idegen  befolyás 
érvényesülését  látjuk ;  mi  úgy  vagyunk  meggyőződve 
hogy  kívánatos,  és  az  esetek  legtöbbjében  lehetséges  is 
az  állam  jogrendje  és  az  egyház  valláserkölcsi  befolyása 
közt  a  rokonszenves  együttműködés  a  házasság  szilárdsága, 
nemessége  és  tisztasága  érdekében  ;  és  ha  az  állami  törvény 
végrehajtásánál  éppen  nem  szándékunk,  és  nem  fog  történni 
semmi,  ami  a  híveket  mesterségesen  elidegenítené  az  egy- 
házaktól, nemcsak  a  kathohkus  egyháztól,  hanem  bármely 
egyháztól,  ezt  óhajtjuk,  ezt  várjuk  az  egyház  részéről  is, 
és  ezt  a  harmonikus  és  békés  együttműködést  a  házasság 
felemelésére  a  polgári  megkötés  kötelező  formája  legjobban 
megengedi,  és  ha  megvan  a  készség  reá,  teljes  mértékben 
utat  nyit  neki.  (Élénk  tetszés  és  helyeslés  a  jobboldalon.) 
Ily  szempontból  fogjuk  fel  mi  a  kötelező  polgári  házasságot 
és  azért  választottuk  ezt  a  megkötési  formát. 

Egyik  nagy  súllyal  bíró  ok  volt  az  is,  hogy  ez  a  forma 
biztosítja  legjobban,  hogy  úgy  az  egyház  a  maga  természe- 
tes körében,  mint  az  állam  a  jogélet  terén,  teljes  szabadság- 
gal működjék,  s  egyik  a  másikat  ne  akadályozza  s  ne  akarja 
befolyásolni ;  csak  ezen  megkötési  forma  mellett,  és  csakis 
e  mellett  látom  én  ezt  teljesen  biztosítva. 

Nem  fél  megoldást  akarunk,  de  elvi,  maradandó  rende- 
zést. Elég  a  házassági  törvényhozás  problémájának  nagyon 
komoly  és  átható  felfogása,  hogy  azon  fél  megoldás  mellett, 
amely  tele  van  természetellenes  helyzetekkel,  mely  könnyen 
súrlódást  és  kényes  kérdéseket  teremt,  hogy,  mondom,  a 
fakultatív  mellett  ne  maradjunk  és  hogy  úgy  oldjuk 
meg  a  kérdést,  hogy  a  két  nagy  rendje  az  emberi  viszo- 
nyoknak épen  a  házasság  terén  kölcsönös  jóakarattal 
necsak  megférjen,  hanem  közre  is  működhessék.  (Általános 
helyeslés.) 

Végül  még  csak  egyet.  Angliára  is  hivatkoztak  itt. 
(Halljuk  !  Halljuk  l)  Jó  is,  hogy  hivatkoztak,  mert  a  konti- 

nensen  a  fakultatív  megkötési  formák  igen  rövid  életűek, 
átmeneti  természetűek  voltak.  (HaUjuk  !  Halljuk !)  Nézzék 
csak  meg  az  egész  angol  törvényhozást  és  az  azon  alapon 
kifejlődött  állapotokat.  Példátlan  készséggel  alkalmazkod- 
nak ott  különbség  nélkül  az  egyházak  az  államnak  világi 
jogrendjéhez.  Ez  részint  az  anglikán  egyház  természetéből, 
részint  a  kathohkus  egyháznak  ott  nagyon  okos  politikájá- 
ból, részint  a  dissenter  egyházak  természetéből  folyik.  De 
kérdem,  építhetünk-e  mi  itt  egy  ilyen  nagy,  egy  ilyen  lénye- 
ges megoldást,  építhetünk  biztosan  ezen  feltételezésre,  kivált 
ha  tudjuk  azt,  hogy  azon  fakultatív  szabályozás  tele  lesz 
kényes  helyzetekkel  ?  Legyen  az  egyházi,  vagy  legyen  az 
állami  intéző  körökben  bármi  okból  idegesség  vagy  inge- 
rültség, vagy  forogjon  fenn  bármely  jól  vagy  rosszul  fel- 
fogott érdek  és  akkor  a  harmonikusnak  képzelt  szabályozás 
a  viszályoknak  és  súrlódásoknak  kútforrása  leszen.  (Halljuk  ! 
Halljuk  !) 

Ha  már  felszólaltam,  hadd  mondjak  még  el  két  észre- 
vételt azokra,  amik  nem  ma,  de  néhány  nap  előtt  felhozat- 
tak. A  házasság  megkötésének  kötelező  polgári  formája  tekin- 
tetében, vagy  helyesebben  a  polgári  házasságra  nézve  még 
két  aggodalom  igen  nyomatékosan  fejtetett  ki.  Azt  mon- 
dották, hogy  megfosztja  az  államot,  helyesebben,  a  keresz- 
tény polgárokat  keresztény  érzelmeiktől,  elidegeníti  őket 
vallásuktól  és  egyházuktól.  Ennek  bizonyságát  két  jelen- 
ségben vélték  felfedezni.  A  meg  nem  keresztelt  gyermekek 
számának  szaporodásában  és  azon  házasságok  számának 
emelkedésében,    melyeknél   az  egyházi   megkötés   elmaradt. 

Elidegenednek  az  egyháztól  ?  Miért  ?  Mert  az  állam 
nem  gyakorol  kényszert.  Nem  kényszerít  a  keresztelésre. 
Nem  küldi  a  híveket  az  egyház  elé  a  házasság  megkötése 
végett.  Tehát,  mert  az  állam  kényszere  mellőztetik,  ez  gyen- 
gíti meg  a  kereszténységet  ! 

Én  minden  egyház  legjobbjaival,  akiknek  műveit  isme- 
rem, felelek  erre.  Azok  azt  mondják  :  hamis  és  tévtan  az, 
mely  azt  állítja,  hogy  az  állami  kényszer  akár  hasznára  van, 
akár  szükséges  a  kereszténységnek.  Hiszen  a  legjobb  eset- 
ben is  csak  egy  külső  állapotot  teremt.  Nem  szünteti  meg 
a  bajt,  csak  elfedi.  És  ha  a  kényszer  megszűnik,  a  már  létező, 

a  valódi  bajok  kiderülnek  és  azt  hiszik,  hogy  azok  újból 
keletkeztek. 

Én  azt  hiszem,  hogy  ha  a  kényszer  megszűnik,  minden 
egyház  fog  nyerni  bensőségben,  abban,  ami  neki  igazi  ereje 
és  kell,  hogy  igazi  kincse  maradjon,  t.  i.  hogy  hivei  ragasz- 
kodása önkéntes  és  valódi.  Ne  adja  cserébe  az  egyház  e  hely- 
zetét soha  azon  kétes  értékű  világi  kényszerért.  Ha  nincs 
kényszer,  kettőzött  buzgósággal  kell  működni  és  hívei  ragasz- 
kodásának van  igazi  értelme,  van  igazi  becse.  Ha  e  kettő 
között  a  világi  kényszert  választja,  azt  az  egyházi  élet  igazi 
kincsével  :  a  bensőséggel  és  őszinteséggel  igen  drágán  fizeti 
meg.   (Zajos  helyeslés  és  éljenzés  jobbfelől.) 

Támogatva  van  az  ellenvetés,  és  ezzel  végezem  fel- 
szólalásomat, a  statisztikai  adatokkal.  Némi  reluktancziával 
nyúlok  ehhez,  mert  megvallom,  a  statisztikai  adatok  bizo- 
nyító erejét  csak  akkor  ismerem  el,  ha  azokat  minden  oldal- 
ról megvilágító  kritika  kíséri.  Nem  hivatkoztak  Franczia- 
országra,  Belgiumra,  ahol  ma  már  még  az  egyházi  körökben 
sem  kételkednek,  hogy  a  vallásos  érzület  bensőségének  s 
magának  az  egyháznak  a  kötelező  megkötési  forma  behoza- 
tala épen  nem  ártott. 

Vajay    István  :    De    fölösleges  ! 

Ha  megengedi,  erre  most  nem  felelek.  (Helyeslés  jobb- 
ról.) Hanem  hivatkoznak  Németországra.  Többen  a  mi  olda- 
lunkról is  hivatkoztak  Öttingen  egy  kitűnő  kis  munkája 
után  Poroszországra  és  főkép  a  Berlinre  vonatkozó  adatokra. 
Megszereztem  a  hivatalos  legújabb  kimutatásokat  1890-ig. 
Először  vegyük  magát  a  nagy  metropolist,  melyet  szeret- 
nek  a   modern  kor   Athénjének  nevezni. 

Vajay    István  :    Babilonja  !    (Derültség.) 

Kiki  ízlése  szerint.  (Tetszés.)  Nézzük  hát,  hogy  e  két- 
ségtelenül rohamosan  megnőtt,  intelligens  és  iskolázott 
lakosságú  nagyváros  a  szoczializmus,  az  indusztrializmus, 
és  mint  írják  :  az  atheizmus  összes  befolyásával  szemben 
minő  helyzetbe  jutott.  Ki  van  itt  mutatva  először  az,  hogy 
hány  gyermek  maradt  kereszteletlen  az  élve  szülöttek  közül. 
És  mit  találunk  ?  Azt,  hogy  mióta  a  polgári  anyakönyveket 
s  velük  együtt  a  kötelező  polgári  házasságot  behozták  .  .  . 
Vajay   István  :    A   kettő   együtt   jön  ! 

Tudom,  hiszen  az  a  jó.  (Tetszés.)  ...  a  keresztelt  gyer- 
mekek száma  folyton  növekedett.  De  ne  méltóztassék  azt 
képzelni,  hogy  pl.  öt  év  van  kiválasztva  illúziók  előidézé- 
sére, mert  semmi  sem  szebb  az  igazságnál.  E  kimutatások 
1875 — >1 890-ig  terjedő  időre  vonatkoznak.  És  mit  mutat- 
nak ez  évek  ?  Midőn  behozattak  azon  intézmények,  teljes 
összeütközésben  volt  az  egyház  és  az  állam,  és  akkor  nagyon 
megnőtt  a  kereszteletlen  gyermekek  száma  ;  de  amint  az 
évek  folytak,  és  az  a  küzdelem  megszűnt,  abban  a  mérték- 
ben emelkedett  a  keresztelt  gyermekek  száma,  úgy  hogy 
1890-ben  95.70%-ot  tett  ki  és  volt  a  megelőző  években 
96%  is. 

Gr.   Apponyi  Albert :   Berlinben  ! 

Igen,  Berlinben,  és   ez   nagyon   jellemző. 

Bolgár  Ferencz :  Eddig  nem  voltak,  most  majd  nálunk 
is  lesznek  kereszteletlen  gyermekek!    (Zaj.) 

Ne  méltóztassék  elfelejteni,  hogy  ma  nincs  ugyan  direkt 
kényszer  a  keresztelésre,  mert  csendőrökkel  senkit  sem  visz- 
nek oda,  hanem  van  indirekt  kényszer.  Nem  lehet  anya- 
könyvezni bevett  vagy  eüsmert  felekezethez  tartozó  gyer- 
meket máskép,  mint  az  illető  anyakönyvvezető  lelkésznél. 
Ugrón  Gábor  :  Nem  áll !  Ott  van  Trefortnak  1875. 
évi  563.  szám  alatti  rendelete  ! 

Tudom  ! 

Ugrón  Gábor  :  Ha  tudja,  ne  tagadja  ! 

Csak  nem  tulaj  donitok  nagy  hatályt  neki.  Ez  egy  kis 
kivétel,  mely  arra  az  egynéhány  renitens  baptistára  és  naza- 
rénusra  tétetett.  Hanem  méltóztassanak  az  új  állapotot 
venni,  mert  ha  behozzuk,  amint,  remélem,  be  fogjuk  hozni 
a  lelkiismereti  és  vallásszabadságot,  azzal  a  felekezeti  meg 
indirekt  kényszer  megszüntetése  együtt  .jár.  A  t.  képviselő 
úr  is  megnyugvással  veszi,  hogy  ott,  hol  abszolút  semmi 
felekezeti  kényszer  nem  volt,  de  volt  polgári  házasság  és 
polgári  anyakönyv,  96%-át  teszik  a  született  gyermekek- 
nek a  megkereszteltek,  és  ez  állandó  szám  és  ide  emelkedett 
1875  óta. 

Nézzük  a  házasságok  egyházi  megkötését,  kötelező 
polgári  házasság  mellett,  Berlinben.  Ezek  az  adatok  evan- 
gélikus  és  vegyes   házasságokra  vonatkoznak.  1876-ban    100 

polgári  házasságból  a  czivil  házasság  behozatala  után 
27.25%  volt  Berlinben  az  egyházi  esketés  ;  ez  azután  növe- 
kedett 29,  32,  35,  40,  41,  46%-ra  és  1890-ben  63.23%-ot 
tett ;  tehát  folytonos  növekedési  tendenczia.  Gondolom,  ez 
is  bizonyíték. 

Ha  egész  Poroszországot  veszem,  ott,  hol  szintén  csekély 
volt  az  egyházi  esketések  száma,  mikor  az  intézmény  behoza- 
tott, ma  már  a  polgári  házasságkötések  92-67%-ot  tesznek, 
a  vegyes   házasságoknál   pedig   91-34%-ot. 

Egy  következtetés  biztos,  az  tudniillik,  hogy  ezen  intéz- 
mények behozatalának  sem  arra,  hogy  a  gyermekeket  meg 
ne  kereszteljék,  sem  arra,  hogy  a  polgári  házasságkötést 
egyházi  megkötés  ne  kövesse,  döntő  hatása  nincs,  és  azt 
nem  gátolja.  Egészen  másutt  vannak  azok  a  tényezők,  melyek 
e  számokra,  ez  arányra  befolyással  bírnak.  Annyi  bizonyos, 
hogy  ezek  az  intézmények  ott  rontólag  nem  hatottak,  és  nem 
tudok  okot,  hogy  épen  nálunk  így  fognak  hatni. 

Hogy  az  állam  a  maga  jogrendjében  bármely  felekezet 
dogmáihoz  alkalmazkodjék,  azt  kívánni  lehetetlen,  talán 
senki  nem  is  követeh.  Az  államnak  a  maga  magánjogi  és  köz- 
jogi rendjét  saját  szükségei,  saját  érdekei,  saját  viszonyai 
szerint  függetlenül  kell  meghatároznia  egyoldalú  felekeze- 
tiség  nélkül  ;  de  azért  az  államnak  sem  intézményeiben,  sem 
intézményei  kezelésében  ne  legyen  vallásellenes  tendenczia  ja. 
Mert  szabadelvű  intézményeket  egy  feltétel  alatt  a  legnagyobb 
békességgel  és  harmóniával  lehet  a  vallás  tekintetében  kezelni, 
és  ez  a  feltétel  az,  hogy  az  egyház  is  ugyanezen  álláspontot 
foglalja  el.  Hogy  az  egyház  is  át  legyen  hatva  attól,  hogy 
a  czivilis  intézmények  káros  vagy  jó  hatása  az  egyház  erkölcsi 
életterére  nemcsak  az  államtól,  de  attól  is  függ,  hogy  az 
egyház  is  mikép  akarja  a  harmóniát,  a  polgári  békét  és  az 
összeférhetőséget.  (Igaz  !  Ügy  van  !  jobbfelöl.)  Ezek  az 
intézkedések  szükségesek  és  jók ;  károsakká  egyes  vonat- 
kozásaikban válhatnak,  ha  innen  vagy  onnan  erővel  el  akar- 
ják őket  természetes  hatásuktól  téríteni.  A  kormánynak  és 
azoknak,  akik  ezen  intézkedéseket  létre  akarják  hozni,  ez 
nem  szándékuk.  És  meg  vagyok  győződve,  hogy  a  keze- 
lésben is  így  lesz.  Higyjük  és  reméljük,  hogy  az  egyház  el 
fogja  hagyni  azt  az  exkluzív  és  kevéssé  türelmes  álláspontot, 

melynek  memorandumában  kifejezést  adott,  és  akkor,  uraim, 
egész  nyugalommal  lehet  a  jövő  elé  nézni.  (Tetszés.)  Ez  az 
oka,  amiért  a  kormány  nem  a  fakultatív,  hanem  az  obliga- 
tórius  megkötési  formát  választotta.  (Élénk  helyeslés  és 
éljenzés  jobbfelöl,) 

Ugrón  Gábor  félreértett  szavainak  értelmét  igazítva  helyre, 
azt  mondja,  hogy  amikor  a  miniszter,  aki  oly  ékesszóló  és  bő- 
beszédű, csak  annyit  tud  mondani  a  polgári  házasságról,  hogy 
az  a  házasulandók  konszenzusának  polgári  hatóság  előtt  való 
kicserélésében  áll,  akkor  bizonyos,  hogy  a  kormány  nem  tud 
programmja  részleteiről  felvilágosítást  adni.  Hogyan  követel- 
heti a  miniszter  úr,  úgymond,  hogy  én  adjak  az  én  fakultatív  pol- 
gári házasságom  részleteiről  felvilágosítást  ?  (Derültség  és  fel- 
kiáltások a  szélsőbalon  :  Ügy  van  !)  Majd  ha  én  azon  a  helyen 
ülök  .  .  .  (Nagy  derültség  a  jobboldalon.  Felkiáltások  :  Soha  l 
Nem  jön  el  az  ultramontanizmus  ideje  soha  !)  Annyi  jeles  fórfiú 
ült  már  azon  a  széken,  hogy  önök  között  egyetlenegy  sincs,  aki 
nevét  alá  tudja  írni,  hogy  jogot  ne  tartson  a  bársonyszékre.  Hát 
nekem  miért  ne  lehetne  reá  jogom  ?  (Tetszés  a  szélsőbalon.  Derült- 
ség   és    felkiáltások    jobbfelől :     Soha  !) 

De  nem  az  a  kérdés,  igen  vagy  nem  ;  hanem  azt  mondom, 
hogy  ha  ott  ülök  és  törvényjavaslat  benyújtását  ígérem,  akkor 
leszek  oly  komoly,  hogy  a  törvényjavaslat  elveiről,  melyet  1894. 
január  l-re  mint  kész  törvényt  ígérek,  nyilatkozom  és  tudok 
is  nyilatkozni.  (Tetszés  a  szélsőbalon)  Aki  pedig  nem  tud  nyilat- 
kozni, az  hallgasson  (Zajos  derültség  a  szélsőbalon),  vagy  ismerje 
be,  hogy  a  nagy  szóbőséggel  az  ürességet  eltakarni  nem  lehet. 

Szilág3á  Dezső  nem  hagyta  válasz  nélkül  Ugronnak  e  személyi 
élű  megjegyzéseit.  Válasza  a  következő  volt : 

Szilágyi  Én  nem  azt  mondtam,  hogy  a  képviselő  úr  nem  komoly 
Dezső  javaslatot  tesz,  hanem  azt  mondottam,  hogy  én  a  közt, 
ami  benne  van  a  határozati  javaslatban  és  a  közt,  amit  min- 
den beszédében  mint  helyes  momentumot  azonkívül  kiemelt, 
komolyságra  nézve  nem  akarok  különbséget  tenni.  (Ügy  van  í 
Úgy  van  !  a  jobboldalon.  Zaj  és  mozgás  a  szélsőbalon.)  Amit 
pedig  a  kormány  akar,  azt  sokkal  nagyobb  részletességgel 

magyaráztam  meg,  mint  egyáltalán  törvényjavaslat  benyúj- 
tása előtt  szokásos.  (Nagy  zaj  a  szélsöbaloldalon.  Halljuk  ! 
Halljuk !  jobbfelől.)  És  ismét  állítom,  hogy  aki  fogalmat 
akar  magának  szerezni  a  dologról,  elegendőt  szerezhet  abból, 
amit  mondtam,  és  ha  valaki  azokban,  mint  Ugrón  Gábor 
képviselő  úr,  csak  ürességet  lát,  azt  én,  megvallom,  nem 
ezen  álláspont  hibájának  tartom,  hanem  két  dolog  közül 
egyiknek  :  (Halljuk  !  Halljuk  !)  vagy  a  kérdés  lényegével 
nem  barátkozott  meg  ;  vagy  szándékosan  szemet  huny 
annak    megértése    előtt.    (Igaz  !    Ügy    van  !    jobbfelől.) 

Különben  legyen  szabad  még  hozzátennem,  hogy  arra, 
amire  mostani  beszédében  kíván  felvilágosítást,  hogy  a  házas- 
ság kiszolgáltatója  ki  lesz  a  házasságnak  polgári  megköté- 
sénél, erre  feleletet  nem  adhatok,  mert  a  kiszolgáltatás  csak 
a  szentség  fogalmával  kapcsolatban  merül  fel  és  a  házasság 
szabályozásához  nem  tartozik  ennek  szabályozása.  Ott,  t.  ház, 
nem  szolgáltatja  ki  senki  a  házasságot ;  (Derültség  jobbfelől. 
Halljuk  !  Halljuk  !  a  baloldalon)  hiszen  ez  nem  egyéb,  mint 
a  képviselő  úrnak  talán  a  kiskatekizmusból  maradt  fel- 
fogása, melyet  azonban  nem  tartok  elegendőnek  arra,  hogy 
jól  megítélhesse  a  polgári  házasság  intézményét. 

A  tartalmas  és  nevezetes  vita  befejezte  előtt  Polónyi  Géza, 
mivel  Csáky  felszólalása  meggyőzte  arról,  hogy  köztük  nincs 
lényeges  ellentét,  a  maga  határozati  javaslatát  visszavonván, 
hozzájárult  Fenyvessyéhez  a  »bizottság«  szó  kihagyásával.  Ily 
alakban  fogadták  el  aztán  a  határozati  javaslatot. 

Végül  Wekerle  Sándor  miniszterelnök  beszélt,  főleg  Polónyi- 
nak  és  Apponyinak  kifogásaira  felelve.  A  kormány  álláspontja 
nem  változott,  mióta  a  rendelet  kibocsátása  után  felállították 
programmjukat.  A  kath.  autonómiát  nem  vették  föl,  nem  is  vehet- 
ték, mert  az  nem  tartozik  a  kormány  feladatai  körébe.  A  pénz- 
ügyi részt  illetőleg  kijelenti,  hogy  a  múltra  nézve  nem  veszik  el 
a  papoktól  az  anyakönyveket,  a  díjak  tehát  ezentúl  is  ki  fognak 
járni.  Azonban  a  papi  jövedelem  minimumának  megállapítása 
egjdk  legközelebbi  költségvetés  kapcsán  elintézendő  lesz.  Az  anya- 
könyvek vezetése  a  községi  adminisztráczió  behozatala  után  úgy- 
szólván semmi  költségbe  nem  fog  kerülni.  De  addig  is  a  költség 
jóval  kevesebb  lesz,  mint  ahogyan  itt  számították.  Ugrón  meg- 

jegyzésére,  hogy  a  kormány  kompromittálja  ezeket  az  eszmé- 
ket, azt  feleli,  hogy  még  sohasem  kompromittálta  az  eszméket 
az,  aki  egész  őszinteséggel  állt  szolgálatukba  s  nemcsak  politikai 
reputáczióját,  hanem  szinte  egész  pohtikai  létét  tette  koczkára, 
hogy  eszméit  valósítsa  vagy  velük  elbukjék.  Lehet,  hogy  így 
elbukik  valaki ;  de  az  nem  kompromittálja  az  eszméket,  hanem 
későbbi  feltámadásuknak,  életrevalóságuknak  biztosítékait  teszi  le. 
Véget  érvén  a  vita,  Fenyvessy  Ferencz  határozati  javas- 
latát egyhangúlag  elfogadták,  ellenben  Ugronét  a  többség  nem 
fogadta  el. 

A  részletes  tárgyalás  során  az  »egyházi  czélok«  tételénél 
Eötvös  Károlynak  formailag  is  szép  beszéde  bővítette  a  vita  anya- 
gát. Meggyőződését  követi  ő  is,  pártja  is,  midőn  a  kormány  egy- 
házpolitikája mellé  sorakoznak.  Ez  a  48  hagyománya.  Itt  nem 
lehet  eltaktikázni  régtől  vallott  elveket.  Kifejti  érveit  a  polgári 
házasság  mellett.  Csak  a  kötelező  forma  ér  valamit.  A  fakultatív 
alak  mindig  harczot  jelent  a  házasfelek  életében  és  csak  ha  ezt 
a  harczot  nem  tudják  megvívni,  akkor  fordulnak  a  fakultatív 
házassághoz.  Az  örökös  harczot,  koUiziót,  az  örökös  kibékülést 
és  a  kibékülésnek  újra  való  felbontását  mással,  mint  a  kötelező 
házassággal  orvosolni  nem  lehet.  Épen  azért  az  egyházak  iránti 
tekintetből,  az  egyházak  szentségének  megőrzése  szempontjából 
a  kötelező  polgári  házasságot  tartja  szükségesnek. 

MIKOR  TERJESZTIK  BE  A  JAVASLATOKAT? 
SZILÁGYI  BESZÉDE. 

A  vallás-  és  közoktatásügyi  tárcza  költségvetését  nyomon 
követte    (márcz.    23-án)    az   igazságügyi    tárczáé. 

Latkóczy  Imre  előadó  a  minisztérium  tevékenységéről  és 
tényeiről  tüzetesen  számot  adó  kimutatásra  utal,  mely  az  1893-iki 
költségvetéssel  kapcsolatban  az  igazságügyminiszterium  műkö- 
dését ismerteti  1888 — 1891-ig,  sőt  szinte  1892  közepéig.  Aki 
—  úgymond  —  behatóan  olvasta  e  munkát,  aki  latba  veti  az 
igazságügyi  kormány  feladatainak  a  laikus  által  alig  képzelhető 
mennyiségét,  fontosságát,  valósításuk  nehézségeit  és  számba 
veszi  az  elért  eredményeket,  a  törvényelőkészítés,  a  kormányzat 
és  az  igazságügyi  adminisztráczió  sokféle  ágában  kifejtett  ernye- 

detlen  munkát,  az  lehetetlen,  hogy  megvonja  elismerését  az  igaz* 
ságügyi  kormánytól   és   elsősorban  ennek   vezetőjétől. 

Ismertetve  a  minisztérium  tevékenységének  eddigi  ered- 
ményeit, az  egyházpolitikára  nézve  megemliti  mint  amúgyis 
nyílt  titkot,  hogy  a  teljes  jogegyenlőség  elvére  fektetett  magán- 
jognak kiváló  alkatrésze,  a  házassági  jog  most  van  előkészítés  alatt. 

A  kifejlődött  vitában,  mely  már  másnap  véget  ért,  az  ellen- 
zéki szónokok  is  egymásután  fejezték  ki  elismerésüket  Szilágyi 
működése  iránt. 

Veszter  Imre  az  igazságügy  állapotát  bíráló  beszédében 
hivatkozott  az  előtte  szólók  njálatkozataira,  hogy  az  örökösödési 
és  a  családjog  némely  részei  kodifikáczió  alatt  vannak. 

Szilágyi   Dezső  :   Az  egész   tervezet  készen  van  ! 

Kováts  József  :  A  miniszter,  midőn  székét  elfoglalta,  nagyon 
sokat  Ígért,  alkotott  is  sokat,  de  ígéretéhez  képest  mégis  keveset. 
Feladta  évek  során  át  az  ellenzékről  hirdetett  elveit,  hogy  a 
miniszteri  székbe  juthasson  .  .  . 

Szilágyi  Dezső  :  Ez  nem  igaz  !  Tessék  megjelölni  az  elvet, 
amit  feladtam  ! 

Kováts  József  :  De  a  meglepetést  öröm  váltotta  fel,  mert 
a  legmesszebb   menő  igényeket  is  kielégítő  programmot  adott. 

Szilágyi  Szilágyi  Dezső  :  Foglalkozik  első  sorban  a  kodifikácziót  érintő 
^"^^^  észrevételekkel.  Majd  általános  helyeslés  mellett  ismerteti  azt  a 
módszert,  melyet  a  kodifikáczióban  követ.  Rámutat  a  ház  előtt 
levő  öt  javaslatra  s  a  többire,  melyek  közkézen  forognak.  Ott 
van  pl.  az  ügyvédi  rendtartás.  A  beszédnek  mindezen  részei 
más  helyre  tartozván,  itt  csak  azt  közöljük,  mely  arra  a  kérdésre 
felel :  mikor  terjesztik  be  az  egyházpolitikai  törvényjavaslatokat. 
A  beszédnek  ez  a  része  így  szól : 

Másodszor  itt  van  az  összes  családjog  tervezete.  Az 
összes  tervezetnek  a  házassági  jogról  szóló  része,  igaz,  nincs 
közzétéve,  de  a  többi  részek  mind  publikálva  vannak.  Ami  a 
házassági  jogot  illeti,  mert  Veszter  Imre  t.  képviselőtársam 
kérdést  tett,  nekem  bizonyos  tartózkodással,  mely  állásom- 
ból szükségképen  folyik,  kell  njálatkoznom.  (Halljuk  í 
Halljuk  !)  Annyit  azonban  megmondok  :  miután  a  kormány 
kijelentette  azt,  hogy  a  házassági  jogot  általánosan  minden 
állampolgárra   kiterjedően    fogja   szabályozni,    az   felekezeti 

természetű  házassági  akadályokat  nem  fog  ismerni ;  vallás- 
különbség házassági  akadály  nem  lesz,  a  házasság  jogrend- 
jében bizonyos  szilárd  állandóságot  és  ethikai  biztosságot 
akar  behozni ;  (Helyeslés.)  a  házasságok  jogérvénye  felect 
tisztán  és  kizárólag  állami  bíróságok  fognak  ítélni,  (Helyes- 
lés.) azonban  az  egyházaknak  szabadon  lesz  hagyva  a  tér, 
hogy  a  lelkiismeret  terén  ezivilis  érvény  nélkül  saját  eszkö- 
zeikkel a  hitélet  és  a  lelkiismeret  terén  saját  híveikre  hat- 
hassanak.   (Helyeslés.) 

Ha  még  hozzáteszem,  hogy  az  egész  házassági  jog 
szabályozása  —  miután  azt  minden  állampolgárra  kiter- 
jedőleg  általánosan  kell  megoldani  —  olyan  lesz,  hogy 
nemcsak  a  házasság  biztosságának,  szilárdságának  és  erköl- 
csi fenségének  fog  adni  jogi  intézményekben  kifejezhető 
karaktert,  de  egyszersmind  minden  felekezeti  egyoldalúság 
nélkül  állapítja  meg  azt,  amit  a  ezivilis  viszonyok  tsrén 
kivált  vegyes  felekezetektől  lakott  államban  mint  egyedül 
helyest  kellelismerni;  (Helyeslés  jobbf elől.)  ha  ehhez  hozzá 
veszem  a  megkötés  általánosan  kötelező  polgári  formáját : 
ennyi  az,  amit  mondhatok.  Hogy  többet  nem  mondhatok, 
ennek  az  oka  .  .  . 

Ugrón   Gábor  :   Hogy  nem  szabad  ! 

De  szabad,  hanem  lássa  Ugrón  Gábor  t.  képviselő  úr, 
én  ezt  a  helyet  úgy  nézem,  hogy  ami  nyilatkozat  innen  téte- 
tik, igaz,  hogy  nem  állhat  jót  róla  az  ember,  hogy  minden 
körülmények  között,  amennyiben  más  tényezőktől  is  függ, 
egészen  és  kizárólag  úgy  lesz  megvalósítva,  de  mégis  arra 
szorítkozom,  hogy  amit  én  egy  bizonyos  stádiumban  mon- 
dok, ne  legyen  csupán  az  én  meggyőződésem,  az  én  szub- 
jektív véleményem,  hanem  egyszersmind  a  kabinet  nézete,  sőt 
olyan  nézete  és  iránya,  amelyet  remélünk  —  hogy  akarunk,  a 
felett  semmi  kétely  —  reméljük,  mondom,  még  pedig  nem 
könnyelmű  illúziók  alapján,  mint  méltóztatik  gondolni, 
(Derültség  balfelől.)  hogy  meg  is  tudjuk  valósítani. 

Ami  már  most  az  időpontot  illeti,  arra  nézve  is  teljes 
nyíltsággal    szólok.    (Halljuk !    Halljuk  !) 

Az  igazságügyminiszter  készen  lesz  azzal  a  teljes  javas- 
lattal úgy,  hogy  hozzászámítva  még  egy  meglehetős  hosszú 
időt,  amely  a  tárgy  természeténél  fogva  arra  szükséges,  hogy 

más  tényezők  a  javaslattal  megismerkedjenek,  mondom^ 
oly  időpontban  leszek  kész,  hogy  a  törvényjavaslat  ezen  év 
vége  felé,  beleszámítva  még  azon  időt,  még  pedig  nem  szűken 
számítva,  amelyre  czéloztam,  a  háznak  még  előterjeszthető 
lesz.  (Helyeslés.)  Természetesen  függ  ez  még  attól,  hogy  én 
mikor  készülök  el  vele.  (Derültség  balfelől.)  Talán  t.  kép- 
viselőtársamnak nincs  kifogása  az  ellen,  hogyha  úgy  igye- 
kezem beszélni,  hogy  minden  szavamat  egész  komolyan 
vegyék,  (Helyeslés  balfelől.)  hogy  tehát,  amit  állítok  és 
Ígérek,  azt  egész  kategorice,  de  csak  addig  a  mértékig  tegyem, 
amennyire  tőlem  függ  a  megvalósítás. 
Ugrón   Gábor:    (közbeszól.) 

Kérem,  ne  jövendölgessünk.  Habakuk  volt  az  utolsó 
próféta  s  igen  rosszul  ment  a  dolga,  mert  ha  a  varjak  el  nem 
tartják,  éhen  halt  volna.   (Élénk  derültség  jobbfelől.) 

Igen  természetes,  t.  ház,  hogy  az  az  apodiktikus  ígéret, 
amelyet  teszek,  csak  saját  személyemre  és  tevékenységemre 
vonatkozhatik.  Tehát  arra,  aminek  ura  vagyok  és  amiért 
én,  és  csakis  én  felelek. 

A  költségvetést  még  az  nap   részleteiben  is  elfogadták. 


A  GYÖKERES  SZABÁLYOZÁS. 

A  HÁZASSÁGI  TÖRVÉNYJAVASLAT  BETERJESZTÉSE. 

Míg  az  elvek  körül  így  hömpölyögtek  a  vita  hullámai,  s  a 
kormányt  azzal  vádolták,  hogy  a  részletek  iránt  még  maga  sem 
tudja  :  mit  akar,  azalatt  a  sokszoros  megszakítás  daczára  lanka- 
datlanul folyt  a  törvényelőkészítés  műve  a  minisztériumokban, 
8  a  törvényjavaslatok  rendre  elkészültek.  A  kormány  szavának 
állt :  1893.  április  26-án  gróf  Csáky  Albin  közoktatásügyi  miniszter 
benyújtotta  az  első  törvényjavaslatot  :  az  izraeUta  vallásról 
szólót ;  Hieronymi  Károly  belügyminiszter  pedig  a  másodikat, 
az  állami  anyakönyvekről  szólót.  Mind  a  kettőt  élénk  éljenzés- 
tel üdvözölte  a  jobboldal. 

Nyilvánvaló  lett  tehát,  amit  különben  csak  a  szkeptikusok 
vontak  kétségbe,  hogy  a  kormány  nagyon  is  komolyan  veszi 
programmját,  komolyabban,  mint  sokan  szerették  volna.  Mind 

a  mellett  Asbóth  János  képviselő  tréfára  vette  a  dolgot,  és  május 
3-án,  hivatkozva  a  kormány  egyházpolitikája,  kivált  az  1868-iki 
törvény  megváltoztatása  ellen  protestáns  körökből  is  szórványosan 
felhangzó  tiltakozásokra  :  kérdezést  intézett  a  miniszterelnök- 
höz »az  egyházpolitikai  programm  integritásának  fenntartása 
iránt«. 

A  reformok  ismert  ellenzője  részéről  történő  látszólagos 
sürgetés  vidámságot  keltett.  Válaszul  a  kormány  további  tettekkel 
szolgált. 

Május  17-én  gróf  Csáky  beterjesztette  a  ház  sűrű  tapsai 
közt  a  vallás   szabad   gyakorlatáról   készített  törvényjavaslatát. 

Ugyanezen  hónap  végén  az  országgyűlés  királyi  kézirattal 
szeptember  25-éig  elnapoltatván,  a  kormány  zavartalanul  szen- 
telhette idejét  a  négy  hónapos  szünet  alatt  a  még  hátralevő  tör- 
vényjavaslatok gondos  előkészítésének.  Az  új  ülésszak  egyik 
első  eseménye  volt  azon  kijelentés,  amelyet  Wekerle  miniszter- 
elnök november  9-én  Helfy  kérdésére  tett  arról,  hogy  Ö  Felsége 
hozzájárult  a  kötelező  polgári  házasságról  szóló  törvényjavaslat 
beterjesztéséhez.  A  fölmerült  aggodalmak,  melyekre  Helfy  is 
czélzott,  ezzel  meg  voltak  szüntetve  ;  az  ellenkező  irányú  remény- 
kedések pedig  egyelőre   füstbe  mentek. 

Magát  a  házassági  jogról  szerkesztett  törvényjavaslatot, 
hatalmas  indokolásával  együtt,  Szilágyi  Dezső  igazságügy- 
miniszter 1893.  évi  deczember  2-án  a  következő  beszéd  kísére- 
tében terjesztette  a  ház  elé  : 

Szilágyi  T.  ház  !  (Élénk  felkiáltások  :  Halljuk  !  Halljuk  !)  Azzal 
^^^^  a  törvényjavaslattal,  amelyet  a  házasság] og  rendezéséről 
a  háznak  tisztelettel  benyújtok  (írom.  513.)  és  azon  másik 
törvényjavaslattal,  amelyet  t.  barátom,  a  vallás-  és  köz- 
oktatásügyi miniszter  úr  az  1868-iki  törvénynek  módo- 
sítása iránt  a  szülői  jogra  nézve  —  t.  i.  a  gyermekek 
vallása  körül  —  még  ma  be  fog  nyújtani  ,  a  ház  előtt 
fekszik  a  kormány  egyházpolitikáját  is  érintő  javaslatok 
egész  sorozata.  (Élénk  éljenzés  jobbfelöl.)  A  t.  háztól  fog 
függni  megbírálni  nemcsak  azt,  hogy  megtartottuk-e  a 
törvényhozás  előtt  tett  ígéreteinket,  de  azt  a  sokkal  fon- 
tosabb  és  jelentékenyebb  szempontot  is  érvényesíteni,  hogy 
az  a  rendezés,  mely  e  javaslatokba  van  foglalva,  államunk 

€8  nemzetünk  érdekeivel  általában  megegyezik-e  és  külö- 
nösen ezen  javaslat  a  házasélet  család-  és  házasság  jogi 
szilárdságát  és  erkölcsi    épségét  biztosítja-e. 

Huszonöt  esztendeje  annak,  t.  ház,  —  hogy  néhány 
bevezető  szót  mondjak  ezen  javaslathoz  —  midőn  alkot- 
mányunk visszaállítása  után  a  magyar  törvényhozás  előtt 
a  házasság  jog  reformjának  kérdése  először  szóba  jött,  és  nem 
mellékesen  lett  érintve,  de  a  fejlődés  egész  iránya  fejte- 
getve lőn. 

Az  első  magyar  minisztérium  alatt,  alkotmányunk 
visszaállítása  után,  amelynek  tagjai  közül  már  csak  egy  él, 
—  és  igazán  sajnálom,  hogy  ő,  ki  a  polgári  házasságnak 
mindig  erős  híve  és  ilynemű  törvény  alkotásának  mindig 
sürgetője  volt,  t.  i.  Horvát  Boldizsár,  (Általános  éljenzés.) 
ma  a  képviselőháznak  nem  tagja,  —  (Egy  hang  a  jobb- 
oldalon :  Nem  akar  lenni  !)  akkor  a  házasság  jog  reform- 
jának kérdése  fejtegetve  lőn  itt  e  házban  és  a  törvényhozás 
másik  részében  is,  és  két  külön  irány  vált  szét.  (Halljuk  ! 
Halljuk  !)  A  képviselőház  s  ennek  —  lehet  mondani  —  min- 
den pártja  (Halljuk  !  Halljuk  !)  és  vezérférfia,  valamint  az 
akkori  államférfiaknak  túlnyomó  nagy  többsége  azon  néze- 
ten volt,  hogy  a  házasság  jog  reformjának  iránya  ezen  három 
alapelvbe  foglalható  össze  :  egységes  állami  házasságjog, 
állami  juriszdilíczió  és  a  házasság  megkötésének  kötelező  pol- 
gári formája.  (Élénk  helyeslés  jobbfelől.)  Különbözött  ettől 
a  főrendiház  tekintélyes  elemeinek,  köztük  a  róm.  kath, 
főpapság  vezérférfiainak  is  álláspontja.  (Halljuk  !  Halljuk  !) 
ök  azon  nézetben  voltak,  hogy  az  1848  :  XX.  t.-czikkben 
lefektetett  vallásegyenlőségi  és  viszonossági  elveket,  melyeket 
ők  is  elfogadtak,  úgy  lehet  legjobban  megvalósítani,  ha  a 
házasság  jog  terén  a  felekezeti  jogrendszereket  kiépítjük 
és  Magyarország  házasság  joga  nem  lesz  egységes  és  állami, 
hanem  minden  bevett  és  minden  beveendő  egyház  is  bírni 
fog  külön  házasság  joggal  és  külön  juriszdikczióval. 

Az  első  irány  a  képviselőház  iránya  volt,  és  25  esztendő 
alatt  sokszor  merült  fel  ezen  kérdés  a  képviselőházban  s 
ezeknek  az  elveknek,  melyeket  említettem,  annak  a  tradi- 
€ziónak,  melyet  felhoztam,  aranyfonalát  a  magyar  képviselő- 
ház soha  el  nem  ejtette.  (Élénk  tetszés  jobbfelől.)  És  habár 

egyszer-másszor  időleges,  részleges  alkotások  lettek  itt 
javaslatba  hozva,  és  a  képviselőház  el  is  fogadta  azokat, 
mindig  kifejezte,  hogy  azt  merőben  időleges  alkotásnak 
tekinti  és  az  állapotok  teljes  rendezését  csak  a  fentemiitett 
három  elv  alapján  véli  létesítendőnek.  (Ügy  van  !  jobbfelől.) 

A  törvényjavaslat,  amelyet  a  jelen  kormány  ajánl, 
megfelel  a  képviselőház  tradiczióinak,  s  három  alapelvre  van 
felépítve  :  minden  polgárra  kiterjedő,  egységes  állami  házas- 
ságjog, ennek  következésekép  állami  juriszdikczió  a  házassági 
viszonyok  felett  és  a  kötelező  polgári  megkötés.  (Általános 
helyeslés  és  éljenzés  a  jobboldalon.)  És  midőn  ezen  három 
elvre  felépített  törvényjavaslatunkat  a  háznak  tisztelettel 
benyújtom,  nem  ezen  elvek  részletes  fejtegetésébe  óhajtok 
bacsátkozni,  hanem  néhány  nagy  irányadó  szempontot  aka- 
rok kiemelni  arra,  hogy  a  törvényjavaslatnak  és  a  törvény- 
javaslatban megoldandó  problémának  megítélése  nézetem 
szerint  helyes  szempontokból  történjék.  (Halljuk  !  Halljuk  !) 

A  házasságjogot,  t.  ház,  nemcsak  azért  kellett  refor- 
málni, mert  a  vallásszabadság  elvét  a  benynjtott  törvény- 
javaslatok által  nagyobb  mértékben  akarjuk  törvényünkbe 
iktatni,  vagy  mert  az  izraeliták  reczepcziójára  benyújtott 
törvényjavaslat  is  szükségkép  maga  után  vonja,  hogy  a 
jelenleg  érvényben  lévő  mind  a  nyolcz  felekezetnél  a  cultus- 
disparitas  akadálya  eltöröltessék,  hanem  ennél  jóval  nagyobb, 
jóval  hatalmasabb  ok  volt  a  házassági  jog  jelen  állapota, 
melyet  1868  óta  egy  párt  és  egy  kormány  sem  tartott  kielégí- 
tőnek, sőt  mind  elismerte,  hogy  lényeges  reformra  szorul 
házassági  jogunk,  nélkülözi  a  jogi  szilárdság  igaz  alapjait 
és  az  arra  épített  családnak  ép  erkölcsi  rendjét  és  azonkívül 
visszás  jogállapotokra,  a  visszaéléseknek  egész  sorozatára 
vezet.  És  amit  talán  elől  kellett  volna  említenem,  már  maga 
az  az  elv,  amelyre  a  jelen  rendszer  építve  van,  jogállamunk 
nagy  érdekét :  a  jogegység  létesítését  egyenesen  kizárja. 
(Helyeslés   a  jobboldalon.) 

Midőn  ezen  nagy  intézmény  reformját  javaslatba  hoz- 
zuk, legyen  szabad  kiemelnem  azt,  hogy  téves  az  a  felfogás 
és  állítás,  hogy  a  házassági  jog  reformja  alkalmi  súrlódások- 
nak és  kollizióknak  az  eredménye.  Ha  visszatekintünk 
arra,  ami  1886  előtt  volt  ;    ha  látjuk,  hogy  minő  felfogás  ural- 

kodott  és  minő  tradicziók  voltak  1886  óta  e  házban, 
maga  ez  a  tény  megczáfolja  azt,  hogy  ez  alkalomszerű 
eseményekből  kifolyó  törvényjavaslat.  (Élénk  helyeslés  a 
jobboldalon.) 

Hozzá  kell  tennem  azt  is,  —  de  erre  nézve  megoszlottak 
lehetnek  a  vélemények  —  hogy  egyéni  meggyőződésem 
szerint  nem  áll  az,  (Halljuk  !  Halljuk  !)  hogy  a  polgári  házas- 
ság intézménye  külföldön  erőszakos  politikai  kon vulzi óknak 
és  az  egyház  üldözésének  eredménye.  (Felkiáltások  a  bal- 
oldalon :  Ezt  az  egyet  hagyjuk  !)  Ezen  intézmény  története 
fogja  mutatni,  hogy  habár  létesítését  itt  vagy  amott  ilyen 
alkalomszerű  körülmények  kisérik  is,  igazi  bölcsője  ezen 
intézménynek  a  vallási  türelem,  a  vallásszabadság,  a  jog- 
egyenlőség és  az  állam  azon  hivatásának  fehsmerése,  hogy 
polgárai  számára  egy  jogrendet  keJl  létesíteni  vallási  és 
nemzetiségi  különbség  nélkül.   (Hosszantartó,  élénk  helyeslés.) 

A  feladatnak  megoldásánál  szem  előtt  kellett  tartanunk 
és  meg  kellett  óvnunk,  —  mert  csak  ilyen  megoldás  volt 
helj'CS  —  alkotmányunknak  nagy,  hagyományos  alapelveit, 
és  ezek  közé  az  elvek  közé  tartozik  az,  hogy  csak  olyan  meg- 
oldást lehetett  a  magyar  képvselőháznak  javaslatba  hozni, 
amely  a  polgári  jogegyenlőség,  vallásszabadság,  az  egy- 
házak szabadsága,  az  egyházak  paritása  nagy  elveinek 
sérelme  nélkül  javaslatba  hozható.  (Élénk  helyeslés  jobbfelől.) 

S  mindezen  szempontok  felett,  t.  ház,  mint  az  ég  bolto- 
zata beborítja  a  földet,  .  .  . 

Ugrón  Gábor  :  Levegő  az  !   (Mozgás  a  bal-  és  szélső- 
baloldalon. Halljuk  !  Halljuk  !  a  jobboldalon.) 

.  .  .  úgy  uralma  alatt  tartja  összes  reformműködésünket 
az  a  nagy  szempont,  amely  újabb  állami  életünknek  irány- 
adó szempontja  :  a  nemzet  politikai  egységének  erősítése, 
és  azt  az  elvet,  hogy  a  nemzet  különböző  alkatelemeit  a 
közös  jogintézmények  egysége  által  is  össze  kell  forrasztani 
8  ezen  összeforrasztást  első  sorban  a  házassági,  a  családi 
intézményt  szabályozó  jog  egységében  kell  érvényre  emelni. 
(Élénk  helyeslés  jobbfelől.) 

Megfeleltünk-e  törvényjavaslatunkban  ezeknek  a  szem- 
pontoknak, azt  a  törvényhozás  tagjainak  bírálata  alá 
bocsátjuk. 

Ami  magukat  az  alapelveket  illeti,  én  kimerítőleg  azokat 
jelenleg  indokolni  nem  akarom.  Az  indokolás  a  ház  elé  van 
terjesztve.  De  legyen  szabad,  fogyatékosan  bár,  néhány 
nagy  szempontot  megérintenem,  amelyek  azokat  legalább 
első    tekintetre   megvilágítják.    (Halljuk  !   Halljuk  !) 

Hogy  a  jogegységre  szükség  van,  azt  már  azok  is  mutat- 
ják, amiket  előhoztam.  T.  ház,  én  nem  akarok  az  egyházak 
tanításának,  álláspontjának  bírálatába  ereszkedni,  nem  hiva- 
tásom, nem  is  feladatom  ;  de  legyen  szabad  kiemelnem  azt, 
hogy  a  hit  felekezeti  jogok  rendszere,  már  az  egyházak  ter- 
mészeténél fogva,  válaszfalakat  emel  és  tart  fenn  az  állam- 
polgárok között,  olyan  válaszfalakat,  amelyekről  megengedem 
azt,  hogy  a  vallási  meggyőződés  és  lelkiismeret  terén  teljes 
jogosultságuk  van,  de  a  polgári  jogintézmények  terén  nem 
lehet  jogosultságuk,  különösen  nem  oly  jogrendben,  mely 
minden  polgárnak  közös  joga,  a  magánjog  terén.  (Helyeslés 
jobbfelől.)  Van  a  hitfelekezeti  jogokban,  talán  épen  termé- 
szetüknél fogva,  valami  kizárólagos ;  csak  saját  felfogásukat, 
tanaikat  és  érdekeiket  tartják  szem  előtt  és  a  dolog  termé- 
szeténél fogva,  midőn  ilyen  alapvető  jogviszony  felett  szabá- 
lyokat alkotnak  és  ítélnek,  akkor  úgy  az  akadályok  rend- 
szerében, mint  a  házasság  megszűnésének  kérdésében  csak 
a  saját  tanaikat,  felfogásukat,  érdekeiket  veszik  figyelembe, 
azokat  feltétlenül  érvényesítik,  és  ha  összeütközésbe  jön 
velük  valamely  államérdek,  vagy  más  hitfelekezetek  érdeke, 
vagy  a  család  szilárdsága,  a  házasságok  fennállása  vagy  leendő 
házasságok  létre  jövetele,  mindezeket  feláldozzák  önnön  fel- 
fogásuknak, tanaiknak,  érdekeiknek. 

Nem  tagadom,  t.  ház,  azt,  (Halljuk  !  Halljuk  !)  hogy 
a  maguk  szempontjából  és  a  maguk  terén  ezeknek  az  irány- 
adó felfogásoknak  teljes  jogosultságuk  van  ;  de  kiemelem 
azt  a  nagy  politikai  érdeket,  azt  a  nagy  polgári  érdeket, 
mely  abban  áll,  hogy  a  jogintézmények  ne  az  elkülönzésnek 
és  elválasztásnak  legyenek  tényezői  egy  különben  is  annyira 
széttagolt  nemzetnél  mint  a  mienk,  hanem  az  állam  érdeke 
abban  áll,  hogy  az  állam  jogrendje  összeforrasztó  elem  legyen 
(Élénk  helyeslés  jobbfelől.)  és  így  segítsen  a  nemzetnek 
politikai  egységét  társadalmi  összeforrottság  által  emelni. 
(Helyeslés  jobbfelől.) 

19* 

A  törvényjavaslatnak  második  alapelvét  is  röviden 
érintem.  (Halljuk  !  Halljuk  !)  Nem  elég,  t.  ház,  egységes  jog- 
rendet létesíteni,  hanem  azt  biztosítani  is  kell,  és  e  biztosítás- 
nak más  módja  nincs,  mint  az  egységes  juriszdikczió,  és  mint- 
hogy a  jog  állami,  a  bíráskodás  is  csak  állami  lehet.  (Helyeslés.) 

Ami  a  harmadik  alapelvet,  a  kötelező  formát  illeti, 
(Halljuk  !  Halljuk  !)  volt  alkalmam  erről  e  házban  nyilat- 
kozni és  nyilatkozom  a  törvényjavaslat  indokolásában  is. 
Itt  csak  azt  emelem  ki,  hogy  mi  a  kötelező  polgári  megkötés 
formáját  választottuk  azért,  mert  csak  ez  a  forma  az,  mely 
az  állami  jogrend  érvényesülését  tisztán  és  határozottan 
kifejezi,  (Élénk  helyeslés  a  jobboldalon.)  csak  ez  a  forma  az, 
mely  elkülöníti  az  állami  és  egyházi  hatásköröket,  megelőzi 
az  összeütközéseket,  a  mely  rendet,  remélem  :  maradandó  ren- 
det teremt  a  házassági  viszonyok  terén,  és  ez  a  forma  az, 
—  és  ezt  nyomatékosan  ki  kell  emelnem  —  mely  az  egyház 
szabadságának  legjobban  kedvez,  (Helyeslés  a  jobboldalon.) 
mely  kényes  vagy  kétértelmű  helyzetektől  az  államot  és  az 
egyházakat  is  megóvja  (Helyeslés  jobbfelől.)  és  az  egyház- 
nak leginkább  biztosítja  a  szabad  működést  saját  terén,  a 
vallás-erkölcsi    élet    körében.    (Helj-eslés    jobbfelől.) 

Más  formák,  megengedem  :  időleges  rendezésül,  meg- 
engedem :  hosszabb  vagy  rövidebb  átmenetül  szolgálhatnak, 
de  azokat  a  nagy  szempontokat,  melyeket  beszédem  elején 
érintettem,  a  kötelezőn  kívül  egyik  megkötési  forma  sem 
képes  teljesen  kielégíteni.  (Helyeslés  jobbfelől.)  Hiszen,  hogy 
csak  röviden  reá  mutassak,  a  kisegítő  polgári  házasság  intéz- 
ménye maga  egy  nagy  hibában  szenved.  (Halljuk  !  Halljuk  !) 
Az  államnak  legnagyobb  érdeke  az,  hogy  minden  házasság, 
mel}^  állami  törvény  szerint  létre  jöhet,  az  állami  rend  szerint 
egyenlő  jogi  és  erkölcsi  értékűnek  tűnjék  fel.  És  a  kisegítő 
polgári  házasság  intézménye,  mely  kötelezi  az  állampolgá- 
rokat, hogy  a  házasság  megkötése  végett  előbb  az  egyház 
elé  járuljanak,  és  csak  ha  visszautasíttatnak,  köthessék  meg 
a  házasságot  polgárilag,  magában  az  állami  jogrendben 
kettéosztja  a  házasságot,  (Igaz  !  Ügy  van  !  jobbfelől.)  ketté- 
osztja úgy,  hogy  az  állami  jogrend  szükségképen  azt  a  fel- 
fogást kelti  fel  az  állampolgárokban,  hogy  kétféle  erkölcsi 
értékű  házasságok  vannak  :  az  egyik  oldalon  azok,  amelyek 

egy  házilag  megköttettek,  ezek  a  teljes  értékűek,  a  másik 
oldalon  vannak  a  repudeáltak  házasságai,  akik  házas- 
ságának maga  az  állam  jogrendje  is,  minthogy  csak  kisegítő- 
képen alkalmazza,  kisebb  erkölcsi  értéket  tulajdonít.  (Élénk 
tetszés    és    helyeslés    jobbról.) 

Ugrón  Gábor  :  Amilyen  eddig  volt  minden  házasság  ! 
(Mozgás  jobbfelől.   Halljuk  !   Halljuk  !) 

A  törvényjavaslat  tárgyalása  meg  fogja  mutatni  részle- 
tesen, t.  ház,  azt,  hogy  mindazoknak  a  nagy  alapelveknek, 
melyeket  kiemeltem,  a  fakultatív  megkötési  forma  sem  felel 
meg,  s  bővebben  ebbe  most  nem  bocsátkozom,  csak  azt  az 
egyet  említem  fel,  —  és  itt  nem  elszigetelve  állok  véleményem- 
mel, mert  minden  egyház  körében  elsőrangú  tekintélyek  is 
vannak,  akik  véleményemet  és  a  törvényjavaslat  álláspont- 
ját osztják  —  hogy  —  amivel  legjobban  meg  szokták  támadni 
a  kötelező  polgári  házasságot  —  még  az  egyházak  hely- 
zete tekintetében  is  sokkal  előnyösebb  az  egyháznak,  sokkal 
jobban  biztosítja  az  egyház  szabadságát,  (Igaz  !  Ügy  van  ! 
a  jobboldalon.)  és  mindenek  felett  sokkal  jobban  biztosítja 
azt  a  nagy  érdeket,  hogy  a  két  nagy  köre  az  emberi  létezés- 
nek :  —  az  állam  és  egyház  —  egymás  mellett  szabadon  és 
harmóniában   működhessék.    (Élénk   helyeslés   jobbfelől.) 

A  jelen  szabályozás  körében,  t.  ház,  alapelvként  emel- 
kedik ki  a  házasság  megszűnésének  kérdése  is  (Halljuk  ! 
Halljuk  !)  A  törvénj. javaslat  abból  a  felfogásból  indul  ki, 
hogy  a  házassági  viszony  természeténél  fogva  egész  életre 
köttetik,  egész  életen  át  kell  annak  tartania. 

Ezért  a  házasságot  feltételhez  és  időhöz  kötni  nem  lehet. 
De,  t.  ház,  minden  korok  és  minden  idők  tapasztalása  azt 
bizonyítja,  hogy  a  házasságok  egyes  esetekben  összes  belső 
erkölcsi  alkatelemeikben  úgy  megromolhatnak,  hogy  egyet- 
lenegy, sem  társadalmi,  sem  erkölcsi,  sem  állami  érdek, 
sem  a  házasfeleknek,  sem  a  gyermekeknek,  sem  a  család- 
nak érdeke  nem  engedi  azt,  hogy  az  állam  és  a  jogrend  ez  előtt 
szemet  hunyjon,  és  helyes  és  elkerülhetetlen,  hog}'  meg  legyen 
jogilag  engedve  a  belsőleg  megromlott  házasságoknak  külső 
szétválasztása.    (Élénk   helyeslés   jobbfelől.) 

Ebben  az  álláspontban  és  eddig  a  pontig  egyházak  és 
állami    törvényhozások    mind    kivétel    nélkül    egyetértenek. 


294  A  gyökeres  szabályozás. 

Törvényhozási  szempontból,  t,  ház,  nem  a  felbonthatatlan- 
ság  áll  szemben  a  felbonthatósággal,  hanem  a  szeparáczió 
intézménye  áll  szemben  a  felbonthatóság  intézményével, 
(Ugy  van  !  Ügy  van  !  jobbfelől.)  mert  nincsen  egyházi  vagy 
állami  jogrend,  amely,  ha  elvetette  a  felbonthatóság  intéz- 
ményét, ne  fogadta  volna  el  a  szeparácziót.  Az  állami  törvé- 
nyek rendszerint  ugyanazon  okokból  engedik  meg,  egyik 
az  egyiket,  másik  a  másikat.  Pedig,  t.  ház,  — .  megint  engedel- 
met kérek,  hogy  csak  érinthessek  szempontokat  —  ha  tzt 
a  két  intézményt  szembeállítjuk,  ezek  abban  egyeznek,  hogy 
az  életközösség  a  házasfelekre  nézve  mind  a  két  intézménj' 
mellett  teljesen  megszűnik,  jogok  és  kötelességek  elenyész- 
tek, vagyoni  és  minden  egyéb  viszony  úgy  lesz  rendezve, 
mintha  a  házasság  teljesen  megszűnt  volna.  Marad  tehát 
gyakorlatilag  csak  egy  különbség  a  kettő  között  :  hogy  a 
szeparáczió  intézménye  mellett  fennmarad  az  új  házasságra 
lépés  akadálya,  de  semmi  egyéb.  Ez  az,  ami  gyakorlatilag 
megkülönbözteti  a  szeparácziót  a  felbontástól. 

Már  most,  t.  ház,  e  kettő  között,  minden  nagy  érdeket 
figyelembe  véve,  —  hitfelekezeti  szempontoktól  teljesen 
eltekintek,  mert  állami  rendről  van  szó  —  úgy  kellett  Ítél- 
nünk és  alapvető  intézményként  azt  kellett  a  törvény- 
javaslatba beiktatnunk,  hogy  a  házasság  szigorúan  meg- 
határozott okokból  ugyan,  de  felbontható.  Elegendő-e,  hogy 
e  pontig  mentünk  el  ebben,  nincsen-e  sok,  nincsen  e  kevés, 
a  dolog  természeténél  fogva  nehezen  állapítható  meg.  Mi 
a  szigorúbb  felfogást  fogadtuk  el,  és  az  a  jogrend,  amely  ebben 
a  törvényjavaslatban  elő  van  tüntetve,  jelentékeny  szigorítást 
foglal  magában  a  jelenlegi  jogállapotokkal,  a  jelenlegi  jog- 
szabályokkal szemben.  Alapelv  az,  hogy  a  házasság  fel  nem 
bontható,  csak  az  egyik  házasfélnek  vétkessége  alapján, 
(Halljuk  !  Halljuk  !)  és  ennek  a  vétkességnek  be  kell  bizo- 
nyíttatnia.  Ez  egy  szerencsétlenség,  de  az  állam  és  a  tár- 
sadalom nagy  érdeke  azt  kívánja,  hogy  amidőn  ilyen  bajokat 
orvosolni  kell,  a  családi  élet  szégyenét  és  szerencsétlenségét 
kénytelenek  legyenek  magasabb  érdekből  bírói  kogniczió  és 
méltatás  alá  bocsátani.   (Helyeslés  jobbfelől.) 

Elegendő-e,  vagy  kevés-e  az,  ami  a  törvényjavaslat- 
ban meg  van  állapítva,    a  t.  ház  fogja  megbírálni ;    de  mi 

Úgy  fogtuk  fel,  hogy  a  felbontás  intézményét  nemcsak  az 
a  nagy  állami  érdek  kívánja,  amely  tiszta  és  boldog  családi 
életet  akar,  nemcsak  az  a  nagy  állami  érdek  kívánja,  amely 
a  házasságoknak  erkölcsi  épségét  és  jogi  szilárdságát  biz- 
tosítani akarja  ;  de  egyszersmind  kívánja  maguknak  a  felek- 
nek, maguknak  a  gyermekeknek,  magának  a  családnak 
érdeke  is.  Az  utóbbiakról  szólva,  csak  azt  az  egyet  jegyzem 
meg,  ami  talán  a  legfőbb  ok,  hogy  mindenki,  vagy  legalább 
legtöbben  úgy  fogják  tekinteni  a  dolgot,  hogy  sokkal  kisebb 
baj  van  abban,  ha  a  gyermekek  tudják  azt,  hogy  szüleik 
házassága  felbontatott,  mint  ha  —  mi  annyi  esetben  meg- 
történt —  naponként  tanúi  lesznek  a  fel  nem  bontott,  de 
lényegében  megsemmisült  házasság  körében  szüleik  szégye- 
nének, bűnének ;  tanúi  és  egyszersmind  bírái  lesznek  azok- 
nak. (Ügy  van  !  Tetszés  és  helyeslés  jobbfelöl.) 

Ez  a  javaslat,  t.  ház,  hogy  beszédem  végéhez  jussak, 
(Halljuk  !  Halljuk  !)  az  áUam  és  egyház  közti  viszonyt  egé- 
szében új  megoldás  elé  nem  tereli,  de  kétségkívül  szétválasztja 
a  hatásköröket  az  állam  és  az  egyház  között  a  házassági 
viszonyok  terén.  Feltétele  ez  a  szétválasztás  annak,  hogy 
mindég j"ik  rend  a  maga  körében  szabadon  és  teljesen  érvénye- 
sülhessen. Nincs  semminemű  hitelvi  sérelem  ebben  a  törvény- 
javaslatban. Hitelvi  sérelem  csak  akkor  volna,  ha  a  törvény 
olyat  parancsolna,  amit  valakinek  vaUási  elvei  tiltanak, 
vagy  ha  olyat  tiltana  a  törvény,  aminek  megtételét  vala- 
kinek vaUási  elvei  parancsolják.  (Altalános  tetszés  és  helyes- 
lés.) A  háznak  alkalma  lesz  meggyőződni,  hogy  sem  egyik, 
sem  másik  irányban  a  lelkiismereti  szabadság  megsértve 
nincs.   (Élénk  helyeslés  és  tetszés.) 

De,  t.  ház,  a  mit  itt  erélyesen  és  határozottan  érvényre 
juttatunk,  az  nemcsak  a  nagy  állami  érdek,  nemcsak  a  család- 
nak szilárdsága  és  erkölcsi  épsége,  de  az  a  nagy  nemzeti 
szempont  is,  (Általános  helyeslés.)  amelyre  beszédem  elején 
czéloztam.  Ezt  a  nagy  nemzeti  szempontot,  uraim,  a  magyar 
törvényhozásban  felesleges  fejtegetni.  (Mozgás  a  szélsőbal- 
oldalon.) Csak  egyetlenegy,  de  egy  szempontot  azután  hatá- 
rozottan kiemelek,  (Halljuk  !  Halljuk  !)  és  ez  abban  áU, 
hogy  minden  államnak,  első  sorban  a  mi  államunknak  eluta- 
síthatatlan  érdeke  az,  hogy  polgárai  közt  a  polgári  jogrend 

terén  oly  elválasztó  falakat  ne  tűrjön,  amely  elválasztó 
falaknak  nem  a  jogrendben,  nem  ezen  a  téren  van  hivatásuk 
érvényesülni,  hanem  tisztán  és  egyedül  a  lelkiismeret  köré- 
ben, (Általános  helyeslés.)  de  itt  azok  érvényesítését  teljesen 
szabaddá  kell  tenni,  nem  volna  azonban  még  akkor  sem 
teljesen  szabad  az  az  érvényesülés,  ha  pl.  az  állam  az  egy- 
házi közegekkel,  mint  az  övéivel  akarna  rendelkezni. 

Vajay  István  :  Ez  abszurdum,  képtelenség  !  (Élénk 
mozgás   és  felkiáltások  :  Halljuk  !  Halljuk  !) 

A  jogegyenlőséget  és  jogegységet  nemcsak  ennek,  de 
minden  jogintézménynek  létesítésénél  mint  alapelvet  el  kell 
ismernünk  és  a  törvény  elvei  közé  iktatnunk  épp  úgy,  mint 
függetlenségét  az  állami  jogrendnek  a  hitfelekezeti  felfogá- 
soktól, szabad  érvényesülését  az  egyházaknak  működésük 
igazi  terén,  a  vallási  élet  körében.   (Élénk  helyeslés.) 

Kétségkívül,  t.  ház,  ennek  a  javaslatnak  vannak  ellenzői, 
és  az  politikai,  törvényhozási  vitákra  fog  alkalmat  adni. 
A  kormány  azon  a  felfogáson  van,  —  és  ez  követtetet t  a  javas- 
lat szerkesztésénél  is  —  hogy  ezen  vitáknak  nem  kell  szük- 
ségképen az  egyház  és  állam  küzdelmévé  fajulniok.  (Álta- 
lános, élénk  helyeslés.)  Nem  kell  pedig  azért,  mert  mi 
is  és  mindenki,  aki  ennek  az  intézménynek  barátja, 
ismeri  azt,  hogy  szét  vannak  választva  a  hatáskörök. 
A  polgári  jogrend  körében  az  állam  uralkodik.  A  vallási 
élet  az  egyházé. 

Jól  tudjuk,  hogy  némely  egyház  tanai  szerint  a  házas- 
ság vallási  intézmény  is  és  minden  egyház  felfogása  szerint 
a  házasságnak  vannak  vallási  oldalai,  vannak  benne  vallási 
momentumok.  Minden  egyház  feladatának  ismeri  azt,  hogy 
a  házasságnak  ezt  az  oldalát,  a  vallási  momentumot  befolyása 
és  gondozása  alatt  tartsa,  és  részünkről  abban  a  meggyőző- 
désben vagyunk,  hogy  ezeknek  a  törekvéseknek  nem  kell 
szükségkép  összeütközniök  az  állami  jogrendszer  feltétlen 
érvényesülésével,  sőt  minden  állam  szívesen  látja  azt,  ha 
az  egyházak  a  maguk  terén  befolyásukat,  gondozásukat 
érvényesítik,  (Ügy  van  !  Ügy  van  !  jobbfelől.)  mert  az 
állam,  amelyben  a  család  jogi  szilárdsága  és  erkölcsi  fensége 
nagy  érdek,  nem  gátolja  azt,  ha  a  család  és  a  házasság  intéz- 
ményét a  vallási  kötelességek  is  áthatják,  és  ha  a  család  és 

házasság  intézményének  épsége  és  erkölcsi  magassága  ezáltal 
is   új   biztosítékot  nyer.    (Élénk  helyeslés.) 

Ezért,  t.  ház,  ezen  a  téren  a  törvényjavaslat  teljesen 
szabadon  hagyja  az  egyházak  működését,  és  ezért  mond- 
hatom, hogy  az  emberi  élet  e  két  nagy  körének  :  az  állam- 
nak és  egyháznak  harmonikus  közreműködése  lehetséges, 
de  akkor  az  egyházak  részéről  is  azon  méltányos  és  békülé- 
keny felfogásnak  kell  érvényesülnie,  amelyet  mi  tanúsí- 
tunk, (Élénk  helyeslés.)  és  nem  abban  kell  keresniök  és 
találniok  hivatásukat,  hogy  az  állami  jogrendnek  a  maga 
terén  való  érvényesülését  híveik  meggyőződésében  és  érzel- 
meiben megzavarják  vagy  aláássák.  (Élénk  helyeslés.)  És 
mi  —  meg  vagyok  róla  győződve  —  akármily  nagy  küzdel- 
mek fejlődjenek  ki  e  törvényjavaslat  tárgyalásánál  a  tör- 
vényhozás termében,  egyet  bizonyára  nem  fogunk  elfelej- 
teni :  azt,  hogy  ha,  amint  hiszem  és  remélem,  a  házasság- 
jognak ilynemű  rendezése  Magyarország  jogrendjévé,  mara- 
dandó jogrendjévé  fog  válni,  a  politikai  viták  természetével 
járó  izgalmakat  — ■  nem  a  törvényhozás  tagjaira  mondom, 
hanem  inkább  azokra,  akik  ide  nem  tartoznak  —  ne  feszít- 
sük túl  és  ne  fokozzuk  szükség  nélkül;  (Élénk  helyeslés.) 
mert  bármi  keletkezik  vitáinkból,  az  állam  törvénye  és 
intézménye,  annak  jogi  és  erkölcsi  értéke  iránti  véle- 
ményt nem  szabad  és  nem  jó  a  népben  előre  megrendí- 
teni. (Élénk  helyeslés.)  Erre  jó  gondolni,  bármint  véle- 
kedik valaki. 

Vajay  István  :    Frázisnak  fog  bizonyulni  az  egész  ! 
(Élénk     felkiáltások  :      Halljuk  !     Halljuk  l 
Rendre  !) 
Elnök  :  Vajay  képviselő  urat  kérem,  hogy  ne  szól- 
jon  közbe.    (Zaj.) 

Azt  hiszem,  mindenki  osztozni  fog  azon  megjegyzés- 
ben, hogy  ha  ily  intézmények  létrejönnek,  az  állam  és  mind- 
nyájunk érdeke  tiltja  azt,  hogy  a  politikai  vitákból  több 
ingerültség  és  keserűség  maradjon  fenn,  mint  amennyit  a 
pohtikai  viták  természete  okvetlenül  megkövetel.  (Élénk 
helyeslés.) 

Ezen  okokból,  t.  ház,  legyen  szabad  azt  mondanom, 
hogy    ajánlom    a   házassági   jogról   szóló    törvényjavaslatot 

(Élénk  éljenzés.)  és  kérem  a  t.  házat,  méltóztassék 
azt  tárgyalás  végett  az  osztályok  elkerülésével  a  jog- 
ügyi bizottsághoz  utasítani.  (Hosszantartó,  zajos  éljenzés 
jobbfelől.) 

Még  nagyobb  ováczióval  fogadták,  kivált  az  ellenzéken, 
gróf  Csáky  Albin  vallás-  és  közoktatásügyi  miniszter  rövid  elő- 
terjesztését,   mely  így   szólt  : 

Gróf  Csáky  Albin  :  T.  ház  !  (Halljuk  !  HaUjuk  !  Nagy  zaj 
a  bal-  és  szélsőbaloldalon.  Elnök  csenget.)  Kapcsolatban  a  házas- 
sági jogról  szóló  törvényjavaslattal,  amelyet  az  igen  tisztelt 
igazságügyminiszter  úr  épen  most  mutatott  be  a  t.  háznak,  van 
szerencsém  a  magam  részéről  bemutatni  egy  törvényjavaslatot, 
(Irományok  523.  sz.)  amely  a  gyermekek  vallásáról,  illetőleg 
az  1868  :  LIII.  t.-cz.  némely  szakaszainak  módosításáról  szól. 
(Hosszantartó,  meg-megújuló  élénk  éljenzés  a  bal-  és  szélsőbal- 
oldalon ;  felkiáltások  :  Miért  nem  helyesel  a  többség  ?  !  Zajos 
derültség  a  szélsőbalon.)  Kérem  a  t.  házat,  méltóztassék  e  javas- 
latomat kinyomatni,  szétosztatni  és  első  sorban  a  közoktatási, 
másodsorban  pedig  az  igazságügyi  bizottsághoz  előzetes  tárgya- 
lás   végett    utasítani.    (Hosszantartó    éljenzés.) 

A  két  törvényjavaslat,  mint  már  előre  be  volt  jelentve,  úgy 
terjesztetett  elő,  hogy  életbeléptetésük  egyidejűleg  (junktim) 
fog  történni. 

Ezzel  a  kormány  pontosan  megfelelt  ígéretének,  hogy  ide- 
vágó    összes     törvényjavaslatait     az    év    vége     felé    benyújtja. 

A  HÁZASSÁGJOGRÓL  SZÓLÓ  TÖRVÉNYJAVASLAT  BIZOTTSÁGI 

TÁRGYALÁSA. 

Az  igazságügjá  bizottság  1893.  deczember  18-án  vette  tár- 
gyalás alá  a  házasság  jogról  beterjesztett  törvényjavaslatot 
Teleszky  István  elnöklésével  (helyettes  elnök  :  Krajtsik  Ferencz  ; 
h.  előadó  :  Haviár  Dániel).  A  tárgyalás  megkezdése  előtt  az  elnök 
előadta,  hogy  Polónyi  Géza  bizottsági  tag  nyíltlevelet  intézett 
hozzá,  melyben  kifejti,  hogy  akadályozása  miatt  az  ülésen  meg 
nem  jelenhetik,  későbbre  várta  annak  megtartását,  az  általánosan 
kötelező  polgári  házasság  elvére  fektetett  törvényjavaslatot  azon- 
ban elfogadja. 

Szilágyi  Dezső  is  felszólalván,  kijelenti,  hogy  a  törvényjavas- 
lat elfogadása  ügyét  nem  tartja  pártügynek,  hanem  számít  min- 
denkinek támogatására,  aki  a  reform  alapelvével  egyetért. 

Veszter  Imre,  Körösi  Sándor,  Wlassics  Gyula,  Barabás 
Béla,  Mohay  Sándor,  Komjáthy  Béla,  Fabiny  Teofil,  Görgey 
Béla,  Jelűnek  Artúr,  Chorin  Ferencz,  Mandel  Pál,  Matuska  Péter 
és  Bölöni  Ödön  felszólalása  után  a  törvényjavaslatot  általános- 
ságban egyhangúlag,   pártkülönbség  nélkül  eKogadták. 

A  részletes  tárgyalás  a  következő  év  (1894.)  január  3-án 
kezdődött. 

Megkezdése  előtt  Polónyi  Géza  előrebocsátván,  hogy  az  álta- 
lános tárgyaláson  nem  lehetett  jelen,  kijelenti,  hogy  midőn  a 
pártja  által  mindenkor  vallott  elvekhez  híven  az  egyházpohtikai 
javaslatok  támogatására  határozta  el  magát,  azon  feltevésből 
indult  ki,  hogy  a  kormány  teljesíteni  fogja  azon  kötelességet  is, 
melyet  a  ház  határozata  a  kathohkus  autonómiai  kongresszus 
egybehívása  tekintetében  számára  megszabott.  Amennyiben  a 
kormány  e  kötelességének  a  javaslatok  képviselőházi  tárgyalá- 
sáig meg  nem  felelne,  magatartása  az  egyházpolitikai  javasla,t5k-^o3! 


kai  szemben  lényegesen  meg  fogna  változni.  Kijelenti  ^továbbá)  J^ 
hogy  pártjának  kardináhs  elve  lévén  a  periodikus ,  választat"  ■-  'A 
elvén  felépült  törvényhatósági  önkormányzat,  amennyjben^iá^  <v'V 
egyházpolitikai  javaslatok  egyes  rendelkezései  evvel  'aí®^^^'^^ 
koUizióba  jutnának  s  különösen  a  főispáni  jogkört  tágítanáí:,"tly'"' 
rendelkezésekhez  nem  járulhatna.  Sajnálatát  fejezi  ki  a  fölött  is, 
hogy  az  egyházpolitikai  javaslatok  előadásával  még  a  bizottság- 
ban sem  bízatott  meg  az  ellenzéki  tagok  egyike  sem.  Tekintettel 
arra,  hogy  a  javaslat  tüzetes  indokolása  még  a  mai  napig  sem 
jelent  meg,  kéri  a  részletes  tárgyalás  megkezdésének  elha- 
lasztását és  idő  engedését  arra,  hogy  a  törvényjavaslat  beható 
tájékozódás  és  előkészület  alapján  kerüljön  újra  a  bizottság 
tárgyalása  alá. 

Szilágyi  Dezső  igazságügyminiszter  nem  bocsátkozik  a 
szóló  általános  fejtegetéseinek  czáfolatába,  mert  nem  akar  újabb 
általános  vitát  provokálni.  Csak  a  halasztási  indítványra  szorít- 
kozik és  megjegyzi,  hogy  a  részletes  indokolás  legnagyobb  része 
már  a  bizottsági  tagok  kezei  közt  van  s  a  még  hátralevő  kis  füzet 
is  két  nap  múlva  kilesz  osztva.  Kéri,  hogy  a  bizottság,  ragasz- 
kodva előbbeni  megállapodásához,  kezdje  meg  a  részletek  tár- 

gyalását.  A  beterjesztendő  indítványok  teljesen  objektív  mélta- 
tásra számíthatnak  részéről. 

Haviár  Dániel  pártolja  a  részletes  tárgyalásnak  rövid  időre 
való     elhalasztását. 

A  bizottság,  valamennyi  tagjának  szavazatával  kettő  ellen, 
mellőzi  a  halasztási  indítványt. 

A  részletek  tárgyalása  éppen  egy  hónapig,  febr.  3-ig  tartott. 
Részt  vettek  benne  Szilágyi  Dezső  igazságügyminiszteren  és 
Teleszky  előadón  kívül  :  Polónyi  Géza,  Wlassics  Gyula,  Körösi 
Sándor,  Veszter  Imre,  Jellinek  Artúr,  Komjáthy  Béla,  Kajuch 
József,  Barabás  Béla,  Matuska  Péter,  Mohay  Sándor,  Hódossy 
Imre,  Chorin  Ferencz,  Fabiny  Teofil,  Neumann  Ármin,  Bölöni 
Ödön,   Görgey  Béla,  Jovanovits  István,  Mandel  Pál. 

A  tárgyalás  folyamán  fölmerült  az  a  kérdés,  hogy 
az  uralkodó  család  tagjainak  házassága,  amennyiben  erre 
nézve  eltérések  szüksége  forog  fenn,  szintén  szabályozást 
kíván.  Ezt  a  kérdést  függőben  hagyták,  valamint  a 
Horvát-Szlavonországokra  vonatkozólag  fölveendő  rendelkezések 
szövegezését  is. 

A  függőben  maradt  két  kérdés  iránt  Szilágyi  a  bizottságnak 
erre  a  czélra  egybehívott  ülésén,  febr.  2-án  tette  meg  előterjesz- 
tését. Az  előterjesztés  csak  a  Horvát-Szlavonországokra  vonatkozó 
rendelkezéseket  foglalta  magában.  Polónyi  ezeket  is  hiányosak- 
nak találta,  és  azt,  hogy  Horvátországot  küKöldnek  deklarálják, 
a  közjogba  ütközőnek.  Kifogásolja  továbbá  az  uralkodó  család 
tagjainak  házasságára  vonatkozó  rendelkezések  hiányát.  Ezért 
indítványozza,  hogy  a  bizottság  függessze  föl  tárgyalásait,  míg 
az  ígért  előterjesztés  teljes  szövege  előtte  nem  lesz.  Indítványához 
Veszter  Imre  is  csatlakozott.  A  bizottság  mellőzvén  az  indítványt, 
Polónyi  és  Veszter  kisebbségi  véleményt  jelentettek  be.  Polónyi 
azonban  bizalmatlansági  indítványt  is  tett  a  tárgyalás  folyamán 
Szilágyi  ellen  ;  s  minthogy  ez  hasonló  sorsban  részesült  (Polónyi 
egymaga  szavazta  meg)  :  bejelentette,  hogy  különvéleményt  is 
fog  előterjeszteni. 

A  horvát  házassági  joggal  való  viszonosság  kérdésében  a 
bizottság  Szilágyi  indítványára  a  fölveendő  új  szöveg  élére 
beiktatni  határozta  az  1868  :  XXX.  t.-czikkre  való  hivatkozást 
és  elfogadta  Haviár  Dániel  módosítását,  hogy  a  honos  szó  helyett 
állampolgár  legyen   a  szövegben. 

Ezután  Szilágyi  kinyilatkoztatta,  hogy  az  uralkodóház 
tagjaira  vonatkozólag  a  törvényjavaslat  tárgyalása  folyamán 
teszi  meg  javaslatát  s  ennek  a  bizottsághoz  való  utasítását  fogja 
kérni.   Javaslata  a  következő   elvek  alapján  fog  állani : 

1.  a  királyi  ház  tagjainak  házassága  érvényes,  ha  Magyar- 
országon a  magyar  törvényeknek,  Ausztriában  az  ausztriai  tör- 
vényeknek   megfelelően   köttetett ; 

2.  a  királjd  ház  tagjainak  házasságához  a  király  beleegyezése 
szükséges  : 

3.  a  házassági  akadályok  alól,  amennyiben  ennek  helye  van, 
a  király  ad  felmentést ; 

4.  a  királyi  ház  tagjainak  Magyarországon  kötendő  házas- 
ságánál polgári  tisztviselő  a  m.  kir.  miniszterelnök,  akadályoz- 
tatása esetében  a  király  által  kijelölt  m.  kir.  miniszter  ; 

5.  a  királyi  ház  tagja  különös  meghatalmazott  által  is  köt- 
het házasságot. 

A  miniszter  eme  nyilatkozatának  a  jelentésbe  való  fölvételét 
határozta    el    a     bizottság. 

A  JELENTÉS  BENYÚJTÁSA. 
HÁZSZABÁLY-VITA. 

Élénken  tükrözik  a  képviselőház  hangulatát,  mely  a  házas- 
ságjogi reform  nyomában  keletkezett  s  a  parlamenti  helyzet 
éles    ellentéteit    a    jelentés  benyújtásának  körülményei. 

Február  6-át  írunk.  A  képviselőház  ülésének  elején  a  bizott- 
sági jelentések  során  következik  az  igazságügyi  bizottság  elő- 
terjesztése. 

Perczel  Béni  jegyző  :  Teleszky  István,  az  igazságügyi  bizott- 
ság előadója  !  (Fölkiáltások.  Nagy  mozgás.  Halljuk  !  Halljuk  ! 
Teleszky  István  elfoglalja  az  előadói  széket.  Hosszantartó,  több- 
szörösen    megújuló     éljenzés.     Elnök    csenget.) 

Teleszky  István  előadó  :  T.  ház  !  (Hosszantartó,  meg-meg- 
újuló éljenzés  jobbfelől  és  a  szélsőbal  több  padján.)  Az  igazság- 
ügyi bizottság  a  házassági  jogról  szóló,  előzetes  tárgyalás  és  véle- 
ményadás végett  hozzá  utasított  törvényjavaslatot  letárgyalta. 
Van  szerencsém  a  bizottság  jelentését  (Irományok  588.  sz.) 
mellékleteivel  együtt,  ezek  között  Polónyi  Géza  és  Vesztet  Imre 
képviselő  urak  (Éljenzés  a  szélsőbal  több  padján  s  balfelől.  Zajos 

derültség  jobbfelöl.)  kisebbségi  véleményével,  valamint  Polónyi 
Géza  képviselő  úr  különvéleményével  együtt  bemutatni.  Egy- 
úttal kérem,  méltóztassék  a  jelentésnek  és  mellékleteinek  kinyoma- 
tását  és  szétosztását,  valamint  a  házszabályok  114.  §-a  értelmé- 
ben azt  is  elhatározni,  hogy  a  törvényjavaslat  annak  idején 
osztálytárgyalások  mellőzésével  tűzessék  napirendre,  (Fölkiál- 
tások a  szélsőbal  több  padján  s  balfelől  :  Nem  lehet !  Zajos  fel- 
kiáltások jobbfelől :  Hogyne  lehetne  ?  !)  a  tárgyalás  napja  pedig 
később  határoztassék  meg.  (Hosszas,  meg-megújuló  éljenzés 
jobbról.) 

Ugrón  Gábor,  az  ülésszak  közeli  bezárását  tekintve,  kéri, 
hogy  az  osztályokban  való  tárgyalás  és  a  napirendre  tűzés  ügyé- 
ban  való  határozat  mellőzésével  a  ház  most  csak  a  jelentés  ki- 
nyomatása  és  szétosztása  iránt  döntsön. 

Erre    Szilágyi    Dezső    igazságügyminiszter    szólalt    föl  : 

Szilágyi  T.  ház  !  (Halljuk  !  Halljuk  !)  Ugrón  Gábor  képviselő 
Dezső  ^j.  indítványára  csak  azt  jegyzem  meg,  hogy  az  a  határozat, 
melyet  a  bizottság  előadója  javaslatba  hozott,  nem  a  napi- 
rend megállapítására  vonatkozik,  hanem  egyszerűen  hatá- 
rozás a  felett,  vájjon  a  jelentés  közvetlen  tüzetik-e  ki  a  házban 
való  tárgyalásra  vagy  pedig  az  osztályokhoz  utasíttatik-e. 
(Ügy  van  !  Ügy  van  !  jobbról.)  Ennélfogva  a  képviselő  úr 
minden  okoskodása,  mely  abból  volt  levonva,  hogy  a  napi- 
rendet a  következő  ülésszak  számára  a  megelőző  ülésszak- 
ban megállapítani  nem  lehet,  tökéletesen  alapnélküli. 
(Élénk  helyeslés  jobbfelől.)  Ellenben  az  előadó  úr  indítványa 
szorosan  a  házszabályok  rendelkezéseiben  gyökerezik,  mert 
az  előadó  úr  a  114.  §-ra  hivatkozott,  mely  egyenesen  és  köte- 
lezően rendeli,  hogy  midőn  valamely  állandó  vagy  szak- 
bizottság a  ház  elé  terjeszti  jelentését  :  a  miniszter  vagy 
a  bizottság  előadója  indítványozhatja,  hogy  a  kérdés 
az  osztályok  mellőzésével  egyenesen  a  házban  való  tár- 
gyalásra tűzessék  ki  napirendre.  (Ügy  van  !  Ügy  van  \ 
jobbfelől.) 

A  házszabályok  tehát  megjelölik,  mikor  kell  ezt  az 
indítványt  tenni,  s  ezen  indítvány  most  megtétetett  a  ház- 
szabályok értelmében,  és  az  előadó  úr  egyenes  fölszólalá- 
sában  az  foglaltatik,  hogy  a  napirendre  tűzés  iránt  később 

történik  intézkedés,  azaz  később  határozza  meg  a  ház,  mely 
napon  lesz  a  jelentés  napirendre  tűzve.  Ennélfogva  kérem 
a  t.  házat,  méltóztassék  ezen,  a  házszabályoknak  megfelelő 
indítványt  eldönteni,  és  pedig  azon  értelemben,  amint  az 
előadó  úr  indítványozta.  (Zajos  helyeslés  jobbfelől.  Nagy 
zaj    a   szélsőbaloldalon.) 

Gróf  Apponyi  Albert  :  A  házszabály  szelleme  szerint  az  egyik 
ülésszak  nem  prejudikálhat  a  másiknak  a  tárgyalás  módja 
iránt.  Kéri  a  házat  az  ügynek  és  az  országnak  érdekében,  tartóz- 
kodjék mindentől,  ami  nehezítené  a  higgadt  és  nyugodt  tárgya- 
lást. Ha  elutasítja  kérésüket  a  ház,  ezzel  az  első  lépés  az  erő- 
szakoskodás terén  megtörténik.  Ne  folytassák  —  úgymond  — 
ezt  a  tárgyalást  olyan  rossz  auspicziumok  közt,  aminők  közt  az 
megindulni  látszik. 

Polónyi  Géza  az  előadó  javaslatát  pártolja. 

Elnök  (báró  Bánffy  Dezső)  megjegyzi,  hogy  ezelőtt  pár 
percczel  határozta  el  a  ház  két  jelentésnek  az  osztályok  mellő- 
zésével  való   tárgyalását. 

Eötvös  Károly  :  A  házszabály  ez  esetben  tiszta  és  világos. 
Nem  szükség  szellemeket  idézni.  Tartsuk  meg  a  házszabályt ; 
ez  a  nyugodt  és  tárgyilagos  vita  első  föltétele. 

Horánszky  Nándor  :  Ugrón  a  házszabály  alapján  áll,  midőn 
az  előzetes  kérdést  fölvetette  és  szavazás  alá  kívánja  bocsátani. 
Ez  megfelel  a  fennforgó  precedenseknek,  s  így  a  ház  első  sorban 
a  felett  határoz  :  ma  kíván-e  dönteni  a  kérdésben,  vagy  későbbre 
tartja  fenn  a  döntést. 

Itt  újra  szót  emelt  Szilágyi  Dezső  : 

Szilágyi  x.  ház  !  (Halljuk  !  Halljuk  !)  Magam  is  azon  nézetben 
^^^^  vagyok,  hogy  az  objektív  vita  úgy  a  jelen  kérdésben,  mint 
különösen  a  törvényi  avaslat  érdemében  nagyon  óhajtandó, 
s  legyen  szabad  remélnem  gróf  Apponyi  Albert  t.  képviselő- 
társamtól, hogy  az  objektivitást  nem  abban  az  értelemben 
veszi,  amelyben  mai  felszólalását  tartotta.  (Élénk  helyeslés 
jobbfelől.    Zaj    balfelől.) 

Gróf  Apponvi  Albert  :  És  a  t.  többség  maga- 
tartása kifogástalan  !  (Élénk  helyeslés  a  bal- 
oldalon.) 

Polónyi  Géza  :  Objektivitásról  jobb  lesz  nekünk 
nem  beszélni  !  (Elénk  tetszés  a  szélsőbal- 
oldalon.) 

Polónjd  képviselő  úrnak  csak  annyit  jegyzek  meg, 
{Halljuk  !  Halljuk  !)  hogy  neki  lehet  szokása  és  törek- 
vése magát  velem  összekapcsolni,  de  én  ez  össze- 
kapcsolást mindig  kémi:elen  vagyok  elutasítani.  (Élénk 
tetszés  jobbfelől.) 

Ami  már  most  Horánszky  Nándor  t.  képviselő  úr  nézetét 
illeti,  hogy  a  fennforgó  kérdést  ketté  kell  osztani,  ez  nem  áU, 
mert  akkor  a  házszabályok  minden  intézkedése  halomra 
lenne  döntve,  ami  a  legtöbb  kérdésben  a  vitát  korlátolja 
vagy  kizárja,  mivel  akkor  mindig  lehetne  illuminált  vitát 
folytatni  a  felett  :  alkalmazhatjuk-e  a  szabályt  vagy  sem, 
s  azután  a  felett  :  alkalmaztassék-e  ezen  szabály  vagy  sem. 
(Zaj  balfelől.  Egy  hang  :  Csak  az  időpontról  van  szó  !) 

Engedelmet  kérek,  Ugrón  Gábor  t.  képviselőtársam 
teljes  meggyőződése  szerint  szavazhat,  mert  amidőn  fel- 
tétetik a  kérdés,  hogy  elhatározza-e  most  a  ház  azt,  hogy 
az  osztályok  mellőzésével  fog  napirendre  kitüzetni  a  jelen- 
tés :  azok,  akik  azt  hiszik,  hogy  ily  határozathoz  a  ház,  tekin- 
tettel az  ülésszak  lehető  bezárására,  helyesen  nem  nyúlhat, 
egyszerűen  »nem«-mel  fognak  szavazni.  (Helyeslés  a  jobb- 
oldalon.   Ellenmondások  a  baloldalon.) 

A  házszabályok  minden  intézkedése,  mely  a  vitát 
kizárja  vagy  korlátozza,  tökéletesen  mellőzhető  s  halomra 
dönthető  volna,  ha  a  kérdésnek  üynemű  kettéválasztását 
inaugurálnók  ;  különben  is  annál  kevésbbé  van  ennek  helye, 
mert  hiszen  —  amint  méltóztattak  hallani  —  a  ház  ilynemű 
határozatot   a   mai    ülésben   már   hozott   is. 

INIindezeknél  fogva  azt  kérem,  hogy  nem  választva 
ketté  a  kérdést,  egyszerűen  az  előadó  indítványát  méltóz- 
tassék szavazásra  bocsátani.  (Zajos  helyeslés  a  jobb-  és  a 
szélsőbaloldalon.  Felkiáltások  :  Szavazzimk  !  Nagy  mozgás 
a  baloldalon.) 

Sághy  Gyula  felszólalása  után,  aki  Ugrón  indítványát  védte, 
Justh  Gyula  és  Hoitsy  Pál  is  ajánlották  a  kérdésnek  ketté  osz- 
tását. Az  elnök  megfelelve  ennek  a  kívánságnak,  az  első  kérdést, 

hogy  a  ház  most  határozzon-e,  kitűzte  szavazásra,  s  a  többség 
ily  értelemben  döntött. 

Ugrón  e  határozat  után  kijelentette,  hogy  nem  kíván  indít- 
ványt tenni  az  osztályokhoz  való  átküldés  iránt. 

Ez  megint  szólásra  indította  Szilágjd  Dezsőt : 

Szilágyi  t.  ház  !  (Nagy  zaj.  Halljuk  !  Halljuk  !  a  jobboldalon.) 
Dezső  ;^ehogy  ebből  a  felszólalásból  az  legyen  következtethető, 
hogy  most,  a  kérdés  föltevése  pillanatában  még  indítvány- 
tételnek helye  lehetett  volna,  (Nagy  zaj  a  bal-  és  szélsőbal- 
oldalon. Halljuk  !  Halljuk  !  a  jobboldalon.)  figyelmeztetnem 
kell  arra,  hogy  a  vita  be  van  zárva,  a  kérdés  szavazás  alá 
van  bocsátva  és  a  t.  ház  kívánsága  szerint  két  részre  osztva, 
itt  tehát  semmi  további  indítványnak  helye  nem  volt.  (Élénk 
helyeslés  jobbról.   Zaj   a  szélsőbaloldalon.) 

Ezzel  szemben  Polónyi  szólt  még,  mire  az  elnök  a  második 
kérdés  fölött  is  ehendelvén  a  szavazást,  nagy  éljenzés  közben 
az  előadó  javaslatát  elfogadottnak  jelentette  ki.  A  nagy  szín- 
játék első  felvonása  véget  ért. 

Nyomban  ezután  a  király  leirattal  berekesztette  az  ülés- 
szakot s  egyszersmind  a  következőt  február  8-ára  összehívott- 
nak  nyilvánította. 


A  GYÖKERES  SZABÁLYOZÁS. 
TÖRVÉNYJAVASLAT  A  HÁZASSÁGI  JOGRÓL. 

AJ  A   KÉPVISELŐHÁZBAN. 

I.  ÁLTALÁNOS  TÁRGYALÁS. 

A  házassági  jogról  szóló  törvényjavaslat  általános  tárgya- 
lását 1894  február  19-én  kezdte  meg  a  képviselőház  roppant 
érdeklődés  közepett.  Az  utczára  is,  a  Ház  üléstermére  is  a  nagy 
esemény  nyomta  rá  bélyegét.  Kívül  rengeteg  nép  várta  az  érkező 
pohtikusokat.  A  Sándor-utczában  ember  ember  hátán  állott, 
úgy  hogy  kocsin  is  csak  lassan,  lépésről-lépésre  lehetett  a  Házhoz 
jutniok.   A  gyalogjárókat   a   rendőrök  nagy   serege   igyekezett, 

Szilágyi  Dezső  beszédei.  II.  20 

de  hasztalanul,  szabaddá  tenni.  A  kormány  tagjait,  valamint 
pártja  és  a  reformok  mellett  küzdő  függetlenségi  párt  korifeu- 
sait zúgó  éljenek  kísérték  a  Ház  kapujáig.  Ütjük  diadalút 
volt.  Az  egyházpolitikai  reformokat  ellenző  ismertebb  poH- 
tikusok  pedig  a  népkegy  változását  bőséges  lehurrogásokban 
érezhették. 

Az  ülést  báró  BánfEy  Dezső  elnök  nyitotta  meg  d.  e.  10 
órakor. 

A  kormány  részéről  jelen  voltak  :  Wekerle  Sándor  miniszter- 
elnök, Hieronymi  Károly,  Szilágyi  Dezső,  Lukács  Béla,  gróf  Csáky 
Albin,  gróf  Bethlen  András,  báró  Fejérváry  Géza  minisztereké 
A  ház  szokatlanul  népes  volt.  Az  ülés  egész  képén  a  történeti 
mozzanat  rezgése  áradt  el.  Érezhető  volt  ez  akkor  is,  mikor  a 
napirend  előző  pontjainak  eUntézése  után  az  ülés  főtárgya  követ- 
kezett. 

Báró  Bánffy  Dezső  elnök  :  Csendet  kérek,  tisztelt  Ház  ! 
(HaUjuk  !  HaUjuk  !) 

Tisztelt  Ház  !  Napirend  szerint  következik  az  igazságügjnt 
bizottság  (Élénk  éljenzés  jobbfelől.)  588-ik  számú  jelentése  a 
házassági  jogról  szóló  törvényjavaslat  tárgyában. 

A  jelentés  felolvasottnak  tekintetvén,  az  előadó  úr  fog  szólni. 
(Felkiáltások  :  Helyre  !  Helyre  !) 

Teleszky  István,  az  igazságügyi  bizottság  előadója,  alapos 
történeti  áttekintés  után  összegezte  azokat  az  érveket,  melyek 
az  igazságügyi  bizottságot  vezették  a  házasság  kötelező  polgári 
formájának  elfogadásában. 

A  házassági  jogról  szóló  törvényjavaslatnak  főleg  jogi 
szempontból  való  méltatására  hivatott  igazságügyi  bizottság  nem 
hagyta  figyelmen  kívül,  úgymond,  a  javaslatnak  kiváló  poHtikai 
horderejét  sem,  s  úgy  találta,  hogy  a  javaslat  a  házasság  fontos 
intézményét  a  kor  követelményeinek  megfelelően  szabályozva, 
a  különböző  vallásfelekezetű  és  nemzetiségű  honpolgárok  nemzeti 
egységének  erős  védbástyáját,  a  jogegyenlőséget  fogja  létesítem. 
Ügy  találta  a  bizottság,  hogy  a  törvényjavaslat  a  kapcsolatos 
egyházpolitikai  kérdések  helyes  megoldása  végett  is  szükséges 
olyan  reformeszmét  valósít  meg,  melyre  a  magyar  nemzet  meg- 
érett s  melynek  törvénybe  iktatása  századunk  egyik  kimagasló 
vívmánya,    államiságunk    évezredes    megünneplésével    egybeeső 

végrehajtása  pedig  a  nagy  nemzeti  ünnepnek  a  magyar  nemzet 
törvényhozása  által  emelt  igazán  méltó,  maradandó  emléke 
fog  lenni, 

A  törvényjavaslat  tárgyalása  során  előterjesztett  kisebbségi 
és  különvéleményről  megjegyzi,  hogy  mindkét  kérdés,  mely 
abban  érintve  van,  fölvettetett  már  előbb,  jelesen  a  törvény- 
javaslatot előkészítő  azon  szakbizottságokban  is,  amelyeknek 
üléseiben,  mint  egyik  tag,  az  előadó  is  részt  vett. 

A  törvényjavaslat  e  kérdések  mellőzésével  azért  terjesz- 
tetett be,  mert  ezek  nélkül  is  kikerekített  egészet  tesz,  és  mert 
6  kérdések  külön  törvényben  is  megoldhatók. 

Nem  követtetett  tehát  olyan  eljárás,  amely,  mint  a  kisebb- 
ségi vélemény  állítja,  veszélyes  preczedens  lehetne.  Annak 
kisebbségi  vélemény  alakjában  való  bejelentése  pedig,  hogy  a 
törvényjavaslat  a  királyi  ház  tagjainak  házasságára  vonat- 
kozólag intézkedéseket  nem  tartalmaz,  bátran  el  is  maradhatott 
volna,  mert  ez  mind  magából  a  törvényjavaslatból,  mind  a 
bizottság  jelentéséből  kitűnik. 

Véleménye  szerint  nem  az  igazságügy  miniszter  eljárása 
ellenkezik  a  házszabályokkal  és  a  parlamenti  gyakorlattal, 
hanem  a  kisebbségi  vélemény,  amely  azonban  ártalmatlan  vol- 
tánál fogva  veszélyes  preczedenst  aligha  fog  alkotni. 

A  bizalmatlansági  szavazatot  tárgyazó  különvéleményhez, 
melynek  indokolása  a  teljes  ülésre  lőn  fentartva,  az  indítvá- 
nyozó képviselőn  kívül  az  igazságügyi  bizottságnak  egyetlen 
tagja  sem  járult  hozzá.  Hibát  követne  el,  úgymond,  ha  ennek 
konstatálásán  túlmenve,  a  bizalmatlansági  szavazat  ellenében 
védelembe  kívánná  venni  Magyarország  igazságügyminiszterét, 
akit  megvéd  ennek  a  nemzet  nagy  zömétől  pártkülönbség  nélkül 
méltó  lelkesedéssel  fogadott  reformtörvényjavaslatnak  előter- 
jesztése. 

Szónoklatának  befejező  része  így  szól  :  Mikor  a  nemzet 
ezt  a  nagy  örökséget  elfogadja,  akkor  nem  feledkezhetik  meg 
a  végrendeleti  végrehajtók  érdemdíjazásáról  sem  ;  teljesítenie 
kell  lovagias  jelleméből  folyó  kötelességét  :  az  ehsmerés  koszo- 
rújával kell  jutalmaznia  Deák  Ferencz  végrendeletének  végre- 
hajtóit, a  magyar  kormányt,  különösen  annak  elnökét.  ...  és 
akinek  a  végrendelet  végrehajtása  körüli  nehéz  teendők  jutottak 
osztályrészül  :  Magyarország  igazságügyminiszterét  ! 

20* 

Az  előadói  beszéd  után  Polónyi  Géza,  mint  a  különvélemény- 
nek beterjesztője,  mondta  el  beszédét,  s  annak  végén  a  következő 
határozati  javaslatot  nyújtotta  be  : 

»A  képviselőház  utasitja  a  kormányt,  hogy  a  házasság 
vagyonjogi  viszonyait  és  a  gyermekek  törvényességét  szabá- 
lyozó törvényjavaslatot  haladéktalanul  terjeszsze  elő.« 

Majd  Veszter  Imre  szólalt  fel,  a  nemzeti  pártból,  a  törvény- 
javaslat védelmére,  párthi veinek  gyakori  zajongása  és  a  szabad- 
elvűek sűrű  tetszése  közben. 

Wlassics  Gyula  azokat  az  érveket  czáfolta,  melyekkel 
a  kötelező  forma  ellen  harczolnak.  A  szükségbeli  házasság  ismét 
csak  átmeneti  korszakba  vezetne,  amely  után  megint  a  jelen 
helyzet  ismétlődnék.  Hivatkozott  Horvát  Boldizsárra  és  Deák 
Ferenczre,    mint    akik   szintén   ellenezték    a   fakultatív   formát. 

Wlassics  után  a  nemzeti  párt  vezére,  gróf  Apponyi  Albert 
szólott.  A  kötelező  formát  ezidőszerint  nem  fogadja  el,  s  a  végre- 
hajtás iránt  nagy  kétségei  vannak.  Az  állami  anyakönyvvezetés, 
meggyőződése  szerint,  csak  a  hivatalos  szervezet  kereteiben 
oldható  meg  ;  a  községek  erre  nem  valók.  Ámde  maga  a  kor- 
mányi előterjesztés  kénytelen  bevallani,  hogy  a  hivatalos  szer- 
vezet a  maga  egészében  szintén  nem  alkalmas  erre.  Épp  azért 
az  általános  állami  anyakönyvek  ezidőszerint  be  nem  hozhatók. 
Beszéde  végén  a  következő  határozati  javaslatot  terjeszti  elő  : 

»A  törvényjavaslat  visszautasíttatik  az  igazságügjá  bizott- 
sághoz, hogy  annak  III.  fejezetét  a  következő  alapelvek  szerint 
dolgozza  át  és  egyszersmind  a  többi  fejezeteknek  ezáltal  érintett 
rendelkezéseit  azokhoz  képest  módosítsa  : 

A  házasság  rendszerint  a  lelkész  előtt  kötendő,  vegyes 
házasságok  bármely  felekezet  lelkésze  előtt  köthetők.  Ha  a 
lelkész  —  vagy  vegyes  házasságoknál  a  lelkészek  egyike  —  olyan 
egyházi  akadály  miatt,  mely  az  állam  házasság  jogában  nem 
létezik,  a  házasságkötésnél  közre  nem  működhetik,  vagy  közre- 
működését bármely  okból  megtagadja,  a  házasság  polgári  hatóság 
előtt  köthető.  Polgári  hatóság  előtt  kötendő  azoknak  házassága 
is,  akik  a  bevett  felekezetek  egyikéhez  sem  tartoznak,  vagy 
akik  olyan  hitfelekezetnek  tagjai,  mely  házasságkötési  közegekül 
elismert  lelkészekkel  nem  rendelkezik. 

A  minden  honpolgárra  nézve  érvényes  egységes  házassági 
jognak    és    állami    házassági     bíráskodásnak    elve    érintetlenül 

marad. «  Beadják  :  gróf  Apponyi  Albert,  gróf  Bethlen  Bálint, 
Kovács  Albert,  Désy  Zoltán,  Bottlik  Lajos,  Bánó  József, 
Horánszky  Nándor,  Melczer  Géza,  Szentiványi  Árpád,  Purgly 
János,  Lázár  Árpád. 

A  vita  harmadik  napján  a  függetlenségi  és  áS-as  párt  elnöke, 
Justh  Gyula  beszélt,  mint  a  párt  hivatalos  szónoka. 

A  polgári  házasság  behozatala  hazánkban  szükséges  nem- 
csak azért,  úgymond,  mert  másként  keresztény  és  nem  keresz- 
tény, különben  egyenjogú  polgártársaink  egymással  házasságra 
nem  léphetnének,  hacsak  vallásukat  meg  nem  változtatnák,  vagy 
az  országból  ki  nem  költözködnének  ;*  hanem  főleg  azért  is,  mert 
a  házassági  jogszabályoknak  és  a  házassági  ügyekben  való  bírás- 
kodásnak különfélesége  számtalan  jogi  bonyodalomra  szolgáltat 
okot.  Ezen  a  bajon  pedig  gyökeresen  csak  úgy  lehet  segíteni, 
hogyha  az  állam  a  házasság  jogi  viszonyait,  a  házasság  meg- 
kötésének formáját  és  a  házassági  ügyekben  való  bíráskodást 
egységesen,  törvény  által  szabályozza. 

Jól  rendezett  állami  élet  még  csak  nem  is  képzelhető  ott, 
hol  a  társadalom  alapját  képező  családnak  és  a  család  első  ala- 
kulásának, a  házasságnak  jogviszonyai  egységesen  szabályozva 
nincsenek.  A  most  tárgyalás  alatt  lévő  törvényjavaslat  helyesen, 
a  különböző  vallásfelekezetek  érdekeinek  lehető  kímélésével 
oldja  meg  a  kérdést,  úgyannyira,  hogy  a  javaslat  ellen,  nézete 
szerint,  épen  felekezeti  szempontból  lehet  a  legcsekélyebb  ok 
aggodalomra.  A  javaslat  nem  érinti  a  hitelveket.  Az  állam  meg- 
követeli azt,  hogy  a  családalapító  házasság  az  ő  közege  előtt 
köttessék  meg  jogérvényesen,  de  nem  ellenzi,  hogy  a  polgári 
hatóság  előtt  jogérvényesen  megkötött  házasság  egyházilag  is 
megköttessék.  A  felbontást  megengedi  ugyan,  de  csak  a  legsútyo- 
sabb  esetekben,  hanem  azért  nem  lesz  kötelező  a  felbontás  kérése 
a  házasfélre,  hogyha  az  hitelveibe  ütközik,  mert  a  javaslat  meg- 
engedi azt,  hogy  a  felbontás  helyett  a  házasfél  csupán  az  ágytól 
és  asztaltól  való  elválasztást  kérhesse. 

Ha  mindezekhez  hozzáveszi  még,  hogy  a  törvényjavas- 
latnak törvényerőre  emelkedése  esetén  meg  fog  szűnni  a  vallásnak 
a  házasság  felbontása  czéljából  való  csereberélése,  valóban  nem 
tudja  felfogni  a  katholikusok  egy  részének  aggodalmát  a  kötelező 
polgári  házasság  behozatala  ellen.  Hiszen  be  van  az  hozva  oly 
államokban  is,  amelyekben  a  lakosság  csaknem  kivétel  nélkül 

katholikus,  és  a  lakosságnak  vallásos  érzülete  azáltal  a  legcse- 
kélyebb mértékben  sem  lazult  meg. 

Beszédét  ezekkel  a  szavakkal  végezte  :  Én  is  jó  katholikus- 
nak  tartom  magamat,  és  megvallom,  hogy  a  tervbe  vett  reform 
által  egyházam  érdekeit  sértve  nem  látom.  De  ha  egyházam 
érdekei  szembeállanának  is  hazám  érdekeivel,  egy  pillanatig 
sem  haboznám,  mint  jó  magyar  ember,  egyházam  érdekeit 
hazám  érdekének  alárendelni.  Elsősorban  vagyok  magyar  és 
csak  azután  kathohkus.  Lelkembe  mélyen  bele  vannak  vésve 
a  költőnek  fenkölt  szavai :  »A  haza  minden  előtt. « 

Ezután  Hieronymi  Károly  belügyminiszter  igyekezett  elosz- 
latni a  végrehajtás  tekintetében  támasztott  aggodalmakat. 

Már  Justh  Gyula  rámutatott  arra,  hogy  Erancziaországban 
az  áUami  anyakönyvvezetés  a  maire-ekre  van  bizva  ma  is,  sőt 
a  községekre  bizatott  1792-ben,  tehát  amikor  Erancziaországban 
a  közigazgatás  bizonyára  nem  volt  még  oly  állapotban,  mint 
van  ma.  A  dolog  illusztrálására  csak  azt  hozza  fel,  hogy  ma 
Erancziaországban  36.000  község  van,  ezek  közt  száznál  kevesebb 
lakóval  biró  268.  Mindezek  szabadon  választják  maire-jeiket, 
a  maire-i  állás  semmi  néven  nevezendő  kvalifikáczióhoz,  még 
ahhoz  sincs  kötve,  hogy  írni-olvasni  tudjanak,  és  Eranczia- 
országban mindamellett  az  anyakönyvvezetés  egészen  hibátlanul 
működik. 

Justh  Gyula  rámutatott  arra  is,  hogy  másutt  szintén  be 
van  hozva  az  állami  anyakönyvvezetés.  E  tekintetben  különösen 
érdekes  Poroszország  poseni  tartománya,  mert  viszonyai  sokban 
hasonlók  a  mi  viszonyainkhoz.  Már  pedig  Posenben  egészen 
hibátlanul  funkczionál  az  áUami  anyakönyvvezetés  olyan  szer- 
vezet mellett,  amilyent  az  előterjesztett  törvényjavaslat  ajánl. 

A  kultúrára  nézve  egyik  jelző  az,  hogy  a  népesség  hány 
százaléka  tud  írni-olvasni.  Hogyan  áUunk  e  tekintetben  ?  Magyar- 
országon átlag  tud  írni  és  olvasni  a  lakosságnak  60%-a  ;  Eranczia- 
országban 62%,  Posenben  nem  egészen  61%.  E  kritérium  azt 
mutatja,  hogy  nem  állunk  ezen  országok  mögött,  amelyekben 
pedig  az  áUami  anyakönywezetés  hibátlanul  funkczionál. 

Kifejti  tüzetesen,  hogy  mikép  véh  az  állami  anyakönyvezést 
megvalósíthatónak,  továbbá  a  költségkérdést.  Az  Apponyi 
javasolta  módról  az  a  véleménye,  hogy  sem  arra  nem  alkalmas, 
hogy  az  állam  hatalmát  biztosítsa    az  egyházakkal  szemben  ; 

sem  arra,  hogy  ezen  kérdés,  amely  már  úgyis  olyan  régen  napi- 
renden van,  egyszer  a  napirendről  végleg  lekerüljön  ;  hanem 
igen  is  alkalmas  arra,  hogy  újabb  konfliktusok  egész  légióját 
támaszsza. 

A  kormány  —  úgymond  —  nem  akar  az  egyházakkal  és  a 
felekezetekkel  háborút.  Hajlandó  támogatni  azt  a  törekvést, 
hogy  a  kathohkus  autonómia-ügy  létesüljön  és  hajlandó  meg- 
tenni a  protestánsoknak  jogos  kívánságait  és  óhajait.  De  hogy 
azután  az  egyházak  és  az  áUam  közt  meglesz-e  a  béke,  az  nem- 
csak az  áUamon  múhk,  hanem  az  egyházakon  is.  Hogy  meg- 
legyen az  a  béke,  kölcsönös  jóakaratra  van  szükség.  Abban  a 
meggyőződésben,  hogy  ez  a  törvényjavaslat  a  kormány  részéről 
ennek  a  békés  együttélésnek  lehetőségét  megadja,  kéri  a  Házat 
a  törvényjavaslat  elfogadására. 

A  negyedik  napon  Szilágyi  Dezső  igazságügyminiszter 
mondta  el  a  következő  beszédét  : 

Szilágyi  Tisztelt  Ház  !  (Hosszantartó  mozgás.  Zajos  felkiáltások  : 
^^**  Halljuk  !  Halljuk  !)  A  tisztelt  Ház  bizonyára  fel  fog  menteni 
attól,  hogy  azok  után,  amik  az  utolsó  napokban  elmon- 
dattak, annak  a  tételnek  czáfolatával  foglalkozzam,  amelyet 
Szacsvay  Sándor  tisztelt  képviselő  ur  felállított,  hogy 
amidőn  ezen  nagy  és  kétségkívül  következményeiben  jelen- 
tékeny politikai  reform  e  házban  tárgyaltatik,  a  párt-ortho- 
doxiának  szempontja  döntsön.  Mert  ez  a  reform  Magyar- 
ország minden  szabadelvű  emberének  pártolására  számít, 
{Élénk  helyeslés  jobbfelől.)  és  én,  tisztelt  Ház,  nem  is  eresz- 
kedem bővebb  érvelésekbe,  (Halljuk  !  Halljuk  !)  hanem 
hivatkozom  azon  kimerítő  és  hatalmas  érvelésre,  amelyet 
Justh  Gyula  képviselőtársam  (Élénk  éljenzés  a  szélsőbal- 
oldalon és  a  jobboldalon.)  a  napokban  ép  e  szempontból 
elmondott.  (Mozgás  a  szélsőbaloldalon.)  Főleg  foglalkozni 
akarok  azzal  az  egyetlenegy  ellenindít  ványnyal,  amely 
nyomatékosan  kifejezi  azt,  hogy  a  jelen  törvényjavaslat 
egyik  alaptételének,  de  ezzel  a  kormánypolitika  és  ezen  nagy 
és  szabadelvű  reform  egyik  lényeges  alapelvének  vissza- 
vetésével az  ország  egyetemes  érdekében  egy  más,  a  mienkkel 
lényegesen  ellentétben  álló  politika  követését  ajánlja  a 
tisztelt  Háznak.   Ebben  a  vitában,  de  másban  is,  követni 

fogok  két  maximát,  melyet  gróf  Apponyi  Albert  tisztelt 
képviselőtársam  is  felemiitett.  Az  egyik  abban  áU,  —  és  ez 
kell,  hogy  minden  képviselő  maximája  legyen  a  vitában, 
ha  bízik  ügyének  igazságában  és  az  országra  üdvös  voltá- 
ban —  hogy  a  dologra  és  a  dolognak  tárgyi  elemeire  helyezze 
felszólalása  súlyát  ;  a  másik  az,  —  ami  úgy  ennél,  mint 
minden  nagy  reformnál  az  első  és  főkérdés  —  hogy  meg- 
felel-e az  ország  egyetemes  nagy  érdekeinek,  egyetemes 
szükségeinek  ;  és  ez,  elismerem  nyiltan,  minden  más  szem- 
pont felett  áll.  Vegyük  tehát  ezt  a  bírálatnak  első  és  döntő 
mérvű  alapjául.  (Helyeslés.) 

Mielőtt  erre  rátérnék,  tisztelt  Ház,  legyen  szabad 
nekem  is  két,  bár  nem  nagyon  jelentékeny  állítást  az  útból 
elhárítanom,  melyek  a  fenforgó  nagy  reform  tárgyilagos 
méltatását  gátolják. 

Az  egyik,  kisebb  jelentőségű  állítás,  melylyel  ismételve 
találkoztunk,  abban  áll,  hogy  ez  a  párt  a  kormány  vezérlete 
alatt  1890-ben  az  elkeresztelési  vita  alkalmával  a  polgári 
házasság  intézményét  leszavazta.  Ismételve  találkoztunk 
azzal  az  állítással  is,  hogy  a  kormány  —  és  gondolom,  első- 
sorban engem  méltóztattak  érteni  —  és  a  párt  is  legújabb 
időkig  mindig  azt  hirdette,  hogy  a  házasság  jogot  csak  a 
családjoggal  együtt  lehet  előterjeszteni,  ma  pedig  az  ellen- 
kező álláspontot  valljuk.  Megvallom,  tisztelt  Ház,  a  reform 
lényegére  egyiket  sem  tartom  döntőnek,  de  egyik  ellenvetést 
sem  tartom  valónak  és  igazságosnak. 

Hogy  a  kisebbel,  a  jelentéktelenebbel  kezdjem,  tévedés 
az,  mintha  valaha  én,  vagy  akárki  társaim  közül,  azt  állí- 
tottuk volna,  hogy  a  házassági  jogot  külön  nem  lehet  elő- 
terjeszteni, csak  a  családjog  többi  részeivel  kapcsolatban. 
Olvassák  el  ismételt  nyilatkozataimat,  nem  ezt  mondtam 
és  nem  ezt  ajánlottam  a  Háznak  figyelmébe,  hanem  azt, 
hogy  a  házassági  jog  kiegészítő  része  lévén  a  családjognak, 
azt  helyesen  csak  együtt,  összhangban  annak  többi  részével 
lehet  kidolgozni,  de  ha  a  többi  rész  figyelembevételével 
lett  kidolgozva,  akkor  külön  előterjeszteni  mindig  lehet. 
(Élénk  helyeslés  jobbfelől.)  Ez  az,  amit  mondtam. 

A  másik  állítás,  amely  jelentékenyebb  volna,  az,  hogy 
ezen    párt     1890-ben    leszavazta    Irányi    Dániel    boldogult 

képviselőtársam  indítványa  alkalmával  a  polgári  házasság 
intézményét.  Ez,  tisztelt  Ház,  nem  történt. 

Ugyanabban  a  vitában  —  hiszen  már  ki  is  keresték, 
fel  is  olvasták  nem  egyszer  —  nyilatkoztam  én  is  a  házassági 
jog  reformjáról  és  egyenesen  ezen  nyilatkozatomra  hivat- 
kozva, azt  mondtam,  hogy  ne  fogadják  el  azt  a  határozati 
javaslatot,  amelyet  Irányi  képviselőtársam  előterjesztett., 
mert  ami  az  egyházpolitika  általános  irányát,  tudniillik 
a  vallásszabadságot  és  az  azzal  kapcsolatos  kérdéseket 
illeti,  azokra  nézve  a  kormány,  mint  nyilatkozatai  is  tanú- 
sítják, úgyis  abban  az  irányban  működik.  A  házassági 
jogra  nézve  pedig  kijelentettem,  —  és  e  kijelentésre  jogo- 
sítva voltam  —  hogy  mi  egységes  állami  házasság  jogot 
akarunk,  amely  kiterjedjen  felekezeti  tekintetek  és  akadályok 
nélkül  minden  állampolgárra,  akarunk  állami  bíráskodást 
és  nélkülözhetetlennek  tartjuk  a  házasság  megkötésének 
polgári  formáját.  De  igazuk  van,  nem  jelentettem  ki,  hogy 
a  megkötés  kötelező  polgári  formáját  fogom  javaslatba  hozni. 
Ugrón  Gábor  :  Akkor  még  ellenkező  véleményen 
volt  !  (Mozgás  a  bal-  és  szélsőbaloldalon. 
Halljuk  !  Halljuk  !  jobbfelől.) 

Én  sohasem  veszem  magamnak  azt  a  jogot  egyetlen 
egy  képviselő  irányában  sem,  hogy  a  sziveket  és  veséket 
vizsgáljam,  amint  azt  Ugrón  Gábor  képviselő  úr  teszi, 
(Derültség  jobbfelöl.)  és  megelégszem  minden  képviselő- 
társam nyilvánosan,  politikai  felelőssége  alatt  elmondott 
nyilatkozatának  vizsgálásával.  De  megmondom  Ugrón  Gábor 
képviselő  úrnak  mindkét  okot,  hogy  miért  nem  ajánlottam 
annak  idején  a  tisztelt  Háznak,  hogy  egy  onnan  jövő  (a 
szélsőbaloldalra  mutat)  határozati  javaslatot  elfogadjon, 
bár  mindenki  ismerte  meggyőződésemet,  és  az  a  határozati 
javaslat  a  mi  irányunkkal  is  egyezett.  (Halljuk  !  Halljuk  I 
Mozgás  a  szélsőbaioldalon.) 

Az  első  ok  az  volt,  hogy  nincs  helye  annak,  hogy  e 
székből  egyéni  vélemény  mondassék  el^  amire  önök  am  úgyse 
kíváncsiak  ;  de  a  miniszteri  székből  tett  nyilatkozat  kormány- 
nyilatkozat, és  ily  kérdésben,  ha  megvan  is  az  illető  minisz- 
ternek a  határozott  álláspontja,  mindaddig  nem  tehet  nyilat- 
kozatot,  míg  arra  nézve  az  egész  kabinet  megállapodásra 


314      A  gyökeres  szabályozás.  Törvényj.  a  házassági  jogról. 

nem  jutott  ;  (Élénk  helyeslés  jobbról.)  mert  nem  lehet  a 
Házat  ahhoz  szoktatni,  hogy  a  tett  nyilatkozatokra  utólag 
az  mondassék  :  e  nyilatkozatok  a  miniszternek  csak  egyéni 
nyilatkozatai  voltak.  (Ügy  van  !  Ügy  van  !  jobbfelől. 
Hosszantartó  mozgás  a  bal-  és  szélsőbaloldalon.) 

Ami  a  második  okot  illeti,  hogy  tudniillik  miért  kértem 
akkor  a  Házat,  hogy  ne  kösse  meg  a  kormányt  határozati 
javaslattal,  meg  kell  jegyeznem,  —  s  azt  hiszem,  hogy 
tisztelt  képviselőtársaim  ebben  velem  egyetértenek  —  hogy 
egészen  más  az,  ha  egy  határozati  javaslatot  az  ellenzék 
javaslatba  hoz,  és  más  és  több  az,  ha  azt  a  kormány  elfo- 
gadja. (Élénk  mozgás  és  derültség  a  bal-  és  szélsőbaloldalon. 
Felkiáltások  :  Igaza  van  !  Halljuk  !  Halljuk  !  jobbfelől.) 
Nem  mintha  nem  állana  mindegyik  egyaránt  a  teljes  őszin- 
teség kötelezettsége  alatt,  nem  mintha  egyaránt  nem  álla- 
pitana meg  mind  a  kettőre  nézve  politikai  kötelezettséget ; 
de  ha  némelyek  a  tisztelt  túlsó  oldalról  e  különbség  iránt 
még  homályban  vannak,  azokat  emlékeztetem  arra,  amit 
gróf  Apponyi  Albert  tisztelt  képviselő  úr  e  házban  1892-ben, 
és  pedig  helyesen  mondott.  Amikor  ugyanis  mi  a  kötelező 
polgári  formát  bejelentettük,  tisztelt  képviselőtársam  azt 
mondotta  :  önök  a  saját  felelősségükre  vállalják  el  ezt  az 
obligót  ;  én  nem  tudom,  össze  van-e  csoportosítva  minden 
tényező,  amelyektől  annak  sikeres  keresztülvitele  függ, 
ezt  nem  tudom  megítélni,  önökre  hagyom  a  felelősséget, 
mert  kormánynak  másképen,  mint  ebben  a  tudatban  obligót 
vállalni  nem  szabad.  Ebben  érezhetik  tehát  tisztelt  képviselő- 
társaim a  különbséget,  és  bocsássanak  meg  :  ha  a  kormány 
óvatosan  és  kötelességérzettel  teszi  meg  nyilatkozatait, 
ezért  nem  lehet  őt  ilyen  gyanúsítással  illetni.  (Ügy  van  ! 
Ügy  van  !  jobbfelől.) 

Ez  az,  tisztelt  Ház,  amit  önérzetünkből  folyólag  meg- 
magyarázni akartam,  de  egész  nyíltsággal  kijelentem,  hogy 
ezt  a  fenforgó  nagy  kérdésre  és  annak  sorsára  nézve  döntő- 
nek nem  tartom.  (Helyeslés  jobbfelől.) 

És  most  rátérek  gróf  Apponyi  Albert  tisztelt  képviselő- 
társamnak arra  a  nagyjelentőségű  határozati  javaslatára 
és  azzal  foglalkozó,  hasonló  jelentőségű  beszédére.  (Halljuk  ! 
HaUjuk  !) 

Tisztelt  képviselőtársam  mindjárt  beszéde  elején  fel- 
veti a  sajtóban  és  a  közvéleményben  annyiszor  felmerülő 
nagy  kérdést,  hogy  vájjon  annak  a  kritériumnak,  hogy  ez 
a  reform  szabadelvű-e,  vagy  nem,  szóval,  hogy  a  szabad- 
elvüség  alapelveinek  döntőknek  keU-e  lenni  az  állásfoglalásra 
a  reformmal  szemben.  Volt  szerencsém,  tisztelt  Ház,  egész 
nyíltsággal  megmondani,  hogy  én  hazafira  és  törvényhozóra 
nézve  elsőnek  tekintem  azt,  hogy  az  áUamnak,  hazájának 
nagy  érdekeit,  hazájának  nagy  szükségeit  a  legmagasabb 
döntés  mértékéül  elfogadja.  (Általános  élénk  helyeslés.) 
De,  tisztelt  Ház,  a  politikai  életben  ez  nemcsak  nem  zárja 
ki,  hanem  egyenesen  megengedi,  sőt  megkívánja  azt,  hogy 
egy  javaslattal  szemben  való  állásfoglalásnál  a  szabad- 
elvüség  alapelvei,  szempontjai  is  komolyan  szóba  kerül- 
jenek, még  pedig  ugyanazon  okból,  melyet  igen  tisztelt 
képviselőtársam  akként  fejezett  ki,  hogy  Magyarországnak 
sorsa,  fejlődése,  sőt  jövője  azzal  van  szoros  kapcsolatban, 
hogy  a  szabadelvű  eszmék  és  alapelvek  éltető,  egyesítő  és 
fentartó  erejét  be  tudja-e  vezetni  a  nemzet  vérébe  és  életé- 
nek lüktetésébe,  és  vájjon,  amelyekre  annyiszor  hivat- 
koztunk a  nehéz  napokban  és  amelyek  a  nemzetnek  mindig 
erőforrásául  bizonyultak  be,  vájjon  ezen  elveknek  politikai 
magatartásunk  megfelelt-e.  (Ügy  van  !  Ügy  van  !  jobb- 
felől.)  Mi  országunk  és  nemzetünk  fennállását  és  jövőjét 
a  szabadelvű  intézményektől  és  alapelvektől  elválasztani 
nem  tudjuk.  Ily  értelemben  elfogadván  a  szabadéi vűség 
elveit  is,  mint  irányadókat  a  reformnál,  egy  mély  félre- 
értést keU  köztem  és  t.  képviselőtársamnak  felszólalása 
közt  elhárítanom.  (Halljuk  !  Halljuk  !) 

Tisztelt ,  képviselőtársam  azt  mondja  :  a  polgári  meg- 
kötésnek kötelező  formája  mégsem  lehet  az  igazi  szabad- 
elvüségnek  nélkülözhetetlen  kritériuma.  És  itt  főérvül  hivat- 
kozik a  szabadságszeretetéről  ismert  angol-szász  fajnak 
két  hatalmas  államára  és  annak  intézményeire,  ahol  köz- 
tudomás szerint  —  hogy  röviden  megjelöljem  —  a  fakul- 
tatív polgári  házasság  intézménye  van  érvényben.  Hivat- 
kozik ezután  az  izraeliták  és  keresztények  közti  házasság 
tárgyában  1883-ban  benyújtott  törvényjavaslat  indokolá- 
sára, hivatkozik  Andrássy  Gyula  grófra  és  csekély  szemé- 

lyemre  is.  En  ugyan  magamat  és  nyilatkozataimat  ennek 
megbírálásánál  olyan  döntőnek  nem  vehetem,  bár  köszö- 
nettel fogadom  udvariasságát,  de  amit  ő  az  angol-szász 
fajról  mondott,  azt,  kérem,  méltóztassék  az  itt  levő  kér- 
dések eldöntésénél  teljesen  mellőzni.  Megmondom,  miért. 
(Halljuk  !  HaUjuk  !) 

Midőn  tisztelt  képviselőtársam  határozati  javaslatában 
a  szükségbeli  polgári  házasság  intézményét  hozza  javas- 
latba, a  kérdés,  ami  megbírálandó  és  eldöntendő,  tulaj  don- 
képen nem  az,  hogy  vájjon  a  fakultatív  polgári  házasság 
megkötési  formája  megfelel-e  és  mennyiben  felel  meg  a 
szabadelvüségnek,  hanem  a  kérdés,  amelyet  el  kell  dönteni, 
—  és  ez  az,  amire  a  képviselő  úr  és  a  ház  figyelmét  kérem, 
hogy  azt  egészen  tárgyilagosan  formulázzam  —  az,  hogy 
a  szükségbeli  polgári  házasság,  mely  a  határozati  javaslat- 
ban ajánlva  van,  a  szabadölvüség  alapelveinek  megfelel-e, 
vagy  sem.  (Élénk  helyeslés  jobbfelől.)  Mert  bármit  mondjunk 
is  az  angol-szász  fajról  és  annak  általam  mindig  elismert 
szabadelvüségéről,  az  semmit  sem  fog  bizonyítani  a  szükség- 
beli polgári  házasság  bármely  formája  mellett,  mert  ezt  nem 
ismeri,  el  nem  fogadta,  és  arra  nézve  egyetlen  számí- 
tásba vehető  hang  sem  emelkedett,  hogy  ezt  a.  megkötési 
formát  valaha  náluk  behozzák.  (Elénk  helyeslés  a  jobb- 
és  szélsőbaloldalon.) 

Különben  a  fakultatív  polgári  házasság  —  értem  azt 
a  legszabadabb  alakjában,  midőn  az  egyénnek  teljesen 
szabadságára  van  bízva,  hogy  egyházi,  vagy  polgári  kötést 
választ-e  —  igenis  megfelel  a  szabadelvüség  azon  követel- 
ményének, amely  az  egyént  emanczipálja  az  állami  kényszer 
alól,  hogy  egyházi  szabályokat  kövessen.  (Ügy  van  !  Ügy 
van  !  jobbról.)  Megengedem,  bizonyos,  a  paritáshoz  hasonló 
állást  biztosít  az  államnak  a  megkötés  kérdése  körül,  de 
nem  juttatja  érvényre  tisztán  sem  az  állami  jogrend  uralmát, 
sem  az  egyházak  szabadságát,  és  más  súlyos  bajokat  okoz. 
Annak  fejtegetésébe  nem  is  akarok  most  bocsátkozni,  hogy 
miért  adom  minden  körülmények  közt  az  elsőbbséget  a 
kötelező  polgári  házasságnak,  hanem  csak  azt  akarom 
mondani,  hogy  a  tisztelt  képviselőtársamnak  határozati 
javaslatában   nekünk   ajánlatba   hozott   szükségbeli  polgári 

házasság  nézetem  szerint  a  szabadelvüség  minden  alapelvét 
sérti,  egyetlenegy  szempontnak  sem  felel  meg,  amely  meg- 
kívánja az  állami  szuverenitás  megvalósítását  a  házassági 
viszonyok  terén,  de  sérti  az  egyéni  szabadságot,  sérti  a  polgári 
jogegyenlőséget,  sérti  az  állam  függetlenségét,  összezavarja 
az  állami  és  egyházi  hatásköröket,  mert  állami  kényszert 
statuál  arra,  hogy  egyházi  házasságok  köttessenek.  (Igaz  ! 
Ügy  van  !  jobbról.)  Hogy  álláspontunknak  különbözőségét 
tárgyilagosan  és  világosan  előadjam,  a  következő  ered- 
ményre jutok  tisztelt  képviselőtársam  határozati  javasla- 
tával szemben. 

Egységes  állami  jogot  akarunk  mindketten.  Sőt  tovább 
megyek  :  én  tisztelt  képviselőtársam  nyilatkozataiból  azt 
látom,  hogy  akarjuk  az  egységes  házassági  jogot  abban 
az  értelemben,  hogy  a  felekezeti  természetű  bontó-akadályok 
ne  létezzenek  az  egységes  állami  jogban,  hogy  az  minden 
állampolgárra,    különbség    nélkül,    egyaránt    kiterjedjen    és 

—  nem  hiszem,  hogy  félremagyarázzam  szavait  —  egyet- 
értünk abban  is,  hogy  a  házasság  kivételes  esetekben  ugyan, 
de  polgári  érvénynyel  felbontható  legyen.  Ebben  az  érte- 
lemben alapelvnek  ugyanazon  egységes  házassági  jogot 
akarjuk.  Akarjuk  még  ezenfelül,  és  ebben  is  teljesen  egyet- 
értünk, hogy  a  házassági  viszonyok  felett  polgári  joghatályú 
bíráskodást  az  állam,  és  csakis  az  állam  gyakoroljon.  Eddig 
nemcsak  párhuzamosan  megyünk  tisztelt  képviselőtársam- 
mal, hanem  azt  merem  mondani,  hogy  ugyanazon  az  úton, 
ugyanazon  eszmék  után  indulunk.  Hanem  a  megkötési 
formánál  már  eltérnek  utaink,  és  pedig  megvallom,  hogy 
legalább   engem   —  de  ebből   vádat   formálni  nem  akarok 

—  meglepő  módon.  Mi  a  megkötési  formának  úgy  jelentő- 
ségére, mint  politikai  és  szabadelvű  értékére  nézve  egy 
nagy  űr  által  elválasztott  két  különböző  állásponton  vagyunk. 
Tisztelt  képviselőtársam  abban  a  szép  és  érveléssel  gazdag 
beszédében  meg  is  mondotta  a  maga  okait,  a  maga  állás- 
pontját. Szembeállítom  azzal  itt  röviden  —  mielőtt  annak 
tüzetes  fejtegetésére  rátérnék  —  a  mi  álláspontunkat.  Mi 
a  házasságjogot,  midőn  azt  az  előadott  értelemben  egy- 
ségesen megalkotjuk  és  annak  megtartása  felett  őrül  az 
állami  juriszdikczió  kizárólagos  állami  érvényét  odaállítjuk, 


318       A  gyökeres  szabályozás.  Törvényj.   a  házassági  jogról. 

egy  nagy  gondolatból  indulunk  ki  :  abból,  hogy  Magyar- 
országon a  házasság  állami  jogrendjét  annak  vallási  rend- 
jétől el  kell  különíteni  azért,  hogy  az  állam  jogrendje  fel- 
tétlenül és  teljesen  érvényesülhessen ;  (Igaz  !  Ügy  van  ! 
Helyeslés  jobbfelől.)  hogy  a  vallásszabadság,  a  lelkiismereti 
szabadság  és  a  jogegyenlőség  elvei  akadálytalanul  érvényre 
jussanak  ;  hogy  mindazok  a  válaszfalak,  melyeknek  helyes 
vagy  helytelen  voltába  vallási  szempontból  belebocsátkozni 
nem  akarok,  de  amelyek  állami  szempontból  abszolúte 
el  nem  ismerhetők,  mind  elháríttassanak  a  házasság  állami 
jogi  intézményével.  (Úgy  van  !  Ügy  van  !  jobbfelől.)  És 
az  a  gondolat  vezetett  bennünket,  hogy  midőn  mi  a  házasság 
jogrendjét  annak  egyházi  rendjétől  szétválasztjuk,  akkor 
tulaj  donképen  nemcsak  az  államot  emanczipáljuk  a  közép- 
korból örökölt  egyházi  fensőbbség  alól,  hanem  az  egyház 
szabadságának  is  igazi  érvényesülését  teszszük  lehetővé. 
(Élénk  helyeslés  és  tetszés  jobbfelől.) 

Kétségkívül  nem  kis  horderejű  vállalkozás  ez  :  szét- 
választása a  jogrendnek  az  egyház  vallási  rendjétől,  de 
aztán  a  jogállamnak  és  a  szabadelvű  államnak  megfelelőleg 
teljes  szabadsága  az  áUamnak  a  maga  körében,  szabadsága 
az  egyháznak  is  a  vallási  élet  terén,  a  maga  rendelkezésére 
álló  összes  szervezettel.  Ez  a  mi  álláspontunk.  Keresztül- 
vittük ezt  úgy,  hogy  a  javaslatban  a  lelkiismereti  kény- 
szernek még  árnyéka  sem  foglaltatik.  (Élénk  helyeslés 
jobbfelől.) 

Hogy  mi  ezt  az  elvet  egészen  őszintén  kereszt ülvihessük, 
ehhez  a  megkötési  formának  szétválasztása  is  kikerülhetetlen. 
Mert,  tisztelt  Ház,  —  és  erre  később  rá  fogok  térni  —  ha 
a  megkötési  formát  a  szétválasztott  polgári  és  egyházi  jog- 
körnek megfelelőleg  el  nem  különítjük  az  egyházi  meg- 
kötési formától,  akkor  bajokba  jutunk  még  a  fakultatív 
polgári  házasság  intézménye  mellett  is,  de  a  szükségbeli 
polgári  házasság  intézménye  mellett  e  nagy  elvnek  —  pedig 
ez,  tisztelt  képviselőtársam  megengedi,  nem  pusztán  elmé- 
leti értékű  sehol  és  a  mi  viszonyaink  közt  épen  nem  —  leg- 
lényegesebb következményei  összetörnek.  (Ügy  van  !  Igaz  I 
jobbfelöl.)  Ha  rálépünk  a  szükségbeli  polgári  házasság 
formájára    oly    értelemben,    mint    tisztelt    képviselőtársam 

javasolta,  összetörik  úgy  az  állam  önállóságának,  mint  az 
egyének  egyházi  kényszer  alól  való  fölmentettségének 
—  értem  azt  az  állami  kényszert,  mely  egyházi  cselekvésre 
kényszeríti  őket  —  nagy  szabadelvű,  de  egyszersmind  nagy 
állami  gondolata  is.   (Ügy  van  !   Ügy  van  !  Tetszés  jobbról.) 

Vájjon,  tisztelt  Ház,  nem  lehet-e  felvetni  azt  a  kérdést 
állításaimmal  szemben,  hogy  ezek  túlzások,  hogy  én,  e 
megkötési  formának  és  annak,  hogy  ez  ne  legyen  a  szükség- 
beli  forma,  túlságos  súlyt  tulajdonítok  ?  Ám  vizsgáljuk 
meg  e  szempontot.  (Halljuk  !  Halljuk  !) 

Az  első,  ami  szembe  fog  ötleni  a  tisztelt  képviselő 
úr  javaslata  ellen,  az,  hogy  itt  az  áUam  törvénye  a  házasság 
jogrendjét  felszabadítja  a  felekezeti  felfogástól,  a  felekezeti 
jogrendtől,  a  felekezeti  érdekektől,  de  a  házasság  megköté- 
sénél mindezeknek  egyenesen  alárendeli.  De  ami  még  sokkal 
jelentékenyebb,  —  nem  mondom  én,  hogy  annak  a  poHti- 
kának  intencziójában  van,  amelyet  tisztelt  képviselőtársam 
itt  előterjesztett  —  az,  hogy  a  határozati  javaslata  alapján 
alakuló  intézményben  az  állami  jogrendnek  nemcsak  füg- 
getlensége nem  érvényesülhet,  hanem  az  állami  jogrend 
egyenesen  alárendeltetik  az  egyházi  jogrendnek,  (Igaz  ! 
Ügy  van  !  jobbról.)  oly  inferioritásba  jut,  hogy  ez  azzal  a 
gondolattal,  mely  tisztelt  képviselőtársamnak  is  az  egységes 
állami  jogot,  az  egységes  juriszdikcziót  javasolta,  kibékít- 
hetetlen ellentétben  áll.  (Igaz  !  Ügy  van  !  a  jobboldalon.) 
Én  a  kifejezésekben  is,  annál  inkább  a  gondolatokban  tar- 
tózkodni akarok  minden  túlzástól  ;  de  csak  kétségtelen  az, 
hogy  ha  ezen  intézmény  életbe  lépne,  ezen  az  alapon  az 
állam  törvénye  —  és  nem  a  társadalom  —  kétféle  házasságot 
ismerne.  Az  eg5ák  oldalon  vannak  azok  a  házasságok, 
amelyekre  az  állam  törvénye  elsősorban  ráutal,  sőt  kötelez  : 
az  egy  házilag  megkötött  házasságok,  mint  magasabb  érvé- 
nyűek, mint  erkölcsileg  teljesen  integer  házasságok.  A  tisztelt 
képviselőtársam  motiválása  is  ráutal  erre  a  felfogásra, 
ezért  küldi  az  állam,  ezért  kényszeríti  a  házasulót  a  maga 
rendjével  a  házasságnak  az  egyház  előtti  megkötésére, 
míg  t.  i.  ezt  az  egyház  teheti,  vagy  tenni  hajlandó. 

Tehát  kétféle  házasság  van.  Az  egyik  oldalon  van  az, 
amelyiknek  az  állam  törvénye  tulajdonít  magasabb  erkölcsi 

értéket,  a  másik  oldalon  van  a  repudeáltak  házassága,  (Igaz  ! 
Ügy  van  !  jobbról.)  azoké,  kiknek  házasságkötése  csak 
szükségben,  mert  az  elsőt,  a  magasabb  nemű  házasság- 
kötési formát  el  nem  érhették,  mert  az  egyház  által  repudeál- 
tattak :  ezeknek  szükségből  meg  van  engedve  a  polgári 
házasságkötés.  (Igaz  !  Ügy  van  !  jobbról.)  Már  ez  ellenkezik, 
tisztelt  Ház,  az  egységes  állami  házassági  jognak,  a  feleke- 
zetiségtől  ment  házassági  jognak  alapgondolatával ;  (Ügy 
van  !  Ügy  van  !  jobbról.)  mert  hiszen  az,  hogy  a  házasság, 
amelyet  az  állam  megengedettnek  és  megköthetőnek  nyil- 
vánított, legalább  az  államtörvényekben  erkölcsi  értékében 
egyenlő  legyen  :  ez  az  első,  legnélkülözhetetlenebb  kelléke 
az  egységes  állami  jogrendnek.  (Igaz  !  Ügy  van !  Élénk 
helyeslés  jobbról.)  Egy  nagy  s  nézetem  szerint  a  legjobb 
akarattal  is  kigyógyít  hatatlan  hibában,  betegségben  szenved 
az  az  egységes  állami  jogrend,  amely  tisztelt  képviselőtársam 
határozati  javaslata  szerint  valósulna  meg  ;  abban  t.  i., 
hogy  midőn  az  állam  felállítja  a  maga  egységes  jogrendjét, 
elfelejti  azt,  hogy  az  ezen  jogrendnek  alapján  létrejöhető 
házasságoknak  erkölcsi  integritásáról  is  gondoskodjék.  (Igaz  ! 
Ügy  van  !  Élénk  tetszés  jobbfelől.) 

Igaz,  azt  mondta  erre  a  tisztelt  képviselő  úr,  hogy  a 
társadalom  ezt  a  különbséget  azon  házasságok  között, 
amelyek  egy  házilag  is  megköttettek  és  azok  között,  amelyeket 
csupán  czivihter  kötöttek  meg,  még  a  kötelező  polgári 
házasság  intézménye  mellett  is  meg  fogja  tenni. 

Megengedem  ezt,  —  nem  is  tudom,  általánosságban 
értette-e  —  de  igenis  tudom,  és  a  tények  előtt  ne  hunyjunk 
szemet,  hogy  vannak  és  létezni  fognak  társadalmi  körök, 
amelyek  a  kötelező  polgári  házasság  intézménye  mellett 
is  azt  a  házasságot,  amely  cziviliter  is,  egyházilagis  meg  nem 
köttetett,  egyenlő  erkölcsi  értékűnek  nem  fogják  tartani. 
Ezt  megengedem.  Hanem,  tisztelt  Ház,  (Halljuk  !  Halljuk  !) 
ez  először  is  nem  lesz  általános,  amint  a  művelt  világban 
nem  is  általános  ;  (Ügy  van  !  Ügy  van  !  jobbfelől.)  és  másod- 
szor ez  pusztán  vallási  szempontból  való  megítélése  a  polgári 
házasságnak,  és  szabadelvű  államban  e  vallási  megítélés 
kinek-kinek  szabad  tetszésére  van  bízva.  De  ezen  vallási 
megítélés    nem    erkölcsi    megítélés    is.    Korlátolt    körökben 

fordul  elő.  Nem  jár  és  nem  járhat  sehol  a  polgári  házasság 
intézményének  bármi  erkölcsi  csorbulásával.  (Elénk  tetszés. 
Ügy  van  !  Igaz  !  jobbfelől.)  Hiszen  rettenetes  volna  elkép- 
zelni, tisztelt  Ház,  hogy  száz  meg  száz  müliója  az  embereknek 
olyant  botlott  volna,  hogy  megengedte  volna  azt,  hogy  amit 
az  áUam  a  házasság  létre  jövetelénél  az  egyedül  legitim 
alaknak  tekint,  az  olyan  legyen,  ami  egyszersmind 
a  házasság  érvényének  kikerülhetlen  csorbájával  járjon. 
Ez  az  állami  törvénynek  a  kötelező  polgári  házasság  mellett 
is,  mely  minden  állampolgárra  egyenlően  kiterjed,  erkölcsi 
értékével,  az  állam  törvényeinek  fenségével  összeegyeztethető 
sehol  nem  volna  és  nálunk  sem  lesz  az.  (Elénk  helyeslés 
és  tetszés  jobbfelől.) 

De  ezt  mellőzve,  tisztelt  Ház,  egy  igen  nagy  különb- 
ségre hívom  fel  a  tisztelt  Háznak  figyelmét.  (Halljuk  ! 
Halljuk  !)  Nagy  különbség  van  a  közt,  ha  az  erkölcsi  érvény 
iránti  különböző  vélemény  csak  társadalmi  vélekedés,  mely 
az  egyik,  vagy  másik  körben  él,  és  nagy  különbség  van 
a  közt,  ha  az  magába  az  államtörvénybe  van  beiktatva. 
(Élénk  helyeslés.  Ügy  van  !  Igaz  !  jobbfelől.)  Mert  amíg 
azt,  ami  a  társadalom  egyik  vagy  másik  —  megengedem, 
többé-kevésbbé  jelentékeny  —  körében  él,  előítéletnek 
lehet  nevezni,  addig,  mihelyt  az  állam  a  maga  törvényébe 
iktatta  be  ezt  a  különbséget,  az  megszűnt  előítélet  lenni, 
az  belső,  gyógjnthatatlan  hibájává  vált  magának  a  jogi  és 
erkölcsi  intézménjmek.  (Élénk  helyeslés  és  tetszés  jobbfelől.) 

Ez  az,  tisztelt  Ház,  amiért  én  azt  állítom,  —  és  nem 
hiszem,  hogy  csalódom  —  hogy  az  a  nagy  szabadelvű  és 
politikai  gondolat,  amelyben  mi  az  egységes  jogrendre 
nézve  egyezünk,  még  pedig  teljesen  egyezünk,  össze  van 
törve,  meg  van  lényegesen  csorbítva  a  határozati  javaslat 
által,  mely  azt  összeköti  a  szükségbeli  polgári  házasság 
intézményével.  (Igaz  !  Ügy  van  !  jobbfelől.) 

De  még  másra  is  felhívom  figyelmét  a  tisztelt  Háznak. 
(Halljuk  !  Halljuk  !)  Én  ismerem  a  tisztelt  képviselő  ur  motí- 
vumait ;  előadta  azokat,  azok  vallásos  kedélyből,  nemes 
forrásból  eredtek ;  méltatásukba  fogok  bocsátkozni,  de  én 
azt  tartom,  hogy  a  vallásosság  érdekei  nem  kívánják  meg 
az  állami,  a  szabadelvű  álláspontnak  ily  feláldozását.  Ennek 

a  határozati  javaslatnak,  ha  azt  mint  egy  bevégzett  tényt^ 
mint  egy  törvényes  intézményt  képzeljük  és  hatályaiban 
vizsgáljuk,  tisztelt  Ház,  van  még  egy  más  igen  nagy  hibája  is. 
Itt  nemcsak  állami  kényszer  van  arra,  hogy  az  egyházi 
szabályoknak  az  egyházhoz  tartozó  polgár  magát  alávesse, 
amit  ma  már  én  a  szabadelvű  álláspont  alapelvével  ellen- 
kezőnek tartok,  nemcsak  egyenes  állami  kényszer  van 
benne,  hanem  ennél  jóval  veszedelmesebb  és  igazság- 
talanabb, —  ami  talán  nem  is  volt  intencziójában  a  tisztelt 
képviselő  úrnak  —  az  indirekt  kényszer,  amely  abban  benn- 
foglaltatik,  és  ami  kell,  hogy  az  állampolgárokat  a  leg- 
mélyebben sértse.  Engedje  meg  a  tisztelt  Ház,  hogy  ezt 
a  gondolatot   bővebben  kifejthessem.    (Halljuk  !    Halljuk  !) 

Ha  egyszer  az  állam  törvénye  éles  határt  húz  az  erköl- 
csileg teljes  értékű  és  a  repudeáltak  házassága  közt,  nemde, 
tisztelt  Ház,  minden  embernek  természetes  törekvése  lesz, 
hogy  a  második  kategóriába  házassága  ne  tartozzék  ?  (Ügy 
van  !  Ügy  van  !  jobbfele  1.)  Nem  különösen  a  nőnek  törek- 
vése lesz-e  az  :  (Igaz  !  Ügy  van  !  a  jobboldalon.)  hacsak 
lehet,  minden  áron  elkerülni,  hogy  abba  a  repudeáltak 
házasságának  kategóriájába  az  ő  házassági  frigye  ne  soroz- 
tassék  ?  (Ügy  van  !  Ügy  van  !  a  jobboldalon.  Mozgás  a  bal- 
oldalon. HaUjuk  !  Halljuk  !)  És,  hogy  ez  nem  fantom,  nem 
is  —  hogy  úgy  mondjam  —  pártszempontból  rémeket  látó 
felfogás,  a  tisztelt  Háznak  figyelmét  egy  nagy  tényre  hívom 
fel.  (HaUjuk  !  HaUjuk  !) 

Ezzel  teljesen  analóg  intézmény  létezik  Ausztriában. 
Ott  évenkint  178.000  házasság  köttetik.  Az  ausztriai  egy- 
séges jog,  különösen  a  kathoHkusok  tekintetében,  sokkal 
kedveziőtlenebb  az  egyéni  szabadságra  nézve,  mint  az  a  jog, 
amelynek  alapelveire,  azt  hiszem,  a  Ház  többsége  egyetért, 
mert  Ausztriában  még  a  vegyes  házasság  is  felbonthatatlan  ; 
az  ausztriai  jogrendszer  ismer  felekezeti  akadályokat,  elég 
hogy  az  impedimentum  catholicismi-t  említsem,  melyeket 
a  mi  jogrendszerünkben  el  nem  fogadunk. 

Gróf  Apponyi  Albert  :  Nem  is  akarom  ! 

Tudom  ;  nem  is  azt  áUítom,  hogy  tisztelt  képviselőtársam 
akarja,  és  mikor  azt  mondtam,  hogy  el  nem  fogadható, 
akkor  ez  alatt  tisztelt  képviselőtársamat  is  értettem.  Most 

arra  hívom  fel  a  Ház  figyelmét,  hogy  Ausztriában  magában 
a  jogrendszer  keménységében  nagy  motívum  volna  arra, 
hogy  az  állampolgárok  a  polgári  házasság  megkötéséhez 
gyakran  folyamodjanak,  mert  — hogy  példát  hozzak  fel  — 
ha  Ausztriában  két  katholikus,  kik  közíil  egyik  elvált  sze- 
mély, házasságot  akar  kötni,  egyházi  házasságra  nem  lép- 
hetnek ;  tehát  nagy  motívum  van  arra,  hogy  felkeressék 
a  polgári  házasságkötést.  És  ime,  tisztelt  Ház,  178 — 180 
ezer  évenkinti  házasság  mellett  a  polgári  alakban  meg- 
kötött házasságok  száma  mindössze  169.  (Mozgás  a  szélső- 
baloldalon. Halljuk  !  Halljuk  !)  Megengedem,  hogy  talál- 
kozik, aki  azt  mondja,  hogy  ez  jól  van  így  ;  de  ilyen  intéz- 
mény erkölcsi  kompromittálása  a  polgári  házasság  intéz- 
ményének, mert  ezen  jelenségnek  egjdk  főoka  az,  hogy 
annyi  polgár  visszariad  attól,  hogy  egy,  az  állam  törvénye 
által  inferiorisnak  nyilvánított,  és  bármint  tagadjuk, 
erkölcsileg  is  megbélyegzett  házasságkötéshez  folyamodjék. 
(Élénk  helyeslés.  Ügy  van  !  Igaz  !  jobbfelől.) 

És  ebben  van,  tisztelt  Ház,  ha  tárgyilagosan  mérle- 
geljük ennek  az  intézm.énynek  a  hatását,  azon  állításom 
igazolása,  hogy  a  polgári  megkötési  formának  ily  megalkotása 
súlyos  sérelem  volna  nálunk,  sérelem  az  állampolgárokon ^ 
kiknek  számára  még  fennhagyott  csekély  szabadság  is  ily 
erkölcsi  áldozatokhoz  van  kötve,  és  sérelem  az  állam  jog- 
rendje ellen,  melynek  érvényesülését  csak  erkölcsi  áldozatok 
árán  lehetne  elérni.  És  az  indirekt  kényszer  az,  mely  együtt 
jár  a  határozati  javaslatban  foglalt  intézménynyel.  Hiába 
mondják,  hogy  a  határozati  javaslat  ezt  nem  várja.  Mert 
előidézi  ez,  kényszeríteni  fogja  az  állampolgárokat,  hogy 
magukat  az  egyházi  feltételeknek  alávessék,  bár  az  állam 
törvénye  azt  nem  rendeli,  nehogy  repudeált,  erkölcsi  érté- 
kében megcsökkent ett  házasságra  legyenek  kénytelenek  lépni, 
(Élénk  helyeslés  és  tetszés.  Igaz  !  Ügy  van  !  jobbfelcl.) 
Ezért  tartom  én  azt,  hogy  azon  súlylyal  bíró  egyházi  tekin- 
tetek, melyeket  tisztelt  képviselőtársam  kifejtett  s  melyekre 
igazságosan  rá  fogok  térni,  távohól  sem  igazolhatják  azt, 
hogy  a  mi  kezünkben  az  egész  szabadelvű  gondolat,  az 
állami  rend  függetlenségének  egész  gondolata  összetörjön, 
és    egy    ilynemű    intézmény    megalkotásával    ne    azokat    a 

nagy  elveket  valósítsuk  meg,  melyeket  kitűztünk,  hanem 
azoknak  lényeges  csorbájára  oly  állami  intézményt  hozzunk 
be,  amelynél  igazán  azt  lehet  mondani,  hogy  a  pusztán 
egyházi  és  felekezeti  uralmi  érdekeknek  feláldozza  az  állami 
érdeket  s  a  polgároknak  a  legkisebb  mértékre  leszállított 
szabadságát.   (Igaz  !  Ügy  van  !  jobbfelöl.) 

Ezzel  nem  merítettem  ki  az  intézmény  káros  oldalait. 
Nézzük  meg,  milyen  helyzetet  ád  ez  az  állami  jogrendszer- 
nek ?    (Halljuk  !   HaUjuk  !) 

Azt  állítottam,  hogy  az  állami  jogrendet  alávetettségbe 
juttatja  az  egyházzal  szemben  a  házassá.gkötésnél.  Ez, 
tisztelt  Ház,  tény,  mert  midőn  az  állam  az  egyházi  lelkészeket 
feljogosítja  arra,  tehát  állami  hatalmat  ad  nekik,  hogy 
előttük  és  elsősorban  csak  előttük  polgári  érvényű  házasság 
köttessék,  —  mert  egy  egyház  sem  veheti  önjogánál  fogva 
igénybe,  hogy  közegei  előtt  czivilis  joghatályú  házasság 
létrejöhessen,  mert  e  hatalmat  csak  az  állam  adhatja  meg 
(Élénk  helyeslés  jobbról.)  —  midőn  tehát  az  állam  felruházza 
őket  azzal  a  hatalommal,  hogy  házasságokat  czivilis  jog- 
hatálylyal  köthessenek,  akkor,  tisztelt  Ház,  azt  a  hatalmat 
is  megadja  nekik,  hogy  visszautasíthassanak  oly  házassá- 
gokat, melyeket  az  állam  törvénye  megenged  (Igaz  !  Ügy 
van  !  jobbfelől.)  s  feltételeket  köthessenek  ki,  melyeket 
az  állam  törvénye  nem  ismer,  (Igaz  !  Ügy  van  !  jobbfelől.) 
minden  egyes  esetben  ennélfogva  az  állami  törvény  fölé 
helyezkedhessenek.  (Igaz  !  Ügy  van  !  jobbfelől.)  És  midőn 
az  állam  nemcsak  ezzel  az  egyenes  kényszerrel,  mely  az 
egyháznak  vonakodása  esetében  megszűnik,  de  azzal  a  jóval 
veszedelmesebb  indirekt  kényszerrel  is  odakényszeríti  a 
polgárokat,  akkor  az  állami  jogrendnek  inferioritása  annyira 
benne  van  ebben  az  intézményben,  hogy  itt  a  szétválasz- 
tásnak nagy  állami  alapgondolata  is  teljesen  veszendőbe 
megy.   (Zajos  helyeslés  és  tetszés  jobbfelől.) 

De  mi  lesz  a  gyermekekkel  ?  Hiszen  követelhetjük-e  a 
lelkésztől,  hogy  annak  a  katholikusnak,  aki  czivilis  házas- 
ságot kötött,  a  gyermekét  törvényesnek  jegyezze  be  ?  Köve- 
telhetjük-e ezt  a  többi  felekezettől  ?  Ha  pedig  nem  akarjuk 
követelni,  —  mert  ez  aztán  nem  egy,  hanem  annyi  meg 
annyi  áldatlan  koUiziót  idézne  elő  —  akkor  ezeket  is  külön 

anyakönyvbe  kell  venni,  míg  az  általános  állami  anyakönyv 
létesíttetik,  amelyet  tisztelt  képviselőtársam  oly  távoli  kilá- 
tásba helyezett.  (Helyeslés  !  Ügy  van  !  Ügy  van  !  jobbfelől.) 
És  mégis  tisztelt  képviselőtá.rsam  ettől  az  intézménytől 
most  rögtön  csillapodást  és  megnyugtatást  vár  !  (Derültség 
a  jobb-  és  a  szélsőbaloldalon.)  Hiszen,  ha  azt  mondja,  hogy 
a  polgári  kötelező  házasság  intézményének  végrehajtásához 
milyen  szükséges  az  állami  anyakönyvezés,  vájjon  hát  lehet-e 
erkölcsi  csorba  nélkül  a  házasságokra  és  a  gyermekekre 
nézve  is  az  ő  intézményét  végrehajtani  az  állami  anya- 
könyvezésnek általános  behozatala  nélkül  ?  (Igaz  !  Ügy  van  ! 
a  jobb-  és  szélsőbaloldalon.) 

De  megvallom,  (Halljuk  !)  még  azt  se  hiszem,  hogy 
az  egyház  ennek  az  állapotnak  minden  irányban  nagyon 
örülhetne,  ha  az  állami  jogrendet  a  végrehajtásban  komolyan 
veszi.  Mert  minő  gondolaton  épült  ez  fel  ?  (Halljuk  !)  Azon 
a  feltételezésen,  amely  Ausztriában  egyenesen  és  nyíltan 
ki  van  mondva,  hogy  ebben  a  funkcziójukban,  a  házasság 
megkötésében  és  az  anyakönyvezésben  a  lelkészek  állami 
funkczionáriusok,  az  állami  törvényt  hajtják  végre,  alá 
vannak  vetve  a  kormány  rendeleti  instrukczióinak,  fel- 
ügyeleti, sőt  büntető  jogának  is.  Tartoznak  velük  szemben 
épen  úgy  engedelmességgel,  mint  a  polgári  tisztviselők. 
És  én  ezen  intézmény  mellett  ezt  tartom  az  egyedül  helyes 
felfogásnak. 

De  méltóztassék  visszaemlékezni,  hogy  mi  volt  az, 
ami  ellen  a  klérus  egy  része  nálunk  vehemensen  tiltakozott  ? 
(Halljuk  !  Halljuk  !) 

Egyáltalán  nem  fogadták  el  azt,  hogy  e  működési 
körben  állami  funkczionáriusoknak  tekintessenek,  még  akkor 
sem,  midőn  anyakönyvi  bejegyzéseket  teljesítenek,  ök 
mindig  visszautasították  az  állami  törvénynek  való  enge- 
delmességet. Azt  mondották  :  mi  kettős  törvény  alatt  állunk  ; 
ha  a  kettő  összeütközésbe  jut,  akkor  csak  az  egyház  tör- 
vényét fogadhatjuk  el  kötelezőnek.  (Ügy  van  !  Ügy  van  ! 
jobbfelől.) 

De  még  egy,  nem  mondom,  okvetlen  gyakran  ismét- 
lődő, de  nagy  hibája  van  ennek  az  intézménynek. 
(Halljuk  !  Halljuk  !)  Alig  van  a  Házban  valaki,  aki  tagadná, 

—  t.   képviselőtársam  pedig  ki  is    fejezte,    hogy    egyetért 
velünk  ebben  —  hogy  nem  szabad  oly  jogrendet  létesíteni, 
ahol  a  vallásváltoztatás  által  valaki  kikerülheti  az   állam 
egyik   törvényét   és   másik  törvénye   alá   helyezheti  magát. 
(Élénk  helyeslés   és  tetszés   jobbfelöl.)    Ezt   a   csereberét   a 
vallásokkal  elitéltük  mindnyájan.   De  a  tisztelt  képviselő- 
társam határozati  javaslata  alapján  létesülő  intézmény  ezt 
nemcsak  megengedi,   de  bizonyos  ösztönzést  is  foglal  magá- 
ban.   Nem    akarok    túlozni ;    nem    akarom    mondani,    hogy 
áttekinthetem  azt,  hogy  több  vagy  kevesebb  esetben  áUna 
ez  be,  csak  arra  hívom  fel  a  Háznak  figyelmét,  hogy  ha  egy- 
szer az   intézmény  úgy  van  megalkotva,   hogy  egy  direkt 
és    indirekt    kényszer    létezik    az    állampolgárokra    abból    a 
szempontból,  hogy  óvakodjanak  a  czivüis  megkötésű  házas- 
ságtól, hanem  egyházi  házasságra  lépjenek  :  már  most  mit 
tehet  az  egyházi  házasság  megnyerése  szempontjából  az  a 
katholikus,  aki  nem  léphet  egyházi  törvénye  szerint  házas- 
ságra,   mert   vagy   ő,    vagy   akivel   házasságra   akar   lépni, 
elvált  ?  Mit  tehet  az,  hogy  mégis  egyházi  házasságot  elérjen, 
hogy  a  megbélyegzett  czivilis  megkötési  formát  kikerülje  ? 
Mert   attól   óvakodni   fog,   hogy   máskép,   mint   a   legvégső 
esetben,   kényszeríttesse   magát   erre   a   czivilis   házasságra. 
(Igaz  !  Ügy  van  !  jobbfelől.)  Egyszerűen  vallást  változtat. 
(Igaz  !   Ügy  van  !   jobbfelől.)   Ha   meg  nem  esketi  őket  a 
katholikus  lelkész,   vallást  fog  változtatni  ;   elmegy  a  pro- 
testáns lelkészhez  és  vallás  változtatás  árán  éri  el  az  egyházi 
megkötést,  csakhogy  ne  jusson  polgári  házasság  kötésének 
kényszere  alá.  (Hosszas,  zajos  tetszés  és  helyeslés.) 

A  fatális  ebben  az  intézményben,  tisztelt  Ház,  az, 
(Halljuk  !  Halljuk  !)  hogy  úgy,  amint  ez  életbe  lépne,  az  a 
bizonyos  áUapot,  amelybe  ez  a  czivihs  házasság  van  juttatva, 
nem  szűnnék  meg  a  házasságkötéssel.  Az  üyen  házasságok 
azokba  a  rendes  anyakönyvekbe,  amelyeket  a  lelkészek 
vinnének,  be  nem  vezettetnének  és  nem  is  vezettetnek  be 
seholsem.  Pedig  ezek  az  állam  általános  anyakönyvei. 

Elkülönítik  őket,  mert  házasságuk  nem  foglalhat  helyet 
ott,  ahol  a  többi  házasságnak  helye  van. 

De  nemcsak  ezt  keU  fontolóra  venni.  Hanem  már  most 
mi  történik  az  ilyen  házasságból  született  gyermekek  anya- 

könjrv^ezésével  ?  Ezeket  a  házasságokat  a  rendes  anyakönyve- 
ket, melyekben  —  mondjuk  —  az  ország  lakosságának  99 
századrésze  benne  lesz,  vezető  lelkészek  ezekbe  nem  fogják 
beiktatni  ;  ezek  külön  lesznek  állítva.  S  ebben  a  külön- 
állításban  is  valami  sértő,  valami  lealázó,  valami  olyan  van, 
ami  egy  állami  jogrend  méltóságával  nem  fér  össze.  (Zajos 
helyeslés  és  tetszés.) 

Egy  abszolút  állam,  vagy  egy  oly  állam,  ahol  a  joze- 
finizmus tradicziói  meg  vannak  csontosodva,  tehet  ilyen 
kísérleteket  ;  de  hogy  mi  egyik  konfliktusból  behajózzunk 
egy  nagyobb  konfliktusba,  ahol  ugyanazokkal  az  ellen- 
vetésekkel, a  lelkiismereti  kényszer  panaszaival  meg- 
újuló erővel  találkozunk  :  arra  mindent  lehet  mondani, 
csak  azt  nem,  hogy  az  a  kiegyenlítésnek,  a  nyugvópontra 
való  jutásnak  a  megoldása.  (Élénk  helyeslés  és  tetszés 
jobbfelől.) 

Pedig  nemcsak  a  házasságkötésnél  jut  ez  kifejezésre, 
hanem  a  házassági  juriszdikczió  kérdésénél  is  ;  mert  ez  az 
intézmény,  melyet  a  határozati  javaslat  létesíteni  akar, 
az  egyházi  juriszdikczióval  szemben  egészen  más  áUáspontra 
helyezkedik,  mint  a  kötelező  polgár'   házasság  intézménye. 

Hogy  állunk  a  kötelező  polgári  házasság  intézményével  ? 
A  házasság  jogrendje  külön  van  választva  annak  egyházi, 
vallási  rendjétől.  Az  egyházi  szabályoknak  és  eljárásnak 
semmi  czivilis  érvénye  nincs.  A  különválasztott  állami 
jogrend  alapján  a  házasság,  annak  megkötésétől  megszűntéig, 
állami  törvények  szerint  s  állami  hatóságok  által  bíráltatik 
meg,  és  ennek  jogrendje  az  állami  anyakönyvekben  lesz 
feltüntetve.  Itt  mi  a  jogállamnak  és  a  szabad  államnak 
álláspontjára  bátran  állhatunk,  mert,  noha  elvettük  az 
egyházi  szabályoktól  a  czivilis  kötelező  erőt  és  az  egyházi 
juriszdikcziótól  a  czivilis  joghatályt,  de  meghagytuk,  hogy 
a  vallás  körében  és  a  vallási  élet  terén  mindkettő  szabadon 
érvényesüljön.  (Élénk  helyeslés  és  tetszés  jobbfelől.)  Ebből 
semmi  fogalomzavar,  összeütközés,  vagy  baj  nem  szár- 
mazhatik. 

Tisztelt  képviselőtársam  bizonyára  tudja,  hogy  miért 
bukott  meg  ez  az  intézmény  egyévi  fennállás  után  Badenben. 
Nem  is  kell  ugyan  ily  messzire  menni,  de  tisztelt  képviselő- 

társam  beszédében  hivatkozott  erre.  De  hát  hogy  áll  például 
Ausztriában  ? 

Ausztriában,  mikor  ezt  életbeléptették,  csakhamar 
elkezdte  az  egyház  azon  házasságok  felett,  melyek  egyházi 
megkötés  által  jöttek  létre,  a  maga  juriszdikczióját  gyako- 
rolni, és  erre  1869  február  19-én  megjelent  az  akkori  igazság- 
ügyi és  vallásügyi  minisztereknek  egyező  rendelete,  mely 
azt  mondta  :  Ez  nem  szabad,  ti  állami  hatáskörben  jártok 
el,  midőn  a  házasságot  megkötitek,  nem  tűrjük  az  egyházi 
bíráskodást.  Megtiltotta  nekik,  hogy  egyáltalában  bírás- 
kodást gyakoroljanak,  csak  egyházkormányzati  intézkedé- 
seket, amit  Verfügung-nak  neveztek,  engedtek  meg  peres 
formák  nélkül,  Ítélet  alakja  nélkül,  az  egyházi  bírói  pecsét 
használata  nélkül,  mindentől  eltiltották,  ami  a  bírói  ítél- 
kezésre emlékeztetne.  Miért  ?  Hiszen  nem  puszta  üres  zsar- 
nokoskodásból  történt  ez.  Egy  nagy  szükségnek  kellett  oda- 
vinni az  államot.  Mert  hiszen  az  olyan  házasságokkal  szem- 
ben, melyek  egyházilag  jönnek  létre,  ahol  egy  és  ugyanazon 
aktus  hozza  létre  az  egyházi  és  a  polgári  hatályú  házasságot, 
itt  az  egész  községben  hamis  fogalmak,  hamis  nézetek 
támadhatnak.  Egészen  más  itt  az  államnak  helyzete  az 
egyházhoz  és  annak  bíráskodásához,  mint  a  kötelező  polgári 
házasság  intézményénél. 

Hiszen  mi  van  közelebb  a  nép  fogalmához,  mint  az,  hogy 
ha  az  ö  házassága  egyházilag  jön  létre,  ha  azon  egyházi  fórum 
ítél  a  felett,  hogy  vájjon  az  a  házasság  érvényes-e  vagy 
érvénytelen  :  hogy  ez  sokkal  term.észetesebb  és  helyesebb, 
mint  azon  idegen,  czivilis  fórumnak  az  ítélete,  mely  tőle 
távol  van  ?  Nem  támad-e  fel  az  egyházban  az  a  törekvés, 
hogy  azon  házasságok  felett,  amelyek  megkötését  reá  bízták, 
bíráskodását  minél  hatályosabbá  tegye,  hogy  versenyezzen 
az  állami  bíráskodással,  hogy  annak  kizárólagos  érvényét 
elhomályosítani,  háttérbe  szorítani  igyekezzék  ?  (Ügy  van  ! 
Ügy  van  !  jobbfelől.) 

Mint  gondolják  ezt  a  határozati  javaslat  pártolói,  nem 
tudom,  de  azt  tudom,  hogy  ebből  nálunk  sokkal  több  baj 
származhatik,  mint  Ausztriában.  Mert  Mag3^arországon  nem 
egy  egyház  van.  Annyi  és  annyi  bevett  és  törvényileg  ehsmert 
egyházzal,    azoknak  juriszdikczió jávai  és  követeléseivel  fog 

az  állam  szemben  állani,  s  a  paritás  nagy  elvénél  fogva  , 
amely  iránt  igen  erősen  kifejlett  érzék  van  ezen  államban, 
nem  bánhat  el  a  törvényesen  bevett  vallások  egyikével  sem 
másképen,  mint  a  többivel.  Nincsenek  is  nálunk  oly  erős 
jozefinikus  hagyományok.  Összeütközésre  lesz  bő  forrás 
még  akkor  is,  ha  majd  az  egyházi  és  világi  fórumok  össze- 
ütköző Ítéleteit  az  anyakönyvbe  be  kell  vezetni  ;  ha  majd 
az  állam  bírósága  semmisnek  fog  kimondani  egy  házas- 
ságot és  az  egyházi  fórum  érvényesnek.  Es  itt  van  az,  hogy 
úgy  a  bíráskodás  kérdésében,  mint  a  bejegyzések  kérdésében 
tulajdonképen  a  konfliktusnak  tetszés  szerinti  magva  van 
elrejtve,  és  a  viszony  attól  fog  függni,  hogy  minők  az  áram- 
latok az  állam  és  az  egyházak  között  :  barátságosak-e, 
kedvezők-e  vagy  sem  ? 

Tapasztaltuk,  hogy  mily  könnyű,  ha  egyik,  vagy  másik 
egyháznak  hangulata  kedvezőtlen,  összeütközéseket  csi- 
nálni, mily  könnyű  vallási  sérelmet  támasztani  egy  egy- 
szerű anyakönyvezésből,  mily  könnyű  ingerültséget,  gyűlö- 
letet szítani  ott,  ahol  az  állami  törvény  egyszerű  végre- 
hajtását kívánják  ;  és  ha  mindezt  meggondoljuk  :  nem  a 
nyugalmat  érné  el  az  állam  azon  alávetettség  árán,  amint 
a  határozati  javaslat  megkínálja,  hanem  egy  bizonytalan 
türelmi  állapotot.  (Ügy  van  !  Ügy  van  !  jobbfelől.) 

Nem  is  folytatom  tovább  ebben  a  részben  fejtegetésemet 
(Halljuk  !  Halijuk  !)  és  mellőzöm  azt,  amire  talán  jobban 
ki  kellett  volna  terjeszkednem.  A  huzavonának,  a  meg- 
puhításí  eljárásnak  azt  a  lehetőségét,  midőn  a  lelkész  nem 
utasítja  vissza  a  házasságkötést,  megígéri  a  szükséges  disz- 
penzácziók,  föltételek  megszerzését  —  és  a  türelmükben 
próbára  tett  felek  inkább  egyik-másik,  vagy  minden  fel- 
tételre reáállanak,  hogy  a  halasztásnak  egyszer  már  vége 
szakadjon. 

Ügy  vélem,  elegendőt  mondtam  arra,  hogy  semmi 
nyugalommal  való  kecsegtetés,  melyet  ily  módon  elérhetőnek 
nem  is  tartok,  nem  bírhat  arra,  hogy  az  állami  jogrend 
függetlenségét,  a  szabadelv üség  alapelveit  feláldozzam,  s 
azért  ezt  az  intézményt  ajánló  határozati  javaslatot  soha 
el  nem  fogadhatok  és  nem  is  ajánlhatok  a  tisztelt  Háznak 
elfogadásra.    (Élénk  helyeslés   a  jobb-  és  szélsőbaloldalon.) 

És  most,  tisztelt  Ház,  áttérek  arra,  hogy  azon  komoly 
okok,  amelyeket  tisztelt  képviselőtársam  a  kötelező  polgári  há- 
zasság eUen  felhozott,  valóban  elegendők-e  és  valóban  indokol- 
ják-e ezen  törvényjavaslat  harmadik   elvének  visszavetését. 

Azon  indokok,  amelyeket  e  részben  felhozott  a  tisztelt 
képviselőtársam,  két  kategóriába  sorolhatók.  (Halljuk ! 
Halljuk  !)  Az  elsőbe  a  halasztási  okok  tartoznak,  milyenek 
az  általános  anyakönyvvezetésre,  különösen  az  anyakönyvi 
szervezetre  vonatkozó  indokok  ;  ezekre  tisztelt  barátom, 
a  belügyminiszter  úr  tegna,p  érdemlegesen  és  teljesen  meg- 
felelt, (Ügy  van  !  jobbfelől.) 

A  második,  szintén  dilatórius  ok  abban  van,  hogy 
pénzügyileg  nincs  előkészítve.  Különösen  nincs  előkészítve 
abban  az  irányban,  mert  a  bevett  egyházaknak  —  különösen 
szíves  volt  kiemelni  a  protestáns  egyházakat  és  a  görög- 
keletieket —  anyagi  viszonyaiban  bizonyos  javulásnak  kell 
történnie,  mielőtt  a  kötelező  polgári  házasság  intézményére, 
mielőtt  az  általános  anyakönyvezésre,  mielőtt  az  1868-iki 
törvény  ismert  szakaszának  módosítására  áttérhetnénk. 

Ez  a  második  indok  ;  ezzel  röviden  óhajtok  foglalkozni, 
és  azután  rátérek  az  utolsó  és  legnagyobb  indokra,  amely 
nézetem  szerint  ennél  a  kérdésnél  a  legtüzetesebb  vizsgálatot 
igényh.    (Halljuk  !   Halljuk  !) 

En  abban  a  meggyőződésben  vagyok,  tisztelt  Ház,  hogy 
az  1848  :  XX.  t.-cz.  gondolata  —  ha  igazságos  akar  lenni 
a  törvényhozás  —  kell,  hogy  a  törvényhozás  eljárásának 
motívumát  képezze.  A  gondolat,  amely  ott  ki  van  fejezve, 
abban  áll,  hogy  minden  egyház  méltányosan  részesíttessék 
állami  dotáczióban,  állami  segélyezésben.  Mert  nagy  az 
egyenlőtlenség.  Vannak  dúsan  dotált  egyházak  ;  vannak 
olyanok  is,  melyek  az  évi  segélynél  semmiféle  más  dotáczióban 
nem  részesülnek.  Az  1848-iki  törvény  más  alakban  akarta  ezt 
keresztülvinni,  abban  az  alakban,  hogy  minden  egyházat 
az  állam  fizet  a  maga  pénztárából. 

Az  az  első  mód,  hogy  minden  egyházat  egyedül  az 
állam  fizessen,  nem  az  az  irány  .  .  . 

Remete  Géza  :  Nem  meri  kimondani  ! 

.  .  ,  amelyet  viszonyaink  közt  a  törvényhozásnak  aján- 
latba   hozhatnék.    A   közbeszóló    képviselő    úr    viszonyaink 

közt  maga  meg  fogna  ettől  hátrálni,  ha  meggondolja,  hogy 
megvalósítása  annak,  hogy  minden  egyházi  kiadás  az  állam 
pénztárából  fedeztessék,  azt  az  egyenes  logikai  következést 
vonná  maga  után,  hogy  az  összes  egyházi  javak  szekularizál- 
tassanak.  (Helyeslés  jobbfelől.  Egy  hang  a  szélsőbaloldalon  : 
Ezen  kellett  volna  kezdeni  !  Ez  az  igazság  !) 

Madarász     József  :     1848  !     (Zaj     és    felkiáltások  : 
Halljuk  !  Halljuk  !) 

Hanem,  tisztelt  Ház,  én  azon  törvényhozási  alap- 
gondolatnak követelményét,  hogy  —  mivel  vannak  gazdagon 
dotált  egyházak  és  vannak  egyházak,  melyek  épen  nincsenek 
vagy  igen  csekély  mértékben  dotálva  —  itt  egy  méltányos 
kiegyenlítésnek  kell  történni  :  helyesnek,  eszközlendőnek 
tartom,  (Helyeslések  a  jobboldalon.)  de  nem  tartom  az 
egyházpolitikai  javaslatok  feltételének.  (Élénk  helyeslés 
jobbfelől.)  És  megmondom,  miért.  Mert  én  igazságnak  csak 
azt  tartom,  hogy  az  1848  :  XX.  törvényczikk  gondolata 
abban  az  értelemben  végrehaj  tátik  akkor  is,  ha  az  egyház- 
politikai javaslatok  nincsenek.  (Élénk  helyeslés  a  szélsöbal- 
és  a  jobb  oldalon.)  És  én  különösen  nem  tartanám  helyesnek 
a  protestánsokra  nézve  ezt  az  1868  :  LIII.  törvényczikk 
módosításával  feltétel  és  következmény  viszonyába  hozni. 
Megmondom,  miért.  Mert  ha  annak  módosításához  a  pro- 
testánsok hozzájárulnak  —  már  azok,  akik  hozzájárulnak  — 
teszik  azt  vagy  azért,  mert  meg  vannak  nyugtatva  és  teljesen 
megbíznak  egyházuk  erejében ;  vagy  azért,  mert  azt  a 
közbékének  és  országunk  nagy  érdekeinek  érzelmeikből 
hozott  hazafias  áldozatnak  tekintik ;  de  semmi  körül- 
mények közt  sem  akarnám  őket  abba  a  színbe  keverni,  — 
mert  mindig  csak  szín  volna  —  hogy  előbb  ezért  meg- 
fizettetni kívánják  magukat.    (Élénk  tetszés  a  jobboldalon.) 

Ami  az  1848  :  XX.  t.-czikknek  alapját  képező  gondolatot 
illeti,  azt  viszonyainknak  megfelelő  módon  minden  egy- 
házra nézve  valósítandónak  tartom  és  különösen  a  protestáns 
egyházra  nézve  ;  de  tartanám  még  akkor  is,  ha  az  1868.  évi 
t.-cz.  illető  szakasza  nem  módosíttatnék,  mert  annak  igaz- 
ságos és  méltányos  alapja  sem  függ  semmiben  ama  törvény 
fenntartásától,  vagy  módosításától.  Erre  nézve  egyébiránt 
a    kormány    felfogását    részletesebben    tisztelt    barátom,    a 

kabinet  feje,  úgy  tudom,  ki  fogja  fejteni.  Nyilatkozott 
egyébiránt  már  több  alkalommal,  csak  legutóbb  is  egy  más 
helyen,  de  szintén  a  nyilvánosság  előtt. 

Sajnálom,  tisztelt  Ház,  hogy  csak  beszédem  végén 
térhetek  a  legfontosabb  okra,  (Halljuk  !  Halljuk!  )  melyet 
Apponyi  tisztelt  képviselő  úr  a  kötelező  polgári  házasság 
ellen  felhozott,  amely  már  nem  halasztó  természetű,  de 
olyan,  mely  egyenesen  az  intézmény  lényegét  érinti. 

Igazságosan  meg  kell  engednem,  hogy  ez  megfontolást 
érdemel.  Ez  az  érv  abban  összpontosul,  hogy  a  kötelező 
polgári  házasság  behozatala  által  a  vallásosság  és  a  népnek 
a  valláshoz,  egyházhoz  való  ragaszkodása  nemcsak  aggályos 
válság  elé  vezettetik,  de  lényegesen  meg  fog  csökkenni  s  a 
vallási  és  erkölcsi  állapotokban,  különösen  a  házassági 
viszonyok  terén,  nagy  hanyatlás  és  romlás  fog  előállani. 
Kiemelem  itt,  és  a  képviselő  úr  is  elismerte,  hogy  a  javaslat 
semmi  lelkiismereti  kényszert  nem  foglal  magában,  hogy 
a  kormánynak  czélzata  sem  az,  hogy  a  vallásosságot  a  nép- 
ben gyöngítse  és  az  egyháztól  való  ehdegenedést  előmozdítsa. 
(Helyeslés  jobbfelől.) 

Ha  röviden  össze  akarom  vonni  tisztelt  képviselőtársam 
érvelését,  az  úgy  hangzanék  :  a  nép,  —  mert  hisz  erről  van 
szó  —  különösen  a  magyar  nép  könnyelmű,  nem  mondom  : 
frivol,  de  kicsinyességekböl  ehdegenedik  egyházától.  És  ha 
az  egyházi  házasságkötés  mellőzése  nagyobb  mérveket 
öltene,  a  nép  elvesztené  összefüggését  azzal  az  egyetlen 
erkölcsi  bázissal,  mely  reá  nézve  gyakorlatilag  képezheti 
az  összefüggést  az  egyházi  élettel.  (Ellenmondás  bahól.) 
Kérem,  ezt  nem  szórói-szóra  idézem,  hanem,  ha  nem  fejezi  ki 
jól  a  főokot,  szívesen  másként  formulázom.  A  nép  kicsinyes 
okokból  ehdegenedik  és  elfordul  egyházától.  Már  most  az 
intézmény  behozatalának  következése  valószínűleg  az  egy- 
házi házasságkötések  aggályos  csökkenése  lesz  és  ezzel  a 
vallásosság  megrendülése,  és  megrendülése  úgy  a  házasság, 
mint  az  élet  egyéb  erkölcsiségének  is.  Ez  az  körülbelül, 
amit  a  tisztelt  képviselő  úr  nem  ugyan  e  szavakkal,  hanem 
lényegében  elmondott. 

Már  most  a  képviselő  úr  arra  a  következtetésre  jut, 
hogy  ö  szívesen  megszavazná  a  kötelező  polgári  házasságot, 

ha  valaki  nem  sejtéseket,  nem  reményeket,  hanem  meg- 
nyugtató biztosítékokat  tudna  felmutatni  arra  nézve,  hogy 
az  egyházi  életnek,  a  nép  vallásos  életének  e  nagy  válsága 
nem  fog  bekövetkezni,  és  különösen  nem  fog  rombolólag 
hatni  a  magyar  fajra  és  annak  erkölcsi  erejére. 

Tisztelt  Ház  !  En  méltónak  tartom  azt,  hogy  ez  a  kérdés 
annyi  komolysággal  és  olyan  oldalról  ebben  a  Házban  fel- 
hozatott ;  hanem  itt  szabad  legyen  tisztelt  képviselőtársamat 
egyre  figyelmeztetnem,  arra,  hogy  nézetem  szerint  most, 
midőn  állást  foglal,  hogy  elfogadja-e  a  törvényjavaslatot 
vagy  sem,  a  biztosítékok  keresésében  sokkal  hibásabb 
állásponton  van,  mint  volt  akkor,  midőn  elvileg  ebben  a 
házban  a  reformokat  bejelentettük.  Megmondom  egész 
nyíltsággal,  hogy  miért.   (Halljuk  !  Halljuk  !) 

Ha  tisztelt  képviselőtársam  azt  kérdezné  :  tudnak-e 
nekem  biztosítékot  nyújtani  arra  nézve,  hogy  ez  az  aggályos 
krízise  a  nép  életének  nem  fog  a  vallás  terén  előállani,  erre 
a  feleletem  az,  hogy  azt  az  egyetlenegy  biztosítékot,  amely 
képzelhető,  igenis  tudjuk  nyújtani  :  azt,  amit  maga  tisztelt 
képviselőtársam  1892-ben  feltalált  és  amin  akkor  meg- 
nyugodott. (Halljuk  !  Halljuk  !)  De,  tisztelt  képviselő- 
társamnak —  nézetem  szerint  —  jelenleg  a  hibája  az,  hogy 
ezt  a  biztosítékot  most  másutt  keresi,  oly  téren,  ahol  azt 
soha  nem  lehet  nyújtani,  s  ahol  azt  senki  sem  kereste,  és 
nem  akarja  megtalálni  ott,  ahol  egyedül  kereshető,  és  ahol 
—  legyen  szabad  őt  emlékeztetnem  —  1892-ben  meg  is 
találta.    (Igaz  !    Ügy    van  !    jobbfelől.    Halljuk  !    Halljuk  !) 

Tisztelt  képiselőtársam  velem  egyetértve  —  mert  én 
is  nyilatkoztam,  midőn  itt  épen  a  fakultatív  és  kötelező 
polgári  házasságot  párhuzamos  bírálat  alá  vettem  —  azon 
nézetben  volt,  hogy  nem  kell  félteni  az  egyházakat,  ha  a 
házasság  előttük  való  kötésének  állami  kényszere  megszűnik, 
más  szóval  :  a  polgári  házasság  behozatik.  És  majdnem 
szórói-szóra,  velem  egyezőleg,  igen  helyesen  oda  nyilatkozott, 
hogy  a  tervbe  vett  reform  —  pedig  ez  a  reform  volt  tervbe 
véve  —  az  egyház  érdekeit  nem  sérti. 

Gróf  Apponyi  Albert:   1892-ben? 

Igaza  van,  1892  november  25-én.  Kérem,  én  nem 
ráolvasás    szempontjából   hivatkozom    erre.    Én    meggyőzni 

akarok,  ha  lehet  ;  (Nagy  mozgás.  Halljuk  !  Halljuk  !)  meg 
fogják  látni  okoskodásomból.  A  képviselő  úr  szórói-szóra 
ezt  mondta  :  »Más  államok  tapasztalatai  bizonyítják, 
—  monda  tisztelt  képviselőtársam  —  hogy  az  egyházi 
házasságkötés  nem  szenved  a  polgári  házasságkötés  által, 
és  én  azt  hiszem,  hogy  ebben  az  országban  minden  faktor 
oda  fog  hatni  és  közre  fog  működni,  hogy  az  egyházi  házasság- 
kötés továbbra  is  általánosan  érvényesülhessen  ;  (Helyeslés 
a  baloldalon.)  és  ha  az  egyházak  lelkészei  abban,  hogy  az 
egyházi  házasságkötés  teljesítése  a  hivők  buzgalmától  függ, 
új  ösztönt  nyernek  arra,  hogy  magasztos  hivatásukat  meg- 
kettőzött buzgalommal  töltsék  be,  hogy  a  hívekre  gyakor- 
landó  erkölcsi  befolyásuknak  minden  tényezőjét  fokozott 
mértékben  érvényesítsék,  amint  hogy  remélem  és  bízom, 
hogy  tenni  fogják,  akkor  ezen  reform  az  általános  egyházi 
hitéletre  nemcsak  sorvasztólag  nem,  de  élénkítőleg  fog 
hatni. «  (Ügy  van  !  jobbfelől.)  Az  a  reform,  amelyre  czélzott, 
a  kötelező  polgári  házasság  volt,  melyet  mint  programmot 
a  kormányelnök  kevéssel  azelőtt  bejelentett. 

így  nyilatkoztam  én  is,  tisztelt  Ház,  és,  meggyőződésem 
szerint,  tisztelt  képviselőtársam  akkor  ott  kereste  a  biztosí- 
tékot, ahol  az  egyedül  kereshető,  mert  azt  sem  keresni, 
sem  találni  az  állami  kényszer  terén  nem  lehet.  Meg  is  találta 
akkor  tisztelt  képviselőtársam  talán  egy  kissé  vérmesebb 
vagy  kevésbbé  csüggesztő  pillanatban  azt  a  helyes  elvet, 
melyet  minden  ország  tapasztalata  úgy  igazol,  amint  ő  azt 
akkor  felállította.  Mi  egyetértünk  abban  talán  mindnyájan, 
hogy  az  igazi  vallásosságnak,  amelynek  értéke  van  még 
annál  a  flottáns  tömegnél  is,  amely  oly  szokásszerüleg  indul 
az  után,  amiben  felnőtt,  az  érzések  önkéntességén  —  legyen 
az  mély,  vagy  nem  mély  —  kell  felépítve  lennie.  Az  állami 
kényszer  akár  oly  alakban,  aminőben  ma  fennáll,  akár  oly 
alakban,  mint  ezt  tisztelt  képviselőtársam  ma  javaslatba 
hozta,  alkalmas  arra,  hogy  az  egyházakat  a  pihenés  párnájára 
fektesse,  talán  arra  is,  hogy  felületes  megítélés  mellett 
álmegnyugvást  szerezzen  ;  de  az  állami  kényszer  semmi 
alakban  nem  alkalmas  arra,  amire  tisztelt  képviselőtársaim 
a  fősúl}^;  helyezik,  ami  igaz  és  nemes  a  nép  kedélyében 
és  ami  erkölcsi  biztosítéka  annak,  hogy  megteremje  azt  a 

gyümölcsöt,  amit  tőle  várunk  :  nem  alkalmas  arra,  hogy 
őszinte  vallásosságot  teremtsen.  (Elénk  tetszés  és  helyeslés 
jobbfelől.)  Nemcsak  én  mondom  ezt,  tisztelt  képviselőház. 
Minden  egyház  legnemesebb  gondolkodói  tartják  ezt,  és 
nem  egyszer  a  Házban,  hanem  együtt  ismételtük,  hogy 
értéktelennek  tartjuk  az  egyházra  nézve  azt  az  illúziót, 
hogy  mennyi  az  egyházi  házasságkötés,  ha  az  állami  kényszer 
folytán  következik  be,  mert  ez  elfedi  azokat  is,  akik  nem 
önként,  nem  szívük  sugallatából,  hanem  kényszer  folytán 
járultak  oda.  (Helyeslés  jobbfelől.)  De,  tisztelt  Ház,  tar- 
tozom annak  a  bizonyításával  is,  hogy  igaza  volt  tisztelt 
képviselőtársamnak,  midőn  más  államok  tapasztalására 
hivatkozott.  De  még  mielőtt  erre  rátérnék,  megjegyzem, 
hogy  neki  újabb  kételyei  támadtak,  amelyeknek  őszinte- 
ségét kétségbe  nem  vonom,  de  biztosíthatom  arról,  hogy 
nálunk  nincs  más  mód,  mint  amelyekre  már  korábban  hi- 
vatkozott. 

Nézzük,  hogy  mi  a  tapasztalat  azokban  az  országokban, 
ahol  a  kötelező  polgári  házasság  intézményét  behozták, 
ahol  tehát  az  egyhái  házasságkötés  a  hívek  szabad  akaratán, 
önkéntes  hozzájárulásán  alapul  ? 

Nekem  azt  kell  hinnem  a  tisztelt  képviselő  úrnak  múltkor 
tartott  beszéde  után,  hogy  ő  a  római  kathohkus  egyházat 
nem  félti,  sem  a  római  katholikus  híveket. 

Gróf  Apponyi  Albert  :  Kevésbbé  féltem  ! 
Vajay  István  :  Mi  sem  féltjük  ! 

Legyen,  kevésbbé  félti ;  igyekeztem  tájékozást  szerezni 
arról,  hogy  mit  mutat  a  tapasztalás  az  egyházi  házasság- 
kötések szempontjából  azokban  az  országokban,  amelyekben 
a  kötelező  polgári  házasság  behozatott.  A  latin  tartomá- 
nyokban, értem  Francziaországot,  Belgiumot,  az  a  tapasz- 
talás által  megerősített  meggyőződés,  —  és  erre  nézve  itt 
vannak  kezemben  az  illető  országos  hivatalok  főnökeinek 
njrilatkozatai,  de  az  irodalomban  is  teljes  hihető  bizonyíté- 
kokat lehet  erre  találni  —  hogy,  jelentéktelen  számú  eseteket 
kivéve,  a  polgári  megkötést  az  egyházi  megkötés  rend- 
szerint követi. 

Vajay  István  :  Akkor  az  egyik  fölösleges  !  (Mozgás, 
jobbfelől.) 

Ez  a  tapasztalás  Francziaországban  ;  ez  Belgiumban, 
és  egy  századon  át  való  fennállása  után  ma  már  senkinek 
legkisebb  kételye  sincs  aziránt,  hogy  a  polgári  házasság 
intézménye  a  vallásosságra  és  a  közerkölcsökre  kárositólag 
egyáltalán  nem  hat.  (Igaz  !  Ügy  van  !  a  jobboldalon.)  Ez 
tehát  a  belga  és  franczia  tapasztalat  ;  ezt  az  értesítést  nyer- 
tem Németalföldön  is,  melynek  népessége  vegyes.  Itt, 
tisztelt  Ház,  azt  a  tapasztalatot  tették,  hogy  a  vallásosságra 
magára  és  a  vaUási  érzületre,  az  egyházzal  való  összefüggésre, 
általában  a  közerkölcsökre  a  polgári  házasság  intézménye 
rontó  befolyást  nem  gyakorol ;  de  ha  jól  fogtam  fel  tisztelt 
képviselőtársam  okoskodását,  (Halljuk  !  Halljuk  !)  főleg 
a  protestáns  egyházakat  keUene  félteni.  A  nemzetiségi  egy- 
házakat azért  nem,  mert  ott  az  emberi  léleknek  két  hatalmas 
motívuma  :  a  nemzetiség  és  vallás  összejátszik.  Nem  is  az 
a  czélja,  tisztelt  Ház,  ezen  törvényjavaslatnak,  hogy  nemzeti- 
ségi polgártársainkat  ezen  törvényjavaslattal  vallásuktól 
ehdegenítsük.  (Élénk  helyeslés  a  jobboldalon.  Egy  hang  a 
szélsőbalon  :  Még  csak  az  kellene  !)  Nézzük  tehát  meg  a 
tapasztalást  a  protestáns  egyházakban,  Németországban. 
(Egy  hang  a  szélsőbalon  :  Hát  Hollandiában?)  Hollandiáról 
volt  szerencsém  már  megmondani,  hogy  ott  miképen  áll 
a  dolog. 

Németországban,  jelesen  pedig  Poroszországban  —  egész 
Poroszországról  szólva,  mert  egy  más  alkalommal  BerUn 
tapasztalásait  már  volt  szerencsém  előadni  —  az  ügy  állása 
a  hivatalos  adatok  nyomán  a  következő,  és  nézetem  szerint 
nagyon  tanulságos  :  (Halljuk  !  Halljuk  !)  1875-ben,  mikor 
a  polgári  házasság  behozatott,  az  egyházi  házasságok  úgy 
viszonylottak  a  polgári  házasságokhoz,  mint  83-87  a  100-hoz. 
1875-től  1891-ig  illetőleg  két  dolgot  észleltünk.  Először 
azt,  hogy  83%-ról  92-90-re,  kerek  számban  93-ra  szökött 
fel,  ami  nagy  haladás  ;  másodszor,  ami  még  fontosabb,  az, 
hogy  ez  folytonosan  emelkedő  tendencziát  mutat.  (Tetszés 
jobbfelől.)  Ez  tehát  mégis  csak  bizonyít  valamit.  (Igaz  ! 
Ügy  van  !  a  jobboldalon.) 

Nézzük  már  most  a  nem  tiszta  evangehkus,  hanem  a 
vegyes,  az  evangélikusok  és  katholikusok  közt  kötött  házas- 
ságokat. 1875-ben  a  százalék  71  volt  ;  1891-ben  pedig  majd- 

Tiem  90-re  rúgott,  folytonosan  emelkedő  tendenczia  mellett. 
Igaz  azon  adat  is,  tisztelt  Ház,  amelyet  gróf  Apponyi  Albert 
tisztelt  képviselőtársam  két  svájczi  kantonra  :  Argaura  és 
Baselre  nézve  felhozott  ;  de  közölhetem  vele  a  svájczi  sta- 
tisztikai hivatal  főnökének  nyilatkozatát,  mely  szerint  a 
tapasztalás  az,  hogy  a  polgári  házasság  intézménye  1875-től 
fogva,  amióta  az  Svájczban  behozatott,  sem  a  házasságokra, 
sem  a  nép  erkölcsiségére  semmi  káros  hatással  nem  volt, 
sőt  az  elválások  száma  csökkent.  (Tetszés  jobbfelől.) 

Ha,  tisztelt  Ház,  ezeket  a  jelenségeket  észleljük,  és 
hozzáveszszük  azt,  hogy  mindenütt,  ahol  a  polgári  házasság 
kötelező  formája  behozatott,  az  egyházi  életnek  fellendülését 
látjuk  s  az  egyházakban  szokatlan  friss  vérkeringést  tapasz- 
talunk, —  pedig  ezt  senki  sem  fogja  tagadni  —  kérdem, 
(Halljuk  !  Halljuk  !)  lehet-e  a  politikailag  létezőnél  más 
téren  keresni  bizonyítékot,  vagy  lehet-e  ennél  nagyobb  és 
•örvendetesebb  bizonyítékot  szolgáltatni  ?  (Élénk  helyeslés 
és  tetszés  jobbfelől.)  És  ne  is  legyünk  mi  —  hogy  ép  erről 
szóljak  —  a  magyar  protestantizmus  iránt  kishitüebbek, 
mint  aminőknek  Németország  protestánsai  mutatták  magu- 
kat.  (Helyeslés  jobbfelől.) 

Gróf  Apponyi  Albert  :  Nem  mondtam  ezt.  (Mozgás.) 

Nem  vádkép  hoztam  fel.  Bízzék  jobban  tisztelt  képviselő- 
társam a  protestáns  egyház  erejében  és  életképességében. 
(Halljuk  !  Halljuk  !)  Tudom,  aggodalmai  a  német  protestáns 
€gyházi  irodalomban  ki  voltak  fejezve.  Maga  Sohm  ezen 
az  állásponton  áll.  Ö  is  felhozta,  hogy  a  protestáns  egyháznak 
nincs  módjában  a  katholikus  egyházzal  egyenlő  alapon 
mondani  híveinek  :  »Jöjjetek  elém  is«,  mert  nem  mondhatja, 
hogy  a  házasság  szentség.  Azonban  mégsem  oly  kedvezőtlen 
a  helyzete.  A  protestáns  egyházak  is  lényeges  feladatuknak 
tekintik  híveik  házasságának  egyházi  gondozását,  a  protes- 
tánsok kedélyében  is  él  az  a  vallásos  érzés,  az  a  szükség, 
hogy  házassági  frigyüket  egy  házilag  megáldassák,  az  ő  érzé- 
sük is  el  fogja  vinni  őket  az  egyházba,  és  nem  fogják  elkerülni 
azt,  hogy  a  házassági  frigyet  vallási  elemek  és  érzések  át  ne 
hassák,  ha  megszűnik  is  az  állami  kényszer.  Nem  is  fog 
csökkenni  a  hívek  ragaszkodása,  és  fokozódni  fog  a  lelkészek 
buzgalma.  Nemcsak  a  külföldi  példákból  merítem  e  bizonyí- 

Szllágyi  Dezső  beszédei.  II.  22 

tékot,     de    a    magyar     protestáns    egyház    fejlődéséből    is. 
(HaUjuk  !  Halljuk  !) 

Méltóztatnak  tudni,  hogy  időbe  és  hosszú  küzdelmekbe 
került  az,  míg  a  hberális  katholikusok  segítségével  a  pro- 
testánsok jogállapotai  megjavultak  és  az  egyenlőség  körébe 
bevonattak.  (Halljuk  !  Halljuk  !)  Ha  Németországban,  ahol 
többé-kevésbbé  állami  gondozás  mellett  erősödött  a  protes- 
táns egyház,  ily  eklatáns  a  hívek  önkéntes  buzgóságának 
jelentkezése,  mint  az  a  felolvasott  statisztikai  adatokból 
látszik  .  ,  . 

Ugrón  Gábor  :  Nem  szeretik  a  polgári  házasságot  ! 
(Nagy  mozgás.) 
...  én  legalább  is  hasonló  eredményt  várok  Magyar- 
országon is.  Nem  is  fog  csökkenni  a  buzgóság  sem.  Az  egész 
egyház  növekedése,  fentartása  túlnyomólag  a  hívek  önkéntes 
buzgalmán  alapul,  és  századok  alatt  az  utolsó  templom- 
torony és  az  utolsó  iskolapad  is  a  protestánsok  önkéntes 
buzgóságának  eredménye  ;  szabad-e  nekünk  kishitüeknek 
lennünk,  hogy  az  egyházat  fentartó  buzgalom  és  önkén- 
tesség csökkenni  fog,  mert  nem  lesz  a  házasságkötésre 
állami  kényszer  ?  Én  bízom  a  protestáns  egyházak  híveinek 
vallásos  érzelmében  és  nem  tartok  tőle,  hogy  a  német  példával 
szemben  hátra  fognak  maradni.  (Élénk  tetszés,  éljenzés 
és  taps  a  jobboldalon.) 

Ugrón  Gábor  :  Tapsból  nem  lakik  jól  a  kálvinista 

pap  !  (Nagy  zaj.) 
Kubinyi  Géza  :  Nem  megyünk  mi  Ugrón  Gáborhoz 
segélyért.    (Ügy   van  !   jobbfelől.) 
Én  is  azt  tartom,  tisztelt  Ház,  hogy  tapssal  az  a  szegény 
pap,  akár  kálvinista,  akár  kathohkus,  jól  nem  lakik.  Hanem, 
eltekintve  attól,   amit   az    1848  :  XX.   t.-cz.-ben  lefektetett 
és  általam  is  megvalósítandónak  tartott  törvényhozási  czél- 
zatról    mondtam,    arra    figyelmeztetem    tisztelt    képviselő- 
társamat, Ugrón  Gábort,  hogy  ő  is  el  fogja  ismerni  :  az  a 
normáhs  eHsmerés,  mely  a  hivatásnak  és  a  kötelességeknek 
szűk    körülmények  közt  való  teljesítéseért  mindenkit  méltán 
megillet,  —  és  amely  e  tapsban  ehsmertetett  —  annak  a  sze- 
gény protestáns  papnak  is  jól  fog  esni.  (Élénk  helyeslés  és 
éljenzés  jobbfelől.) 

Ugrón  Gábor  :  Nem  annak  tapsoltak  !  A  protestáns 
papnak  nem  tapsolnak,  csak  a  miniszternek  ! 
(Nagy  zaj.) 

Igazság  szerint,  tisztelt  Ház,  fel  kell  emlitenem,  hogy 
tisztelt  képviselőtársam  arra  a  nyilatkozatára,  amelyet 
1892-ből  felolvastam,  czéloz  tegnapelőtti  beszédében  is, 
és  úgy  nyilatkozik,  hogy  hasonló  érveléssel  iparkodnék 
megnyugtatni  is  a  kötelező  polgári  házasság  életbeléptetése 
után  az  aggódókat  és  nyugtalankodókat.  De  bocsásson  meg 
tisztelt  képviselőtársam,  ha  az  a  megnyugvás  és  a  kon- 
szideráczió  elég  volt  arra,  hogy  midőn  elvileg  bejelentetett 
a  reform,  annak  ezt  az  elvét  igen  szépen  és  igen  helyesen 
előre  is  megvédje  a  megtámadás  ellen,  akkor  nem  egészen 
értem,  hogy  ma  miért  nem  elegendő  ugyanaz  az  érv  a  törvény- 
javaslat elfogadására.  (Tetszés  jobbfelől.)  Ne  is  gondolja 
tisztelt  képviselőtársam,  hogy  ha  ezt  az  érvet,  az  1892-ikit 
elegendőnek  nem  tartja  az  elfogadásra,  bármily  nagy  hely- 
zete van  is  egyházában,  —  és  méltán  —  akkor  ő  neki  a  meg- 
alkotás után  a  lecsillapítás  ezen  okkal  sikerülni  fog.  Nem 
fog  sikerülni,  mert  azt  fogják  mondani,  hogy  :  »Miképen 
nyugodjunk  mi  meg  ezen  okokban,  midőn  te  önmagad, 
mikor  a  reformot  el  kellett  fogadni,  abban  megnyugtatást 
nem  találtál  ?«  (Ügy  van!  jobbfelől.)  És  én  megvallom, 
hogy  ha  ezekben  az  előzményekben  megnyugtatást  és  báto- 
rítást arra,  hogy  sem  a  vallásosság,  sem  a  közerkölcsiség 
a  népben  nem  megy  veszedelmes  válságokon  át,  nem  talál, 
akkor  tisztelt  képviselőtársamnak  nemcsak  ez  idő  szerint, 
hanem  későbbi  időszakokban  is  el  kell  utasítania  magától 
a  kötelező  polgári  házasságot.  (Igaz  !  Ügy  van  !  jobbfelől.) 

Beszédem  végén  még  két  ellenvetésével  akarok  fog- 
lalkozni. 

Az  egyik  az,  hogy  azt  mondják  :  mi  kísérletet  teszünk 
a  lehető  legrosszabb  körülmények  közt.  Mondjuk  tehát, 
hogy  kísérletet  teszünk  ;  de  tisztelt  képviselőtársam  is  kísér- 
letet tesz  azzal  a  határozati  javaslatával.  Oly  kísérletet, 
milyet  egy  állam  sem  tett  meg,  melyben  a  mieüikhez  hasonló 
egyházi  és  interkonfesszionáhs  viszonyok  álltak  fenn.  Nem 
is  mutat  államot,  mely  egységes  felekezeti  elemektől  mentes 
állami  házasságjogot  szükségbeli  polgári  házassággal  kapcsolt 

volna  össze.  Ausztriában  nincs  egységes,  ott  háromféle, 
sőt  négyféle  házasság] og  van. 

Arra  mutat  példát,  hogy  ahol  egy  megállapított  álta- 
lános házasságjog  volt,  kitoldozták  a  szükségbeli  polgári 
házassággal.  De  hogy  ott,  ahol  új  egységes  házasságjogot 
alkotnak,  azt  ezzel  foldozzák  ki :  az  példátlan  a  törvény- 
hozások történetében. 

Nézzük  már  most,  hogy  mi  a  tapasztalás  úgy  az  egyik, 
mint  a  másik  kísérlet  mellett.  Ahol  a  kisegitő  polgári  házas- 
ság volt  meg  ebben  az  értelemben,  ott  az  ma  már  mindenütt 
az  eltűnt  intézmények  közé  tartozik.  Csak  ott  áll  még  az 
fenn,  ahol  az  állam  lakosságának  roppant  többsége  egy 
vallást  követ,  ahol  annak  a  vallásnak  megfelelő  házasságjoga 
van,  s  ahol  ezt  a  kisegtő  foltot  arra  a  rendszerre  ráakasz- 
tották az  elenyésző  kisebbség  kedvéért.  A  szomszédban 
tett  tapasztalatok  az  utánzásra  sem  nem  bátorítanak,  sem 
nem  jogosítanak.  (Élénk  helyeslés  a  jobboldalon.)  Míg 
ellenben  ott,  ahol  a  kötelező  polgári  házasság  behozatott,  — 
némely  helyen  talán  nagyobb  küzdelmek  közt,  mint  nálunk, 
némely  helyen  nem  is  volt  oly  mélyen  motiválva  az  inter- 
konfesszionáhs  viszonyok,  a  vallások  sokasága  és  az  egyes 
felekezetekhez  tartozó  hivők  nagy  száma  által  —  mindenütt 
megszilárdult  ez  az  intézmény,  és  ma  már  rámutathatunk 
arra,  hogy  megérlelődött  az  a  meggyőződés,  hogy  az  a  nép 
vallásosságának  és  a  közerkölcsöknek  nem  árt.  (Élénk 
helyeslés  és  tetszés  a  jobboldalon.) 

Mindketten  kísérletet  akarunk  tenni,  de  mi  oly  irányban, 
amelyben  minden  példa  csak  bátorít  és  megnjoigtat ;  (Ügy 
van  !  Ügy  van  !  jobbfelől.)  tisztelt  képviselőtársam  pedig 
—  tartok  tőle  —  oly  irányban,  ahol  egyetlen  megnyugtató 
példára,  egj'^etlen  megnyugtató  előképre  sem  hivatkoz- 
hatik.  (Igaz  !  Ügy  van  !  jobbfelől.) 

Azt  mondja  tisztelt  képviselőtársam  :  könnyelmű  volt 
a  kormánynak  eljárása,  mert  vállalkozott  ilyen  reformra  .  .  . 
(Felkiáltások  a  baloldalon  :  Nem  így  mondta  !)  ...  üyen 
formában,  talán  simábban,  (Derültség  a  jobboldalon.)  én 
azonban  így  értettem  .  .  .  pedig  nagyon  valószínű,  hogy 
nem  mi  fogjuk  annak  végrehajtását  intézni,  mert  más 
kérdésekben  a  parlamenti  élet  szabályai  szerint  meg  fogunk 

bukni.  (Ügy  van  !  a  baloldalon.  Felkiáltások  a  szélsőbalon  : 
Mentől  előbb  !)  Azt  mondja  tisztelt  képviselőtársam,  hogy 
ezek  a  reformok  csak  akkor  lesznek  bevégzett  tények,  ha 
egyszersmind  életbeléptetésük  is  megtörténik.  Én  csak  arra 
hivatkozom,  hogy  épen  gróf  Apponyi  Albert  tisztelt  képviselő- 
társam mondja  azt,  hogy  párttekintetektől,  önérdektől  és 
így  kormány  érdektől  menten  járjunk  el.  Már  most,  tisztelt 
Ház,  ha  mi,  akik  abban  a  reményben  élünk,  hogy  ezen 
törvényjavaslatokat  törvény  erejére  fogjuk  juttatni,  csupán 
abból  az  okból  tartózkodtunk  volna  azok  előterjesztésétől, 
mert  azok  törvényerőre  emelkedése  után  más  kérdésben 
megbukhatunk,  akkor  a  kormány  és  a  párt  érdekét  föHbe 
helyeztük  volna  a  közérdeknek.  (Élénk  helyeslés  és  tetszés 
jobbfelől.  Nagy  mozgás  és  njnigtalanság  a  bal-  és  szélsőbal- 
oldalon.) Különben  is  legyünk  meggyőződve  az  iránt,  hogy 
mi,  akik  itt  ülünk,  a  végrehajtás  szükséges  feltételéül  a 
magunk  fentartását  sohasem  proklamáltuk.  (Élénk  tetszés 
és  helyeslés  jobbfelől.  Nagy  n3nigtalanság  a  bal-  és  szélső- 
baloldalon.) De  legyünk  meggyőződve  egy  más  dologról 
is,  és  ez  az,  ami  hatalmunkban  áll  :  hogy  nemcsak  az  bevég- 
zett tény,  amit  tisztelt  képviselőtársam  annak  tart,  hanem, 
hogy  ezen  reformoknak  a  törvénykönyvbe  való  beiktatása 
egy  nagy  állami  és  szabadelvű  szempontból  örök  emlékezetű 
tény  lesz. 

Jöhet,  tisztelt  Ház,  idő,  és  ennek  lehetősége  nincs  ki- 
zárva, hogy  midőn  ezeket  a  törvénykönyvbe  iktattuk,  egy 
reakczió,  egy  klerikáhs  reakczió  meg  fog  indulni  a  törvények 
ellen.  (Nagy  zaj  és  mozgás  a  bal-  és  szélsőbaloldalon.) 
Meszlény  Lajos  :  Milyen  felekezet  részéről  ? 

Talán  minden  oldalról,  hogy  eltörölje  vagy  lényegükben 
megcsorbítsa,  amit  mi  megfontolva,  a  legteljesebb  meg- 
győződésből, mint  nagy  szabadelvű  haladását  Magyar- 
országnak megalkottunk.  Én,  tisztelt  Ház,  nem  féltem 
ezeket  a  reformokat,  hogy  a  végrehajtás  stádiumában  meg 
fogják  kerülő  utakon  hiúsítani ;  nem  féltem  pedig  két  okból. 
(Halljuk  !  Halljuk  !)  Egyrészt  azért,  mert  ha  azok  törvénynyé 
váltak,  a  végrehajtás  stádiumában  fog  az  mutatkozni,  amit 
ma  már  előre  mondunk,  hogy  valamint  mindenütt  másutt, 
úgy  Magyarországon  is  az   egyházak  választhatják  azt  az 

utat,  hogy  ezzel  a  polgári  intézménynyel,  melyet  Magyar- 
ország akarata  teremtett,  megéljenek  békében,  harmóniában, 
egyházuk  teljes  szabadságában,  (Ügy  van  !  jobbfelől.  Mozgás 
a  bal-  és  szélsőbaloldalon.)  és  akkor  én  a  végrehajtás  nehéz- 
ségeitől nem  félek.  Már  egy  más  alkalommal  czéloztam  reá, 
de  most  is  ismétlem  :  nem  adtam  fel  a  reményt,  hogy  a 
javaslat  ellenzői  átlátják,  hogy  a  vallásosság,  az  egyházak 
teljes  szabadsága  megfér  e  törvényekkel,  hogy  az  állammal 
ezen  intézmények  mellett  harmóniában  lehet  élni.  (Ügy 
van  !  Ügy  van  !  jobbfelől.  Nagy  mozgás  és  felkiáltások  a 
bal-  és  szélsőbaloldalon  :  Ha  !)  Ha  pedig  a  végrehajtás 
stádiuma,  vagy  egy  későbbi  időpont  arra  használtatnék  fel, 
hogy  meghiusíttassék  a  végrehajtás,  vagy  megcsorbittassanak 
ezek  az  intézmények  és  nagy  reformok,  akkor  mi  is,  nem 
ugyan  mint  kormány,  mert  meglehet,  ez  a  kormány  már 
nem  is  lesz,  de  erős  a  meggyőződésem,  hogy  Magyarország 
összes  szabadelvű  elemei  össze  fognak  állani  (Élénk  helyeslés 
és  éljenzések  jobbról.  Nagy  zaj  és  nyugtalanság  baKelől.) 
és  közös  erővel,  pártkülönbség  nélkül  fogják  megvédeni 
azokat  a  reformokat,  amelyeknek  megalkotását,  párt- 
különbség nélkül,  a  szabadelvű  elemek  az  országban  felkarol- 
ták, és  amelyek  közül  a  jelen  javaslatot  a  tisztelt  Háznak 
elfogadásra  ezennel  ajánlom.  (Hosszantartó,  élénk  éljenzés 
és  taps  jobbról.  Nagy  zaj  és  nyugtalanság  a  bal-  és  szélső- 
baloldalon.) 

KOSSUTH  LEVELE. 

Idáig  ért  a  vita,  mikor  Kossuth  Lajos  is  fölemelte  szavát 
a  kormány  javaslatai  mellett.  Helfy  Ignáczhoz  CoUegno  al 
Baraccone-ból  1894  február  23-án  irt  levele  tökéletes  összhangban 
van  Szilágyi  nagy  beszédének  az  ország  összes  szabadelvű  elemeit 
tömörülésre  hívó  szózatával.  Erős  tiltakozás  az  ellen,  hogy  nevét 
a  törvényjavaslat  sorsának  koczkára  tételével  kormánybuktatás 
czéljából  eszközül  használják  fel.  A  törvényjavaslat  egyenes 
folyománya  a  48-as  idők  szellemének.  A  függetlenségi  és  48-as 
párt  önmagát  tagadná  meg,  saját  múltjával,  mindenkor  vaUott 
vezéreszméivel  jönne  ellentétbe,  ha  gátat  vetne  a  haladó  eszme 
valósításának  útjába  csak  azért,  hogy  ily  áron  a  kormányt 
bukásba  kergesse.    A  pártnak  minden   körülmények    közt    köte- 

lessége   a  javaslat   mellé  áUani,   nem  tekintve   azt,   hogy   67-es 
kormány   terjesztette   be   a   reformokat. 

Kossuth  njnlatkozata  mély  hatást  tett  a  függetlenségiek 
táborában.  Az  ingadozókat  megtérítette,  az  elpártoltakat  vádolta 
és  elitélte.  A  hatás  meglátszott  magának  a  vitának  további 
menetén  s  az  egész  ország  közhangulatán.  Kossuthnak  egy 
hónappal  később,  épen  az  általános  vita  végeztekor  bekövet- 
kezett halála  e  nyilatkozatot  mintegy  a  végrendelet  fönségével 
ruházta  föl.  A  levél  közzététele  után  a  kormány  és  a  szabadelvű 
ellenzék  mellett  a  tüntetések  országszerte  s  különösen  a  főváros- 
ban fokozott  mértékben  újultak  meg. 

A  VITA  FOLYTATÁSA.  GRÓF  SZAPÁRY  GYULA  BESZÉDE. 

Márczius  19-éig,  midőn  a  zárbeszédekre  került  a  sor,  szaka- 
datlanul tartott  az  általános  tárgyalás. 

Hoitsy  Pál  mind  pártjának  magatartását  a  javaslattal 
szemben,  mind  saját  állásfoglalását  arra  a  meggyőződésre  ala- 
pítja, hogy  most  már  az  államnak  vagy  meghátrálnia  vagy 
győznie  kell.  E  konfliktus  okozója  a  kormány,  de  ő  nem  enged- 
heti, hogy  e  küzdelemben  —  bárki  hibájából  is  —  a  haza  legyen 
a  vesztes  fél,  azért  fogadja  el  a  javaslatot. 

Ezután  gróf  Csáky  Albin  válaszolt  az  ellenvetésekre.  Beve- 
zető szavai,  hogy  talán  neki  is  része  volt  a  mai  liberális  pro- 
gramm  megteremtésében,  meleg  tüntetést  hoztak  neki,  a  reform 
előharczosának,  a  szabadelvűek  részéről. 

Vázolta  a  helyzet  kialakulását  az  elkeresztelési  rendelet 
kiadása  (1890  febr.)  óta.  Ekkor  indult  meg  a  mozgalom  a  fele- 
kezeti béke  rovására,  az  állami  tekintély  eUen.  Kifejtette,  hogy 
az  állami  anyakönyvvezetéssel  és  a  kötelező  polgári  házassággal 
az  állam  és  az  egyház  felszabadul  egymástól.  Ez  a  legbékésebb 
megoldás,  mert  minden  felekezetet  egy  színvonalra  állít,  magát 
az  államot  pedig  valamennyi  fölé  helyezi. 

Gróf  Szapáry  Gyula :  Az  elkeresztelési  ügyből  folyólag 
nem  volt  szükség  a  radikális  megoldásra.  Ettől  az  állam  kou- 
szoMdáczióját  félti.  Nem  akar  a  nemzetiségi  és  közjogi  viszály- 
kodások mellé  felekezetközi  villongásokat  is.  Az  egységes  házas- 
sági jogot  eKogadja,  de  a  polgári  házasság  nem  oly  fontos  és  sürgős, 
hogy  amiatt  zavarokat  idézzünk  elő. 

Szilágyi  felszólalásában  több  tétel  szerinte  túlzott.  így  pL 
az,  hogy  a  polgári  házasság  bármely  neme  repudeált  házasság 
színében  tűnhetnék  fel.  Nagyobb  erkölcsi  súlyt  tulajdonít  a- 
törvénynek,  semhogy  ily  felfogástól  tartana.  Épp  így  vélekedik 
arról,  hogy  a  kötelező  forma  nélkül  a  polgárok  jogegyenlősége 
csorbát  szenvedne. 

Tiltakozik  az  ellen,  hogy  ezen  álláspontnak  szabadelvü- 
ségét  kétségbe  vonják,  sőt  »ultramontán«  és  »reakczionárius« 
jelzőkkel  illessék.  Az  elsőt  minden  kathohkus  megkapja  most, 
aki  ugyanazt  teszi,  mit  bármely  más  felekezet  hívénél  mint  a 
buzgó  vallásosság  jelét  dicséretre  méltatnak.  Ami  pedig  a  reakczió 
vádját  illeti  :  »ha  reakczionárius  —  úgymond  —  mindaz,  aki 
a  kötelező  polgári  házasságot  nem  tekinti  egyedüh  panaczeának, 
hogy  az  ország  bajai  orvosoltassanak,  akkor  másfél  évvel  ezelőtt 
még  igen  díszes  társaságban  voltam.  Igen  sokan  azok  közül,^ 
akik  ma  a  kötelező  polgári  házasság  mellett  foglalnak  állást, 
másfél  évvel  ezelőtt  az  egységes  házassági  jog  eKogadása  mellett 
még  a  fakultatív  polgári  házasságot  is  kielégítőnek  tartották. 
Tehát  vagy  azok,  akik  velem  együtt  voltak  abban  a  vélemény- 
ben, mind  reakczionáriusok  voltak,  vagy  én  nem  vagyok  reak- 
czionárius, aki  másfél  évvel  ezelőtt  ugyanazon  álláspontot  fog- 
laltam el,  melyet  ma.« 

A  részletek  eUen  is  kifogásokat  emel.  A  Horvátországra 
vonatkozó  intézkedés  nem  óvja  meg  az  egységes  állampolgárság 
elvét.  A  Horvátországban  lakó  magyar  községi  illetőségű  állam- 
polgárok ki  lesznek  téve  annak,  hogy  házasságuk  Magyarországon 
semmisnek  tekintetik  vagy  megtámadliató  lesz.  Az  uralkodó- 
család házassági  viszonyaira  nézve  nem  látja  tisztázottnak  a 
kérdést.  Erről  az  igazságügyminiszter  csak  a  bizottságban  njdlat- 
kozott ;  a  minisztertanácsban  ez  megállapítva  nem  volt.  Elhatá- 
rozását e  részben  az  igazságügyminiszter  előterjesztéséig  fel- 
függeszti. 

Wekerle  miniszterelnök  :  Erre  a  szabadelvüség  kérdésében 
azt  a  megjegyzést  teszi,  hogy  azok  a  szabadelvű  férfiak,  akik 
elvi  ellentétben  áUnak  a  kormánynyal,  természetesen  akarva, 
nem  akarva  kiteszik  magukat  annak,  hogy  az  ultramontán  és 
reakczionárius  elemek  az  ő  uszályukhoz  csimpaszkodnak. 

Az  egyházpolitika  előzményeire  nézve  kettőt  helyreigazít. 
Egjrik  az,   hogy   a  kormány   cselekvési   programmja  nem   1892 

novemberében  változott,  mint  gróf  Szapáry  mondta,  hanem 
igenis  a  trónbeszéd  megtartása,  a  választások  megtörténte  s 
Irányi  javaslatának  elfogadása  után,  1892  májusban.  Az  akkor 
elfogadott  határozati  javaslatnak  felel  meg  a  kormány.  Az  1892 
szeptember  4-én  tartott  komáromi  gyűlés  nem  volt  befolyással 
a  kormánypoHtika  irányára.  A  programmot  gróf  Csáky  Albin 
írásba   foglalva   előterjesztette   már  a   nyári   szünetek   előtt .  .  . 

Szilágyi  Dezső  :  Május  havában  ! 
...  és  átadta  az  akkori  miniszterelnöknek. 

Gróf  Szapáry  Gyula  :  Ez  akkor  a  vallás-  és  közoktatásügyi 
miniszternek  egyéni  nézete  volt.  A  kormány  csak  szeptember 
15-én  tárgyalta  és  csak  azután  foglalt  áUást. 

Gróf  Szapáry  Gyula  fejtegetései  Szilágyi  Dezsőt  is  fel- 
szólalásra bírták  : 

AZ  URALKODÓ  CSALÁD  HÁZASSÁGI  VISZONYAL  AZ  EGYSÉGES 
MAGYAR-HORVÁT  ÁLLAMPOLGÁRSÁG  ELVE. 

Szilágyi  Tisztelt  Ház  !  Azokra  nézve,  amiket  gróf  Szapáry 
®^^°  Gyula  képviselő  úr  beszédem  érdemére  felhozott,  más  alka- 
lommal tüzetesen  fogok  felelni.  Jelenleg  csak  egy  ténybeli 
helyreigazítást  és  egy  megjegyzést  kívánok  tenni  a  Ház 
előtt.  A  ténybeli  helyreigazítás  abban  áll,  hogy  tévesen 
értesült  a  lapokból  —  mert  el  kell  ismernem,  hogy  nem 
mint  a  maga  tudomását  mondta  —  arról,  hogy  az  uralkodó- 
család házasságára  vonatkozó  kijelentésem  s  egyáltalában 
azon  elvek,  melyek  alapján  a  tárgyalás  megindult  és  melyek 
a  teendő  előterjesztés  alapját  képezik,  minisztertanácsban 
nem  forogtak  volna  fenn.  Ez  tévedés  ;  ennek  ellenkezője  áll. 
Ez  a  ténybeli  helyreigazítás. 

A  másik,  amit  helyre  akarok  igazítani,  az  a  sajátságos 
tévedés,  midőn  a  tisztelt  képviselő  úr  azt  mondja,  hogy 
a  magyar  állampolgárok  közötti  az  a  megkülönböztetés, 
mely  e  javaslatban  van,  tudniillik,  hogy  vannak  köztük 
horvát-szlavonországi  községi  illetőségűek  és  szoros  értelem- 
ben vett  magyar  illetőségűek,  törvényeinkben  nem  fordul 
elő,  hanem  egy  itteni  újítás.  Ennek  nem  lehet  elég  korán 
ellentmondanom,  még  azon  beszédem  előtt,  melyben  e 
dologra    ki    fogok    terjeszkedni.    Legyen    szabad    a    tisztelt 

képviselő  úr  figyelmét  kettőre  felhívnom.  Az  egyik  az,  hogy 
a  magyar  bíróságok  status-kérdések,  tehát  a  családi  álla- 
pottal összefüggő  összes  kérdések  tekintetében  Ítéleteikben 
mindig,  midőn  területi  jogot  kellett  alkalmazni,  azon  a 
bázison  jártak  el,  hogy  horvát-szlavón  községi  illetőségű 
állampolgárról,  vagy  szoros  értelemben  vett  magyar  községi 
illetőségű  magyar  állampolgárról  van  szó.  Ez  az  egyik, 
és  ha  ez  a  tisztelt  képviselő  úr  előtt  nem  ismeretes,  azon, 
megvallom,  nem  csodálkozom,  de  csodálkozom  azon,  hogy 
mint  annak,  aki  kétszer  belügyminiszter  volt  (Mozgás.)  s  aki 
az  állampolgárság  szerzéséről  és  elenyészéséről  szóló  törvényt 
annyiszor  volt  hivatva  alkalmazni,  emlékezetéből  elmosódott 
az,  hogy  ugyanazt  a  különböztetést  a  kétnemű  községi 
illetőség  közt  ugyanezen  törvény  és  legpregnánsabban  pedig 
annak  21.  §-a  világosan  megteszi.  Ez  az,  amit  felemlíteni 
akartam,  hogy  a  tisztelt  Házat  egy  perczig  se  hagyjam 
azon  benyomás  alatt,  mintha  itt  veszedelmes  újításról 
lehetne  szó.   (Élénk  helyeslés  és  éljenzés  jobbról.) 

Másnap,  febr.  24-én,  Szapáry  a  következő  felszólalásban 
válaszolt  Szilágyi  Dezsőnek  : 

Gróf  Szapáry  Gyula  :  Tisztelt  Ház  !  Tegnap  az  ülés  végén 
az  igazságügyminiszter  úr  engem  tudatlansággal  és  a  törvé- 
nyekben való  járatlansággal  vádolt.  Ezek  után  a  tisztelt  Ház 
—  azt  hiszem  —  indokoltnak  fogja  tartani,  hogy  ezen  váddal 
szemben  álláspontomat  igazoljam  és  igazoljam  azt,  hogy  nekem 
okom  volt  azt  mondanom,  hogy  az  a  kifejezés,  mely  a  jelenleg 
tárgyalás  alatt  levő  törvényjavaslatban  használtatik,  szokatlan 
és  —  felfogásom  szerint  —  helytelen. 

Tisztelt  Ház  !  Azt  hiszem,  nem  szükséges,  hogy  mást 
mondjak  és  más  magyarázatot  hozzátegyek,  hanem  elég,  ha 
a  két  szöveget,  t.  i.  az  1879  :  L.  törvényczikk  21.  §-át  és  a  jelen 
törvényjavaslatnak  ide  vonatkozó  szakaszát  felolvasom.  Ebből 
magából  a  tisztelt  Ház  látni  fogja,  hogy  van-e  különbség  a  két 
kifejezés  közt   vagy  nincs. 

Tegnap  azért  nem  szólaltam  fel  mindjárt,  mert  nem  akartam 
abba  a  hibába  esni,  melybe  az  igazságügyminiszter  úr,  midőn 
ily  elhirtelenkedett  nyilatkozatot  tett.  Amikor  ily  igen  subtihs 
distinctiót  kell  tenni,  azt  nem  lehet  máskép  tenni,  mint  a  két 

szövegnek  egymás  mellé  állításával.  Erre  most  alkalmam  lévén, 
bátor  vagyok  a  tisztelt  Ház  előtt  a  két  szöveget  felolvasni. 
(Halljuk  !  HaUjuk  !) 

A  most  szőnyegen  levő  javaslat  147.  §-ának  a)  pontja  így 
szól :  »A  horvát-szlavón  községi  illetőségű  magyar  állampolgá- 
rokra a  külföldiek  tekintetében  megállapított  rendelkezések.* 
Az  1879  :  L.  t.-cz.  21.  §-ának  első  bekezdése  pedig  így  szól : 
»Az  elbocsátás  iránt  béke  idejében  a  Magyarország  és  Fiume 
területén  levő  községek  kötelékébe  tartozókra  nézve  a  belügy- 
miniszter, a  Horvát-Szlavonországok  területén  levő  községek 
kötelékébe  tartozókra  nézve  a  horvát- szia  von- dalmát  bán, 
illetőleg  a  határvidéki  országos  hatóság  hoz  végérvényes  hatá- 
rozatot.* 

Megjegyzem  még,  hogy  ugyanezen  törvény  1.  §-ában  kimon- 
datik,  hogy  :  »A  magyar  korona  összes  országaiban  az  állam- 
polgárság egy  és  ugyanaz. « 

Én  arra  a  21.  §-ra  hivatkoztam,  és  szerintem  épen  az  ily 
kérdéseknél  nagyon  óvatosnak  kell  lenni  a  terminológiában, 
hogy  a  hivatkozás  preczedenst  ne  alkosson.  Fentartom  tehát 
állításomat,  hogy  az  1879-iki  törvény  sokkal  óvatosabb  és  helye- 
sebb ;  konstatálom  a  két  szöveg  közti  különbséget,  és  ebből 
folyólag  a  részletes  tárgyalás  során  indítványozni  is  fogom, 
hogy  a  147.  §.  ama  kifejezése  az  1879  :  L.  t.-czikknek  megfelelően 
módosíttassék  és  pedig  úgy,  hogy  ehelyett  :  >>a  horvát-szlavón 
községi  illetőségű  magyar  állampolgárok*  ez  tétessék  :  »a  Hor- 
vát-Szlavonországok területén  levő  községek  kötelékébe  tar- 
tozók*. Lehet  a  másik  kifejezést  is  jónak  találni,  de  hogy  a 
kettő  között  különbség  ne  volna,  állítani  nem  lehet.  (Ügy  van 
a  baloldalon.) 

És  még  egyet.  Az  igazságügy  miniszter  úr  amaz  élczére 
vonatkozólag,  hogy  kétszeri  belügy  miniszterségem  alatt  kellett 
volna  alkalmamnak  lennie  kellő  tájékozást  szerezni  e  törvény 
alkalmazása  iránt,  megjegyzem,  hogy  1873 — 75-iki  belügyminisz- 
terségem alatt  nem  alkalmazhattam  oly  intézkedést,  mely  csak 
1879-ben  lépett  életbe.  (Élénk  derültség  balfelől.)  Ezért  az  igaz- 
ságügyminiszter úr  ez  élcze  is  csütörtököt  mondott.  (Élénk 
tetszés  és  éljenzés  balfelől.) 

Szilágyi  Dezső  a  következő  heJyreigazítással  élt  : 

Szilágyi  Tisztelt  Ház  !  Az  előttem  szólott  képviselő  úr  nyilat- 
®^^**  kozatából  egy  tételt  el  kell  ismernem.  Azt  t.  i.,  hogy  nem 
kétszeri,  hanem  egyszeri  belügyminisztersége  alatt  volt 
alkalma,  az  alkalmazás  körében  megismerkedni  a  törvény 
ezen  tételével.  Már  az,  hogy  valaki  egyszer  vagy  kétszer 
volt-e  belügyminiszter  és  egyszeri  vagy  kétszeri  működés 
alatt  volt-e  alkalma  valamivel  megismerkedni,  a  dologra 
és  észrevételem  értelmére  és  horderejére  nézve  teljesen 
közömbös. 

Gróf    Károlyi    Gábor  :    Bárcsak    sohse    lett    volna 
miniszter  ! 

Másodszor,    tisztelt    képviselőtársam    csak    egyet    felej- 
tett. Ö  felolvasta  a  két  kifejezést.  JVIinden  képzelhető  herme- 
neutika szerint  ez  a  két  kifejezés  egyet  jelent. 
Polónyi  Géza  :   Az   nem  úgy  van  ! 

Mndjárt  újra  felolvasom.  A  képviselő  úr  azt  mondja  : 
»már  pedig  azt  álKtani  nem  lehet,  hogy  köztük  különbség 
ne  volna « ;  de  egyet  felejtett  el,  azt  a  különbséget  meg- 
magyarázni, ami  köztük  van,  mert  e  nélkül  egész  felszóla- 
lása minden  idevonatkozó  tartalmat  nélkülöz.  (Helyeslés 
jobbról.)  Én  tehát  újra  felszólítom  tisztelt  képviselőtársamat, 
hogy  ezt  a  különbséget  a  két  kifejezés  közt  magyarázza 
meg,  melyet  a  múltkor  állított.  Ma  is  csak  állít ;  múltkor 
sem  bizonyított,  ma  sem  bizonyított.  Én  pedig  kimutatom, 
hogy  könnyítsem  álláspontját,  (Derültség.)  hogy  jogi  szem- 
pontból semminemű  különbség  sincs. 

Az  állampolgárságról  szóló  törvénynek  21.  szakasza  azt 
a  tényleges  viszonyt  és  közjogi  viszonyt,  hogy  t.  i.  valaki 
községi  kötelékbe  tartozik  a  magyar  birodalom  két  külön 
jogterületén,  úgy  fejezi  ki,  hogy  különbséget  tesz  azon 
magyar  állampolgárok  közt,  kik  Magyarország  és  Fiume 
területén  levő  községek  kötelékébe  tartoznak  és  azok  közt 
a  magyar  állampolgárok  közt,  kik  Horvát-Szlavonországok 
területén  levő   községek  kötelékébe   tartoznak. 

Polónyi  Géza  :  Ez  jogterület  csak  !  (Zaj.) 

A   törvényjavaslat    147.    §-a    ezt    úgy    fejezi   ki,    hogy 
i^horvát-szlavon  községi   illetőségű   és   magyar   községi  ille- 
tőségű   magyar    állampolgár*.    Kérdem    én,    tisztelt    Ház, 
hogy    e    között  :     Horvát-Szlavonországok    területén    lévő 

községi  kötelékbe  tartozó  magyar  állampolgár,  és  e  között  : 
horvát-szlavón  községi  illetőségű  magyar  állampolgár,  mon- 
dom, e  két  kifejezés  között  mi  az  a  nagy  különbség,  ami 
miatt  egyik  közjogilag  korrekt,  a  másik  heljrtelen,  amit 
sem  tegnap,  sem  ma  a  tisztelt  képviselő  úr  sem  megmagya- 
rázni, sem  felfedezni  nem  tudott  ;  mi  az  a  nagy  különbség, 
amelyről  ő  azt  mondja,  hogy  közjogilag  az  egyik  helytelen, 
a  másik  helyes  ?  Ez  az  a  probléma,  amelyet  a  tisztelt  kép- 
viselő úr  valószínűleg  majd  indítványozó  beszédében  fog 
megvilágítani,  eddig  azonban  nem  volt  képes,  vagy  nem 
akart  a  tisztelt  Háznak  a  különbség  megmagyarázásával 
szolgálni.  Én  pedig  a  két  kifejezést  jogilag  egyenesen  egyen- 
lőnek tartom  és  fentartom  azon  állításomat,  hogy  az  úgy 
a  grammatikai  magyarázat,  mint  a  magyarázat  más  fajai 
szerint  is  jogilag  tökéletesen  egyértelmű.  (Igaz  !  Úgy  van  ! 
a  jobboldalon.) 

Polónyi  Géza  :  IVIindkettő  rossz  ! 
Tisztelt  képviselőtársam  arra  czéloz,  hogy  elhirtelen- 
kedve nyilatkoztam.  (Halljuk  !  Halljuk  !)  Ha  kettőnk  nyi- 
latkozatát összehasonlítjuk,  az  elhirtelenkedés  —  gon- 
dolom —  arra  a  nyilatkozatra  ilhk,  amely  nem  adja  állí- 
tásának bizonyítását.  A  tisztelt  képviselő  úr  most  másodszor 
szólal  fel,  de  a  különbséget  megmagyarázni  nem  tudta  ; 
ha  tehát  van  elhirtelenkedett  nyilatkozat,  az,  gondolom, 
kettőnk  közt  nem  az  enyémre,  hanem  tisztelt  képviselő- 
társaméra illik,  (Élénk  helyeslés  a  jobboldalon.) 

A  VITA  FOLYTATÁSA.   SZILÁGYI  BESZÉDE 

Ezután  Pulszky  Ágost  fejtette  ki  véleményét  a  reformokról. 
A  törvényjavaslat  új  korszakot,  új  érát  nyit  meg  törvényhozá- 
sunkban ;  épen  ezért  elfogadja  és  elfogadásra  ajánlja,  nemcsak 
egyszerű,  hanem  mennél  nagyobb  többséggel  való  elfogadásra, 
hogy  az  ország  képviselőházának,  az  országot  képviselő  ténye- 
zőnek hatása  a  törvényhozás  többi  tényezőinek  üdvös,  ered- 
ményes és  készfiéges  hozzájárulását  biztosítsa. 

Darányi  Ignácz  azt  a  véleményt  czáfolta,  hogy  a  polgári 
házasság  a  protestánsok  érdekeit  sértené.  Az  állam  csak  jogával 
él,  midőn  az  egyházra  ruházott  jogokat  ismét  visszaveszi.  Appo- 


350       A  gyökeres  szabályozás.    Törvényj.   a  házassági  jogról. 

nyival  szemben  megjegyzi,  hogy  1892-ben  elmondott  nagy 
beszéde  után  mindenki  azt  várta,  hogy  Apponyi  is  híve  lesz. 
a  javaslatnak;  úgy  látszik,  azóta  álláspontja  nagyon  megváltozott. 

Gróf  Bethlen  Gábor  Apponyi  álláspontjának  védelmé- 
ben szólt. 

Wekerle  Sándor  miniszterelnök  :  Mindenekelőtt  az  egyház- 
poHtikának  előzményeivel  foglalkozik.  Nem  kísérte  figyelemmel 
a  magyar  egyházpolitika  fejlődését  az,  aki  úgy  véH,  hogy  a  kor- 
mánynak hatalmi  érdeke,  uralomvágya  vetette  fel  az  egész 
kérdést,  vagy  az  elkeresztelési  rendelet  volna  tulajdonképen 
a  bajnak  kútforrása. 

Nem  lehet  ily  közel  keresni  a  mai  egyházpolitikának  indokait. 
Sokkal  régibb  keletűek  azok.  Az  a  nagy  küzdelem,  mely 
1791-ig  folyt,  az  1791-iki  törvények  által  nem  lett  megoldva. 
Ezek  a  törvények,  valamint  a  jelen  században  hozott  egyház- 
politikai törvényeink,  sőt  részletes  intézkedéseiben  még  az  1868. 
évi  LIII.  t.-cz.  is,  nem  gyökeresen  oldották  meg  a  kérdést.  Majd- 
nem érintetlenül  hagyták  az  egyházak  és  az  áUam  közti  viszonyok- 
nak szabályozását.  Külön-külön  fejlődtek  és  alakultak  át  a 
házassági  jogok,  és  mennél  mélyebb  gyökeret  vert  a  társada- 
lomban a  vallás-  és  lelkiismereti  szabadságnak  elve  :  az  egy- 
házak annál  kevésbbé  voltak  képesek  a  társadalomnak  újabb 
szükségleteit,  a  modern  állam  igényeit  kielégíteni.  Ez  azután 
zátonyra  vitt. 

Növelte  a  bajt  a  vallási  felfogásokban  nyilvánuló  átalakulás, 
helyesebben  a  vallási  felfogásoknak  egyesek  által  napfényre 
hozott  elfajulása,  mely  a  valódi  mély  vallásos  érzés  helyébe 
a  vallásos  külszínt  akarja  helyezni ;  pedig  a  puszta  vallásos 
külszín  igen  gyakran  csak  takarója  az  erkölcstelenségnek.  Egy 
iskola  fejlődött,  amely  szakítva  az  egyháznak  hagyományos  régi 
szellemével,  a  harczoló,  a  kutató  észt  a  vak  megadás  szellemével 
váltotta  fel,  a  türelem  és  a  felebaráti  szeretet  helyett  a  türel- 
metlenségnek és  a  gyűlöletnek  magvát  hintette  el  és  átvitte  azt 
először  szűkebb  körbe,  később  a  szószékre  és  a  szószékről  a  nagy 
társadalomba. 

Ezen  jelenségek  régibb  keletűek,  mint  az  elkeresztelési 
rendelet,  és  így  a  kormány  állásfoglalása  vagy  az  elkeresztelési 
rendelet  nem  volt  kiindulópontja  a  mai  bajoknak,  legfeljebb 
oly  pont    volt,   melyen  át   a  régen   felgyülemlett    láva    kitört. 

A  tulaj donképeni  indok  ezen  kérdéseknek  szabályozatlanul  ha- 
gyásában, a  társadalom  nagy  és  fejlődő  igényeinek  növeke- 
désében   áU. 

Ivánka  Oszkár  :  Hát  miért  nem  vették  fel  mindjárt  pro- 
gramra jukba  ? 

Wekerle  Sándor  miniszterelnök  és  pénzügyminiszter  :  Azért,, 
mert  amikor  ezeket  a  bajokat  felismertük,  akkor  arról  gondol- 
koztunk, nem  lehetne-e  a  kérdést  még  érlelődni  hagyni,  az 
egyházak  egymás  közötti  viszonyát  más  úton  helyes  egyen- 
súlyba hozni.  De  midőn  arra  a  meggyőződésre  kellett  jutnunk, 
hogy  egyes  kérdésekben  az  alsóbb  klérus  egyenesen  felmondta 
a  szolgálatot ;  midőn  azon  elv,  hogy  az  áUami  anyakönyvek 
felett  az  állam  van  hivatva  rendelkezni,  sőt  ezen  anyakönyveknek 
még  kétoldalú  :  egyházi  és  polgári  jellege  is  kétségbe  vonatott, 
s  e  felfogást  nemcsak  az  alsóbb  klérus  terjeszti,  hanem  azt  a  felső 
egyházi  hatóságok  is  megerősítik ;  és  midőn  végül  felvettetett 
az  1868  :  LIII.  t.-cz.  módosításának  kérdése  :  akkor  ezen  históriai 
előzmények  és  érett  megfontolás  után  foglaltuk  el  azt  az  állás- 
pontot, hogy  az  egyház  és  állam  cselekvési  körét  különválasztjuk 
és  ennek  folyományakép  behozzuk  a  kötelező  polgári  házasságot 
és  az  állami  anyakönyveket. 

Ez  a  történeti  igazság  és  a  kérdés  egymásutánja.  Korábbi 
álláspontjukat  a  mai  állásponttal,  pohtikájuk  mai  irányával 
akkor  cserélték  fel,  midőn  a  katholikus  egyháznak  képviselői 
és  illetékes  férfiai  helyezkedtek  arra  az  álláspontra,  amely  az 
állam  és  egyház  közti  viszonyok  szétválasztásának  elvi  jelentő- 
ségével egyenértékű. 

Abban  az  elvben,  hogy  az  állam  és  egyház  közötti  viszonyok 
a  házassági  jog  és  anyakönyvek  terén  szét  választassanak,  rejUk 
a  kormánypolitikának  magva,  elvi  jelentősége  és  egyúttal  iránya 
is.  Ez  állapítja  meg  azt  a  diíferencziát,  amely  közöttük  s  az 
ellennézetüek  között  fenforog. 

Mi  —  úgymond  —  bíráltuk  e  kérdést  a  politikai  szükségesség, 
bíráltuk  a  keresztülvihetőség  szempontjából,  és  végre  bíráltuk 
azon  szempontból  is,  vájjon  az  valóban  a  kedélyek  megnyugta- 
tására szolgál-e  ?  Ép  azért,  mert  az  előzmények  után  minden 
dilatorius  és  palliatív  eszköznek  alkalmazását  elkésettnek  tar- 
tottuk volna,  minthogy  csak  a  cselekvési  körök  határozott  szét- 
választásától lehetett   a   kérdés   gyökeres   és   biztos   megoldását 

várni,   a  politikai  szükségesség  szempontjából  választottuk  ezt 
az  álláspontot. 

E  kérdés,  igenis,  egyúttal  a  liberalizmus  kérdése  is.  Mert 
nézete  szerint  aki  a  vallási  és  lelkiismereti  szabadságot  prokla- 
málja és  annak  konzekvencziáit  le  akarja  vonni,  más  megálla- 
podásra nem  juthat,  mint  arra,  hogy  külön  keU  választani  a  két 
cselekvési  kört.  De  mindamellett  nem  a  liberalizmus  szempont- 
jából Ítéli  meg  a  kérdést,  hanem  tisztán  az  állami  szükségletek 
szempontjából. 

De  épen  az  áUami  szükségletek  szempontja  teszi  gróf  Apponyi 
Albert  ellentétes  politikáját  tarthatatlanná.  Az  nem  megvaló- 
sítaná, hanem  egj^szerüen  elodázná  a  végezel  elérését. 

:;  Aki  azt  az  álláspontot  foglalja  el,  hogy  az  áUam  és  egyház 
cselekvési  köre  ne  választassék  szét,  a  mi  viszonyaink  közt  helye- 
sebben cselekednék,  ha  a  fakultatív  formát  választja.  Ez  sem 
szünteti  meg  a  bajokat,  de  legalább  a  kolliziót  korlátolt,  szűkebb 
térre  szorítja.  Az  úgynevezett  szükségbeh  polgári  házasság 
azonban  nemcsak  hogy  meg  nem  oldja  a  kérdést,  hanem  az  egye- 
netlenségnek és  végnélküli  ellentéteknek  magvát  hordja  méhében. 

De  ha  tarthatatlan  ez  a  politika  ebből  a  szempontból,  még 
inkább  tarthatatlan  a  végezel  elérése  szempontjából.  Tegyük 
fel,  hogy  nyugalmi  állapotot  teremt  és  azzal  ideiglenesen  czélt 
érünk.  De  hogy  állunk  a  kitűzött  végczéllal,  a  hatáskörök  elvá- 
lasztásával ?  Ha  bekövetkeznék  is  az,  amit  Apponyi  ettől  remél, 
hogy  njoigalmi  áUapot  származnék,  akkor  is  áUana  ez  a  tétel, 
hogy  gyakorlati  szükségleteket  kell  kielégíteni.  Ezen  gya- 
korlati szükségletek  kielégítésére  pedig  a  nyugalmi  áUapot  nem 
lenne  meg. 

Beszéde  végén  röviden  reasszummálja  azt,  hogy  micsoda  kér- 
désekkel áll  szemben,  mik  azok  a  differencziák,  melyek  a  kormány 
politikájával  szemben  mint  egyenérték  állíttattak  oda.  És  itt 
először  is  a  merev  egyházi  álláspontot  említi,  amely,  diametrális 
ellentétben  az  ő  álláspontjukkal,  nemcsak  a  törvényjavaslatot, 
de  nyilván  gróf  Apponyi  határozati  javaslatát  sem  fogadja  el, 
mert  hisz  az  épúgy  ellenkezik  az  ő  egyházpolitikai  nézeteivel, 
mint  a  kormány  álláspontja.  Szemben  áll  tehát  először  is  egy 
oly  vélemény  nyel,  amely  tulaj  donképen  semmit  sem  akar,  hanem 
a  mai  állapotokat,  talán  ez  állapotokban  a  mai  zavarokat  és 
bajokat    változatlanul  fenn  akarja  tartani,  a  nélkül,  hogy  még 

csak  meg  is  kísérelné  módját  nyújtani  annak,  hogy  micsoda 
úton  lehessen  ezeket  orvosolni. 

A  másik  gróf  Apponyi  Albert  álláspontja,  ki,  az  ez  idő  szerint 
meg  nem  határozott,  még  közvetlenül  kilátásba  sem  helyezett 
végczéltól  eltekintve,  melyben  egyetértenek,  maradandó  jelleggel 
bíró  hosszabb  átmenet  tartamára  oly  ideiglenes  állapotot  akar 
teremteni,  amely  nem  a  kérdésnek  megoldása  és  kiegyenlítése, 
hanem  további  ellentétek  és  disszonancziák  kútforrása  lenne, 
és  ép  azért  nemcsak  a  jelenben  nem  segítene,  hanem  oly  zavarokat 
idézne  elő,  hogy  újabb  sikertelen  kísérletek  után  lehetetlenné 
válnék  a  kérdés  végleges  megoldása. 

Végül  egy  harmadik  állásponttal  is  találkozik,  amelyet 
igen  nagy  sajnálatára  gróf  Szapáry  Gjmla  említett  fel,  de  nem 
fejtett  ki  egész  tüzetesen.  Ez  az  álláspont,  mely  a  polgári  házas- 
ságnak fakultatív  formája  mellett  hozta  fel  érveit,  de  mégis  a 
szükségbeli  polgári  házasságra  vonatkozó  határozati  javaslatot 
fogadta  el,  kétségben  hagy  az  iránt,  hogy  végczélja  mi.  Ugyanaz-e, 
ami  gróf  Apponyi  Albertnek,  hogy  habár  átmeneti  idővel  is,  de 
a  vallás-  és  lelkiismereti  szabadság  teljes  érvényre  emelése 
mellett  a  hatáskörök  különválasztását  akarja  megteremteni, 
vagy  pedig  véglegesnek  kívá,nja  tekinteni  azon  intézkedést. 
Sajnálja,  hogy  gróf  Szapáry  akkor,  midőn  a  kormány  politikájával 
ellentétbe  helyezte  magát,  még  pedig  oly  hosszú  idő  után,  mint 
amily  hosszú  idő  azóta  lefolyt,  mióta  ezeket  az  egyházpolitikai 
kérdéseket  felvetette,  nem  adott  egész  precziz  és  olyan  nyilat- 
kozatot, hogy  álláspontját  ma  meg  tudnák  érteni.  Sajnálja  ezt, 
mert  ha  nem  is  az  ő  személyes  akarata,  de  talán  a  viszonyok 
őt  bizonyos  vezérszerepre  utalták.  A  vezérszerephez  pedig  kettő 
kell.  Az  első,  hogy  az  illető  megmondja  azt,  hogy  akarja  is  e 
vezérszerepet  vinni ;  a  második  pedig,  hogy  oly  határozott  poli- 
tikát adjon,  mely  a  magatartás  iránt  semmi  kétséget  nem  hagy. 
Kéri  gróf  Szapáryt,  hogy  mielőtt  vezetni  akarna,  legyen  szíves 
tisztába  hozni,  hogy  ezen  kérdésekre  nézve  mit  akar.  A  vita 
további  folyamán  : 

Komjáthy   Béla  elfogadja  a  javaslatot. 

Smialovszky  Valér  katholikus  szempontból  ítélte  el  a  reform 
elleni  agitácziót.  Határozati  javaslatot  nyújt  be,  mely  szerint  : 

»Helyeslően  tudomásul  véve  a  kormánynak  a  katholikus 
kongrua  kérdésében  tett  eddigi  lépéseit  :  utasíttatik  a  kormány 

Szilágyi  Dezső  beszédei.  II.  23 

továbbra  is  minden  lehetőt  megtenni  arra  nézve,  hogy  a  katholikus 
kongrua  az  arra  illetékes  tényezők  közreműködésével  mihama- 
rabbi, kielégítő  végelintézést  nyerjen  ;  ellenkező  esetben,  amennyi- 
ben tudniillik  bármi  nehézségekkel  találkoznék,  köteleztetik 
ugyancsak  a  kormány  érmek  sürgős  megvalósítására  a  korona-, 
mint  legfőbb  kegyúrnak  alkalmas  előterjesztést  tenni. « 

»A  kathoHkus  kongrua  megoldásával  kapcsolatosan  fel- 
hivatik  a  kormány,  hogy  a  többi  vallásfelekezetek  lelkészei 
tisztességes  megélhetését  biztosító  díjazás  kérdésének  alkalmas 
módon  való  rendezésére  is  közrehasson.* 

Beadják  :  Smialovszky  Valér,  Pálffy  Elemér,  Fest  Lajos, 
Schwicker  J.  Henrik,  Matuska  Péter,  Horváth  Béla,  Uránjd 
Imre,  Fenyvessy  Ferencz,  Pap  Samu,  Münnich  Aurél,  Miklós 
Gyula,  Belitska  Béni,  Zsámbokréthy  Emil,  Kubinyi  György, 
Schóber   Ernő,    Molnár    Béla,    Molnár   Antal,    Vietorisz    Miklós, 

Dániel  Ernő  :  Az  1848  óta  működő  törvényhozások  folyton 
a  szabadelvüség  irányát  követték.  És,  ha  ezen  szabadelvű  haladás 
nehéz  körülmények  közt  néha  lassabban  ment  is  előre,  ma,  midőn 
a  nemzet  a  zavart  pénzügyek  lidércznyomása  alól  felszabadult, 
kétszeresen  háramhk  ránk  azon  kötelesség,  hogy  az  elmulasz- 
tottakat helyrehozzuk. 

A  szabadelvű  eszméket  az  összes  szabadelvűén  gondolkozó 
polgárok  közkincsének  tekinti.  De  a  mai  parlamentáris  rend- 
szerben mégis  azt  tartja,  hogy  elsősorban  pártjának  feladata  a 
szabadelvüség  követelményeinek  érvényesítése.  És  ez  a  párt, 
habár  néhány  tagja  a  liberalizmus  fényének  erősebb  kisugárzása 
elől  a  homályba  húzódott,  még  mindig  feladatának  magaslatán 
áll,  és  a  kormány  is  teljes  tudatával  bír  azon  feladatoknak, 
amelyek  reá  haramiának.  Volt  ereje  arra,  hogy  elhárítsa  azon 
akadályokat,  amelyek  ezen  törvényjavaslatok  benyújtásakor 
útjában  állottak  :  és  lesz  ereje  s  hatalma,  hogy  ezeket  törvény- 
erőre emelje. 

Szapáry  László  gróf  (márcz.  1.)  a  polgári  házasságról  szóló 
törvényjavaslatot,  mint  jó  katholikus,  meg  nem  szavazhatja. 
Egyes  lapok  azon  vádjával,  mintha  ő  ultramontán  volna,  nem 
törődik.  Meggyőződése,  hogy  együtt  érez  a  magyar  nép  romlatlan 
zömével. 

Szász  Károly  mint  protestáns  ember  egyházának  fejlődését, 
izmosodását   és   életerejét   az   erős   nemzeti   államban   véli   leg- 

jobban  biztosítva,  s  mert  e  javaslat  az  ily  államnak  megvív- 
hatatlan  védőbástyája,   örömmel   fogadja   azt  el. 

Kováts  Albert  Apponyi  álláspontját  védelmezte.  Ma  is 
régi  elveit  vallja  s  ma  is  híve  a  reformnak  abban  az  értelemben, 
mint  egykor  Irányi,  kinek  elfogadott  határozati  javaslata  csak 
a  polgári  házasságról  szól,  nem  pedig  a  kötelező  formáról. 

Morzsányi  Károly,  bár  meg  van  győződve,  hogy  az  átalaku- 
lási proczesszus  nem  fog  rövid  idő  alatt  megtörténhetni,  mégis, 
bízva  a  magj'^ar  nemzet  nyugalmában,  hiszi,  hogy  e  javaslat 
alapköve  lesz  Magyarország  szebb  és  boldogabb  jövőjének. 

Sághy  Gjnila  a  törvényjavaslatot  azon  meggyőződésből 
folyólag  nem  fogadja  el,  mert  a  szomorú  előzmények  után  csak 
óriási  zűrzavar  fog  általa  következni.  A  javaslat  szerinte  a  házas- 
ság erkölcsi  értékét  és  méltóságát  aláássa,  ez  pedig  általános 
vallási  közönyt  fog  szülni  és  egyenesen  az  erkölcs  kiirtására 
vezet. 

Papp  Géza  a  javaslatot,  melyet  hazánk  jövőjére  szükséges- 
nek és  hasznosnak  talál,  örömmel  üdvözli  és  büszke  arra,  hogy 
mint  kezdő  politikus  részt  vehet  ily  nagyfontosságú  törvény 
alkotásában. 

Péchy  Tamás  híve  a  zsidó  reczepcziónak,  mint  igazán 
szabadelvű  és  méltányos  törvénynek,  feltételesen  elfogadja  az 
anyakönyvek  államosítását  is,  nagy  részben  ellene  van  a  polgári 
házasságnak,  de  határozottan  ellenzi  a  gyermekek  vallásáról 
benyújtott  törvényjavaslatot,  mert  abban  a  protestánsok  meg- 
felelő ellenszolgáltatást  nem  kapnak.  Mint  evangehkus,  Luther 
Mártonra  hivatkozik,  ki  bár  a  házasságot  polgári  intézménjmek 
tekintette,  mégis  meghagyta  annak  egyházi  aktusát,  mert  jól 
tudta,  hogy  vallása  csak  az  egyházi  nimbusz  mellett  fog  terjedni. 
Apponyi  határozati  javaslatát  fogadja  el. 

A  márczius  2-iki  ülés  végén  Tibád  Antal  beszélt  a  kilépettek 
közül.  A  törvényjavaslatot,  a  kormányt  és  a  kormánypártot 
illető  támadásaira  Szilágyi  Dezső  azonnal  felelt : 

Szilágyi         Tisztelt    Ház  !    (Halljuk  !    Halljuk  !)    Az    idő    előhaladt 

®^*°    volta  daczára  azt  hiszem,  mégis  meg  fogja  engedni  a  tisztelt 

Ház,  hogy  a  tisztelt  előttem  szóló  képviselő  úr  előadására 

röviden,  de  igen  röviden  pár  megjegyzést  tegyek,  (Halljuk  ! 

HaUjuk  !) 

23* 

Az  első  abban  áll,  hogy  a  tisztelt  képviselő  urat  itt 
én  egy  új  mezben  ismertem  meg,  (Ügy  van !  Úgy  van  !  jobb- 
felől)  amelyben  a  régiből  is  van  egy  darab.  Mi  mindnyájan 
ismertük  a  tisztelt  képviselő  urat,  midőn  velünk  együtt 
volt,  mint  a  polgári  házasság  kötelező  form-ájának  pártolóját, 
sőt  sürgetőjét  is  akkor,  mikor  az  vitás  volt  a  pártban.  (Ügy 
van  !  Ügy  van  !  jobbfelől.  Nagy  zaj  a  bal-  és  szélsőbaloldalon. 
Felkiáltások  a  szélsöbaloldalon  :  Most  is  az  !  Mellette  van  ! 
Nagy  zaj.  Halljuk  !  Halljuk  !)  Midőn  ez  a  kormány  meg- 
alakult és  megjelent  és  programmját  előadta,  ő  előállott 
és  kijelentette,  hogy  az  egyházpolitikai  reformokat,  magát 
a  kötelező  polgári  házasságot  is  helyesli  és  meg  fogja  sza- 
vazni. (Ügy  van  !  a  jobboldalon.  Zaj  balfelől.) 

Vajay    István  :    Statáriumnak    nevezte  ! 

Nekem  semmi  kifogásom  az  ellen,  ha  a  képviselő  úr 
jónak  látta  a  pártot  odahagyni  és  abból  a  véleményből 
és  azon  magatartásból,  amelyet  azon  pártban  tanúsított, 
csak  az  ócsárlási  hajlamokat  vitte  magával.  (Zajos  helyeslés 
jobbfelől.  Ellenmondások  és  zaj  a  baloldalon.)  De  az  ellen, 
tisztelt  Ház,  hogy  az  a  képviselő  úr,  aki  Deák  Ferencz 
egyházpohtikai  nézeteire  hivatkozik  és  aki  felemlíti  azt, 
hogy  Deák  Ferencz  azt  mondotta  :  ezt  fokozatosan  és  óva- 
tosan kell  életbe  léptetni,  s  midőn  ennek  egy  részével  itt 
a  tisztelt  Házat  megkínáljuk,  az  a  képviselő  Deák  Ferencz 
neve  alatt  a  megvalósítás  támogatásától  megszökik  :  ezt, 
tisztelt  Ház,  olyannak  tartom,  amelynek  poHtikai  moráljával 
még  adós  maradt.  (Hosszantartó,  zajos  helyeslés  és  taps  a 
jobboldalon.  Mozgás  és  zaj  a  baloldalon.  Egy  hang  : 
A  bomba  !  *) 

Elnök   (csenget)  :   Csendet  kérek  ! 

(Egy  hang  a  baloldalon  :  Nem  bomba,  hanem  gomba  !) 
A  tegnapi  bomba  ép  oly  kevéssé  veszedelmes  volt,  mint 
a  mai  támadás  a  kormány  ellen.  (Élénk  derültség  jobbfelől. 
Egy  hang  :  Fürészporral  volt  töltve  !) 


♦)  Czélzás  a  képviselőház  egyik  heljdségéhez  vivő  lépcsőn  előtte 
való  nap  fölfedezett,  rendőri  vizsgálat  után  teljesen  ártalmatlannak 
bizonj^ult  bombaalakú  leletre. 

Tisztelt  Ház  !  Ezeket  az  egyházpolitikai  reformokat 
lehet  támogatni  itt  (a  jobboldalra  mutat)  és  lehet  támogatni 
az  ellenzéken.  Ha  valakinek  oka  van  kilépni  a  pártjából, 
s  mikor  kilépett,  nem  a  kötelező  polgári  házasságot  hozta 
fel  okul,  hogy  a  párt  kötelékéből  kivált,  s  ha  nekünk  itt 
egy  hosszú  félórán  át  a  következetességről,  Deák  Ferencz 
tradiczióiról  tart  előadást,  és  midőn  annak  egy  részét  való- 
sítjuk, a  reformot  ellenzi  és  bennünket  így  támad,  — én  rajta 
egyebet,  mint  az  ócsárlás  köpenyegét  nem  láttam  —  az  nem 
tarthat  igényt  arra,  hogy  a  kormánynak  szemére  vesse 
eljárását,  midőn  egy  darabját,  jelentékeny  részét  a  szabad- 
elvű párt  hagyományai  által  megszentelt  egyházpoliti- 
kának .  .  .  (Élénk  helyeslés  és  tetszés  a  jobboldalon.  Mozgás 
a  baloldalon.) 

Ivánka     Oszkár  :     Mosolyogva    mondja    maga     a 
miniszter  úr  is  ! 

.  .  .  megvalósítani  iparkodik.   Én  nagyon  szeretem  azt, 
hogy  a  képviselő  urak  az  argumentum  elől    mindig   amögé 
menekülnek,    hogy    nem    veszi    komolyan,    aki    mondja  .  .  . 
Horánszky   Nándor  :    Dehogy   menekülünk  ! 

Hát  nem  menekülnek.  De  az  egyszer  bizonyos,  hogy 
ezek  az  egyházpolitikai  reformok,  akár  tüzetett  ki  azoknak 
megvalósítása  korábbi  alkalmakkor,  akár  elnapoltatott,  de 
az  most  megvalósításra  van  javasolva,  amire  czélzott  a  kép- 
viselő úr ;  a  korábbi  alkalmakkor  is  azok  mindig  úgy  tekin- 
tettek, hogy  valósíttassanak  meg  a  kormány  részéről  :  az 
opportunitás  szempontjából  volt  halogatás  és  lehetett  nézet- 
különbség, de  azokat  az  elveket,  mint  a  jövőben  kitűzendő 
és  elérendő  programmot,  itt  egy  kormány  sem  merte 
megtagadni.  (Élénk  helyeslés  a  jobboldalon.  Zaj  a  bal- 
oldalon. Egy  hang  a  szélsőbaloldalon  :  Hát  Irányit  hányszor 
leszavazták  ?  !) 

Azt  mondja  a  tisztelt  képviselő  úr,  (Nagy  zaj  balfelől. 
Halljuk  !  Halljuk  !)  hogy  a  kormány  kitűzte  ezeket  az 
egyházpolitikai  reformokat,  anélkül,  hogy  azokat  előzetesen 
a  választók  bírálata  alá  bocsátotta  volna.  (Igaz  !  Ügy  van  ! 
a  baloldalon.)  Ha  ezt,  uraim,  olyanok  hozzák  fel,  kik  azok- 
nak az  egyházpolitikai  reformoknak  s  különösen  ezen  most 
szőnyegen  levőknek  máskor  nem  voltak  barát jai,  vagy  ha 

felállíttatott  az,  hogy  csak  akkor  lehet  azt  a  pártban  pár- 
tolni, sürgetni  és  kitűzni,  ha  előbb  a  választók  előtt  mint 
nyilt  kérdés  felvettetett,  akkor  értem,  hogy  ezt  valaki 
most  is  felhozza  ;  de  aki,  midőn  követelte  és  pártolta,  mindig 
ezen  feltétel  nélkül  pártolta  :  (Nagy  zaj  a  baloldalon.)  annak, 
tisztelt  uraim,  nem  magaviselete,  hanem  e  pártolása  nagy 
gyanúban  és  erkölcsi  hibában  szenved.  (Élénk  helyeslés 
jobbról.  Zaj  a  baloldalon.) 

És  végül,  tisztelt  Ház,  legyen  meggyőződve  a  tisztelt 
képviselő  úr,  hogy  a  kormánynak  egyetlenegy  tagja  sincs, 
aki  Deák  Ferenczhez  hasonlítani  akarja  magát  ;  talán  ennek 
a  Háznak  sincs  egyetlenegy  olyan  tagja  sem.    IVIidőn  tehát 
nagyhosszan     azt     bizonyította,     hogy    nem    hasonlók,    ezt 
tulajdonkép    csak    alkalmul,    fedezetül    használta    fel    arra, 
hogy   a   kormány   tagjainak   jellemzését    a   maga   felfogása 
szerint  előadja.  Ezt  Deák  Ferencz  fedezete  és  pajzsa  nélkül 
is  meg  kellett  volna  tennie  és  megtehette  volna  saját  fele- 
lősségére egy  ily  nagy  névre  való  hivatkozás  nélkül.  (Élénk 
helyeslés  jobbfelől.  Zaj  és  mozgás  a  baloldalon.)  Én  részemről 
(Halljuk  !  Halljuk  !)  egyszerűen  úgy  tartom,  hogy  azt,  aki 
Deák    Ferencznek    egész    poHtikáját     (Halljuk  !    HaUjuk  !) 
itt  meghamisítva  adta  elő  ;  azt,  aki  Deák  Ferencz  politiká- 
jának egy  lényeges  alkat  eleme  elől  elzárkózik  és  megbuk- 
tatni   akarja,    midőn    annak    megvalósításáról    van    szó ; 
(Élénk  helyeslés  jobbfelől.)  azt,  aki  ebben  a  vitában  (Zaj, 
Halljuk  !    Halljuk  !)    az    ócsárlási    hangot,    amelyet    mind- 
annyian  elitélünk,    jó   szívvel   behozta  :    azt,    tisztelt    Ház, 
olyannak    tekintem,    akinek    legkevésbbé    illik    akár    Deák 
Ferencz  példájára,  akár  poMtikájára,  akár  emlékére  hivat- 
kozni.   (Hosszantartó    éljenzés    és  taps  a  jobboldalon.   Zaj 
és  ellentmondások  balfelől.) 

Tibád  Antal :  A  t.  igazságügy  miniszter  úr  azt  a  kifejezést 
használta  beszédében,  hogy  én  megszöktem  azon  kötelező  polgári 
házasság  támogatása  elől,  amelyet  magam  hirdettem.  (Élénk 
felkiáltások  jobbfelöl :  Ügy  is  van  !  Ellentmondások  balfelől. 
Zaj.)  Engedelmet  kérek,  de  ez  nem  felel  meg  a  tényállás- 
nak. (Zaj.) 

Kubinyi  Géza  :   De  igaz  ám  ! 

Mert  én  a  kötelező  polgári  házasság  ügyének  napirendre 
hozatalát  nemcsak  hogy  nem  sürgettem,  de  midőn  az  legelőször 
szóba  került  a  szabadelvű  párt  értekezletén,  már  akkor  felszó- 
laltam ellene  és  kijelentettem,  hogy  a  kérdés  éretlen,  s  nem 
szabad  azt  napirendre  hozni.  (Nagy  zaj  és  mozgás  a  jobboldalon. 
Felkiáltások  :  Nem  úgy  van  !) 

Ez  nem  volt  elég,  tisztelt  Ház.  Az  erre  következő  napon 
meg  is  írtam  azt  egy  hírlapban  nyilvánosan.  (Igaz  !  Úgy  van  ! 
balfelől.)  Később  is,  midőn  a  kérdés  előfordult,  habár  kijelen- 
tettem, hogy  elvileg  én  is  azon  az  állásponton  vagyok  (Élénk 
felkiáltások  jobbfelől  :  No  hát  !)  s  most  is  azt  az  álláspontot 
foglalom  el,  —  kijelentettem,  hogy  a  kérdést  éretlennek  tartom 
és  nem  tartom  oly  sürgősen  napirendre  hozhatónak.  De  nem 
szököm  meg  az  elv  elöl  ma  sem,  tisztelt  Ház,  mert  itt  is  csak 
a  javaslatokat  nem  fogadom  el ;  hogy  mért,  azt  megmondtam 
elég  részletesen,  a  tisztelt  miniszter  úr  azokra  nem  volt  szíves 
kiterjeszkedni  és  nem  igyekezett  megczáfolni,  tehát  ezt  a  levegő- 
ben függő  reflexióját  valami  nagy  figyelemben  nem  részesít- 
hetem. Ami  pedig  azt  illeti,  hogy  a  tisztelt  miniszter  úr  erkölcsi 
hibáról  szólott ... 

Szilágyi  Dezső  :  Politikailag  ! 

Erkölcsi  hibákról  is  szólt. 

Szilágyi   Dezső  :    Politikailag  ! 

Megengedem,  tisztelt  miniszter  úr,  tudom,  nekem  is  köny- 
nyebb  lett  volna  ott  a  tisztelt  kormány  árnyékában  hűsölni  .  .  . 
{Hosszantartó  nagy  zaj  és  mozgás  jobbfelől.) 

Kubinyi  Géza  :  Eleget  hűsölt !  (Derültség  jobbfelöl.  Nagy 
zaj.  Halljuk  !  Halljuk  !) 

.  ,  .  mint  az  ellenzékiségnek  Magyarországon  oly  sanyarú 
kenyerére  fanyalodni.  (Hosszantartó  derültség  jobbfelől.  Élénk 
ellentmondások  a  szélsőbalon.   Hosszas   zaj.)  *) 

Midőn  én  feltétlenül  ehs merem,  hogy  ő  mindent  meg- 
győződése szerint  tesz,  legyen  oly  kegyes,  ne  tagadja  meg  ezt 
tőlem  se  a  jelen  esetben  és  más  alkalommal  sem.  (Helyeslés 
balfelől.) 

Szüágyi  Dezső  újra  válaszolt : 


•)  A  derültséget    az   keltette,    hogy   épen  a  szónok  a  Háznak 
«gyik  legkövérebb  tagja  volt. 

Szilágyi  Tisztelt  képviselőház  !  (Nagy  mozgás.  Halljuk  !  Halljuk  !) 
A  »megszökés«  szó  jelentette  azt  a  tényt,  hogy  a  képviselő 
úr  abból  a  pohtikai  magatartásból,  amelylyel  e  reformot 
előttem  is  ismételve  sürgette  és  pártolta,  az  ellenkező  poh- 
tikai magatartásba,  t.  i.  a  visszavetésbe  ment  át  akkor,, 
midőn  annak  megalkotása  czéloztatik.  (Ügy  van  !  Ügy  van  1 
Helyeslés  a  jobboldalon.)  Ez  a  tény. 

Tibád  Antal :  Nem  sürgettem  ! 

Nemcsak  előttem,  tisztelt  képviselő  úr,  hanem  mások 
előtt  is.  (Igaz  !  Ügy  van  !  a  jobboldalon.) 

Második  megjegyzésem  pedig  az,  hogy  én  előbbi  fel- 
szólalásomban sem  mondtam,  hogy  ez  a  képviselő  úrnak 
nem  meggyőződése,  csak  azt  mondtam,  hogy  Deák  Ferencz 
politikájának  védelmében.  Deák  Ferencz  neve  alatt  és 
egy  meg  nem  magyarázott  pohtikai  változás  után  ő  nincs 
jogosítva  felettünk  kritikát  gyakorolni.  (Élénk  helyeslés 
és  éljenzés  jobbfelől.  Nagy  mozgás  a  baloldalon.) 

A  következő  napon,  márczius  3-ikán  Berzeviczy  Albert 
államtitkár  mondta  el  a  törvényjavaslat  mellett  magas  szín- 
vonalon álló  beszédét,  amely  méltóan  ütötte  meg  a  másnapra 
összehívott  országos  szabadelvű  nagygyűlés  alaphangját.  Erről 
a  gyűlésről  és  előzményeiről  az  alábbi  külön  fejezet  számol  be. 


UJABB  MOZGALMAK. 

KATHOLIKUS  GYŰLÉSEK.  ORSZÁGOS  SZABADELVŰ  NAGY- 
GYŰLÉS. 

A  kormány  egyházpohtikája  —  mint  már  reámutattunk  — 
mindjárt  kezdettől  fogva  igen  erélyes  eUentállásra  talált  az 
egyházi  körök  és  a  hozzájuk  szító  vüági  elemek  részéről.  A  moz- 
galom 1893  végén  s  a  következő  év  elején  öltött  nagyobb  ará- 
nyokat. Egymást  érték  a  törvényjavaslatok  eUen  tiltakozó 
katholikus  nagygyűlések  a  vidék  különböző  pontjain  (Komárom, 
Sopron,  Szabadka).  Majd  a  fővárosra  került  a  sor.  Az  ellen- 
mozgalom megnyilatkozása  itt  érte  el  tetőpontját.  Simor  János 
utóda  az  esztergomi  érseki  székben  :  Vaszary  Kolos  herczeg- 
primás  hívására  és  részvételével,  de  voltakép  a  harczias  lelkű 
Schlauch  Lőrincz  bíboros,  nagyváradi  érsek  vezetése,  a  világiak 

közül  gróf  Zichy  Nándor  és  mások  élénk  izgatása  meUett  jött 
össze  1894  január  16-ára  Budapesten  a  Vigadóban  a  katholikus 
nagygyűlés.  A  tekintélyes  számban  megjelent  egyházi  és  világi 
előkelőségeken  kívül  a  nép  is  seregestül  vett  részt  a  nagygyűlésen, 
mely  a  herczegprimásnak  lelkes  beszéde  után  egyhangúsággal 
a  következő  határozatot  hozta  : 

»Minden  kathoHkusnak  kötelessége,  hogy  a  polgárok  köz- 
ségi, hatósági  és  országos  képviseleti  választásaiban  részt  vegyen 
és  ott  megbízható  kathoHkus  férfiakra  s  ilyenek  hiányában 
csak  arra  szavazzon,  ki  a  kathohkus  hitet  és  egyházat  meg  nem 
támadja,  hanem  annak  védelmére  vállalkozik  és  ezt  határozottan 
meg  is  fogadja.« 

A  gyűlésből  (illetőleg  előtte  való  napon)  hódoló  táviratban 
üdvözölték  a  királyt,  mely  szerint  :  »Felségedbe,  mint  a  nemzet- 
nek minden  polgára  által  szeretett  atyjába  helyezi  bizalmát 
és  ebből  meríti  szentegyházunk  épsége  és  szabadsága  iránti 
reményét  a  nagygyűlés*.  A  válasz  még  a  gyűlés  folyamán  meg- 
érkezett s  óriási  lelkesedést  keltett. 

Ez  a  nevezetes  tüntetés,  még  inkább  pedig  a  határozat 
nagy  forrongást  okozott  a  szabadelvű  kathohkusok  táborában 
országszerte.  Budapesten  a  belvárosi  polgári  kör  azonnal  érte- 
kezletre hívta  össze  a  főváros  társasköreinek  vezérférfiait.  Ezek 
január  23-ára  hívták  össze  az  első  formális  értekezletet  a  teréz- 
városi kaszinóba  kizárólag  kathohkusokból,  avégett,  hogy 
állást  foglaljanak  a  katholikus  nagygyűlés  »merev  felekezeti 
szelleme*  ellen  s  az  egyházpoHtikai  javaslatok  mellett.  Az  érte- 
kezleten Szivák  Imre  országgyűlési  képviselő  elnökölt. 

Elhatározták,  hogy  a  fővárosban  egy  igazán  országos  és 
igazán  katholikus  nagygyűlést  tartanak.  Végrehajtó-bizottságot 
választottak,  amely  Radocza  János  elnökletével  kitűzte  a  szabad- 
elvű katholikusok  ellenértekezlete  napjául  február  11-ikét  és 
helyéül  a  terézvárosi  kaszinót.  Itt  kimondták,  hogy  a  főváros 
szabadelvű  katholikus  polgársága  a  mozgalomban  határozottan 
áUást  foglal  a  javaslatok  mellett ;  a  kathohkus  nagygyűlésnek 
a  törvényjavaslat  elleni  határozatára  tiltakozással  felel ;  hasonló 
eljárásra,  és  pedig  társadalmi  úton,  szólítja  fel  az  ország  összes 
városait,  testületeit  s  egyesületeit ;  és  végül  készségét  nyilvá- 
nítja egy  párt-  és  felekezetnélkűli  országos  nagygyűlés  egybe- 
hívására. 

A  február  11-én  megtartott  ellengyülés,  melyen  a  főváros 
szabadelvű  katholikusai  nagy  számban  jelentek  meg,  a  követ- 
kező határozati  javaslatot  fogadta  el : 

»1.  Állást  foglalva  a  reformmozgalomban,  azt  —  mint 
va^Uásunkra  veszélytelent,  hazánkra  üdvöset  s  közhaladásunkra 
immár  elutasíthatatlant  —  pártkülönbség  nélkül  előmozdítani 
hazafias  kötelességünknek  ismerjük,  s  az  ez  alapon  munkába 
vett  javaslatok  törvényerőre  emelését  közérdekű  szükségességnek 
tekintjük  ; 

2.  tiltakozunk  az  ellen,  hogy  a  tervbe  vett  reformok  mint 
kathohkus  hitéletünket  fenyegetők  tüntettessenek  föl,  s  mintha 
mi  katholikusok  más  felekezetek  rovására  az  államélet  egyoldalú 
felekezeti  átalakításában  keresnők  boldogulásunkat,  vagy  hogy 
nemzeti  létünk  követelményeit  a  mi  kathohkus  hitelveinkkel 
ellentétben  áUóknak  hinnők,  s  hogy  áUami  exigeneziáink  meg- 
hiúsulásáért a  felelősséget  magunkra  váUahiók  ; 

3.  ugyanazon  eszméknek  hasonló  akczió  útján  a  törvé- 
nyesség határain  belül  leendő  erőteljes  pártolására  nemzeti  és 
társadalmi  életünk  szerveit,  a  városokat,  megyei  törvényható- 
ságokat s  ezekben  alakult  pohtikai  és  társadalmi  testületeket 
és  egyesületeket  felhívjuk  ; 

4.  s  egyúttal  készségünket  nyilvánítjuk  arra,  hogy  —  miutáa 
a  fenyegetett  haladás  és  szabadelvű  reformok  nem  egy  felekezet 
vagy  párt,  hanem  az  egész  nemzet  hasongondolkozású  polgárainak 
közkincsét  képezik  —  mi  magunkhoz  véve  párt-  és  felekezet- 
különbség nélkül  a  haza  minden  szabadelvű  polgárát :  a  libera- 
Hzmus  megnyilatkozására  országos  gyűlést  fogunk  egybehívni.* 

A  végrehaj  tó- bizottság  nevében  Radocza  János,  az  egyház- 
politikai reformokat  támogató  országos  mozgalom  rendező- 
bizottsága nevében  pedig  Rohonczy  Gedeon  bocsátották  ki 
a  felhívásokat.  Budapestről  és  az  ország  minden  részéből  a 
szabadelvüség  liívei  pártkülönbség  nélkül  csatlakoztak  a  moz- 
galomhoz. 

Márczius  4-ére  állapították  meg  az  országos  nagygyűlés 
időpontját.  S  e  napon  ment  végbe  Budapesten  szabad  ég  alatt 
a  legnagyobb  tüntetés,  melyet  a  főváros  az  újabb  alkotmányos 
korszak  kezdete  óta  látott.  Gondos  becslések  szerint  a  gyűlésre 
megjelentek  száma  elérte  a  százhúszezret.  Magában  az  ország- 
ban százezrekre  terjedt  ki  a  mozgalom. 

Az  elnökség  a  következő  férfiakból  állott :  Báró  Orczy 
Béla,  gróf  PáKy  János,  gróf  Andrássy  Tivadar  és  gróf  Esterházy 
István.  A  rendezés  körül  Rohonczy  Gredeon  mellett  Károlyi 
Gyula,  Károlyi  Imre,  Zichy  Béla  és  Csáky  László  fiatal  grófok 
segédkeztek. 

A  nagygyűlést  báró  Orczy  Béla  nyitotta  meg  lelkes  szabad- 
elvű beszéddel.  Utána  még  számosa,n  szóltak  hasonló  szellemben. 
Végre  nagy  lelkesedés  közt  egyhangúlag  eKogadták  a  következő 
határozatot  : 

»1.  Ünnepélyesen  óvást  teszünk  a  nemzetünk  jellemével 
s  hazánk  érdekeivel  össze  nem  férő,  egyoldalú  felekezetiség  eUen  ; 

2.  bizva  a  törvényhozás  bölcsességében,  haladásunk  e  for- 
dulópontján kijelentjük,  miszerint  hazánk  jövőjének  egyik 
biztosítékát  abban  látjuk,  hogy  a  napirenden  levő  egyházpoh- 
tikai  reformok,  kapcsolatosan  az  1868  :  LIII.  törvényczíkk 
módosításával,  az  áUami  anyakönyvezés,  a  vallás  szabad  gya- 
korlata s  a  zsidó  vallás  egyenjogúsításának  törvénybe  iktatásával 
mennél  előbb  megoldassanak.* 

Ezután  a  rendező-bizottság  megkoszorúzta  Deák  Ferencz 
és  Irányi  Dániel  sírját  a  kerepesi-úti  temetőben.  A  Deák- 
mauzoleumnál  Papp  Elek,  Irányi  sírja  fölött  Szivák  Imre  ország- 
gyűlési képviselők  mondtak  beszédet. 

A  határozati  javaslatot  kérvény  alakjában  gróf  Andrássy 
Tivadar,  a  képviselőház  alelnöke  njrujtotta  be  és  báró  Bánffy 
Dezső  elnök  másnap,  márczius  5-én  mutatta  be  a  képviselő- 
háznak. Ugyanily  alakban  a  főrendiházhoz  is  benyújtották, 
egy  példányát  pedig  Wekerle  Sándor  miniszterelnök  útján  a 
kormánynak  adták  át. 

Üdvözlő  táviratot  küldtek  a  királjmak  is,  aki  báró  Orczy 
Béla  elnök  czímén  köszönetét  fejezte  ki. 

Viszont  a  nagygyűléshez  számos  üdvözlő  távirat  érkezett 
községek,  pártok,  népgyűlések,  választókerületek  és  választó- 
polgárok, kaszinók  és  más  egyesületek,  ügyvédi  kamarák,  gim- 
náziumi és  akadémiai  tanártestületek,  szabadelvű  polgárok  és 
más  egyesek  részéről. 

A  reformokat  ellenző  Budapesti  Hírlap  a  márczius  4-iki 
nagygyűlés  lefolyását  ismertetve  s  jelentőségét  méltatva,  így  ír  : 
»Minden  párt  és  törekvés  a  világon,  amely  maga  mellett  ily 
óriási   tüntetést   létrehozni   tud,    ezt   ügye   igazsága,    helyessége 


364       A  gyökeres  szabályozás.   Törvényj.   a  házassági  jogról. 

és  jogosultsága  mellett  döntő  bizonyságul  méltán  kiaknázhatja.* 
Ez  a  felfogás,  valamint  ennek  az  ellenkezője  is,  már  a  másnapi 
képviselőházi  ülésben  megnyilvánult.  Mindenesetre  kétségtelen, 
hogy  a  nagygyűlés  hatalmas  sikere  igen  nyomatékosan  befolyt 
a  reformok  ügyének  további,  még  kedvezőbb  alakulására. 

A  SZABADELVŰ  NAGYGYŰLÉS  UTÁN. 

Másnap,  márczius  5-én  ismét  a  képviselőház  vette  át  a 
vezetést.  A  nemzeti  pártból  Beöthy  Ákos  fűzte  tovább  a  vita 
fonalát.  Igyekezett  a  szabadéi vüség  és  kivihetőség  szempontjából 
leszállítani  a  reformok  értékét.  Idézi  Macaulay  nyilatkozatát 
az  angol  türelmi  törvényről.  Ott  csak  akkor  reformáltak,  ha 
valami  baj  érezhetővé  vált  és  nem  mentek  tovább,  mint  amit 
a  meglevő  baj  orvoslása  megkívánt.  A  nagygyűlésről  az  a  be- 
nyomása, hogy  kormányzati  befolyásnak,  izgatásnak  műve  volt. 
A  kegy  vadászat  is  szerepelt  benne.  Utal  a  klasszikus  mondásra, 
hogy  Caesarnak  a  feleségét  sem  szabad  gyanúsítani.  A  kor- 
mánynak még  az  ilyen  látszatot  is  kerülnie  kell.  Ily  demonstrá- 
czióknak  csak  akkor  volna  imponáló  hatásuk,  ha  forrásuk  tel- 
jesen tiszta.  A  tüntetést  nagy  külső  sikere  mellett  sem  tekinti 
szerencsésnek  a  kormányra  nézve,  mert  a  helyzetet  nem  tisztázta, 
sőt  elhomályosította.  Nem  lehet  megállapítani,  mennyi  esik  a 
dologból  a  kormány  és  mennyi  a  szélsőbal  kontójára. 

Endrey  Gyula  :  Közös  számlára  ment !  (Hosszantartó  derült- 
ség, éljenzés  és  taps  balfelől.) 

Nagy  kérdés,  hogy  ki  tulajdonképen  a  »Schwarzer  Peter« 
ebben  az  egész  ügyben. 

Kubinyi  Géza  :  Ott  van  a  Schwarzer  Péter  ! 

Boncza  Miklós  :  Halljuk  a  Schwarzer  Pétert  !  (Nagy  derült- 
ség a  jobb  oldalon.  Felkiáltások  :  Megtalálták  a  nevüket  !) 

A  demonstráczió  nem  bírt  a  politikai  szükségesség  és  indo- 
koltság motívumával. 

Nem  tartja  a  reformot  kellő  módon  előkészítettnek.  Pénz- 
ügyi helyzetünkben  nagy  luxus,  hogy  költsünk  oly  funkczióra, 
melyet  ma  ingyen  és  jól  elvégeznek.  Nem  szavazhat  a  reform 
mellett  azért  sem,  mert  annak  eredete  nem  abban  a  czélzatban 
van,  hogy  az  intézményt  megalkossák,  hanem  hogy  a  közélet 
integritásának   sérelmével,    a   parlamentáris   rendszer   egészséges 

működésének  szempontja  ellen  végzetes  praejudicium  alkotásával, 
az  ellenzék  egyik  sarkalatos  programmpontjának  kisajátításával 
egy  teljesen  lejárt  kormányrendszert  rehabilitáljanak.  Ez  fel- 
hívás lesz  a  jövő  politikusai  számára,  hogy  Magyarországon  a 
politikai  és  erkölcsi  igazságokat  arczul  lehet  csapni.  Apponyi 
határozati  javaslatát  pártolja. 

A  szónoklatot  hosszantartó  zajos  helyesléssel  és  éljenzéssel 
jutalmazta  a  baloldal.  Utána  Szilágjá  Dezső  emelkedett  szólásra  : 

Szilágyi  Tisztelt  képviselőház  !  Arra,  amit  a  tisztelt  képviselő 
Dezső  ^j.  |3gs2édje  értelmében  a  törvényjavaslat  tartalma  ellen 
felhozott,  amennyiben  szükségesnek  látszik,  meg  fogja 
kapni  a  feleletet.  (Ügy  van  !  Ügy  van  !  a  jobboldalon. 
Hosszantartó  mozgás  és  nyugtalanság  a  bal-  és  szélsőbal- 
oldalon. Halljuk  !  Halljuk  !)  De  mondott  a  képviselő  úr 
olyat  is,  amit  én  visszautasítás  nélkül  egy  pillanatig  sem 
hagyhatok.    (Halljuk  !    Halljuk  !) 

A  képviselő  úr  előttem  érthető,  levert  és  kesergő  hangu- 
latában (Zajos  derültség  a  jobb-  és  a  szélsőbaloldalon.) 
czélzást  tett  arra  és  egyenesen  kimondotta  azt,  hogy  a 
tegnapi  nagy  és  —  meggyőződésem  szerint  —  lélekemelő 
tüntetés  (Hosszantartó  élénk  felkiáltások  a  jobb-  és  szélső- 
baloldalon :  Ügy  van  !  Ügy  van  !  Zaj  balfelől.)  a  szabadelvű 
egyházpolitika  mellett  (Ügy  van  !  Ügy  van  !)  és  a  szabad- 
elvű reformok  mellett  .  .  .  (Ügy  van  !  Ügy  van  !  a  jobb- 
és   a   szélsőbaloldalon.) 

Hock  János  :   Szabadj  egyekkel  !   (Zajos  ellentmon- 
dások   és    felkiáltások    jobbfelől  :    Nem    áll  ! 
Hazugság  !  Zaj  a  bal-  és  szélsőbalon.) 
Gróf   Andrássy    Tivadar :    Ne    méltóztassék   rágal- 
mazni ! 
.  .  .  kormány  befolyásra,    (Élénk    fellíiáltások    jobbfelől  : 
Nem  igaz  !  Zaj.)    sőt  azt  is  mondta,  hogy  kegy  vadászatra 
is  vezethető  vissza.  (Hosszantartó  zaj  a  baloldalon.  (Halljuk  ! 
Halljuk  !) 

Beöthy  Ákos  :  Azt  mondtam  :  megvan  a  látszata. 
(Halljuk  !    Halljuk  !) 
Tehát  :   megvan  a  látszata.   De  ha  a  közvéleménynek 
ilyen    minden    oldalról    elismert,    impozáns    és    méltóságos 

manifesztácziójával  állunk  szemben  .  .  ,  (Hosszantartó  élénk 
felkiáltások  a  jobboldalon  :  Igaz  !  Ügy  van  !) 

Vajay   István  :    Sokba   került  !    (Nagy   zaj    a   bal- 
oldalon.   Halljuk  !    Halljuk  !    jobbfelől.) 
.  .  .  akkor  egy  olyan  képviselőnek,  mint  a  tisztelt  kép- 
viselő úr,   nem  szabad  látszatok  alapján  beszélnie.    (Zajos 
helyeslés  és  tetszés  a  jobboldalon.) 

Ugrón   Gábor  :    Csak   tessék   a   karzatokra   nézni  ! 

(Folytontartó     zaj     a     baloldalon.     Halljuk ! 

Halljuk  !   a   jobboldalon.    Elnök   csenget.) 

És  ha  a  tisztelt  képviselő  úr  nem  a  hamis  és  téves  angol 

analógiákra   pazarolta   volna   el   a  figyelmét,    (Derültség   és 

tetszés   jobbfelől.)    hanem   megnézte    és   megfigyelte   volna 

azt,  ami  tegnap  történt,  (Ügy  van  !  Ügy  van  !  a  jobb-  és  a 

szélsőbaloldalon.)   annak  eredetét  és  lefolyását,  az  elemeket, 

amelyek   abban   részt    vettek  :    akkor   tudhatná   azt,    hogy 

ilyent  kormánybefolyással  nem  lehet  csinálni.  (Zajos  helyeslés 

és  hosszantartó  élénk  éljenzés  a  jobboldalon.  Nyugtalanság 

és  mozgás  a  baloldalon.) 

Ábrányi    Kornél  :    Igaza    van,    csak    Kossuth    be- 
folyásával   lehet  !    (Hosszantartó    zaj    a    bal- 
és  szélsöbaloldalon.  Halljuk  !  Halljuk  !) 
Elnök  (csenget)  :  Engedjék  meg  a  képviselő  urak, 
hogy    egy   kissé    több    csendet    és    nyugalmat 
kérjek.    (HaUjuk  !   HaUjuk  !) 
Ilyet    kegyvadászok    nem    tudnak    felmutatni ;    mert 
ami  abban  élt  és  lüktetett,  ami  azt  létrehozta,  amit  méltá- 
nyosan és  tagadhatatlanul  mindenkor  el  kell  ismerni  :   az 
a  nagy  és  nemes  meggyőződés  a  szabadelvű  reformok  mellett. 
(Hosszantartó    élénk   tetszés,   éljenzés   és   taps   a   jobb-   és 
szélsőbaloldalon. ) 

Egyben  igazságot  adok  a  tisztelt  képviselő  úrnak, 
hogy  az,  ami  történt,  igenis  izgatásnak  volt  eredménye, 
még  pedig  —  amint  magát  kifejezni  méltóztatott  —  felülről 
való  izgatásnak.  Legyen ;  de  az  az  izgatás,  ami  felülről 
jött,  az  a  teljesen  legitim,  egyedül  helyes  és  egyedül  nemes, 
mert  magával  a  reformok  tartalmá"val  hatott,  azok  által 
idézte  elő  a  közhangulatot,  azok  által  idézte  elő  ezeket  a 
féke   nem    érthető    és    el   nem    homályosítható   érzelmeket. 

(Hosszantartó  élénk  tetszés,  helyeslés  és  taps  a  jobboldalon. 
Zaj   a  baloldalon.) 

És  én  csak  ajánlom  a  képviselő  úrnak,  —  aki  azt  mondja, 
hogy  Caesarnak  a  nejét  nem  szabad  gyanúsítani  —  hogy 
minden  szabad  nemzet  példájára  ilyen  országosan,  ilyen 
méltóságosan,  ilyen  impozánsan  és  ilyen  türelmesen  lefolyt 
nagy  poKtikai  manifesztáczióval  szemben  ö  is  tartózkodjék 
a  gyanúsítástól.  (Élénk  helyeslés  és  tetszés  jobbfelől.  Mozgás 
balfelől.) 

A  képviselő  úr  reflexióiban  még  egy  kínos  kételylyel 
vívódik  és  azt  mondja  :  nem  jön-e  el  az,  hogy  azt  fogják 
mondani,  hogy  az  a  tegnapi  nap  a  rászedés  napja  volt  ? 
(Igaz  !  Ügy  van  !  a  baloldalon  !  Halljuk  !  Halljuk  !)  Mert 
az  én  t,  képviselőtársam,  bármennyire  igyekezett  is,  —  és 
nagy  oka  volt  rá,  hogy  igyekezzék  —  mégsem  tudta  kinyo- 
mozni, hogy  mennyit  írhatni  ebből  a  kormány  javára  és 
mennyit  a  függetlenségi  és  48-as  párt  javára.  (Halljuk  ! 
Halljuk  !) 

Hoitsy  Pál  :  Nekünk  több  dukál  !    (Élénk  derültség.) 

Sem  én,  sem  a  közbeszóló  képviselő  úr  nem  csodálkoz- 
natik  azon,  hogy  Beöthy  képviselő  úr  eziránt  nem  tud 
tisztába  jönni,  mert  ő  nem  ott  keresi  a  dolgot,  ahol  keresnie 
kellene,  a  tegnapi  napnak  értelmére  és  bordere jére  nézve. 
Hát,  tisztelt  Ház  és  tisztelt  képviselő  úr,  sem  a  kormány 
javára,  sem  egyik  vagy  másik  párt  javára  ez  a  nap  nem 
írható.  Nem  is  az  volt  a  czélja.  (Ügy  van  !  Ügy  van  !  Tetszés 
a  jobb-  és  a  szélsőbaloldalon.)  Ez  a  nap  —  és  ez  jelentős 
nap  volt  —  csak  azon  szabadelvű  reformok  javára  írható, 
(Ügy  van  !  Ügy  van  !  Tetszés  a  jobb-  és  a  szélsőbaloldalon.) 
melyek  minden  szabadelvű  magyar  ember  pártolására  számí- 
tanak és  amelyek  felkaroltattak  pártkülönbség  nélkül  a 
szabadelvű  elemek  által,  és  amelyeket  tegnap  társadalmi 
és  párt  különbség  nélkül  ünnepeltek.  (Élénk  helyeslés,  éljen- 
zés és  taps  jobbfelől.) 

És  azért,  tisztelt  Ház,  megvallom,  felesleges  és  meddő 
fáradságnak  tartom  azt  kutatni,  hogy  ebből  a  szövetségből 
ki  az,  aki  —  hogy  magamat  úgy  fejezzem  ki  és  nem  németül  — 
a  lefőzött  lesz.  Mert  nem  szükséges,  talán  nem  is  jó  tisztelt 
képviselőtársamnak  oly  szövetségről  beszélni,  hol  lehetősége 

van  a  lefőzetésnek,  (Ügy  van  !  Ügy  van  !  Tetszés  a  jobb- 
oldalon.) Mert  ha  itt  nem  határozottan  formulázott  javas- 
latokról, előterjesztett  reformról,  hanem  csak  kétes,  rugalmas, 
félremagyarázható  jelszavakról  volna  szó  ;  (Élénk  helyeslés 
és  tetszés  jobbfelöl.)  ha  csak  olyan  jelszavak  alapján 
történt  volna  az  iránynak  közös  felkarolása,  amely  jel- 
szavaknak idő  és  viszonyok  szerint  szűkebb,  vagy  tágabb 
értelmet,  kisebb  vagy  messzebbmenő  horderőt  és  szűkebb 
vagy  tágabb  tartalmat  lehet  adni,  —  (Ügy  van  !  Ügy  van  ! 
a  jobboldalon.  Mozgás  a  baloldalon.)  mikor  ilyen  szövetség 
és  ilyen  tegyverbarátság  felmerül,  akkor  nagyon  jó  azt 
kérdezni  :  ki  lesz  majd  a  lefőzött,  és  megengedem,  nagyon  jó 
azt  előre  kérdezni,  (Ügy  van  !  Élénk  tetszés  jobbfelől.) 
nehogy  utólagos  tapasztalások  által  tanulja  meg  valaki. 
(Élénk  derültség,  tetszés  és  taps  jobbfelől.  Zaj.  Halljuk  ! 
Halljuk  !)  Hanem  mikor  itt  határozattan  formulázott,  elő- 
terjesztett, félre  nem  magyarázható  reformokról  van  szó  .  .  . 
Horánszky  Nándor  :  Világosan  tessék  kirukkolni, 
miniszter  úr  ! 

.  .  .  akkor,  megvallom,  abszolúte  felvethetőnek  nem 
tartom  azt  a  kérdést,  hogy  ki  lesz  itt  a  lefőzött  ?  (Egy  hang 
a   szélsőbalon  :   Az   ország  !   Mindig   az   országot   főzik   le  !) 

Ha  már  méltóztattak  ezt  felhozni,  a  tegnapi  napról 
nem  ugyan  a  lefőzetésnek,  hanem  egy  csalódásnak  a  residuuma 
m-indenesetre  fenmaradt.  (Halljuk  !  Halljuk  !)  Lehetett 
remélni,  itt-ott  bizakodtak  is  benne,  hogy  az  országban 
megindult  szabadelvű  mozgalom  nem  fog  sikerülni,  hogy 
az  a  hatalmas  visszhang,  melyet  az  ország  minden  részérői 
küldtek  ezekre  a  reformokra  nézve,  nem  fog  bekövetkezni. 
Ez  a  remény  elenyészett,  és  ez  is  egy  csalódás.  (Élénk  tetszés. 
Ügy  van  !  a  jobboldalon.)  Talán  volt  —  nem  mondom, 
hogy  a  képviselő  úrnál,  de  talán  volt  —  ehhez  még  az  a 
remény  is,  hogy  ha  már  megvan  és  sikerülni  fog  :  a  disz- 
szonáncziának  olyan  jelei  és  hangjai  fognak  keletkezni, 
amelyek  erkölcsi  és  poHtikai  hatásukban  azt  a  közösen 
felkarolt  irányt  megzavarják,  elhomályosítják,  talán-talán 
el  is  rontják,  talán  meddővé  teszik.  (Tetszés  a  jobboldalon.) 
Ez  sem  következett  be.  Ez  talán  még  keserűbb  csalódás. 
(Ügy  van  !  Ügy  van  !  Tetszés  a  jobboldalon.) 


A  szabadelvű  nagygyűlés  után.  369 

Ha  tehát  maradt  valami,  tisztelt  Ház  :  talán  maradt 
a,z  a  csalódás,  ami  ezen  kettős  illúzió  szétfoszlása  alapján 
keletkezett.  (Tetszés  a  jobboldalon.)  És  én  nem  akarom  a 
tisztelt  képviselő  úrról  mondani,  mert  nem  tudom,  megvan-e 
nála,  hanem  hangulata  hasonló  azokéhoz,  akik  ebben  a 
csalódásban  szenvednek.  Erre  mutat  az  a  kesergés  és 
szomorú  jövendölgetés  ;  és  ez  jobban  illett  volna  csak  azok- 
hoz, mint  a  tisztelt  képviselő  úrhoz,  aki  azon  kezdte,  hogy 
a  javaslatok  alapelveit  helyeseknek  tartja.  (Élénk  tetszés 
a  jobboldalon.) 

Ez  az,  amit  a  tisztelt  képviselő  úrnak  megjegyezni 
szükségesnek  tartottam.  (Hosszantartó,  zajos  helyeslés,  éljen- 
zés és  taps  a  jobboldalon.  Felkiáltások  a  baloldalon  :  Öt 
perez  szünetet  kérünk  !  Szilágyi  D.  igazságügyminiszter 
távozik  a  teremből.  Élénk  éljenzés  a  jobboldalon.  Zaj.) 
Elnök  az  ülést  öt  perezre  felfüggeszti. 


Márczius  hó  7-én  Ugrón  Gábor  beszélt.  Az  ülés  végén  Jellinek 
Arthur,  a  törvényjavaslat  kidolgozásában  Szilágyinak  buzgó 
munkatársa,  mondta  el  beszédét,  amelyben  leginkább  gróf 
Apponyi  határozati  javaslatával  foglalkozott. 

Issekutz  Győző  (márczius  13-án)  elsősorban  felemlíti,  hogy 
az  ellenzék  eljárása  korántsem  akar  obstrukczió  lenni  a  javas- 
lattal szemben,  másrészről  tiltakozik  az  eUen,  mintha  az  ellenzék 
talán  a  nagybeteg  Kossuth  Lajos  halálára  számítana  és  azért 
húzná  a  vitát.  Arai  —  úgymond  —  ebben  a  javaslatban  szabad- 
elvű, az  maga  a  lényeg,  az  maga  az  elv  ;  az  ellen  sem  gróf  Apponyi 
Albert,  sem  Ugrón  Gábor  határozati  javaslatot  be  nem  adtak, 
az  ellen  itt  sem  komoly  párt,  sem  komoly  vezető  férfiú  állást 
nem  foglalt ;  annak  nevében  itt  küzdeni  nem  lehet  és  nem  kell. 
És  midőn  e  küzdelem  a  szabadelvüség  leple  alá  rejtőzik,  az  csak 
eszköz  az  egyének  ellen.  Ily  eszközökkel  megvívott  harczban 
nyertesek  lehetnek  az  egyesek,  lehet  a  kormány,  de  vesztes  a 
haza  lesz.  Minthogy  e  harcznak  béréből  részt  nem  kíván  venni, 
nem  fogadja  el  a  törvényjavaslatot,  hanem  csatlakozik  gróf 
Apponyi  határozati  javaslatához. 

Szederkényi  Nándor  (márczius  14.)  :  A  kötelező  polgári 
házasságban  ezredéves  intézmény  semmisül  meg.  Negyedszázad 
Szilágyi  DezBd  beszédei.  II.  24 

óta  tagja  a  függetlenségi  pártnak  s  e  hosszú  idő  alatt  sohasem 
észlelt  olyan  mozgalmat,  mely  ebben  a  pártban  a  kötelező  polgári 
házasságot  mondta  volna  ki  sarkalatos  programmpontul.  Irányi 
éveken  át  követelte  a  kötelező  polgári  házasságot,  de  sohasem 
olyan  módon,  hogy  a  polgári  házasság  más  formája  elől  elzár- 
kózott volna,  példa  rá  legutóbbi  javaslata,  amelyből  a  »kötelező<« 
szót  egyszerűen  törülte.  A  kormány  e  javaslatot  erőszakolja, 
de  téved,  aki  azt  hiszi,  hogy  önzetlenül,  magáért  az  elvért  cse- 
lekszi. Itt  a  kormány  eszközt  keresett  és  talált  hatalma  fen- 
tartására.  Nem  hajlandó  ily  eszközt  szolgáltatni  és  épen  ezért 
nem  szavazza  meg  a  javaslatot. 

Horánszky  Nándor  :  Foglalkozik  gróf  Szapáry  megbuktatá- 
sának körülményeivel.  Midőn  Szapáryt  búcsúztatták  a  szabad- 
elvű körben,  gróf  Andrássy  Tivadar  fölemhtette,  hogy  a  köte- 
lező polgári  házasság  behozatalát  a  párt  harczképességének  bizto- 
sítása követeh  meg.  A  többség  egész  egyházpolitikai  programmját 
nem  az  ország  szükségletének  átérzése,  hanem  párthatalmi 
tekintetek  iránjátották.  Ha  Apponyi  annakidején  a  kötelező 
forma  meUé  áll,  akkor  a  többség  őt  bizonyára  mint  a  felekezeti 
béke  földúlóját  támadta  és  a  másik  formát  pártolta  volna. 
A  kötelező  forma  nélkül  Szapáry  nem  bukik,  Apponyi  álláspontja 
győz  s  esetleg  még  a  fúzió  is  lehetséges  lett  vohia.  Ezt  meg 
kellett  akadályozni.  S  a  kormány  ezzel  a  taktikával  tökéletesen 
elérte  azon  előre  föltett  czélját,  hogy  a  kérdésből  valamikép 
olyan  válság  ne  fejlődhessék  ki,  mely  a  kormány  vagy  a  szabad- 
elvű párt  bukását  idézhetné  elő.  Ez  a  Szapáry  bukásának  s 
az  egyházpolitikai  reform  ezen  alakja  elfogadásának  lélektani 
magyarázata.  A  kérdés  lényege  nem  abban  volt,  hogy  müyen 
egyházpohtikát,  hanem  hogy  milyen  taktikát  kövessenek.  Gróf 
Szapáry  maga  kifejtette  volt,  hogy  a  kötelező  polgári  házasság 
követelésének  lehetősége  az  ellenzék  részéről  szintén  mint  oly  ok 
szerepelt,  mely  a  szabadelvű  pártot  ebbe  az  iránj'ba  terelte. 
Szapáry  azonban  úgy  vélekedett,  hogy  a  kormám-nak  nem  lehet 
föladata  ily  kérdésben  az  ellenzékre  ráliczitálni.  Utal  a  szónok 
Tibád  Antalnak  (Pesti  Napló)  és  Falk  Miksának  (Pester  Lloyd) 
felfogására,  mely  szerint  a  kötelező  polgári  házasság  kérdése 
körül  a  szabadelvű  pártkörben  kavarodás  volt,  melyet  egy  frakczió 
tüzelt,  és  hogy  a  szabadelvű  párt  akkori  felfogásába,  törekvéseibe 
a  kötelező  polgári  házasság  nem  a  nemzeti  közszükségből  hatolt 

bele,  hanem  felekezeti  szempontokból,  ami  megmérgezte  a  vitát 
és  az  ország  egész  közfelfogását. 

A  teljes  lelkiismereti  szabadság  csakis  Apponyinak  köz- 
vetítő javaslatával  érhető  el,  mint  amely  egyaránt  kielégíti 
az  állami  és  az  egyházi  szempontokat  s  minden  összeütközést 
kizár,  míg  a  másik  a  konfesszionális  gyűlöletet  és  a  feleke- 
zeti viszályt  fokozza  s  előbb-utóbb  az  egészséges  politikai 
meggyőződést   is   megöli. 

Gróf  Szapáry  Gyula,  reflektálva  Horánszky  fejtegetéseire, 
kiemeli,  hogy  a  bírálatot  helyénvalónak  találná,  ha  ő  nem  vonta 
volna  le  magára  nézve  a  következményeket  azokból  az  előz- 
ményekből, melyekre  Horánszky  rámutatott.  Minthogy  azonban 
ő  ezt  megtette,  nem  tartja  sem  megokoltnak,  sem  ildomosnak 
az  ügy  körülményeinek  feszegetését. 

Szüágyi  Dezső  igazságügyminiszter  : 


Szilágyi         Tisztelt  Ház  !    (Zaj.  Halljuk  !  Halljuk  !  a  jobboldalon. 
Nagy  zaj 
Holnap  !] 


®^^°  Nagy  zaj  és  felkiáltások  a  baloldalon  :  Már  két  óra  elmúlt  ! 


Elnök  (csenget)  :  Méltóztassanak  csendben  lenni  ! 
(Halljuk  !  Halljuk  !) 
Tisztelt  Ház  !  Horánszky  Nándor  tisztelt  képviselő  úr 
előadásában  czélzott  és  gróf  Szapáry  Gyula  nyilatkozatára 
hivatkozott  abban  a  részben,  hogy  midőn  az  egyházpolitikai 
programm,  különösen  a  házasságjog  alapelvei  is  a  kabinetben 
meg  voltak  vitatva,  akkor,  mint  magát  kifejezte,  nem  a 
pohtika  lényege,  érdeme,  hanem  tisztán  taktikai  kérdések 
képezték  a  tanácskozás   és  döntés   tárgyát. 

Remete  Géza  :  Hatalmi  érdekek  !  (Zaj.  Halljuk  ! 
HaUjuk  !) 
Én  részemről  ezt  gróf  Szapáry  Gyula  úr  nyilatkozatából 
kiolvasni  épen  nem  tudom  ;  mert  egy  ilyen  nyilatkozat 
a  nyilvánságos  tényekkel  a  legélesebb  ellentétben  volna, 
és  én  megvallom  :  sajnálom,  hogy  az  előttem  szólt  tisztelt 
képviselőtársam,  gróf  Szapáry  Gyula,  szavainak  ily  félre- 
magyarázását helyreigazítani  felszólalásában  szükségesnek 
nem  tartotta.  (Mozgás  a  bal-  és  szélsőbalon.  Halljuk  ! 
Halljuk  !)  De  ha  nem  tartotta  szükségesnek,  ez  a  legkevésbbé 

sem  akadályozhat  engem,  hogy  objektíve  és  a  leghatározot- 
tabban kijelentsem,  hogy  az  egyházpoHtikai  kérdések- 
nél a  programm  alapelveinek  megállapítása  maguknál  a 
házasságjog  alapelveinél  is,  magánál  a  házasság  megköté- 
sének kötelező  polgári  formájánál  is,  úgy  mint  azt  a  miniszter- 
tanácsi jegyzőkönyvek  szövege,  ha  kell,  fényesen  bizo- 
nyítja,  a   leghatározottabban   érdemleges  volt. 

Polónyi   Géza  :   IMikor  ?    (Zaj    a   baloldalon.) 

Engedelmet  kérek,  nem  akarom  itt  azokat  felolvasni, 
és  nem  akarok  azokkal  idejönni  ;  de  arra  czélzok,  hogy 
ami  történt,  arról  hiteles  feljegyzés  van,  és  a  leghatározot- 
tabban állíthatom,  hogy  ezen  kérdésnek  eldöntésénél  is 
érdemleges  motívumok  voltak  azok,  .  .  . 
Polónyi  Géza  :  jVIikor  ? 

.  .  .  amelyekkel  indítványoztatott  és  támogattatott,  és 
érdemleges  motívumok  voltak  azok,  amelyeiddel  a  kabinet 
illető   tagjai  álláspontjukat   indokolták. 

Ez  az,  amit  kijelenteni  szükségesnek  tartottam.  (Helyes- 
lés jobbfelől.  Mozgás  balfelől.) 

Márczius  20.  Kossuth  Lajos  halálának  napja. 

Az  országos  gyász  s  a  temetés  és  hazahozatal  nemzeti 
kötelessége,  izgalmai  és  fejleményei  egyelőre  lekötötték  az  ország 
és  a  képviselőház  figyelmét. 

A  zárbeszédek  során,  ápriUs  10-én,  mindenekelőtt  Teleszky 
István,  az  igazságügyi  bizottság  előadója  szólalt  föl,  csupán  a 
tárgynak  jogi  méltatása  körében  elhangzott  észrevételekkel 
foglalkozva.  Ezután  Polónyi  Géza,  mint  a  különvélemény  be- 
terjesztője, mondta  el  záróbeszédét.  Apponyi  másnap,  áprihs 
11-én,  fejtette  ki,  hogy  a  törvényjavaslat  iránt  való  aggodal- 
mait nem  oszlatták  el  a  tárgyalás  folyamán  hallott  vélemények 
és  nyüatkozatok. 

Még  Eötvös  Károly  beszélt.  A  következő  nap,  áprüis  12-én, 
pedig  Szüágyi  Dezső  mondotta  el  következő  beszédét : 

Szilágyi         T.  ház  !  Midőn    a    vita,    mint  egy  fáradt    madár,  halk 

Dezső    szárnyütéssel,  befejezése    perczéhez    jutott,    természetesnek 

fogja    találni    a    t.    ház,    hogy    az    utolsó    stádiumban    én 

nem  az  egyes  részletekre  vonatkozó  ellenvetésekről  akarok 
szólani,  amire  bő  alkalmam  lesz  ott,  ahova  azok  való- 
ban tartoznak,  ha  újra  felhozatnának  a  részletes  tárgya- 
lás folyamán,  hanem  szorítkozom  tisztán  és  egyedül  a 
főbb  szempontolo-a,  melyek  a  javaslat  elvi  elfogadását, 
vagy  elvi  elvetését  igazolják.  (Halljuk  !  Halljuk  !)  És  itt, 
hogy  egész  egyszerűvé  tegyem  a  feladatot,  röviden  kell 
szólanom  mindazon  határozati  javaslatokról,  melyek  be- 
nyujtattak.  (Halljuk  !  Halljuk  !) 

Az  egyik  az,  hogy  a  képviselőház  utasítja  a  kormányt, 
hogy  a  házassági  vagyonjogi  viszonyokat  és  a  gyermekek 
törvényességét  szabályozó  törvényjavaslatot  haladéktalanul 
terjessze  elő. 

Hát,  t.  ház,  e  határozati  javaslatra  röviden  csak  annyit 
jegyzek  meg,  hogy  a  családjognak  a  házassági  jogon  kívüH 
részei,  jelesen  a  házassági  vagyonjog,  valamint  a  szülői 
hatalomról  szóló  rész  is  ki  vannak  dolgozva  és  átvizsgálás 
alatt  állanak.  E  ténnyel  szemben  én  több  nyilatkozatot 
nem  tehetek,  mint  azt,  hogy  rajta  leszek,  hogy  a  revízió 
minél  előbb  befejeztessék  .  .  .  (Mozgás  a  bal-  és  szélső  bal- 
oldalon.) 

Elnök  :   (Csendet  kérek  !) 
...   és  az  előterjesztés  lehető  legyen  ;  de  sem  határidőt  nem 
szabhatok  magamnak,  sem  azt  a  rugalmas  kifejezést,  hogy 
»haladéktalanúl«  el   nem    fogadhatom.  (Helyeslés  jobbfelől.) 

Ami  a  másodikat,  gróf  Apponyi  Albert  indítványát  illeti, 
evvel,  minthogy  ez  az  egyetlen  érdemleges  indítvány  a 
törvényjavaslat  ellen,  külön  fogok  foglalkozni. 

A  harmadik  Smialovszky  Valér  és  társai  indítványa  a 
kongrua  rendezése  tárgyában  és  arra  nézve,  hogy  a  lelkészek 
tisztességes  megélhetése  biztosítva  legyen. 

Ami  ez  indítványban  tartalmaztatik,  az  jóformán,  sőt, 
azt  hiszem,  ennél  több,  a  kormány  eddigi  nyilatkozataiban 
már  benfoglaltatik.  Nem  is  ellenkezik  a  mi  irányunkkal,  azért 
én   e   határozati  javaslatot  elfogadom.  (Helyeslés  jobbfelől.) 

Ami  végül  Eötvös  Károly  és  társai  javaslatát  illeti,  t.  i. 
azt,  hogy  a  törvényjavaslatnak  törvénnyé  válta  után  az 
1848  :  XX.  t.-cz.  rendelkezéseinek  megvalósítása  és  életbe- 
léptetése tárgyában  törvényjavaslat  terjesztessék  be  :   erre 

njálatkozatom  röviden  csak  az,  hogy  a  kormány  már  nyilat- 
kozott arra  nézve,  hogy  miként  és  mily  irányban  akar  meg- 
felelni az  1848  :  XX.  t. -ez. -ben  foglalt  intenczióknak  és  alap- 
gondolatoknak. Ismételte  e  nyilatkozatot  e  vita  folyama 
alatt  a  miniszterelnök  úr,  és  részemről  az  az  álláspontom, 
hogy  az  1848  :  XX.  t.-cz.  alapján  ezen  intézkedések  azok, 
amiket  a  pénzügyminiszter  úr  kilátásba  helyezett,  amelyeket 
helyeseknek  tartok  ;  egyéb,  továbbmenő  intézkedésekre 
pedig  nem  vállalkozhatunk.  (Helyeslés  a  jobb  oldalon.) 

Ezek  után  marad  egyetlenegy  indítvány,  gróf  Apponyi 
Albertnek  a  törvényjavaslattal  ellenkező  indítványa.  (Halljuk! 
Halljuk  !)  Mielőtt  a  két  álláspontot  megjelölném,  néhány 
előzetes  kérdést  kell  a  vitában  elintéznem,  amelyek  akadá- 
lyait képezik  a  vitában  az  álláspontfoglalásnak.  Ilyen  az, 
hogy  minden  oldalról,  még  erről  az  oldalról  is  (a  szélsőbalra 
mutat)  felhozatott,  hogy  a  kormány  törvényjavaslata  a 
nehéz  kérdéseknek  egy  egész  sorozatát  veti  föl.  Jelesen 
fölveti  a  fiumei  kérdést,  a  horvát  kérdést,  az  uralkodó  család 
házasságára  vonatkozó  kérdést  és  a  véderőtörvényben  foglalt 
házassági  szabályokra  vonatkozó  kérdést.  Erre  röviden  és 
csak  azt  kell  megjegyeznem,  hogy  ezen  kérdések  felvetése 
nem  annyira  a  házasság  megkötési  formájának  következ- 
ménye, hanem  az  akadályok  rendszerének  (Igaz  !  Ügy  van  ! 
a  jobboldalon.)  és  a  házasság  felbonthatósága  új  szabályo- 
zásának kérdése,  amely  az  anyagi  jogrend  körébe  tartozik. 
Legalább  is  furcsának  tartom,  t,  ház,  hogy  azok,  kik  nagyon 
nyomatékosan  kiemelik,  hogy  ők  az  egységes,  állami  házasság- 
jog mellett  vannak,  mégis  csak  a  kötelező  polgári  formával 
kötik  össze  ezen  kérdésnek  szükségszerű  fölvetését.  (Igaz  ! 
Úgy  van  !  a  jobboldalon.)  Ha  tehát  ez  hiba,  akkor  e  hibában 
mindnyájan  egyenlő  vonalon  állanak.  (Igaz  !  Ügy  van !  a 
jobboldalon.)  Egyébiránt  Kováts  Albert  képviselő  úrnak,  .  .  . 
Kováts  Albert  :  Én  nem  mondtam  ! 

...  ki  ezekre  hivatkozott,  lesz  alkalma  az  illető  szaka- 
szoknál bebizonyítani,  hogy  a  materiális  jogrend  megalapí- 
tásánál fogva  kisebb-nagyobb  mértékben  ezen  következte- 
tések nem  állanak  meg.  (Ügy  van  !  jobbfelől.) 

Ami  már  most  az  egyes  kérdéseket  illeti,  —  röviden 
szólok,  mert  úgy  vagyok  értesülve,  hogy  a  részleteknél  úgyis 

előkerülnek  ezek  a  kérdések.  (Halljuk  !  Halljuk  !)  Ami  a  fiumei 
kérdést  illeti,  ezt  absolute  nem  ismerhetem  el,  mert  ily  kér- 
dés nincs.  (Igaz  !  Ügy  van  !  a  jobboldalon.)  Fiúméra  nézve  a 
kérdés  meg  van  oldva  ebben  a  törvényjavaslatban.  Aki  azt 
hiszi,  hogy  ott  különös  bonyodalmak  állanak  elő  és  különös 
intézkedések  kellenek,  tartozik  ennek  bebizonjdtásával. 

Ami  a  Horvátországra  tekintettel  javaslatba  hozott 
határozatokat  illeti,  azon  nyilatkozatok  után,  melyek  tegnap 
történtek,  igen  röviden  szólhatok.  (Halljuk  !  Halljuk  !)  Ez  a 
törvényjavaslat,  mely  itt  elő  van  terjesztve,  a  szoros  érte- 
lemben vett  Magyarországot  kötelezi,  tehát  Horvátországot 
nem.  De  minthogy  Horvátországban  lakó  magyar  állam- 
polgárok ép  úgy,  mint  Magyarország  lakói,  egy  és  ugyanazon 
állami  közösséget,  bár  külön  jogterületet  alkotnak,  minden- 
■esetre  szükséges  volt  intézkedni  aziránt,  hogy  miként  ítél- 
jenek a  magyarországi  bírák  akkor,  ha  magyarországi  községi 
illetőségű  állampolgárok  Horvátországban  kötnek  házasságot, 
és  hogy  azok  mennyiben  vannak  ehhez  a  törvényhez  kötve 
és  mennyiben  nem  ?  Intézkednünk  kellett  arról  is,  hogy  azon 
magyar  állampolgárok,  akik  Horvát-Szlavonországokban  bír- 
nak községi  illetőséggel,  ha  átjönnek  és  itt  kötnek  házasságot, 
mennyiben  és  mily  körülmények  között  lesznek  ennek, 
mennyiben  saját  külön  területi  joguknak  alávetve  ?  Ezen 
intézkedések  javaslatba  lettek  hozva,  és  a  Horvát-Szlavon 
kormánnyal  megindítottam  már  a  tárgyalásokat,  amelyek 
nagyjában  és  egészében  eredményre  is  vezettek  aziránt,  hogy 
megfelelő  rendelkezések  fognak  Horvát-Szlavonországokban  is 
törvényben  megállapíttatni.  Különösen  törvényes  rendelkezés 
lesz  aziránt  is,  hogy  a  Magyarországon  kötött  házasság 
érvénye,  ha  a  házasfelek  később  horvát-szlavonországi  ille- 
tőségű állampolgárokká  válnak,  szóval  községi  illetőséget 
cserélnek,  azon  törvény  szerint  ítéltessék  meg,  amelynek 
uralma  alatt  megköttetett,  és  oly  intézkedések  történjenek, 
melyek  mellett  az  elvnek  érvényesítése  teljesen  keresztül- 
vihető legyen.  (Helyeslés  jobbfelől.) 

Lesz  alkalmam  ezek  részleteit  az  illető  szakaszoknál,  ha 
szükséges,  a  t.  ház  előtt  bővebben  kifejteni.  Itt  csak  azt 
emelem  ki,  hogy  mivel  a  törvényjavaslatban  előforduló 
formula  több,  ezen  törvényjavaslatot  őszintén  támogató  és 

pártoló  t.  képviselő  úrban  is  aggályokat  keltett,  különösen 
abban  az  irányban,  hogy  nem  használható-e  az  fel  ürügyül 
arra,  hogy  a  Horvátország  és  Magyarország  közt  fennálló 
törvényes  viszony  legalább  ebben  az  irányban  elhomályo- 
síttassék  :  részemről,  habár  azon  szakasznak  lényeges  tartal- 
mát illetőleg  egy  hajszál  módosítást  sem  fogadtam  el,  mél- 
tányolva ezen  aggályt,  ennél  a  szakasznál  nem  állottam 
a  merev  visszautasítás  álláspontjára  és  nem  fogok  állani 
más  szakasznál  sem,  csak  legyen  jó  ok  és  jó  alap,  melyen 
az  illető  indítvány  megtétetik.  (Helyeslés  jobbfelől.)  Magam 
kezdeményeztem  ennélfogva  egy  oly  formulát,  amelyben  a 
»külföldi«  és  a  »külföld«  kifejezések  teljesen  ki  vannak  hagyva  ; 
ellenben  igen  nyomatékosan  ki  vannak  emelve  azon  nagy 
szempontok,  amelyek  jellemzik  viszonyunkat  Horvátország- 
hoz. Az  egyik  az,  hogy  Horvát-Szlavonországok  Magyarország- 
gal egy  állami  közösséget  alkotnak  ;  a  másik  az,  hogy  Horvát- 
Szlavonországok  törvényesen  meghatározott  önkormány- 
zatuk körében  igazságügyi  önállósággal  is  bírnak ;  s  a  har- 
madik az,  hogy  az  állampolgárság  egy  és  ugyanaz  szent 
István  koronája  birodalmának  egész  területén. 

Ezen  viszonynál  fogva  pedig,  amelyben  Horvát-Szlavon- 
országokkal  állunk,  úgy  rájuk,  mint  ránk  két,  nem  jogi, 
hanem  pohtikai  kötelesség  hárul.  Az  egyik  az,  hogy  mi  az  ő,. 
az  alaptörvényben  megalkotott  önkormányzatukat,  mely 
szerint  ők  külön  territóriummal  bíró  politikai  nemzetet  is 
képeznek,  a  kiegyezést,  határozott  szavai  szerint,  pontosan^ 
úgy,  amint  1868-iki  törvényeinkben  meg  van  határozva, 
megtartsuk,  és  a  magunk  törvényhozásában  tekintettel 
legyünk  arra,  hogy  azon  magyar  állampolgárok,  akik  azon 
területi  jog  alapján  állanak,  és  azon  területi  jog,  amely  a 
magyar  korona  országain  belül  fennáll,  t.  i,  a  horvát  területi 
jog,  kellő  respektálásban,  kellő  tekintetben  részesüljenek. 
(Ügy  van  !  jobbfelől.) 

Ugyanez  a  pohtikai  kötelességük  nekik  is.  (Halljuk  ! 
Halljuk  !)  És  ha  a  magyar  korona  alá  tartozó  országok 
jó  viszonya  megkívánja  azt,  hogy  ennél  a  különösen  kényes 
tárgynál  is  minden  tekintetben  nyíltan  és  lojáUsan  járjunk 
el  :  úgy  ebből,  azt  hiszem,  semmi  nehézség  sem  fog  kelet- 
kezni. (Élénk  helyeslés  a  jobboldalon.) 

Ami  a  véderőtörvényre  vonatkozó  intézkedést  illeti, 
(Halljuk  !  Halljuk  !)  megvallom,  nagyon  sajnálom  azt,  hogy 
t.  képviselőtársainknál  a  túloldalon,  még  azoknál  is,  akik  a 
törvényjavaslatnak  barátai,  e  tekintetben  bizonyos  félre- 
értés állott  elő.  (Igaz  !  Ügy  van  !  a  szélsőbaloldalon.)  Az 
1889-iki  véderőtörvény  felállit  bizonyos  házasulási  tilalmat 
a  katonaköteles  személyekre  és  az  aktiv  szolgálatban  álló 
katonákra  nézve,  és  azt  mondja,  hogy  azon  tilalom  alól 
csak  engedély  adliat  kivételt,  és  hogy  ezek  csak  engedély 
mellett  köthetnek  házasságot.  Igaz,  hogy  ha  ezek  engedély 
nélkül  kötnek  házasságot,  a  házasság  érvényes  marad, 
mert  ez  csak  tilalom.  Már  most,  t.  ház,  mi  ezen  törvény- 
javaslat szerkesztésénél  abból  indultunk  ki,  hogy  vele  mes- 
terségesen ne  bonyohtsunk,  ne  kapcsoljunk  össze  kérdéseket, 
melyek  szükségképen  össze  nem  tartoznak,  hogy  magának 
ezen  reformnak,  amelynek  úgyis  elég  akadálya  van,  feles- 
legből és  hibás  eljárásból  akadályait  ne  szaporítsuk.  (Helyes- 
lés a  jobb-  és  szélsőbaloldalon.) 

Már  most  mit  tesz  ezen  törvényjavaslat  ?  A  katonai 
személyek  házasságára  nézve  nem  álht  fel  tilalmat,  hanem 
egyszerűen  hivatkozik  arra  a  tilalomra,  mely  az  1889-iki 
véderőtörvényben  meg  van  állapítva,  (Ügy  van  !  a  jobb- 
oldalon.) utal  egyszerűen  reá,  utal  nemcsak  a  tilalomra, 
hanem  egyszersmind  a  tilalom  áthágásának  büntetésére  is. 
(Igaz  !  Ügy  van  !  a  jobboldalon.)  Ez  a  tilalom  tehát  nem 
ezen  törvény  erejénél  fogva  fog  fennállani,  nem  ezen  törvény 
által  alkottatik  meg,  és  így  nem  arról  van  szó,  hogy  a  t. 
képviselő  urak  most  alkossanak  meg  ilyen  tilalmat,  hanem 
egyszerűen  arról,  hogy  mi  egy  már  meglevő  és  fennálló 
tilalomra  utalunk,  azt  nem  módosítjuk,  nem  is  tágítjuk,  de 
nem  is  töröljük  el.  (Ügy  van  !  a  jobboldalon.) 

Ennek  egy  nagy  következése  van,  és  ez  az,  hogy  a 
katonai  véderőtörvényben  fennálló  tilalom  sorsa  a  véd- 
erőről  szóló  törvénnyel  van  összekapcsolva  ;  ha  módosí- 
tani vagy  eltörölni  jónak  látjuk,  módosul  és  el  lesz  törölve 
ezen  törvényjavaslatban  is,  mert  ebben  arra  egyszerűen 
csak  utalás  foglaltatik.  (Helyeslés  jobbfelől.) 

Megvallom  őszintén,  hogy  nem  egészen  látom  át,  hogy 
t.  képviselőtársaim  miért  indulnak  ki  abból  a  képzeletből, 

(Halljuk  !  Halljuk  !)  mintha  itt  ezen  tilalom  megállapítá- 
sáról volna  szó.  Annak  pedig,  hogy  ez  a  tilalom,  úgy,  amint 
van,  a  törvényben  nem  érintetik,  —  és  ezt  a  tilalmat  érinteni 
és  változtatni  ennek  a  törvénynek  keretében  nem  is  lehet 
feladatunk  —  egyszerű  oka  van.  (Halljuk  !  Halljuk  !)  Az 
1889.  évi  törvény  Magyarországnak  és  Horvátországnak 
közös  törvénye.  A  jelen  törvényjavaslat  csak  Magyarország- 
nak lesz  törvénye,  ennélfogva  ennek  a  javaslatnak  keretében 
ezt  a  Magyarország  és  Horvátország  közt  fennálló  közös 
törvényt  nem  is  lehet  módosítani,  de  eltörölni  sem  lehet. 
(Élénk  helyeslés  jobbfelől.) 

Végül  legyen  szabad  az  uralkodó  család  tagjainak  házas- 
ságáról röviden  nyilatkoznom.  (Halljuk  !  Halljuk  !)  A  kor- 
mány azon  nézetet  nyilvánította,  —  és  ezen  nézethez  ragasz- 
kodik ma  is  —  hogy  helyes  ezen  törvényjavaslat  keretébe 
az  uralkodó  család  házasságára  nézve,  amennyiben  az  ezen 
törvény  uralma  alá  vetett  területen  köttetnék,  rendelkezé- 
seket felvenni,  és  ezen  házasságokra  nézve  ez  irányzatot 
bizonyos  elvek  megjelölésével  meg  is  világítottam  az  igazság- 
ügyi bizottságban.  Itt  azonban  egy  félreértéstől  kell  óvnom 
a  t.  házat.  (Halljuk  !  Halljuk  !)  Jól  tudom,  (Halljuk  !  Hall- 
juk !)  hogy  ezt  a  kérdést  bizonyos  oldalakról  nagyon  sze- 
retnék arra  felhasználni,  hogy  magába  e  törvény  meg- 
alkotásába bonyolódások  és  akadályok  jöjjenek  bele  ;  (Hall- 
juk !  Halljuk  !)  nagyon  szeretnék  felhasználni  arra,  hogy  — 
amihez  semmi  köze  sincs  —  a  pragmatica  sanctióban  meg- 
határozott trónörökösödési  rend  hozassék  vele  kapcsolatba. 
(Mozgás.) 

Sem  az  egyik,  sem  a  másik  nem  helyes  szempont.  (Ügy 
van  !  a  jobboldalon.)  Részemről  (Halljuk  !  Halljuk  !)  ígéretet 
tettem,  hogy  előterjesztést  fogok  tenni  a  t.  háznak,  hogy 
az  uralkodó  család  tagjainak  házassága,  (Halljuk  !  Halljuk  !) 
amennyiben  ezen  a  területen  köttetik,  bizonyos  külön  dis- 
positióknak  vettesék  alá.  Ezen  előterjesztést  meg  is  fogom 
tenni,  s  rajta  leszek,  hogy  azt  mennél  hamarább  megtehes- 
sem,  mihelyt  az  előkészítési  stádiumon  átment.  (Helyeslés 
a  jobboldalon.)  De  arra  nézve,  hogy  mely  időpontban  fogom 
azt  előterjeszteni,  valószínűséget  mondhatok,  de  a  dolog 
természete  szerint  pozitív  kötelezettségeket  nem  vállalhatok. 

(Mozgás  balfelől.  Felkiáltások  a  szélsőbaloldalon  :  Mert 
másnak  is  van  beleszólása  !)  Engedelmet  kérek,  abba,  hogy 
e  törvényjavaslatba  minő  intézkedések  jöjjenek  bele,  semmi- 
nemű más  kormánjmak  nincs  beleszólása.  (Felkiáltások  a 
szélsőbal  felől  :  Az  osztrák  kormánynak !)  Annak  sem. 
És  én  mondhatom,  meg  vagyok  róla  győződve,  attól  éppen 
oly  távol  áll  az,  hogy  ily  pretenziókat  emeljen,  mint  amily 
távol  kell  állnia  minden  alkotmányos  érzelmű  magyar 
embernek  az  ilyennek  emelésétől,  vagy  az  ilyennek  pártolá- 
sától. (Helyeslés  jobbfelől.  Mozgás  balfelől.)  Én  azt  gondo- 
lom, t.  ház,  és  kétségtelen  .  .  . 

Győrííy  Gyula  :  Mi  akadályozza  az  előterjesztést  ? 

Ne  legyen  oly  nagyon  kíváncsi  a  képviselő  úr  !  (Derült- 
ség jobbfelöl.  Mozgás  a  szélsöbaloldalon.)  Én  azt  gondolom, 
t.  ház  .  .  .  (Zaj.) 

Elnök  (csenget)  :  Csendet  kérek,  t.  ház  ! 
.  .  .  hogy  tökéletesen  elegendő  az,  ha  a  kormány  azt  igéri, 
ami  tőle  függ,  t.  i.  az  előterjesztést,  és  ha  azt  igéri  meg, 
hogy  rajta  lesz,  hogy  azt  minél  hamarább  megtehesse.  És  ezt 
az  igéretét  be  is  fogja  váltani,  arról  legyenek  meggyőződve. 
Mi  lesz  ebben  az  előterjesztésben  és  mi  nem,  arra  nézve 
sem  nem  nyilatkozom,  sem  vitát  gyanítások  alapján  nem 
fogadok  el.  A  t.  háznak  teljes  mértékben  módja  lesz,  midőn 
az  előterjesztés  formulázva  itt  fekszik  a  ház  előtt,  bölcse- 
sége  szerint  véleményét  megalkotni  és  afelett  azután  hatá- 
rozni is.  (Helyeslés  jobbfelől.) 

Ezen  előzetes  kérdések  után  áttérek  arra  az  egyetlenegy 
javaslatra,  (Halljuk  !  Halljuk  !)  amely  érdemileg  ellenindít- 
ványt képez.  (Halljuk  !  Halljuk  !)  És  megvallom,  sajnálom, 
hogy  gróf  Apponyi  Albert  t.  képviselőtársam  tegnapi  beszéde 
után  határozottan  azt  kellett  konstatálnom,  hogy  köztünk 
az  ür  és  az  elválasztás  sokkal  nagyobb,  mint  első  beszéde 
után  ítéltem.  Nem  arról  a  nyilatkozatról  szólok,  (Zaj.  Hall- 
juk !  Halljuk  !)  amelyet  t.  képviselőtársam  akkor  tett, 
midőn  a  kormány  programmja  a  polgári  házasságot  kötelező 
formára  nézve  is  bejelentette  s  amelyben  akkor  bizonyos, 
nézetem  szerint,  igazságtalan  megtámadások  ellen  az  elvet 
védeni,  és  pedig  jól  védeni  iparkodott.  Nem  arról  szólok, 
nem  is  azokról  a  nyilatkozatokról,  amelyeket  két  ízben  a 

klubban  tett,  —  és  azt  hiszem,  szabad  ezekre  hivatkoznom, 
mert  azok  szövege  bizonyos  hitelességgel  bir. 
Gróf  Apponyi  Albert :  Hogyne  ! 

Mondom,  nemcsak  ezekre  czélzok  ;  hanem  az  első  és 
különösen  a  második  beszédére.  Annak  a  nyilatkozatnak, 
mely  a  törvényjavaslat  benyújtásakor  arra  a  feltevésre  indí- 
tott, hogy  t.  képviselőtársammal  egy  alapon  állunk,  ma 
már  jelentőséget  nem  tulajdonítok.  Veszem  csak  a  pártkör- 
ben történt  nyilatkozatokat.  Ezek  a  nyilatkozatok  arra 
mutattak,  hogy  itt  csak  dilatorius  állásfoglalás  szándékol- 
tatik, bár  az  okok  olyanok  voltak,  melyek  nagyon  is  mara- 
dandók, tehát  nem  álltak  összhangban  a  következtetéssel. 
(Ügy  van !  jobbfelől.)  Maga  t.  képviselőtársam,  midőn 
második  beszédét  tartotta  a  klubban,  azt  mondotta,  hogy 
hiszen  nem  arról  van  szó,  hogy  elvileg  ellenezné  a  polgári 
kötelező  házasságot,  csak  arról  van  szó,  hogy  haladékot 
kíván,  csak  elhalasztási  kifogás  és  elhalasztási  indítvány 
az  ő  egész  indítványa.  (Ügy  van  !  jobbfelől.)  Es  megvallom, 
hogy  ezen  a  ponton  állva,  kétségkívül  különbség  lett  volna 
köztünk,  de  nem  oly  nagy  és  mélyreható,  mint  a  hogy  ma 
t.  képviselőtársamat  a  kötelező  polgári  házasság  elvi  ellen- 
ségének kell  tartanom.  (Ügy  van  !  jobbfelől.)  Mert  nézzük 
meg  tisztán  a  dolgot.  (Zaj.  Halljuk  !  Halljuk  !) 

Azok  az  okok,  melyeket  t.  képviselőtársam  első  beszé- 
dében felhozott,  nagy  nyomatékkal  ismételt  és  megtoldott 
újakkal  tegnapi  beszédében,  azok  az  okok,  uraim,  belátha- 
tatlan időre  kizárják  a  kötelező  formát.  Azok  az  okok  a 
kötelező  formában  egy  olyan  nemzeti,  szocziális  és  politikai 
veszélyt  látnak,  hogy  azon  őszinteség  után,  mellyel  a  t. 
képviselőtársam  vázolta  a  veszélyeket,  le  kell  mondanom 
arról,  hogy  gyökeres  megfordulás  nélkül,  hacsak  egészen  ellen- 
kező meggyőződésre  nem  tér,  azon  okok  fennállása  mellett 
valaha  ezzel  a  formával  megbarátkozzék.  (Ügy  van  !  Ügy 
van!  jobbfelöl.)  De  emellett  a  nagy  különbség  mellett  köz- 
tünk még  egy  más,  merem  mondani :  általa  észre  sem  vett, 
roppant  különbség  is  van,  és  ez  az,  ami  a  két  álláspontot  egész 
szellemére  nézve  szembeállítja,  még  pedig  olyképen,  hogy  egy- 
mással összeegyeztetni  nem  bírja,  nemcsak  a  megkötés 
formája   terén,    hanem    az    egész    nézlet,    az    egész   felfogás 

terén,  hogy  t.  i.  mikép  kell  a  házassági  viszonyokat  szabá- 
lyozni. Milyen  állásponton  állunk  mi,  és  állott  ő,  vagy  leg- 
alább milyenre  hajlott  egy  korábbi  stádiumban  ? 

A  házasság  és  anyakönyvvezetés  terén  az  államot  és 
egyházat  külön  kell  választani.  Ezt  kívánja  első  sorban  az 
egyéni  szabadság,  ezt  kívánja  az  állampolgári  jogegyenlőség, 
ezt  kívánja  az  a  nagy  érdek  is,  hogy  az  állam  a  saját  terén 
polgári  jogviszonyait  önállóan,  egyházi  tekintetektől  menten, 
az  általános  jogtekintetek  szerint  szabályozza.  (Élénk  helyes- 
lés a  jobboldalon.)  Mi  erre  vonatkozólag,  t.  képviselőtársam, 
csak  a  teljes  szétválasztást  tartjuk  helyesnek,  csak  a  teljes 
szétválasztás  valósítja  meg  ezt  a  követelményt.  A  házasság- 
jognak az  az  összeolvadása  akár  úgy,  hogy  át  van  engedve 
az  egyházaknak  a  szabályok  megalkotása,  az  összeadás  és 
a  bíráskodás,  akár  úgy,  hogy  az  állam  az  egyházi  közegekkel 
—  értem  :  a  papsággal  —  mint  saját  közegeivel  rendelkezik, 
ez,  uraim,  egy  eltűnt,  és  az  első  egy  középkori  korszaknak 
maradványa.  (Élénk  helyeslés  a  jobboldalon.) 

És  én  abban,  hogy  Magyarország  annyi  felekezetből  és 
nemzetiségből  áll,  nem  gyengítési,  hanem  parancsoló  szük- 
ségességi  okot  látok  arra,  hogy  ezt  a  szétválasztást  teljesen 
véghez  vigyük.  (Élénk  helyeslés  a  jobboldalon.)  Tisztelem 
az  egyházakat,  tisztelem  —  hogy  úgy  fejezzem  ki  magamat  — 
a  felekezeteket  ;  de  azt  tartom,  hogy,  ha  az  egyházak  oly 
téren  hozhatnak  törvényeket,  és  oly  területen  van  rájuk 
bízva  a  végrehajtás,  amely  nem  az  övék,  amely  természeté- 
nél fogva  az  állam  tere,  akkor  annak  a  polgárok  jogegyenlő- 
ségére és  összeforrottságára  mindig  káros  hatása,  gyakran 
legyőzhetetlen  gátja  van.  Mert  azt  nem  tagadhatjuk,  hogy 
az  egyliáza,k  és  felekezetek  nem  ismernek  egyebet,  csak  saját 
érdekeiket.  Természetes  törekvésük  a  saját  híveiket  minél 
erősebben  magukhoz  kapcsolni  ;  természetes  törekvésük  az 
állami  kényszert  igénybe  venni,  hogy  a  hozzájuktartozástól 
ne  menekülhessenek.  Sőt  még  tovább  is,  ha  a  polgári  szabá- 
lyozás alá  tartozó  tér  nekik  átengedtetik,  ezt  első  sorban 
arra  használják  fel,  hogy  önnön  híveik  számát  gyarapítsák 
és  ezáltal  a  többi  egyházakkal  szemben  harczot  kezdjenek, 
kimeríthetetlen  súrlódás  irányát  kövessék.  (Ügy  van  !  Ügy 
van  !  jobbfelől.) 

Akár  az  akadályok  felállításának,  akár  a  házasság  meg- 
szűnésének kérdésében  a  felekezeti  jog  nem  vetkezik  ki 
önzéséből,  feláldozza  ezen  felekezeti  érdeknek  a  családok 
boldogságát,  a  polgárok  jogegyenlőségét,  a  békét  a  külön- 
böző polgárok  között  és  az  egyének  érzelmeit  és  boldogságát. 
(Élénk  helyeslés  jobbfelől.)  Már  most  csak  egy  mód  van  a 
házassági  jogviszonyok  terén  mindezt  elhárítani :  a  házasság 
polgári  és  vallási  oldalának  teljes  szétválasztása  jogrendben, 
bíráskodásban,  megkötésben.  És  ez  épen  nem  theoretikus^ 
mint  t.  képviselőtársam  tartja.  Azt  mondta  a  t.  képviselő- 
társam, hogy  ehhez  egy  neme  kell  a  filozófiai  műveltségnek, 
hogy  e  megkülönböztetést  meg  tudjuk  tenni.  Hivatkozom 
arra  a  több  mint  százmillió  emberre,  akik  az  európai  konti- 
nensen a  kötelező  polgári  házasság  uralma  alatt  állanak, 
hogy  volt-e  valaha  eset,  —  különösen,  ha  az  intézmény 
hosszabban  fennállott,  és  ha  a  tényezők  meggyőzték  őket  arról, 
hogy  itt  a  vallás  elnyomása  nem  is  forog  szóban  és  nem  is 
szándékoltatik  —  hogy  e  különbséget  ne  tudták  volna  meg- 
tenni és  annak  megfelelőleg  cselekedni  ?  Hiszen,  ha  ezen 
következményeknek  kellene  előállniok  .  .  . 

Gróf  Apponyi  Albert :  Azt  nem  is  mondtam  ! 
.  .  .  tehát,  ha  előállhatnának,  ha  azon  következmények  való- 
színűek volnának  Magyarországon,  —  és  felette  valószínűek, 
mint  t.  képviselőtársam  mondja  —  akkor  azokban  a  kül- 
földi országokban  valamit  csak  észre  kellett  volna  venni. 
A  statisztikára  most  sem  helyezek  semmi  súlyt,  hanem  egy 
példát  hozok  fel,  amely  súllyal  fog  bírni  mindenki  előtt, 
a  t.  képviselő  úr  előtt  is.  Midőn  a  porosz  kamarában  a  köte- 
lező polgári  házasság  intézményét  tárgyalták,  t.  képviselő- 
társam ismerni  fogja  azt,  hogy  az  ottani  klerikális  párt 
főemberei  :  Windthorst  és  Reichensberger  —  ez  utóbbi  épen 
a  rajnai  tartományokból  való  képviselő  —  milyen  bizo- 
nyítékot adtak  a  polgári  házasságról.  Azt  mondják,  —  fel  is 
olvashatom,  ha  kívántatik  —  mesebeszéd  az,  hogy  az  meg- 
bontja a  népnek  ragaszkodását  a  valláshoz,  az  egyházhoz 
vagy  az  egyházi  házasságkötéshez.  Reichensberger  különösen 
is  azt  mondja  :  »Én  a  rajnai  tartományokból  való  vagyok, 
oda  franczia  sasok  hozták  be  a  polgári  házasságot,  ezek 
a  sasok  azóta  eltűntek,  de  az  intézmény  hátra  maradt,  s 

ennek  mi  csak  jó  gyümölcseit  ismerjük,  és  ez  sem  a  vallá- 
sosságnak, sem  az  egyháznak  semmi  kárára  nem  vált.« 
(Élénk  helyeslés  jobbfelől.)  Ugyanezt  a  bizonyítékot  adták  ki 
—  gondolom,  emlékezni  fog  reá  a  t.  képviselőtársam  —  a 
rajnai  tartományokból  való  protestáns  képviselők  is.  Egyéb- 
iránt ez  tény,  mely  magában  az  egyházi  és  polgári  házasság 
kötésének  majdnem  teljesen  egyenlő  számában  kifejezésre  jut. 

De  még  egy  másra  is  figyelmeztetem  a  t.  képviselő 
urat,  t,  i.  arra,  amit  Windthorst  mondott :  »Én  ugyan  nem 
szeretem,  hogy  a  polgári  házasságot  behozzuk,  —  mert  hiszen 
azt  csak  meg  kell  neki  engedni  és  másnak  is,  lehet  valaki 
azon  a  nézeten,  hogy  leghelyesebb  kizárólag  az  egyházi 
házasság  —  de  ha  már  behozzuk,  és  ha  már  bizonyos  fokig 
az  elválasztást  ezen  a  téren  —  mert  arról  van  szó  —  az 
állarp  és  egyház  között  keresztülvisszük,  akkor  vigyük  azt 
keresztül  mentül  teljesebben,  mentül  határozottabban.* 
(Helyeslés  jobbfelől.) 

Ez  volt  a  klerikálisok  vezetőjének  az  álláspontja.  Erre 
csak  azért  hivatkozom,  mert  olyan  pohtikus  és  gondolkodó 
fő,  minő  Windthorst  volt,  bizonyára  semmi  veszélyt  nem 
látott  annak  behozatalában  sem  a  vallásosságra,  sem  az 
egyházra,  sőt  egyenesen  az  egyház  érdekének  deklarálta  a 
teljes  és  tökéletes  szétválasztást.  (Igaz  !  Ügy  van  !  a  jobb- 
oldalon.) 

Már  most  nézzük,  hogyan  állunk,  t.  képviselőtársam, 
mi  egymással  szemben  ?  T.  képviselőtársam  azt  mondja, 
hogy  az  összes  különbség  a  két  javaslat  közt  csak  a  házasság 
megkötésének  formájában  van.  Én  ezt  nem  tartom,  és  ez 
az  az  oldala  a  kérdésnek,  amelyet  —  nézetem  szerint  — 
t.  képviselőtársam,  úgy  látom  felszólalásából,  észre  sem  vett. 
Aki  a  »Notehe«,  a  szükségbeli  polgári  házasság  álláspontján 
áll,  nagyban  téved,  ha  azt  hiszi,  hogy  a  kötelező  polgári  házas- 
ságtól az  csak  a  formában  különbözik.  Itt  a  leglényegesebb, 
a  legelső  különbség  az,  hogy  nem  akarja  az  államot  az  egy- 
háztól szétválasztani,  nem  akarja  az  állam  házassági  rendjét 
az  egyház  rendjétől  szétválasztani  a  házasság  ügyében.  Ö  a 
megkötés  formájában  a  felekezeti  érdek  és  felfogás  kezébe 
akarja  adni  a  házasságot.  (Igaz  !  Ügy  van  !  jobbfelől.)  Ez 
egészen  más. 

Téved  t.  képviselőtársam,  mikor  egységes  házasság  jogot 
akar,  felekezeti  elemek  nélküli  házasságot  akar,  és  mint 
kijelentette  :  a  felbontható  házasságot  a  szükségbeh  házas- 
sággal akarja  párositani ;  téved,  ha  azt  hiszi,  hogy  a  szük- 
ségbeli  házasság  ezzel  benső  harmóniában  van.  Logikai 
ellenmondás  van  e  között.  E  pontra  is  vissza  fogok  térni. 

Ami  az  elsőt  illeti  :  akik  a  Notehe  alapján  állanak, 
azok  kerülő  úton  ugyan,  de  a  felekezeti,  a  középkori  fel- 
fogást és  befolyást  akarják  fentartani.  (Ügy  van !  jobb- 
felől.)  Azok  nem  akarják  az  állam  és  egyház  szétválasztását 
e  téren  ;  nem  akarják  az  állam  függetlenségét  az  egyháztól ; 
nem  akarják  az  egyént  emanczipálni  az  állami  kényszer  alól 
vallási  cselekmények  tekintetében  ;  azok  nem  akarják  a 
felekezeti  érdeket  és  befolyást,  önző,  szétbontó  törekvéseket 
eltávohtani  a  házasság  létrejöttétől  ;  ellenkezőleg,  midőn 
látszólag  kiküszöbölik  a  házasság  jogrendjéből  a  felekezeti 
felfogást,  a  felekezeti  törekvést,  tág  kaput  nyitnak  a  fele- 
kezeti befolyásnak  a  Notehe  által,  ahol  aztán  az  teljesen 
és  tökéletesen  érvényesülhet.  (Élénk  helyeslés  jobbfelől.)  S  a 
Notehe  ezirányban  minden  lehetőt  buzgón  megtesz,  amit 
tehet.  Kompromittálja,  degradálja  a  polgári  házasságkötést, 
az  állami,  társadalmi,  egyházi  befolyás  egész  hálózatát 
borítja  az  egyénre.  Mert  akármint  érvelt  tegnap  a  t.  kép- 
viselőtársam, —  kétségkívül  elmésen  —  mégis  áll  az,  amit 
én  mondtam  :  hogy  a  polgári  házasságot  a  Notehe  degra- 
dált intézménnyé  teszi.  (Elnök  csenget.  Halljuk  !  Halljuk  ! 
Helyre  !) 

Mert  nem  arról  van  szó,  hogy  kisebb  vagy  nagyobb 
társadalmi  köröknek  mi  a  nézete  ;  hanem  arról  van  szó, 
hogy  a  Notehe  mellett  mi  a  jogi  jelentősége  és  karaktere 
az  egyházi,  és  mi  a  polgári  házasságkötésnek  ?  A  kötelező 
polgári  házasság  mellett  az  egyházi  kötés  puszta  vallási 
cselekmény,  sem  több,  sem  kevesebb.  A  Notehe  mellett 
az  egyházi  házasságkötés  nem  vallási  cselekmény,  hanem  a 
házasság  oly  jogi  megkötése,  melyre  első  sorban  az  állam 
küldi,  sőt  kényszeríti  az  embereket,  kényszerítve  őket,  hogy 
előbb  kísértsék  meg  azt.  És  így  kétségtelenül  a  törvény 
deklarálja,  hogy  az  a  teljes,  az  a  rendes,  az  a  tisztességes 
neme  a  házasságkötésnek,  ámbár  a  másik  is  meg  van  engedve. 

Nem  az  a  jugum  Caudinum,  amit  a  képviselő  úr  annak  lát, 
t.  i.  az  Ausztriában  fennálló  felekezetnélküliség,  hanem  az, 
hogy  az  illetőnek,  mielőtt  igénybe  venné  a  polgári  házas- 
ságot, előbb  repudeáltatni  kellene  magát  az  egyház  által. 
(Élénk  helyeslés  a  jobboldalon.) 

Igaz,  hogy  a  kötelező  polgári  házasság  mellett  is  lesznek 
körök,  melyek  egy,  csak  jogilag  létrejött  házasságot  társa- 
dalmilag nem  becsülnek  annyira,  mint  ha  az  vallásilag  is 
megköttetett  volna.  Ép  úgy  lesznek  és  vannak  társadalmi 
körök,  melyek  az  elvált  személy  új  házasságát  —  hiába 
engedi  azt  meg  a  törvény,  hiába  köttetik  meg  az  új  házasság 
egyházilag  is  —  nem  tartják  tisztességes  házasságnak.  Ezekkel 
az  előítéletekkel  kár  számolni.  Ezek  a  társadalom  szabad- 
ságához tartoznak,  amint  a  társadalmi  szabadsághoz  tarto- 
zik az  is,  hogy  bizonyos  körök  csak  azokat  fogadják  be, 
akik  vallási  kötelességüket  más  téren  is  pontosan  teljesítik. 
Ez  többé-kevésbbé  elszigetelt  tünemény  lesz,  mely  nem  lesz 
általános  érvényű,  jórészben  egyenesen  az  előítéletek  sorába 
lesz  utalva. 

De  egészen  más  az,  ha  a  házasság  jogi  létrejöttét  az 
állam  maga  oly  formákhoz  köti,  amelyek  közül  az  egyik 
a  jobb,  a  tisztességesebb,  a  rendes  ;  a  másik  kevésbbé  az. 
Állami  törvényről  és  nem  a  társadalmi  előítéletekről  van  itt 
szó,  és  az  a  társadalmi  előítélet,  —  azt  merem  előre  biztosan 
mondani  —  amely  a  kötelező  polgári  házasság  mellett  egyes 
társadalmi  körökben  kétségkívül  lehető  lesz,  a  polgári 
házasságnak  erkölcsi  fenségét  és  magas  tekintélyét  sohasem 
fogja  csorbítani.  (Igaz  !  Ügy  van  !  a  jobboldalon.)  Az  maradjon 
azon  társadalmi  körök  autonómiája,  ha  úgy  tetszik  :  elő- 
ítélete, ha  úgy  tetszik  :  tévedése.  (Helyeslés  a  jobbolda- 
lon.) De  az  a  bélyeg,  amit  az  állam  törvénye  süt  a  polgári 
házasságra,  az  magát  az  intézményt  hatotta  át  és  csak 
a  törvénynek  eltörlésével  javítható  meg.  (Élénk  helyeslés 
jobbfelől.) 

Én  azt  hoztam  fel,  hogy  t.  képviselőtársam  —  úgy 
gondolom  —  nem  vette  észre,  hogy  abban  a  három  pontban, 
amit  javaslatba  hozott,  szellemére  nézve  minden  bizonnyal 
bizonyos  belső,  logikai  ellenmondás  foglaltatik. 

Gróf  Apponyi  Albert  :  Most  sem  veszem  észre  ! 

Szilágyi  Dezső  beszédei.  II.  2o 

Kérem,  itt  nem  dialektikai  játékról  van  szó  ;  csak 
méltóztassanak   ítélni  ezen  ellenvetés  belső   igazsága  fölött. 

Az  első  pontban  t,  képviselőtársam  arra  az  álláspontra 
áll  :  szét  kell  választani  az  áUamot  az  egyháztól ;  a  házasság 
rendjét  felekezeti  érdek,  felekezeti  szellem,  felekezeti  be- 
folyás nélkül  kell  megoldani  egyenlően  minden  állampol- 
gárra ;  azután  a  harmadik  pontban  azt  mondja  :  »a  házas- 
ság megkötése  végett  előbb  az  egyházhoz  kell  járulnotok,  & 
csak  ha  visszautasítottak,  akkor  mehettek  máshová  !«  Az 
elsőnél  mi  a  törvényhozási  indok  ?  Az,  hogy  a  házassági 
jog  helyes  rendezése  felekezeti  érdek,  felekezeti  befolyás,, 
felekezeti  felfogás  nélkül  kell,  hogy  eszközöltessék.  A  har- 
madik pontnak  mi  az  indoka?  Az,  amit  t.  képviselőtársam 
bőven  kifejtett,  hogy  t.  i.  az  állam  jobbnak,  helyesebbnek 
tartja,  ha  a  házasság  megkötése  egyházi  befolyás  alá  helyezte- 
tik, ezt  kell  előmozdítani,  ez  a  helyesebb  erkölcsileg,  jogilag, 
társadalmilag.  Tehát  itt  a  czél,  az  indok  :  egyházi  befolyás  alá 
juttatni  a  házasságot,  itt  nyitni  kaput  arra,  hogy  mindaz, 
ami  az  állami  jogrendből  ki  lett  küszöbölve,  mindaz  a  fele- 
kezeti érdek   és   felfogás  államsegély  mellett  érvényesüljön. 

E  két  elv  közt  összhang  csak  akkor  volna,  ha  az  állam- 
nak általános  jogrendje  lehetőleg  megközeHtené  a  felekezeti, 
az  egyházi  felfogást,  úgy  mint  az  osztrák  polgári  törvény- 
könyvben, mert  akkor  a  törvényhozásnak  összes  intézményei 
odaműködnek,  hogy  az  eseteknek  óriási  nagy  többségében 
legyen  egyházi  házasságkötés  és  elenyésző  kisebbségben 
maradjon  a  polgári  kötés.  De  a  t.  képviselőtársam  által 
kontemplált  intézményeknek  abszolúte  nem  lesz  ez  a  harmo- 
nikus jellege,  mert  ő  neki  már  csak  abból,  amit  eddigi  fel- 
szólalásaiból kivettem,  azt  az  egységes  jogrendet  úgy  meg- 
állapítnia,  hogy  az  az  egyházi  joghoz  is  közel  áUjon,  akár 
az  akadályok,  akár  a  házasság  megszűnése  tekintetében 
nem  lesz  lehetséges.  Ha  megpróbálná  komolyan  megválasz- 
tani :  maga  a  dolgok  logikai  ereje  és  még  inkább  azon  elemek 
egy  része  és  pedig  tetemes  része  arra  kényszerítenek,  hogy 
az  egységes  felekezeti  felfogástól  ment  állami  jogot  feláldozza. 
Vagy,  ha  ezt  nem  tenné,  kénytelen  volna  úgy  kezelni  az 
intézményeket,  hogy  a  harmadik  pont  folytán  biztosíttassék 
a  befolyás  arra,  hogy  amit  kiszorít  a  házasság  jogi  rendezésé- 

sénél,  az  mindenféle  módon,  vallási,  kedélyi,  társadalmi 
eszközökkel,  államsegély  mellett,  ott  a  megkötésnél  érvé- 
nyesüljön :  a  felekezeti  érdek,  a  felekezeti  felfogás,  a  fele- 
kezeti törekvés.   (Ügy  van  !   Tetszés  jobbfelöl.) 

Ez  az  a  nagy  ür,  amely  bennünket  elválaszt.  És  ha  nézem 
t.  képviselőtársam  indokait,  amelyeket  a  kötelező  polgári 
házasság  ellen  felhozott  ;  ha  vizsgálom  különösen  azokat, 
amelyeket  itt  tegnap  oly  pregnánsul  kifejtett,  azt  kell  mon- 
danom, hogy  ezek  az  okok  olyanok,  amelyek  sohasem  fogják 
megengedni,  —  mert  hiszen  belátható  időkről  van  szó  — 
hogy  t.  képviselőtársam  azt  a  formát,  amelyet  még  a  klub- 
ban való  felszólalásában  csakhamar  bekövetkezhetőnek  jel- 
zett .  .  .  (Ellentmondás  balfelől.)  Kérem,  az  volt  mondva, 
hogy  indítványa  tisztán  elhalasztó  természetű.  (Mozgás  bal- 
felől.) Mindenesetre  halasztó  természetű  nyilatkozat  alatt 
azt  kell  értenem,  hogy  valaki  egyetért  az  intézménnyel, 
de  azt  tartja,  hogy  egyik  vagy  másik  föltétele  időlegesen 
hiányzik.  (Helyeslés  jobbfelől.) 

Mondom,  t.  képviselőtársam  indokai  olyanok,  hogy  talán 
sehol  a  világon  másutt,  de  Magyarországon  beláthatatlan 
időkre  ki  akarja  zárni  a  kötelező  polgári  házasság  behoza- 
talát. Most  nézzük  meg,  hogy  melyek  ezek  az  okok. 

Azok  az  okok,  amelyeket  t.  képviselőtársam  a  köz- 
igazgatási és  pénzügyi  előkészítettség  hiányából  felhozott, 
hogy  t.  i.  sem  a  költségek  iránt  nem  vagyunk  bizton  tájé- 
kozva, sem  nem  rendelkezünk  azzal  a  közigazgatási  szer- 
vezettel, amelyre  egész  nyugalommal  ő  e  törvény  végrehajtá- 
sát rábízná,  tisztán  dilatorius  természetűek.  Ezek  mellett 
t.  képviselőtársam  még  nálam  is  nagyobb  barátja  lehetett 
volna  a  kötelező  polgári  házasságnak  ;  ezekre  ki  sem  terjesz- 
kedem, nem  mintha  ily  tekinteteknek  bizonyos  súlyt  nem 
tulajdonítanék,  hanem  azért,  mert  ez  a  törvényjavaslat  nem 
léphet  életbe  az  anyakönyvi  törvényjavaslat  megalkotása 
előtt.  Ezt  a  törvényjavaslatot  követni  fogja  az  anyakönyvi 
törvényjavaslat  fölötti  tanácskozás  és  határozathozatal,  és 
én  azt  tartom,  t.  képviselőtársam,  hogy  erre  az  egész  intéz- 
ményre vonatkozó  pénzügyi  és  adminisztratív  aggályok 
helyesen  és  kimerítően  csak  ott  hozhatók  fel  és  mérlegel- 
hetők.  (Igaz  !  Ügy  van  !  a  jobboldalon.) 

De  ezen  dilatorius  indokokon  kívül  t.  képviselőtársam 
felhoz  még  három  okot.  Az  első  és  legfontosabb  az,  hogy  a 
képviselő  úr  azt  állítja,  hogy  a  vallásosságnak,  a  vallásos 
érzésnek  csorbulására,  kárára  váük  ezen  javaslat,  és  ezért 
mindazon  erkölcsi  fentartó  erők,  amelyek  az  államban  a 
vallásos  érzés  mélységéből  és  őszinteségéből  fakadnak,  Magyar- 
országon, különösen  a  magyar  faj  körében,  meg  lesznek 
gyengítve. 

Ennek  ellenében,  t.  képviselőház,  mire  utaltunk  mi  ? 
Utaltunk  arra,  hogy  a  kötelező  polgári  házasság  intézménye 
egy  század  óta  némely  helyen,  70 — 80  év  óta  más  helyen, 
félszázad  óta,  két-három  évtized  óta  másutt  érvényben  van, 
és  mondhatom,  hogy  egyetlenegy  oly  jelentékeny  embert 
sem  tud  mondani,  aki  ezen  tapasztalások  alapján  a  vallá- 
sosság csökkenését  ezekben  az  országokban  kimutatja,  vagy 
a  kötelező  polgári  házassággal  összeköttetésbe  hozza.  Ez  tehát 
egy  nagy,  széles  tény,  mely  a  pohtikai  okoskodás  szabályai  sze- 
rint mindenütt,  ha  nem  is  teljesen,  de  igen  jelentékeny  mérv- 
ben bizonyítja  álhtásomat.  (Igaz!  Ügy  van!  a  jobboldalon.) 

T.  képviselőtársam  azt  mondja  :  a  külföldi  példák  nem 
döntenek  ;  meglehet,  hogy  a  külföldön  ez  úgy  van,  de  felhoz 
kisebb  okokat  s  felhoz  egy  döntő  okot,  miért  nem  valószínű, 
hogy  ez  lesz  az  eredmény  Magyarországon.  A  föok  abban 
áU,  mert  ő  azt  tartja,  hogy  népünk  vallási  érzelmek  tekin- 
tetében kényszerre  szorul,  és  ha  nálunk  a  kényszert  elvesz- 
szük,  különösen  a  magyar  népnél  a  vallásossági  cselekmények 
és  érzések  aggasztó  módon  fognak  csökkenni,  ha  a  nép  el- 
veszti egyetlen  gyakorlati  összeköttetését  az  egyházzal,  ha 
nem  kényszerítik  arra,  hogy  a  házasságot  az  egyház  előtt 
kösse  meg  polgári  hatállyal. 

T.  ház  !  Ez  nem  új  dolog,  ami  azonban  nem  bizonyítja 
azt,  hogy  nem  a  legfontosabb  t.  képviselőtársam  okai  közül. 
De,  t.  ház,  van-e  elegendő  alap  ennek  a  föltevésére  ? 

Itt  mi  vallásosság  alatt  két  különböző    dolgot    értünk. 

Én  azt  tartom,  hogy  nincs  természetellenesebb  dolog  a 
világon,  mint  valakit  vaUási  cselekményre  kényszeríteni. 
(Igaz  !  Ügy  van  !  a  jobboldalon.)  A  vallási  cselekmény  ter- 
mészete önmaga  repugnál  minden  direkt  vagy  indirekt 
kényszert  (Igaz  !  Ügy  van  !  a  jobb-  és  szélsőbaloldalon.)  és 

attól  a  külsőleges  eredménytől,  amely  kényszerrel  elérhető 
és  létrehozható,  hiába  vár  bárminemű  erkölcsi  eredményt, 
(Élénk  helyeslés  és  tetszés  a  jobb-  és  a  szélsőbaloldalon.) 
Hiszen  itt  annyira  mentek,  hogy  a  szoczializmusnak,  a 
kommunizmusnak,  a  nihilizmusnak  pusztító  és  romboló 
erejét  a  vallási  érzéssel  akarták  megfékezni,  azzal  a  vallási 
érzéssel,  amelyet  fentart  és  amely  abban  kimerül  és  ameljmek 
legfőbb  cselekménye  —  a  képviselő  urak  szerint  —  a  házas- 
ságkötés a  pap  előtt.  (Élénk  derültség  és  tetszés  a  jobb-  és 
szélsőbaloldalon. ) 

Hát,  t.  ház,  ily  vallási  érzéssel  semmiféle  eredményt 
nem  lehet  elérni.  (Ügy  van  !  Ügy  van  !  jobbfelől  és  a  szélső- 
baloldalon.) Mélynek,  önkéntesnek  kell  ezen  vallási  érzésnek 
lennie,  amely  az  egyént  annyira  megfékezi,  hogy  önző  érdekei 
s  tévedései  elé  áthághatatlan  gátat  szabjon.  De  ez  a  mély 
és  önkéntes  vallásosság  a  kényszer  földjén  nem  terem,  azzal 
fenn  sem  tartható,  nem  is  erősíthető,  el  sem  nyomható. 
(Igaz  !  Ügy  van  !  a  jobb-  és  széisöbaloldalon.) 

Ha  megnézem,  hogy  tulajdonképen  mi  van  ez  alatt,  azt 
gondolom  :  egészen  más,  nem  annjára  a  képviselő  úr  gondo- 
latában, mint  pártolói  legnagyobb  részénél.  Az  be  van  bizo- 
nyítva a  külföldi  példákkal,  —  és  én  a  mi  népünket  nem 
tartom  frivolabbnak,  mint  Európa  kontinensének  többi 
népeit  —  az  be  van  bizonyítva,  hogy  a  vallásos  érzésnek 
semmit  sem  ártott  a  kötelező  polgári  házasság. 

Hanem  egynek  kétségkívül  ártott,  ez  pedig  az  egyházak 
befolyása  a  polgári  jogviszonyok  terén,  tehát  oly  téren, 
amely  csak  az  államot  illeti  meg.  (Igaz  !  Ügy  van  !  Élénk 
helyeslés.)  De  a  polgári  jog  terén,  polgári  jogviszonyok 
szabályozása  és  a  végrehajtás  terén  az  egyházak  befolyása  : 
idegen  téren  való  érvényesülés,  túlterjeszkedés  természetes 
körükön  és  hivatásukon.  (Élénk  helyeslés  és  tetszés.)  Ez  nem 
illeti  őket,  ez  káros,  veszedelmes  az  ő  kezükben,  ez  az  állam 
kiszorítása,  és  midőn  ehhez  ragaszkodnak,  ez  puszta  hatalmi 
érdek,  (Zajos  helyeslés.)  s  ezt  a  vallásosság  érdekével  össze- 
zavarni semmi  körülmények  közt  nem  szabad.  (Hosszan- 
tartó zajos  helyeslés  és  tetszés.) 

Vaja}'^     István  :     Szofizma     az     egész     okoskodás  ! 
(Mozgás.  Halljuk  !  Halljuk  !) 

Hiszen,  t.  ház,  (Halljuk  !  Halljuk  !)  még  az  a  követ- 
keztetés sem  áll,  melyre  t.  képviselőtársam  azt  mondotta, 
hogy  a  nép  kedélyében  fel  fog  merülni  :  hogy  vagy  az  egyik 
formát  tartja  feleslegesnek,  vagy  a  másikat,  és  vagy  az 
egyiket,  vagy  a  másikat  —  valószínűleg  az  egyházit  —  el 
fogják  hagyni.  (Halljuk  !  Halljuk  !)  A  t.  képviselő  úr  Magyar- 
ország népének,  különösen  a  magyar  fajnak  kedélyi  életét 
oly  csodásan  összealkotottnak  tartja,  hogy  ami  a  felvilá- 
gosodott és  nagyobb  értelmi  műveltséggel,  mint  kedély- 
melegséggel bíró  északnémet  fajnál  megvan  :  a  magyar  fajnál 
a  vallási  érzésnek  semmi  benső  szüksége  nem  volna.  Egész 
története,  vallási  története  a  magyar  fajnak  az  ellenkezőre 
utal.  De  van  ebben  a  magyar  nép  vallásos  kedélyéről  való 
felfogásban  valami,  amit  nem  mellőzhetek.  (Halljuk  !  Halljuk) 

Több  oldalról  ismételve  és  nyomatékosan  hirdették  : 
ha  a  pap  nem  szükséges  a  házasságkötéshez,  ha  a  pap 
nem  szükséges  a  temetéshez,  ha  a  keresztelés  nem  szük- 
séges, akkor  a  nép  azt  fogja  kérdezni :  »mire  való  hát  a  pap  ? 
az  felesleges  lény  !«  És  ez  a  megbukása  az  egyházaknak.  Nos, 
t.  ház,  (Halljuk  !  Halljuk  !)  kérdem  :  ebben  a  három  cselek- 
ményben merül  ki  egy  egyénnek  összes  vallásos  érzése  és 
élése  ?  Abban,  hogy  a  pap  kereszteh  meg,  hogy  a  pap  esketi 
össze,  hogy  a  pap  temeti  el  ?  Hát  a  vallási  érzések  ebből 
állanak  ?  És  ha  komolyan  teszik  t.  képviselőtársaim  ezt  az 
ellenvetést,  amelyet  gróf  Szapáry  Gyula  hozott  fel  először 
és  melyet  többen  diadalmasan  ismételtek,  ki  ellen  irányul 
ennek  éle  ?  (Halljuk !  Halljuk  !)  Nem  a  polgári  házasság 
ellen,  hanem  az  egyháznak  szolgái  ellen.  (Zajos  helyeslés 
jobbfelől  és  a  szélsőbaloldalon.)  Mert  az  a  rend  és  az  az 
egyház,  mely,  ha  állami  kényszer  folytán  nem  kell  igénybe 
venni,  a  nép  előtt  tökéletesen  felesleges,  abban  kétségkívül 
van  egy  hiba,  (Ügy  van  !  Ügy  van  !)  egy  sajnálatos  hiba, 
de  annak  lényege  abban  áll,  hogy  nem  tudták  a  nép  vallásos 
érzetét  felkelteni,  (Zajos  helyeslés.)  ébren  tartani,  kezökben 
összetörik  magasztos  feladatuk,  alkalmatlanok  hivatásukra. 
(Zajos  helyeslés  és  hosszantartó  tetszés.) 

Talán  némi  vérmesség  kell  hozzá,  —  legalább  t.  képviselő- 
társam ezt  fogja  mondani  —  ha  én  a  kötelező  polgári  házasság 
behozatalától  ugyanazt  várom  nálunk,  ami  történt  Európa 

minden  államában  :  az  egyházi  élet  elevenségét,  mélységét, 
őszinteségben,  bensőségben  nagy  gyarapodását.  (Elénk  helyes- 
lés.) De  hát  ez  jövendölés.  A  különbség  csak  az  közöttünk, 
hogy  én  minden  eddig  ismert  példára  és  a  tapasztalásra 
támaszkodtam,  t.  képviselőtársam  pedig  csak  egyre  támasz- 
kodik :  arra  a  feltételezésre,  hogy  a  magyar  népnek  inherens 
tulajdonsága,  hogy  frivol,  és  ha  egyes  vallási  szertartásokra 
nem  kényszerítjül?;,  vallásosságának  gyenge  mécse  teljesen 
kialszik.  (Helyeslés  és  tetszés  baKelöl.) 

Ezzel  szemben  két  más  ellenvetés  is  hozatott  fel  e 
törvényjavaslat  ellen,  nem  a  képviselő  úr,  hanem  mások 
által.  Az  egyik  az  volt,  hogy  dogmákba  ütközik,  a  másik 
az,  amit  Ugrón  Gábor  t.  képviselőtársam  felhozott,  hogy  a 
kathohkusoknak    lelkiismeretét    sérti.  (Halljuk  !    Halljuk  !) 

Ami  az  elsőt  illeti,  értsük  meg  tisztán.  Ha  egy  állami 
jogrendnek  az  a  feladata,  hogy  minden  állampolgárra  egyen- 
lően, úgy,  amint  az  állam  az  érdekelteket  felfogja,  szabályozza 
a  házasság  intézményét,  keletkezését,  megszűnését  :  kérdem, 
lehet-e  azt  úgy  megcsinálni,  hogy  egyik  vagy  másik  tétele 
ne  különbözzék  attól,  amit  az  egyik  vagy  a  másik  egyház 
dogmának  tart  ?  Hiszen  az  a  legexorbitánsabb  dolog  volna, 
ha  bármely  egyház  azt  pretendálná,  hogy  állami  jogban, 
pláne  minden  állampolgárnak  egységes  jogában,  ép  egy  oly 
államban,  amely  nagyszámú  és  mindenféle  felekezetekből 
van  összetéve,  egy  egyház  hitelvei  érvényesüljenek  ;  egyik 
egyház  sem  kivánhatja,  hogy  az  ő  hitelvei  más  helyen,  a  polgári 
törvényhozás  körében,  ne  pedig  pusztán  az  egyházi  élet 
terén  találjanak  akadálytalan  érvényesülést.  Ezzel  tehát 
nem  is  foglalkozom  bővebben. 

De  Ugrón  Gábor  t.  képviselőtársam  azt  mondja,  hogy 
itt  lelkiismereti  sérelem  van,  s  az  abban  áll,  hogy  polgári 
tisztviselő  előtt  köttetik  a  házasság,  s  azt  mondja,  hogy 
valamint  az  1791  :  XXVI.  t.-cz.  kimondatta  azt,  hogy  a 
protestánsokat  nem  lehet  vallásuk  elleni  cselekményekre 
kényszeríteni,  a  legkisebb,  amit  országunknak  ez  az  egyháza, 
—  amely  a  legszámosabb  —  megkövetelhet,  az,  hogy  egyen- 
lőség és  viszonosság  álljon  fenn  rá  nézve  e  részben. 

Az  utóbbi  mondat  tökéletesen  áll.  A  kérdés  csak  az, 
hogy  vájjon  a  házasságnak  polgári   tisztviselők  előtt   való 

megkötése  lelkiismereti  sérelem-e,  vagy  sem ;  mert  ha  nem 

az,  akkor  t.  képviselőtársamnak  igen  ékes  és  egy  hatalmas 

torrensben  végződő  támadása  egyedüli  bázisát  elvesztette. 

Remete  Géza  :  Ez  a  feKogástól  függ  !   (Derültség. 

HaUjuk  !  HaUjuk  !) 

Azt  mondja  Remete  Géza  t.  képviselő  úr,  hogy  ez  a  fel- 
fogástól függ.  Én  úgy  tudom,  t.  ház,  —  talán  meg  fog  korri- 
gálni engem  Remete  Géza  t.  képviselő  úr  —  (Derültség 
jobbfelől.)  hogy  azt  :  mi  lelkiismereti  sérelem,  mi  nem,^ 
azt  az  egyházak  hitelvei  döntik  el  ;  mert  az  a  jog,  melyet 
az  egyház  mint  jus  humanum-ot,  mint  emberi  jogot  alkotott, 
semminemű  ily  tekintet  alá  egyáltalán  nem  esik.  Pedig  a 
tridenti  forma  csak  emberi  jog,  csak  disciplina,  amely  a 
lelkiismeretet  kötelező  elv  magas  érvényével  még  az  egyház 
felfogása  szerint  sem  bír.   (Ügy  van  !  Ügy  van  !  jobbfelől.) 

A  kérdés  tehát  már  most  t.  képviselőtársam  szerint  az, 
hogy  van-e  olyan  hitczikkely,  amelybe  az  a  cselekmény 
beleütközik,  hogy  a  polgári  tisztviselő  előtt  köttessék  meg 
a  házasság  ?  Ilyet  nem  tud  felmutatni  a  képviselő  úr.  Többet 
mondok  :  nemcsak  ő  nem  tud  mutatni,  hanem  minden 
kánonista  az  ellenkezőt  mondja.  És  azok,  akiknek  a  véle- 
ményére mégis  többet  fog  adni  :  a  kathohkus  egyház- 
nak fejei  ismételve  és  ismételve  megmondották,  hogy  az 
egyház  álláspontja  a  polgári  megkötéssel  szemben  az,  hogy 
ahol .  .  . 

Vajay  István  :  Hogy  felbontható-e  vagy  nem  ? 

Nem,  kérem,  ilyen  zöldet  nem  mondtak  !  (Hosszantartó 
zajos  derültség.  Zaj.  Halljuk  !) 
Elnök  :  Csendet  kérek  ! 

Álláspontja,  mondom,  az,  hogy  az  egyház  nem  tekinti 
a  polgári  tisztviselő  előtt  megkötött  házasságot  egyházilag 
érvényesnek  .  .  . 

Vajay  ismételten  közbeszól.  (Zaj.  Halljuk  !  Halljuk!) 
Elnök  (csenget)  :  Csendet  kérek  !  (Zaj.)  Méltóztas- 
sanak csendben  lenni  ! 
...  de  abban,  hogy  a  hivők  a  polgári  tisztviselő  elé  járulnak 
és  a  házasság  jogi  következményei  szempontjából  a  polgári 
törvény  rendelkezésének  eleget  tesznek,  nemcsak  hitbeli 
sérelmet   nem   láttak,    de    egyenesen    maguk    javasolták   és 

javasolják  mindenütt,  javasolja  még  a  mostani  feje  is  a  római 
katholikus  egyháznak,  hogy  a  polgári  jogkövetkezmények 
biztonsága  szempontjából  járuljanak  a  polgári  tisztviselőkhöz, 
de  ne  felejtsék  el,  hogy  liitük  szerint  és  lelkiismeretükben 
csak  akkor  lesznek  házasok,  ha  azt  a  vallási  cselekményt, 
amelyben  az  egyházi  házasságkötés  rejUk,  az  egyház  előtt 
elvégzik.  (Ügy  van  !)  Ez,  kérem,  az  egyháznak  az  állás- 
pontja. Már  most  abban,  hogy  a  polgári  tisztviselő  előtt 
kell  megkötni  a  jogilag  érvényes  házasságot,  semminemű 
lelkiismereti  sérelem,  semminemű  egyház  hitczikkelyeinek, 
tanainak  sérelme  nincsen  ;  ez  pusztá-n  a  polgári  jogrendnek 
egyik  sarkalatos,  tisztán  polgári  téren  mozgó  tétele.  (Ügy 
van !  Ügy  van !  jobbfelől.)  Hiszen,  t.  ház,  amire  én  a  t.  ház 
figyelmét  már  a  benyújtáskor  felhívtam  :  ennek  a  javas- 
latnak főérdeméül  én  legalább  azt  tartom,  hogy  úgy,  amint 
ez  a  javaslat  van,  Magyarország  minden  polgára  lelkiismere- 
tének minden  sérelme  nélkül  (Igaz !  Ügy  van !)  élhet 
ezen  intézmények  alatt.  Semminemű  sérelmet,  semminemű 
áldozatot  vallási  hitétől  és  meggyőződésétől  ez  a  törvény- 
javaslat nem  követel.  S  ez  az  irányadó  mérték,  uraim,  ez  az, 
aminek  döntenie  kell,  és  ha  ezt  a  feladatot  mi  megoldottuk, 
pedig  azt  hiszem,  hogy  megoldottuk,  —  mert  semmi  ellen- 
kező nem  volt  kimutatva  —  akkor  annak  a  kelléknek  is, 
amely  a  legkényesebb  egy  ilyen  törvény  megalkotásánál, 
teljesen  eleget  tettünk.    (Igaz  !   Ügy  van  !    a   jobboldalon.) 

T.  képviselőtársam.  Ugrón  Gábor,  szemben  a  kötelező 
formával,  melyet  ő  az  állami  türelmetlenség  formájának 
nevez,  szemben  az  egyházi  formával,  amelyet  a  felekezeti 
türelmetlenség  alakjának  nevez,  felálhtja  a  tetszésszerinti, 
a  fakultatív  polgári  házasságot,  és  ennek  nagy  előnyét  akarja 
kimutatni  a  kötelező  polgári  házassággal  szemben. 

Hát,  t.  képviselőház,  én  nem  a  kötelező  polgári  házas- 
sággal szemben,  mert  azzal  szemben  egyetlenegy  előnyét 
sem  tudja  kimutatni,  hanem  a  szükségbelivel  szemben  egy 
előnyét  szívesen  elismerem.  (Halljuk  !)  A  fakultatív  polgári 
házasság  nem  ismeri  az  állami  kényszert  arra,  hogy  egyházi 
házasságkötések  történjenek ;  az  egyén  szabad  tetszésére 
bízza,  hogy  egyiket,  vagy  másikat  válassza  ezen  formák 
közül.  De,  t.  ház,  amennyiben  előnnyel    bír   ez    a   szükség- 

béli  polgári  házasság  felett,  két  dolgot  meg  kell  itt  jegyezni. 
(HaUjuk  !  Halljuk  !) 

Az  egyik  az,  hogy  olyan  körülményeket  megteremteni, 
amelyek  közt  ezen  törvény  által  adott  szabadsággal  az  egyén 
teljesen  szabadon  élhessen  is,  semminő  államnak  nem  áll 
hatalmában.  Ez  legtöbbször  csak  látszólagos  szabadság  lesz. 
A  másik,  amit  megjegyzek,  az,  hogy  mindazok  az  okok, 
amelyeket  a  t.  képviselő  úr  a  kötelező  polgári  házasság 
ellen  felhozott,  csakis  a  fakultatív  ellen  fordíthatók,  és 
mindazon  okok,  amelyekkel  támogatni  akarta  a  fakultatív 
polgári  házasságot,  különösen,  hogy  a  vallásosságot  elő- 
mozdítja és  kíméli,  vagy  nem  állanak,  mint  ellenokok,  a 
kötelező  forma  ellen,  vagy  nem  állanak,  mint  okok,  a  fakul- 
tatív mellett. 

Nézzük  csak  röviden  a  t.  képviselő  úr  okoskodását. 
(HaUjuk  !  Halljuk  !) 

Azt  mondja,  hogy  itt  két  forma  van,  melyet  előterjesz- 
tettünk. Az  egyházi  házasságkötés  tisztán  vallási  cselekmény, 
a  polgári  házasságkötés  jogi  cselekmény,  de,  úgymond, 
hibázunk  mi,  hogy  egyik  kizárja  a  másikat. 

De  hiszen  az  egyházi  házasságkötésnek  és  a  polgári 
házasságkötésnek  más  czélja,  más  tartalma,  más  értelme  van 
a  kötelező  polgári  házasságnál,  és  egészen  más  a  fakultatív 
mellett.  A  kötelező  formánál  az  egyházi  megkötés  tisztán 
vallási  cselekmény  ;  a  fakultatívnál  nemcsak  vallási  cselek- 
mény, hanem  egyszersmind  jogi  kötés  is.  A  kötelező  polgári 
házasság  mellett  a  házasság  jogi  megkötésével  összefér, 
kiegészítheti  egymást  ;  a  fakultatív  polgári  házasság  szerint 
ellentétben  áll  és  kizárja  egymást.  (Ügy  van  !  Ügy  van  ! 
Élénk  tetszés  jobbfelől.) 

Ha  tehát  kizárás  van  felállítva  a  formákban,  az  a  kép- 
viselő úr  formulájában  foglaltatik  benne.  (Ügy  van  !  Ügy 
van  !  Élénk  tetszés  jobbfelől.)  S  azt  mondja  a  t.  képviselő  úr, 
hogy  a  kötelező  polgári  házasság  meggyengíti  a  népben  a 
vallásosságot,  aláássa  a  vallási  érzelmeket  azért,  mert  egyházi 
formában    a    házasság    jogi    megkötését    nem    engedi    meg. 

Ha  az,  hogy  nincs  valaki  kényszerítve  az  egyházi  meg- 
kötésre, a  vallásosságot  gyengíti  és  aláássa  :  kérdem,  hogy 
nem  ép  úgy  aláássa-e  a  fakultatív  forma  is,  sőt  még  sokkal 

jobban  ?  Mert  midőn  valaki  az  obligatív  polgári  házasság 
mellett  polgárilag  megköti  a  házasságot,  nem  lép  ellentétbe 
egyházával ;  ellenben  midőn  valaki  a  fakultatív  polgári 
házasság  mellett  köti  a  házasságot,  nyílt  ellentétbe  lép 
egyházával.  (Helyeslés  jobbfelől.)  A  kötelező  polgári  házasság 
mellett  csak  az  lévén  jelentősége  az  egyházi  megkötésnek, 
hogy  vallásilag  is  létre  jön  —  hite  szerint  —  a  házasság, 
ez  bátran  megengedhető  a  jogi  házasság  létrejötte  után  ; 
de  minő  logikával  lehessen  megengedni,  ha  akár  polgári, 
akár  egyházi  formában  már  jogilag  létrejött  a  házasság, 
hogy  az  még  utólag  egy  más  formában  újra  megköttessék  ? 
A  kibékülés  egyházával  így  sokkal  nehezebb.  (Helyeslés 
jobbfelől.) 

Nagyon  csodálkoztam  azon,  hogy  azok  az  urak,  akik  a 
szükségbeh  polgári  házasság  mellett  voltak,  oly  nagyon 
lelkesedtek  a  fakultatív  iránt. 

Gróf  Apponjd  Albert  :  Én  nem  ! 

Én  nem  egyénekre  vonatkoztatom,  hanem  azon  zajos 
helyeslésekre  és  tapsokra,  amelyek  felhangzottak. 

Minden  ok,  amelyet  Ugrón  Gábor  t.  képviselőtársam  a 
fakultatív  polgári  házasság  mellett  felhozott,  és  maga  az 
egész  intézmény,  a  legnagyobb  ellentétben  áll  a  szükségbeli 
polgári  házasságot  támogató  indokokkal.  Mert  vagy  szük- 
séges a  kényszer,  úgy,  amint  gróf  Apponyi  Albert  felállí- 
totta és  tegnap  nyomatékosan  kifejtette,  hogy  a  vallásosság 
fentartassék  végső,  halvány  mécscsillámlásában,  vagy  nem 
szükséges.  Ha  szükséges,  akkor  nekik  perhorreszkálniok  kell 
a  fakultatív  polgári  házasságot,  ha  pedig  nem  perhorresz- 
kálják,  akkor  a  saját  indokaik  és  a  saját  javaslatuk  rette- 
netes ellenségeskedésben  állanak.  (Élénk  derültség  és  tetszés 
jobbfelől.) 

Azt  mondja  t.  képviselőtársam,  —  és  gróf  Apponyi 
Albert  képviselő  urat  is  ide  akarom  venni  —  hogy  a  köte- 
lező polgári  házasság  mellett  nem  lesz  béke  az  egyház  és 
az  állam  között.  Gróf  Apponjá  Albert  képviselő  úrra  meg 
kell  jegyeznem,  hogy  ő  nem  mondta,  hogy  szükségkép  elő 
kell  állnia  a  konfliktusnak,  hanem  egy  példára  utalt.  Ez  a 
példa  nem  talál ;  mert  abban,  hogy  Németországban  a  pro- 
testáns egyházak   a   házassági  jogot  szabályozzák  a  maguk 

rendjében  és  a  polgári  házasságot  mint  jogérvényes  házas- 
ságot elismerték,  —  pedig  elismerik  —  abban  semmi  össze- 
ütközés nincs.  Nem  is  a  kötelező  polgári  házasság  ellen 
védekeznek,  hanem  saját  egyházi  életüket  akarják  fejlesz- 
teni, saját  egyházi  érzésük  ápolására  alkotnak  rendszabályt. 
De  Ugrón  Gábor  t.  képviselőtársam  szerint  a  dolog  egészen 
máskép  áll.  A  kötelező  polgári  házasság  mellett  az  egyház 
mondhatja,  amint  mondja  is  :  »menjetek  a  polgári  tiszt- 
viselőhöz, kössétek  meg  a  házasságot,  de  egyházilag  és 
vallástok  szerint  csak  akkor  vagytok  házasok,  ha  hozzám  is 
jöttök  !«  Ez  megfér  együtt.  Ha  valaki  elmulasztja  az  egyházi 
házasságkötést,  az  egyház  nem  azért  lép  föl  ellene  fegyelmi 
eszközeivel,  hogy  polgárilag  megkötötte,  hanem  azért,  mert 
azután  elmulasztotta  az  egyházi  házasságkötést.  De  Ugrón 
Gábor  t.  képviselőtársam  szerint  egész  máskép  van,  mert 
midőn  az  illető  szabadon  választott  a  polgári  és  az  egyházi 
házasság  közt,  és  a  polgárit  választotta,  ebben  n5dlt  meg- 
vetése van  az  egyháznak,  ez  ellen  az  egyház  reagálni  fog, 
törekedni  fog  azt  megelőzni.  És  miként  fog  ? 

Mg  a  kötelező  polgári  házasság  mellett  az  egyház  teljesen 
respektálhatja  az  állam  törvényét,  a  polgári  intézményt, 
ezzel  teljesen  megfér  az,  csak  kiegészítését  kívánják  az 
egyházi  megkötéssel  :  a  fakultatív  mellett  ez  alig  lehető. 
Itt  meg  fogja  támadni  magának  a  polgári  házasságnak 
intézményiét,  hogy  a  híveket  magánál  megtarthassa,  becs- 
mérelni, lealacsonyítani  igyekszik  a  polgári  házasságot, 
mert  kizárja  az  egyházi  házasságkötést,  míg  a  kötelező 
mellett  az  megfér.  (Igaz  !  Ügy  van  !  jobbfelől.) 

Megvallom,  hogy  igen  kevés  súlyt  helyezek  a  nemzeti- 
ségi izgatások  szempontjából  merített  argumentumokra. 
De  épen  semmi  súlyt,  ha  oly  oldalról  jön,  ahonnan  a  fakul- 
tatív formát  ajánlják.  Mert  aki  ezt  teszi  :  vagy  nem  hisz  a 
nemzetiségi  izgatásokban,  vagy  nem  látja  a  következményét 
veszedelmesnek.  Mert  a  nemzetiségi  egyházak  épen  olyan 
békén  megélhetnek  a  kötelező  polgári  forma  mellett,  mint 
a  többi  egyházak,  de  a  fakultatív  forma  mellett  nem.  Ha 
sikeres  izgatás  lehetséges  az  állam  és  az  állami  intézmény 
ellen,  az  csak  a  fakultatív  formánál  állhat  elő.  A  polgári 
forma  itt  ellensége  az  egyházi  formának,  az  egyház  érdeke 

az  utóbbi  :  ha  tehát  támad,  itt  fogná  támadni  az  intézményt 
nemzetiségi,  vallási  motívumokkal,  mert  minden  polgári 
kötés  ehdegenedés  tőle,  míg  az  obligácziónál  nem.  (Igaz  !  Ügy 
van  !  jobbfelöl.) 

T.  ház  !  Most  már  azt  liiszem,  hogy  beszédemet  befejez- 
hetem. Mielőtt  ezt  tenném,  két  ellenvetésre  kell  észrevételt 
tennem.  (Halljuk  !  Halljuk  !) 

Gróf  Apponyi  Albert  t.  képviselőtársam  nagyon  sötéten 
látja  a  jövőt.  Azt  mondja,  hogy  ezek  a  reformok  könnyen  a 
vallási  kérdések  körül  való  pártcsoportosulásokra  vezethetnek. 
Bocsánatot  kérek,  itt  nem  vallási  kérdések  forognak 
fenn,  mert  nem  minden  egyházpohtikai  kérdés  vallási  kérdés. 
(Helyeslés  a  jobboldalon.)  Ez  a  törvényjavaslat  egyenlő 
tiszteletben  tart  minden  vaUást,  és  felhívok  mindenkit,  hogy 
mondja  meg,  hogy  ezen  intézmény  alatt  élés  melyik  vallás- 
hoz tartozónak  sérti  lelkiismeretét  ?  Én,  megvallom,  ettől  a 
veszélytől  nem  félek. 

De  nem  félek  attól  a  másik  veszélytől  sem,  amelyre  ő 
utal  és  amelyet  nagyon  feketének  festett.  Azt  mondja,  hogy 
a  kormánynak  kimerült  minden  ereje  a  javaslat  miatt  ;  azt 
mondja,  hogy  pénzügyileg  rendezetlenségbe  jutunk,  a  refor- 
mok, a  nemzeti  törekvések  megakasztatnak,  nemzeti  egysé- 
günk proczesszusa  megakad,  szóval,  ennél  a  reformnál  vesze- 
delmesebb és  gonoszabb  még  magyar  ember  által  kigondolva 
nem  volt. 

Egy  kissé  a  túlzástól  jó  lesz  óvakodni,  t.  képviselő- 
társam. Remélem,  hogy  nincs  messze  az  idő,  mikor  t.  kép- 
viselőtársam, ki  nagyon  határozottan  kifejezést  adott  aggo- 
mainak  és  ellenokainak,  meg  fog  győződni  arról,  hogy  ezen 
aggodalmak  nemcsak  túlzottak,  de  legnagyobb  részben  valót- 
lanok voltak. 

T.  ház  !  jMindenütt,  ahol  il5'^en  reformokat  alkottak, 
többé-kevésbbé  megkísértették  azt  a  vallás  érdekével  meg- 
támadni és  úgy  tüntetni  fel,  mint  egy  nagy  viszálynak  magvát, 
mint  egy  valóságos  sárkányf og- vetemény t,  amely  a  nemzet- 
ben új  meg  új  belső  küzdelmeket  fog  felidézni.  Mindezt 
megkísértették,  megkísértették  olyan  helyekről,  amelyekről 
t.  képviselőtársam  azt  tartja,  hogy  mélyebb  és  biztosabb 
vallási  érzékkel  bírnak,  mint  mi. 

És  mindebből  semmi  sem  következett  be.  Számos 
országban  a  reformok  megalkotása  után  megindult  egy  új 
támadás  az  intézmények  ellen,  de  ép  oly  eredménytelenül, 
mint  amily  sikertelen  volt  az  első. 

Mi  ebben  nagy,  üdvös,  szabadelvű  reformot  látmik, 
a  legnagyobbakhoz  tartozót,  melyeket  az  utolsó  évtizedek 
létrehoztak. 

Az  állam  kibontakozik  a  középkori  bókokból,  igazságos 
lesz  polgárai  iránt,  visszaveszi  természetes  terét,  a  polgári 
jogegyenlőség  és  az  egyházak  paritásának  teljes  fenntartá- 
sával, s  ez  intézmények  mellett  mindenki  szabad  lesz  vallásos 
érzületében,  lelkiismeretében,  oly  szabad,  mint  eddig  sohasem 
volt,  ily  szabadok  lesznek  az  egyházak  is,  és  pedig  az  egyházi 
élet  terén  való  érvényesülésükben.  (Zajos  helyeslés  jobbfelől.) 
Bármi  gyászos  jövendölést  mondjon  is  képviselőtársam,  ez 
a  fenntartás,  ez  az  erősödés  pohtikája. 

Végül  nem  akarok  hallgatni  a  hberálizmus  szempont- 
járól sem.  (Halljuk  !  Halljuk !)  Abban  egyetértünk,  hogy 
a  legmagasabb  elv,  melyet  e  házban  követnünk  kell,  az, 
hogy  az  ország  java  a  döntő.  Gondolom,  a  vita  túlnyomóan  is 
ezen  az  alapon  folyt.  De  azt,  hogy  e  javaslatot  nem  kíséri 
a  hberáUzmus  nimbusa,  hiheti  a  t.  képviselő  úr,  ez  azonban 
nagy  csalódás.  Én  ugyan  jobb  szerettem  volna,  ha  azt 
mutatja  ki,  hogy  a  szükségbeh  házasságot  valami  egyéb 
nimbus  nem  kíséri,  hogy  az  teljesen  megegyezik  az  állam 
pártatlan  jellegével,  az  állami  jogrend  egységével  és  teljes 
uralmával,  az  államnak  az  egyház  alól  való  felszabadításával. 
Ezt  nem  tette.  Bizonyos  belső  örömmel  akart  mutatni 
arra,  hogy  nemcsak  az  obhgatív  forma  az,  mely  a  szabad- 
elvüség  követelménye.  Azután  czélzott  újra  az  én  álláspont- 
foglalásomra is,  tizenkét  év  előtt. 

Hát  hozzuk  már  egyszer  tisztába,  mi  volt  annak  a 
határozati  javaslatnak  elve  és  czélja,  melyet  én,  ama  párton 
ülve,  benyújtottam.  Vájjon  foglaltatik-e  abban  az,  hogy 
valaha  az  általános  egységes  állami  jog  mellett  a  szükség- 
beh házasság  alapjára  lehet  lépni  ?  Felolvashatom  beszé- 
demnek azt  a  részét,  melyet  t.  képviselőtársam  nem  mélta- 
tott figyelemre.  Két  része  volt  ama  beszédnek.  Az  egyikben, 
mint  a  t.  képviselő  úr  is  igazságosan  megmondta,  kijelöl- 

tem,  hogy  az  én  álláspontom  a  kötelező  polgári  házasság. 
Azután  azt  mondtam  :  »Most  teszek  egy  oly  indítványt, 
meljrre  azok  is  szavazhatnak,  kik  a  formára  nézve  tőlem 
eltérnek ;  teszem  ezt  pedig  azért,  mert  ha  ily  utasítást 
adunk  a  kormánjmak,  az  e  kérdést  nem  oldhatja  meg  más- 
ként, mint  a  kötelező  polgári  házassággal  ;  teszem  azért, 
mert  így  reményem  van  két  pontra  többséget  érni  el,  a 
harmadik  pontot,  a  formát,  halasszuk  akkorra,  ha  itt  lesz 
a  törvényjavaslat,  akkor  foglaljon  állást  kiki  meggyőződése 
szerint  ;  azt  is  felemhtem,  hogy,  ha  a  két  első  pont  el  lesz 
fogadva,  a  kormány  a  munkálat  megalkotása  közben  rá  fog 
jönni,  hogy  a  kötelező  formára  kell  rátérnie,* 

Hát,  t,  ház,  nem  igazságos  ezt  úgy  feltüntetni,  mintha 
kibékültem  volna  avval  a  semmi  körülmények  között  el  nem 
fogadható,  nyomorúságos  szükségbeli  polgári  házassággal. 

De  elismerem,  abban  igaza  van  neki,  hogy  azt  mondtam, 
most  fontosabb,  hogy  az  első  két  pontot  kimondjuk,  amelyben 
meg  tudunk  egyezni,  az  idő  majd  a  törvényjavaslat  elő- 
terjesztésekor meghozza  a  harmadikat  is.  Azt  mondtam, 
fontosabb  ezt  az  első  két  pontot  kimondani,  mert  a  harma- 
dik önként  megérett  gyümölcse  lesz  az  első  kettőnek.  (Igaz  ! 
Ügy  van  !  a  jobboldalon,) 

De  nem  ez  az,  amire  a  fősúlyt  fekteti  t,  képviselő^  <-.» 
társam,  hanem  az  angol  és  az  amerikai  példák.  Ebben  neki  "^ 
igaza  van,  itt  fakultatív  forma  van.  De  egyet  elfelejtett  : 
akkora  a  rendetlensége  a  házassági  jognak,  hogy  különösen 
Amerikában  a  leggyászosabb  állapotokra  vezetett.  Nincs, 
miért  fejtegessem  bővebben,  hogy  ezek  semmi  tekintetben 
mintául  nem  szolgálhatnak.  T.  képviselőtársam  csak  azért 
hozza  fel,  hogy  kimutassa,  hogy  nemcsak  az  obligatív  forma 
a  hberáhs.  De  arra,  hogy  a  szükségbeli  házasság  is  hberális, 
a  fakultatív  csak  nem  bizonyít  ;  pedig  talán,  —  mellékesen 
mondva  —  ha  a  szabadelvüség  szempontját  ki  akarjuk  zárni 
a  vitából,  legjobb  lett  volna  azt  bizonyítani,  hogy  mind  a 
háromra  illik  a  szabadelvüség  neve,  (Helyeslés  a  jobboldalon.) 
Én  azt  nem  tartom.  Mi  meg  vagyunk  arról  győződve,  hogy 
másfél  század  óta  meglevő  rendetlensége  folytán  a  házassági 
jognak,  másfél  század  óta  lassanként  érlelődött  szükségét 
az  állam  és  egyház  szétválasztásának  a  házassági  jog  és  az 

anyakönyvvezetés  terén  ma  egy  —  megengedem  —  bátor, 
de  teljesen  megérlelt  lépéssel  akarjuk  érvényre  juttatni. 
(Igaz  !  Ügy  van !  a  jobboldalon.)  És  mikor  ezt  tesszük, 
akkor  mi  azt  a  középkori  hagyományt,  mely  az  egyházak- 
nak körébe  utalta  ezt  a  legfontosabb  intézményt  és  jurisz- 
dikcziót,  amely  nem  volt  egyéb,  mint  az  egyházaknak  uralma 
az  állam  felett,  a  házassági  jog  terén  kitörüljük  intézmé- 
nyeinkből. (Élénk  helyeslés  a  jobboldalon.)  Mi  szabaddá 
tesszük  az  egyént  vallási  tekintetben,  mert  nem  ismerünk  el 
állami  kényszert  arra,  hogy  valaki  vallási  cselekményeket 
teljesítsen  ;  mi  szabaddá  tesszük  az  egyházakat,  mert  soha 
egyház  oly  szabad  nem  volt,  mint  lesznek  ezután  az  egyházak 
akkor,  mikor  saját  természetes  terükön  maradnak  saját 
eszközeikkel.  (Élénk  helyeslés  a  jobboldalon.)  Az  állam 
jogrendje  feltétlenül  fog  érvényesülni  a  paritás  és  a  polgári 
jogegyenlőség  alapján,  és  azokat  a  gátakat  és  válaszfalakat, 
miket  felekezeti  önzés  teremtett  és  fenntartott,  elsöpörjük, 
mint  már  túlélt  és  hasznavehetetlen  alkotásokat.  (Zajos 
helyeslés  a  jobboldalon.) 

T.  képviselőtársam  nincs  azon  a  nézeten,  hogy  ez  a 
magyar  szabadelvű  nézetnek  a  tana  mind  egytől-egyig,  sőt 
ha  nincs  azon  a  nézeten,  hogy  ezek  a  tanok,  ezek  az  irányok, 
ezek  a  czélok  a  szabadelvűség  által  karoltattak  fel  és  annak 
zászlaja  alatt  is  juttattak  diadalra  Európaszerte,  én  vele 
nem  vitatkozom  ;  mi  tudjuk,  hogy  az  így  volt  hazánkban 
mindig,  így  tekintették  külföldön  is,  és  midőn  megszavazzuk 
ezt  a  törvényjavaslatot,  ebben  nemcsak  az  ország  nagy 
érdekeinek  és  a  reform  szükségének  kielégítését,  hanem  a 
szabadelvű  eszmék  diadalát  is  találjuk.  (Élénk  helyeslés 
jobbfelől.)  És  ezt  önérzetesen  és  nyíltan  hirdetjük. 

Ez  alapon  ajánlom  a  törvényjavaslatot  elfogadásra. 
(Hosszantartó  zajos  helyeslés,  éljenzés  és  taps  a  jobboldalon.) 

Gr.  Apponyi  Albert  szavai  értelmének  helyreállítása  czímén 
megjegyzi,  hogy  nem  a  kényszer  megszüntetése  miatt  aggódik, 
mert  a  kényszert  ő  sem  kívánja  czélúl  kitűzni ;  hanem  aggo- 
dalmának lényege  abban  áll,  hogy  a  kötelező  polgári  házasság 
megfosztja  az  egyházi  kötést  minden  polgári  következményétől, 
s  az  egyházi  kötés  ezen  demonetizálásának  veszedelmes  hatása 

lehet  az  egyszerűbb  elmékre.   Ettől  félti  a  vallásos  szellemet,  s 
ez    tulajdonképi   oka   ellenzésének,    nem    a   kényszer   kedvelése, 
mely  tőle  épp  oly  távol  áll,  mint  az  igazságügy  minisztertől. 
Erre  Szilágyi  Dezső  újra   felszólalt : 

Szilágyi  "p  j^áz  !  Elfogadom  t.  képviselőtársamnak  ezen  magya- 
®'*°  rázatát.  Azonban  igazolásomra,  hogy  én  mint  fogtam  fel 
az  ő  álláspontját,  felolvasom  beszédéből  a  következő  pasz- 
szust  (Halljuk  !  Halljuk !  Olvassa)  :  »Elmegy  egyházilag 
házasságot  kötni,  aki  akar ;  nem  fog  elmenni,  aki  nem 
akar.  Ez  lehet  igen  következetes,  logikus,  doktriner  álláspont, 
de  legmélyebb  meggyőződésem  szerint  gyakorlati  államférfi- 
nak, különösen  gyakorlati  magyar  államférfinak  álláspontja 
nem  lehet. «  Aztán  hozzáteszi  :  »Kicsoda  az,  aki  biztosítékot 
nyújtana,  hogy  a  vallásosság  lehanyatlása  nem  fog  beállani  ? 
íln  biztosságot,  megnyugvást  erre  nézve  lelni  nem  tudok. « 

Hát,  t.  képviselőtársam  megbocsát,  de  ez  szórói-szóra 
czáfolata  az  Ugrón  álláspontjának,  mert  az  Ugrón  állás- 
pontja szerint  is  elmegy,  aki  akar,  nem  megy  el,  aki  nem  akar, 
és  ez  az,  amit  t.  képviselőtársam  minden  korábbi  beszédében 
a  tegnapiig,  mint  magyar  államférfi  által  elfogadhatatlan 
álláspontot  jelölt  meg.  Sőt  tegnapi  beszédének  összes  érvei 
ezzel,  és  csakis  ezzel  állnak  összhangban  :  ép  úgy  szólnak 
a  fakultatív,  mint  a  kötelező  polgári  forma  ellen. 

Azonban  én  elfogadom  azt  az  álláspontot  is,  melyet 
csakugyan  felhozott  tegnapi  beszédében,  elfogadom,  de  t.  kép- 
viselőtársam akkor  bocsásson  meg  :  ebben  megint  álláspont- 
változtatást látok,  mely  a  vita  alatt  következett  be,  s  maga- 
tartása megmagyarázhatatlan  lesz  előttem.  Ha  nem  helyez 
súlyt  arra,  ha  nem  tartja  szükségesnek  a  kényszert,  ha  a 
polgárok  szabad  akaratára  s  jóakaratára  bízhatónak  tartja, 
^logy  vegye  igénybe  az  egyházi  házasságkötést,  aki  akarja  : 
hát  mi  lesz  összes  felhozott  érveiből,  és  hát  akkor  miért 
nem  fogadja  el  egyszerűen  az  Ugrón  álláspontját,  ha  már 
a  mienket  elfogadni  nem  akarja  ?  (Derültség  és  tetszés 
jobbfelől.) 

Szilágyi  Dezső  után  még  gr.  Csáky  Albin  vallás-  és  közoktatás- 
ügyi miniszter  szólalt  fel  röviden,  hogy  Smialoszky  Valér  és  Eötvös 

Szilágyi  Dpzső  beszédei.  II.  26 

Károly  határozati  javaslatáról  nyilatkozzék,  mivel  e  határozati 
javaslatok  tartalma  az  általa  képviselt  ügykörrel  szoros  összefüg- 
gésben van. 

Smialovszky  határozati  javaslatát  (a  katholikus  kongrua 
ügyében),  minthogy  tartalma  teljesen  és  tökéletesen  megegyezik 
nemcsak  a  kormány  szándékával,  törekvéseivel,  de  eddigi  el- 
járásával is,  elfogadásra  ajánlotta  azon  reményben,  hogy  a  kép- 
viselőház határozata  emelni,  fokozni  fogja  azon  intézkedéseinek 
súlyát,  melyek  semmi  egyebet  nem  czéloznak,  mint  azt,  hogy 
a  katholikus  kongrua  kérdése  mentül  előbb  és  mennél  kedve- 
zőbben megoldassék. 

Eötvös  Károlyét  ellenben,  mely  a  kormányt  arra  kívánta 
utasíttatni,  hogy  a  házassági  jogról  szóló  törvényjavaslat  törvény- 
nyé  válta  után  azonnal  az  1848  :  XX.  t.-cz.  rendelkezéseinek 
megvalósítása  és  életbeléptetése  tárgyában  a  megfelelő  törvény- 
javaslatokat terjessze  elő,  nem  fogadja  el.  Ha  ez  a  határozati 
javaslat  —  úgj'^mond  —  csak  azt  intendálja,  amit  a  miniszter- 
elnök máris  kilátásba  helyezett,  —  és  hogy  azt  intendálja,  a  tegnapi 
napon  tett  kijelentésből  teljes  joggal  következtetni  lehet  — 
akkor  elfogadásának  útját  misem  állná.  De  e  határozati  javas- 
latba mást  is,  sokkal  több,  sokkal  továbbmenő  intézkedést  is 
lehetne  beleinterpretálni,  oly  intézkedéseket,  melyeket  a  kor- 
mány kilátásba  nem  helyezett,  magáévá  nem  tehet,  s  azért  a 
határozati  javaslat  mellőzését  kéri. 


A  tanácskozás  be  lévén  fejezve,  következett  a  szavazás. 
A  szabadelvű  párt  teljesen,  a  függetlenségi  pártnak  minden  tagja, 
a  függetlenségi  és  48-as  párt  nagy  része,  sőt  még  a  nemzeti  párt- 
nak is  több  tagja  a  reform  mellett  szavazott.  Dániel  Pál  szabad- 
elvű és  Fornszek  Sándor  48-as  képviselők  nagybetegen  jöttek  el, 
hogy  részt  vehessenek  a  szavazásban. 

413  igazolt  képviselő  közül  csak  25  volt  távol. 

Az  eredmény  az  lett,  hogy  Polónyi  Géza,  gr.  Apponyi  Albert 
és  Eötvös  Károly  határozati  javaslatait  elvetették,  ellenben 
Smialovszky  Valér  határozati  javaslatát  elfogadta  a  ház.  A  törvény- 
javaslatot pedig  175  szótöbbséggel  fogadták  el  a  részletes  tárgyalás 
alapjául. 

Sándor,   Lakatos  Miklós,   Latkóczy   Imre,    Lánczy    Leó,    Láng 
Lajos,  Lehóczky  Egyed,  Lehóczky  Vilmos,  Lónyay  Géza,  Luby 
Géza,  Lukács  Béla,  Lukáts  Gyula,  Lukács  László,  Luppa  Péter, 
Madarász  Imre,  Madarász  József,  Magyary-Kossa  Géza,  Mandel 
Pál,    Markovics    Kálmán,    Matkovits    Tivadar,    Matuska    Péter, 
Meltzl  Oszkár,  Meskó  László,  Mezei  Mór,  Miklós  Gyula,  Miklós 
Ödön,  Mikó  Árpád,  Mikszáth  Kálmán,  Mohay  Sándor,  Molnár 
Antal,  Molnár  Béla,  Molnár  Józsiás,  Morzsányi  Károly,  Mülek 
Lajos,  Münnich  Aurél,  Nagy  Gyula,  Nagy  János,  Nagy  Sándor, 
gr.   Nákó   Kálmán,    Nánásy    Ödön,  Nedeczey  János,  Neisziedler 
Károly,  Neményi  Ambrus,  Neumann  Ármin,  b.  Nikolics  Feodor, 
b.  Nopcsa  Elek,  Noszlopy  Gyula,  b.  Nyáry  Béla,  övári   Ferenez, 
Papp  Elek,  Pap  Géza,  Pap  Samu,  Pálft'y  Elemér,  Perczel  Béni, 
Perczel  Dezső,  b.   Perényi  Zsigmond,  b.  Podmaniczky  Frigyes, 
Pogány  Károly,  Pogány  Sándor,  Pogránjú  József,  Polónyi  Géza, 
Popovics  Vazul,  Prileszky  Tádé,  Pulszky  Ágost,  Putnoky  Mór, 
Radvánszky  György,   Rakovszky  Géza,   Reiszig  Ede,   Reviczky 
Károly,  Rigó  Lajos,  Rohonczy  Gedeon,  Rohonyi  Gyula,  Rosenberg 
Gyula,  Rónay  János,  b.  Salmen  Jenő,  Schóber  Ernő,  Schreiber 
Frigyes,   Schuster  József,   Schvarcz   Gyula,   Schwicker   Henrik, 

Sigmond  Dezső,  Simó  Lajos,  Smialovszky  Valér,  Solymossy  László, 
Sréter  AKréd,  Stajevits  János,  Sturmán  György,  Szabó  Imre, 
Szalay  Ödön,  Szaplonczay  Miklós,  Szájbely  Gjnila,  Szász  Károly, 
Szemere  Huba,  Szende  Béla,  Szerb  György,  Széli  Kálmán,  Szilágyi 
Dezső,  Szily  Pongrácz,  Szinay  Gyula,  Szuhányi  Ferencz,  Szunyogh 
Szabolcs,  Telegdy  József,  gr.  Teleki  Árpád,  gr.  Teleki  Domokos, 
gr.  Teleki  Géza,  gr.  Teleki  József,  gr.  Teleki  Samu,  gr.  Teleki 
Sándor,  legifj.  Teleszky  István,  Terényi  Lajos,  Thaly  Kálmán, 
Thold  Dániel,  gr.  Thorotzkai  Miklós,  Tisza  István,  Tisza  Kálmán, 
Tisza  László,  Tolnay  Lajos,  Tóth  Aladár,  Tóth  Ernő,  Tóth  János, 
Tuba  János,  Ugrón  Ákos,  Uray  Imre,  Urányi  Imre,  Urbanovszky 
Ernő,  Ürményi  Bernát,  Vargics  Imre,  gr.  Wass  Béla,  Várady 
Károly,  Veres  József,  Vermes  Béla,  Veszter  Imre,  Véghső  Gellért, 
Vietoris  IVIiklós,  Vincz  Gynla,  Visontai  Soma,  Vörös  János,  Vuja 
Péter,  Wekerle  Sándor,  Wlassies  Gyula,  Zay  AdoK,  Zakó  IVIilán, 
Zmertych  Iván,  Zsámbokréty  Emil,  b.  Ambrózy  Béla,  Amon 
Ede,  gr.  Andrássy  Géza,  gr.  Andrássy  Gyula,  gr.  Andrássy  Sándor, 
gr.  Andrássy  Tivadar,  Apáthy  Péter,  Atzél  Péter,  Babó  Emil,  Baky 
István,  Bálás  Antal,  Ballá  Gj^ula,  Balogh  Géza,  Balogh  János, 
Barabás  Béla,  Barcsay  Kálmán,  Bausznern  Guidó,  Beles  János, 
Belitska  Béni,  Beniczky  Árpád,  Beniczky  Miksa,  Beöthy  Algernon, 
Bernáth  Béla,  Berzeviczy  Albert,  Bessem^^ey  Ferencz,  gr.  Bethlen 
András,  gr.  Bethlen  Balázs,  gr.  Bethlen  Gergely,  gr.  Bethlen  Ödön, 
Boda  Vilmos,  Bogdán  Virgil,  Boncza  Miklós,  Bornemisza  Ádám, 
Bornemisza  István,  Boros  Béni,  Bozzay  János,  Bölöni  Ödön, 
Búsbach  Péter,  Chorin  Ferencz,  Csávolszky  Lajos,  Csávosy  Béla, 
Csernátony  Lajos,  Csigó  Pál,  Darányi  Ignácz,  Dániel  Ernő,  Dániel 
Gábor,  Dániel  Pál,  Demkó  Pál,  Dókus  Ernő,  Dörr  Soma,  Drescher 
Ede,  Endrey  Gyula,  Eötvös  Károly,  Erdély  Sándor,  Ernuszt 
Kelemen,  Erreth  János,  gr.  Esterházy  Kálmán,  Fabiny  Teoíil, 
Falk  Miksa,  Farbakj^  István,  Farkas  Balázs,  Fáy  Gyula,  Fejér 
Miklós,  Fenyvessy  Ferencz,  Fest  Lajos,  gr.  Festetits  Andor, 
Filtsch  József,  Fluger  Károly,  Fornszek  Sándor,  Földváry  Elemér 
és  Földváry  Miklós. 

iVem-mel  szavaztak  : 

Győrffj"  Gyula,  gr.  Gyürky  Ábrahám,  Hajós  József,  Heckenast 
György,  Helley  János,  Hévizy  János,  Hock  János,  Hódossy  Imre, 
Horánszky  Nándor,  Hortoványi  József,  Istóczy  Győző,  Ivády 
Béla,  Ivánka  Oszkár,  Kammerer  Ernő,  gr.  Károlyi  László,  gr. 

Károlyi  Sándor,  Kovács  Albert,  Kubina  József,  Kubinyi  Árpád, 
Kun  Miklós,  Latinovics  Ernő,  László  Mihály,  Lázár  Árpád,  Lévay 
Antal,  Lits  Gjoila,  Makfalvay  Géza,  Márkus  József,  Melczer  Géza, 
Meszlényi  Lajos,  Mihályi  Péter,  Molnár  József,  Nagy  István, 
Nedeczky  Jenő,  Okolicsányi  László,  Olay  Lajos,  önody  Géza, 
Pályi  János,  Péchy  Tamás,  gr.  Pongrácz  Károly,  Purgly  János, 
Ragályi  Lajos,  Reitter  János,  Remete  Géza,  Rezey  Sj'lvius, 
Rudnyánszky  Béla,  Sághy  Gyula,  Scháfer  Dezső,  b.  Sennyey 
István,  Serbán  Miklós,  Simonfay  János,  Sporzon  Ernő,  Szabó 
László,  Szacsvay  Sándor,  Szalay  Imre,  Szalay  Károly,  gr.  Szapáry 
Gyula,  gr.  Szapáry  László,  Szederkényi  Nándor,  Szentivánjd 
Árpád,  Szentiványi  Kálmán,  gr.  Széchenjd  Tivadar,  Szluha  István, 
Tibád  Antal,  Tomcsáma  László,  Tompa  Antal,  Tódor  József, 
Ugrón  Gábor,  Ugrón  Zoltán,  Vajay  István,  Vásárhelyi  László, 
Vécsey  Endre,  Vikár  István,  gr.  Wenckheim  Frigyes,  Wittmann 
János,  gr.  Zay  Albert,  gr.  Zichy  Jenő,  Zsámbokréthj'-  József, 
gr.  Zselénsky  Róbert,  gr.  Almássy  Imre,  b.  Andreánszky  Gábor, 
Antunovich  József,  gr.  Apponyi  Albert,  Asbóth  János,  b.  Atzél 
Béla,  Ábrányi  Kornél,  Bartha  Miklós,  Bartók  Lajos,  gr.  Batthj^ány 
Tivadar,  Bánó  József,  Beöthy  Ákos,  Berger  Ignácz,  Bernáth 
Dezső,  gr.  Bethlen  Báhnt,  Bolgár  Ferencz,  Bornemisza  Lajos, 
Bottlik  Lajos,  Bujanovics  Sándor,  Dégen  Gusztáv,  Désy  Zoltán, 
Drakulics  Pál,  gr.  Esterházy  Mihály,  Fembach  József,  Förster 
Ottó,  Francsics  Norbert  és  Frey  Ferencz. 

Távol  voltak  : 

Issekutz  Győző,  Kende  Mihály,  Kék  Lajos,  Kiss  Pál,  Kund 
Jenő,  Linder  György,  Majthényi  István,  Mérey  Lajos,  Pántotsek 
Rezső,  Pázmándy  Dénes,  b.  Perényi  Péter,  Probstner  Arthur, 
Sima  Ferencz,  Sipeky  Sándor,  gr.  Sztáray  István,  gr.  Tisza  Lajos, 
Vályi  Árpád,  gr.  Zichy  Hermán,  Antal  Gyula,  b.  Baich  Milos, 
Bárányi  Ödön,  Barcsay  Domokos,  gr.  Bethlen  Gábor,  Bobula 
János,  Chernél  Gyula  és  gr.  Csáky  Kálmán. 

A  részletes  tárgyalás  befejezése  után  a  javaslatot  átküldötték 
a  főrendiházhoz. 

II.  RÉSZLETES  TÁRGYALÁS. 

A  házassági  jogról  szóló  törvényjavaslat  részletes  tárgyalá- 
sára 1904  április  13-án  tért  át  a  Ház. 

Az  unokatestvérek  házassága. 

Az  1 — 10.  §-okat,  az  igazságügyi  bizottság  szövegében, 
változatlanul  elfogadták.  A  11.  §-nál,  mely  a)  a  vérrokonok, 
h)  testvérek  és  c)  az  egyik  házastárs  s  a  másik  házastársnak 
egyenes  ágbeli  vérrokona  közt  való  házasságkötést  helyezte 
tilalom  alá,  Sághy  G5aila  adott  be  oly  irányú  módosítást,  hogy 
az  unokatestvérek  házassága,  melyre  nézve  egy  későbbi  —  a  17.  — 
§.  tiltó  akadályt  emelt,  már  itt  tilalmaztsissék.  Utalt  a  fenforgó 
élet-  és  lélektani,  továbbá  ethikai  okokra,  melyek  kívánatossá 
teszik,  hogy  ily  közeli  rokonok  ne  lépjenek  házasságra. 

E  módosítvány  ellen  Szilágyi  Dezső  a  következő  érveléssel 
fordult : 

Szilágyi  Kérem,  méltóztassék  a  szöveget  úgy,  amint  van, 
Dezső    fenntartani. 

Mert  t.  képviselőtársam  nagyban  téved,  hogy  ennek  az 
akadálynak  az  igazi  alapja  olyan  tisztában  volna,  neveze- 
tesen, hogy  a  faji  elfajulás  veszélye  az  ilyen  rokonok  házas- 
ságánál megvan.  Méltóztassék  az  újabb  irodalmat  venni ; 
épen  az  újabb  irodalomban  a  legkomolyabb  kételyek  támasz- 
tatnak eziránt,  és  ez  az  oka  annak,  hogy  az  európai  törvény- 
könyvek nagyobb  részében  ez  az  akadály  mint  bontó- 
akadály nem  ismeretes. 

Másodszor,  t.  ház,  az  én  t.  barátom  tulajdonkép  ellen- 
tétbe jön  a  saját  indokával.  Mert  vagy  fennforog  az  unoka- 
testvérek házasságánál  a  faji  degeneráczió  veszélye,  vagy 
nem.  Ha  fennforog,  akkor  nem  lehet  alóla  dispenzácziót 
adni  és  nem  lehet  oda  vinni  a  törvény  keménységét,  hogy 
az  a  házasság  semmis  legyen  ;  ha  pedig  fenn  nem  forog, 
akkor  minden  képzelhető  ok  hiányzik  arra,  hogy  az  bontó 
akadály  legyen. 

Már  most  t.  képviselőtársam  hivatkozik  arra,  hogy 
miért  tettük  tiltó  akadállyá  ?  Hát  én  két  körülményre 
hívom  fel  a  t.  ház  figyelmét.  Az  egyik  az,  hogy  ez,  mint 
tiltó  akadály,  ma  az  országban  érvényes  minden  jogban 
létezik,  de  minden  jog  szerint  felmentés  adható  alóla,  és 
a  képviselő  urak  közül  egyetlen  egy  sincs,  aki  nekem  egy 
esetet    tudna    mondani,    mikor    a    felmentést    megtagadták 

volna,  oly  kevéssé  komolyan  vették  ezt  a  tiltó  akadályt  a  fenn- 
álló felekezeti  jogok  is,  nem  véve  ki  egyetlen  egyházat  sem. 

Azt  fogják  talán  mondani  :  az  eredeti  javaslatban  — 
t.  képviselőtársam  helyesen  emelte  ki,  hogy  kimaradt  —  ez 
nem  volt  bontó  akadály.  De  hát  tiltó  akadályul  felvettük, 
mert  én  csakugyan  képzelek  esetet  és  el  is  mondom,  amikor 
felmentés  nem  adható.  Ez  akkor  van,  midőn  már  többszörös 
vérségi  összeköttetés  forog  fenn,  midőn  nem  pusztán  unoka- 
testvéri viszonyban,  hanem  más  irányokban  is  többszörös 
vérségi  összeköttetés  van  ;  itt  már  több  valószínűség  forog- 
hat fenn  arra  nézve,  hogy  az  a  még  be  nem  bizonyított 
tétel,  hog}''  a  generáczió  el  fog  fajulni,  megállhat.  És  figyel- 
meztetem, hogy  csak  legújabban  is,  midőn  ez  a  körülmény 
megvitattatott,  két  helyütt  —  az  egyik  Németország  volt 
1875-ben  —  megtétetett  az  indítvány  ;  de  sem  tiltó,  sem 
bontó  akadálynak  nem  fogadták  el,  pedig  felekezeti  jogok- 
ban és  az  eddig  fennálló  állami  jogokban  egyik  vagy  másik 
alakja  megvan  ;  a  másik  S  váj  ez,  ahol  ez  absolute  nem  akadály. 

Ezért  én,  t.  ház,  főleg  tekintettel  arra  is,  hogy  az  eddigi 
szokástól  nagyon  el  ne  távozzunk,  mert  ezt  minden  feleke- 
zeti jog  ismeri  ;  miután  némi,  de  egyáltalán  nem  oly  hatá- 
rozott alapja  lehet  a  dolognak  ;  minthogy,  ha  gyéren  is, 
de  kétségtelenül  jöhetnek  elő  esetek,  midőn  a  megtagadás 
egészben  véve  indokolva  van  :  arra  kérem  a  t.  házat,  hogy 
ezt  a  bontó  akadályok  közé  felvenni  ne  méltóztassék,  hanem 
a  szakaszt  úgy,  amint  van,  méltóztassék  elfogadni.  (Helyeslés.) 

Ezt  a  szakaszt  is  változatlanul  elfogadták.  Szintúgy  a  továb- 
biakat, a  20.  §-ig. 

Házasságtörés  mint  tilalmi  ok. 

A  20.  §.  így  szólt : 

»Tilos  a  házasságkötés  azok  közt,  kiket  a  felbontó  ítélet 
házasságtörés  miatt  az  egymással  való  házasságkötéstől  eltiltott. 

A  király  az  igazságügyminiszter  előterjesztésére  felmentést 
adhat. « 

Itt  Apponyi  Albert  gr.  oly  értelemben  szólalt  fel,  hogy  fel- 
mentésnek egyáltalán  ne  legyen  helye.  Az  vezeti,  hogy  a  törvény 
mennél  nagyobb  mértékben  járuljon  a  házasság  intézményének 

szilárdításához.  A  Code  Napóleon  szintén  a  szigorú  álláspontot 
fogadta  el.  Ez  felel  meg  a  törvényjavaslat  helyes  alapelvének  is^ 
mely  szerint  a  házasság  felbontása  csupán  az  egyik  fél  bűnössége 
esetén  engedhető  meg.  Ennek  az  alapelvnek  kimondását  házas- 
sági jogunkban  üdvös  fejlődésnek  tartja,  s  ez  volt  egyik  rugója^ 
hogy  sürgette  az  egységes  állami  házasságjog  megalkotását.  De  itt 
az  a  veszély  támadhat,  hogy  a  felek  szándékosan,  előre  eltökélve^ 
idézik  elő  a  bűnösség  eseteit,  számítva  a  kötelék  feloldhatóságára. 
Kisebb  bajnak  tekinti  a  törvénytelen  viszonynak  ne  tani  folyta- 
tását, mely  a  felbontás  után  keletkezhetik  és  ennek  egyéb  hátrá- 
nyait, mint  a  meglévő  házassági  kötelék  felbontására  irányuló 
kölcsönös  összejátszások  lehetőségét.  Azért  indítványozza,  hogy 
a  második  bekezdés  hagyassék  ki. 

Szilágyi  Dezső  igazságügyminiszter  : 

Szilágyi         t.   képviselőház  !    Pár  szót  akarok   t.    képviselőtársam 
Dezső    rQÓfjosítványára  megjegyezni.  (Halljuk  !  Halljuk  !) 

Magában  véve  azt,  hogy  a  házasságtörés,  ha  abból  az 
okból  bontatott  fel  a  házasság,  tehát  konstatálva  van,  — 
mert  ennek  ítéletileg  kell  konstatálva  lennie  —  tilalmat 
képez,  helyesnek  és  elfogadandónak  tartom.  T.  képviselő- 
társam sem  akarja  ezt  bontó  akadállyá  tenni,  mert  a 
franczia  jog  sem  teszi  ezt  bontó  akadállyá,  hanem  tilalommá^ 
legalább  az  uralkodó  nézet  oda  hajhk.  Hanem  arra  vagyok 
bátor  figyelmét  felhívni,  hogy  ahol  ez  megvan,  például  az 
osztrák  polgári  törvénykönyvben,  a  német  birodalmi  törvény- 
ben és  a  német  javaslatban  is,  azoknak  nagyobb  része  a  fel- 
mentést megengedi. 

És  nézzük  meg,  hogy  van-e  ennek  valami  alapja  ? 
Kétségkívül,  t.  ház,  ha  arra  az  álláspontra  állunk,  hogy  itt 
abszolúte  nem  jöhet  létre  házasság,  csak  a  törvény  kijátszá- 
sával, —  és  minél  jobban  haj  tátik  végre  a  törvény,  annál 
kevésbbé  jöhet  létre,  mert  egy  jól  végrehajtott  törvényt 
igen  ritkán  lehet  kijátszani  —  magában  véve  ez  igen  üdvös 
az  erkölcsi  állapotok  szempontjából.  De  nincsenek-e  oly 
esetek,  midőn  a  törvényhozó  azon  alternatíva  előtt  áll, 
hogy  vagy  még  egy  sokkal  nagyobb  bajt  idéz  elő,  egy  irrepa- 
lábilis  bajt,  vagy  kénytelen  épen  különös  méltánylást  igénylő 
körülmények  esetében  ettől  eltekinteni  ? 

Vannak  nézetek,  t.  ház,  amelyek  azon  felfogáshoz 
hajlanak,  különösen  a  művelt  körökben,  —  nem  a  felső 
körökben  —  hogy  tulaj  donképen  kötelessége  a  férfinak 
azzal  a  nővel  szemben  reparálni  a  maga  lépését  és  ezen 
reparácziónak  csak  egy  módja  van,  t.  i.  az,  hogy  nöűl  veszi. 
Néha,  igaz,  ez  is  súlyos  büntetés  lehet  a  férfira,  (Deríiltség.) 
és  ha  azt  a  törvény  megszabhatná,  hogy  ez  kötelező,  — 
aminthogy  nem  szabhatja  meg,  mert  házasságra  senkit  sem 
lehet  kényszeríteni  —  biztosítom,  a  visszaéléseknek  temérdek 
része  elesnék.  (Helyeslés  és  derültség.)  De  ezt  nem  lehet 
tenni,  mert  a  házasságtörés  történhetik  oly  körülmények 
közt,  mikor,  hogy  úgy  mondjam,  erkölcsileg  ha  nem  is 
kimenthető,  de  nagyon  enyhítő  beszámítás  alá  esik.  Elő- 
állhatnak körülmények,  midőn  azok  alapján  bontatik  fel  a 
házasság,  midőn  úgy  a  gyermekek  érdekében,  mint  az 
erkölcsiség  érdekében  azon  felekre  nézve,  hogy  házasságon 
kívüli  együttélésre  ne  legyenek  kötelezve,  csak  az  a  lehetőség 
háríthatja  el  a  bajt,  hogy  különös  méltánylást  érdemlő 
körülmények  közt  az     engedély  megadatik. 

A  király  diszpenzácziónális  joga  azért  van  itt  fenntartva,^ 
mert  minden  egyes  esetben,  ahol  a  király  diszpenzál,  olyan 
causae  cognitio  előzi  meg,  annyira  kell  a  legapróbb  részle- 
teket ismerni  és  a  körülményeknek  annyira  biztosaknak 
kell  lenniök,  hogy  itt  alig  tehető  fel,  hogy  valaha  a  diszpen- 
záczió  érdemetlent  érhetne. 

A  törvényhozás  kezében  van  az  eshetőségek  mérlege- 
lése ;  én  a  javaslatnak  nagj'^  csorbulását  nem  látnám,  ha 
az  indítvány  elfogadtatnék,  de  legiszlatív  szempontból  nem 
tartom  jónak,  és  erkölcsi  szempontból  igen  kétes  értékűnek 
tartom.  Igaz,  hogy  elvileg  nagyon  szépen  hangzik,  de  követ- 
kezményeiben igen  veszedelmessé  válhatik. 

Az  egyik  döntő  ok,  amiért  a  tilalmak  közé  ez  itt  fel- 
vétetett, azzal  a  nagyon  megszorított  diszpoziczióval,  hogy 
ö  Felségének  van  fenntartva  a  diszpenzáczió,  abban  állott, 
mert  ezen  tilalmat  hazai  jogunk  legnagyobb  lésze  ismeri, 
de  mindenütt  meg  van  engedve  a  felmentés  alóla,  még  pedig 
a  királyi  felmentés,  mert  némileg  a  bűnösség  alól  való  fel- 
mentés jellegével  bír  az,  ami  itt  adatik.  Azon  nézetben 
vagyok,  hogy  erről  a  talajról,  ha  az  ellenkezőnek  liatározott 

és  kézzelfogható  okait  belátni  nem  tudom  ;  ha  tudom  azt, 
hogy  az  országok  legnagyobb  részében,  ahol  ezen  akadály 
fennáll,  egyúttal  a  diszpenzáczió  is  lehetséges  ;  ha  —  hogy 
egyebet  ne  mondjak  —  a  kánonjog  ezt  sem  mint  tiltó,  sem 
mint  bontó  akadályt  abszolúte  nem  ismeri  :  mindent 
egybevetve,  azt  gondolom,  hogy  a  helyes  középutat  talál- 
juk el,  midőn  a  törvényjavaslatnál  kivételesen  méltánylást 
érdemlő  körülmények  közt  annak  tartjuk  fenn  a  disz- 
penzáczió jogát,  aki  egyáltalában  minden  bűnösség  kérdé- 
sében diszpenzácziót   adhat.  (Helyeslés  jobbfelől.) 

Azért  kérem  a  t.  házat,  méltóztassék  a  szakaszt  válto- 
zatlanul elfogadni.  (Helyeslés  a  jobboldalon.) 

A  ház  többsége  változatlanul  fogadta  el  a  szakaszt. 

A  másik  házastárs  élete  elleni  bűntény  mint  akadály. 

A  23.  §.  tiltó  akadályt  állított  fel  arra  az  esetre,  ha 
valamelyik  házastárs  azzal  kíván  egybekelni,  aki  a  másik  házas- 
társon elkövetett  gyilkosság,  szándékos  emberölés  vagy  ennek 
kísérlete  miatt  ehtéltetett.  A  második  bekezdés  szerint  azonban 
ez  alól  a  király  felmentést  adhat. 

Horánszky  Nándor  :  E  lehetőség  esetleg  ösztönzésül  szol- 
gálhat ily  súlyos  bűncselekmények  elkövetésére.  Ily  házas- 
ságokból úgyis  ki  lenne  zárva  minden  erkölcsi  mozzanat. 
A  fölmentés   mellőzését  kéri. 

Polónyi  Géza  pártolja  a  módosítást. 

Szilágyi  Dezső  igazságügyminiszter  : 

Szilágyi  ^  j^^^.  :  Egy  pár  rövid  észrevételt  akarok  tenni.  (Hall- 
^^^'^  juk  !  Halljuk  !)  Az  előttem  szólott  képviselő  úr  azt  mondotta, 
hogy  a  valláserkölcsi  érzés  fellázad,  ha  ilyen  házasság  létrejön. 
Én  szorgosan  átnéztem  a  hazai  felekezeti  jogokat, 
kezdve  a  kánonjogon,  és  azt  találtam,  hogy  azok  ilyet  sem 
mint  bontó  akadályt,  sem  mint  tilalmat  nem  ismernek. 
Tehát  mégsem  kell  annyira  kétségtelennek  lennie  a  dolog- 
nak, mert  ott  még  egyéb  körülményekhez,  nevezetesen 
vagy  közreműködéshez  vagy  egyetértéshez  is  van  kötve. 
Itt  azonban  sem  közreműködés,  sem  pedig  egyetértés  nincs  ; 

mert  ha  az  volna,  akkor  bontó  akadályt  képezne  és  nem 
volna  alóla  diszpenzáczió  adható. 

Én,  t.  ház,  megengedem  azon  másik  tételt,  hogy  ez  szer- 
felett ritkán  előforduló  eset ;  hanem  azért,  azonkívül,  hogy 
ebben  a  ritkán  előforduló  esetben  nem  a  miniszter,  hanem  — 
mert  ez  is  a  kegyelemhez  hasonló  tény  —  csak  a  király  adhatja 
meg  a  felmentést,  bátor  vagyok  két  dolgot  felemlíteni.  (Hall- 
juk !  Halljuk  !)  Az  egyik  az,  hogy  itt  főleg  a  második  esetet, 
vagyis  az  emberölést  tessék  szem  előtt  tartani,  és  nem  a 
gyilkosságot,  (Halljuk  !  Halljuk  !)  Ennek  az  életben  a  leg- 
különbözőbb árnyalata  és  fokozata  van,  még  a  bűnösség 
szempontjából  is.  És  ha  jelenlegi  jogunk  szerint  az  ily  házasság 
létrejöhetett  tilalom  nélkül  is,  és  senkinek  sem  jutott  eszébe 
ezen  megbotránkozni  :  csak  a  szigorúbb  erkölcsi  felfogásnak 
ad  a  törvény  kifejezést,  midőn  az  ily  házasságot  eltiltja  és 
csak  igen  ritka  kivételes  körülmények  közt  engedi  meg 
annak  létrejöttét.  (Ügy  van  !  a  jobboldalon.) 

Feltéve  azon  eseteket,  amelyeket  a  jogi  életből  ismerek, 
ritkán  ugyan,  de  mégis  előfordúlhatónak  tartom  azt,  hogy 
rendkívüli  enyhítő  körülmények  közt,  provokáczió  folytán 
és  talán  oly  viszonyok  közt  követtetett  el  az  ember- 
ölés, midőn  magának  a  másik  házastársnak  védelme  idézte 
azt  elő.  Oly  országokban,  ahol  brutaliter  bánnak  a  nőkkel, 
igen  sokszor  fordul  elő  az  az  eset,  hogy  szomszédok  segít- 
ségére jönnek  a  bántalmazott  nőnek  és  az  így  támadt  vesze- 
kedés, verekedés  közben  igen  könnyen  történhetik  ember- 
ölés, és  nem  gyilkosság.  Ismerek  esetet,  amikor  maga  a 
haldokló  annak  a  gondjába  ajánlotta  családját,  akiről  tudta, 
hogy  különben  irányában  nem  járt  el  igazságosan.  Meg- 
engedem, hogy  ez  nagyon  ritka  eset,  és  ne  méltóztassék 
hinni,  hogy  a  monarcha  valami  gyakran  fog  élni  akármiféle 
józan  miniszter  tanácsa  folytán  ily  esetekben  a  felmentés 
jogával.  Az  életnek  annyi  az  árnyalata,  hogy  azt  törvény- 
nyel megkötni  akarni  nagyon  koczkáztathatná  a  törvénynek 
roppant  keménységét.  Vájjon  nem  furcsa  jelenség-e,  hogy 
az  európai  jogászoknak  és  hazai  jogászainknak  is,  akik 
szintén  foglalkoztak  ilyen  dolgokkal,  legnagyobb  része  azon 
erkölcsi  feKogásnak,  mely  e  törvényben  is  van,  a  lehetőség 
és  a  helyesség  határai  között  kifejezést  akar  adni  ?  Egyéb- 

ként  biztosítva  lehetnek  a  képviselő  urak,  hogy  mivel  ez 
csakis  a  fejedelem  által  adható  kegyelmi  tény,  itt  minden 
visszaélésnek  vagy  erkölcsileg  megbotránkoztató  eljárásnak 
nagyon  is  meglehet  a  maga  megfenyítése. 

Ezért  ajánlom  a  t.  háznak,  méltóztassék  ezt  a  szakaszt 
úgy  elfogadni,  amint  azt  gondoltuk,  mert  a  gyakorlati  élet 
szükségének  így  inkább  megfelelő.  (Helyeslés  jobbfelől.) 

A  ház  többsége  ily  értelemben  határozott. 

A  29.  §-hoz  több  hozzászólás  volt. 

Horánszky  szerint  e  szakasznak  abbeli  rendelkezése,  hogy 
a  polgári  kötést  kivételesen  a  főispán  vagy  főszolgabíró,  Buda- 
pesten a  főpolgármester  vagy  polgármester  stb.  előtt  is  meg 
lehet  kötni,  afféle  díszlakodalmak  engedélyezését  jelenti  kivált- 
ságos egyének  számára.  Ebből  a  szempontból  a  szakasz  ide- 
vonatkozó b),  c)  és  d)  pontjainak  kihagyása  iránt  terjeszt  elő 
indítványt. 

Mülek  Lajos  »osztrák-raagyar«  monarchia  helyett  »Ausztria 
Magyarország*  kifejezést  ajánl,  mint  a  közjogi  helyzetnek  meg- 
felelőt. 

Szilágyi  Dezső  igazságügyminiszter  : 

Szilágyi  Röviden  ezen  pontra  nézve  fölvilágosításul  ennyit  jegy- 
Dezső    2ek  meg  : 

Az,  hogy  a  helyettese  az  anyakönjrvvezetőnek,  főszolga- 
bírónak stb.  mennyiben  lép  funkczióba,  az  nem  itt  hatá- 
roztatik  meg,  hanem  meghatároztatik  az  anyakönyvi  törvény 
illető  fejezetében.  De  a  mi  az  ej  pontot  illeti,  ott  a  helyette- 
sítés csakugyan  a  konzulra  vagy  a  követre  vonatkozik.  Mert 
igen  bajos  volna  azt  kívánni,  hogy  csakis  a  londoni  nagy- 
követ vagy  a  párisi  nagykövet  legyen  jogosítva  interveniálni 
a  házasságkötésnél,  mert  a  meghatalmazás,  amelyet  a  magyar 
kormány  adni  fog,  nem  vonatkozik  csakis  a  londoni  nagy- 
követ személyére,  hanem  arra  is,  aki  őt  helyettesíti  e  funk- 
czióban. 

Tehát  ez  a  kívánság  annál  a  másik  törvényjavaslatnál, 
t.  i.  magánál  az  anyakönyvvezetésről  szóló  törvényjavaslat- 
nál lesz  kielégíthető.  Itt  azonban  már  meg  kellett  jegyezni 
magában  ebben  a  törvényben,  mert  ezzel  ott  azután  nem 

fogunk  foglalkozni.  Különben  is,  amint  méltóztatik  látni, 
ezen  egész  fejezet  egyáltalán  nem  képez  teljes  egészet  ; 
ennek  természetes  kiegészítése  az  anyakönyvvezetésről  szóló 
törvényben  lesz,  mert  anyagi  törvénybe,  t.  i.  polgári  magán- 
jogba ennél  többet  nem  is  szokás  felvenni,  mint  amennyi 
itt  a  házasságkötésre  nézve  mondva  van.  (Helyeslés  jobb- 
felől.) 

Gróf  Apponjá  Albert :  A  szakaszban  foglalt  kivételes  intéz- 
kedést a  jogegyenlőség,  szabadéi vűség  és  a  demokratikus  be- 
rendezkedés szempontjából  elítéli.  Semmiféle  törvényhozói  ráczió 
nincs  abban,  hogy  az  áUami  megbízásból  eljáró  rendes  anya- 
könyvvezetőkön kívül  a  főispán  bizonyos  kiváltságos  egyének 
számára  tekintélyesebb  közeget  bízhasson  meg.  Ez  ellenkezik  a 
törvényjavaslat  alapelvével  s  a  reform  czéljával  is.  Pártolja 
Horánszky  indítványát. 

Szilágyi  Dezső  igazságügyminiszter  : 


Szilágyi         "p.    ház  !    Én    mégis    igen    röviden    n3dlatkozni    akarok 
^'^^^   Horánszky    Nándor    t.    képviselőtársam    indítványára,    de 
Mülek  Lajos  t.  képviselőtársam  indítványára  is. 

Ami  az  utóbbit  illeti  :  »az  osztrák-magyar  monarchia 
diplomácziai  képviselője*  közjogunkban  elfogadott  kifeje- 
zés. (Egy  hang  a  baloldalon  :  De  hibás  !)  1868-ban,  midőn 
legelőször  rendezték  a  monarchia  dualisztikus  szerkezeté- 
nek megfelelőleg  a  közös  közegek  elnevezését,  határozottan 
szervezték  és  rendezték  ezt  az  elnevezést  is  annak  kitün- 
tetése végett,  hogy  Magyarország  egyenrangú  faktor,  és  hogy 
be  legyen  vezetve  a  külföldi  diplomácziai  szólásmódba  s 
a  diplomácziai  stílusba  is  ;  akkor  lett  megállapítva  —  amint 
bölcsen  méltóztatik  tudni  —  az  osztrák-magyar  monarchia 
nagykövete,  diplomácziai  képviselője  stb.  kifejezés  és  követ- 
kezetesen ezt  a  terminológiát  tartottuk  fenn. 

Ennélfogva  az,  amit  t.  képviselőtársam  indítványoz, 
vagy  ezt  jelenti,  semmi  egyebet,  és  akkor  felesleges  ;  mert 
az  ugyanabból  a  szempontból  ugyanezen  határozottan  körül- 
írt értelemmel  lett  megállapítva  ;  vagy  pedig  valami  egyebet 
jelent,    nemcsak   ezt,    vagy   nem   ezt,    és   akkor   részünkről 

elfogadhatatlan.  Ezért  kérném  a  t.  házat,  méltóztassék  ezt 
a  kifejezést  úgy,  amint  megáUapitva  volt  és  amint  követ- 
kezetesen használtatik,  a  jelen  javaslatban  is  megtartani. 
(Helyeslés  jobbfelől.) 

Ami  Horánszky  Nándor  t.  képviselő  úr  indítványát 
illeti,  röviden  megjegyzem,  hogy  ezen  törvényjavaslat  sze- 
rint, őt  kivéve,  senki  sem  fogja  fel  a  házasságkötést  úgy, 
hogy  az  csibuk  mellett,  vagy  nem  tudom  mi  mellett  tör- 
ténik. Ezen  véleményéhez  ragaszkodhatik,  ha  gyönyörű- 
sége van  benne,  én  nem  háborgatom. 

Ami  azt  illeti,  hogy  itt  meg  van  jelölve  még  a  főszolga- 
bíró, a  törvényhatóság  első  tisztviselője  és  rendezett  tanácsú 
városokban  a  polgármester  mint  szintén  olyan  orgánum, 
ki  a  törvény  értelmében  polgári  tisztviselő  lehet  :  ez  nem 
arisztokratikus  érzésnek,  nem  annak  kifolyása,  hogy  akinek 
nem  elég  jó  az  anyakönyvvezető,  az  ide  fordul  ;  hanem  a 
jelenlegi,  hogy  úgy  mondjam  :  általánosan  elterjedt  szokás- 
nak bizonyos  tekintetben  való  figyelembevétele.  Hát  azt 
hiszik,  hogy  valaki  kanonokkal  azért  esketteti  magát,  mert 
a  plébánost  megveti,  vagy  azért  kéri  a  prépostot  vagy  a 
püspököt,  hogy  őt  megeskesse  ?   (Mozgás  balfelől.) 

Horváth  Géza  :  A  dekórumnak  megfelel  !  (Zaj  bal- 
felől.) 
Elnök  :  Csendet  kérek  !  (HaUjuk  !  Halljuk  !) 

A  pompa  között  meg  a  dekórum  között  különbség  van. 
Tisztességes  házasságkötésnek  tekinti,  gondolom,  mindenki 
a  coram  parocho  suo  való  kötést.  Ha  már  most  valaki  azzal 
a  gyengeséggel  bír,  hogy  ő  egyik  vagy  másik  magasabb 
állású  papot  akar  házasságának  megkötésénél,  ebben  nem 
az  van,  hogy  a  másikat  ne  tartaná  elég  tisztességesnek, 
elég  jóravalónak,  hanem  egyszerűen  preferálja  ezt,  magára 
nézve  kellemesebbnek  és  jobbnak  tartja.  En  semminemű 
elvi  súlyt  erre  nem  helyezek,  abszolúte  a  legkevesebbet  sem, 
olyan  szempontból,  hogy  a  demokráczia  kívánná  meg,  hogy 
az   meg  ne  engedtessék. 

Horánszky  Nándor  :    A  liberáhs   epidémiának  meg- 
felel ! 

Nem  epidémia  az,  kérem.  A  t.  képviselő  ur  talán  epi- 
démiának tekinti   azt,    ami  a  múlt  napokban  történt  ?    De 

akkor,  méltóztassék  megengedni,  ha  ahhoz  az  volna  szük- 
séges, hogy  semminemű  ilyen  intézkedés  ne  tűressék  meg, 
én  egy  pillanatig  sem  ellenezném  ennek  mellőzését.  Kijelen- 
tem, hogy  részemről  semminemű  elvi  súl3rt  arra  nem  helyezek^ 
hogy  ez  megtartassék  úgy,  amint  van  ;  de  azt  hiszem, 
mégis  czélszerűbb  volt  ezt  javaslatba  hozni,  mert  ezen  bizo- 
nyos tekintetben  általános  felfogásoknak,  általános  szoká- 
soknak, melyek  elvileg  nem  állanak  ellentétben  és  amelyek 
mégis  széles  körökben  ekkor  vagy  akkor  nyilvánuló  óhaj- 
tásoknak megfelelnek,  érvényesülését  nem  akarnám  tökéle- 
tesen lehetetlenné  tenni. 

De  nagy  hiba  azt  képzelni,  hogy  mi  itt  az  elvek  magas 
paripájára  ülve  akarjuk  a  házasságkötésnek  ezt  a  módozatát 
megbírálni  és  nem  mint  olyat,  amely  tulaj  donképen  semmi- 
nemű elvi  jelentőséggel  nem  bír,  de  mely  legiszlativ  szem- 
pontból nem  elkárhoztatandó  s  mégis  elterjedt  szokás  kielé- 
gítésére alkalmas  és  mellyel  szemben  a  törvényhozónak  nem 
volt  komoly  és  erős  oka  arra,  hogy  ennek  kielégítését  itt 
határozottan  kizárja,  de  mindjárt  okának  kellett  volna  lennie 
rá,  mihelyt  annak  elvi  jelentőséget  tulajdonítana. 

Mondom,  ily  viszonyok  között  azt  tartom,  t.  ház,  hogy 
meg  lehet  ezt  az  intézkedést  tartani  úgy,  ahogy  javaslatba 
van   hozva.    (Helyeslés   jobbfelől.) 

Arra,  amit  gr.  Apponyi  Albert  t.  képviselőtársam  mon- 
dott, eltekintve  már  most  attól,  hogy  ez  demokratikus-e, 
—  mert  remélem,  hogy  ő  maga  sem  veszi  ezt  oly  nagyon 
tragicze  .  .  . 

Gr.  Apponyi  Albert :  Egészen  komolyan  veszem  ! 

Talán  olyan  nagyon  tragicze  mégsem  veszi. 

Gr.  Apponyi  Albert :  Semmit  sem  veszek  tragicze  f 

Azt,  hogy  vájjon  ezen  közegek  kijelölése,  vagy  pedig  az 
a  franczia  rendszer  volna-e  helyes,  hogy  t.  i.  az  anyakönyv- 
vezetési funkczió  mindig  összekapcsoltassék  a  maire-i  intéz- 
ménnyel, azt  vitathatjuk  egy  más  helyen,  ott,  ahova  az 
tartozik.  Én  előre  megmondliatom,  hegy  Francziaország- 
ban  sem  bizonyult  ez  az  intézmény  helyesnek,  mert  Franczia- 
országban  maire  alatt  a  legkülönbözőbb  valami  értetik, 
éppen  a  mairie-k,  t.  i.  azon  területek  viszonyai  és  rendezése 
szempontjából. 

Ezt  megjegyezve,  a  t.  ház  bölcsességére  bízom,  mél- 
tóztassék ezt  a  szakaszt  úgy  megtartani,  amint  van,  abban 
a  tudatban,  hogy  a  demokráczia  elvei  abszolúte  semmi  csor- 
bulást nem  szenvednek,  ha  ez  úgy,  amint  van,  elfogadtatik. 
{Helyeslés  jobbfelöl.) 

A  szakaszra  —  Szilágyi  kívánsága  értelmében  —  ponton- 
kint  szavaztak  és  változatlanul  eKogadták. 

Helfy  Ignácz  itt  óhajtaná  megállapítani  azt  a  formulát, 
mellyel  a  házasodni  kívánók  az  anyakönyvvezető  előtt  bejelentik 
ebbeU  szándékukat.  Ezt  még  sem  volna  szabad  a  házasulok  önké- 
nyére bízni.  Ha  itt  nem  rendeztetik  a  kérdés,  az  utasításban  kell 
majd  rendezni.  Továbbá  megkívánná  valamely  módon  annak 
kifejezését,  hogy  az  aktusnál  a  magyar  állam  nevében  eljáró 
közeg  ezen  állam  színeit  viselje. 

Szilágyi  Dezső  igazságügyminiszter  : 

Szilágyi         x.    képviselőház  !    Abban    a    helyzetben    vagyok,    hogy 

Dezső    érdemben    arra  nézve,    amit    t.    képviselőtársam   mondott, 

vele  teljesen  egyetértek.  De  már  arra  nézve  nem  értek  vele 

egyet,  hogy  ez  ide  vétessék  fel,  ámbár  úgy  hiszem,  ezt  nem 

is  indítványozta. 

T.  ház  !  A  39.  §.  kardináhs  jelentőségű,  mert  első  bekez- 
dése szabatosan  meghatározza  :  mik  a  lényeges  megkötési 
formaságok,  és  ha  ezekből  csak  egyetlenegy  is  hiányzik,  a 
házasság  semmis.  Méltóztatnak  tehát  látni,  hogy  itt  a  mini- 
mumra, a  leglényegesebbre  kellett  szorítkozni,  mert  egy- 
általában nagy  hiba,  ha  a  házasságkötés  formaságai  túl- 
terheltetnek, mert  ezzel  a  semmis  házasságoknak  egész  serege 
idézhető  elő  oly  okokból,  amelyekből  egyetlenegy  komoly 
ember  előtt  sem  igazolható,  hogy  a  házasság  semmisnek 
mondassék   ki.    (Helyeslés   jobbfelöl.) 

T.  képviselőtársam  két  momentumot  emhtett  fel, 
amelyek  nézetem  szerint  az  utasítás  körében  sokkal  inkább 
helyet  foglalhatnak,  mint  itt.  (Helyeslés  jobbfelől.)  Azon 
kötelességeknek  felsorolása,  amelyek  a  házassági  viszony 
megkötése  által  a  házastársakra  haramiának,  igaz,  hogy 
megvan  Olaszországban  ama  három  szakasz  felolvasása  által, 
amelyek   tulaj  donképen    át  vannak  véve  Francziaországból, 

(Ügy  van  !  jobbfelől.)  mert  ez  a  francziák  által  megállapított 
forma.  De  ez  nem  lényeges  formai  kellék.  Tegyük  fel,  hogy 
a  maire  nem  olvassa  fel  azt  a  három  szakaszt  :  azért  a  házas- 
ság mégis  érvényes. 

Ennek  tehát  nem  itt  van  a  helye,  hanem  ott,  ahol 
megszabjuk  a  tisztviselőnek  eljárását,  t.  i.  az  utasításban, 
amely  ellen  ha  vét,  kötelessége  ellen  vét  és  megbüntettetik  ; 
de  azért  maga  az  ügylet,  maga  a  viszony  megkötése  egy- 
általán nem  tétetik  koczkára.  (Helyeslés  jobbfelöl.) 

Méltóztassék,  ha  ugyan  kell  még  tovább  is  érvelnem 
ebben  a  tekintetben,  figyelembe  venni  az  egyház  álláspontját. 
Mióta  az  egyház  a  tridenti  formát  megállapította,  akkora 
szigorral  tartja  azt  meg,  hogy  a  nem  proprius  parochus 
előtt  kötött  házasság  semmis.  De  azt  abszolúte  nem  kívánja, 
hogy  az  a  parochus  közreműködjék,  mert  ha  ő  ott  semmi- 
nemű liturgiát  nem  teljesít,  a  házasság  mégis  érvényes  ; 
sőt  a  házasság  még  akkor  is  érvényes  lesz,  ha  ő  nem  is  akarja 
összeadni  a  feleket,  hanem  azok  megrohanják  és  előtte  kije- 
lentik a  konszenzust.  Csak  el  ne  tévesszék  és  a  proprius 
parochus-t  rohanják  meg. 

Hogy  már  most  meg  ne  történhessék  az,  hogy  a  felek 
akárhol  jöjjenek  a  polgári  tisztviselő  elé  ilyen  kijelentéssel, 
a  39.  §.  kimondja,  —  és  ebben  nagyon  különbözik  a  tridenti 
formától  is  —  hogy  a  »tisztében  eljáró  polgári  tisztviselő 
előtt «  kell  a  házasságot  megkötni.  E  szerint  tehát  a  meg- 
rohanás nem  járja,  mert  a  tisztviselőnek  hivatalában  fun- 
gálnia s  mint  házasságkötési  funkczionáriusnak  kell  eljárnia, 
mert  különben  az  előtte  kicserélt  konszenzus  nem  állapítja 
meg  a  házasságot. 

Ez  az  egyik,  amire  a  t.  házat  figyelmeztetni  akartam. 
A  másik  pedig  az,  hogy  a  helyes  megkötési  forma  kétség- 
kívül az,  hogy  megkérdeztetnek  a  felek  és  pedig  úgy,  hogy 
értsék  is  azt  a  kérdést.  Ez  elő  lesz  írva  az  utasításban,  de 
ezt  a  lényeges  kellékek  közé  fölvenni  megint  nagyon  aggá- 
lyos volna.  Mert  tegyük  fel,  hogy  a  tisztviselő  nem  kérdezi 
meg  a  feleket,  de  ők  mégis  megteszik  a  kijelentést  ;  ha  a 
tisztviselő  hivatalosan  járt  el :  pusztán  azért,  mert  a  kérdést 
nem  tette  fel,  a  házasság  még  nem  lesz  semmis.  Szerfelett 
óvakodni  kell  ettől,  és  azt  hiszem,  hogy  a  dolognak  lényege 

Szilágyi  Dezső  bőszé  lei.  II.  Íi7 

a  39.  §.  első  aüneájában  ki  van  merítve.  Pótolható  lesz  ez 
ott,  ahol  a  felsorolás  nem  bír  jelentőséggel  :   az  utasításban. 

Ezért  osztozom  t.  képviselőtársam  nézetében,  hogy  a 
polgári  tisztviselő,  az  állami  fmikczionárius  ezen  minőségé- 
nek bizonyos  külső  megjelenésében  ki  kell  tüntetve  lennie, 
még  pedig  keUő  és  mindenki  által  felismerhető  módon. 
(Helyeslés.)  Hanem  ez  már  igazán  az  utasításba  való  és  ott 
lesz  is  erről  gondoskodva. 

Thaly  Kálmán  :   De  nehogy  fekete-sárgát  adjanak  l 
(Derültség.) 

Egyáltalán  az  egész  úgy  lesz  kidolgozva,  hogy  a  meg- 
kötés komolysága  meg  legyen  őrizve,  de  a  megkötési  formá- 
ból nem  akarunk  az  egyházi  megkötés  utánzását  és  riváUa 
formát  csinálni,  mert  az  egyházi  megkötésnek  és  a  polgári 
megkötésnek  ebben  a  rendszerben  két  külön  czélja  és  értelme 
van.  Nem  rivalizálnak  egymással,  hanem  ezeknek  egymás- 
sal harmóniában  kell  lenniök.  (Helyeslés.) 

Ez  az  a  felvilágosítás,  amit  adhatok.  Remélem,  t.  kép- 
viselőtársam meg  fog  nyugodni  abban,  amit  kérdéseire  meg- 
jegyeztem. Különben  a  törvény  végrehajtásának  minden 
fázisa  a  t.  ház  ellenőrzése  és  bírálata  alá  fog  tartozni.  (He- 
lyeslés.) 

Helfy  köszönetet  mond  a  felvilágosításokért,  annyival  is 
inkább,  mert  Szilágyi  Ígérete  szerint  alkalmuk  lesz  az  utasítá- 
sokkal való  foglalkozásra  is. 

Szüágyi  Dezső  :  Nyilvánosságra  fognak  hozatni ! 

A  73.  §-nál,  melylyel  a  házassági  bontó  okok  fejezete  (V.) 
kezdődik,  gróf  Apponyi  Albert  szólott  elsőnek. 

Szerinte  is  természetes,  hogy  a  törvény  a  felbonthatóság 
elvén  épült  föl.  De  ez  nem  zárja  ki,  hogy  a  törvény  által  ne 
igyekezzünk  erősbíteni  a  házassági  kötelék  és  a  családi  élet  alap- 
jait. Kimutatja  a  törvényjavaslat  eUen  ebből  a  szempontból  az 
általános  vita  folyamán  protestáns  részről  emelt  kifogásnak 
merőben  alaptalan  voltát.  Szerinte  az  a  lényeges,  hogy  a  törvény- 
javaslatnak azon  elve,  mely  szerint  a  felbontás  csak  az  egyik 
házasfébiek  konstatált  vétkessége  miatt  legyen  kimondható,  a 
kijátszás  eUen  lehetőleg  biztosíttassék.  A  biztosíték  az  lenne, 
hogy  a  felbontás  a  vétkes  féke  súlyos  következményekkel  járjon. 

Erre  szolgálna  az,  hogy  bizonyos  időn,  mondjuk  :  három  éven 
belül  az  illető  ne  léphessen  új  házasságra.  így  gátat  lehetne 
vetni  a  felbontásra  vonatkozó  netáni  jogosulatlan  követelések  elé. 

A  holttányilvánítás  ügyében  a  törvényjavaslat  azon  az 
állásponton  van,  hogy  a  férj,  aki  már  holtnak  lőn  nyilvánítva, 
ilyennek  tekintetik  akkor  is,  ha  életben  van  és  újra  előkerül. 
A  kánonjog  szerint  ellenben  a  régibb  házasság  ily  esetben  érvé- 
nyes. Meg  kellene  adni  a  feleknek  azt  a  jogot,  hogy  ezen  az  alapon 
a  felbontást  kérhessék. 

Továbbá,  ha  már  a  polgári  házasság  meg  van  kötve,  s  egyik 
fél  nem  teljesíti  a  másiknak  tett  azon  igéretét,  hogy  egyházüag  is 
egybe  fognak  kelni,  ez  súlyos  lelkiismereti  összeütközést  okozhat 
a  nőre  nézve  ;  s  ez  nem  kisebb  ok  a  felbontás  kérésére,  mint 
a  testi  épség  elleni  sértés,  melyet  a  törvényjavaslat  ily  oknak 
elfogad. 

Mindezek  megfontolása  végett  legalább  huszonnégy  órai 
haladékot  ajánl.  Ha  a  részletek  kiépítését  is  mint  hatalmi  kérdést 
akarja  kezelni  a  kormány  és  még  a  megfontolás  elől  is  elzárkózik, 
akkor  tartózkodni  fog  indítványa  részletes  formulázásától  és  az 
egyes  szakaszoknál  való  beadásától. 

Szilágyi  Dezső  igazságügyminiszter  : 

Szilágyi  ^gf  hiszem,  t.  ház,  hogy  t.  képviselőtársam  utolsó 
®^**'  passzusára  semmi  szükség  sem  volt.  (Igaz  !  jobbfelől.)  Már 
t.  i.  nem  volt  szükség,  midőn  azt  feltételezte,  hogy  pusztán 
hatalmi  érzet  alapján  bizonyos  észrevételeknek  még  csak 
megfontolása  is  megtagadtatik.  Ennek  a  törvényjavaslat- 
nak a  vitatása  mutatta,  hogy  soha  még  többség  részéről 
kisebbség  iránt  annyi  tekintet,  annyi  kímélet,  annyi  előzé- 
kenység nem  tanúsíttatott.  (Felkiáltások  a  baloldalon  : 
Micsoda?) 

Márkus  József  (a  szélsőbal  felé)  :  Velük  szemben  ! 
Nem,  hanem  azok  irányában,  akik  velünk  ellenkező 
nézeten  voltak.  Mert  hiszen  maguk  voltak  szívesek  elismerni, 
hogy  a  vita  éppen  nem  azon  a  hangon  és  nem  olyan  módon 
folyt,  ami  azt  mutatta  volna,  hogy  türelmetlenek  vagyunk 
egymás  okainak  meghallgatásában  vagy  méltatásában.  (Igaz  ! 
^gy   van  !    jobbfelől.) 

Vajay  István  :  Ez  kölcsönös  érdem  ! 

27* 

Igenis,   kölcsönös,   csak  t.   képviselőtársam  ne  akarjon 
belőle  magának  részt  igényelni.  (Derültség.) 

Vajay    István :     Én     mégis    részt    igénylek     ma- 
gamnak ! 

Ha  volt  valaha  alaptalan  igény,  ez  bizonyára  az.  (De- 
rültség.) 

Most  legyen  szabad  reflektálnom  azokra,  amiket  t.  kép- 
viselőtársam mondott.  Három  csoportra  osztotta  megjegy- 
zéseit. Az  első  általános  megjegyzése  a  házasság  felbontási 
okaira  nézve,  —  különösen  a  hűtlen  elhagyást  emelte  ki  — 
hogy  azokkal  visszaélés  ne  történjék,  hogy  valaki  el  ne 
kövesse  azért,  hogy  a  házasság  felbontását  ezáltal  előidézze,  • 
és  egy  gyógyszert  ajánlott,  azt  gondolom  :  három  vagy  két 
évet,  —  numerus  certus  pro  incerto,  ez  nem  lényeges  —  és  csak 
azután  történhessék  meg  az  újraházasodás,  tehát  a  felbon- 
tás után  két-három  évig  az  illető  ne  házasodhassék,  mindig 
a  vétkesnek  nyilvánitott  felet  értve.  Megvallom,  az  egész 
érvelés  menetét  úgy  fogtam  fel,  hogy  az  tulaj  donképen 
csak  a  hűtlen  elhagyásra  vonatkozik. 

Én,  t.  ház,  sem  az  elválás  okainak,  sem  az  okok  helyes- 
ségének vagy  helytelenségének  fejtegetésébe  most  nem  bocsát- 
kozom, hanem  igen  szívesen  beleegyezem  abba,  hogy  az  erre 
vonatkozó  szakaszok  holnapra  halasztassanak  részletes  tár- 
gyalás szempontjából  és  kérem  a  t.  házat,  méltóztassék  ebbe 
belenyugodni.  Részemről  helyesnek  tartom  azt,  ha  minden- 
kinek mód  nyujtatik  arra,  hogy  meggyőződjék  ;  de  azt  az 
eredményt,  amelyet  t.  képviselőtársam  elérni  akar,  hogy 
t.  i.  valaki  felbontási  okot  el  ne  kövessen  abból  a  czélból, 
hogy  a  házasság  felbontassék,  ha  neki  kisebb  baj  annak 
elkövetése  és  az  azzal  járó  következmény,  mint  a  házasság- 
ban való  megmaradás  :  ezt  meggátolni  nem  lehet  még  azon 
a  módon  sem,  amint  azt  t.  képviselőtársam  indítványba 
hozta,  illetőleg  jelezte.  De  fontoljuk  ezt  meg,  mert  meg- 
vallom, én  azt  is  tapasztaltam  a  tárgyalás  folyamán,  hogy 
fölösleges  nehézségeket  még  a  javaslat  ellenzői  sem  csinál- 
tak, és  megvallom  őszintén,  hogy  ennek  a  néhány  órának 
ezen  kérdéstől  való  elvonásában  ha  kétségkívül  engedményt 
látok  is  a  többség  részéről,  de  olyat,  amelyet  par  politesse 
is   megtehetünk  s  amelyet   éppen  az  udvariasság  szempont- 

jából  és  azon  lojális  viseletnek,  amelyet  tanúsítottak,  viszon- 
zásául én  magam  is  javaslok.   (Helyeslés.) 

Már  most  legyen  szabad  t.  képviselőtársam  második 
indokára  áttérnem.  (Halljuk  !  Halljuk  !) 

Ez  az  indok  azt  mondja  :  igen  helyes  az  a  kijelentés, 
melyet  magam  is  többször  tettem,  hogy  ezt  a  törvényjavas- 
latot úgy  akartuk  megalkotni,  —  s  azt  gondolom,  úgy  is 
van  —  hogy  az  ezen  törvényjavaslat  által  alkotott  intéz- 
mény alatt  élhet  mindenki  lelkiismeretének  legkisebb  sérelme 
nélkül. 

Két  hiányt  hozott  fel  ebben  a  részben  t.  képviselő- 
társam, mert  gondolom,  hogy  mind  a  kettő  erre  vonatkozott. 

Az  egyikre  mindjárt  megmondhatom,  hogy  csalódott, 
sőt  azt  hiszem,  ő  maga  is  át  fogja  látni,  hogy  csalódott. 
Ez  pedig  az,  amit  a  holttá  nyilvánítottnak  fenmaradt  házas- 
társára nézve  felhozott,  aki  a  holttányilvánítás  alapján 
jóhiszeműleg   új    házasságot   kötött. 

T.  képviselőtársam  szerint  a  lelkiismereti  meghason- 
lás ott  állana  elő  és  azon  a  ponton,  hogy  jóhiszeműleg  az 
illető  új  házasságra  lépett,  és  ennélfogva  a  jóhiszemű  új 
házasságkötésnek  jogi  következménye  a  törvényjavaslat  sze- 
rint az,  hogy  a  régi  házasság  megszűnik,  akár  igaz  a  vélelem, 
ami  a  holttányilvánításban  van,  akár  később  kiderül,  hogy 
téves.  Ez  eddig  így  van  ;  de  az  a  lelkiismereti  konfliktus, 
ami  előállhat  akkor,  amint  t.  képviselőtársam  mondja, 
ha  megjelenik  a  holttá  nyilvánított,  és  már  most  az,  aki 
új  házasságra  lépett,  választani  kén3rtelen  vagy  a  között, 
hogy  abban  a  házasságban,  amely  a  törvény  szerint  az  ő 
házassága,  megmarad,  holott  lelkiismerete  szerint  ő  annak 
a  holttá  nyilvánított,  de  most  már  előkerült  egyénnek  házas- 
társa, vagy  pedig  mesterséges  módot  kell  keresnie  ennek 
az  új  házasságnak  felbontására  és  a  felbontás  által  szabadulnia 
önnön  vétkessége  alapján  ebből  a  lelldismereti  összeütkö- 
zésből. Hát  nincsen  így,  t.  képviselőtársam  ? 

Mi  ezen  egyszerű  jogi  konstrukcziótól  eltávoztunk,  mi 
erről  lemondtunk  épen  azért,  mivel  ilyen  lelkiismereti  konflik- 
tusok esetén,  melyek  szerfölött  ritkák,  sőt  merem  mondani, 
nag5rrészt  a  képzelet  körébe  tartoznak,  de  lehetségesek,  — 
mert  ritkán  esik  az  meg,  hogy  holttá  nyilváníttatik  valaki, 

s  hitvestársa  házasságra  lép,  és  ő  még  előkerül,  még  ritkába 
ban  történik  az,  hogy  az  illető  előkerül  és  mutatja  magát, 
de  lehet  rá  eset,  eHsmerem  —  mondom,  mivel  ezen  lelki- 
ismereti konfliktusok  esetén  a  törvényjavaslat  megadja  ennek 
a  módját  is.   (Halljuk  !  Halljuk  !) 

Méltóztassék  a  törvényjavaslat  54.  szakaszának  f)  pont- 
ját elolvasni.  Ebben  az  f)  pontban  el  van  mondva,  hogy  ha 
a  holttá  nyilvánitott  egyénnek  hátramaradt  házastársa  jó- 
hiszeműleg  új  házasságot  köt,  ennélfogva  az  az  új  házasság 
érvényes,  de  ha  a  holttá  nyilvánított  visszatér,  akkor  ez 
az  új  házasság  megtámadható.  Mily  alapon  ?  Tévedés  alap- 
ján. Mert  a  hátramaradt  házastárs  abban  a  jóhiszemben, 
abban  a  tévedésben  kötött  házasságot,  hogy  a  holttá  nyil- 
vánított férj  nem  él.  Most  ez  megjelent,  az  új  házasságra 
lépett  tévedésben  volt  s  e  tévedés  alapján  megtámadhatja 
az  új  házasságot.  Gondolom,  meg  van  nyugodva  a  t.  kép- 
viselő  úr. 

Most  következik  a  harmadik  eset.  (Halljuk  !  Halljuk  !) 
Valamint  t.  képviselőtársam,  úgy  én  is  teljesen  viszonozni 
akarom  a  jóakaratú  indulatot  és  kész  vagyok  ennek  a  kér- 
désnek érdemleges  bírálatába  holnap  belebocsátkozni,  ille- 
tőleg beleegyezem  abba,  hogy  a  tárgyalást  holnap  folytas- 
suk ;  ennélfogva  ma  véleményt  a  dolog  érdemében  mondani 
nem  akarok.  (Helyeslés  balfelől.)  Nem  mintha  t.  képviselő- 
társam figyelmeztetett  volna  erre  az  esetre,  mert  az  fel- 
merült tanácskozásaink  körében,  és  láthatta,  hogy  mennyi 
kényes  kérdésre  találtunk  megoldást,  mely  mindkét  szem- 
pontot kielégítette.  Annak,  hogy  erre  a  kérdésre  nincs  meg- 
oldás javasolva,  jele  az,  hogy  ennek  megoldása  sem  nem 
olyan  könnyű,  és  félek  tőle,  mindkét  szempont  épségben 
tartásával  nem  is  lehetséges  ;  hanem  ennek  érdemleges  vita- 
tását, sőt,  hogy  teljesen  viszonozzam  a  t.  képviselő  úrnak 
jóakaratú  feKogását,  a  magam  érdemleges  állásfoglalását  is 
el  akarom  halasztani  a  holnapi  tárgyalásra,  és  így  abban 
a  helyzetben  volnánk,  hogy  a  mai  tárgyalás  köréből  (Hall- 
juk !  Halljuk  !)  kivehetnők  a  felbontási  okokat.  Nem  gon- 
dolnám azonban,  hogy  ezért  szükséges  volna  tanácskozá- 
sainkat félbeszakítani.  (Helyeslés  jobbfelől.)  Mert  hiszen  a 
törvényjavaslatnak   csak  ide  vonatkozó   szakaszait  hagynék 

függőben,  amelyekre  azután  holnap  visszatérünk,  de  azokra 
a  szakaszokra  nézve,  melyek  ezzel  a  kérdéssel  kapcsolatban 
nincsenek,  —  és  gondolom,  a  t.  képviselőtársam  ebben  talán 
nem  látná  Ígéretemnek  semmiféle  visszavonását  —  még  ma 
folytathatjuk  a  tárgyalást.  (Helyeslés  jobbfelől.) 

A  fejezet  tárgyalását  ily  értelemben  elhalasztották  másnapra, 
de  az  utána  következő  VI.  fejezetet,  valamint  az  utolsó,  VII. 
fejezetet  a  143.  §-ig  tovább  tárgyalták  és  be  is  fejezték. 

Másnap  (április  17-én)  Veszter  Imre  az  ellenkező  irányban, 
mint  Apponyi,  t.  i.  a  felbontás  megkönnyítése  végett  kívánja 
az  V.  fejezet  illető  szakaszainak  újonan  való  szövegezését,  mint- 
hogy a  fejezetnek  e  részbeh  rendelkezéseit  túlszigorúaknak  tartja. 
Határozati  javaslatot  nyújt  be,   mely  szerint : 

»A  képviselőház  utasítja  az  igazságügyi  bizottságot,  hogy  a 
házasságot  megszüntető  okok  sorába,  a  kellő  kautelák  és  garan- 
cziák  alkalmazása  mellett,  vegye  föl  a  házasfelek  kölcsönös 
■egyetértő  megegyezését. « 

Teleszky  István  előadó  a  bontó  okokra  nézve  a  törvény- 
javaslatban érvényesülő  elvnek  sértetlen  föntartását  és  a  bizott- 
sághoz való  utasításnak  mellőzését  ajánlotta. 

Még  gróf  Apponyi  Albert  s  a  kormány  nevében  Wekerle 
miniszterelnök  szólottak.  Veszter  Imre  kijelentése  után,  hogy 
visszavonja  határozati  javaslatát,  a  függőben  volt  V.  fejezet 
összes  szakaszait  (74 — 103.)  elfogadták. 

A  144.  §-nál  Teleszky  István  előadó  a  minisztertől  szövege- 
zett módosítást  nyújt  be  »a  Magyarországon  községi  üle tőséggel 
bíró  magyar  állampolgárnak  Horvát-Szlavonországokban  mint 
Szent  István  koronája  alatt  Magyarországgal  egy  és  ugyanazon 
állami  közösséget  képező  területen  kötött  házassága  iránt  és 
viszont«.  A  szakaszt  ezzel  a  módosítással  fogadta  el  a  ház. 

Ezután  az  utolsó,  148.  §.  is  elfogadtatván,  a  házasság  jogról 
szóló  törvényjavaslat  részletes  tárgyalása  a  jobb-  és  szélsőbal- 
oldalnak hosszasan  tartó,  zajos,  meg-megújuló  éljenzésóvel  be- 
fejeződött. 

Áprüis  18-án  liarmadszori  olvasásban  is  elfogadták  és  a 
főrendiházhoz  átküldeni  rendelték  a  törvényjavaslatot. 

Bj  A  FŐRENDIHÁZBAN. 

A  főrendiház  1894.  május  7-én  kezdte  meg  a  házasság  jogról 
szóló  törvényjavaslat  tárgyalását.  IMind  a  reform  mellett,  mind 
az  ellene  harczolók  mindenkép  fölhasználták  a  háromheti  idő- 
közt, hogy  táboruk  lehetőleg  teljes  számban  jelenjék  meg  a  nagy 
izgalmak  közt  várt  nagy  mérkőzés  színterén.  így  is  történte 
Az  egyházi  és  világi  főrendek  harmadfélszázon  felül  gyülekeztek 
össze  ülésre  a  Nemzeti  Múzeum  dísztermében.  Jórészüknek 
ülőhely  sem  jutott.  Az  utczát  roppant  embertömeg  lepte  el^ 
s  az  érkező  miniszterek,  főrendi  tagok  és  képviselők  iránt  a  rokon- 
és  ellenszenv  nyilvánítása  még  hangosabb  volt,  mint  a  kép- 
viselőházi tárgyaláskor.  Rendkívül  hevesen  tüntettek  kivált  a 
főpapok  ellen. 

Az  ülés  délelőtt  11  órakor  kezdődött  Szlávy  József  koronaőr 
elnöklésével. 

Zichy  Nándor  gróf,  mint  az  utóbbi  üléseken  rendszerint,, 
ezúttal  is  egy  csomó  kérvényt  adott  be  az  egyházpohtikát  ellenző 
katholikus  polgárok  megbízásából.  A  főrendiház  előtt  levő  ily 
tárgyú  kérvények  aláíróinak  száma  eladdig  százezrekre  ment. 

Czorda  Bódog,  a  hármasbízottság  előadója,  rövid  jogtörté- 
neti visszatekintés  s  a  törvényjavaslat  alapelveinek  ismertetése 
után  kijelentette,  hogy  nem  fél  a  reform  következményeitőL 
Bízik  a  főpapság  hazafiságában.  Nem  hiszi,  hogy  ez  a  főpapság 
szembe  akarná  találni  magát  híveinek  jórészével,  amely  ragasz- 
kodik ugyan  vallásához,  de  szereti  hazáját  annyira,  hogy  sohasem 
fog  szövetkezni  amaz  elemekkel,  amelyek  most  is,  midőn  a  reform 
ellen  izgatnak,  a  magyar  állam  egységét  támadják.  Üdvözli  a 
törvényjavaslatot  már  csak  a  magyar  állameszme  szempontjából 
is,  melyet  a  kötelező  forma  erősíteni  fog.  A  javaslat  szabadelvű, 
de  nem  radikális.  Megadja  az  egyháznak,  ami  azt  jogállamban 
megilleti.  Adják  meg  a  főrendek  is  az  egyháznak,  ami  az  egyházé, 
s  adják  meg  a  magyar  jogállamnak,    ami  a  magyar    jogállamé. 

Ezután  Vaszary  Kolos  esztergomi  érsek,  bibornok-herczeg- 
prímás  szólt.  Hivatkozik  a  püspöki  kar  emlékiratára,  melyet 
1893.  márczius  3-án  intézett  a  kormányhoz  és  mely  szerint  a 
katholikus  hítelvek  sérelme  nélkül  az  egységes  házassági  jog 
meg  nem  alkotható.  A  katholikus  tan  szerint  a  házasság  szentség. 

felbonthatatlan  s  érvénye  fölött  az  Egyház  ítél.  A  szentség  pedig 
el  nem  választható  járuléka  a  házassági  szerződésnek  s  a  keresz- 
tény házasság  lényegéhez  tartozik,  úgy,  hogy  keresztény  férfi 
és  nő  közt  minden  frigy,  mely  nem  mint  szentség  jön  létre,  csak 
házassági  együttélés,  bárminek  minősítse  a  polgári  törvény. 
A  felbonthatóság,  melynek  a  törvényjavaslat  tág  teret  nyit, 
nemcsak  egyházi,  hanem  állami  szempontból  is  veszélyes.  Ily 
korszakban,  mint  a  mai,  midőn  minden  mobilizáltatik,  nem 
szabad  a  házasságot  s  ezzel  a  közerkölcsöt  mobilizálni.  A  házasság 
felbonthatatlansága  nemcsak  katholikus  tan,  hanem  természet- 
jogi elv  is.  Idézi  Gladston,  Phelps  és  mások  nyilatkozatait  a  fel- 
bonthatóság veszélyeiről.  Az  Egyház  nem  nyerte  a  házasságra 
vonatkozó  jogát  egyik  államtól  sem,  hanem  a  keresztény  államok 
mind  elismerték  e  jogot.  A  törvényjavaslat  nemcsak  a  katholikus 
hitelvekkel,  hanem  a  vallás-  és  lelkiismereti  szabadságot  biztosító 
törvényeinkkel  is  ellenkezik.  A  katholikus  jegyespárt  oly  házas- 
ságra kényszeríti,  melyet  vallása  tilt  annak  elismerni.  S  a  katho- 
likus lelkészt  bírság  vagy  fogházbüntetés  terhe  mellett  tiltja  el 
oly  cselekvéstől,  melyet  vallása  neki  parancsol.  A  törvényjavaslat 
szerint  a  katholikusok  protestáns  elvi  alapokra  fektetett  állami 
házassági  jognak  lesznek  alárendelve.  Mert  a  házasság  protestáns 
értelemben  1.  polgári  szerződés,  2.  felbontható,  3.  érvénye  iránt 
az  állam  ítél.  Nem  fogadja  el  a  törvényjavaslatot  poUtikai  szem- 
pontból sem.  Azon  izgalom,  melyet  az  elkeresztelési  rendelet 
szült,  nem  fog  a  törvény  által  csillapodni,  hanem  mindinkább 
növekedni  fog.  Nem  fogadhatja  el  tehát  mint  katholikus,  mert 
sérti  hitelveit  s  ezzel  rést  üt  a  lelkiismeret  szabadságán.  Nem 
fogadhatja  el  mint  polgár,  mert  előrelátja  az  erkölcsi  és  anyagi 
károkat,  a  közerkölcs  lazulását,  a  családi  élet  megingását,  a  nők 
és  gyermekek  sorsának  bizonytalanságát  s  a  közterhek  növeke- 
dését. Nem  fogadhatja  el  mint  a  főrendiház  tagja,  mert  politikai, 
társadalmi  és  vallási  életünkben  folytonos  bonyodalmakra  vezet. 
Végre  nem  fogadhatja  el  állásánál  fogva,  melyet  mikor  elfoglalt, 
esküt  tett  egyháza  fejének  képviselője  előtt,  hogy  hű  marad 
egyházához  s  a  koronás  király  előtt,  hogy  hű  marad  a  hazához. 
Hűtlen  leszek-e,  úgymond,  hazámhoz,  ha  a  törvényjavaslatot 
ellenzem  ?  Nem  leszek  hűtlen.  Hűtlen  leszek-e  egyházamhoz,  ha 
elfogadom  ?  Igenis,  hűtlen  leszek.  Én  tehát  a  törvényjavaslatot 
meg  nem  szavazom.    (Hosszantartó  éljenzés  és  taps    jobbfelől.) 

Gajzágó  Salamon  a  törvényjavaslat  mellett  szól.  Beszéde 
végén  azt  a  reményét  fejezte  ki,  hogy  ha  a  tárgyalás  alatt  levő 
és  a  vele  kapcsolatos  többi  törvényjavaslat  életbelép,  az  ország 
prímása  lesz  az,  a  ki  Magyarország  dicső  múltú  püspöki  karának 
élén  nemcsak  hirdetni,  hanem  —  híven  az  általa  elhagyott  ösapát- 
ság  falán  díszlő  felirathoz  —  meg  is  fogja  valósítani  a  szent  igét : 
Pax! 

Szilágyi  Dezső  igazságügyminiszter  : 

Szilágyi  Méltóságos  főrendek  !  Már  azon  nagy  jelentőségnél  fogva 

Dezső    |g^  mellyel  ő   eminencziájának,  az  ország  prímásának  beszéde 

kétségtelenül  bír  ebben  az  ügyben,  kötelességemnek  tartom 

még  a  mai  ülés  folyama  alatt  arra  nézeteimet  előterjesztem. 

(HaUjuk  !) 

Abban  a  meggyőződésben  élek,  méltóságos  főrendek, 
hogy  ha  nem  akarjuk  azt,  hogy  vitatkozásunk  meddő  legyen, 
azaz  még  azt  a  fokát  is  a  megnyugtatásnak  ne  hozzuk  létre, 
amelyet  egymás  meggyőződését  kölcsönösen  tisztelő  politiku- 
sok mindig  létrehoznak,  ha  meg  akarják  egymást  érteni,  az 
első  és  fődolog  az  :  tisztán  érteni  ezen  törvényjavaslat  állás- 
pontját. 

A  törvényjavaslat  azon  alapul,  hogy  századok  óta  ugyan 
lassan,  de  ma  már  elvitázhatatlanul  megérlelődött  egy  reform 
Magyarország  állapotaiban,  és  ez  abból  áll,  hogy  az  államnak 
polgári  kötelező  rendjét  az  anyakönjrvvezetés  és  a  házasság- 
jog terén  az  egyház  rendjétől  külön  kell  választani.  Hogy 
szükséges  és  helyes-e  ezt  tenni,  abban  a  vélemények  külön- 
bözhetnek. A  kormány  előterjesztése  kimerítőleg  tartalmazza 
azokat  az  okokat,  amelyeknél  fogva  kikerülhetetlen  ez  a 
szétválasztás  ;  ezeket  igen  röviden,  utalva  a  többiben  az 
általános  indokolásra,  összevonom. 

Szükségessé  teszi  a  szétválasztást  az,  hogy  Magyar- 
országon a  házassági  viszonyba  rendet,  biztosságot  behozni 
és  ennélfogva  annak  szilárdságát  megteremteni  máskép,  mint 
egységes  állami  házasság] oggal  és  bíráskodással  nem  lehet. 
Ez  egy  magas  követelmény  a  törvényhozóhoz,  és  ezen  javas- 
lat ellenzői  még  mindig  tartoznak  annak  a  módnak  kimuta- 
tásával, hogy  lehetne  e  czélt  másként  elérni.  Mert,  méltó- 
ságos főrendek,  nem  elég  csak  a  házasságjogot  szabályozni  ; 

iiern  elég  a  kutató  szondát  feltenni  a  törvényjavaslatra  és 
konstatálni,  hogy  itt  vagy  ott,  egyik  vagy  másik  egyház  hit- 
elveivel  nem  egyez  meg.  Ez  nem  megoldása  a  problémának. 
A  problémát  úgy  kell  megoldani,  hogy  a  házasságjog 
tisztán  és  szigorúan  biztosítsa  azt,  hogy  az  állampolgárok 
ne  válogathassanak  többféle  jog  és  bíráskodás  között,  vá- 
lasztva azt,  mely  egyéni  törekvéseiknek  kedvezőbb  ;  hogy 
Magyarország  nagy  közjogi  vívmánya,  a  polgári  jogegyen- 
lőség sértve  ne  legyen  ;  a  vallási  és  lelkiismereti  szabadság 
biztosítva  legyen  a  maga  terén,  és  mindenekfelett  az  állami 
szuverenitásnak  az  az  elve,  hogy  ugyanazon  területen  a 
polgári  jogviszonyok  kötelező  rendjét  az  állam  és  csakis  az 
áUam  határozza  meg  :  azon  nagy  parancsoló  szükség,  mely- 
nek nyomása  alatt  mindnyájan  állunk,  amely  abban  a 
fenséges  eszmében  nyilatkozik,  hogy  azt  a  nagy  összekap- 
csoló és  összeforrasztó  erőt,  ami  a  közös  jogintézmények 
létesítésében  áll,  megtegyük  a  magánjog  és  annak  legfon- 
tosabb része,  a  házasságjog  terén  is.  (Helyeslés  a  baloldalon.) 
Szabályozza  az  állam  minden  polgárra  egyenlően  a  házasság 
jogi  rendjét,  védjen  meg  mindenkit  egyenlően  házassági  viszo- 
nyában és  családi  állásában.  Ezek  az  okok.  Es,  méltóságos 
főrendek,  én  nem  hiszem,  hogy  az  egységes  házassági  jog, 
még  pedig  állami  jog  nélkül  és  jurisdictio  nélkül  ezeknek  a 
kívánalmaknak  eleget  tudnánk  tenni.  Affölött,  hogy  van-e 
joga  ehhez  az  államnak  vagy  nincs,  vitatkozásba  én  nem 
ereszkedem.  A  teológiai  álláspont  és  az  államjogi  álláspont 
között  e  tekintetben  kiegyenhthetlen  ellentét  van.  És  épen 
azért  én,  ki  az  államot  kötelességemhez  és  meggyőződésem- 
hez képest  híven  képviselni  akarom,  ragaszkodom  ahhoz  a 
tételhez,  amelyet  ma  minden  állam  kivétel  nélkül,  ameddig 
a  czivihzáczió  terjed,  vall  és  törvényhozásában  tanúsít,  hogy 
polgárainak  kötelező  jogrendjét  minden  terén  a  jogviszo- 
nyoknak az  állam  és  egyedül  az  állam  van  jogosítva  meg- 
határozni. (Ügy  van  !)  Ha  már  most  igen  t.  barátom,  a 
Curia  másodelnöke  és  a  javaslat  előadója,  indokolásában 
felhozta  azt,  hogy  ezt  a  jogot  a  magyar  állam  soha  kezéből 
ki  nem  ejtette,  ez  az  állítása  tökéletesen  való.  És  mert  ő 
eminencziája,  akinek  nagy  tudományát  kétségkívül  senki 
sem  tiszteli  jobban,  mint  én,  nincs  ebben  a  nézetben,  legyen 

szabad  vele  szemben  és  mindenkivel  szemben  arra  hivat- 
koznom, hogy  én  ezt  a  jogot  nem  is  tarthatom  olyannak, 
ami  egy  államra  nézve  elenyészhetik,  ha  századokon  át  nem 
gyakorolta  volna  is. 

Amíg  az  állam  létezik,  a  polgári  jogviszonyok  kötelező 
rendjét  ő  szabja  meg,  ez  az  államnak  olyan  joga,  melyre 
kár  paragrafust  keresni  és  hiba  paragrafust  kívánni.  (Helyes- 
lés a  baloldalon.)  De  köztünk  jogászok  között  —  legyen 
szabad  ezekhez  egy  régi  reminiszczenczia  alapján  a  jelenlevő 
bíbornok  úr  ő  eminencziáját  is  számítanom  —  nem  lehet 
kétely  az  iránt,  hogy  a  magyar  corpus  juris  törvényeket 
tartalmaz,  és  ilyen  a  Kálmán  király  törvénye  is,  ahol  az 
állam  a  házassági  viszony  jogrendjét  nemcsak  a  vagyonjogi 
következmények,  hanem  a  létrejövetel  és  az  akadályok  tekin- 
tetében is  időről-időre,  nem  ugyan  teljesen,  de  egyes  vonat- 
kozásokban szabályozta.  Mellőzve  mármost  itt  Kálmán 
király  törvényét,  melyre  nézve  bármily  kételyeket  táplál 
az  esztergomi  érsek  és  bíbornok  úr  ő  fömagassága,  mégis 
országos  törvény  :  maga  az  1791.  évi  XXVI.  t.-czikk  és  az 
1844-iki  törvény  mit  szól  ?  A  XXVI.  t.-czikk  egyenesen  meg- 
szabja például,  hogy  vegyes  házasságot  miként  lehet  kötni. 
És  én  hivatkozom  a  szemben  ülő  nagyméltóságú  és  méltó- 
ságos főpapi  karra,  hogy  nem  is  a  kánon-joggal  mindenben 
megegyezőleg  szabályozta,  mert  azt  mondta  ki,  hogy  vegyes 
házasságot  Magyarországon  csak  római  katholikus  lelkész 
előtt  lehet  kötni.  Ez  fennállott  állami  törvény  erejénél  fogva. 
Most  nem  akarok  abba  ereszkedni,  hogy  a  harminczas  és  negy- 
venes években  mily  koUiziókra  vezetett  az  a  lépése  a  tör- 
vényhozásnak, hogy  az  egyházi  közegekkel  mint  saját  köze- 
geivel akart  rendelkezni  és  mily  kibonthatatlan  konflik- 
tusokat idézett  elő.  Csak  arra  hivatkozom,  hogy  a  koUiziók 
korszakában  seregestől  jöttek  létre  házasságok,  nem  az 
1791  :  XXVI.  t.-czikknek  megfelelően,  hanem  protestáns  lel- 
készek előtt,  pedig  törvény  szerint  azok  nem  voltak  érvé- 
nyes házasságok.  És  1844-ben  az  országgyűlés  hozott  egy 
törvényt  és  mindezen  törvénytelen  házasságokat  utólag  tör- 
vényesítette és  elrendelte,  hogy  összeirassanak  és  anya- 
könyveztessenek.  A  többiekről  nem  is  akarok  szólni.  Volt-e 
valaki  a  magyar  törvényhozásban  az  alkotmány  újabb  vissza- 

állítása  óta,  aki  azon  kételkedett,  hogy  az  államnak  joga 
van  polgáraira  kötelező  jogrendjét  a  házasságnak  meg- 
szabni ?  Nem.  Emlékeztetem  a  méltóságos  főrendeket,  — 
jelenleg  nem  beszélek  az  egyházi  tagokról  —  hogy  e  ház 
azon  tagjai,  kiket  konzervati veknek  volt  szokás  nevezni, 
1868-ban,  midőn  a  perrendtartás  itt  tárgyaltatott  és  az 
említett  törvények  a  vegyes  házasságról,  interkonfesszionális 
viszonyokról  meghozattak  :  mondom,  konzervatív  tagjai  e 
háznak  abszolúte  semmi  kételyt  sem  árultak  el  arra  nézve, 
hogy  igenis  a  törvényhozásnak  teljes  joga  van  cziviUs  jog- 
erejű törvényhozási  szabályokat  alkotni  a  házassági  viszo- 
nyok terén,  még  pedig  nemcsak  a  vagyonjogi  következmé- 
nyek, hanem  a  házasság  létrejötte  és  felbontása  tekinteté- 
ben is.  (Ügy  van  !) 

Különben  legyen  szabad  ehhez  még  hozzátennem,  hogy 
midőn  abból  indultunk  ki,  —  és  ez  a  javaslat  alapvető  tétele 
—  hogy  közérdekben  és  közszükségben  teremtsünk  egységes 
polgári  jogot  az  állam  minden  polgára  részére,  tekintet  nélkül 
arra,  hogy  vallási  és  nemzetiségi  különbségek  mennyire  szét- 
választják őket,  midőn  igénybe  vettük  e  jogot  :  ennek  jó 
okait  adtuk  és  ennek  jogosultságát  illetőleg  a  legkisebb  kétely 
sem  terheli  elménket.  De  midőn  ezen  probléma  megoldá- 
sához akartunk  nyúlni,  teljes  tudatával  bírtunk  annak,  hogy 
a  házassági  viszony  nem  pusztán  jogviszony  és  a  jogi  momen- 
tumok nem  merítik  ki  annak  lényegét.  Nagyon  fontos  erkölcsi 
elemek  foglaltatnak  benne. 

Van  vallási  oldala  is,  és  általában  nem  úgy  fogtuk  fel 
e  probléma  megoldását,  hogy  az  államnak  a  feladata  volna 
nem  az  erkölcsi  elemeket,  mert  ezek  a  jogi  szabályozásnál 
mindig  legteljesebb  mértékben  érvényesülnek,  de  a  házassági 
viszonyoknak  vallási  oldalát  is  a  polgárok  vélekedésében 
vagy  gyakorlati  alkalmazásában  elnyomni.  Ellenkezőleg  abból 
indultunk  ki,  hogy  a  házasság  létrejötténél  a  jogerkölcsi 
intézmény  a  tisztán  vallási  intézménytől  a  megkötés  külső 
formájában  szétválasztható,  de  egymást  kiegészíthetik.  (He- 
lyeslés balfelől.)  De  ha  az  állam  teljesen  igénybe  vette  azt 
a  jogot,  hogy  a  házassági  viszonynak  czivihs  erejű  szabá- 
lyozását az  állam  és  csakis  az  állam  gyakorolja  és  nem  osztja 
szét  öt,  hat  vagy  több  felekezet    közt,    amely  az  államban 

van  vagy  keletkezhetik  :  egyszersmind  tette  ezt  úgy,  hogy 
az  egyházak  számára  a  házasság  vallási  oldalát,  a  házasság 
gondozását  illetőleg  a  híveknek  a  házassági  ügyekben  a  vallás 
tanainak  és  szabályainak  megfelelő  eljárása  —  tehát  teljes 
és  igazi  szabadság  —  biztosíttassék  a  vallási  élet  terén.  Ezen 
alapul  a  jelen  törvényjavaslat. 

Már  most  ő  eminencziája  —  aki  nagy  sajnálatomra 
nincs  jelen  —  kétségbe  látszott  azt  vonni,  ami  benne  van 
ezen  indokolásban  is,  és  ezt  fel  is  említette  t,  barátom,  az 
előadó  úr,  hogy  a  bevett  egyházak  Magyarországon  az  állam 
akaratából  bírják  azt  a  jogot,  hogy  cziviHs  erejű,  kötelező 
szabályokat  alkothatnak  és  hogy  polgári  joghatályú  bírás- 
kodást gyakorolnak.  Ez  csak  az  állam  akarata,  reczepczió, 
illetőleg  állami  törvény  nyomán  történik.  Mert,  méltóságos 
főrendek,  én  nem  hiszem,  hogy  eUenmondással  találkozzam 
itt,  a  magyar  törvényhozásban  abban  a  tekintetben,  hogy 
egyetlen  egy  egyháznak  sincs  szemben  az  állammal  több  joga, 
mint  az,  hogy  kívánliatja,  hogy  hitelvei  és  tanai  a  vallási 
élet  terén  szabadon  érvényesülhessenek  ;  és  hogy  jogosulat- 
lan az  a  követelés,  hogy  hitelvei  vagy  armak  következményei 
a  magánjogban,  épen  azon  jogban,  amely  minden  állam- 
polgár közös  joga,  a  közös  polgári  törvénykönyvben  ehsmer- 
tessenek  és  állami  jogszabályok  erejével  bírjanak,  —  ezt 
kívánni,  kivált  oly  államban,  mely  számos  hitfelekezetet 
foglal  magában  és  ezen  egyházak  legtöbbje  jelentékeny  számú 
hívekkel  bír,   ezt  követelni  egyetlen  egyháznak  sincs  joga. 

Ez  legyen  felelet  azokra,  amikben  ő  eminencziája,  néze- 
tem szerint  nem  sikerülten,  czáfolni  kívánta  az  előadó  urat. 

Ami  mármost  ezen  magas  és  jelentékeny  helyről  a 
törvényjavaslat  ellen  felhozott  ellenvetéseket  illeti,  azokat 
ugyanabban  a  rendben,  amint  előadattak,  bírálat  alá  szán- 
dékozom venni.  (Halljuk  !  Halljuk  !) 

Az  első,  amit  ő  főmagassága,  a  bíbornok  herczegprimás 
mondott,  az,  hogy  nem  fogadhatja  el  ezen  törvényjavaslatot 
azért,  mert  az  egyház  dogmáival  ellenkezik.  Az  egyház  tanai 
szerint  tudniilhk  a  házasság  szentség,  felbonthatatlan,  érvé- 
nyessége felett  az  egyház  ítél  ;  a  javaslat  szerint  pedig  a 
házasság  polgári  szerződés,  felbontható,  érvényessége  felett 
az   állam  ítél. 

Méltóságos  főrendek  !  Én  azt  tartom,  —  ezt  egész  tisz- 
telettel jegyzem  meg  —  hogy  ez  a  javaslat  fő  és  lényeges 
szempontjának,  melyből  az  megítélendő,  tökéletes  eltévesz- 
tése.  Mert  amidőn  arról  van  szó,  hogy  Magyarországon, 
ahol  annyi  felekezet  van,  elsőrendű  szükség  egységes  áUami 
jogot  alkotni,  akkor  abból  a  szempontból  megitélni  ezt  az 
áUami  jogot,  hogy  vájjon  egyik  vagy  másik  egyház  dogmá- 
jának megfelel-e  vagy  sem  :  ez  egészen  eltévesztett  álláspont. 
Én  elfogadom  azt  az  álláspontot,  amelyre  később  ő  főmagas- 
sága  rátért,  hogy  vájjon  sérti-e  az  a  lelkiismereti  szabadsá- 
got, kényszerít-e  olyan  cselekvényre,  melyet  az  egyház  hit- 
elvei tiltanak  ?  Ezt  elfogadom  a  megítélés  szempontjául,  ez 
képezheti  a  bírálat  alapját.  De  azt  kívánni,  hogy  egy  tör- 
vényjavaslat azért  vettessék  el,  mert  egyik  vagy  másik  egy- 
ház dogmáinak  nem  mindenben  felel  meg  :  annyit  jelentene, 
mint  az  egyházat  tenni  úrrá  az  állam  felett,  az  egyházi  tano- 
kat a  polgári  jogviszonyok  felett  és  oly  államban,  ahol 
több  egyház  van,  minden  igazságos  reformot  lehetetlenné 
tenni.   (Helyeslés  a  baloldalon.) 

Hát  ez  régi  dolog.  Régen  megvan  már  a  magyar  tör- 
vényhozásban ez  a  két  irány,  1868-ban,  méltóságos  főrendek, 
a  polgári  perrendtartásról  ideiglenes  törvény  alkottatott  és 
ezen  törvény  keretében  felmerült  az,  vájjon  eltöröltessék-e 
a  szentszékek  jm-isdictiója,  vagyis  helyesebben  az  egyházi 
bíráskodás  a  házassági  jogviszonyok  felett.  S  akkor  a 
magyar  pohtikai  közvéleményben  szétvált  két  irány. 

Az  egyik  irány,  amelyre  röviden  csak  azt  akarom 
mondani,  hogy  ennek  a  háznak  konzervatív  elemei  nagy 
részben  hozzátartoztak,  ahhoz  hajlott  :  nem  kell  eltörölni 
az  egyházi  házassági  jogokat  és  bíráskodást,  sőt  szaporítani 
kell,  meg  kell  adni  azon  egyházaknak  is,  amelyek  nem 
bírják  vagy  még  nem  gyakorolják  ;  meg  kell  adni  a  bírás- 
kodást a  házassági  viszony  felett,  amint  a  világi  főrendek 
—  köztük  a  boldogemlékü  Cziráky  János  gróf  is  —  egyenesen 
kijelentették  :  az  izraeUtáknak  is,  akiknek  akkor  egyenjogú- 
sításáról volt  szó.  Ez  volt  az  egyik  irány. 

Eltért  ettől  az  alsóházban  Deák  Ferencz  kezdeménye- 
zésére az  alsóháznak  óriási  többsége  által  felállított  másik, 
amaz    irány,     amely  azt  mondta  :   nem  a  felekezeti  jogok 

és  ezáltal  a  bíráskodás  szaporításában,  nem  a  jogok  parti- 
kuláris elaprózásában,  hanem  egy  általános,  egységes,  min- 
den felekezeti  elemtől  ment  házassági  jog  és  jurisdictio  meg- 
alkotásában van  a  probléma  megoldása,  melynek  természe- 
tes kiegészítő  eleme  a  kötelező  polgári  forma  is.  Ez  volt 
a  két  álláspont.  De  az,  hogy  e  törvényjavaslat,  mely  azt 
czélozza,  ne  saját  érdeme  alapján  ítéltessék  meg,  hanem 
azért,  mert  az  egyház  dogmáinak  nem  felel  meg,  ez  kiválóan 
téves  szempont  ! 

Gyakorlatilag  véve,  abban  talán  minden  különbség  nél- 
kül méltóztatnak  nekem  igazat  adni,  nem  az  a  kérdés,  hogy 
jogtételeiben  a  javaslat  minden  egyház  dogmáinak  és  sza- 
bályainak megfelel-e  vagy  sem  ;  —  nagyon  jól  tudják,  hogy 
ez  lehetetlen,  hogy  megfeleljen  —  hanem  az  a  kérdés  :  lehet-e 
ezen  intézmények  alatt  élni  és  ezen  intézmények  engednek-e 
olyan  szabadságot,  hogy  valaki  lelkiismereti  sérelem  és  kény- 
szer nélkül  élhet  ezen  intézmények  alatt.  Ez  a  kérdés  ;  mert 
ha  igen,  akkor  megvan  a  vallásszabadság,  megvan  az  egy- 
házak szilárdsága,  akkor  megvan  a  polgári  jogrend  egysége, 
megvan  a  házasság  biztossága  és  szilárdsága. 

Ö  főmagassága  felhozta  azt,  hogy  az  egyház  tanai  sze- 
rint a  házasság  szentség,  ez  úgy  van,  a  törvényjavaslat 
szerint  pedig  —  így  akarta  az  ellentétet  megállapítani  — 
csak  szerződés.  Engedelmet  kérek,  e  törvényjavaslat  azt 
nem  mondja.  Általában  e  terminológiának  nem  szabatos 
használata  sok  félreértésre  ad  alkalmat.  A  kormány  részéről 
arra  utalok,  hogy  a  törvényjavaslat  sehol  nem  mondja  puszta 
szerződésnek  a  házasságot,  —  ellentmond  az  ily  felfogásnak 
a  törvényjavaslat  egész  tartalma  ;  hanem  tartja  oly  külön 
viszonynak,  mely  szerződés  alakjában  köttetik  meg  (Ellen- 
mondások a  jobboldalon.)  kölcsönös  beleegyezés  által,  de 
amelynek  sem  létrejötte,  sem  tartalma,  sem  fennállása  nem 
függ  egyéni  önkénytől,  nincs  a  felek  szabad  rendelkezésének 
alávetve.  Azt,  hogy  kölcsönös  megegyezés,  tehát  szerződés 
alakjában  jő  létre,  ugyanezt  tartja  a  trienti  konczihum  is 
egyenesen  a  maga  határozataiban.  (Ellenmondás  a  jobbolda- 
lon.) Felolvashatom,  ugyanezt  tartja  a  világon  minden  káno- 
nista,  aki  erről  valaha  véleményt  mondott.  Ne  méltóz- 
tassanak tehát  a  fogalmakat  összezavarni   és   azt   mondani, 

hogy  mi  közönséges  szerződésnek  tartjuk,  aminek  hátteré- 
ben az  a  féheértés  van,  hogy  t.  i.  a  közönséges  szerződések 
határozatai  állanak  reá  nézve ;  holott  méltóztassanak  elolvasni 
a,  törvényjavaslatot,  mily  fokban  kizárja  az,  épen  erkölcsi 
szempontokból  a  felek  szabad  rendelkezését  :  e  javaslat  sze- 
rint a  házasság  sokkal  szigorúbb,  mint  pl.  a  protestáns  vagy 
az  orthodox  egyház  jelenlegi  joga  tartja,  sokkal  szigorúbb, 
mint  a  protestáns  egyházaknak  bármely  érvényes  joga, 
sőt  hogy  némely,  bár  nem  számos  tekintetben  szigorúbb  még 
a  római  egyház  számára  érvényes  házassági  jognál  is, 
arra  később,  talán  mai  beszédem  folyamában,  rá  fogok 
térni. 

Igen,  e  javaslat  nem  mondja,  hogy  a  házasság  szentség, 
de  nem  is  zárja  ki  azt  ;  erről  a  tisztán  vallási  oldaláról  a 
házasságnak  nem  szól,  mert  ez  a  polgári  jogszabályozás 
körébe   nem  tartozik. 

Hát  helyes  volna-e,  hogy  ezt  mondja,  midőn  a  házas- 
sági viszonyt  csak  jogi  vonatkozásaiban  szabályozza  ?  Helyes 
volna-e,  hogyha  a  javaslat  kimondaná  azt,  ami  eminenter 
a  házasságnak  vallási  oldala,  ami  a  házasságot,  mint  vallási 
intézményt  jellemzi  ?  Ez,  nézetem  szerint,  nem  lett  volna 
helyes,  ez  beavatkozás  lett  volna  a  vallási  hit  körébe,  mely- 
től elvileg  óvakodtunk.  Akik  a  házasságot  szentségnek 
vallják,  azt  nem  a  polgári  törvény  erejénél  fogva  teszik, 
hanem  dogma  erejénél  fogva.  És  azt  a  polgári  törvény  sem 
meg  nem  erősítheti,  sem  ki  nem  zárhatja,  sem  nem  gyengít- 
heti. A  polgári  törvény,  igaz,  nem  mondja,  hogy  szentség, 
mert  ez  nem  tartozik  körébe,  mert  nem  tartozik  hozzá  val- 
lási jellegű  szabályozást  venni  fel  ;  de  nem  is  mondja,  hogy 
nem  szentség  és  nem  tartalmaz  semmi  olyan  rendelkezést, 
hogy  Magyarország  azon  polgárai,  kik  hitök  szerint  szent- 
ségnek tartják,  gátolva  lennének  bármi  tekintetben  ezen 
hitöket  követni. 

Ebben  van  a  dolognak  a  lényege.  (Helyeslés  balfelől.) 

Igaz,  hogy  a  kánonjog,  helyesebben  a  katholikus  egyház 
tanai  szerint  a  házasság  felbonthatatlan,  és  ezen  törvény- 
javaslat szerint  a  házasság  felbontható,  s  hogy  ennélfogva 
a  házasság  ezen  részére  nézve  nem  egyezik  meg  a  dogmával. 
De  hát  vájjon  nem  élhet-e  azért  e  törvény  és  ezen  intéz- 

meny  alatt  mindenki  vallása  szerint  ?  Hát  kényszerit-e  vala- 
kit a  felbontásra  ?  Nem  ;  hanem  tisztán  egyéni  szabad  aka- 
ratára hagyja,  hogy  kövesse  vallási  tanait,  meggyőződése 
szerint.  A  szeparáczió  intézményének  elfogadása  által  nem 
nyit-e  még  arra  is  módot,  hogy  akire  a  házassági  tényleges 
viszony  tűrhetetlen,  ne  legyen  kénytelen  felbontást  kérni, 
mert  vallása  tiltja,  de  kérhessen  szeparácziót  ?  !  (Ügy  van  ! 
Ügy  van  !  balfelől.)  Mármost,  ha  az  illető  vallása  tanaival 
összhangban  akar  eljárni :  ahhoz,  amit  vallása  tilt,  nem  fog 
folyamodni,  a  javaslat  erre  nem  kényszeríti,  a  szabadság 
terére  teszi  át  a  vallási  tanok  követését  és  így  az  igazi  val- 
lásosságnak, a  vallási  szabadságnak  kedvez.  (Helyeslés  bal- 
felől.) Nem  gyakorol  kényszert  sem  azon  állampolgárokra, 
kik  a  házasságot  felbonthatlannak  tartják,  sem  azokra,  kik 
azt  felbonthatónak  tartják,  sem  azokra,  kik  azt  szentségnek 
tartják  ugyan,  de  felbonthatónak,  mint  a  görög-keleti  egyház. 
Igaz,  nem  ad  mindazon  okokból  felbontást,  mint  a  protes- 
táns egyházak,  még  kevésbbé  mindazon  okokból,  mint  a 
görög-keleti  egyház,  mely  a  felbontási  okok  tekintetében  a 
jozefinumon  sokban  túlmegy.  Merem  áUítani :  felbontás  tekin- 
tetében mindezeknél  szigorúbb  a  javaslat.  Csak  egy  pár 
tekintetet  emelek  ki.  (Halljuk  !  Halljuk  !) 

A  házasság  ezen  törvényjavaslat  szerint  csak  vétkesség 
okából  bontható  fel.  Nem  bontható  fel,  ha  az  egyik  házas- 
társ gyógjnthatlan  elmebajban  szenved,  nem  bontható  fel, 
ha  ragályos,  gyógyíthatlan  betegséggel  sújtotta  a  gondviselés. 
Pedig  ily  okokból  felbontást  ad  a  görög-keleti  egyház  és  az 
egyik  okból  egjTiémelyik  protestáns  egyház  is.  Jól  tudom, 
e  szigorban  sokszor  nagy  keménység  van,  eUsmerem,  az  illető 
házasfelekre  felette  súlyos,  néha  az  egész  élet  boldogságát 
széttipró  ez  a  szigor  ;  de  mégis  mi  ma  szigorúbb,  nemesebb 
elvnek  hódolva,  úgy  fogtuk  fel  a  házasságot,  mint  amely 
jóban,  rosszban  való  egyesülésre  köttetik  és  mi  abból  indul- 
tunk ki,  hogy  ezt  mint  csapást  megadással  tűrni  kell,  ha 
az  egyik  házastárs  gyógyíthatlan  elmebetegségben  szenved, 
vagy  ha  undorító  és  ragályos  betegségek  látogatják  meg, 
de  ezt,  mint  felbontási  okot  nem  fogadtuk  el,  mint  a  görög- 
keleti egyházak  .  .  . 

Román   Miron   metropolita   (tagadólag   int). 

Igen,  a  görög-keleti  egyház  ezeket  a  felbontási  okokat 
ismeri ;  ha  tévedek,  nagyméltóságod  szíves  lesz  ezt  felderí- 
teni, s   én   majd  azután  forrásaimat   meg  fogom  mondani. 

A  felbonthatóság  vagy  felbonthatlanság  tekintetében 
tehát,  igaz,  eltérünk  a  dogmától  ;  de  nem  ez  a  kérdés.  Mivel 
mindenkinek  tisztán  szabadságában  áll  élni  ezzel  a  szabad- 
sággal vagy  sem,  ebben  lelkiismereti  sérelem  nincsen.  Ha 
pedig  azt  akarjuk  venni,  amit  ő  főmagassága  mondott,  — 
és  ott  már  egyenlő  téren  állunk  ;  mert  a  dogma  terén  nem 
lehet  vitatkozni  —  hanem  midőn  társadalmi  szempontból, 
az  állam  szempontjából  ő  azt  vitatta,  hogy  a  házasság  fel- 
bonthatlansága  a  helyes,  azt  kellett  volna  elfogadni :  ezt 
értem,  ez  vitatható  álláspont,  hogy  mi  a  helyesebb  erkölcsi, 
társadalmi,  jogi  szempontból,  mi  jobb,  tekintettel  a  családra 
és  a  gyermekekre  is. 

Nem  akarom  most  fárasztani  a  méltóságos  főrendeket 
azzal,  hogy  most  fejtsem  ki  tüzetesen,  hogy  a  házasság  fel- 
bonthatóságát miért  fogadtam  el ;  de  szemben  azzal,  amit 
ő  főmagassága  kiemelt,  röviden  egy  pár  szempontot  én  is 
felemlítek,  bővebben  reátérhetek  más  alkalommal,  ha  szük- 
ségesnek látszik. 

A  javaslat  ellenzőitől  ismételve  hallottam,  ma  is,  hogy 
a  jelenleg  fennálló  érvényes  jogok  szerint  a  nők  helyzete  biz- 
tosítottabb  és  jobb,  mint  lesz  az  új  jog  szerint.  Én  ezt  téve- 
désnek tartom.  A  ma  fennálló  jogok  szerint  azt  merem 
mondani,  véve  az  összes  jogállapotokat,  hogy  a  házasság 
felbontása  sokkal  könnyebb,  mint  a  javaslat  szerint.  Van 
egy  hatályos  mód  reá,  ami  nincs  meg  a  javaslat  szerint, 
és  ez  a  vallás  változás.  A  tapasztalás  mutatja,  mennyien 
nyúlnak  ehhez  a  módhoz.  És  ezen  ház  tagjai  azt  is  tudják, 
hogy  mikor  az  illetők  czél jókat  elérték,  sokszor  visszatértek 
korábbi  egyházukhoz.  Ez  teszi  rendkívül  bizonytalanná  a 
házasfél  helyzetét,  mert  lehet  a  felekezeti  jogok  között  válasz- 
tani ;  lehet  választani  azt  a  jurisdictiót,  amelyről  —  joggal 
vagy  jog  nélkül,  nem  vitatom  —  azt  hiszik,  hogy  itt  jutnak 
leghamarabb  czélhoz.  Azt  pedig,  hogy  valaki  áttérése  által 
ne  új  vallása  elvei  szerint  ítéltessék  meg,  hanem  elhagyott 
vallása  elvei  szerint  :  a  nagy  küzdelmek  árán  kivívott  és 
remélem,    Magyarországon  mindörökké  fenntartandó  vallás- 

szabadság  föelve  ellenzi  és  mindenkorra  kizárja.  (Helyeslés 
balfelöl.) 

Az  egyházi  házasságjogok  meghozatalába  nincs  hatályos 
beleszólása  az  államnak.  A  felfogások  szabadon  érvényesül- 
nek. Van  oly  jog  is,  mely  azt  mondja  :  érvénytelen  egy 
házasság,  ha  kiderül,  hogy  nem  hajlamból,  hanem  anyagi 
érdek  vagy  rábeszélés  folytán  köttetett.  Az  érvénytelenítési 
és  a  felbontási  ok  sokkal  több,  mint  a  javaslatban.  Én  nem 
Ítélek  el  egy  egyházat  sem.  De  reámutatok  arra  a  fel  is  hasz- 
nált lehetőségre,  hogy  meg  lehet  választani  a  jogot,  meg  azt 
a  bíráskodást  is,  mely  a  fennforgó  esetben  a  legkedvezőbb. 
Hol  van  már  most  itt  a  házasság    szilárdsága    biztosítva  ? 

Ha  már  most  azt  mondják  :  e  szilárdság  főleg  a  nők 
érdeke,  nekem  nem  is  kell  a  javaslatnak  a  nőket  illető  többi 
határozataira  hivatkoznom,  elég  azt  mondanom,  hogy  e  javas- 
lat szerint  maga  a  házasság  lesz  szilárdabb  és  biztosítottabb. 
(Ügy  van  !) 

Ennélfogva,  nézetem  szerint,  a  házasság  erkölcsi  erő- 
ben is  határozottan  nyer  ezen  törvényjavaslat  által  ;  hatá- 
rozottan nyer  azáltal,  hogy  nem  különféle  jurisdictiók, 
amelyeket  tetszés  szerint  válogathatunk,  fognak  ítélni  felette, 
hanem  ítélni  fognak  állami  bíróságok,  melyek  működése  nyil- 
vános, ellenőrizhető,  róluk  tudomást  vehet  mindenki,  szak- 
körök, sajtó,  nagyközönség  és  amely  alá  van  vetve  a 
magyar  törvényhozásnak. 

Ez  a  törvényjavaslat  a  házasságot  úgy  tekinti,  mint 
amely  az  egész  életre  köttetik.  Kitűnik  ez  abból,  hogy 
nem  engedi  meg  a  feltétel  alatti  megkötést.  Nem  engedi 
meg  az  időre  való  megkötést  és  csak  határozott  és  a  lehető- 
ségig körülírt  okokból  engedi  meg  a  felbontást. 

Ámde,  méltóságos  főrendek,  bezárhatjuk-e  mi  szemein- 
ket azon  kiáltó  tény  előtt,  hogy  egy  házasság  összes  erkölcsi 
alkatelemeiben  megromolhatik,  hogy  annak  többé  semmi 
belső  valósága  nincs,  külső,  színleges  köteléken  kívül?  Meg- 
szűnt minden  a  felek  közt  ;  megromlott  minden,  csak  a  külső 
összeköttetés  maradt  meg.  Elenyészett  a  nemes  tartalom, 
mely  abból  a  viszonyból  kihalt,  s  az  üres  hüvely  az,  ami 
Dejaneira-köntös  módjára  őket  összetartja.  Ezen  tények  elől 
nem  lehet  elzárkózni,  és   bármennyire  keU  is   törekednünk 

a  törvényhozásban  az  eszményekre,  azon  alap  viszonyokról 
és  tényekről,  melyek  a  társadalomban  maradandók,  meg 
nem  feledkezhetünk,   (Helyeslés  a  baloldalon.) 

Az  egyéni  boldogulásnak,  az  egyéni  életczélnak  is  meg- 
van a  maga  jogosultsága.  Nem  lehet  tehát  czélja  az  állam 
törvényhozásának  az,  hogy  egy  viszonyt  felbonthatatlannak 
nyilvánítson  akkor,  midőn  annak  belső  erkölcsi  tartalmának 
maradandóságát  biztosítani  nem  képes.  Különben  is,  mél- 
tóságos főrendek,  midőn  czivilis  intézmények  közt  válasz- 
tunk, nem  a  felbonthatóság  áll  a  felbonthatlansággal  szemben. 
Ez  téves  felállítása  a  kérdésnek.  Itt  a  házasság  felbontható- 
sága áll  szemben  a  szeparáczióval,  mert  nem  is  beszélve 
most  a  tényleges  állapotokról,  azok  a  törvényhozások,  melyek 
nem  ismerik  a  házasság  felbonthatóságát,  ismerik  a  szepa- 
rácziót.  Elismerik  ezt  legalább  is  annyi  és  gyakran  több 
okból.  Ez  okok  megállapításánál  még  a  bírói  diszkréczió  is 
nagyobb.  Az  elválás  intézményét  a  felbontástól  gyakorla- 
tilag csak  a  külső  kötelék  fenntartása  különbözteti  meg. 
Az  életközösség  teljesen  elenyészett  a  felek  között,  meg- 
szűnnek a  jogok  és  kötelességek,  a  vagyoni  viszonyok  meg 
a  gyermekek  kérdése  is  úgy  van  rendezve,  mintha  a  felek 
örökre  széjjelmentek  volna.  Az  ily  állapotban,  czivihs  szem- 
pontból, ugyan  mi  egyéb  az,  ami  összetartja  a  feleket,  mint 
a  minden  tartalom  nélküli  külső  kötelék?  Én  úgy  tartom, 
hogy  mind  az  elválasztott  felek  erkölcsisége,  az  egyéni  boldo- 
gulás szempontjából,  mind  a  házasság  nemessége,  a  család 
és  a  gyermekek  szempontjából  sokkal  helyesebb  az,  ha  egy 
megromlott  házasságot  a  törvény  szétválaszt,  mint  ha  kül- 
sőleg együtt  hagyja  a  szülőket.  Már  egy  alkalommal  kiemel- 
tem, hogy  a  gyermekek  tekintetében  is  jobb,  ha  tudják, 
hogy  szüleik  házassága  felbontatott,  mint  ha  tanúi  lesznek 
a  megromlott  házaséletnek  ;  talán  nemcsak  ennek,  de  tanúi 
lesznek  a  szülők  bűneinek  és  gyakran  bírái  is.  (Élénk  helyes- 
lés a  baloldalon.) 

Ez  volt  a  főszempont,  méltóságos  főrendek,  amiért  a 
felbonthatóság  elvét  elfogadtuk  és  azt  lehetőleg  megszorí- 
tani iparkodtunk.  A  kérdés,  megengedem,  vitatható,  de  egy 
állami  házasságjogban,  kivált  ha  az  számos  egyház  közt 
megoszló  polgárokra  hozatik,   e  kérdésnek  nem  a  dogmák 

szerint,    hanem    általános    erkölcsi    társadalmi    szempontok 
alapján  kell   eldőlnie. 

Rátérek  ö  főmagasságának  harmadik  ellenvetésére.  Azt 
mondja  ugyanis  ö  főmagassága,  hogy  az  egyház  tanai  sze- 
rint a  házasság  érvénye  felett  a  bíráskodás  az  egyházat 
illeti.  Ezen  törvényjavaslat  szerint  azonban  a  jurisdictio 
a  királyi  bíróságokhoz  tartozik.  Igaz.  Ebben  is  különb- 
ség van. 

Nem  akarok  itt  arra  hivatkozni,  hogy  a  törvényjavas- 
latban az  egyházi  házasságot,  mint  tisztán  vallási  intéz- 
ményt szétválasztottuk  a  polgárjogi  intézménytől.  Nem  aka- 
rok arra  hivatkozni,  hogy  azt  mondottuk  :  aki  egyházi 
házasságra  lépett,  arra  nézve  a  vallási  élet  körében  meg- 
marad az  egyház  jurisdictiója,  mert  az  nincs  megtiltva,  sőt 
szabaddá  van  téve,  hogy  az  egyház  egészen  saját  elvei  és 
tanai  szerint  ítélhet  a  házasság,  mint  vallási  viszony  felett. 
Azt  hiszem,  hogy  ami  a  lelkiismeret  szabadságát  illeti,  ez 
tökéletesen  elég  annak  biztosítására  ;  de  azt  kívánni,  hogy 
Magyarországon  a  házasság  polgári  érvénye  feletti  bírásko- 
dás maradjon  az  egyházaknál,  mert  az  egyházat  nem  lehet 
vele  felruházni,  és  ha  a  paritás  alapján  állunk,  vagy  min- 
deniket, vagy  egyet  sem  lehet  vele  felruházni  :  ez  oly  kíván- 
ság, amelynek  sem  Amerikában,  sem  Európában  egyetlen 
egy  cziviUzált  állam  sem  felel  meg. 

Schlauch  Lőrincz  bíbornok,  nagyváradi  püspök : 
Angolországban  azonban  visszatértek  erre. 
Bocsánatot  kérek,  nem  tértek  vissza.  Egyébiránt  nekem 
az  a  szerencsétlenségem,  hogy  a  tényekre  nézve  ő  eminen- 
cziáéitól  különböző  informáczióim  vannak.  Nem  hiszem,  hogy 
tévednék,  midőn  álhtom,  hogy  Angolországban,  sőt  Izland- 
ban is,  tovább  megyek  :  Skócziában  is  és  az  északamerikai 
unió  államaiban  nincs  más  czivihs  érvényű  bíráskodás  a 
házasság  érvényessége  és  felbontása  felett,  mint  tisztán  pol- 
gári, s  én  gondolom,  hogy  az  erre  vonatkozó  nyilatkozatok 
ő  eminencziáját  ki  fogják  elégíteni,  különben  az  illető  műve- 
ket holnap  magammal  fogom  hozni.  De  nem  is  keU  azt  hinni, 
hogy  ez  valami  veszedelmes  újítás  volna.  Ha  a  szomszédba, 
Ausztriába  nézünk,  melyet  oly  nagyon  szeretnének  ezen  házas- 
sági  reformnál   követendő   mintának  állítani,   legalább  szá- 

mosan  vannak,  kik  analóg  intézkedéseket  tartanának  nálunk 
is  helyeseknek,  —  Ausztriában,  mondom,  a  polgári  bíróságok 
ítélnek  házassági  ügyekben,  pedig  a  házasságkötés  ott  rend- 
szerint egyházi  alakban  történik.  Sőt  merem  állítani,  hogy  e 
javaslat  az  egyháznak,  természetesen  a  vallási  téren,  több 
szabadságot  enged  a  bíráskodásban,  mint  az  Ausztriában 
történt.  (Derültség  a  jobboldalon.)  Miután  látom,  hogy  a 
főrendiháznak  több  tisztelt  tagja  ezt  mulatságosnak  találja, 
a  következőket  ajánlom  figyelmökbe.  (Halljuk  !) 

1868-ban,  midőn  a  polgári  törvénykönyv  szabályai  az 
egyházi  házassági  jog  helyébe  a  házassági  viszonyokra  nézve 
visszaálHttattak,  visszaálHttatott  a  polgári  jurisdictio  is,  —  az 
egyházi  bíróságok  megpróbáltak  tovább  működni  és  ítéle- 
teket hozni,  természetesen  olyanokat,  melyek  czivihs  érvény- 
nyel nem  bírtak,  hanem  csak  a  vallási  élet  terén.  A  belügy- 
miniszter, a  kultusz-  és  igazságügyi  miniszterek  együtt  ki- 
adtak egy  rendeletet  1869.  február  hó  19-ről,  amelyben  a 
bírói  formák  közt  való  eljárás  megtiltatott,  a  bírói  kiadvá- 
nyok formájának  használata,  az  ítélet  elnevezés,  bírói  pecsét 
használata,  szóval  a  bíráskodási  formák  szerinti  eljárás 
megtiltatott.  Ilyesmire  a  kötelező  polgári  házasság  intéz- 
ménye  meUett   nem  lesz   szükség. 

Már  most  méltóztassék  mosolyogni.  Ez  nem  lesz  nálunk. 
Hol  van  tehát  nagyobb  szabadsága  az  egyháznak  :  ott-e  jelen- 
leg, vagy  pedig  ha  —  amint  hiszem  és  remélem  —  e  tör- 
vényjavaslat törvényerőre  emelkedik,  itt,  ahol  az  egyház 
a  vallási  téren  és  vallási  viszonyok  felett  szabadon  ítélhet  ? 

Különben  egy  egyszerű  szempont  eldönti  a  dolgot.  Ha 
egyszer  az  állam  átvette  a  házassági  viszonynak  állami  tör- 
vénnyel való  szabályozását,  vájjon  a  jurisdictiót  nem  kell-e 
szükségkép  átvennie  ?  Alig  hiszem,  hogy  valaki  erre  nem- 
mel felelhetne. 

Nem  gondolom  tehát,  méltóságos  főrendek,  hogy  ezen 
okokból  ezt  a  törvényjavaslatot  vissza  lehetne  utasítani,  ki- 
véve, ha  az  álláspontot  valakire  nézve  tisztán  a  dogma  szabja 
meg,  mert  akkor  —  megvallom  —  oly  téren  állunk,  amelyen 
az  érvelés  egy  czivilis  törvény  felett  valóban  lehetetlen,  és 
nem  is  hihetem,  hogy  törvényhozó  testületben  ilynemű  érve- 
lés döntő  lehetne. 

Nem  tagadhatom  meg  magamtól  a  Gladstone-ra  való 
hivatkozás  érintésének  örömét.  Ö  főmagassága  Gladstone- 
nak  két  állítására  hivatkozott  :  az  egyik  az,  hogy  1857  óta, 
mióta  állami  törvény  szabályozta  Anghában  a  felbontási 
okokat,  romlottak  a  házassági  viszonyok  ;  a  második  pedig 
az,  hogy  a  felbontás  megengedése  egyáltalában  nem  helyes. 
Nem  furcsa-e,  méltóságos  főrendek,  az,  hogy  ha  valaki 
60  esztendőnél  többet  töltött  a  parlamentben  és  igen  sok- 
szor volt  kormányon  és  igen  sok  alkalma  volt  a  hásassági 
jog  reformját  kezdeményezni,  de  ennek  az  erős  meggyőző- 
désnek ő  soha  semminemű  kezdeményezésben  jelét  nem  adta  ? 
Nem  szabad  itt  elfelejteni  azt,  hogy  az  a  nagy  államférfiú  — 
akinek  azonban  véleményét  csak  annyiban  fogadom  el,^ 
amennyiben  jó  okokkal  támogattatik,  itt  pedig  csak  véle- 
ménye, nem  okai  vannak  előadva  —  igen  sok  vélemény- 
változáson ment  keresztül,  különösen  egyházi  dolgokban, 
az  állam  és  egyház  közti  viszony  kérdésében.  Hiszen  csak 
egyet  említek  fel  a  méltóságos  főrendeknek  az  ismeretes 
tények  közül.  Ö,  aki  könyv^et  írt  az  állam  és  egyház  közti 
viszonyról,  az  egyház  érdekében  a  legnagyobb  szélsőségig 
ment,  maga  indítványozta  az  angol  egyház  államosításának 
megszűntetését  Irlandban,  alatta  készült  a  jelenleg  tárgya- 
lás alatt  levő  és  a  walesi  egyház  államosításának  megszűn- 
tetését tárgy  az  ó  javaslat. 

Nem  tudom,  az  ő  főmagassága  által  idézett  vélemény 
mely  korszakból  való,  de  azt  kell  tartanom,  hogy  mint  több, 
egyéb  egyházi  dolgokat  érintő  véleménye  azon,  különben 
kitűnő  államférfiunak  még  nagyon  sok  változásnak  lehet 
ezután  is  alávetve. 

Ami  pedig  azon  további  érvelését  illeti,  amelyben  azt 
mondja,  hogy  hitbeh  sérelem  van  a  törvényjavaslatban,  ez 
már  olyan  érvelés,  amellyel  egész  tüzetesen  óhajtok  fog- 
lalkozni. Ö  főmagassága  két  hitbeli  sérelmet  jelölt  meg.  Az 
egyik  az,  hogy  kényszerítik  az  állampolgárokat  arra,  hogy 
a  házasságot  jogilag  a  polgári  hatóság  előtt  kössék  meg  ; 
a  másik  hitbeli  sérelem  pedig  az,  hogy  nem  szabad,  sőt 
tiltva  van  a  lelkésznek  előbb  összeadni  egyházilag  a  feleket, 
mintsem  azok  polgárilag  megkötötték  a  házasságot.  Gondo- 
lom, jól  emlékszem,  ez  a  hitbeli  sérelem.  Megvallom,  nem 


A  főrendiházban.  441 

hosonlíthatom  magamat  össze  ő  f  őmagasságával  annak  a  meg- 
ítélésére nézve,  hogy  mi  hitbeli  sérelem,  mi  nem  ?  Mi  ütkö- 
zik a  dogmába,  mi  nem  ?  Erre  magamat  kompetensnek  nem 
tartom,  de  hogy  ezek  az  ellenvetések  mégsem  tarthatók, 
azt  én  bizonyos  eltagadhatatlan  tényekből  merem  állítani, 
mindig  ehsmerve,  hogy  magamat  dogma  tekintetében  nyi- 
latkozni hivatottnak  nem  tartom. 

Két  tényről  szólok.  Több  mint  50  miUió  kathoKküs  él 
Francziaországban,  Németországban,  Belgiumban  a  kötelező 
polgári  házasság  alatt.  Ha  most  hitbeli  sérelem  volna  az, 
hogy  ezek  a  katholikusok  kötelesek,  mielőtt  egyházilag  meg- 
köthetnék a  házasságot,  azt  jogilag  polgári  hatóság  előtt  meg- 
kötni, ha  ebben  hitbeli,  dogmatikus  sérelem  volna,  akkor 
annak  valami  jelét  vettük  volna.  Amit  ő  főmagassága  fel- 
hozott, hogy  az  egyház  ott  is  ellenezte  a  polgári  házasság 
behozatalát,  —  azt  természetesnek  tartom,  de  ez  még  nem 
bizonyítja,  hogy  ebben  hitbeli  sérelem  van.  De  azt  tapasz- 
taljuk, hogy  az  egyházak  főpapjai,  sőt  maga  az  egyház  feje 
ajánlják,  hogy  járuljanak  a  polgárok  a  házasság  megkötése 
végett  a  polgári  hatóság  elé,  de  hozzáteszik,  hogy  ne  felejt- 
sék el,  hogy  ezzel  pusztán  egy  czivilis  aktust  :  actum  mere 
civilem  végeznek  és  vallásuk  s  lelkiismeretük  szerint  házas- 
ságuk csak  akkor  lesz  házasság,  ha  azt  egyházilag  is  meg- 
kötik. Tehát  abban,  hogy  polgárilag  megköttetik  a  házas- 
ság, sérelmet  nem  találnak. 

Ezt,  gondolom,  senkisem  fogja  kétségbe  vonni,  mert  úgy 
Pius,  mint  Leó  pápa  —  ez  utóbbinak  Epistola  enciklikájában 
és  másutt  is  —  vannak  erre  nézve  hiteles  nyilatkozatok. 
Magának  ő  eminencziájának.  Nagyvárad  bíboros  püspökének 
memorandumában  is  van  e  tekintetben  nyilatkozat  .  .  . 

Schlauch  Lőrincz  nagyváradi  bíboros  püspök  :  Nem 
is  vonom  kétségbe  ! 

Akkor  tehát  ne  ijesztgessük  egymást.   (Derültség.) 

Zichy  Nándor  gróf  :  Tehát  eszerint  a  kardinális, 
valamint  a  szentatya  sem  mondott  igazat ! 
(Derültség.)  Ne  méltóztassanak  ezen  nevetni, 
mert  ez  nagyon  komoly  kérdés  ! 

Én  is  azt  tartom,  hogy  ez  nagyon  komoly  kérdés  ;  de 
korlátozni  magam  a  polémiában  senki  által  sem  engedem. 


442      A  gyökeres  szabályozás.  Törvényj.  a  házassági  jogról. 

Én  a  parlamenti  szokásokat  megtartom.  Itt  állítás  van 
szemben  állítással.  Az  mondatott,  hogy  ebben  hitbeli  sére- 
lem van.  Én  azt  mondtam,  nincs.  Nincs  azért,  mert  a  római 
katholikus  egyház  feje  és  ennélfogva  annak  a  főpapjai  java- 
solják, úgy  amint  mondtam,  ez  aktus  megtételét.  Ezt  nem 
javasolhatnák,  ha  annak  megtétele  hitbeU  sérelem  volna.  Ez 
az  én  áUításom.  Ha  ez  állításom  valótlan,  méltóztassék  meg- 
czáfolni.  (Élénk  tetszés.) 

Schlauch  Lőrincz  nagyváradi  bíboros  püspök :  Meg 

is  fogjuk  czáfolni. 
De  ekkor,  megvallom,  még  azon  humoros  megjegyzé- 
semet sem  vonom  vissza,  hogy  ne  ijesztgessük  egymást, 
azaz  ne  mondjuk  rá  bizonyos  aktusra,  hogy  az  hitbeli 
sérelem,  amikor  nem  az,  épen  azért,  mert  ez  nagyon  fontos 
dolog. 

A  másik  áUítás  szerint  abban  van  a  hitbeh  sérelem, 
hogy  a  lelkésznek  büntetés  alatt  meg  van  tiltva  a  házasság 
szentségét  kiszolgáltatnia,  mielőtt  a  czivilis  összeadás  meg- 
történt volna.  Igenis,  meg  van  tiltva  büntetés  alatt.  De, 
kérem,  e  tilalom  egészen  analóg  azzal,  melyet  a  házassági 
jogban  mi  házassági  tilalomnak  és  nem  bontó  akadálynak 
nevezünk.  És  itt  megint  egy  körülményre  kell  a  figyelmet 
felhívnom.  Az  egyház  mindig  elismerte,  hogy  a  közjó  érde- 
kében, közérdek  szempontjából  a  világi  hatalomnak,  tehát 
az  államnak  joga  van  házassági  tilalmakat  felállítani.  Én 
most  egészen  ráállok  e  térre,  nem  ugyan  mintha  magamra 
nézve  állami  szempontból  döntőnek  találnám,  hanem  az 
érvelés  kedvéért.  Ez  el  van  ismerve  az  egyház  által,  a  polgári 
törvényhozás  igen  sokszor  élt  is  e  hatalommal  s  ezt  az  egyház 
respektálta.  Nemrég  a  méltóságos  főrendiház  is  hozzájárult 
egy  törvényjavaslathoz,  melyben  ily  tilalom  van.  A  véderő- 
ről  szóló  törvény  azt  mondja,  hogy  bizonyos  katonaköteles 
vagy  aktív  szolgálatban  levő  személyt  nem  szabad  össze- 
esketni hatósági  engedély  nélkül,  s  a  lelkészre,  aki  ezt  teszi, 
büntetés  is  van  szabva.  Nem  emlékszem,  hogy  midőn  e 
törvény  hozatott,  itt  hitbeli  sérelmet  emhtett  volna  bárki  is. 
Schlauch  Lőrincz  nagyváradi  bíboros  püspök  :  Tiltó 

akadályok    nem     képeznek     hitbeli     sérelmet, 

hanem  csak  a  bontók. 

Ez  is  csak  tiltó  akadály,  épen  egyházi  szempontból  és 
semmi  más.  Az  van  mondva,  hogy  tilos  őket  összeadni. 

És  itt  legyen  szabad  rámutatnom  a  honvédelmi  minisz- 
ter úr  egy  kimutatására,  mely  szerint  minden  felekezetbeU 
lelkészt  tényleg  meg  is  büntettek  ennek  áthágása  miatt. 
Ebben  tehát  nem  lesz  hitbeli  sérelem. 

Ámde  nagyon  fontos  tekintetekkel  lehet  igazolni,  hogy 
s,  sorrend  miért  legyen  ez.  Puszta  szeszélyből  ez  bizony  nem 
történik.  Csak  röviden  utalok  reá.  A  tapasztalás  vezetett 
erre,  mert  midőn  Francziaországba  behozták  a  polgári  házas- 
ságot, nem  volt  megszabva  e  sorrend.  Az  olaszországi  jelen- 
legi tapasztalás  is  erre  utal.  Ott  az  történt,  hogy  igen  nagy- 
számú házasfél  részint  tudatlanságból,  részint  az  egyik  fél 
-a  másiknak  rászedése  czéljából,  részint  más  okkal  elhanya- 
golta a  polgári  kötést  és  csak  egyházi  házasságot  kötött. 
Ennek  aztán  a  vége  az  lett,  hogy  mikor  jogilag  kellett  érvé- 
nyesíteni a  házasságot,  a  nő  nem  tekintetett  feleségnek,  a 
gyermekek  nem  törvényeseknek,  s  ebből  nagy  mizériák  szár- 
maztak. Méltóztassanak  csak  figyelmöket  kiterjeszteni  az 
Általános  indokolásra. 

Hivatkozom  az  olasz  parlamentben  a  miniszter  előter- 
jesztésére, amelyben  azt  mondja,  hogy  egyetlen  egy  évben 
168  ezer  ilyen  házasság  köttetett,  amelynek  nincs  czivihs 
érvénye.  Előadja,  hogy  minő  ravaszul  —  csak  egyetlen  egy 
pontot  emelek  ki  —  használták  fel  a  hivatalnokok,  sőt 
katonatisztek  e  házasságkötést  arra,  hogy  a  nőt  rászedjék 
és  kaucziót  ne  kelljen  adniok.  A  nő  azt  hiszi,  hogy  házasság- 
ban él,  kaucziót  nem  kellett  letenni.  Természetesen,  mert 
nem  volt   a  czivihs  házasság  megkötve. 

Zichy  Nándor  gróf  :  Az  olasz  tisztikar  talán  mégis 
tisztességesebb  ! 

Engedelmet  kérek,  méltóztassék  disputálni  az  olasz 
miniszterrel,  én  az  olasz  miniszter  előterjesztéséből  idé- 
zek. (Derültség.)  És  felhasználtatott  ez  arra  is,  hogy  a 
nővel  elhitették  :  te  igaz  házasságban  élsz.  Pedig  azután 
mit  akart  biztosítani  a  másik  fél  ?  A  felbonthatóságot. 
Mert  a  czivilis  házasság  felbonthatlan.  A  csak  egyházilag 
kötött  házasság  nem  volt  érvényes  kötés,  a  férj  ott  hagy- 
hatta a  nőt. 

Zichy  Nándor  gróf  :    Ily  állapotok  vannak   ott    a 
tisztikarnál  ? 

Nem  pusztán  tisztekről  van  itt  szó,  ott  is  volt  visszaélő. 
Hogy  ily  állapotok  ne  legyenek,  az  államnak  gondoskodnia 
kell  arról,  hogy  ezen  tévedések  és  tévesztések,  ezek  a  bal 
állapotok  elő  ne  álljanak ;  mert  ha  nem  gondoskodik,  mert 
ha  ezt  összetett  kezekkel  nézi  az  állam,  megszűnik  a  czi- 
vilis  jogrend  és  merem  mondani :  megszűnik  az  erkölcsiség 
őre  lenni. 

Hivatkozom  egy  más  példára.  Beszélek  Belgiumról, 
amely  országra  igen  szívesen  szoktak  hivatkozni,  mint  par 
eKcellence  kathohkus  államra.  Belgiumban  a  kathohkus  párt 
sokszor  többségben  volt,  ma  is  kormányoz.  1810-ben  a  házas- 
ságra nézve  meg  volt  szabva  a  házasságkötés  sorrendje. 
Előbb  kellett  civihter  megkötni  a  házasságot  és  a  lelkésznek 
csak  azután  volt  szabad  a  feleket  összeadnia,  még  pedig  úgy, 
hogy  ha  elsöizben  ezt  a  sorrendet  megszegték,  pénzzel,  másod- 
ízben fogházzal  büntettettek  8  naptól  3  hónapig.  1815-ben, 
mikor  a  franczia  uralom  megszűnt,  az  akkori  szuverén  meg- 
szűntette a  jogszabályok  ezen  részét  s  akkor  csakhamar  elő- 
állott az  az  eset,  hogy  egész  sereg  házasságot  kötöttek  pusz- 
tán egyházüag,  civiliter  nem  kötötték  meg  és  ugyanaz  a 
jogi  veszély  származott  ebből,  mint  Olaszországban.  És  mi 
történt  akkor  ?  Erre  kikérem  a  méltóságos  főrendek  figyel- 
mét. A  belga  püspöki  kar  kibocsátott  egy  köriratot,  amely- 
ben intette  a  papságot,  hogy  ne  kössék  meg  az  egyházi 
házasságot,  mielőtt  bizonyítványt  nem  hoznak  arról,  hogy 
azt  már  polgárilag  megkötötték,  csak  in  urgentissima  causa, 
akkor  is  kívánták  a  fölebb valóknak  jelentését.  Tehát  kinek 
érdeke  szempontjából  szabta  elő  a  lelkészeknek  maga  a  belga 
püspöki  kar  ezen  sorrendet  ? 

No  már,  ha  ezt  itt  maguk  a  belga  püspökök  megtették, 
akkor  miként  képezhet  e  sorrend  megszabása  itt  lelkiisme- 
reti sérelmet  ! 

Schlauch     Lőrincz     nagyváradi    bíboros     püspök  : 
Egészen   más   az   indok  ! 

Bocsánatot  kérek  :  az  indok  minálunk  semmi  más,  mint 
az,  amit  n3riltan  itt  e  ház  előtt  bevallók  és  képviselek,  t,  i. 
hogy  ezen  visszaélések  kizárassanak  és  hogy  a  házasságnak 

és  házasfeleknek  és  ezen  állam  polgárainak  legfontosabb  jogi 
és  erkölcsi  érdekei  biztosittassanak. 

Mi  nem  foglalunk  el  ellenséges  állást  a  házasság  egyházi 
kötésével  szemben.  Egyetlen  egy  betű  sincs  ebben  a  törvény- 
javaslatban, sem  indokolásában,  mely  az  egyházat  üldözni, 
megtámadni  akarná.  De  azon  nagyfontosságú  állami  tekinte- 
tekkel szemben,  melyek  előtt  a  belga  püspöki  kar  önként  meg- 
hajolt, vakoknak  és  siketeknek  kellene  lennünk,  ha  ily  hango- 
san beszélő  tényekből  a  tanulságot  le  nem  vonnék.  (Helyeslés.) 

1817-ben  a  törvényhozás  visszaállította  ezen  kötelező 
rendet  és  azóta  megvan. 

Schlauch     Lőrincz     nagyváradi     bíboros     püspök : 
Hollandiában  ! 

Akkor  még  Holland  és  Belgium  egy  állam  volt.  De 
hát  nézzük  meg,  mi  történt  a  szétválasztás  után. 

Belgium  elvált  Hollandtól,  a  belga  alkotmány  16-ik 
czikkelyébe  beleírták,  hogy  a  czivihs  kötésnek  meg  kell 
előznie  az  egyházit.  Ami  itt  ebben  a  törvényjavaslatban 
van,  az  a  belga  alkotmányban  van  megírva,  és  ismeretes, 
hogy  a  kongresszus  nagy  katholikus  többsége  ebbe  bele- 
nyugodott és  soha  annak  megváltoztatására  azóta  nem  töre- 
kedtek. Sőt  még  egy  más  körülményt  is  fel  kell  említenem. 
A  belga  alkotmányba  az  van  írva,  hogy  kivételek  ezen 
szabály  alól  külön  törvény  által  határoztatnak  meg  ;  azóta 
évtizedek  folytak  el  és  egyetlen  kivételt  sem  állapítottak 
meg,  még  azt  sem,  ami  ezen  javaslatban  bennfoglaltatik, 
t.  i.  hogy  in  articulo  mortis  a  lelkésznek  szabad  legyen  a 
vallási  megkötését  a  házasságnak,  vagyis  e  szentség  kiszol- 
gáltatását eszközölnie. 

Schlauch     Lőrincz     nagyváradi     bíboros     püspök : 
De    érvénytelen  ! 

Ebből  annyit  akarok  következtetni,  összes  érvelésem 
ereje  oda  terjed,  hogy  az  ő  főmagassága  által  felhozott  két 
hitelvi  sérelmet  vagy  kényszert  a  törvényjavaslatban  fel- 
fedezni képes  nem  vagyok.    (Tetszés.) 

Most  már  a  harmadik  pontra  jövök  rá  és  bocsánatot 
kérek  a  méltóságos  főrendiháztól,  de  oly  jelentékeny  fel- 
szólalással van  dolgunk,  hogy  itt  a  kormánynak  határozot- 
tan állást  kell  foglalnia.    (Helyeslés.    Halljuk !   Halljuk !) 

Beszédének  harmadik  részében  ő  fömagassága  azt 
mondja  :  valóban  sérelmes  az  Magyarország  katholikus  lakos- 
ságára, hogy  épen  csak  az  ő  hitelveit  nem  veszik  figyelembe, 
hogy  reádiktálnak  protestáns  elveket,  pedig  a  törvényjavas- 
lat protestáns  elvekre  van  építve. 

Nem  kell  hosszan  indokolnom,  hogy  olyan  helyről 
mondva,  ebben  a  teremben  mondva,  ezt  az  ellenvetést  szó 
nélkül  nem  hagyhatom.  (Helyeslés.)  Nézzük  meg  már  most 
ennek  a  bizonyítékát.  Azt  mondja  :  a  bizonyítás  nagyon 
egyszerű,  mert  ezen  törvényjavaslat  szerint  a  házasság  pol- 
gári szerződés,  —  ez  protestáns  elv  ;  a  házasság  törvény- 
hozása az  államot  illeti,  nem  az  egyházat,  —  ez  protestáns 
felfogás,  protestáns  elv,  ép  úgy,  mint  az,  hogy  a  házasság 
felbontható  és  hogy  a  házassági  jurisdictio  az  áUamot  illeti 
és  nem  az  egyházat. 

Óhajtanám  a  méltóságos  főrendeket  óvni  —  ha  elég 
világos  tudnék  lenni  —  attól,  nehogy  ezt  a  javaslatot  egy  fele- 
kezeti felfogás  ellenszenves  színében  tekintsék. 

E  javaslat  nem  tekinti  közönséges  szerződésnek  a  házas- 
ságot. Igen,  abból  indul  ki,  hogy  polgárilag  kötelező  jog- 
rendjét a  házasságnak  csak  az  állam  szabhatja  meg. 

Ez  mindenekelőtt  állami  felfogás,  államelv,  mely  érvényre 
jutott  tisztán  kathoHkus  népességű  államokban,  mint  Franczia- 
ország  vagy  Belgium,  sőt  érvényre  jutott  Ausztriában  is. 
És  furcsa  volna  állítani,  hogy  Ferencz  császár  és  király 
protestáns  egyház  elveit  akarta  megvalósítani,  midőn  a  pol- 
gári törvénykönyv  behozatala  által  Ausztriában  államosí- 
totta a  házassági  jogot. 

Mikor  Francziaországban  a  házassági  jogot  államosí- 
tották, vagy  Belgiumban  az  államosított  házassági  jogot 
fenntartották  :  vájjon  protestáns  elvek  vezették-e  a  törvény- 
hozókat, vagy  tisztán  állami  elv  és  állami  szempontok  ?  Ne 
vegyítsük  itt  össze  az  állami  szempontot  a  protestáns  egyház 
álláspontjával,  mely  az  állam  törvényhozási  és  bíráskodási 
jogát  ehsmeri.  Ezek  a  példák  bizonyítják,  hogy  oly  törvény- 
hozók és  fejedelmek,  kik  abszolúte  nem  tűnhetnek  fel  abban 
a  színben,  hogy  protestáns  egyházi  elveket  akartak  volna 
megvalósítani,  mondották  ki  mindenütt  a  házassági  jog  álla- 
mosítását. 

Ami  már  most  a  felbonthatóságot  illeti  :  ezt  sem  lehet 
protestáns  elvnek  mondani.  Itt  van  a  görög-keleti  egyház, 
melynek  házassági  és  kánonjoga  olyan  régi,  mint  a  római 
kathoHkus  egyházé  ;  az  is  szentségnek  tekinti  a  házasságot 
és  a  házasságot  felbont  hatónak  tartja.  Hát  ez  is  protestáns 
elveket  fogadott  el  ?  Hát  hogy  lehessen  azt  mondani,  hogy 
a  felbonthatóság  protestáns  elv,  mikor  az  elv  más  egyház- 
ban is  megvan,  sokkal  régebben  ?  És  midőn  a  felbontható- 
ságot Francziaországban  behozták,  akkor  azt  hisszük,  hogy 
a  protestáns  felekezeti  felfogásból  indultak  ki  ?  Semmi  nyoma 
ennek  a  törvény  keletkezése  körül.  A  történet  épen  azt 
mutatja,  hogy  1816-ban  a  felbonthatatlanságot  visszaállí- 
tották :  itt  már  egy  egyháznak  befolyása  nyiltan  van  ki- 
fejezve, mert  a  római  egyházat  állami  egyházzá  nyilvánítot- 
ták és  azt  mondották,  hogy  ennek  tanait  kell  a  polgári  tör- 
vénykönyvben elfogadni.  Midőn  azonban  1883-ban  Tranczia- 
országban  újra  behozták  a  felbonthatóságot,  mindenben  lehet 
ennek  okát  keresni,  csak  nem  a  protestáns  felekezeti  felfogás- 
ban, melynek  azokban  a  tanácskozásokban  semmi  nyoma 
sincs. 

Én  azt  tévedésnek  tartom,  ha  oly  dolgokat,  melyek 
tisztán  állami  szempontok,  melyek  folytán  némely  szabá- 
lyok mint  az  állampolgárok  általános  érdekében  levők  fel- 
vétettek a  javaslatba,  ha  mondom,  ezeket  egy  felekezeti 
felfogás  diadalának  ellenszenves  színében  tüntetik  fel. 

Végre  itt  van  a  jurisdictio  kérdése.  Hát  ez  protestáns 
elv  ?  Hát  Ferencz  császárt  és  királyt  a  protestáns  felfogás 
vezette,  vagy  mindazok  az  államok,  melyekre  hivatkoztam, 
ahol  mindenütt  állami  jurisdictio  van,  egyházi,  felekezeti 
felfogásból  indultak-e  ki,  vagy  pedig  ellenkezőleg  nem  az 
a  természetes  álláspontja-e  az  államnak,  hogy  mihelyt  a 
jogrend  szabályozását  átveszi,  államinak  és  egységesnek  kell 
lennie  a  bíráskodásnak  is  ?  Azt  gondolom  tehát,  hogy  nem 
volna  helyes  és  nem  is  helyes  ebből  a  szempontból  a  törvény- 
javaslatot megtámadni  vagy  visszautasítani. 

Méltóságos  főrendek  !  Soká  fárasztottam  figyelmöket  ; 
ami  még  mondanivalóm  van,  azt  más  alkalomra  halasztóm, 
de  egyet  még  meg  kell  jegyeznem.  Beszédje  végén  ő  főmagas- 
sága  egy  igen  szép  és  fényes  szónoki  fordulattal  feltette  a 

kérdést  és  azt  mondotta,  hogy  megsértené  egyháza  iránti 
kötelességét,  ha  elfogadná  e  javaslatot,  a  fejedelem  iránti 
kötelességét  nem  sérti  meg,  ha  elveti,  ennélfogva  az  elvetésre 
szavaz. 

Én  máskép  áUítom  fel  a  kérdést.  (Halljuk  !  Halljuk  !) 
Én  abban  biró  nem  vagyok,  hogy  oly  magas  egyházi  férfiú 
egyháza  iránti  kötelességének  mit  tart,  én  ebben  az  ő  fel- 
fogását kiforgatni  és  neki  a  magam  feKogását  ajánlani  maga- 
mat hivatottnak  nem  tartom  ;  hanem  igenis  tartom  azt, 
hogy  a  törvényhozásban,  mint  minden  reformot,  úgy  ezt  is, 
a  közjó,  hazánk  és  nemzetünk  közérdekei  szempontjából 
kell  megítélni  és  a  szerint  dönteni. 

Midőn  arról  van  szó,  hogy  annyi  hosszú  időn  át  a  magyar 
törvényhozásra  nézve  megoldhatlan  feladatot,  amelyből 
annyi  súrlódás,  annyi  keserűség  és  annyi  vallási  ingerültség 
eredt,  legalább  a  házasságjog  terén  megoldjunk,  midőn  arról 
van  szó,  ami  egy  modem  államnak  mindenütt  követel- 
ménye, hazánkban  pedig  elsőrangú  kötelesség,  hogy  tudni- 
illik a  jogintézmények  egységével  is  erősítsük  az  annyi  külön- 
böző elemből  álló  magyar  államot,  —  rendet,  szilárdságot  hoz- 
zunk be  a  házassági  viszonyokba,  a  jogegyenlőség  és  a  lelki- 
ismereti szabadság  sértetlen  tartásával  az  egyházak  paritását 
fenntartsuk  és  saját  hivatásuk  terén  szabadságukat  biztosít- 
suk, s  a  múltból  örökölt  és  egy  állam  alattvalóit  szétválasztó 
középkori  válaszfalakat  leomlasszuk,  akkor,  méltóságos 
főrendek,  én  úgy  teszem  fel  a  kérdést  :  ha  úgy  vagyunk  meg- 
győződve, amint  én  előadtam,  hogy  ez  javára  van  az  állam- 
nak és  nemzetnek,  amelytől  felséges  királyunknak  java 
nem  választható  el,  nem  hazafiúi  kötelesség-e,  szemben  az 
előítéletekkel  ezt  a  nagy  és  fontos  reformot  megalkotni  ? 
Ha  valaki  így  van  meggyőződve,  amint  én  állítom .  .  . 
(Egy  hang  jobbfelől  :  De  mi  nem  vagyunk  !  Mozgás.)  A  ki 
nincsen,  annak  a  meggyőződésnek  ugyanazon  szabadságát 
engedjük  a  másik  oldalon  is,  (Halljuk  !  Halljuk  !)  de  mi 
követjük  a  magunkét  azon  tudatban,  hogy  nagy  és  üdvös 
reformot  létesítünk. 

Nem  is  vallás  szerint  foglalunk  állást  a  reformmal  szem- 
ben. Hosszú  időn  át  fennálló  példákból  tudjuk,  hogy  ezen 
intézmények  alatt  hitbeh  sérelem  nélkül  minden  vallás  hívei 

élhetnek,  tudjuk,  hogy  azok  megnyugodtak  és  nem  is  kíván- 
ják megváltoztatni  :  akkor  én  nem  tudom  elhinni,  hogy  az 
ország  bármely  hitű  polgárai  hitüknél  fogva  ezen  nagy, 
nemes  és  üdvös  reform  megszavazásától  el  lennének  zárva, 
és  ebben  a  meggyőződésben  a  méltóságos  főrendeknek  ajánlom 
a  törvényjavaslatot  elfogadásra.  (Hosszantartó  élénk  helyes- 
lés, éljenzés  és  taps  balfelöl.) 

A  május  8-iki  ülésen  elsőnek  Brankovics  György  szerb 
pátriárka  szólalt  föl.  A  görögkeleti  egyház  szempontjából  ellenzi 
a  reformot.  Hogyan  mutathatja  ki,  úgymond,  az  a  görögkeleti 
lelkész,  aki  maga  is  köteles  lesz  a  házasságot  polgári  hatóság  előtt 
megkötni,  a  házasság  szentségi  jellegét  hívei  előtt,  ha  ezek  tudják, 
hogy  a  pap  házassága  is  vüági  törvényen  alapszik  ?  Ily  fejlemény 
nemcsak  az  egyháznak,  hanem  az  államnak  is  árt.  A  vezetése 
alatti  metropolia  Magyarországon  kívül  Horvát-Szlavonorszá- 
gokra  is  kiterjed.  Már  most  a  törvény  azt  a  helyzetet  idézné  elő, 
hogy  a  metropolia  felerészében  a  régi,  felében  az  új  házassági  jog 
lenne  uralkodó.  Behozná  tehát  a  hivők  közé  a  schizmát,  meg- 
szüntetné a  metropolia  egységét,  ezáltal  illuzóriussá  tenné  a 
görögkeleti  egyház  törvényes  autonómiáját  és  véget  nem  érő 
konfliktusokra  vezetne. 

Gróf  Széchenyi  Béla  :  A  törvényjavaslat  nem  érint  vaUási 
ügyeket.  Csak  a  tarthatatlan  állapotot  kívánja  a  házasság  jog 
terén  elintézni,  egyház  és  állam  közt  a  viszonyt  tartósan  rendezni. 
Ha  az  egyház  megfelel  nemes  hivatásának,  mint  a  béke  és  jóté- 
konyság előmozdítója,  csak  áldást  terjeszt  maga  körül.  De  ha 
meg  akarja  bénítani  az  állam  hatalmát,  aláásni  kormánya  tekin- 
télyét, megakasztani  a  kor  haladását :  alkotmányának  revideálá- 
sára  kerülhet  a  sor  ;  mert  végre  is  nem  a  papság  a  fő,  hanem  a 
keresztény  vallás.  A  törvényjavaslat  nem  czéloz  egyebet,  mint  a 
hit  sérelme  nélkül,  vallási  dogmát  nem  érintve,  teljes  mértékben 
kielégíteni  az  állam  érdekeit,  azért  elfogadja.  (Élénk  helyeslés 
és  taps  balfelől.) 

Elnök  kéri  a  főrendeket,  hogy  tetszésüket  ne  nyUvánítsák 
tapssal,  mint  a  színházakban  szokás. 

Gróf  Dessewííy  Aurél  :  A  radikalizmus  fejlődéséhez  nem 
kivan  hozzájárulni.  Elismeri  házassági  viszonyaink  ziláltságát 
s  az  egységes  házassági  jog  és  e  téren  a  polgári  bíráskodás  behoza- 

tálának  szükségét ;  de  a  kötelező  forma  aggályos.  Nincs  megnyug- 
tatva az  iránt,  hogy  megfelel-e  az  előterjesztett  szerkezet  az 
ország  közkivánalmának.  Hiányzik  a  reform  végrehajtásának 
minden  előfeltétele  és  biztosítéka.  Nem  fogadja  el  a  törvény- 
javaslatot. 

Még  Beöthy  Zsigmond,  gróf  Keglevich  István  és  Daruváry 
Alajos  beszéltek  a  törvényjavaslat  mellett,  gróf  Szécsen  Antal, 
gróf  Zay  Miklós  és  Mihajlovics  Miklós  pedig  ellene. 

Harmadnap,  május  9-én,  Zichy  Antal  (mellette),  ifj.  gróf 
Széchenyi  Imre  (ellene)  és  Szász  Károly  ref.  püspök  (meUette) 
szóltak. 

Schlauch  Lőrincz  bibornok,  nagyváradi  püspök  :  Nincs 
nemzet,  mely  csupán  a  jogból  megélhetne.  A  családot  alapító 
házasság  nem  pusztán  jogi  intézmény.  Eddig  a  súlypont  a  val- 
láson nyugodott.  Most  az  állam  nem  hogy  megosztaná  az  egy- 
házzal gondoskodását,  hanem  megfosztja  az  egyház  előtt  kötött 
házasságot  érvényétől  s  a  súlypontot  átviszi  a  szerződésre,  melyet 
kizárólag  jelent  ki  állami  intézménynek.  Tehát  lealázza  a  házas- 
ság valláserkölcsi  részét,  annak  még  accessorius  fontosságot  sem 
tulajdonít.  Midőn  e  szerint  még  a  szellemi  és  erkölcsi  élet  bázisát 
is  saját  körébe  véli  vonhatni,  mostohán  bánik  a  házassággal, 
e  legfontosabb  erkölcsi  intézménnyel ;  másrészt  pedig  beismeri 
tehetetlenségét,  hogy  nem  tud  annak  minden  részében  a  pol- 
gárok lelkiismeretére  megnyugtató  módon  intézkedni.  Család  és 
állam  okozati  szoros  viszonyban  állanak.  Elválasztásuk  természet- 
ellenes. Kölcsönhatásukat  megszüntetni  annyi,  mint  az  egyházat, 
a  házasságban  rejlő  üdvös  erkölcsi  elv  hordozóját  eltaszítani  az 
államtól.  Vájjon  elég  konszohdált-e  már  Magyarországon  az 
államhatalom,  hogy  egy  nyolczszázados,  a  magyar  nép  szoká- 
saiban, tradiczióiban,  vérében  fekvő  viszony  megbontására  hatá- 
rozhassa el  magát,  midőn  az  önfentartás  ösztöne  minden  erkölcsi 
tényezőnek  csoportosítására  utalja  ?  !  Szabad-e  annyi  czentri- 
fugáHs  erő  közepett  a  kipróbált,  hű  társat  ellöknie  magától  ? 
Az  a  rendszer,  melynek  a  polgári  házasság  csupán  egy  lánczszeme, 
népünk  lelkében  a  kereszténység  iránt  való  meleg  érzést  gyengí- 
teni, talán  lerontani  fogja,  A  törvényjavaslat  megszavazását 
részéről  bűnnek  tartaná  a  haza  és  a  nemzet  ellen. 

Gróf  Khuen-Héderváry  Károly  a  törvényjavaslat  mellett  szóL 

Román  Miron  érsek  és  metropolita  :  A  hazai  görögkeleti 
román  egyház  híveinek  és  papságának  a  rendes  egyházi  gyü- 
lekezetekben egyhangúlag  és  ismételten  kifejezett  aggodalmai 
szerint  a  polgári  házasság  esetleges  behozatala  ezen  egyháznak 
törvényesen  fennálló  intézménye  ellen  s  következéseiben  magá- 
nak ezen  egyháznak  léte  ellen  iránjrul.  Hivatkozik  az  erdélyi 
görögkeleti  főegyházmegye  legutolsó  rendes  zsinatának  e  tárgy- 
beli  határozatára.  Püspökei  nevében  is,  akik,  bár  följegyeztették 
magukat,  a  tárgyalás  elhúzódása  miatt  a  szótól  elállottak, 
visszautasítja  a  törvényjavaslatot. 

Miután  még  Szontágh  Pál  kelt  a  törvényjavaslat  védel- 
mére. Szilágyi  Dezső  igazságügyminiszter  mondta  el  következő 
beszédét  : 

Szilágyi  A  méltóságos  főrendiház  meg  fogja  nekem  engedni, 
Dezső  (Halljuk  !  Halljuk  !)  ha  a  jelen  ülés  végén  felszólalásom 
tárgyát  szűkebb  körre,  vagyis  azon  ellenvetésekre  s  a  tör- 
vényjavaslat álláspontjának  azon  kritikájára  szorítom,  me- 
lyek a  görög-keleti  egyház  két  ága  és  a  nagyváradi  bíboros 
püspök  ő  főmagassága  részéről  tegnap  és  ma  felhozattak. 
(Halljuk  !  Halljuk  !)  Ezeket  összefoglalom,  méltóságos  főren- 
dek, azért,  mert  bár  én  meg  vagyok  győződve  és  szoros 
vizsgálata  a  javaslatnak  be  is  fogja  ezt  bizonyítani,  hogy 
ez  a  törvényjavaslat  semminemű  vonatkozásában  nem  a  hit 
és  nem  a  vallás  kérdése,  mégis  a  legnagyobb  nyugtalanság, 
amelyet  gerjeszteni  igyekeztek  és  a  legtöbb  ellenvetés  egye- 
nesen vallási  szempontból  történt.  Ez  az  oka,  hogy  a  hazánk 
ezen  két  nagy  egyháza  részéről  való  felszólalásokat  ma  rövi- 
den  az    ülés   végén   bírálat   alá   venni   szándékozom. 

Mindenekelőtt  megjegyzem,  hogy  csodálkozással,  de 
mindenesetre  nagy  sajnálattal  hallottam  a  törvényjavaslat- 
nak azt  a  félreértését,  mely  a  karloviczi  metropolita-patriárka 
ő  exczellencziája  tegnapi  felszólalásában  nyilvánult. 

Méltóságos  főrendek  !  Ez  a  törvényjavaslat  hazánk  min- 
den bevett  egyházával  egyenlően  bánik.  Az  egyik  fő-  és  irány- 
adó szempontja  volt,  hogy  a  paritást  megőrizze,  de  a  törvény- 
javaslatnak azt  a  félreértését,  amelyet  sajnálatomra  ő  nagy- 
méltósága tanúsított,  én  még  semminemű  egyházi  oldalról 
nem  tapasztaltam,  ö  nagyméltósága  azt  mondja,  hogy  ez 

a  törvényjavaslat  az  egyháznak  örök,  változhatatlan,  tehát 
isteni  kijelentésen,  —  gondolom,  úgy  érti  —  hitelven  nyugvó 
jogkörét  el  akarja  venni.  Én  azt  hiszem,  hogy  ez  az  áUítás 
a  tényekkel  szemben  —  megbocsátja  —  teljesen  téves,  min- 
den alap  nélkül  szűkölködik. 

Kényszeríti-e  az  a  törvényjavaslat  a  görög-keleti  egy- 
házat, hogy  mást  tekintsen  vallási  házasságnak,  mint  amit 
eddigi  törvényei,  kánonjai  és  autonómiája  által  biztosított 
szabályai  szerint  annak  tart  ?   Nem  ! 

Brankovics  György  szerb  pátriárka  :  Indirekté. 

Még  indirekté  sem.  Én  igen  örülök,  hogy  nagyméltósá- 
god nekem  módot  nyújtott  arra,  hogy  ez  a  kérdés  itt  az 
ország  színe  előtt  tisztába  hozassék.  Ez  a  javaslat  fenntartja 
a  vallásszabadságnak  azt  a  nagy  elvét,  hogy  minden  egyház 
vallási  értelemben  tekintse  házasságnak  azt,  a  mit  hitelvei 
ilyennek  megjelölnek,  de  az  állam  törvénye  iránti  köteles- 
séget is  óvja  ;  megkívánja,  hogy  a  polgári  törvényt  tiszteljék 
és  a  házassági  jog  —  nem  vallási  —  megkötésének  azt  tekintse 
az  állam  minden  polgára,  bármely  egyházhoz  tartozzék  is, 
amelyet  az  állam  törvénye  annak  nyilvánít.  A  vallási  élet 
terén  engedelmeskedjenek  egyházuknak,  a  polgári  életjog 
terén   engedelmeskedjenek   az   államnak. 

Mi  a  vallási  házasság,  afiEelett  a  vallásszabadság  elve 
alapján  az  egyház  van  hivatva  határozni,  ezután  is  hivatva 
lesz,  mert  amely  módon  az  egyház  a  maga  szabályainál 
és  hitelveinél  fogva  a  házasságra  nézve  eddig  híveit  kötelező 
szabályokat  kidolgozni  jogosítva  volt,  ezután  is  jogosítva 
lesz  és  a  maga  hatáskörében  —  mert  más  téren  nincs  hivatva 
érvényesülni,  mint  az  egyházi  és  vallási  élet  terén  —  azon 
szabadság,  mely  törvényeink  szerint  őt  megilleti,  egy  haj- 
szálnyi csorbát  sem  fog  ezen  törvényjavaslat  által  szenvedni. 
Ahol  tehát  eddig  megillette  a  bírálás  joga,  ahol  eddig  joga 
volt  szabályait  alkalmazni  valamely  viszonyra,  ott  a  görög- 
keleti egyház  dogmái  és  tanai  szerint  bírni  fog  e  joggal 
ezután  is. 

IVIi  tehát  az,  méltóságos  főrendek,  ami  el  van  véve  e 
javaslat  szerint  nem  a  görög-keleti  egyháztól,  hanem  minden 
bevett  egyháztól  Magyarországon  ?  A  törvényhozási  jog  ? 
Nem.  A  bíráskodási  jog  ?  Nem.  Vallási  téren  a  szabad  moz- 

gás,  a  szabadság  ?  Nem.  Hanem  el  van  véve  szabályaitól 
és  Ítéleteitől  a  polgárjogi  kötelező  erő.  Arra,  hogy  az  állam 
polgári  életében  és  jogrendjében  az  egyház  szabályai  legyenek 
a  kötelező  jogszabályok,  az  egyház  Ítéletei  legyenek  civiHter 
érvényesek,  egyetlen  egyháznak  sincs  önmaga  dogmáiból 
következő  joga,  mert  ez  csak  és  egyedül  az  állam  joga.  Az 
állam  czélszerűségi  okokból  adta  meg  a  bevett  egyházaknak 
Magyarországon  azt  a  jogot,  hogy  házassági  ügyekben  Ítéleteik 
czivílis  kötelező  erővel  bírnak,  hogy  házassági  ügyekben  tanaik 
és  szabályaik  országos  törvény  erejével  bírnak.  A  mint  ezt  a 
czivílis  kötelező  erőt  nyerték  az  állam  akaratából,  czélsze- 
rűségi okokból,  ugyancsak  czélszerűségi  okokból  az  állam- 
nak a  közjó,  mindnyájunk  érdekében,  —  aminek  felfogá- 
sában lehet,  hogy  nem  egyezünk  —  de  mindenesetre  köz- 
érdekből joga  van  ismét  elvenni,  és  mihelyt  a  görög-keleti 
egyházzal  úgy  bánunk,  mint  a  többi  bevett  egyházzal,  jog- 
sérelemről panaszkodni  nem  lehet.  (Helyeslés  balfelől.) 

Különben  is  azt  merem  mondani,  —  és  ezt  ne  vegyék 
kisebbítésnek  —  hogy  amennyire  én  ezen  régi  és  általam 
mélyen  tisztelt  egyháznak  :  a  görög-keleti  egyháznak  fejlő- 
dését és  házasságjogát  ismerem,  ezen  házassági  jog  mindig 
a  legnagyobb  mértékben  a  világi  törvényhozás  befolyásának 
volt  alávetve  ;  a  kelet-római  birodalom  egész  története  és  a 
jelenkori  államok  története  ezt  egyaránt  bizonyítják. 

Méltóságtok  itt  ezeken  a  padokon  épen  olyan  jól  tudják, 
sőt  jobban  tudják,  mint  én,  hogy  a  görög-keleti  egyház  azt 
a  jogát,  mely  szerint  az  előtte  kötött  házasság  polgári  jog- 
érvénnyel bír,  világi  törvény  erejénél  Bölcs  Leó  császárnak 
893-ban  kiadott  —  ha  jól  emlékszem  —  112.  novellájánál 
fogva  bírja.  És  ha  az  egyház  ezen  jogát :  nem  hogy  házas- 
ságot kössön,  —  mert  arra  az  egyháznak,  mint  vallási  testület- 
nek joga  van  —  hanem,  hogy  az  előtte  kötött  házasság 
czivílis  jogerővel  bírjon,  világi  törvény  erejénél  fogva  bírja, 
és  most  ugyancsak  világi  törvény  erejénél  fogva,  de  a  paritás 
megtartásával  e  joga  elenyészik  :  ebben  sem  üldözést,  sem 
az  egyház  jogkörének  csorbítását  abszolúte  felfedezni  képes 
nem   vagyok. 

Ehhez  hozzáteszem  még  azt,  hogy  az  a  második  tekintet, 
amire  a  karloviczi  pátriárka  ő   nagyméltósága  hivatkozott, 

t.  i.  a  lelkipásztorkodással  megbízott  papság  helyzete  semmi- 
ben sem  fog  sérelmet  szenvedni  ezen  törvény  folytán ;  régi 
jogai  az  egyháznak  önnön  papjai  irányában  csorbát  nem 
szenvednek.  A  görög-keleti  egyház  szabályai  szerint  a  lelki- 
pásztorkodó papságnak  házasnak  kell  lennie,  Ö  nagyméltó- 
sága ennélfogva  aggodalmát  nyilvánította  az  imént,  hogy 
ha  most  ennek  a  papnak  szintén  polgári  házasságra  kell 
lépnie,  akkor  nincsenek-e  megrendítve  az  egyházi  szabályok- 
nak, a  kánonjognak,  sőt  magának  a  lelkiismereti  szabadság- 
nak tekintetei  ?  Nem  mondják-e  a  hívők  a  lelkésznek, 
hogy  te  is  csak  polgári  házasságban  élsz,  miért  menjek  én 
hozzád  a  házasság  megkötése  végett  ? 

Amilyen  plauzibilisnek  látszik,  méltóságos  főrendek,  ez  az 
ellenvetés,  ép  oly  kevés  valódi  alappal  bír  az  aggodalom. 

Meg  vagyok  győződve,  hogy  a  görög-keleti  főpapság, 
mely  oly  magas  értelmiségű,  erre  nézve  felvilágosításra  nem 
szorul,  de  ők  felvilágosíthatják,  sőt  hivatásuk  felvilágosí- 
tani híveiket  is.  Én  másként  állítom  fel  a  kérdést :  kérdem, 
mi  gátolja  abban  'a  görög-keleti  egyházat,  hogy  jövőre 
is,  miután  e  javaslat  törvényerőre  emelkedett,  mint  eddig, 
régi  szabályainál  fogva  csak  oly  papot  alkalmazzon,  aki 
az  egyház  kánonjai  és  szabályai  szerint  egyházi  házasságra 
lépett?  (Igaz!  Ügy  van !  a  baloldalon.)  Semmi  sem.  (Élénk 
helyeslés  a  baloldalon.)  Mert  azt,  hogy  egyházi  házasságra 
nem  léphet,  mielőtt  a  polgári  tisztviselő  előtt  a  polgári 
házasságkötést  el  nem  végezte.  Román  Miron  metropohta 
ő  nagyméltósága  mai  felszólalása  után  is  hitbeli  sérelemnek 
tartani  nem  lehet.  És  pedig  azért  nem,  mert  elismerik,  hogy 
az  államhatalomnak  a  közjó  indokából,  közérdekből  és  fontos 
állami  tekintetekből  joga  van  a  házasságkötésnek,  még  pedig 
az  egyházi  kötésnek  is  előfeltételeit  meghatározni,  tiltó  aka- 
dályokat állítani. 

Ilyen  előfeltétele  az  egyházi  házasságkötésnek  az,  hogy 
előbb  a  polgári  tisztviselő  előtt  a  polgári  kötés  megtör- 
ténjék ;  ha  ez  nem  hitbeü  sérelem  a  többi  állampolgárokra, 
miért  legyen  ilyen  a  görög-keleti  papságra  ? 

A  görög-keleti  egyház  papságát  és  főpapságát  semmi 
sem  kötelezi  arra,  hogy  azt  a  megkötött  polgári  házasságot 
hitük  és  vallásuk  szerint  vallási  értelemben  vett  házasság- 

nak  még  ne  tekintsék  ;  hitükben  tehát  semmi  akadály  nincs 
-arra,  hogy  a  közjó  érdekében  felállított  ezen  állami  parancs- 
nak engedelmeskedjenek.  (Helyeslés  a  baloldalon.) 

Vaszary  Kolos  bíbornok   herczegprimás  :    Ez    nem 
állami   közérdek. 

Én  tudom  azt,  hogy  arra  nézve,  vájjon  valóban  áUami, 
valóban  közérdek-e  ez,  —  sajnálom,  hogy  ezt  kell  monda- 
nom —  Eminencziáddal  e  tekintetben  nem  vagyunk  egy 
nézeten,  mert  ha  egy  nézeten  lennénk,  ennek  a  vitának 
már  régen  vége  volna.  (Derültség.)  De  bár  nem  vagyunk 
egy  nézeten  abban,  talán  mégis  egy  nézeten  leszünk  ő  főma- 
gasságának,  a  nagyváradi  bíbornok  püspöknek  mai  beszéde 
után  is  az  iránt,  hogy  az  előzetes  feltétel  e  kikötésében  hitbeh 
sérelem  nincsen.  Ha  pedig  nincsen  benne  hitbeh  sérelem  a 
kathoUkus  egyházra  nézve :  akkor  még  kevésbbé  lehet  a  görög- 
keleti egyházra  nézve,  meljmek  összes  házasságjogi  törvény- 
hozása és  álláspontja  sokkal  nagyobb  mérvben,  mint  összes 
szabályai  mutatják,  elismeri  az  állami  törvényhozás  jogo- 
sultságát. És  teljesen  meg  van  óva  ezen  egyháznak  az  állás- 
pontja azáltal,  hogy  semmi  sem  csorbítja  meg  azon  szabad- 
ságát, hogy  lelkészekül  csak  olyanokat  alkalmazzon,  akik  a 
kánonok  szerint,  vallásilag  előtte  is  megkötötték  a  házasságot, 
és  ha  azt  a  polgári  tisztviselő  előtti  megkötés  megelőzte 
és  biztosítva  van  az,  hogy  házassága  a  polgári  törvény  sze- 
rint is  házasság,  gyermekei  ezen  törvény  szerint  is  törvénye- 
sek :  abban  —  bocsánatot  kérek  —  hitbeh  sérelmet  találni 
semmikép   nem   lehet. 

Ne  akarjuk  mesterségesen  ellentétbe  hozni  az  állam- 
polgárnak az  állam  jogrendje  iránti  kötelességeit  egyháza 
iránti  kötelességeivel.  Ne  akarjunk  ellentéteket  teremteni 
ott,  ahol  azok  egymás  mellett  békésen  megférhetnek.  Ne 
törekedjünk  arra,  hogy  azt  akár  a  papokra,  akár  a  hívőkre 
mesterségesen  kiokoskodj uk  !  Tévedésnek  tartom  azt  is,  amit 
nagyméltóságod  tegnapi  beszédében  felhozott,  hogy  lelki- 
ismereti kényszer  a  hívőkre,  hogy  lealacsonyítja  a  vallási 
házasságot  az,  ha  ezt  meg  kell  előznie  a  polgári  megkö- 
tésnek, hogy  az  degradálja  a  vallási  házasságot  annak 
appendixévé  .  .  . 

Brankovics  György  szerb  pátriárka :  Accessoriumává. 

.  .  .  legyen  :  accessoriumává,  ami  ugyanazt  jelenti.  Én 
nem  hivatkozom  Romániára,  hol  a  kötelező  polgári  házas- 
ság be   van  hozva  ... 

Brankovics  György   szerb  pátriárka :    De    mind   a 
kettő  kötelező  ! 

...  de  ott  is  abban,  hogy  a  polgári  házasságot  előbb 
kell  megkötni,  senki  sem  látja  azt,  hogy  le  van  alacson3iítva 
az  egyházi  házasság.  Ott  egyházi  házasságra  nem  lehet  előbb 
lépni,  mielőtt  a  polgári  házasság  meg  nem  köttetett. 

Brankovics  György  szerb    pátriárka  :    De    mind   a 
kettő  kötelező  ! 

Mindjárt  rátérek  erre  is,  méltóztassék  csak  türelemmel 
lenni.  (Derültség.)  Ha  tehát  abban,  hogy  a  polgári  kötésnek 
az  egyházi  kötést  meg  kell  előznie,  ott  nincs  az  egyházi 
kötésnek  lealacsonptása,  akkor  bajos  elhinnem,  —  bár  nem 
szeretek  hitbeü  dolgok  felett  egyházi  férfiakkal  vitatkozni  — 
de  bajos  elhinnem  íróik,  törvényeik  és  ezen  példa  nyomán, 
hogy  ebben  hitbeh  sérelem  van. 

HaUani  a  nagyméltóságú  főpapi  kartól  azt  az  ellen- 
vetést, mely  már  többször  megújult,  és  diadalmasan  hivat- 
koznak reá,  hogy  ott  az  egyházi  kötés  is  kötelező  a  polgári 
után.  Igenis,  be  van  iktatva  a  törvénybe,  hogy  a  házasságot 
egyházilag  is  meg  kell  kötni,  azonban  ki  kell  emelnem  éa 
ennek  utána  jártam,  hogy  a  puszta  polgári  megkötés  is 
jogilag  teljesen  érvényes,  még  ha  nem  követi  is  egyházi 
házasságkötés.  Igenis,  a  törvény  rendeH,  hogy  kössék  meg 
egyházilag  is,  de  a  házasság  érvényessége  az  egyházi  meg- 
kötéstől nincs  függővé  téve.  Aki  nem  köti  egyházilag,  az. 
törvényben  megírt  kötelességét  nem  teljesíti,  de  a  megkötött 
polgári  házasság  teljesen  érvényben  marad.  Már  hogy  ebben 
az  összekapcsolásban  mi  igazi  előny  van,  mi  igazi  nyereség 
van  az  egyházra  nézve,  el  van-e  ezzel  érve  az,  amit  az  egy- 
házi körök  óhajtanak,  azt  én  az  itt  ülő  görög-keleti  főpapok 
megítélésére  bízom.  (Tetszés  balfelől.)  A  magam  szempont- 
jából ez  tökéletesen  elegendő,  hogy  hivatkozzam  arra,  hogy 
sem  az  egyházi  kötés  lealacsonyítása  nem  rejlik  abban,  ha 
utána  következik  a  polgári  megkötésnek,  sem  az  nem  rejlik 
abban,  hogy  a  hívekre  bármi  lelkiismereti  kényszert  gyako- 
rolna,   mert    a   görög-keleti   püspöki    kar   nem    tud   nekem 

dogmát  mutatni,   mely  az  ily  állami  szabály  követését  a 
híveknek  megtiltaná. 

Végre  a  pátriárka  ő  nagyméltósága  hivatkozott  egy 
harmadik  okra,  melyet,  megvallom  —  valószínűleg  felfogá- 
somban van  a  hiba  —  még  kevésbbé  vagyok  képes  érteni, 
t.  i.  méltóztatott  arra  hivatkozni,  hogy  a  karloviczi  metro- 
poHta,  kinek  hatásköre  köztudomás  szerint  az  egész  magyar 
birodalomra,  sőt  talán  Dalmácziára  is  kiterjed,  (Egy  hang  a 
baloldalon  :  Nem  !)  tehát  csak  a  magyar  birodalomra,  furcsa 
helyzetbe  jutna,  mert  a  szoros  értelemben  vett  Magyarorszá- 
gon lakó  hívei  a  polgári  házasság  intézménye  alatt  állnak, 
Horvát-Szlavonországban  levő  hívei  pedig  nem  állnak  a  pol- 
gári házasság  intézménye  alatt.  Igaz,  hogy  ez  a  különbség 
meglesz,  de  hogy  ez  furcsa  helyzet  volna,  azt  teljes  tisztelet- 
tel, de  határozottan  kétségbe  vonom.  Azt  mondja  :  a  visszás 
helyzet  abban  áll,  hogy  a  hívek  akarata  ellenére  állami 
törvény  által  schisma,  hitszakadás  hozatik  be.  Én  schismá- 
nak  a  hitel  vekben  való  elszakadást  tartom.  De  ennek  ezen 
törvényjavaslat  folytán  még  árnyéka  sem  áll  elő.  Hát  mi 
a  görög-keletiekre  új  hitelveket  kényszerítünk  ?  A  görög- 
keleti egyháznak  Magyarországon  lakó  híveit  annyi  régi 
alaptörvény  ellenére  arra  kényszerítjük,  hogy  eddigi  hit- 
elveikről lemondjanak  ?  Hát  azt  szabjuk  meg  nekik,  hogy 
hitük  és  vallásuk  szerint  mit  tartsanak  vallási  házasságnak  ? 
Megtiltjuk-e  nekik,  hogy  hitük  és  vallásuk  parancsa  szerint 
köthessenek  egyházi  házasságot  is,  úgy,  amint  egyházuk 
és  kánonjaik  megszabják  ?  Ha  ez  igaz  volna,  akkor  a  római 
katholikus  egyházban  mennyi  hitszakadás  volna  Európában  ! 

Például  Magyarország  katholikusai  egyházi  törvények 
szerint  élnek  házasságban,  Francziaország,  Németország 
katholikusai  polgári  törvények  szerint.  Méltóztatnak-e  állí- 
tani, hogy  itt  is  hitszakadás  van  ?  Ki  hallotta  ezt  valaha 
csak  fel  is  említeni  ?  Pedig  a  római  katholikus  egyháztól 
csak  nem  lehet  megtagadni,  hogy  nagyon  jól  tudja  és  nagyon 
észreveszi,  ahol  annak  csak  nyomai  is  fejlődnek.  De  ha  ez 
abban  az  egyházban  nem  áll  elő,  miként  higyjük  el,  hogy 
a  görög-keleti  egyház  körében  elő  fog  állani  ?  ! 

Azt  hiszem,  hogy  Román  Miron  ő  exczellencziája  a  leg- 
határozottabban tiltakoznék  az  ellen,  hogy  ő  más  hiten  van, 

mint  a  románországi  görög-keleti  vallású  románok ;  gondo- 
lom, schismát  nem  ismer  el,  pedig  a  románországi  görög- 
keletiek kötelező  polgári  házasság  alatt  állnak,  (Derültség.) 
a  magyarországi  görög-keleti  románok  házasságát  csak 
egyházi  törvények  szabályozzák.  Van-e  itt  hitszakadás  ? 
(Derültség.)  Azt  gondolom,  hogy  a  görög-keleti  szerb 
egyház  is  megnyugodhatik  ezen  példákon  és  át  fogja  látni, 
hogy  hitszakadás  veszélye  ezen  javaslat  folytán  ép  oly 
kevéssé  fenyegeti  a  szerb  egyházat,  [mint  a  többi  egyhá- 
zakat sem. 

Áttérek  most  ő  exczellencziájának,  a  görög-keleti  román 
egyház  érsekének  felszólalására.  Felszólalásában  nagy  súlyt 
fektetett  arra,  hogy  még  politikai  szempontból  is  óvakodni 
kellett  volna  a  javaslat  előterjesztésétől,  és  mert  a  döntő 
politikai  szempontot  abban  találja,  hogy  miután  Magyar- 
ország különböző  nemzetiségekből  és  különösen  különböző 
egyházakból  áll  és  azok  mindegjake  jelentékeny  számú  híveket 
számlál,  ennélfogva  egységes  házassági  jog  épen  ne  legyen. 
Pedig,  méltóságos  főrendek,  azt  gondolom,  hogy  más  jó  és 
nyomatékos  okok  mellett,  melyek  egy  nemzetiségű  és  túl- 
nyomólag  egy  vallást  követő  nemzeteknél  is  állnak,  egy 
okkal,  egy  szükséggel  több  van  Magyarországon  a  házassági 
jog  egységesítésére  és,  mert  a  házassági  jogot  egységesíteni 
nem  lehet  máskép,  tehát  államosítására  is,  (Élénk  helyeslés 
balfelől.)  és  ez  az  ok  abban  áll,  hogy  ott,  ahol  a  népesség 
különböző  egyházak  között  van  megoszolva,  ott,  ahol 
—  bár  ez  nem  olyan  lényeges  —  különböző  nemzetiségek  van- 
nak, csak  a  jogegység  van  egyedül  és  kizárólag  hivatva  a 
házassági  viszonynak  szilárdságát,  egyéni  tetszéstől  ment 
komolyságát  és  erkölcsi  fenségét  biztosítani.  Ha  különböző 
felekezeti  jogok  vannak,  és  nincs  jogegység,  ha  felekezeti 
áttérések  által  válogathat  valaki  a  különböző  jogok  közt 
és  a  különböző  bíróságok  között,  aszerint,  amint  egyéni 
vágyainak  jobban  megfelel,  akkor  nincs  szilárdság,  de  erkölcsi 
ereje   sincs   a   házasságnak   biztosítva. 

Daczára  annak  a  felszólalásnak,  melyet  ő  nagyméltó- 
sága hozzám  intézett,  én  megmaradok  azon,  azt  hiszem, 
nem  tévhitemben,  hogy  Magyarországon  épen  az  egyházak 
különbözősége,  épen  az,  hogy  annyi  különböző  felekezet  van, 

egy  igen  nyomatékos   okkal   több   arra,   hogy   az   egységes 
állami  jogot  behozzuk.   (Élénk  helyeslés  a  baloldalon.) 

Lényegesebb  ö  nagyméltóságának  második  megjegy- 
zése, ahol  czélzatosan  megemlítette,  hogy  az  államkormány 
feladata  a  törvények,  különösen  az  alaptörvények  tisztelet- 
ben tartásában  jól  példával  előlmenni,  s  azután  hozzáteszi, 
hogy  a  jelen  törvényjavaslat  a  görög-keleti  román  egyház 
autonómiáját  és  vallásszabadságát  sérti,  sőt  az  egyház  eltör- 
lésére irányul. 

Román  Miron  metropolita  :  Én  csak  idéztem  ! 

Ö  nagyméltósága  közbeszól,  hogy  ö  ezt  idézte  ;  ez  azon 
tiltakozásokban  van  felemlítve,  melyek  egyháza  köréből  jöt- 
tek és  amelyet  felolvasott.  Én  nem  vagyok  hajlandó  ezen 
tiltakozások  tartalmáért  mindenben  ő  nagyméltóságát  fele- 
lőssé tenni,  sem  azt  neki  mint  véleményt  tulajdonítani ; 
hanem  bizonyára  mindnyájan  igen  szívesen  hallottuk  volna, 
és  azt  hiszem,  kötelessége  lett  volna,  midőn  ezen  tiltakozá- 
sokat idézte,  egyszersmind  azt  is  megjegyezni,  hogy  azon 
aggodalomban  és  véleményben  nem  osztozik,  sőt  azokat 
alaptalanoknak  tartja.  (Élénk  helyeslés  a  baloldalon.)  És  itt 
egy  megjegyzést  én  nem  hallgathatok  el,  állásom  és  meg- 
győződésem parancsolja,  hogy  ezt  megmondjam.  (Halljuk  ! 
HaUjuk  !) 

Jól  tudom,  hogy  azokban  az  egyházakban,  amelyek, 
hogy  úgy  mondjam,  egy  nemzeti  alapon  vannak  szervezve, 
amilyen  a  görög-keleti  egyház  is,  amely  éppen  nemzetiségi 
alapon  van  kettéválasztva,  az  az  aggodalom  uralkodik, 
hogy  az  egyház,  a  vallás  ellen  támadás  van  intézve  és  ezen 
aggodalom  hátterében  mintegy  sötét  felhő  lebeg  az,  hogy 
e  javaslatokkal  a  nemzetiség  ellen  is  támadás  van  intézve. 

Ezt,  mint  tényt,  konstatálnom  kell  és  mert  ezen  alapon 
izgatnak  is,  e  mozgalomnak  szemébe  kell  néznem.  (Halljuk  !) 

Méltóságos  főrendek  !  Aki  az  állam  jelen  alkotmányá- 
val nincs  megelégedve,  az  államnak  magyar  jellegével  nincs 
megelégedve,  aki  az  ellen  izgatni  akar  és  ürügyeket  keres  s 
az  egyházpolitikai  javaslatokban  is  keresi  erre  az  eszközt,  — 
mi  szabad  államban  élünk  — ;  ezt  teljesen  nem  gátolhatjuk  ; 
nem  gátolhatjuk,  tűrnünk  kell  addig  a  pontig,  amíg  ezen 
ürügyek  a  törvény  által  tiltott  izgatás  körébe  át  nem  csapnak. 


460      A  gyökeres  szabályozás.   Törvényj.   a  házassági  jogról. 

Román  Miron  román  metropolita  :  De  nem  nekem 
szól  ez  ? 

Én  nagyméltóságodat  ezzel  személyesen  nem  vádolom. 
De  kívánatos  volna,  ha  magas  állásukban  a  főpapok  fel- 
világosító és  csillapító  hatást  gyakorolnának.  Én  egész  nyíl- 
tan és  határozottan  kijelentem,  hogy  ettől  a  törvényjavas- 
lattól semmi  sem  áll  távolabb,  mint  bárkinek  nemzetiségét 
érinteni,  vagy  amint  mondani  szokás,  erővel  magyarosí- 
tani ;  mert  a  román  ember  románul  kötheti  meg  házasságát, 
a  szerb  szerbül  ;  mi  nem  akarjuk  ezt  eszközül  használni 
a  magyar  nyelv  erőszakos  terjesztésére.  Alaptalan  tehát  a 
köznép  felizgatása  azzal,  hogy  vallását  akarjuk  bántani, 
nemzetiségét  elvenni  tőle.  Az  izgatás  igen  sokszor  nem  tudat- 
lanságból ered,  valóságos  haza  elleni  bűn.  Hogy  gyanúsít- 
sanak, azon  kijelentésünkre  hivatkoznak,  hogy  mi  azt  állít- 
juk, hogy  a  házasságjog  ily  megalkotása  összetartó  kapocs 
lesz  a  poHtikai  nemzetre  nézve,  mel5mek  alkatelemei  szerb 
és  román  testvéreink  is  ;  összetartó  kapocs  lesz,  nem  azért, 
hogy  őket  nemzetiségükből  kivetkőztessük,  —  erre  nem  is 
törekszünk  —  hanem  azért,  mert  senki,  aki  az  államok 
politikai  szervezetét  némi  figyelemmel  kiséri,  nem  ismeri 
félre,  hogy  magukban  az  egységes  jogintézményekben  — 
kivált  a  családi  jog  terén  —  alkalmas  mód  rejlik,  mely  nem 
érinti  bár  az  egyes  alkatelemek  nyelvét,  hitét  és  nemzeti- 
ségét, mégis  az  együvétartozásnak  erős  érzetét  teremti  meg 
és  tartja  fenn.  (Zajos  helyeslés  és  tetszés  balfelől.)  Ezen  ter- 
mészetes, senki  jogát  nem  csorbító  úton  használ  ez  az  állam 
erősítésének  és  igenis  összeforrasztja  a  különböző  elemeket. 
De  ez  nem  törekvés  a  nemzetiségek  vagy  vallás  megron- 
tására, e  részben  alaptalan  az  aggodalomak  táplálása,  alap- 
talan azoknál,  akik  jóhiszeműleg  táplálják,  bűnös  és  haza- 
fiatlan  azoknál,  akik  ürügyül  használják  fel,  akik  felhasz- 
nálva a  köznép  jóhiszeműségét,  vallásosságát  és  tudatlan- 
ságát, ily  gonosz  módon  izgatnak  a  reform  és  e  törvény- 
javaslat és  ami  több,  a  közös  haza  ellen.  (Zajos  helyeslés 
és  tetszés  balfelől.) 

Még  egy  kis  port  kell  elintéznem,  mely  a  görög-keleti 
román  egyház   házassági  jogára  nézve  ma  felmerült. 

Azt  állítottam  beszédemben,  hogy  a  görög-keleti  egy- 

házban  a  gyógyíthatatlan  elmebaj  és  ragályos  betegség  fel- 
bontási okot  képez.  Ezzel  szemben  ő  nagyméltósága  utalt 
arra,  hogy  a  görög-keleti  egyház  román  részében  ez  csak 
akkor  felbontási  ok,  ha  a  házasságot  megelőzte,  ha  gyógyít- 
hatatlan és  a  házasság  után  jelentkezett.  A  velem  közölt 
adatok  hitelességeért  ö  nagyméltóságának  jótállok  s  az  indo- 
kolásban pontosan  fel  vannak  tüntetve.  Én  ő  nagy  méltó- 
ságának a  görög-keleti  román  egyházra  nézve  igazat  adok  ; 
úgy  is  van  előadva  az  általános  indokolásban.  Bár  hozzá 
kell  tennem,  arról  vagyok  értesülve,  hogy  a  karánsebesi 
egyházban,  ahol  a  szerb  tradicziók  leginkább  megőriztetnek, 
felbontási  Ítéletek  akkor  is  hozattak,  ha  az  elmebaj  a  házasság 
után  keletkezett  és  bizonyos  ideig,  3 — 5  évig  tartott.  De  hiva- 
talos adataim  mást  mondanak,  azért  erre  súlyt  nem  fektetek. 

Ám  az  én  állításom  mégis  igaz  volt.  A  görög-keleti 
román  egyház  gyakorlatára  megjegyzem,  hogy  véleményem 
szerint  ez  tulaj  donképen  nem  is  felbontási  ok,  mert  ha  ez  az 
ok  a  házasság  előtt  létezett,  tudniillik  a  gyógyíthatlan  elme- 
betegség, hiszen  akkor  nem  jöhetett  létre  a  házasság,  egy  örült 
nem  köthet  házasságot,  s  ha  utólag  kiderül,  ez  a  házasság 
semmis.  Másként  áll  ez  a  görög-keleti  szerb  egyházban. 

Brankovics  György   görög-keleti    szerb    pátriárka : 
A  szerb  görög-keleti  egyházban  nincsen  ! 

Bocsánatot  kérek,  másként  vagyok  értesülve.  Megmon- 
dom, honnan  merítettem  értesülésemet. 

Brankovics  György    görög-keleti    szerb    pátriárka : 
Lehet,   hogy  némelykor   történt  per   abusum. 

Nem  akarom  nagyméltóságodat  felelőssé  tenni,  de  mint- 
hogy ezt  egyenesen  az  indokolásban  felemlítettem,  tartozom 
urát   adni   állításomnak. 

Én  hivatkozom  itt  egy  nagy  köztekíntélyben  álló  szer- 
zőre :  Zhisman  művére  a  görög-keleti  házasságjog  felett. 
Ö  határozottan  mondja  azt,  hogy  az  elmebetegség,  ha  gyó- 
gyíthatlan, ha  férfinál  öt,  nőnél  három  évig  tartott  és  nem 
bűnösen  a  másik  fél  okozta,  felbontási  ok  a  házasságra  nézve, 
habár  a  házasság  létrejötte  után  keletkezett  is.  Azt  gondo- 
lom, méltóságtok  előtt  ismeretes  .  .  . 

Brankovics    György    görög-keleti  szerb  pátriákra : 
Bölcs  Leó  hozta  be  ! 

Kérem,  hiszen  az  egyházi  házasságkötést  is  bölcs  Leó 
hozta  be,  mégis  oly  fundamentális  intézménynek  méltóztatnak 
tartani ;  ezen  felbontási  ok  értékéből  semmit  sem  von  le  az^ 
hogy  bölcs  Leó  hozta  be  és  Phosius  nomokanonja  nem  ismeri 
el,  de  amint  Zhisman  állitja,  ma  is  érvényes  jogot  képez. 

Én  azt  állítottam,  hogy  érvényes  jogot  képez  a  szerb 
keleti  egyházban  Magyarországon.  Itt  van  előttem  1880-ból 
a  görög-keleti  egyház  akkori  metropolitájának  és  pátriárká- 
jának, akkor  talán  még  helynökének,  Angyehcsnek  egy  dol- 
gozata, amelyben  a  boszniai  országos  kormánynak  arra  a 
kérdésére,  hogy  mely  okokból  semmis  a  házasság  a  görög- 
keleti szerbeknél  és  mely  okokból  bontatik  fel  a  házasság,^ 
kimerítő  felvilágosítást  ad.  A  szerb  méltóságos  püspöki  kar 
előtt  ismeretes  Angyeücs  pátriárkának  ezen  munkálata ; 
mert  úgy  vagyok  értesülve,  hogy  ki  lett  adva  a  metropoUa 
minden  püspökének,  ez  egy  neme  az  instrukcziónak  és  a 
jelenlegi  bírói  gyakorlat  alapját  képezi.  Ebben  pedig  a  kö- 
vetkezők foglaltatnak  :  A  8.  pont  a  felbontási  okoknál  az, 
hogy  ha  az  egyik  házastárs  elmebeteg,  a  gyógyulás  ki  van 
zárva,  vagy  másnemű  ragályos  gyógyíthatatlan  betegség- 
ben szenved,  bizonyos  körülmények  közt  a  házasság  fel- 
bontható, hivatkozik  szt.  Basilus  46.  kánonjára  és  a  Viasztor 
26.  fejezetére. 

Én  erre  alapítottam  álKtásomat.  Méltóztassanak  meg- 
győződve lenni,  hogy  amennyiben  módomban  volt  utána 
járni,   megbízható  adatokat  szereztem  be. 

És  most  becses  türelmüket  kell  kérnem,  méltóságos 
főrendek,  hogy  az  ülés  ily  előrehaladott  stádiumában  is 
legyen  szabad  foglalkoznom  ő  főmagassága,  a  nagyváradi 
bíbornok-püspök  mai  nap  mondott  nagyjelentőségű,  fényes 
beszédével.    (Halljuk  !   Halljuk  !) 

Ö  főmagassága  két  szempontot  jelöl  meg,  amely  alapon 
a  törvényjavaslatot  meg  lehet  bírálni  ;  az  egyik  szempont 
a  jelen  javaslatnak,  mint  jogi  műnek  rendszer,  összefüggés, 
következetesség  és  formulázás  szempontjából  való  kritikája, 
vagy  amint  méltóztatott  magát  kifejezni,  a  mai  színvonalon 
áll-e  a  törvényjavaslat  ;  de  azt  mondja  :  az  ily  nagyszámú 
gyülekezetnek,  mely  elvégre  is  nem  szaktudósokból  áll,  nem 
igen  lehet  feladata  e  szempontból  bírálnia. 

Én,  méltóságos  főrendek,  nem  akarok  e  felett  vitát 
kezdem.  Én  szándékosan  konszervativ  voltam,  legalább  nagy 
részben,  a  javaslat  rendszerének  megállapításánál  ;  elfogad- 
tam azon  bevett,  hagyományos  rendszert,  melyhez  az  egész 
ország  hozzászokott  ;  előrebocsátottam  előbb  az  akadályo- 
kat, azután  történeti  rendben  a  megkötési  formát,  azután 
a  semmiségi  és  megtámadási  okokat.  Pedig  tudtam  volna 
ennél  tömörebb  formát  is  találni.  De  midőn  ily  reformot 
kezdeményez  valaki,  a  forma  szokatlanságával,  mely  már 
amiatt  is  nehezebben  lenne  érthető,  mert  az  eddigi,  a  gya- 
korlatban és  a  tanulmányokban  meghonosodott  formától 
eltér,  nem  akartam  fölösleges  akadályokat  rakni  ezen  javas- 
lat megértése  és  méltatása  elé. 

Annyit  azonban  mégis  ki  kell  emelnem  szemben  azon 
megjegyzéssel,  hogy  ennek  előrebocsátása  mellett  minden 
kritikát  igen  szívesen  látok :  minden  kifogáson  felül  állónak 
e  munkálatot  nem  tarthatom  ;  hanem  azon  általános,  nem 
itt  kimondott  elitélés  ellenében,  melyet  felelősség  nélkül  itt- 
ott  hangoztatni  szoktak,,  nyugodtan  és  önérzettel  szállnék 
szembe  ezen  javaslatnak  jogi  szempontból  való  kritikájával 
is.  Ez  az  első  megjegyzésem. 

A  második  aztán  sokkal  lényegesebb.  Ö  főmagassága 
áttért  a  javaslat  egyházpolitikai  oldalára  és  azt  mondotta, 
hogy  hosszú  idő  óta  folyik  az  indoktrinálása  a  közönségnek 
ezen  törvényjavaslatnak,  ezen  intézménynek,  ezen  reform- 
nak helyességéről  és  szükségességéről  ;  de  minthogy  ellenkező 
nézetek,  ellenkező  áramlatok  is  vannak,  nem  sikerült  ez  az 
indoktrinálás.  Elfelejtette  megemlíteni,  hogy  nagy  buzga- 
lommal folyt  az  indoktrinálás  az  ellenkező  irányban  is.  Meg- 
támadtatott e  javaslat,  mielőtt  beadatott  volna.  Minő  siker- 
rel ?  Csak  annyit  mondok,  nincs  okunk  elégedetlennek  lenni. 
Elég  arra  mutatnom  :  melyik  oldalon  áll  Magyarország  értel- 
miségének túlnyomó  nagy  része. 

Hivatkozik  különösen  arra,  hogy  a  magyar  népnél  csak- 
hamar fel  fog  lobbanni  a  vallási  érzésnek  melegsége  és  akkor 
még  azon  körök  is,  amelyek  ezen  reformot  pártolják,  vagy 
azoknak  egy  része,  el  fog  fordulni  illúzióitól. 

Mindenekelőtt  ki  kell  emelnem,  hogy  ezen  törvény- 
javaslatnak a  vallási  érzés  kiszorítása  nem  volt  a  czélja. 

Nem  is  fogta  fel  senki  úgy,  aki  azt  pártólja.  Ha  ez  lett 
volna  a  czéjla,  és  az,  hogy  a  vallási  élet  terén  létesítsen 
akadályokat  az  egyházak  szabad  működése  elé  ;  ha  az  lesz 
vala  a  czélja,  hogy  Magyarország  népét  elfordítsuk  az  egy- 
házaktól, annak  más  lett  volna  a  módja,  s  ha  mi  tettük  volna, 
és  ha  az  lesz  vala  czélunk,  ezt  is  nyíltan  bevallottuk  volna. 
Hanem  ő  főmagassága  egyenesen  hamis  alapból  indult  ki, 
mikor  azt  mondotta,  hogy  azok,  akik  ezt  pártolják,  köz- 
vetve a  vallási  érzés  kiapasztását  vagy  elnyomását  mozdít- 
ják elő.  Mi  azon  meg  nem  ingatott  meggyőződésben  élünk, 
hogy  az  állami  kényszemek  azon  vékony  fonalacskája,  mely 
abban  áll,  hogy  kényszerítjük  a  feleket  a  házasságkötés 
egyházi  külső  czeremóniáinak  végrehajtására,  ez  sem  nem  elő- 
mozdítása, sem  nem  biztosítása  a  vallásosságnak  ;  és  hogy 
ennek  mellőzése  nem  megtámadása  annak.  Mi  szádékosan 
az  egész  intézményt  úgy  alkottuk,  hogy  annak  igen  sok 
részében  egyenes  utalás  foglaltatik  arra,  hogy  itt  a  vallási 
oldalát  az  intézménynek  szabadon  hagytuk  és  pedig  az  igaz 
szabadság  alapján,  t.  i.  úgy,  hogy  az  egyházak  saját  tanaik, 
saját  felfogásaik,  saját  szabályaik  szerint  kultiválják  híveik 
vallási  érzését.  De  ők  kultiválják  !  Fáradjanak  és  buzgól- 
kodjanak érette  és  arassák  fáradozásuknak  nemes  és  csakis 
önként  termő  gyümölcseit.  Ne  kívánják,  hogy  az  állam 
vigye  a  híveket  hozzájuk  ;  hanem  keltessék  fel,  tartsák  ébren 
a  hívekben  azt  a  vallási  érzést,  (Helyeslés.)  mely  őket  az 
egyház  elé  vonzza.   (Élénk  helyeslés  és  tetszés  balfelől.) 

A  bensőség  ezen  kincseit  semminemű  államkényszer 
nemcsak  pótolni  nem  képes,  de  még  a  kárpótlás  illúzióját 
sem  képes  gondolkozó  emberekben  fölkelteni.  (Élénk  helyes- 
lés balfelől.) 

O  főméltósága  azt  hozta  fel :  íme,  az  állam  bevallja, 
hogy  ő  nem  képes  a  házasságnak  minden  oldalát  kimeríteni, 
mert  hiszen  maguk  ezen  intézmény  pártolói  mondják,  hogy 
a  házasság  vallási  oldala  az  egyházaknak  van  átengedve, 
ott  az  állam  sem  szabályokat  nem  állít  fel,  sem  semmiképen 
nem  intézkedik.  Ezt  ő  főmagassága  az  áUam  tehetetlenségé- 
nek, az  állam  alkalmatlan  voltának  tulajdonítja. 

A  mi  felfogásunk  szerint  ennek  más  az  oka  és  más  a 
neve.  A  mi  felfogásunk  szerint  ezt  úgy  hívják,  hogy  ez  a 

jogállamnak  a  felfogása  ;  ezt  úgy  hívják  :  a  vallás-  és  lelki- 
ismereti szabadságnak  a  biztosítása  ;  ezt  úgy  hívják  :  az 
állami  és  egyházi  hatáskörnek  helyes  elkülönítése  ;  ezt  iigy 
hívják  :  az  állam  uralma  a  polgári  jogrend  felett,  a  vallás 
teljes  szabadsága  a  vallási  élet  terén  !  (Zajos  helyeslés  és 
tetszés  a  baloldalon.) 

A  lelkiismeret,  a  vallási  érzés  körébe  nem  avatkozik 
az  állam,  ez  nem  az  ő  tere.  Itt  még  akkor  sem  teremt  mara- 
dandó jót,  ha  jót  akar,  ha  czélja  nemes.  Kívánjuk,  hogy  utá- 
nozza őt  az  egyház  és  a  polgári  jogviszonyok  szabályozását 
ne  követelje  magának,  mert  ez  meg  nem  az  ő  tere,  mert  ez 
nem  a  vallásosság  érdeke,  azzal  csak  lepleztetik ;  ez  hatalmi 
érdek  érvényesítése  az  egyház  részéről  oly  téren,  hol  ma 
már  hivatása  nincs  !  (Zajos  helyeslés  és  tetszés  balfelől.) 
De  ha  mi  ezt  máskép  és  így  nevezzük,  jól  tudjuk,  hogy  annak 
a  tannak,  amire  ő  főmagassága  czélzott,  melyet  úgy  neve- 
zett el,  hogy  az  állam  hű  kísérője  az  egyháznak,  ennek  is 
van  jó  értelme,  más  neve,  mint  az  állam  tökéletesebb  volta  ; 
ismerjük  ezt  az  ellenkező  rendszert  is. 

Schlauch  Lőrincz  nagyváradi  bíbornok-püspök  : 
A  törvény  tökéletlensége,  nem  az  államé. 

Méltóztassék  megengedni,  hogy  én  eszmével  szemben 
eszmét  állítsak  fel.  Nem  állítom,  hogy  főmagasságod  annak 
minden  konzekvencziáját,  úgy,  amint  nézetem  szerint  az 
elvből  foly,  szándékozik  is  levonni  ;  de  mi  ismerjük  azt  a 
másik  rendszert  is :  az  állam  eszerint  nem  mondja  ki  a  maga 
tehetetlenségét,  vállalkozik  olyanra  is,  amit  mi  elutasítunk, 
oda  adja  a  maga  kényszerítő  hatalmát  arra,  hogy  minden, 
ami  hitbeli,  minden,  ami  vallási  parancs,  az  állam  erejével, 
gyakran  fegyr^eres  erejével  kényszeríttessék  a  hívekre.  Akkor 
megvan  az  a  tökéletes  harmónia  az  egyház  és  az  állam 
között ;  akkor  nem  tehetetlen  az  állam,  mert  szolgálatába  áll 
az  egyháznak,  hatalmával  szerez  érvényt  a  vallási  tanoknak, 
a  vallási  szabályoknak  és  a  maga  igen  veszedelmes  fegyve- 
reivel kényszeríti  ki  azok  követését. 

Hanem,  kérem,  ennek  nálunk  más  neve  van  ;  ezt  mi 
nem  úgy  vesszük,  hogy  az  állam  kötelességet  teljesít  és 
vallásos  érzésektől  van  áthatva.  Ezt  mi  úgy  vesszük,  mint 
a    hatáskörén   túllépő,     igen    gyakran     üldöző,     zsarnoki, 

omnipotens  államot.  (Ügy  van  !  Ügy  van  !  Élénk  tetszés 
balfelöl.) 

Az  az  állam,  mely  tiszteli  az  egyház  jogkörét,  de  nem 
engedi  és  nem  adja  oda  világi  karát  arra,  hogy  oly  dolgok 
kényszeríttessenek  ki,  amelyek  természetüknél  fogva  kény- 
szert nem  tűrnek ;  —  (Zajos  helyeslés  és  tetszés  bal- 
felől.)  az  az  állam,  mely  azt  mondja  :  én  rokonszenve- 
sen állok  az  egyház  igyekezetével  szemben,  de  nem  aka- 
rom, hogy  az  egyház  nemes  belső  feladatából  hatalmi 
érdekek  kultusza  nőjjön  ki  ;  az  az  állam  szerintünk  az 
igazi  jogállam ;  az  az  állam  a  czivilizált  állam.  És  ez 
a  másik  ebben  csak  a  középkor  visszaidézése,  melyre  nézve 
csak  a  zsarnoksági  államokban  találunk  példát,  hazánkban 
soha  nem  követendő  példát.  (Zajos  helyeslés  és  tetszés  bal- 
felöl.) 

Ez  felfogásunk  és  irányunk  közt  a  nagy,  mélyreható 
különbség. 

Én  is  hiszem,  méltóságos  főrendek,  hogy  ha  ez  az  intéz- 
mény életbe  lép,  —  és  itt  sajátságosan  találkozunk  —  a  val- 
lási érzésnek  egy  új  melege  fog  elöállani.  Igen,  fel  fog  lendülni, 
és  én  nem  ellenszenvvel,  nem  irigységgel  nézek  oda,  nem  úgy 
nézem  ezt,  mint,  hogy  egy  franczia  írót  idézzek,  ha  a  szen- 
teket az  ördögnek  dicsérnie  kell  ;  én  rokonszenvvel,  én  remé- 
nyekkel nézek  erre.  De  ez  miért  fog  elöállani  ?  Elő  fog  állani 
azért,  mert  mindenütt  előállott  az  egyházi  élet  bensősége, 
nemessége,  emelkedése,  ahol  mindazokat  a  becses  eredmé- 
nyeket, melyeket  eddig  a  kényelem  pihenöpárnájára  lefeküdt 
egyház  az  állam  kényszerétől  várt,  most  a  hívek  kedélyének 
és  vallási  érzésének  kultiválásával  kell  elérnie.  (Élénk  helyes- 
lés és  tetszés  balfelől.) 

Ez  az  igazi  nyeresége  az  egyháznak  és  ebből  gyűlnek 
az  egyháznak  nagy  kincsei,  azok  a  kincsek,  amelyekkel 
azután  az  itt  oly  nagy  kedvteléssel  mutogatott  kommu- 
nisztikus  és  szocziaHsztikus  vörös  zászló  megfékezésére,  siker 
reményében,  törekedhetik ;  (Élénk  helyeslés.  Ügy  van  !  bal- 
felől.) de  azok  a  kincsek,  a  melyeket  állami  kényszerrel  gyűj- 
tenek, hamis  vagy  legalább  is  csekély  értékű  aprópénzek  és 
nem  színaranya  a  vallási  erőnek  és  a  vallási  érzésnek.  (Elénk 
helyeslés  és  tetszés  a  baloldalon.) 

Ö  f őméltósága  azt  mondja,  hogy  csupa  jogtételekkel  a 
házassági  viszonyt,  különösen  mint  etikai  viszonyt  szabá- 
lyozni nem  lehet,  mert  nemcsak  jogból  áll  az  élet,  különösen 
pedig  a  családi  élet  terén  való  viszonyokból  folyó  köteles- 
ségek   jogi  tételekbe    nem    foglalhatók,  jogi  kényszerrel  el 
nem  érhetők.  Teljesen  igaza  van,  hanem  itt,  nézetem  sze- 
rint, —  ez  mindig  legyen  előrebocsátva  —  egy  nagy  tévedés 
látszik  a  kérdést  elhomályosítani.  Ö  főmagassága,  úgy  lát- 
szik, abban  a  nézetem  szerint  téves  felfogásban  van,  hogy 
midőn  a  családi  jog  terén  az  állam  a  maga  jogintézményeit 
megalkotja,  e  jogrendet  elsősorban  nem  erkölcsi  elvek  alap- 
ján szabja  meg,  hanem  itt  elsősorban  és  majdnem  kizárólag 
jogi  szempontokról  van    szó.    Én    sokkal    mélyebb  gondol- 
kozónak  és   erősebb   jogásznak   is   tartom   ő   főmagasságát, 
hogysem  egyebet  tegyek,   mint  figyelmét  arra  kérjem  fel, 
hogy  vegye  csak  ezt  a,  nem  mondom  lenézett,  de  semmi- 
esetre   sem    rokonszenvesen    fogadott    törvényjavaslatot    a 
kezébe,  abban  a  rendelkezéseknek  egy  egész   sora  van,  ame- 
lyeket   nem    lehet    pusztán    jogi    okokból    megmagyarázni, 
melyeket  tisztán  és  egyedül  csak  az  erkölcsi  szempontokból 
lehet  megfejteni.  Mi  az  oka  annak,  hogy  a  házasságkötésnél 
a  felek  szabad  akaratát  nem  engedjük  érvényre  jutni,  hogy 
bontó  akadályokat  álHtunk  fel,  mi  az  oka  annak,  hogy  az 
egyház  is  felállít  ilyeneket  ?  Az  a  nagy  erkölcsi  szempont, 
mely  a  házasságoknak  tisztaságát  és  a  házasságoknak  való- 
diságát akarta  óvni.  Mi  az  oka  annak,  hogy  nem  engedünk 
feltételt  kikötni,  hogy  feltételes  házasságokat  nem  engedünk 
kötni  és  hogy  nem  engedjük  azokat  időre  megkötni?  Mi  az 
oka  annak,  hogy  a  házasságból  folyó  jogokat  és  kötelessé- 
geket nem  engedjük  megszorítani,  sőt  elvonjuk  a  felek  ren- 
delkezése alól  ?  Mi  az  oka  annak,  hogy  ha  két  lény  szeren- 
csétlennek érzi  magát  e  viszonyban,  nem  lehet  és  nem  szabad 
szabadulniok  egymástól :    ebben  mi  olyan  szigorú  elvet  állí- 
tottunk  fel,   hogy   a  vétkesség   kinyilvánítása  szégyenének 
kell  kitenniök   magukat   és  a  családi    élet  szégyenét,  talán 
bűneit  bíró  és  nyilvánosság  elé  kell  hozniok,   ha  attól  az 
erkölcsi  fenségű  és  parancsoló  viszonytól  szabaduhii  akar- 
nak ?lHát  nem  az  erkölcsi  szempontok  valósítása-e  ez  ?  Hát 
nem  nagy  tévedés-e  azt  hinni,  hogy  csak  vallási  cselekmény- 

ben  vannak  erkölcsi  momentumok  és  szempontok  ?  (Ügy 
van  !  Ügy  van  !  balfelöl.)  Szerencsétlen  az  a  czivilis  törvény- 
hozás, mely  a  családi  jogviszonyok  terén  nem  tudja  az  erkölcsi 
szempontokat  kellően  méltányolni  és  szabályaiban  kifeje- 
zésre juttatni. 

Es  most  megmondom,  hogy  meggyőződésem  szerint 
miért  utalunk  mi  a  vallási  oldalára  is  a  házasságnak.  Mert 
daczára  annak  az  állami  szempontnak,  melyet  vallunk  és 
melynél  maradunk  rendületlenül,  és  hiszem,  Magyarország 
jövendő  intézménye  ez  lesz,  mégis  elismerjük  azt,  hogy 
helyes  az  egyházaknak  az  a  törekvése,  hogy  híveik  házas- 
sági viszonyát  igazi  vallási  gondozás  alá  vegyék,  de  nem 
úgy,  hogy  a  családi  életet  a  befolyásért  és  terjeszkedésért 
küzdő  egyházak  küzdelmének  szinterévé  teszik,  hanem  hogy 
a  házassági  viszony  kötelességeit  a  vallás  melegével  áthassák. 
Mert  mindazon  jogi  és  erkölcsi  kötelességek  megtartására 
csak  erősödik  a  biztosíték,  ha  egyszersmind  vallási  köteles- 
séggé is  válnak.  De  abból,  hogy  ezt  a  hivatását  az  egyház- 
nak eUsmerjük,  abból  nem  következik  az,  amit  ő  főmagas- 
sága  itt  felállított,  hogy  a  házassági  viszonynak  rendezése 
mindig  ne  nyúlj  hozzám  és  szentély  volt  az  államhatalomra 
nézve,  hogy  onnan  elvileg  ki  van  rekesztve  az  államhatalom. 
Ellenkezőleg,  én  ennek  a  tételnek  sem  történeti  igazságát, 
de  még  kevésbbé  belső  jogosultságát  el  nem  ismerhetem. 
Ebben  én  felhangzani  hallom  azt  a  teológiai  tant,  amelvnek 
alapján  itt  én  nem  fogadom  el  a  vitát,  —  mert  itt  nem  teológiai 
okokkal  vitatkozunk,  itt  a  közjó  szempontjából,  társadalom- 
és  államilag  méltatott,  úgy  erkölcsi  és  jogi  érdekek  szem- 
pontjából alkotunk  intézményt  —  ez  a  teológiai  felfogás  azt 
mondja,  hogy  bontó  akadályokat  felálHtani  és  a  házassági 
viszony  felett  jogi  erővel  bíráskodni  az  egyháznak  kizáróla- 
gos joga.  Ezt  a  jogot  vitathatja  az  egyház  magának,  de  nincs 
állam,  amely  a  maga  feladatairól  tiszta  fogalommal  bír, 
amely  ezen  követelményt  elfogadja,  nincsen  állam,  amely 
alattvalóinak,  kivált  ha  polgárai  több  különböző  felekezet- 
hez tartoznak,  jogegyenlőségét,  házasságuknak  biztosságát, 
szilárdságát,  tehát  erkölcsiségét  meg  akarja  védeni,  amely 
elfogadja  azt,  hogy  az  ő  törvényhozásának  a  házassági 
viszony  jogi  rendezésére   nézve  ilynemű  korlátjai   vannak. 

(Helyeslés  balfelöl.)  Ezt  a  törvényhozási  jogot  lehet  helye- 
sen, lehet  helytelenül  gyakorolni,  ezen  a  téren  a  vitát 
elfogadjuk,  jogosultnak  tartjuk  ;  de  teológiai  megszorítását 
az  állam  hatalmi  körének  egyszer  s  mindenkorra  elvileg 
vissza  kell  utasítanunk.   (Élénk  helyeslés  balfelöl.) 

De  ő  fömagassága  tovább  megy.  Azt  mondja,  hogy  e 
törvényjavaslatban  —  hogy  úgy  mondjam  —  a  rossz  példá- 
nak ragályos  ingere  van,  van  abban  egy  belső  hajtóerő, 
amely  hajtani  fogja  arra  az  államot,  hogy  félreismerje  a 
családnak  a  természetét  és  azt  is  igyekezzék  vallásos  ele- 
meitől megfosztani,  —  gondolom,  nem  erkölcsi  elemeitől  is. 
Én  megvallom  őszintén,  hogy  erre  a  következtetésre  alapot 
abszolúte  nem  látok.  Valamint  mi  azon  a  felfogáson  állunk, 
hogy  a  házasság  jogrendjét,  de  mindig  az  erkölcsi  szem- 
pontok figyelembentartásával,  az  állam  van  jogosítva  meg- 
határozni, —  ezt  az  összes  családi  viszonyok  terére  is  kiter- 
jesztjük. 

De  azt,  hogy  a  család  vallásos  legyen  és  hogy  a  keresz- 
tények családját  a  keresztény,  más  vallásúak  családját  az 
ő  vallási  elveik  hassák  át,  azt  gátolni,  kizárni  akarni,  ennek 
czélzatát  minő  alapon  lehet  ellenünkben  felhozni  ? 

Én  Tocqueville-lel  tartok,  aki  azt  jegyezte  meg,  —  és  ez 
az  igazság  demokratikus  társadalomban  és  államban  kétszeres 
erővel  bír  —  hogy  annál  bizosabban  áll  egy  vallás  és  egyház, 
annál  mélyebb  a  vallásosság  a  családokban  és  egyénekben, 
mennél  kevesebbet  avatkozik  be  az  egyház  a  világi  ügyekbe 
és  nem  akar  az  egyház  másutt  érvényesülni,  mint  épen  a 
vallási  élet  terén.  Mert  a  mai,  a  jelenkor  államának  —  nevez- 
hetjük, gúnyolhatjuk  ezt  nyugpontra  nem  jutott  jogállam- 
nak —  öntudata  és  felfogása  egyáltalán  nem  fogadja  el, 
hogy  ami  a  múlt  időkben  az  állam  természetes  feladatai 
köréből  át  volt  engedve  az  egyháznak,  hogy  ebből  a  tör- 
téneti tényből  elévülhetlen  jog  származtattassék  az  egyházra 
nézve,  amelynek  vallásossága,  vallásos  élete  ezen  joggal 
épenséggel  nem  függ  össze.  (Helyeslés  balfelől.) 

Végül  csak  arra  utalok,  amit  ő  fömagassága  beszéde 
végén  mondott  és  amit  mások  is  állítottak,  kiknek  felszó- 
lalására nem  ma,  de  a  legközelebbi  alkalommal,  ha  kell, 
ki  fogok  terjeszkedni.   E  szerint  ez  az  egész  javaslat  első 

lánczszeme  annak  az  iránynak,  amely  az  egyházat  az  állam- 
tól mindenben  el  akarja  választani,  hű  társát  —  mint  mél- 
tóztatott magát  igen  szépen  kifejezni  —  el  akarja  lökni  az 
áUam  maga  mellől,  szóval  az  áUamnak  és  egyháznak  eddig 
történetileg  kifejlett  összes  viszonya  a  felbontás  küszöbén  áll. 

Erre  a  következtetésre  tán  az  az  ok  birhatta  az  előttem 
szóló  mélyen  tisztelt  szónokot,  hogy  a  kormány  ilyen 
czélzatáról  kétségtelen  éleslátásánál  fogva  tudomása  van ; 
de  azt  hiszem,  nem  ezen  az  alapon  állítja. 

Mi  ismételten  kijelentettük,  hogy  az  állam  és  egyház 
közt  fejlődött  történeti  viszonyt  minden  bevett  egyházra 
nézve  fenn  akarjuk  tartani ;  a  jövőben  alakulandó  egyházakra 
nézve  pedig  egy  más  törvényjavaslat  mutatja  álláspontunkat. 
Igen,  ez  a  viszony  módosulás  alá  eshetik,  amint  idők  és 
szükségek  folytán  szerzett  tapasztalatok  alapján  módosít- 
ható is  ;  hanem  mi  semminemű  amerikai  vagy  belga  rend- 
szer kedvéért  egy,  alapjában  az  összes  eddigi  viszonyokat 
eltörlő  és  kiforgató  rendezésbe  belemenni  nem  akarunk.  Ez 
ismételve  kijelentetett  részünkről.  A  dolgok  természetes  fej- 
lődésében pedig  ez  nincs,  mert  a  valódi  szükségnek  mennél 
inkább  teszünk  eleget,  annál  inkább  kikerülhetjük  azt,  hogy 
azáltal,  mert  a  szükséges  fejlődést  erőszakkal  visszatartjuk, 
továbbmenő  fejlődésnek  okait  rakjuk  le. 

Én  úgy  vagyok  meggyőződve,  hogy  a  házassági  viszony 
és  anyakönyvvezetés  terén  az  elválasztásnak  ügye  teljesen 
meg  van  érve.  Szorítsuk  vissza  ennek  a  szükségét,  gátoljuk 
meg  mesterségesen,  s  lehet,  hogy  ennek  az  erőszakos  gátlásnak 
nyomása  alatt  a  változtatás,  a  szükségesség  vágya  és 
érzete  egyéb  terekre  is  át  fog  hatni  ;  de  ha  mi  öntudatos 
férfigonddal  intézzük  az  ország  sorsát,  amint  azt  ezen 
magas  házról  méltán  feltehetni,  akkor  ilyennek  bekövetke- 
zésétől nincs  mit  tartanunk. 

Ebben  a  meggyőződésben  csak  újólag  ajánlhatom  a  tör- 
vényjavaslat elfogadását.  (Hosszantartó  élénk  helyeslés  és 
éljenzés   a  baloldalon.) 

A  miniszter  felszólalása  után  Radó  Kálmán,  gróf  Keglevich 
István  és  báró  Vay  Béla  a  további  tárgyalásnak  másnapra  való 
elhalasztását  kérik ;  ellenben  Hunyady  László  és  Zichy  Nándor 

grófok  annak  folytatása  mellett  szólalnak  föl.  Az  elnök  nem  tudja 
kivenni   a  többséget. 

Szilágyi  Nagyméltóságú  elnök  úr,  méltóságos  főrendek  !  Én  nem 
tudom,  hogy  mi  itt  a  szokás,  de  miután  minden  parlament- 
ben meg  van  határozva,  hogy  mely  időponttól  meddig  tart 
az  ülés  .  .  .  (Felkiáltások  jobbfelől  :  Itt  nincs  !)  .  .  .  no,  ha 
itt  nincs,  akkor  is  a  dolog  természetében  van,  hogy  bizo- 
nyos szokás  mégis  uralkodik.  (Helyeslés  balfelől.)  Mert  azt 
semminemű  többség,  nézetem  szerint,  nem  pretendálhatja 
magának,  hogy  az  ülés  addig  tartson,  ameddig  ő  akarja  ; 
a  többség  határoz  benne,  de  a  tanácskozási  rend  természete 
kívánja,  hogy  meg  legyen  határozva  az  időpont,  melytől  és 
ameddig  tartatik  az  ülés.  (Helyeslés.  Zaj.) 

Ezután  az  elnök  a  tárgj^alás  folytatását  másnap  d.  e.  10 
órára  tűzte  ki. 

Május  10-én,  a  tárgyalás  negyedik  és  utolsó  napján,  Korányi 
Frigyesnek  és  Zelenka  Pál  ev.  püspöknek  a  reformot  védő  fel- 
szólalásával kezdődött  és  Wekerle  miniszterelnök  beszédével 
folytatódott  a  vita. 

íff  Wekerle  Sándor  miniszterelnök  :  Kifejti,  hogy  az  egyház- 
politikai téren  meglevő  bajok  orvoslásának  egyéb  módja,  mint 
amelyet  a  kormány  ajánl,  nem  kecsegtet  sikerrel.  Magából  a 
törvényjavaslatból  merít  bizonyítékokat  arra,  hogy  a  vallási  élet 
a  reform  által  csorbulni  nem  fog.  Az  egyház  üdvös  közrehatása 
megmarad,  s  a  házasság  erkölcsi  tartalmának  biztosítékait  a 
törvény  is  erősíteni  fogja.  Reakcziós  irányzatoktól  nem  tart. 
Ha  ilyenek  lábra  kapnának,  bolygótűznek  fognak  bizonyulni, 
amelyet  a  szabadság  szelleme  csakhamar  eltüntet.  Merőben 
tarthatatlanok  a  kormány  radikalizmusa  ellen  fölhangzott  vádak. 
A  reform  csak  a  legszükségesebbre  szorítkozik.  Az  igazi  vallásos 
érzületnek,  úgymond,  csak  egy  nagy  ellensége  van.  Legnagyobb 
ellensége  az,  ha  e  reform  híveit  oly  színbe  keverik,  hogy  vallási 
közönyt  vagy  épen  istentelenséget  akarnának  bevinni  a  társa- 
dalomba. Mennél  nagyobbra  szítják  vagy  engedik  szítam  azt  az 
izgatottságot,  mely  e  javaslat  ellen  lábra  kapott,  annál  nagyobb 
csorbát  fognak  ejteni,  legalább  átmenetileg,  a  vallásos  érzületen. 

És  mennél  inkább  helyezkednek  e  javaslat  álláspontjára,  annál 
kisebb  lesz  a  vallásos  visszahatás,  annál  szebb  jövőjét  készítik 
elő  a  vallásos  érzület  továbbfejlesztésének  és  felvirágzásának. 
És  a  radikalizmusnak  is  csak  egy  kérlelhetetlen  ellensége  van  : 
a  bajok  és  veszélyek  kellő  időben  való  fel  nem  ismerése.  E  bajok- 
nak dilatórius  intézkedések  által  való  kitolása,  a  bajok  leplezése 
és  nem  tökéletes  orvoslása  érleli  meg  az  alapot  arra,  hogy  a 
radikahzmus  tért  foglalhasson.  »Egy  fejlődő  társadalom  fokozódó 
igényei  és  egy  haladó  kornak  ebből  rezultáló  új  eszméi  kopognak 
az  ajtón,  méltóságos  főrendek  !  Még  kevesen  vannak  ;  csak  azok 
kérnek  bebocsáttatást,  amelyek  megértek  arra,  hogy  itt  elhelyez- 
zük. Bocsássuk  be  őket ;  mert  én  attól  tartok,  hogy  ha  elmennek, 
megsokasodva  fognak  visszatérni  és  már  nem  szerényen  kopogni, 
hanem  zörgetni  fognak  az  ajtón.  Nem  mi  vezetjük  be  őket,  hanem 
ők  vezetik  be  magukat ;  nem  mi  helyezzük  el  őket,  hanem  ők 
helyezik  el  magukat.  Ajánlom  a  törvényjavaslatot.*  (Zajos  helyes- 
lés és  éljenzés  a  baloldalon.) 

A  miniszterelnök  beszéde  után  a  névszerinti  szavazás  követ- 
kezett. 

Igeiméi  szavazott  118  főrend,  nemmel  139 ;  ennélfogva 
a  törvényjavaslatot  21  szótöbbséggel  általánosságban  a  részlet- 
tárgyalás alapjául  sem  fogadták  el,  s  erről  a  képviselőházat 
szokott  módon  értesíteni  rendelték. 

Az  ülés  kevéssel  déH  12  óra  után  ért  véget,  s  a  szavazásnak 
ismeretessé  vált  eredménye  a  Múzeum-épület  előtt  nagy  számmal 
együttlevő  tömeget  újabb  zajos  tüntetésekre  ragadta. 


BIZALMATLANSÁGI    SZAVAZAT    A    FŐRENDIHÁZ    RÉSZÉRŐL. 
ÉRINTI-E  A  KORMÁNY  ÁLLÁSÁT  ? 

A  főrendiház  elvető  határozatának  előzményei  közt  be  kell 
még  röviden  számolnunk  egy  mozzanatról.  Ez  a  főrendek  bizal- 
matlanságának kifejezése  volt  a  kormány  iránt,  az  1893-iki 
állami  költségvetés  tárgyalásakor. 

A  május  9-én  tartott  népes  ülésben  a  pénzügyi  bizottság 
jelentése  kapcsán  gróf  Szapáry  Géza  szólalt  föl  elsőnek.  Szigorú 
kritika  alá  vette  a  Wekerle-kabinet  egyházpohtikai  programmját. 

mely  által  oly  térre  lép  a  kormány  előkészületlenül,  ahol  más 
nemzeteknél  a  forradalom,  vagy  a  győzelmes  radikalizmus  pró- 
bálta meg  erejét.  A  burkolat  szabadelvű,  de  vallástalanságot 
rejt.  A  kormány  egyházpolitikája  nem  az  állam  jogainak  védel- 
mére, hanem  a  vallástalanság  törvényesítésére  és  istápolására 
vezet.  Módosítványt  tesz,  melynek  I.  pontja  szerint  : 

»Mondja  ki  a  főrendiház,  hogy  a  kormánynak  lényegében 
az  államot  és  társadalmat  alapjában  megtámadó  és  a  vallástalan- 
ságot törvényesítő  és  istápoló  egyházpolitikai  programmját, 
nemkülönben  e  programm  körüli  eljárását  nem  helyesh  és  ahhoz 
nem  is  járul. « 

Gróf  Dessewffy  Aurél  pedig  ehhez  pótláskép  indítványozta, 
hogy  a  főrendiház  : 

»Ennek  folyományául  a  költségvetést  a  részletes  tárgyalás 
alapjául  sem  fogadja  el.« 

Schlauch  Lőrincz  és  b.  Hornig  Károly  püspökök,  gróf  Csáky 
Albin,  gróf  PálíTy  Mór,  Wekerle  és  mások  felszólalása  után  a  két 
napig  tartó  vita  végén  névszerint  való  szavazással  gróf  Szapáry 
Géza  indítványát  (81  igen,  56  nem)  elfogadták  a  költségvetéssel 
együtt. 

Szóba  kerülvén  a  főrendiház  állásfoglalásának  tulajdoní- 
tandó politikai  súly  is,  amelyre  Wekerle  kijelentései  nyomán 
Zichy  Nándor  és  Szécsen  Antal  grófok  hivatkoztak  nyomatéko- 
san, eziránt  Szilágyi  Dezső  a  következő  megjegyzéseket  hozta  föl  : 

Szilágyi         É^  szintén  igen  röviden  óhajtanék  nyilatkozni  azon  ki- 
*^^°   jelentésre  vonatkozólag,  amelyet  Zichy  Nándor  és    Szécsen 
Antal  gr.  önagy méltósága  tettek. 

A  miniszterelnök  úr  —  én  is  jelen  voltam  —  nem  mondott 
egyebet,  mint  azt,  hogy  elismeri  a  főrendiház  minden  véle- 
ménynyilvánításának  politikai   súlyát   és   jogosultságát,    de 
határozottan  kijelentette  a  kormán}'^  részéről  azt  az  állás- 
pontot,   hogy    a    főrendiházban    kifejezett    bizalmatlansági 
nyilatkozat  nem  jár  azzal  a  politikai  hatással,  hogy  abból  a 
kormány  állására  nézve  bármi  következtetést  levonni  kellene. 
Majorosi  János  püspök  :  Hol,  melyik  törvény- 
ben van  az  megírva  ? 
Engedelmet    kérek,    arra    is    megfelelek,     amit  püspök 
úr  őméltósága  mond. 

Az  az  elv,  hogy  a  kormánynak  egy  bizalmatlansági 
nyilatkozattal  szemben  vagy  állásától  kell  megválnia,  vagy 
azon  bizalmatlansági  nyilatkozattal  szemben  a  nemzetre, 
az  új  választásokra  kell  appellálnia,  a  képviseleti  kormány- 
forma maximája  szerint  mindenütt  és  mindenkor  csak  a  kép- 
viselőházra nézve  van  érvényben.  (Több  hang :  Igaz !) 
Miután  a  főrendiház  nem  képviselőtestület  és  a  nemzet 
egyetemét  nem  képviseh,  sem  Angha,  sem  Em-ópa  egyetlen- 
egy parlamenti  kormányformával  bíró  államának  alkot- 
mánya ezt  a  következményét  a  főrendiház  szavazatának 
meg  nem  engedi,  és  ebben,  azt  hiszem,  őnagy méltósága, 
aki  alapos  ismerője  mind  a  kontinentáhs,  mint  a  kontinen- 
sen kívüli  alkotmányos  intézményeknek,  velem  teljesen 
egyet  fog  érteni,  hogy  ez  mindenütt  a  képviseleti,  a  parla- 
menti kormányformának  alap  maximái  közé  tartozik. 

Ö  méltósága  Majorosi  püspök  úr  .  .  . 

Majorosi  János  püspök  :  Csak  közbeszólottam  ! 

.  .  .  azon  közbeszólást  tette,  hogy  mutassam  meg, 
hogy  ez  mely  törvényben  van  kimondva.  Engedel- 
met kérek,  legyen  szabad  őméltóságának  figyelmét  arra 
felhívnom,  hogy  a  parlamenti,  a  képviseleti  alkotmánynak 
vannak  törvényben  megírt  és  vannak  a  képviseleti  alkot- 
mány természetében  rejlő,  annak  alapintézményeiből  követ- 
kező, a  szokás  által  szentesített  szabályai  és  maximái,  melye- 
ket változatlanul  ép  úgy  követni  kell,  mint  a  törvényben 
megírt  szabályokat.  Mert  hol  van  az  megírva,  hogy  például 
az  alsóház  bizalmatlansági  votumával  szemben  a  kormány- 
nak kötelessége  vagy  átengedni  a  helyet  olyanoknak,  akik 
az  alsóház  többségének  és  ö  Felségének  bizalmát  bírják, 
vagy  pedig  kénytelen,  ha  feloszlatásnak  helye  van,  a  nem- 
zetre appellálni  ?  Hol  van  az  megírva  ?  Sehol  !  Hol  van 
például  megírva  a  parlamenti  alkotmánynak  azon  második 
és  nagy  változatlan  maximája,  hogy  van  feloszlatás!  jog, 
fel  lehet  oszlatni  a  képviselőházat,  a  nemzet  képviseletét, 
de  nem  szeszély  szerint,  hanem  bizonyos  határozott  elvek 
által  megjelölt  esetekben  és  czélra  ?  Hol  van  az  megírva, 
ami  megint  a  képviseleti  kormány  alapelvéből  következik, 
hogy  a  kormány  csak  addig  tarthatja  állását,  míg  ő  Felségé- 
nek és  a  nemzetet  képviselő  testület  többségének  bizalmát 

birja?  !  Hol  van  törvényben  megírva  az  az  alkotmányos 
maxima,  hogy  kétkamara-rendszer  mellett,  ha  összeütközés 
van  a  képviselőház  útján  határozottan  nyilatkozó  nemzeti 
akarat  és  a  főrendiház  közt  :  amannak  kell  az  irányadónak 
lennie  ?  Hol  van  az  megírva,  mikor  helyes  és  mikor  igazolt, 
mikor  egyezik  az  alkotmány  szellemével  a  képviselőház  fel- 
oszlatása ? 

Ilyen  szabályok,  melyeket  a  legelső  angol  politikusok 
a  képviseleti  kormányforma  maximáinak  neveznek,  és  ame- 
lyek minden  képviseleti  alkotmánynyal  bíró  államban  ugyan- 
azon szigorral  és  következetességgel  kö vettetnek,  mindenütt 
vannak,  ahol  parlamenti  képviseleti  kormányforma  létezik. 
Azt  pedig  talán  senki  sem  tagadja,  hogy  az  1848-iki  törvé- 
nyek által  ez  a  képviseleti  kormányforma  hozatott  be  Magyar- 
országon. Gondolom,  azt  sem  tagadja  senki,  hogy  1867  óta 
folytonosan  és  minden  irányadó  és  mérvadó  tényező  részéről 
kifejezett  felfogás  az  volt,  hogy  a  képviseleti  kormányformának 
ezen  maximái  kötelező  szabályait  képezik  magának  a  kor- 
mányzatnak, ép  úgy,  mintha  törvényben  volnának  megírva. 

Ez,  ha  megengedi  Méltóságod,  feleletem  a  közbeszólásra. 

És  kérem,  még  egy  félreértéstől  óvjuk  magunkat. 
Abban,  hogy  alkotmányunk  maximái  szerint  csak  a  képviselő- 
ház votumát  megillető  következményt  nem  tulajdonítjuk 
a  főrendiház  votumának,  abban  a  főrendiház  alkotmányadta 
jogának  tagadása  nem  foglaltatik,  sem  kisebbítése  annak  a 
tagadhatatlan  politikai  súlynak,  mellyel  a  főrendiház,  mint 
a  törvényhozás  egyik  háza  feltétlenül  bír.  Ezen  félreértés 
a  miniszterelnök  úr  nyilatkozatában  határozottan  ki  van 
zárva.  Csakis  félreértésnek  tulajdoníthatom  tehát,  ha  az 
úgy  magyaráztatik,  hogy  abban  kicsinylés,  vagy  épen  meg- 
sértés foglaltatnék.  (Ugy  van!  Ugy  van!) 

Ez  az,  ami  t.  barátom,  a  miniszterelnök  úr  nyilatkoza- 
tának értelme. 

Gróf  Szécsen  és  gróf  Zichy  válasza  után  Wekerle  Sándor 
miniszterelnök  is  felszólalt  és  a  lekicsinylés  vádjával  szemben 
megnyugtató  nyilatkozatot  tett. 

Sajtóhiba  :      214.    1.    lenn    az  utolsó   sorban    1894    helyett    1892 
olvasandó ! 

